
LA  VIE 


DE 


GASPARD  DE  SAULX, 

SEIGNEUR  DE  TAVANNES. 

SUITE  DU  HÈONE  DE  HENRY  II. 

Ija  France  est  subjecte  aux  décrets  des  conciles,  et 
ne  sert  d'alléguer  les  privilèges  de  l'Eglise  gallicane, 
qui  devoit  plier  sous  le  concile  de   Trente,  légitime 
pour  estre  convoqué  du  Pape  et  de  l'Empereur,  puis- 
que de  tout  temps  l'un  ou  l'autre  ont  eu  pouvoir  de 
l'assembler.  Le  Pape  a  ceste  puissance,  puis  qu'il  est 
chef  de  l'Eglise,  et  non  l'Empereur;  les  princes  n'y 
ont  point  de  voix  deliberatives,  c'est  aux  successeurs 
des  apostres,  evesques  et  ceux  qui  ont  l'imposition  des 
mains.  La  pluralité  des  voix  n'y  est  point  admise ,  ains 
ceux  qui  sont  proveux  de  tout  temps  aux  ministères, 
moins  les  hérétiques,  y  doivent  avoir  part.  Deux  qui 
ont  l'imposition  des  mains  sont  avec  droict  les  juges 
des  hérétiques,  qui  ne  Font  point  :  le  Pape  est  chef  de 
l'Eglise,  successeur  de  Jesus-Christ,  sainct  Pierre  et 
autres  qui  tiennent  la  place  du  souverain  sacrificateur 
d'Israël  ;  et  neantmoins  aucuns  croyent  qu'il  peut  es- 
tre déposé  par  un  concile.  Les  cardinaux  Teslisent,  qui 
24.  I 

sont  ses  créatures  :  aucuns  desii croient  qu'il  fust  esleu 
par  tous  les  evesques,  et  selon  Tancienneté  ceste  es- 
lechon  se  faisoit  par  le  clergé,  sous  lequel  nom  estoit 
comprise  une  grande  partie  des  ecclésiastiques  de  l'Eu- 
rope, et  dont  la  nomination  estoit  après  confirmée  des 
empereurs  avant  que  les  cardinaux  fussent  créés  :  puis- 
que les  conciles  ont  approuvé  la  forme  de  ceste  eslec- 
tion,  il  faut  croire  que  c'est  la  volonté  de  Dieu.  Main- 
tenir qu'il  ne  se  doit  rien  traicter  aux  conciles  que  ce 
qui  est  aux  Escritures  sainctes,  est  un  erreur,  pourveu 
qu'on  n'aille  contre  les  ordonances  d'icelles  -,  les  con- 
ciles ont  puissance  de  résoudre  sur  l'ordre  et  cérémo- 
nies du  service  de  Dieu.  11  eustesté  meilleur  de  refor- 
aner  l'Eglise;  c'estoit  vaincre  les  Luthériens  tout  en  un 
coup ,  leur  ostant  le  moyen  de  parler  de  l'argent  de 
la  croisade,  des  garces,  bastards,  questeurs  et  idolas- 
tres,  aniandant  sa  vie,  et  rendant  la  doctrine  intelli- 
gible par  presches  fréquents  ;  ils  n'eussent  sceu  que 
dire,  et  ne  fussent  esté  suivis  mesmement,  si  on  eust 
donné  et  lasclié  quelque  chose  pour  satisfaire  à  l'am- 
bition et  avarice  de  leurs  autheurs. 

La  plus-part  des  biens  d'Eglise  sont  donnez  pour  prier 
pour  les  morts;  les  hérétiques,  ostansle  purgatoire,  ap- 
pauvrissent icelle.  Ils  n'ont  objection  que  la  miséri- 
corde de  Dieu,  supprimans  sa  justice  :  à  leur  dire,  le 
meschai^t  et  le  bon ,  repentans  esgallement  de  leurs 
peschez,  iroient  en  mesme  lieu;  le  mauvais  auroit 
meilleur  temps  que  le  sainct,  ayant  trente  ans  de  vo- 
luptez ,  s'il  estoit  quitte  pour  un  repentir.  Les  âmes  pu- 
rifiées, ayant  satisfaict  par  pénitence,  entrans  au  ciel 
n'apportent  aucune  envie  ny  ennuy  à  ceux  qui  ont 
faict  mourir  leurs  corps  ou  trahy  iceux,  sçaclians  qu'ils 

ont  este  punis  et  purgez  au  purgatoire,   ou  justifiez 
parla  miséricorde  de  nostre  Seigneur. 

C'est  péché  aux  gentils-hommes  de  posséder  les  biens 
d'Eglise   n'ayans  point  d'enfans  pour  les  y  colloquer. 
Ils  respondent  que  ces  biens  ont  esté  donnez  ancienne- 
ment pour  ceux  qui  maintenoient  la  religion  contre 
les  Turcs ,  qu'ils  les  ont  pour  avoir  servy  contre  les 
hérétiques,  par  la  tolérance  des  papes,  bien  adverlis 
que  le  Roy  les  confère;  s'ils  ne  les  acceptoient,  ils  se- 
roient  donnez  ou  à  des  hérétiques  ou  à  des  femmes,  et 
qu'il  vaut  mieux  que  les  gentilshommes  les  possèdent, 
pourveu  qu'ils  fassent  faire  deùement  le  service ,  selon 
l'intention  des  fondateurs.  Et  encore  qu'il  se  die  que 
Sa  Saincteté  le  tolère  sans  son  sceu,  eu  pour  n'y  oser 
remédier,  craignant  que  les  souverains  se  dispensent 
de  l'obeyssance  ecclésiastique  qu'ils  luy  doivent  :  pour 
le  premier,  il  se  sçait  véritablement  que  Sadicte  Sainc- 
teté est  bien  advertie  de  cest  al)us ,  et  ce  qu'il  n'y  met 
ordre    en  fait  la    possession  plus  à  la   descharge  de 
Conscience  :  et  quant  au  second,  de  la  crainte   des 
souverains,  l'Eglise  ne  doit  plier,  ains  trancher,  main- 
tenant la  vérité  et  justice. 

Les  péchez  ne  se  commettent  qu'à  faute  de  foy  :  si 
nous  croyons  la  vie  éternelle,  au  lieu  de  demander  le 
bien  d'autruy ,  nous  donnerions  le  nostre  aux  pauvres 
et  nous  ferions  hermites;  celuy  seroit  fol  qui  voudroit 
avoir  un  quart  d'heure  de  plaisir  pour  mil  ans  de  mal; 
moins  est  nostre  vie  au  pris  de  l'éternité.  Et  si  les  roys 
et  souverains  gravoientceste  créance  dans  leurs  cœurs, 
tant  de  guerres  mal  fondées  sur  l'ambition  seroient  es- 
teinctes,  et  tant  de  procez  mal  entrepris  laissez  ou 
bien  terminez. 

Sans  la  grâce  de  Dieu  ce  que  l'on  pense  qui  édifie 
ruine  -,  les  richesses  accreui  ent  au  commencement  l'E- 
glise,  et  l'abaissèrent  depuis,  ont  fait  plusieurs  Luthé- 
riens pour  voiler  les  biens  ecclésiastiques ,  et  sont  em- 
pescliez  de  cognoistre  leur  erreur  par  Futilité'  des 
bénéfices  qu'ils  possèdent  en  propre.  Le  diable,  par 
les  ministres,  propose  aux  evesques  d'Allemagne  de 
faire  de  leurs  eveschez  des  duchez  héréditaires  :  le 
grand  maistre  de  Pruce  de  Brandbourg  suit  cest  ensei- 
gnement, et  se  fait  duc  de  Pruce  avec  moins  de  droict 
que  n'a  aujourd'huy  le  grand  maistre  de  Malthe.  Les 
chanoines  n'eslisent  plus  d'evesques  de  grande  maison, 
depuis  le  mariage  contracté  par  Trousex,  evesque  de 
Cologne,  en  l'an  i584,  qu'il  fut  forcé  de  renoncer  à 
son  evesché. 

C'est  bien  fait  de  donner  aux  pauvres  misérables 
qui  souffrent  en  ceste  vie,  cela  est  agréable  à  Dieu;  et 
quand  il  n'y  auroit  autre  considération  que  l'humanité 
sans  espoir  de  recompense,  encores  se  devroient-ils 
assister.  Le  bien  que  nous  possédons ,  nostre  Seigneur 
nous  Ta  donné  sans  l'avoir  mérité ,  et  les  avons  acquis 
souvent  sans  rien  faire,  soit  par  succession  ou  léger 
travail,  aucuns  par  flaterie  des  princes,  autres  par 
larcins,  et  plusieurs  à  qui  ils  viennent  en  dormant.  S'il 
plaisoit  à  Dieu ,  il  donneroit  aux  moindres  païsans  tous 
les  biens  que  les  riches  possèdent,  lesquels,  par  la  foy 
et  service  qu'ils  font  à  Dieu  avec  leur  ignorance,  les 
méritent  mieux. 

Si  les  serviteurs  sont  assis  sur  le  trosne  royal,  et 
les  roys  prosternez  en  terre  par  la  puissance  divine, 
combien  le  devons  nous  remercier,  puis  qu'il  nous 
maintient  en  nos  honneurs  et  biens,  et  ne  faire  comme 

plusieurs,  qui  ne  veulent  donner  auniosne,  entrans  en 
considération  que  ceux  qui  la  demandent  n'en  ont 
point  de  nécessite,  qu'ils  ont  tous  leurs  membres  et 
ne  sont  point  malades,  qu'ils  peuvent  gagner  leur  vie, 
que  mesme  c'est  pécher  de  leur  donner ,  les  accoustu- 
mer  à  mandier  et  les  rendre  paresseux,  pour  avoir  pris 
une  habitude  en  ceste  façon  de  vivre,  et  les  nomment 
saouls  d'ouvrer.  Tels^sont  plusieurs  pèlerins,  qui  pour 
vivre  font  quatre  et  cinq  fois  le  voyage  de  Sainct-Ja- 
ques ,  non  que  je  veuille  dire  qu'il  n'y  en  ait  plusieurs 
qui  les  font  à  bonne  intention  ;  infinis  qui  font  croire 
avoir  este'  bruslez  ou  voilez  sur  la  mer;  autres  feignent 
estre  malades  ou  estropiez,  et  n'ont  aucun  mal.  Neant- 
moins ,  ne  donnant  point  à  toutes  sortes  de  personnes , 
et  voulans  faire  le  jugement  de  leur  nécessité  et  pau- 
vreté de  nous  mesmes,  nous  treuvons  excuses  imper- 
tinentes, la  charité  se  refroidit  en  nous  contre  nostre 
devoir,  et  ne  donne-on  rien  à  plusieui^  qui  en  au- 
roient  grand  besoin  et  nécessité;  tellement  que  je 
loiierois  qu'indifïëremment  l'on  donnast  à  tous  ceux 
qui  demandent  l'aumosne,  peu  ou  beaucoup,  selon  le 
jugement  et  la  cognoissance  de  la  pauvreté;  et  don- 
nant à  bonne  intention,  le  bienfaict  de  l'aumosne  re- 
tourne tousjours  à  celuy  qui  la  donne,  et  le  péché  sur 
ceux  qui,  nen  ayant  point  de  nécessité,  demandent, 
d'autant  qu'ils  semblent  dérober  l'aumosne  des  autres, 
et  dimin\ier  la  charité  des  donneurs.  Il  vaudroit  mieux 
en  donner  à  cinquante  qui  n  en  eussent  point  de  be- 
soin ,  que  d'en  refuser  à  un  qui  en  eust  nécessité.  Les 
vrays  pauvres  sont  les  estropiez,  malades,  vieillards, 
qui  ne  peuvent  gagner  leur  vie,  les  orphelins,  les 
pauvres  vefves,  les  passans  et  voyageurs  qui  se  seront 

mis  en  chemin  sur  des  espérances  infructueuses  et 
tombent  en  nécessité  et  maladie.  Entre  tous  ceux  qui 
mangent  le  bien  des  pauvres,  semble  que  sont  ceux 
qui  jouissent  des  bénéfices,  les  moynes,  les  abbez  et 
religieux,  les  jeunes  Capucins  qui  vivent  en  oysiveté, 
Cordeliers  et  autres  mendians  qui  pourroient  gagner 
leur  vie.  Les  fondations  et  les  biens  donnez  à  l'Eglise 
sont  esté  faictes  pour  deux  choses  principales,  l'une 
pour  loiier  Dieu,  et  à  cause  du  purgatoire  pour  prier 
pour  les  araes  des  trespassez  ;  et  font  trois  parts  des 
biens  donnez  à  l'Eglise,  l'une  pour  les  réparations, 
Faulre  pour  l'abbé,  et  la  troisiesme  pour  les  religieux 
et  moynes. 

Pour  le  premier,  ceux  qui  font  de  bonnes  œuvres  en 
donnant  aux*  pauvres,  font  autant  que  s'ils  faisoient 
prier  incessamment  pour  eux  pour  les  autres  fonda- 
tions ;  c'est  bien  la  vérité  que  la  création  de  l'homme 
ne  peut  eslre  référée  à  autre  chose  sinon  que  pour 
loiier  Dieu ,  à  quoy  nous  sommes  totalement  obligez. 
Ceux  qui  jouissent  des  biens  d'F^glise  n'en  peuvent 
mettre  le  tiers  aux  réparations,  n'estans  les  ruines  si 
grandes  qu'il  y  puisse  estre  employé  :  ils  en  donnent 
fort  peu  aux  pauvres,  et  voit  on  par  toutes  les  abbayes 
des  moines  qui  vivent  avec  plus  de  contentement  et 
de  repos  sans  rien  faire,  que  ceux  qui  sont  au  monde, 
tellement  qu'il  sembleroit  que  ceux  qui  ne  sont  point 
en  religion  sont  ceux  qui  sont  religieux,  ayarft  plus  de 
peine  et  de  travail  d'esprit  et  de  corps  que  les  moynes, 
qui  sans  soucy  sont  bien  nommez  et  ne  perdent  une 
seule  heure  de  leurs  plaisirs,  sans  incommodité  au- 
cune, joiient,  chassent,  se  promènent,  passent  leur 
temps,  ayant  cela  de  plus  que  les  laiz, qu'ils  n'ont 

aucun  soucy;  et  plusieurs  devroient  rougir  quand  ils 
disent  que  par  la  peine  qu'ils  endurent  en  ceste  vo- 
cation ils  gagnent  paradis.  C'est  pourquoy  les  Jesuistes 
méritent  mieux  qu'eux,  parce  que  du  moins  ils  tra- 
vaillent et  enseignent,  vont  prescher  aux  Infidèles  et 
sont  utiles  ;  au  contraire   ceux  qui   demeurent  aux 
convents  ne  servent  au  public  ,  ny   souvent  à  eux- 
mesmes  ;  qui  fait  ne  trouver  estrange  si  maintenant 
les  hommes,  cognoissans  les  abus,  ne  donnent  plus 
rien  aux  églises.  Et  à  la  vérité'  ceux  qui  sont  accom- 
pagnez de  pieté  et  charité  doivent  estre  empeschez 
comme  ils  disposeront  de  leurs  biens  quand  ils  vou- 
droient  faire  de  fondations  comme  au  passé;  enfin,  par 
décimes,  négations  de  rentes  et  vendition  des  biens  ec- 
clésiastiques, tout  vient  à  rien,  et  demeure  si  peu  de 
tant  de  fondations  faictes ,  que,  par  permission  du  Pape, 
telle  église  qui  doit  cent  messes  est  dispensée  de  n'en 
dire  qu'une  pour  tous  les  fondateurs ,  parce  que  toutes 
les  rentes  sont  perdues  ou  vendues.  Tellement  que  je 
loiierois  de  faire  bien  et  donner  aux  pauvres  du  vi- 
vant des  hommes,  par  une  somme  qu'on  leur  depar- 
tiroit,  tant  pour  marier  de  filles  que  pour  tirer  tout 
pour  un  coup  de  pauvreté  les  misérables,  ou  bien 
donner  aux  hospitaux  qui  sont  bien  réglez,  et  dont 
l'argent  n'est  point  desrobé  ny  affecté  aux  parens  des 
principaux  des  villes  et  administrateurs  des  hospitaux, 
qui  par  faveur  y  admettent  ceux  qu'il  leur  plaist  ;  si 
ce  n'estoit  que  le  Pape  permist,  ainsi  que  j'ay  escrit, 
de  faire  un  nouvel  ordre,  qui,  après  avoir  loiié  Dieu 
le  matin  deux  heures,  s'employeroit  le  reste  du  jour  à 
travailler  pour  les  pauvres,  ou  pour  servir  contre  les 
Infidèles, 

Henry  de  Bronsvich,  pensant  venger  sa  honte,  Fac- 
croist  'y  tenant  mal  à  propos  de  reconquérir  son  pais , 
est  pris  du  landgrave  en  bataille,  demy  traictant.  Le 
concile  commence  à  Trente  lentement ,  pour  n'oster 
le  moyen  de  paix  ;  les  points  de  Fheresie  ne  se  dé- 
cident considérant  le  succez  des  armes  préparées,  Le 
landgrave  (sans  fruict)  confère  avec  l'Empereur,  de 
înesmes  les  ambassadeurs  des  Luthériens  à  Ratisbonne; 
ils  se  retirent  au  bruit  de  la  guerre.  L'Empereur  sépare 
Moris  et  Brandbourg,  qui  rompent  leurs  serments  et 
abandonnent  leurs  amis  confederez  par  ambition  de 
Felectorat  à  eux  promis  par  Sa  Majesté^  qui  le  vouloit 
oster  au  duc  de  Saxe;  lequel  duc,  avec  les  villes  im- 
périales, s'arme  le  premier,  pénétrant  le  but  de  l'Em- 
pereur par  la  paix  de  France  et  d'Hongrie  qu'il  avoife 
faicte;  jugent  que  c'est  à  eux  à  se  défendre  ;  ils  poii- 
voient  chasser  l'Empereur  d'Allemagne,  qui  n'avoit 
encores  des  forces.  Le  nom,  la  réputation  de  César 
combat  pour  luy,  campe  foible  seurement  près  Eyn- 
guelchetat  (0,  attend  de  toutes  parts  quarante  mil 
hommes  de  pied  et  douze  mil  chevaux  pour  en  em- 
pescher  la  venue.  Les  Luthériens  occupent  l'entrée 
d'Italie,  s'amusent  à  camper  quand  il  faut  assaillir, 
donnent  loisir  aux  forces  estrangeres  de  passer.  L'Em- 
pereur à  Landsfreit  (2)  joint  treize  mil  Italiens,  huict 
mil  Espagnols,  trois  mil  chevaux,,  tout  ne  aux  Protes- 
tans,  passe  le  Danube  à  Eynguelchetat.et  se  fortifie 
dans  un  camp  fermé.  Les  Luthériens  attaquent  et 
perdent  l'occasion,  ce  jour-là,  que  le  retranchement 
de  i  Empereur  n'estoit.  en  defence,  lequel  fut  achevé 
la  nuict  d'après.  Le  landgrave  décampé  loge  à  Ton- 

(0  Efngiidchetat  :  Ingolstadt.  —  {^)  Landsfreit  :  Landshut- 

nenver  (0;  il  a  nouvelle  des  froideurs  des  roys  de 
France  et  d'Angleterre  à  le  secourir.  L'Empereur,  joint 
avec  douze  mil  hommes  du  comte  de  Bures,  suit  ses 
ennemis,  costoye  le  Danube  pour  avoir  vivres,  prend 
neuf  bourgs ,  fait  reveiie  de  quarante  mil  hommes  de 
pied  et  neuf  mil  chevaux,  s'advance  devers  Tonnen- 
ver  :  les  Protestans  costoyans  tiennent  le  chemin  de 
Marlinque  (2)  ;  TEmpereur  en  bataille  menace  leur 
ûanc;  eux  retournent  à  luy,  la  rivière  d'Aigre  entre- 
deux (5).  Sa  Majesté  prend  Tonn^nver  et  y  campe,  in- 
commodé (  par  la  prise  de  petites  villes  sur  le  Danube) 
des  Luthériens.  Chestel,  colonnel  d'Ausbourg,  mes- 
contant ,  les  abandonne  *,  l'Empereur  y  marchant  à 
Oulme,  s^arreste  pour  l'arrivée  des  Protestans,  se 
loge  advantageusement  et  les  fatigue.  Cependant  Fer- 
dinand et  Moris  prenent  le  duché  de  Saxe ,  les  Lu> 
theriens  se  faschent,  se  séparent  j  l'Empereur  pert  l'oc- 
casion de  les  défaire  :  à  ce  départ  le  landgrave  se  retire 
chez  luy:  l'armée  reste  au  duc  de  Saxe ,  qui  s' esl  oigne 
de  l'Empereur.  Cependant  le  comte  Palatin,  la  ville 
d'Oulme  et  le  duc  de  Vitemberg  se  reconcilient  à  l'Em- 
pereur, le  duc  de  Saxe  reprend  partie  de  son  pais,  le 
concile  se  retire  à  Bologne  malgré  l'Empereur,  qui  re- 
çoit la  plus  part  des  villes  imperialles  traictant  avec 
luy.  Le  duc  de  Saxe  r  entre  en  réputation  par  la  con- 
queste  de  son  païs  ;  Ferdinand  et  Moris  demandent 
secours ,  l'Empereur  goûteux  y  court  ;  le  duc  de  Saxe 
amené  avec  luy  vingt  cinq  mil  hommes,  campe  sur  la 
rivière  d'Albe  à  Milebourg  (4),  ayant  bruslé  le  pont, 

(0  Tonnenver  :  Donnawert.  —  C»)  Marlinque  :  Nordlingue. 
(3)  La  rivière  d'Aigre  :  l'Iser.  —  (4)  Milebourg  ;   Mulhberg  s\^ 
l'Elbe. 


2  1-  avril   1547.   L'Empereur  gagne  des  barques,  et 
d'icelles  le  passage  de  la  rivière  par  la  vertu  des  Espa- 
gnols, passe  à  guay  sur  un  pont  de  bateaux  soudai- 
nement faict  au  dessus  des  ennemis  qui  le  pouvoient 
charger  à  demy  passé;  eux  inexperts  à  Talarme,  vou- 
lant gagner  un  bois,  sont  chargez  et  vaincus  par  l'Em- 
pereur :  le  duc  de  Saxe  pris  et  la  victoire  entière,  tout 
favorise  le  vainqueur.  Vitemberg  est  rendu  pour  salut 
de  la  vie  du  prisonnier  ;  toutes  places  de  Saxe ,  hoi^- 
mis  Gotta,  semblablement*,  chacun  traicte.  Le  land- 
grave vient  sur  la  parole  de  Moris  et  Brandbourg  qu'il 
ne  seroit  prisonnier  perpétuel  ;  l'Empereur  luy  fait  si- 
gner estre  à  luy  l'interprétation  des  articles  de  sa  ca- 
pitulation, et  après  il  le  constitue  prisonnier,  inter- 
prétant le  traicte  artificiellement,  que  ne  le  pouvant 
tenir  en  une  prison  perpétuelle,  il  le  pouvoit  mettre 
en  une  terminée  à  sa  volonté,  d'autant  que  le  mot 
ewicli   en  allemand  signifie  à  jamais.  Sa  Majesté  in- 
terprète qu'il  a  promis  de  ne  tenir  ledit  landgrave  per- 
pétuellement prisonnier,  mais  que  c'est  à  luy  à  définir 
le  temps,  en  intention  de  le  prolonger  à  sa  volonté. 
Sadite  Majesté  victorieuse  tient  diette   à  A.usbourg, 
contre  ses  premiers  manifestes,  qui  disoient  la  guerre 
n'estre  pour  la  religion;  fait  promettre  d'obéir  aux  dé- 
crets du  concile.  Moris  et  Brandbourg  allèguent  des 
exceptions  et  ne  laissent  de  signer,  espérant  retirer  le 
landgrave.  Le  Palatin  par  crainte,  et  les  ambassadeurs 
des  villes  luthériennes  suivent  et  accordent  le  concile 
remis  à  Trente  à  la  poursuitte  de  l'Empereur;  tout 
semble   se    disposer  à  l'obeyssance   de   TEglise ,   Les 
cœurs  ofFencez  ne   se  descouvrent.  Moris  et  Brand- 
bourg,  mescontans  de  la  prison   du  landgrave,  au- 

quel  ils  avpient  donné  leur  parole ,  l'aschez  de  la 
perte  de  la  liberté  d'Allemagne  qu'ils  appréhendent, 
commencent  des  secrettes  menées  contre  l'Empereur. 
Le  roy  Henry  est  coronné  à  Reims,  fait  de  belles 
et  peu  durables  ordonnances,  envoyé  une  armée,  sous 
M.  d'Essey,  en  Escosse,  au  secours  de  la  Royne,  vain- 
ciie  en  bataille  par  les  Anglais,  en  liayne  du  reffus 
de  sa  fille  au  roy  Edoiiard  ;  les  Français  battent  les 
Anglais  ,  prennent  Sainct  André,  amènent  Marie 
Stuard  (0 ,  aagée  de  six  ans,  depuis  royne  de  France. 
[i54B]  En  ladite  année,  les  deux  Charles  de  Bour- 
bon et  de  Lorraine ,  nouveaux  cardinaux ,  sont  en- 
voyez à  Rome  disposer  le  Pape  contre  l'Empereur. 
Antoine  de  Bourbon,  et  François  de  Lorraine,  es- 
pousent  Jeanne  d'Albret,  et  la  fille  d'Hercules  d'Est, 
duc  de  Ferrare,  et  de  Renée  de  France,  fille  du 
roy  Louys  douziesme.  Le  Roy  visite  son  royaume  à 
la  fin  de  l'esté,  année  i54B,  hausse  les  gabeles  en 
Guienne  ;  ceux  de  Xaintonge  ,  Angoulesme,  Bor- 
deaux, en  nombre  de  cinquante  mil  hommes,  s'es- 
levent ,  tuent  gabeleux ,  officiers  et  gouverneurs.  Le 

(ï)  Amènent  Marie  Stuard  :  cette  princesse  débarqua  à  Brest  le  i3 
juillet  î  548.  Henri  II  s'empressa  d'écrire  à  de  Selves,  son  ambassade lu^ 
en  Angleterre,  la  lettre  suivante  :  «  Monsieur  de  Selves,  la  royne 
«  d'Escosse  ma  fille  est  arrivée  saine  et  sauve,  Dieu  mercy,  à  port  de 
((  salut  en  mon  pays  et  duché  de  Bretaigne,  et  la  fais  mener  et  con- 
((  duire  là  où  est  mon  iils  le  Dauphin ,  son  mary,  pour  eslre  nourrie  avec 
«  luy ,  aj'aiit  esté  le  contract  de  mariage  d'entre  eux  deux  faict  et  passé 
«  en  Escosse.  L'investiture  et  possession  des  royaume  ,  sceptre  et  cou- 
«  ronne,  a  esté  baillée  et  délaissée,  en  la  présence  et  du  consentement 
«  des  estats  du  pays,  au  profit  de  mondit  fils.  A  cette  cause,  vous  irez 
«  trouver  le  prolecteur  d'Angleterre,  auquel  vous  direz  et  ferez  en- 
«  tendre  de  ma  part  que  je  me  suis  tenu  par  mon  devoir  et  obligation 
«  à  la  protection  dudit  royaume  d'Escosse  comme  du  mien  propre.  )> 

sieur  de  Moulins  (0,  lieutenant  de  Roy  à  Bordeaux, 
sorty  imprudemment  du  chasteau  Trompette ,  est 
massacré;  ce  desespoir  ne  produict  aucun  conseil  à 
ce  peuple  pour  durer  ny  sauver  leurs  vies  ;  se  dissi- 
pans  sans  ordres,  ne  se  préparent ,  emportent  le  bu- 
tin qu'ils  av oient  pillé.  [i549]  Le  Roy  leur  envoyé 
de  bonnes  paroles,  et  de  mauvais  eiFeets,  par  le  con- 
nestable,  qui  oste  les  vies  et  privilèges  aux  seditieuxj 
ils  cognoissent  leurs  fautes  premières,  et  la  seconde^ 
plus  grande,  pour  n'avoir  cherché  salut,  pour  n'espé- 
rer salut. 

Dieu  donne  un  lîls  au  sieur  de  Tavannes,  qui 
porte  les  noms  des  roys  de  France  et  de  Navarre , 
et  de  feu  M.  d'Orléans  ,  Henry  Charles  Antoine: 
madame  de  Savoye  fut  commère^  Force  lances  rom- 
pues, combats  à  pied  et  à  cheval ,  à  l'imitation  des 
chevaliers  errans;  despense  de  dix  mil  escus  à  Dijon, 
dont  ceux  de  la  ville  croyent  la  bourse  du  sieur  de 
Tavannes  espuisée,  luy  nomment  rail  escus;  il  les 
reçoit  à  injure,  et  en  met  vingt  mil  sur  la  table ,-  reste 
de  sa  despense;  tesmoignage  que  sans  la  faveur  des 
roys,  desquels  il  n'avoit  encore  guieres  eu,  ses  biens 
estoient  grands. 

En  sièges,  en  campagne,  tous  parlemens  sont  dan- 
gereux ,  principalement  aux  plus  foibles;  les  soldats 
perdent  courage,  négligent  ,  se  corrompent,  tra- 
hissent et  vendent  souvent  leur  chef  :  l'espoir  des 
traictez  alentit  et  divertit  les  capitaines,  le  desespoir 
de  paix  donne  resolution  suivie  souvent  de  victoire» 
Je  prins  un  meschant  chasteau  Savoisy  avec  cent 
cinquante  coups  de  canons  ;  cependant  que  le  capi- 

i})  Le  sieur  de  Moulins  :  le  sieur  de  Monneins. 

laine  traicte  d'un  costé ,  aux  arquebuzades  de  l'au- 
tre nous  l'emportions  d'assaut,  moitié  paix ,  moitié 
guerre.  On  est  surpris  si  on  parlemente,  faut  estre 
asseuré  de  ses  soldats,  et  de  les  pouvoir  persuader 
que  c'est  pour  tromper  Tennemy.  Les  traictez  ne  se 
doivent  entamer  sans  estre  résolu  de  recevoir  les 
moins  mauvaises  conditions,  parce  que  le  parlement 
est  un  tesmoignage  de  si  grande  foiblesse,  qu'il  oste  le 
courage  aux  assiégez,  qui,  après  les  traictez  rompus, 
ne  se  peuvent  remettre  en  la  mesme  assiete  qu'ils  es- 
toient  auparavant. 

Aux  entreprises  d'Estat,  le  tiers  manque  par  crainte, 
l'autre  par  corruption  et  légèreté.  C'est  donner  moyen 
aux  misérables  de  faire  meilleure  fortune ,  et  obtenir 
pardon  de  leurs  fautes,  accusant  les  conspirateurs 
sans  danger,  sans  hazard,  recevoir  plus  grande  recom- 
pense qu'elle  ne  lui  eust  succédé  par  l'exécution  de 
l'entreprise.  Les  petits  desseins  st)nt  aisez  à  supprimer, 
les  grands  à  descouvrir;  et  si  jamais  tels  desseins  furent 
dangereux ,  c'est  en  ce  temps  que  la  trahison  et  per- 
fidie règne;  dangereux  desseins  à  celuy  qui  les  trame 
sans  seureté  de  sa  personne.  Fols  sont  ceux  là  qui  à 
demy  pensent  faire  peur,  et  par  icelle  induire  leurs 
contraires  à  traicter  advantageusement  :  ce  qui  ne  se 
doit  que  par  la  force  forcée,  sans  rien  espargner,  pré- 
posant le  suject  de  l'entreprise  à  toute  autre  considé- 
ration. 

Le  nom,  la  réputation,  la  terreur  combattent  pour 
les  grands  :  ce  sont  vanitez  qui  n'ont  pouvoir  parmi 
les  fins.  Les  roys  ne  sont  rien  sans  forces ,  aussi  aisez 
à  combattre  mal  accompagnez ,  que  le  moindre  soldat 
de  leur  armée.  Combien  se  trompent  ceux  qui  les 

trouvent  plus  habiles  qu'ils  ne  sont  !  à  cause  de  leur 
nom,  Cl  oyent  qu'ils  ont  pourveu  à  ce  qu'ils  n'ont  pensé 
n'en  ayant  le  pouvoir  ;  ils  sont  subjects  à  estre  sur- 
pris comme  les  autres  hommes.  Le  principal  est  d'os- 
ier l'opinion  qui  est  parmy  les  gens  de  guerre,  et  leur 
monstrer  que  le  nom  d'empereur,  sans  forces  aguer- 
ries, ne  doit  estre  en  estime. 

Les  passages  foibles,  gardez  par  peu  de  gens,  leur 
amènent  plus  de  ruine  que  s'ils  estoient  en  resolution 
de  combattre  sans  deffendre  le  passage;  lequel  perdu, 
perd  le  cœur  des  soldats ,  et  hausse  celuy  des  as- 
saillans  :  qui  attaque  a  l'advantage.  Et  ne  se  faut  abu- 
ser à  garder  un  passage  ou  retranchement  foibles, 
si  ce  n'est  en  resolution  de  se  perdre  dans  la  perte 
d'iceluy.  • 

Il  ne  se  faut  fier,  ny  se  jeter  dans  un  peuple  irrité 
qu'en  tuant  ;  il  n'a  fqy  ny  pitié  :  si  elle  est  aux  plus 
proches  les  esloigncz  les  poussent,  tuent  et  massacrent: 
les  trois  quarts  ne  se  peuvent  faire  obeyr  au  reste. 
Sur  la  dispute  du  salut  de  la  vie  de  ceux  qui  traictent, 
l'on  doit  deffendre  le  logis  et  l'advantage;  s'il  ne  se 
peut  garder,  résoudre  promptement  de  se  perdre  va- 
leureusement, ce  qui  estonne  le  peuple  et  la  mort 
mesme  :  mieux  vaut  mourir  les  armes  en  la  main  , 
en  réputation,  que,  les  ayant  posées,  estre  tué  par 
derrière.  Et  quoy  qu'il  y  ait  une  grande  multitude 
de  peuple ,  lors  qu'il  faut  entrer  par  une  porte  es- 
troicte  aucuns  d'iceux  ne  veulent  mourir  les  pre- 
miers, et  donnent  temps  de  se  défendre;  le  mal  est 
qu'ils  n'ont  point  de  foy,  et  que  les  capitulations  et 
compositions  sont  mortelles. 

Les  roys  desobeïssans  aux  conciles,  à  l'Eglise  et  à 


SEIGNEUR   DE  TAVA]S]\ES.     [l549]  ^^ 

leurs  supérieurs,  leurs  peuples  font  le  semljlable  en 
leur  endroict;  les  seigneurs  qui  n'obéissent  aux  roys, 
leurs  subjets  et  soldats  les  trabissent  :  qui  ne  recog- 
noist  une  puissance  est  sans  puissance. 

Véritablement  l'obéissance  se  doit  aux  roys  par.sub- 
jection  et  utilité'  ;  naiz  sou^  la  monarcbie,  nous  sommes 
obligez  à  la  conserver;  y  fafilant,  c'est  se  procurer  in- 
finis malheurs,  meurtres,  exactions,  bruslemens,  for- 
cemens,  accidens  peculiers  aux  cbangemens  d'Estat , 
joinct  à  la  division  d'iceluy  qui  s'ensuit  ;  et  vaut  mieux 
obeyr  à  un  mauvais  roy  puissant,  qu'à  plusieurs  sou- 
verains et  republiques,  qui  partagent  les  royaumes, 
lesquels,  s'entrechoquans  pour  leur  accroissement  l'un 
contre  l'autre  ,  réduisent  le  tout  à  pluralité  de  ty- 
rannies. Bien  est-il  loisible  de  souhaitter  et  prier  Dieu 
de  changer  le  cœur  des  roys  de  mal  au  bien  ;  ce  que 
n'ayant  obtenu,  aucuns,  croyans  que  nostre  Seigneur 
s'ayde  des  secondes  causes,   se   sont  portez  en  plu- 
sieurs occasions  contre  les  Majestez,  désirant  le  bien 
public  et  la  reformation  de  TEstat.  Et  quant  aux  re- 
proches que  les  roys   leur  peuvent  faire,  qu'ils  ont 
tousjours  pris  les  armes  contre  eux  et  leurs  prédéces- 
seurs ,  respondent  que  ça  esté  à  leur  regret  qu'ils  les 
ont    portées,    non    contre  leursdictes   majestez,  ains 
contre  leurs  mauvais  conseillers,  impies, 'sans  justice, 
exacteurs,  et  tyranniseurs  des  peuples,  qui  engloutis- 
soient  les  revenus  de  l'Estat,  prophanoient  les  cliarges, 
et  les  donnoient  à  personnes  indignes  et  incapables. 
Hardie  fut  la  responce  que  le  centenierfit  à  Néron,  lors 
qu'il  le  condamnoit  à  mort  pour  avoir  entrepris  contre 
luy  :  «  Tant  que  je  t'ay  veu  vertueux,  je  fay  fidèlement 
<«  servy;  mais  depuis  que  je  t'ay  veu  brusler  des  vilh'S;, 

c(  fléau  et  ruyne  des  peuples,  jet'ay  hay  et  desservy.  3> 
Et  n'a  pas  esté  sans  dispute  au  royaume  de  Pologne, 
que  lors  que  les  souverains  manquent  à  la  promesse 
qu'ils  ont  solemnellement  jure'e  à  leur  sacre,  les  sub- 
jects  doivent  estre  dispensez  de  leurs  serments. 

Ainsi  que  ceux  qui  juren!  haut  et  se  desdisent  bas, 
ne  laissent  d'estre  parjures  ,  ainsi  les  princes  qui, 
sous  mots  captieux  à  deux  ententes,  trompent  ceux 
qui  se  fient  sous  leurs  paroles,  ne  laissent  de  manquer 
à  leur  foy,  quelques  interprétations  qu'ils  donnent, 
lesquelles  n'ayant  point  esclaircies  franchement  au 
commencement  du  traicté  ,  sont  perfides.  Le  roy  qui 
jure  sur  le  reliquaire  (0  dont  il  a  soustrait  les  reliques, 
est  sans  foy. 

Les  victoires  s'anéantissent  à  plusieurs  grands,  soit 
parce  qu'ils  se  les  attribuent,  ou  ne  remercient  Dieu, 
qui  change  sa  volonté  et  retire  sa  grâce,  rend  les 
vainqueurs  vaincus  ;  le  difficile  passé,  ils  faillent  au 
plus  aisé,  paroissant  la  puissance  divine.  L'Empereur 
triompha  de  l'Allemagne  captive,  et  suivit  lavoye  dû 
milieu  ,  qui  est  la  ruine  des  grands  desseins  :  il  exige 
de  l'argent  des  villes ,  tient  prisonniers  le  duc  de 
Saxe  et  le  landgrave ,  mescontente  Moris  et  Brand- 
bourg  ,  et  après  se  fie  en  eux  ;  opprime  sans  opprimer 
les  Luthériens ,  laissant  leurs  puissances  entières.  Ou 
il  falloit  eslargir  les  prisonniers  ,  leur  rendre  leurs 
Estats  ,  se  contentant  de  leur  foy  et  de  celle  des 
villes  d'Allemagne,  empescher  l'accroisser  \ent  des  Lu- 
thériens par  douceur  et  sans  force,  reformer  les  abus 
des  prélats,   faire  approuver  les  décrets  du  concile 

(')  Ze  roy  qui  jure  sur  le  reliquaire  :  c'étoit  ainsi  qu'eu  agissoit 
Louis  XL 

sans  violence,  permettant  aux  Luthériens  le  mariage 
des  prestres,  relaschant  les  jeusnes,  oster  les  images, 
rendre  ou  employer  bien  l'argent  de  la  croisade.  Ce 
qu'estant,  il  est  certain  qu'ils  eussent  quitté  les  poincts 
plus  impo'rtans,  aidez  des  princes  qui  s'y  fussent  in- 
termis;  sinon,  suivre  l'autre  extrémité  qui  sembloit 
plus  seure.  Mettre  prisonniers  Brandbourg.  et  Moris 
avec  le  duc  de  Saxe  et  le  landgrave,  tenir  par  gar- 
nison Ausbourg,  Oulme,  Witemberg,  Strasbourg, 
Pragues,  Vienne,  frontières  qui  commandent  aux  prin- 
cipales rivières  et  sont  les  citadelles  d'Allemagne  ;  et 
à  un  besoin  changer  et  transporter  les  habitans,  esta- 
blir  des  colonies,  et  chasser  les  Luthériens,  joindre  la 
domination  d'Allemagne  à  la  Flandre,  et  la  rendre 
héréditaire.  Les  principaux  princes  et  grandes  villes 
prises,  les  deux  tiers  d'Allemagne  du  moins  demeu- 
reroient  en  la  maison  d'Austriche,  les  hérétiques  rui- 
nez, et  Moris  n'eust  trahy  l'Empereur  comme  il  fit 
depuis. 

La  prise  des  armes,  pour  justes  qu'elles  soient, 
offence  Dieu  si  ce  n'est  pour  son  nom  ;  c'est  une  pierre 
jettée  qui  ne  se  peut  retenir.  Il  faut  avoir  une  bonne 
intention,  et  après  ne  se  repentir  par  travail,  artifices, 
bruits,  pitié  ou  menaces.  Toutes  considérations  doivent 
estres  mises  en  arrière,  les  requestes  des  parens,  des 
amis,  avoir  cette  exception  et  responce  :  «  Accordé, 
pourveu  que  cela  n'empesche  le  bien  du  party,  »  lequel 
ruiné,  l'on  est  mocqué,  foulé  aux  pieds  de  ceux  aus- 
quels  on  a  fait  grâce  et  bien-faicts.  Il  falloit  considérer 
avant  que  d'entreprendre  ces  malheurs.  Trop,  ou  trop 
peu,  est  la  perte  commune  :  le  sang ,  le  feu,  la  mort 
et  la  pitié,  se  doivent  considérer  avant  que  de  resou- 
24.  i* 

dre,  ou  estremocquë,  ainsi  que  fut  le  duc  de  Berry, 
après  la  bataille  de  Mont-lhery,  du  comte  de  Charro- 
lois,  qui  dit  que  guerre  et  pitié  ne  vont  ensemble. 
Brutus  en  fit  trop,  ou  trop  peu ,  ne  tuant  Antoine 
avec  César.  De  nostre  temps,  le  connestable  de  Mont- 
morency favorisa  trop,  ou  trop  peu,  ses  nepveux  de 
Collignyj.les  Huguenots  dévoient  achever  ou  n'entre- 
prendre ,  sans  se  fier  à  la  Royne.  A  la  Sainct  Barthé- 
lémy furent  tuez  trop,  ou  trop  peu  ;  aux  Barricades, 
M.  de  Guyse,  attaquant  le  Roy,  fit  la  mesme  faute; 
le  Roy  pareillement  tuant  M,  de  Guyse,  qu'il  n'ache- 
va le  reste,  ou  ne  l'entreprendre.  C'est  cruauté'  de  faire 
patir  les  innocens  ;  l'Estat  sera  dissipé,  les  Anglais,  les 
Espagnols  se  partageront,  le  sang,  le  feu  perpétuel. 
Cela  est  bon  à  la  bouche  des  gens  de  bien ,  et  avant 
que  commencer;  mais  ceux  qui  rompent  les  barrières 
de  preud'homie  sont  autant  damnez  pour  peu  que 
pour  beaucoup.  Si  cherchez  tard  réputation  de  preud'- 
homie, nul  ne  croira  qu'ayant  troublé  le  monde  vous 
desiriez  la  paix;  plustost  serez  accusé  de  poltronnerie, 
faute  de  courage ,  et  crainte  de  vostre  propre  ruine  ; 
aux  entreprises ,  principalement  contre  l'Estat,  la  voy e 
du  milieu  est  périssable. 

C'est  chose  ridicule  de  se  retirer  du  monde  pour 
y  vivre  ,  d'un  grand  dessein  d'envahissement  d'Estat 
en  faire  un  racourcy,  mandier  et  establir  une  faveur 
sous  un  prince  que  l'on  a  pensé  esgaler;  c'est  s'exposer 
aux  mocqueries,  affronts,  traverses,  et  peu  d'espé- 
rance. Si  pauvreté  nous  force,  ou  crainte  d'estre  op- 
primez, mocquons-nous  de  nous,  qui  n'avons  sceu 
mourir  en  nos  entreprises,  ou  endurons  patiemment, 
reconfort  à  la  nécessité  qui  enterre  toutes  vanitez. 

Monstre  à  plusieurs  testes  (0,  ingrat,  cruel,  incons- 
tant, léger,  sans  amour,  téméraire  en  prospérité,  sans 
cœur  en  adversité,  cherche  son  mal,  fuit  son  bien,  croit 
de  léger,  mouvant  au  premier  bruit  sous  lettres  feintes 
semées  des  ennemis,  soupçonneux,  calomniateur,  ren- 
dant responsable  son  chef  des  evenemens  de  fortune,  les 
chassent,  bannissent  pour  une  vanité,  pour  une  parole 
mal  interprétée,  faute  d'intelligence,  désireux,  inca- 
pable de  secret  :  dites  leur,  ils  le  publient  ;  ne  leur  dites 
point,  ils  se  mutinent,  ils  devinent,  favorisent  les  mes- 
chans,  desquels  ils  font  leurs  chefs,  composez  de  co- 
quins esperans  au  changement  et  mouvement  ;  c'est 
bastir  sur  Faraine  de  s'appuyer  sur  eux. 

Le  Roy  donnant  le  gouvernement  d'un  peuple  sans 
chasteau  donne  la  mort  ou  la  crainte ,  si  ce  n'est  en 
plaine  paix  :  faudroit  estre  ange  pour  se  maintenir  sans 
mespris  et  soupçon  parmy  eux.  Envoyé  ou  appelle  au 
gouvernement  d'un  peuple,  s'en  faut  rendre  maistre 
dans  deux  mois,  par  garnisons  ou  citadelles  5  lier  le  ma- 
lade pour  luy  faire  avaller  la  médecine  :  au  troisiesme 
mois  ou  devant  ils  se  saoulent,  se  changent,  cherchent 
nouvelletez.  Cependant,  au  commencement,  il  ne  faut 
faire  rien  que  parleur  advis,  et  ne  prendre  la  suprême 
authorité  sans  forces  entières;  supporter  les  injures^ 
résolu  à  la  mort,  et  estre  chassé  au  moindre  événement 
malheureux.  Si  forcé  d'attendre,  armer  une  faction  des 
plus  mauvais,  qui  servent  de  garde,  les  intéresser  par 
argent,  bien-faicts  et  conseils  à  nostre  profit  et  dom- 
mage d'autruy,  les  laisser  ofï'encer  et  piller  leurs  con- 
traires riches,  se  tenir  tousjours  au  milieu  d'eux.  Crassus 

(0  Monstre  à  plusieurs  testes  :  l'auteur  désigne   ainsi  le   peuple 
livre  à  l'anarchie. 

s'en  alloit  aux  Parthes,  Licurgus  se  bannit  volontaire- 
ment, l'admirai  de  Chastilion  se  fait  mourir  à  Paris, 
M.  de  Guyse  se  fait  tuer  a  Blois,  pour  ne  retourner  à 
leur  mercy.  Ce  que  les  peuples  firent  pour  la  Ligne 
estoit  en  espérance  d'establir  des  republiques.  Il  ne  se 
doit  brider  le  cheval  par  la  queue,  luy  donnant  soup- 
çon par  l'exemple  des  voisins  opprimez  par  citadelles, 
ainsi  que  M.  de  Nemours  fit  à  Lyon ,  ayant  construit 
des  chasteaux  à  Montbrison,  Tlioissey  et  Chastilion, 
avant  que  bastir  la  citadelle  de  Lyon  :  il  ne  leur  faut 
pas  donner  l'apparence  qu'ils  ne  sentent  l'efifect  ;  et  faut, 
ainsi  que  dit  l'Escossais,  brider  avant  que  seller,  parce 
qu'à  l'alarme  extrême  ils  montent  à  cheval  sans  selle. 

L'on  est  esclaiié  d'un  million  d'yeux  qui  accusent 
sans  subject,  combien  plus  s'il  y  a  quelque  véritable 
soupçon  :  les  soldats  doivent  estre  dans  les  villes  devant 
qu'ils  sçachent  pourquoy.Ces  entre'es,  ces  surprises  se 
doivent  préparer  :  s'il  y  à  assietes  ou  portes  fortes,  les 
garder  par  sa  faction ,  changer  doucement  les  autres 
sous  feinte  de  les  relever  de  fatigues,  y  mettre  nos 
amis ,  soldats  ou  domestiques.  Il  y  a  des  règles  pour 
vivre  parmy  eux  un  temps  :  ne  les  laisser  sortir  pour 
aller  à  la  guerre,  les  parens  des  morts  s'eslevent;  ne 
se  rendre  trop  familier  parmy  eux,  se  monstrer  et  faire 
croire  ne  vouloir  rien  faire  sans  eux,  sans  leur  advis, 
et  qu'ils  penseiTt  que  c'est  eux  ou  leurs  magistrats  qui 
fassent  tout,  et  que  le  gouverneur  n'est  que  pour 
suivre  leur  advis  et  les  servir.  Cependant  ne  se  fier, 
et  estre  tousjours  en  garde  sans  le  faire  paroistre,  les 
empescher  d'oppression ,  permettant  qu'ils  pillent  et 
reçoivent  utilité'  de  la  guerre,  leur  bailler  en  proy^ 
quelques-uns  des  riches  mal  apparentez. 

C'est  faire  pour  un  peuple,  n'estant  sous  un  grand 
roy,  de  luy  oster  la  liberté  ;  eux  -  mesmes  se  perdent. 
Florence  n'est  heureuse  que  depuis  qu'elle  est  oppri- 
me'e  ;  il  est  plus  facile  de  corrompre  plusieurs  villes, 
entreprenant  sur  une  monarchie,  que  de  commander 
en  seureté  dans  une  factieuse.  César  se  sceut  ayder 
des  peuples  estrangers,  ayant  des  légions  pour  cita- 
delles, et  en  fin  il  se  perdit  pour  s'y  estre  trop  fié, 
comme  M.  de  Guise  ;  si  l'un  et  l'autre  se  fussent  bien 
gouvernez  sur  la  fin,  ils  estoient  au  bout  de  leurs  des- 
seins, s'ils  se  fussent  meffiez   et  gardez. 

Au  commencement  de  la  Ligue,  en  l'an  iSgS,  je 
considerois  quelles  forces  nous  appuyoient,  concluois 
l'argent  d'Espagne  pouvoir  faillir,  que  la  noblesse  nous 
abandonneroit  :  je  propose  de  s'aider  du  peuple,  qui: 
eust  esté  le  salut  de  l'entreprise ,  s'estans  d'eux-mesmes 
armez  en  Normandie,  en  nombre  de  vingt  mil  hommes; 
je  voulois  leur  donner  des  piques,  comme  Suisses  ou 
Macédoniens.  Toute  la  France  eut  suyvi  cest  exemple, 
et  fait  cent  mil  hommes  armez  ;  la  crainte  qu'ils  ne  se 
jeltassent  sur  nous,  et  se  missent  en  republiques,  ainsi 
qu'ils  estoient  anciennement,  l'empescha.  Il  y  avoit 
des  remèdes  ;  et  messieurs  de  Lorraine  fussent  de- 
meurez chefs  sans  estre  à  la  mercy  des  ennemis,  les-, 
quels  ruinez ,  ils  n  estoient  hors  d'espérance  de  restablir 
la  royauté  en  leur  maison.  Les  Huguenots  n'eussent 
pas  contenu  leurs  villageois  qu'ils  ne  fussent  joints  à 
çeste  société,  chatoiiillez  du  commandement.  Le  peuple 
a  branslé  trois  fois  pour  venir  à  ce  point,  et  y  vien- 
dra si  jamais  les  guerres  civiles  sont  grandes ,  ou  qu'il 
y  ait  des  chefs  expérimentez  et  désespérez. 

En  Dauphiné,  en  l'an  1578,  le  peuple  de  la  pro-^ 

vince  fut  defaict  à  Morans  par  M.  de  Mandelot;  en 
l'an  iSBg,  furent  defaicls  les  Gautiers  par  M.  de  Mont- 
pensier.  En  Normandie,  au  déclin  de  la  Ligue,  ils  vou- 
lurent s'eslever  auprès  de  Beaune  et  Montsaujonnois , 
à  la  suasion  des  villes  de  Beaune  et  Langres,  s'ar- 
mèrent  et  barricadèrent  :  voyant   qu'ils  favorisoient 
nos  contraires,  nous  y  donnasmes  sans  marchander; 
après  le  feu  mis  en  quelques  villages  inadvertemment, 
peu  de  sang  esteint  ceste  fume'e.  Mil  villages  regar- 
doient  le  succez  de  cent  qui  avoient  commencé,  et 
fussent  esté  suivis  d'un  tiers  de  la  France,  qui  se  fas- 
choient  de  la  guerre  :  la  cruauté  est  nécessaire  contre 
les  entreprises  populaires ,  elle  est  le  seul  remède. 
Ceux  qui  gouvernent  les  peuples  doivent  entrer  en 
soupçon ,  ne  se  fier  ny  aller  sans  garde  *,  si  maistre  ab- 
solu, se  gouverner  justement  comme  ne  l'estant  point, 
en  tant  que  la  faveur  des  soldats  de  nostre  faction  le  peut 
permettre  sans  s'altérer  :  le  peuple  vit  de  la  ruine  des 
i^iches,  dequoy  il  ne  se  soucie,  pourveu  qu'il  en  profite. 
En  juin,  le  Roy,  la  Royne  font  entrée  à  Paris,  le 
grand  tournois   est  publié  en  Italie,    Allemagne   et 
Espagne  5  M.  d'Aumalle,  qui  fut  depuis  M.  de  Guise, 
MM.  de  La  Marche,  de  Sainct  André,  de  Tavannes^ 
de  Gouffier  et  de  Sipierre  sont  tenans  ;  le  Boy,  les 
princes,  plusieurs  de  la  noblesse  et  les  estrangers, 
assaillans.  Les  cérémonies  anciennes  observées,  tous 
les  tenans  blessez  excepté  le  sieur  de  Tavannes,  qui 
soustint  durant  les  huict  jours,  et  rompt  sur  des  rous- 
sins  d'Allemagne,  mesprise  les  chevaux  d'Espagne; 
le  faiz  et  Thonneur  du  tournois  tombe  sur  luy  ;  brise 
soixante  lances  par  jour,  alloit  au  bal  quand  les  autres 
^e  couchoient  et  n'en  pouvoient  plus  :  il  plongpoit  son 

bras  dans  de  l'huile  d'amandes  douces,  avec  des  liga- 
tures qui  le  conservoient  quand  les  autres  l'avoient 
tout  noirci  :  il  estoit  estimé  le  meilleur  homme  d'ar- 
mes de  France.  En  ladicte  année  i549,  l'Empereur, 
maladif  (0,  fait  venir  son  fils  pour  l'establir  au  Pais 
Bas,  espère  le  faire  eslire  empereur. 

Le  roy  Henry,  se  souvenant  de  Thonteuse  paix  des 
Anglais,  descend  au  Boulonnois  avec  les  princes,  con- 
nestable,  les  sieurs  de  Sainct  André,  de  Tavannes; 
plusieurs  forts  sont  pris  à  Fimproviste  ;  les  Anglais  ne 
résistent,  comblez  de  séditions  intestines,  empestrez 
d'un  roy  enfant  ayant  de  meschans  tuteurs.  Edoiiart 
de  Sommercet ,  oncle  du  Roy,  qui  avoit  fait  pendre 
son  propre  frère,  est  arresté  prisonnier,  chargé   de 
n'avoir  pourveu  à  la  conservation  des  conquestes  de 
France.  Quatre  cens  mil  escus  font  rendre  Bologne; 
promesse  de  mariage  de  la  fille  de  France  au  jeune 
roy  d'Angleterre,  lesquels  s'accomplissent  rarement 
entre  les  enfans,  principalement  des  princes.  [i55o] 
Claude  de  Lorraine,  premier  duc  de  Guise,  meurt, tost 
après  le  cardinal  de  Lorraine  son  frère  :  il  fonda  la 
grandeur  de  leur  maison  accreiie  par  François  de  Lor- 
raine, duc  de  Guise,  son  fils.  Le  cardinal  d'Amboise 
meurt,  le  pape  Jule  commence  le  concile  de  Trente, 
peu  paravant  révoqué  de  Bologne-la-Grace.  Le  17  no- 
vembre i55o  &e  trouve  en  France  quantité  de  mon- 
noye  limée,  rongnée  et  diminuée;   plusieurs  cruels 
supplices  s'en  ensuivent  conformément  aux  edicts  du 
Roy.  Sa  Majesté  désire  guerre  avec  l'Empereur  pour 
ses  prétentions  et  olFences  receûes,  aussi  pour  l'heu- 

CO  L'Empereur  maladif:  Charles-Quint  n' exécuta  soii  projet  d'ab- 
dic^uer  (ju'au  mois  d'octobre  i555. 

reux  succez  de  Bologne;  désire  de  paroistre  plus  que 
son  prédécesseur;  s'esleve  par  présomption,  poussé 
par  les  désireux  des  nouvelletez,  qui  promettent  plus 
qu'ils  ne  vouloient  tenir,  et  par  le  connestable,  pour 
aggrandir  sa  maison,  seconde'  de  M.  de  Guise,  allié 
du  Dauphin  par  sa  niepce,  et  au  plaisir  du  Roy  par 
son  frère,  mary  de  la  fille  de  la  duchesse  de  Valenti- 
nois:  le  mareschal  de  Sainct  André  les  tierce.  Le  Roy 
s'y  porte,  faute  de  se  cognoistre  plus  propre  à  mainte- 
nir qu'à  conquérir,  par  persuasions  hazarde  sa  fortune 
pour  faire  celle  de  ses  serviteurs  ;  la  fin  monstre  lé 
profit  qu'il  en  receut,  vendant  toutes  ses  conquestes, 
la  vie  et  le  sang  de  France  pour  tirer  de  prison  un 
seul  homme.  La  teste  couppée  à  Wolfemberg,  le  ban- 
nissement du  reintgrave  et  reicrotte  d'Allemagne  pour 
avoir  servi  la  France,  ne  sont  suffisants  pour  colorer 
la  prise  des  armes.  Le  pape  Paul  III,  de  la  maison 
de  Farnaise,  en  peint  la  couleur  plus  vive  :  il  avoit 
donné  à  Pierre  Loys,  son  fils.  Palme  et  Plaisance  chan- 
gée au  duché  de  Camerin  appartenant  aux  Farnaise, 
par  le  consentement  des  cardinaux.  Ce  seigneur  de 
Palme  favorise  Jean  Louys  de  Fiasque  à  l'entreprise 
de  Gènes,  faillie  pour  s'y  estre  noyé;  il  y  fut  tué  Ja- 
netin  Dore.  En  vengeance  André  Dore,  par  permission 
de  l'Empereur,  gagne  le  comte  Augustin,  Claude  Pal- 
voisin  luy  promettant  sa  niepce  :  ils  avoient  esté  en- 
voyez à  Gennes  par  Pierre  Loys  Farnaise  traicter  pour 
son  bien;  il  traictepour  sa  mort.  Augustin  et  Palvoisin, 
jomcts  au  comte  de  Popoly,  tuent  Pierre  Loys  dans 
la  citadelle  qu'il  avoit  bastie  avec  intelligence  de  Gon- 
zague,  gouverneur  de  Milan  pour  l'Empereur,  qui 
en  mesme  temps  occupe  Plaisance.  Le  Pape  dissimule, 

envoyé  Canierin  Oursin  à  Palme,  mourant  ordonne 
par  testament  qu  elle  soit  à  Octave  son  nepveu,  fils, de 
Pierre  Loys,  qui  avoit  esté  marie'  à  la  bastarde  de 
l'Empereur,  pour  avoir  l'investiture  du  duché  de  Plai- 
sance. Le  cardinal  Arrestain  faict  pape,  se  souvenant 
avoir  esté  advancé  par  son  prédécesseur,  fait  rendre 
Palme  à  Octave  Farnaise,  qui,  en  jalousie  de  ses 
voisins,  et  ne  pouvant  fournir  a  la  despence  de  ses 
g'arnisons  par  les  menées  d'Horace  Farnaise  son  frère, 
duc  de  Castre,  promis  à  la  bastarde  du  Roy,  se  met 
en  protection  de  Sa  Majesté,  lequel  trouve  ce  pont 
pour  passer  avec  apparence  de  justice  en  Italie,  le  re- 
çoit, remplit  la  ville  de  Palme  de  Français  sous  Si- 
pierre  et  d'Andelot.  Le  Pape  craint  l'Empereur,  qui 
avoit  chassé  son  prédécesseur;  se  joinct  au  Roy  (0, 
assiège  Palme  par  Ferrand  de  Gonzague,  esleu  gêne- 
rai de  l'Eglise  ;  le  nepveu  du  Pape  y  est  tué  ;  les 
Français  ont  du  meilleur. 

Le  mareschal  de  Brissac,  successeur  du  prince  de 
Melphe  en  Piedmont ,  envoyé  des  soldats  à  La  Miran- 
de ,  lesquels  sont  tuez  de  sang  froid  par  Gonsague. 

[i55i]  Le  Roy  fait  guerre  ouverte,  renforce  le  sieur 
de  Brissac  du  sieur  de  Tavannes  et  de  sa  compagnie, 
oii  il  y  avoit  cent  gentils  hommes  ayant  leurs  chevaux 
bardez  d'acier.  Par  son  aide  et  conseil,  le  sieur  de 
Brissac,  goûteux,  commet  l'exécution  de  l'entreprise  de 
Foussan  au  sieur  de  Tavannes,  oii,  entré  par  un  trou 
avec  cinquante,  il  la  recognoist  double,  sauve  par  au- 
dace et  braves  paroles  ses  troupes,  les  ostages  des 
traistres  renduz  pour  quatre  capitaines  qui  y  avoient 

(»)  Le  Pape  se  joinct  au  Roy  :  Jules  III  au  contraire  se  déclara  contre 
Henri  II,  ♦ 

este  pris.  Le  sieur  de  Brissac  aneste  le  sieur  de  Ta- 
vannes  contre  la  volonté  du  Roy,  pour  le  recognoistre 
utile  capitaine,  dequoy  il  ne  se  pouvoit  passer;  prend 
Sainct  Damien,  Quiers  et  plusieurs  autres  villes.  Gon- 
sague,  en  jalousie  de  Milan,  des-assiege  Palme,  et  y 
court. 

La  royne  d'Hongrie  arreste  tous  les  marchans  et 
gentils  hommes  français  frequentans  au  Païs  Bas  ;  les 
.'inibassades  voilent  de  toutes  parts  pour  justifier  ses 
armes,  chacun  rejette  le  trouble  sur  son  voisin.  Cela 
se  débat  devant  le  Pape,  la  vérité  est  forte,  le  Roy 
est  aggresseur;  l'Empereur,  goûteux,  embroiiillé  d'Â.1- 
lemands  et  de  Turcs ,  n'eust  voulu  commencer  la 
guerre.  Le  dixhuictiesme  décembre,  George,  evesque 
de  Yaradin,  n'a  gueres  cardinal,  est  tué  de  Jean  Cas» 
talde  Sforce  et  de  Palvoisin ,  par  le  commandement  de 
Ferdinand,  roy  d'Hongrie,  qui  le  soupçonne  de  nou- 
velle practique  avec  les  Turcs  ;  son  advancement  est 
tel.  Le  roy  Loys  d'PIongrie  tué  et  defaict  par  les  In- 
fidèles, Ferdinand  d'Austriclie,  mary  de  sa  sœur,  veut 
occuper  le  royaume;  la  haine  continuelle  des  Hongres 
aux  Allemands  leur  fait  eslire  roy  Jean  Veyvodc  Spux 
de  Transsilvanie,  qui  est  secouru  de  Soliman  contre 
Ferdinand,  auquel  il  reste  peu  en  Hongrie.  Le  roy 
Jean,  auparavant  gouverneur  de  Transsilvanie,  estser- 
vy  utilement  de  George,  gouval  de  nation  (0,  qui  s'es- 
toit  repenty  de  s'estre  fait  moine,  n'en  retient  que  le 
froc,  se  jette  aux  armes,  aux  ambassades,  finances  et 
affaires  d'Estat,  par  tout  roussit,  premier  à  la  cour 
du  roy  Jean,  tellement  qu'iceluy  mort  il  demeure 
tuteur  de  l'enfant  Estienne,  résiste  à  Ferdinand  qui 

(ï)  Gozn-a/ :  allemand.  * 

disoit  la  coronne  luy  appartenir  par  paclie  faicte  avec 
le  defunct  que  le  survivant  sera  roy  de  toute  la  Hongrie, 
donnant  une  province  aux  enfans  du  mort.  Les  tu- 
teurs et  le  pupil  envoyent  au  Turc ,  qui  fait  lever  le 
siège  de  Budes  assiégé  de  Pioquendolf,  lieutenant  de 
Ferdinand,  avec  courte  joye  de  la  Royne,  tuteur  et 
pupil.  Soliman  luy  oste  Budes;  l'enfant  meurt;  Isa- 
belle, royne  d'Hongrie,  se  retire  en  Polongne  vers  son 
père  ;  le  moine  demeure  gouverneur  deTranssilvanie, 
appuyé  du  Turc.  Les  victoires  de  Charles  et  les  prac- 
tiques  de  Ferdinand,  le  chapeau  de  cardinal  ou  sa 
conscience,  fait  traicter  George  avec  ledit  Ferdinand, 
traicté  qui  le  mené  à  la  mort,  ne  se  donnant  qu'à 
demy,  voulant  entretenir  ses  practiques  avec  le  Turc, 
pour  se  maintenir  à  un  besoin  contre  Ferdinand  :  sa 
grandeur,  son  pouvoir,  engendre  soupçon  et  cause  sa 
perte ,  dont  Ferdinand  souffre  sa  punition  sur  le  champ, 
pour  cest  acte  indigne  d'un  brave  courage ,  en  hayne 
duquel  tous  les  Hongres  de  la  province  de  Transsil- 
vanie  se  jettent  en  la  protection  du  Turc. 

Aux  intelligences  du  peuple  faut  considérer  s'ils  sont 
guidez  par  injures  receiies,  religion,  avarice,  ambition, 
folie  ou  sagesse  ;  examiner  leur  vie,  leurs  mœurs,  leur 
naturel ,  séparer,  diviser  le  discours  et  les  négociateurs 
ou  prisonniers,  recognoistre  leur  but  vray  ou  faux  :  la 
parole  des  grands  estonne  et  géhenne  les  meschans. 
Le  gênerai  se  doit  cognoistre ,  ou  celuy  qu'il  commet 
à  négocier,  pour  par  trop  de  courage  ne  se  rendre  les 
choses  faciles,  ou  par  timidité  difficiles;  traicter  s'il  se 
peut  soy-mesme:  les  pièges  et  cautions,  quoy  que  pri- 
sonniers en  nos  mains,  ne  nous  lèvent  le  danger  ;  l'es- 
pérance reste  aux  traistres  de  les  r' avoir  par  ceux  qu'ils 

prendront.  Il  est  nécessaire  d'estre  le  plus  fort  en  cam- 
pagne pour  éviter  le  péril  des  entreprises  doubles, 
qui  sont  fort  dangereuses  et  fautives,  avec  nécessité  de 
grandes  conjectures  et  observations,  secret  et  tacitur- 
nite'  jusques  à  ses  plus  proches,  si  on  n'est  forcé  de 
ceux  desquels  on  ne  se  peut  passer  en  la  négociation 
et  exécution  des  desseins. 

L'exercice  de  l'escrime  donne  la  hardiesse,  sauve 
la  vie  et  l'honneur,  nécessaire  pour  les  fréquents  duels 
usagez  en  ce  temps.  Celuy  de  monter  à  cheval,  vol-, 
tiger,  sauter,  dancer,  le  jeu  de  la  paume,  ne  sont  à 
mespriser  des  jeunes  -,  cela  leur  croist  la  force  et  dis- 
position ;  quelques  fois  une  de  ces  perfections  les  jette 
en  faveur  des  roys  et  des  dames,  pour  estre  après  em- 
ployez à  quelque  meilleure  chose,  faisant  planche  à 
l'entrée  du  maniment  des  affaires.  Et  pour  faire  preuve 
de  valeur  en  longue  paix,  se  devroit  rendre  les  tour- 
nois plus  dangereux,  permettant  de  rompre  en  camp 
ouvert  à  fer  esmoulu,  combattre  à  l'espée  trenchante 
espointée  bien  armez  :  il  n'y  auroit  grand  péril,  la 
durée  des  combats  donneroit  temps  de  les  séparer, 
satisferoit  à  ce  feu  de  jeunesse  désirant  la  guerre  pour 
manier  les  armes,  sans  qu'ils  advisent  si  elle  est  juste. 
Il  n'y  a  que  six  vingts  ans  que  les  combats  s'exer- 
çoient  avec  les  susdits  périls  quasi  à  outrance  ;  les 
juges  les  separoient  avant,  l'extrême  danger,  donnoient 
l'honneur  à  qui  il  appartenoit  :  c'estoit  un  attiedisse- 
iTient  du  désir  des  guerres  civiles;  ce  qui  se  practi- 
quoit  par  les  anciens,  tesmoigné  par  les  vieux  romans, 
où  sont  naïvement  dépeints  tournois ,  inventions  et 
devises  d'armes  et  d'amours  :  sur  quoy  les  Perse-fo- 
rest,  Lancelot,  Giron  le  Courtois  et  autres,  sont  esté 

inventez  pour  esmouvoir  la  valeureuse  jeunesse  à  ses 
exercices  honnestes. 

La  nol)lesse  française,  ceux  qui  font  profession  des 
armes,  sont  réduits  entre  deux  extreinitez  de  perdre 
l'honneur,  ou,  le  delFendant,  estre  en  péril  d'une  mort 
honteuse  par  les  edits  du  Hoy.  Six  mil  gentils -hommes 
sont  péris  en  combats  singuliers  pour  avoir  receuë 
l'opinion  pour  droict,  fortifiés  d'apartenances  et  satis- 
factions faictes  à  leur  fantaisie;  à  quoy  plusieurs  ont 
contribue,  pensant  plus  à  exalter  ou  blasmer  ceux  qui 
s'y  estoient  embroiiillez,  qu'à  chastier  leur  insolence. 
Le  désir  intemperé  d'obtenir  l'honneur  par  les  armes 
(que  la  paix  de'nioit),  fait  que  les  jeunes  mal-advisez 
obligent  les  sages  à  cette  folie,  les  uns  voulant  acqué- 
rir, les  autres  conserver,  par  des  imaginations  non  re- 
ceiies  d'aucuns  estrangers,  practiquëe  en  ce  royaume 
sur  la  confiance  qu'aucuns  ont  de  ce  qu'ils  sçavent  de 
l'escrime,  espérant  de  tuer  sans  l'estre  ;  qui  feroit  sou- 
haiter les  escrimeurs  esloignez,  puisque  cest  art  sert 
de  peu  aux  l)atailles  et  assauts ,  pour  lesquels  la  no- 
blesse se  doit   conserver,  considérant  qu'il  y  a  peu 
d'honneur  en  ce  qui  est  commun  aux  moindres  sol- 
dats et   plusieurs   matthois  qui   sçavent  parer  et  se 
battre  pour  plaisir.  Tous  remèdes  et  moyens  salu- 
taires de  pourvoir  à  cette  maladie  d'esprit  sont  esté 
recherchez;  edicts,  defences,  arrests  de  mort,  confis- 
cations de  biens,  rien  n'a  reiissi,  et  ne  profitera  s'il  ne 
s'abolit  entièrement  les  fausses  créances  et  mauvaises 
maximes.  Sur  des  légères  injures  ils  se  donnent  des 
démentis  reparez  par  attouchemens,  repoussez  par  des 
coups  de  bastons,  iceux  par  le  sang,  et  le  sang  par 
î'advantage,  par  la  mort  ou    demandes  de  vies.   Ce 

clcflaut  doit  produire  des  loix  contraires ,  dans  les 
bornes  desquelles  l'honneur  soit  conservé  en  son  en- 
tier, et  la  vie  protege'e,  à  ce  que  personne  n'offence  ny 
ne  se  tienne  ofFencé^que  selon  icelles,  en  la  créance 
des  vieux  capitaines  et  juges  expérimentez.  Semble 
nécessaire  d'establir  en  chacune  province  de  France 
six  gentilshommes,  lesquels  avec  le  seneschal  ou  bailly 
principal  decideroient  de  tous  différents  et  querelles. 

Les  injures,  démentis  proferez  sans  sujet  par  colère 
ou  autrement,'  peuvent  estre  reparées  par  semblables 
paroles  et  négatives  ;  et  où  Timpudence  porteroit  aux 
invectives,  sur  le  tesmoignage  de  gens  de  qualité,  les 
délinquants  seroient  condamnez  aux  amandes  pécu- 
niaires et  reprehensions  notables. 

Les  coups  donnez  ou  receus  forment  la  querelle  j 
et  feront  recourir  aux  juges  pour  en  avoir  satisfac- 
tion. 

Expresses  deffenses,  à  peine  de  la  vie,  à  toutes  per- 
sonnes de  mettre  Tespée  au  poing,  quoy  qu'ils  soient 
offencez,  auquel  cas  auront  recours  aux  juges,  qui  les 
feront  satisfaire  ou  leur  permettront  le  combat ,  et 
d'iceux  y  aura  appel  devant  les  marescliaux  de  France 
estans  prés  du  Roy,  devant  lesquels  seront  décidées 
lesdites  querelles. 

Toutes  celles  qui  se  sont  esmeiies  pour  les  honneurs 
de  l'Eglise,  procez,  chasses,  cedules,  contracts,  obli- 
gations, sont  amendables,  puisque  les  oppressez  se 
peuvent  pourvoir  à  la  justice  ordinaire. 

Les  juges  d'appel,  mareschaux  de  France,  auront 
tout  pouvoir  de  chastier  les  insolents,  faire  reparer 
les  injures  receiies,  ordonner  des  satisfactions  et  répa- 
rations, de  permettre  aux  offencez  de  rendre  coup 

pour  coup,  OU  mettre  les  aggresseurs  entre  leurs  mains, 
pour  en  tirer  discrette  satisfaction,  ainsi  qu'il  en  sera 
convenu  :  condamner  à  servir  le  Roy  aux  frontières, 
aux  amendes  pécuniaires  et  impositions  de  marques 
notables  aux  quereleux. 

Les  duels  prohibez  de  l'Eglise,  laquelle  convie  de 
tolérer  un  peu  de  mal  pour  en  tirer  un  grand  bien ,  il 
est  mieux  de  permettre  le  combat  à  un  petit  nombre 
que  voir  périr  par  iceluy  toute  la  noblesse  d'un  Estât. 

Le  duel  anciennement  accordé  pour  l'accusation 
de  trahison,  d'avoir  fuy  aux  batailles,  l'honneur  des 
femmes,  et  pour  les  assassinats,  ces  règles  selon  les 
indices  oii  il  y  a  preuves,  il  n'y  eschoit  combat,  les- 
quels neantmoins  seront  nécessitez  plus  qu'au  passe, 
pour  diminuer  par  exemples  l'ardeur  de  ceux  qui 
semblent  chercher  ce  que  peut-estre  ils  ne  voudroient 
trouver. 

Pour  éviter  la  mort  precipite'e  de  tant  de  noblesse, 
soient  changées  les  armes  des  combattans,  usitées  en 
chemise,  à  l'espée  et  poignard,  à  des  lances  et  espées, 
couverts  d'armes  légères  à  pied  avec  jaques,  corcelets 
entiers  ou  my  partis.  Autres  moyens  practiquez  des 
anciens,  par  lesquels  la  vie  des  gentils-hommes  ne 
périra  si  outrageusement,  donnant  loisir  aux  juges  du 
camp  de  jetter  le  baston  :  les  séparer  pour  les  appoin- 
ter, tournant  les  edicts  rigoureux  de  traisner  les  armes 
et  justicier  les  vaincus,  à  donner  des  sentences  qui  ne 
deshonorent  la  postérité  et  satisferoient  aux  presens. 

Les  juges  conserveront  l'advantage  appartenant  aux 
vieux  capitaines  sur  les  jeunes  qui  ont  besoin  d'hon- 
neur, tant  en  l'élection  des  armes  qu'en  la  considé- 
ration s'il  est  raisonnable  d'hazarder  l'honneur  acquis 

en  plusieurs  assauts  et  batailles,  contre  ceux  qui  n'en 
ont  que  seulement  ouy  parler. 

Les  sentences  données  par  les  juges  seront  receûes 
et  creiies  très  véritables  et  justes,  sans  qu'il  soit  loisible 
de  les  reprocher  à  l'advenir ,  ny  dire  chose  que  ce  soit 
au  contraire. 

Les  cours  de  parlement,  la  justice  ordinaire  aura 
son  cours  sur  ceux  qui  mettent  l'espe'e  a  la  main,  pour 
les  punir  exemplairement. 

Les  parlemens  ,  les  justices  ordinaires  et  extraordi- 
naires n'auront  aucun  pouvoir,  puissance  ny  authorité 
sur  les  arrests  des  juges  d'appel,  sentence  d'iceux,  ny 
sur  le  camp  clos ,  ny  sur  ceux  ausquels  le  combat  sera 
permis,  pour  quelques  inconveniens,  mort  ou  bles- 
seures  qui  puissent  advenir  dans  les  combats,  pour 
lesquels  il  n'y  aura  besoin  d'autres  grâces  ny  par- 
don :  et  suffira  la  seule  permission  des  mareschaux 
de  France  et  des  juges  gardiateurs  des  voyes  d'hon- 
neur. 

Les  six  gentilshommes  establis  à  ceste  jurisdiction 
s'employeront  de  tout  leur  pouvoir  à  accorder  et 
composer  tous  procez  des  gentils  hommes,  qui  seront 
obligez  de  n'en  commencer  aucun  avant  qu'avoir  tenté 
devant  iceux  la  voye  d'accord,  considérant  qu'il  est 
mal  séant  que  les  officiers  de  justice  s'accordent  entre 
eux  et  ne  plaident  point,  que  les  marchands  ayent  des 
juges  consuls  pour  leurs  différents,  et  que  la  noblesse 
se  destruise  en  procez ,  à  la  mocquerie  des  autres  estais 
du  royaume. 

Les  combats,  les  arrests,  les  sentences  accordées  par 
les  juges  establis  au  lieu  susdit,  sur  les  difficultez  qui 
se  présenteront ,  seront  communiquées  et  envoyées  aux 

maieschaux  de  Fi ance ,  devant  lesquels  il  y  aura  ap- 
pel, et  jugeront  en  dernier  ressort. 

Sera  tres-humljlement  supplié  le  Roy  de  faire  des 
edicts  et  déclarations  conformes  aux  articles  susdits, 
ou  à  d'autres  meilleurs,  s'il  se  peut,  pour  conserver 
la  vie  et  Thonneur  de  la  noblesse,  pour  le  service  de 
Dieu  et  de  Sa  Majesté. 

Depuis  cest  advis,  lavRoyne  mère  avoit  commencé 
ce  que  le  roy  Louis  treizième  a  parachevé,  de  jurer  et 
s'obliger  solemnellement  de  ne  donner  aucune  grâce 
des  duels,  et  appliquer  la  confiscation  des  delinquans 
aux  pauvres.  A  la  vérité  cela  a  servi  tellement ,  que 
depuis  la  maladie  s'est  aucunement  tempérée ,  non  du 
tout  guérie,  d'autant  que  ceux  qui  ont  leur  honneur 
plus  cher  que  la  vie,  ne  se  soucient  point  de  l'hazar- 
der  dans  l'ignominie  de  la  justice,  de  laquelle  ils  espè- 
rent se  sauver,  ayant  desja  l'esprit  préoccupé  du  péril 
où  ils  sont  résolus  j  tellement  que  depuis  il  n'a  laissé 
d'y  en  avoir,  et  de  personnes  si  signalées  et  aymées, 
que  leurs  Majestez  ont  esté  contrainctes  de  manquer  à 
ce  qu'ils  avoient  promis  et  de  leur  donner  grâce,  et 
mesmes  sont  advenus  quelques  assassinats  depuis.  C'est 
pourquoy  je  persiste  à  l'advis  d'octroyer  quelques 
combats,  lors  qu'il  ne  sera  trouvé  honorables  moyens 
d'accommodemens,  à  la  charge  qu'ils  se  décident, 
ainsi  qu'il  est  dit,  par  les  gentils-hommes,  avec  la  lance, 
l'espée  et  les  armes  non  à  l'espreuve,  et  par  les  soldats, 
ou  ceux  qui  seront  d'accord  du  choix  d'iGelles,à  pied, 
armez  de  corcelets  sans  espreuve ,  à  ce  qu'après  la  du- 
rée du  combat  les  juges  ayent  temps  de  les  séparer. 

Ce  seroit  un  spectacle  qui  donneroit  contentement 
au  peuple  à  les  voir  :  et  remettre  la  cavallerie,  dequoy 
24.  3 

les  anciens  ont  tant  escrit  et  les  poètes  italiens ,  Lai  ioste, 
Le  Tasse  et  Pétrarque  ,  en  Tbonneur  des  Fi  ançais  ;  ce 
qui  seroit  bien  plus  honorable  ,  estant  permis  par  jus- 
tice et  équité.  Les  anciens  Piomains  permettoient  et 
faisoient  faire  ces  combats  pour  le  contentement  du 
peuple  (0-  Je  ne  sçaurois  assez  blasmer  ces  mauvais 
conseillers  qui  disoient  au  feu  roy  Henry  IV  que,  pour 
éviter  la  guerre  civile,  il  faloit  permettre  les  duels 
pour  purger  ce  feu  et  ce  sang  boiiillant  de  la  no- 
blesse, qui,  ne  pouvant  agir  contre  lesdits  estrangers, 
agit  contre  sa  propre  patrie.  Et  de  là  seroit  venu  que 
ceux  qui  avoient  le  meilleur  et  la  victoire  des  duels, 
et  qui  le  recberclioient ,  ils  estoient  loiiez  dans  les 
chambres  des  roys,  et  ceux  qui  par  discrétion  endu- 
roient  des  folies,  imprudence  des  paroles,  et  qui 
quant  et  quant  ne  sautoicnt  aux  coups  et  aux  armes , 
estoient  blasmez,  ainsi  que  si  Ton  eust  voulu  attizer 
le  feu  et  aguiser  la  faulx  de  la  riiort,  pour  moissonner 
tant  de  brave  et  courageuse  jeunesse  française  :  inven- 
tion qui  fait  paroistre  une  grande  timidité  des  souve- 
rains qui  en  usent,  ainsi  que  s'ils  ne  pouvoient  par 
les  armes  supprimer  les  folles  entreprises  de  leurs 
subjects. 

La  falsification  des  monnoyes  est  sans  nombre  :  les 
ignorans  les  blanchissent,  dorent,  rongnent,  dimi- 
nuent par  eaux  fortes  et  souffre;  les  plus  fins  les  ral- 
lient, se  contentent  du  tiers  gain  provenant  de  la  mar- 
que et  alliage  qui  se  met  à  la  fabrique  des  monnoyes 

(i)  Les  anciens  liomains  pentiettoient  et  faisoient  faire  ces  combats 
pour  le  contentement  du  peuple  :  Fexemple  n'est  pas  lieui'euxj  les  Ro- 
mains ne  permettoient  que  les  combats  entre  gladiateurs,  ou  ceux  dans 
iesqiieU  les  condamnés  étoieiit  exposés  à  la  fureur  des  bétes  féroces. 

du  Roy,  et  des  deux  tiers  de  fin  qu'ils  y  joignent,  pour 
avec  plus  de  seurté  exercer  ce  mestier  ;  tellement 
qu'ils  rendent  les  pièces  qu'ils  font  contre  toute  es- 
preuve,  hormis  celle  de  la  coupelle;  poids,  son  et 
couleur  y  sont  nécessaires;  beaucoup  de  broiiillons, 
peu  de  bons  maistres  en  cest  estât.  Ils  sont  boiiillis  en 
l'huile  pour  l'interest  du  Pioy  ;  les  blaspiiemateurs  of- 
fençant  Dieu  ont  seulement  la  langue  perce'e  ;  la  fausse 
monnoye  est  le  moindre  crime  des  autres,  c'est  un  lé- 
ger péché  à  ceux  qui  ne  gagnent  que  le  tiers.  Les  roys, 
les  potentats  les  falsifient:  avant  que  leurs  droicts  et  ce- 
luy  de  leurs  officiers,  maistres  des  monnoyes,  fondeurs, 
affinéurs,  graveurs,  soient  pris,  avec  l'abus  qu'ils  y 
commettent,  quasi  le  mesme  tiers  que  les  faux  mon- 
noyeurs  desrobent  est  volé  sans  reprehension.  Ceux 
qui  falsifient  légèrement,  que  le  lendemain  le  jaune  et 
le  blanc  s'en  va,  et  le  peuple  trompé,  doivent  estre 
plus  rigoureusement  punis,  estant  grande  charge  de 
conscience  de  prendre  la  marchandise  d'une  pauvre 
personne  ,  qui  la  vend  quelquefois  pour  substanter  ses 
enfans,  lesquels  après  demeurent  en  nécessité.  Celles 
qui  passent  un  long  temps  sans  estre  descouvertes  et 
ne  le  peuvent  estre  qu'à  la  fonte  et  à  la  séparation ,  les 
fabricateurs  se  contentans  (  comme  dit  est  cy-dessus) 
de  gagner  le  tiers,  le  dommage  n'en  vient  qu'aux  fon- 
deurs, qui  les  espreuvent  par  l'eau  de  séparation,  dont 
la  punition  est  juste,  parce  qu'ils  en  falsifient  assez 
d'autres. 

Lesroys  sont  les  premiers  faux  monnoyeurs,  le  peu- 
ple de  Paris  s'en  est  mutiné  au  passé;  l'excuse  est  de 
la  quantité  d'alliage  qui  est  nécessaire  pour  empescher 
l'or  de  plier.  11  se  respond  qu'ils  fassent  les  escus  es- 

3. 

pais  comme  les  soldans  et  aspres  de  Constantinople, 
qui  sont  de  pur  or  et  d'argent.  Si  la  monnoye  estoit 
d'un  seul  metail,  il  y  auroit  moins  de  faux  mon- 
noyeurs,  et  donner  taux  aux  espèces  estrangeres.  Les 
plus  grands  abus  sont  aux  decrys  des  monnoyesj  plu- 
sieurs princes  les  font  exprés ,  à  ce  qu'elles  estans  por- 
te'es  au  billon ,  fabriquées  et  marquées  en  autre  sorte , 
ils  regagnent  de  nouveau  l'alliage  et  la  marque,  et  de 
plus  le  larcin  et  falsification  des  maistres  des  mon- 
noyes,  qui  tombe  tout  sur  le  peuple. 

En  l'an  iSga,  au  déclin  des  affaires  de  la  Ligue, 
moy  commandant  en  Bourgongne,  je  fis  mettre  en 
doubles  deux  pièces  d'artillerie,  pour  le  payement  des 
soldats  ;  en  quinze  jours  les  estrangers  les  emportèrent: 
ils  fabriquoient  d'un  double  et  de  trois  deniers  de  fin 
et  d'alliage  un  sol ,  les  Comtois  en  faisoient  des  pièces 
de  six  blancs  et  de  carolus.  La  France  estoit  pleine  de 
faux  monnoyeurs ,  les  grosses  monnoyes  en*  estoient 
bannies,  il  n'y  restoit  que  des  pièces  de  six  blancs, 
dont  les  trois  quarts  estoient  fausses  et  les  meilleures 
ne  valoient  gueres  :  si  cela  eust  encores  duré  un  an,  le 
fin  estoit  emmené  de  France,  et  n'y  demeuroitque  du 
cuivre  et  metail.  Je  fis  décrier  les  pièces  de  six  blancs, 
et  parmy  les  desordres  je  mis  moy  seul  cest  ordre  en 
France,  suivy  d'amis  et  d'ennemis;  par  tout  les  escus 
et  la  grosse  monnoye  revindrent  à  leur  prix,  et  toutes 
les  pièces  de  six  blancs  nouvellement  fabriquées  por- 
tées au  billon  en  toutes  les  villes.  C'est  à  ces  change- 
ments de  monnoye  qu'il  faut  esclairer  les  maistres  ;  je 
vieillis  et  ne  peux  empescher  d'y  estre  aucunement 
trompé.  En  ces  descriemens  les  monnoyeurs  doivent 
donner  de  l'argent  au  Roy  5  cette  caballe  bien  enten- 

due,  il  y  a  de  grand  gain  pour  les  souverains,  et  larcin 
pour  les  fabricaleurs.  Les  hommes  qui  ont  tant  soit  peu 
de  Inen  ne  se  doivent  mesler  de  fausse  monnoye;  s'ils 
font  faire  des  médailles  pour  plaisir,  qu  ils  esclairent 
leurs  fondeurs,  à  ce  qu'ils  n'en  mes-usentau  préjudice 
de  leur  honneur.  J'ay  cogneu  des  gentils-hommes  faux 
monnoyeurs,  qui  se  disoient  gens  de  bien,  ne  faisant 
que  taies  et  florins,  en  vengeance,  disoient-ils,  du  feu 
que  les  Allemands  avoient  mis  en  France;  et  n'en  fai- 
sant de  celle  du  Roy,  ne  croyoient  estre  reprehensibles. 
Ils  nommoient  leurs  maistres  faux  monnoyeurs  du 
nom  de  philosophe  ou  distillateur,  et  ne  le  cachoient 
point,  et  sortoient  des  fourneaux  pour  s'asseoir  à  la 
table  de  leur  maistre  sous  ce  nom  de  philosophe  :  leurs 
voisins  les  soupçonnoient ,  et  avec  leurs  rise'es  ils  furent 
descouverts  en  Allemagne  et  en  France,  en  peine,  en 
danger  et  perte  d'honneur. 

Il  se  doit  négocier  avec  ennemis  ouverts  ou  dissimu- 
lez par  parens  fidelles,  amis  asseurez  ou  gens  impuis- 
sans  de  nuire  :  ordinairement  les  négociateurs  sont  ga- 
gnez pour  persuader  leur  maistre,  desguiserle  vray,  ou 
pour  les  abandonner  et  trahir;  chacun  s'ayme  mieux 
qu'autruy.  Les  imperfections  et  deffauts  de  leurs  mais- 
tres cogneus  d'eux,  le  mespris  des  chefs  ausquels  ils 
sont,  promesses  des  contraires,  font  que  les  entremet- 
teurs reviennent  tous  autres  qu'ils  ne  sont  allez,   et 
peuvent  beaucoup  nuire,  sçachans  les  affaires  d'amis 
et  d'ennemis.  Le  plus  grand  péril  est  de  traicter  avec 
les  roys,  qui  peuvent  donner  et  promettre  autant  aux 
ambassadeurs  que  ce  que  leur  maistre  possède,  et  plus 
qu'ils  ne  pourroient  espérer  d'eux.  Il  ne  faut  employer 
capitaines  ny  gens  de  crédit  et  authorité,  qui  sçavent 

les  conseils  et  résolutions;  vaudroit  mieux  négocier 
par  les  gens  mesme  du  Roy,  desquels  on  est  en  garde, 
que  d'estre  en  crainte  que  les  nostres  en  disent  ou 
fassent  plus  qu'il  ne  seroit  utile. 

La  fable  du  serpent  bouchant  ses  aureilles  de  sa 
queiie  pour  n'oiiyr  la  voix  enchanteresse  qui  Far- 
reste  ,  apprend  aux  hommes  imparfaicts  de  n'escouter 
les  persuasions.  Les  anciens  peignent  Hercules  menant 
les  peuples  encliaisnez  ,  attachez  à  sa  langue  parleurs 
oreilles,  monstrant  la  source  de  l'éloquence,  qui  en- 
flamme, intimide,  glorifie,  magnifie  et  rabaisse  ce  qui 
luy  plaist,  s'adapte  aux  inclinations  des  escoutans. 
Combien  d'injustes  causes  justifiées,  d'heresie  seme'e, 
d'hommes  tresbuchez  par  l'artifice  des  paroles,  poinc- 
tes  aiguës  vivement  prononcées,  couvertes  de  bien,  es- 
pérance de  prospérité,  se  découvrent  en  fin  à  la  ruine 
de  ceux  qui  les  ont  escoutées!  Soient  les  oreilles  fer- 
mées aux  persuasions ,  puis  quelles  mettent  en  doute 
les  résolus,  les  resolutions  prises  :  quel  besoin  d'escou- 
ter,  si  on  est  résolu  au  contraire  des  persuasions?  Sou- 
ventesfois  les  plus  habiles,  qui,  fluctuans  de  part  et 
d'autre,  veulent  esplucher  toutes  les  raisons,  sont 
quelques  fois  plus  aisez  à  tromper  que  les  ignorans. 

Si  une  ame  est  damnée  pour  meurtrir,  forcer,  ran- 
çonner, brusler  un  homme,  un  marchand ,  une  femme, 
une  maison ,  les  roys  qui  sont  cause  par  la  guerre  d'un 
million  de  tels  actes  doivent  attendre  autant  de  sup- 
plices. Ils  s'excusent  de  ne  commander  point  ces  maux, 
et  que  la  guerre  les  amené.  On  leur  demande  pour- 
quoy  ils  la  font  ;  ils  disent  que  les  armes  sont  un  mal 
nécessaire;  elles  sont  justes  quand  elles  sont  forcées. 
Responce  qu'il  ne  se  faut  flatter  à  les  prendre  :  guerres 

d'ambition  et  d'avarice  sont  injustes,  de  mesme  recon- 
qûestes  d'Estats  perdus,  s'ils  sont  bien  régis,  ou  que 
les  autres  fois  les  subjets  ne  tendent  les  bras  et  n'ap- 
pellent leurs  premiers  seigneurs.  Si  les  nations  avoient 
droict  sur  ce  qu'elles  ont  possède' ,  les  guerres  seroient 
immortelles  :  les  Assyriens,  Perses,  Macédoniens  et 
Romains  ont  possédé  le  monde ,  en  suitte  dequoy  ces 
nations  diroient  les  guerres  justes  pour  reconquester 
ce  qu'ils  ont  perdu.  Dieu  donne  et  oste  les  royaumes 
à  qui  il  luy  plaist;  nous  n'avons  droict  sur  les  hommes 
que  celuy  qu'ils  nous  permettent,  la  subjection  est  vo- 
lontaire, estans  composez  les  hommes  de  mesme  es- 
tofî'e  :  s'excuser  de  faire  guerre  par  crainte  de  l'avoir 
n'est  pas  receu,  elle  peut  estre  divertie  ou  esloigne'e, 
c'est  se  jetter  au  feu  pour  se  sauver  de  la  fumëe  j  telles 
palliations,  prétextes,  ne  servent  devant  Dieu.  Les 
guerres  justes  sont  contre  les  hérétiques ,  selon  les 
bulles  du  Pape,  non  de  nostre  mouvement,  et  de  se 
venter  de  faire  la  guerre  de  soy-mesme  pour  la  reli- 
gion :  Dieu  peut  changer  les  hérétiques  et  les  Turcs  en 
un  instant,  sans  que  nos  espe'es  luy  soient  nécessaires. 
Les  princes  mocqueurs  disent  que  les  adversitez  cau- 
sées exemptent  de  purgatoire  ,  lequel  se  fait  au  monde; 
c'est  à  l'imitation  de  Julien  l'Apostat,  qui  disoit  ap- 
pauvrir et  martyriser  les  Chres liens,  parce  que  leur 
religion  porte  que  c'est  leur  chemin  de  paradis. 

Plusieurs  désespèrent  de  la  divinité ,  qui  permet  tant 
de  malheurs,  sans  se  souvenir  qu'il  y  a  une  autre  vie 
oîi  seront  puniz  les  meschans;  par  la  paix,  chacun 
loîie  Dieu,  le  service  divin  ny  la  justice  ne  sont  em- 
peschez.  Maudit  est  le  prince  qui  fait  la  guerre  pour 
sa  particulière  gloire  et  utilité! 

Il  y  a  extrême  danger,  peine  et  travail  aux  foibles 
qui  veulent  faire  fortune  d'eux-niesmes  :  ils  sont  forcez 
de  tromper,  de  ne  se  fier  à  ceux  dont  ils  s'aident.  La 
maxime  première  est  de  ne  tomber  au  pouvoir  d'au- 
truy;  les  voyes  extraordinaires  et  grandes  entreprises 
requièrent  des  natures  esleve'es  par  dessus  tous  périls  : 
les  négliger,  se  jetter  à  tous  hazards,  trouver  la  mort 
ou  la  vie  asseurëe  soudainement,  se  mettre  en  admi- 
ration de  ses  amis  et  terreur  de  ses  ennemis.  Si  la  dis- 
position desEstats,  l'impuissance,  l'incommodité,  les 
imperfections  combattent  et  empeschent  d'estre  mais- 
tre,  il  en  faut  choisir  un  de  bonne  heure  et  se  jetter 
franchement  entre  ses  bras,  non  à  deux  cœurs,  parce 
que  si  c'est  à  dessein  de  s'en  retirer,  une  scintille  d'ap- 
parance  cause  la  perte  entière  ;  laisser  ce  penser  de  re- 
tour, ainsi  que  s'il  n'en  falloit  jamais  espérer.  Ceux  qui 
se  donnent  aux  princes,  et  qui  veulent  garder  leurs 
places  et  leurs  amis,  qui  ne  dépendent  que  d'eux,  en 
campagne,  dans  les  villes,  près  levu^  gênerai  ou  leurs 
lieutenans,  sont  en  périls  continuels,  principalement 
si  d'ennemis  ou  tiedes  amis  ils  se  sont  renduz  subjects. 
Me  voulant  conserver  avec  Auxonne  et  Saulx-le-Duc 
au  party  de  MM,  de  Guise  sans  qu'ils  y  entrassent , 
j'ay  expérimenté  les  périls  susdits  :  la  calomnie,, le 
soupçon  glisse  au  sein  des  nouveaux  maistres,  qui  en- 
treprennent sur  la  vie,  places  et  amis  de  ceux  qui  se 
sont  donnez  à  demy  à  eux.  Pour  éviter  ce  malheur , 
faut  suivre  les  volontez  du  chef  de  party,  luy  donner 
ses  amis  sans  s'en  faire  suivre,  ouvrir  ses  places,  y 
mettre  les  siens,  ne  manquer  d'un  seul  mouvement, 
pour  estoulTer  le  soupçon  ;  l'ambition  des  princes  et 
l'envie  des  concurrans  en  font  naistre  assez  :  il  y  a  plus 

de  jalousie  en  ambition  qu'en  amour  du  prince,  qui 
désire  occuper  les  places  et  les  cœurs  des  hommes.  C'est 
estre  son  corrival  de  les  reserver,  ou  pour  seurté  il  se 
faut  tenir  dedans  sans  y  voir  son  gênerai  le  plus  fort, 
ce  qui  se  practique  avec  péril  et  incommodité.  Vau- 
droit  mieux  mettre  tout  entre  ses  mains  et  s'insinuer 
en  sa  bonne  grâce;  le  choix  seroit  après  d'y  demeurer 
avec  plus  de  seurté,  ou  s'en  retirer  avec  ce  qu'on  au- 
roit  apporté  et  d'avantage,  pour  la  fiance  acquise  par 
la  franchise  que  l'on  auroit  fait  paroistre ,  qui  auroit 
levé  toute  mesfiance. 

Ceux  qui  donnent  sans  espoir  de  recompense,  de 
service,  de  loiiange,  ou  de  crainte  d'estre  trompez, 
qui  exercent  la  libéralité  par  amitié  sans  espoir  d'au- 
cune recognoissance,  sont  vrayement  libéraux  ;  autre- 
ment ce  n'est  donner,  ains  plustost  changer  ou  ven- 
dre :  c'est  donner  peu  pour  avoir  beaucoup,  ou  pour 
avoir  autre  chose  qui  leur  soit  plus  commode  que  ce 
qu'ils  donnent;  ce  que  considéré  par  ceux  qui  reçoi- 
vent le  bien  faict,  ils  n'ont  l'obligation  entière,  non' 
plus  que  ceux  qui  sont  payez  pour  les  services  qu'ils 
ont  faicts,  estant  ce  qu'ils  reçoivent  payement  et  non 
présent.  Il  ne  se  doit  attendre  que  l'on  ait  besoin  des 
hommes  pour  les  obliger,  faut  prévoir  long  temps  de- 
vant qu'on  en  ait  à  faire,  et  leur  donner  sans  qu'ils 
s'apperçoivent  pourquoy  :  autrement  ils  diront,  ainsi 
que  les  subjects  du  duc  de  Milan,  qu'ils  estoient  tenus 
aux  Français  de  l'argent  que  leur  duc  leur  disperçoit, 
et  ne  luy  en  sçavoient  gré,  d'autant  que  si  les  Fran- 
çais ne  le  fussent  venu  assiéger,  il  n'eust  rien  donné. 

Les  liberalitez  qui  se  reçoivent  d'un  qui  perd  son 
estât  et  sa  fortune,  ne  s'estiment,  parce  qu'on  croit 


4^  [l55l]    GASPARD  DE  SAtJLX, 

qu'il  donne  ce  qu'il  ne  peut  garder  :  la  prodigalité 
n'oblige  point  les  personnes,  elle  est  attribue'e  à  folie, 
et  tant  de  gens  s'en  ressentent,  que  ceux  qui  en  ob- 
tiennent se  tiennent  peu  obligez  au  donneur.  Ceîuy 
qui  a  peu  et  de  ce  peu  fait  part  à  ses  amis,  les  oblige 
d'avantage;  qui  donne  par  importunite',  artifices  et 
longueurs  semble  estre  payé  de  ceux  qui  le  reçoivent, 
lesquels  croyent  avoir  gagné  ces  biens  faicts  par  leurs 
moyens  et  importunitez.  Si  le  danger  a  prévenu  le 
prince  avant  pouvoir  monstrer  sa  libéralité,  encor 
vaut-il  mieux  tard  que  jamais,  à  ce  que  ses  amis  re- 
çoivent de  ses  mains  ce  que  ses  ennemis  luy  osteroient. 
Ceux  qui  donnent  en  bonne  fortune  obligent  bien  d'a- 
vantage, d'autant  que  ceux  qui  acceptent  les  dons  les 
pensent  garder  sous  eux  :  c'est  libéralité  aussi  grande 
à  celuy  qui  refuse  un  bien-faict  qu'à  celuy  qui  le 
donne. 

Les  grands  sont  fort  empeschez  à  distribuer  leurs 
dons  pour  en  tirer  utilité,  et  ceux  qui  en  ont  plus 
receu  souvent  sont  les  premiers  qui  les  abandonnent 
pour  sauver  ce  qu'ils  possèdent ,  et  ne  doivent  neant- 
moins  s'en  desgouster;  ils  en  donneront  cent  qui  n'en 
valent  pas  un  ,  et  en  donneront  un  qui  en  vaudia 
cent.  Le  mieux  ,  c!est  qu'ils  donnent  à  plusieurs,  n'es- 
tant pas  possible  que  d'une  multitude  il  n'en  de- 
meure quelques-uns  qui  les  recognoissent  ;  et  se 
doivent  plustost  donner  aux  pauvres  qu'aux  riches  , 
d'autant  qu'il  faut  beaucoup  pour  obliger  un  riche 
homme,  au  contraire  les  pauvres  se  gagnent  de  peu. 
Si  est-ce  qu'à  donner  il  faut  cognoistre  le  naturel  des 
hommes,  d'autant  quil  y  en  a  que  l'on  ne  sçauroit 
obliger,  ne  se  sentant  tenus  mesmes  à  ceux  qui  les  ont 

faicts.  Soigneusement  prendre  garde  de  donner  aux 
gens  de  bien  et  dlionneur  :  s'ils  sont  autres ,  comme 
est-ce  qu'un  mescliant,  un  volleur,  peut  sçavoir  gré, 
si  l'on  luy  donne  ce  qu'il  osteroit  s'il  en  avoit  le  moyen 
et  la  force?  C'est  grand  malheur  que  ceux  qui  ont  mé- 
diocre entendement,  et  ceux  qui  n'ont  guieres  d'esprit 
sont  moins  ingrats  que  ceux  qui  en  ont  beaucoup,  ce 
qui  ne  se  devroit.  Lasubtiiité  de  l'esprit  se  devroit  porter 
par  générosité  à  recognoistre  leurs  bien- facteurs;  en 
cela  la  preud'hommie  fait  plus  que  tout.  L'homme  de 
bien  se  sent  obligé  dequoy  les  meschans  se  moquent  : 
il  n'y  a  vice  si  commun  que  l'ingratitude;  les  hommes 
se  resouviennent  des  petites  injures,  et  non  des  grands 
Lien-faicts;  neantmoins  les  richesses  et  jjiens  aux  grands 
ne  servent  que  pour  user  de  libéralité ,  qui  leur  donne 
loiianges  en  vivant ,  et  leur  sert  après  leur  mort.  Ils 
doivent  considérer  qu'ils  laissent  leurs  richesses  à  des 
héritiers,  lesquels  pensans  qu'elles  soient  venues  en  une 
nuict,  les  dissipent  et  prodiguent  mal  à  propos,  plus- 
tost  avec  blasme  qu'avec  honneur.  Jamais  homme  do 
bien  ne  recevra  bien-faits  sans  resolution  de  servir  son 
bien-facteur,  et  ce  d'autant  plus  qu'il  n'a  point  mérité 
cette  liberaljj^é. 

L'Empereur  sceut  que  les  révoltes  du  Peru  estoient 
esteintes,  Pisarre  et  autres  rebelles  les  testes  tran- 
chées ;  ils  avoient  tenu  quatre  ans  la  souveraineté  du 
Peru,  descou^ert  en  l'an  iSaS,  par  François  Pisarre, 
son  frère,  et  dom  Diego  Almagro,  qui  se  tuèrent  en 
querelle;  sur  quoy  fut  envoyé  Blasco  ,  vice-roy  qui 
chastia  par  confiscation  les  deux  partiz,  et  envoya 
leurs  despoûilles  à  l'Empereur,  pour  les  employer  aux 
guerres  de  l'Europe.  Les  deux  factions  offensées  font 

chef  Consalve  Pisarre,  qui  prit  le  vice-roy  Blasco  et 
le  païs,  et  en  joiiit  jusques  à  l'arrivée  du  docteur  Gas- 
que,  envoyé  par  l'Empereur,  qui  par  prudence  et 
douceur,  gagna  les  deux  tiers  des  rebelles ,  et  vain- 
quit le  reste  :  dequoy  suivit  la  paix  et  la  justice  sus- 
dite. 

L'Empereur  pense  estre  au  dessus  de  fortune*,  il  avoit 
dompte  l'Allemagne,  restablyla  religion  (0,  changé  les 
magistrats  des  villes,  tenoit  les  princes  rebelles  pri- 
sonniers; plein  de  gloire  et  présomption,  source  d'im- 
prudence, casse  son  armée,  conduict  ses  prisonniers 
en  Flandre,  gardez  estroictement  par  Jean  de  Gue- 
varre.  Aussi -tost  il  fut  contrainct  retourner  à  Aus- 
bourg ,  pour  les  bourdonnements  secrets  des  Luthé- 
riens, et  les  ouvertes  menées  de  ceux  de  Magdebourg, 
qu'il  avoit  proscripts.  Le  landgrave  est  mené  à  Ma- 
ligne ;  ses  prières,  ny  celles  de  la  royne  Marie  d'Hon-» 
grie ,  assistées  de  Moris  et  Brandbourg ,  et  somma- 
tion  des  enfans  du  landgrave,  de  la  liberté   duquel 
lesdits  Moris  et  Brandbourg  s'estoient  renduz  caution  , 
pour  la  clause  qu'il  ne  seroit  en  prison  perpétuelle , 
sont  inutiles.   L'Empereur,  imprudent,   se  contente 
d'absoudre  Moris  et  Brandbourg  du  plege  et  serment 
qu'ils  avoient  fait  au  landgrave,  qu'il  ne  seroit  retenu 
prisonnier,  et  force  rigoureusement  le  fils  dudict  land- 
grave de  rendre  les  lettres  qui  obligeoient  Moris  et 
Brandbourg.  Le  prisonnier  désespéré,  voulant  essayer 
de  se  sauver,  cognoist  par  espreuve  la  différence  dé 

(0  Restahlf  la  religion  :  Charles-Quint  avoit  cru  pouvoir  calmer  les 
troubles  religieux  par  Vinterini,  règlement  provisoire  qui  ne  satisfit  ni 
les  Catholiques  ni  les  Protestans.  Ce  règlement  fut  présenté  à  la  diète 
d'Augsbourg  le  i5  mai  i5^|8. 


SEIGNEUR   DE  TAVANKES.     [l55l]  4^ 

refFect  et  des  promesses  de  ceux  qui  offrent  de  se 
jetter  au  péril;  dont  la  proximité  d'iceluy  les  retire, 
donnant  des  retardements  et  des  difficultez  pour  reso- 
lution. Le  landgrave  persuade  son  frère  bastard,  ses 
gardes  rendues  plus  faciles  par  liberalitez;  le  landgrave 
sort  dans  une  alle'e  pour  se  couler  par  une  fenestre  ; 
son  malheur  luy  rencontre  le  capitaine  sortant  de  sa 
chambre;  le  bastard  descouvert  tire  une  pistoletade,  se 
rembarre  dans  une  chambre  oii  il  est  tué,  le  landgrave 
resserré,  et  quatre  ou  cinq  des  siens  décapitez. 

Les  Indes ,  peuplées  d'Espagnols  alliez  aux  anciens 
habitans ,  ne  se  révoltent  par  la  prudence  du  conseil 
d'Espagne;  nul  estranger  n'y  va,  nul  exercité  aux 
guerres  et  broiiilleries  de  l'Europe;  les  Castillans  y 
sont  admis  pour  leur  fidélité;  chicaneurs,  médecins 
n'y  passent;  les  vieux  impotens,  les  docteurs  sans  es- 
pées,  sont  vice-roys.  11  y  a  seize  gouvernements  au 
Peru,  sans  auctorité  l'un  sur  l'autre;  la  pluralité  des 
commandeurs  empesche  la  guerre  civile  :  tant  de 
chefs  ne  se  peuvent  accorder  aux  révoltes,  un  man- 
quant à  tous  les  autres  contraires  :  les  conseils  qui 
ont  la  supériorité,  composez  plus  de  docteurs  que  de 
guerriers,  se  maintiennent  sans  rébellion.  Aux  con- 
questes  que  les  Espagnols  voulurent  faire  en  France, 
ils  desseignoient  de  bastir  ces  conseils  comme  aux 
Indes;  autre  chose  est  le  cheval,  autre  chose  est  le 
lion ,  toutes  brides  ne  sont  bonnes;  les  Français  et  les 
Indiens  sont  différents  ;  il  seroit  injuste  aux  roys  de 
France  et  d'Angleterre  d'entreprendre  au  Monde  Neuf. 
Les  Espagnols  ont  fait  les  premières  descouvertes  et 
conquestes ,  couru  les  principaux  hazards  et  travaux , 
autorisez  des  papes,  et  y  ont  planté  le  christianisme. 

Mais  aussi,  puis  qu'il  n'y  a  point  d'apparence  de  les 
troubler  en  ce  qu'ils  possèdent ,  il  y  a  encore  moins 
de  justice  et  de  raison ,  puisque  de  trois  mil  lieues  de 
pays  descouvert  ils  n'en  possèdent  la  centiesme  partie, 
pourquoy  empescberont-ils  les  Français  de  s'establir 
en  ceste  grande  quantité'  de  pays  des  Indes  et  de 
l'Americ,  ausquels  et  à  la  pluspart  ils  ne  possèdent 
que  quelques  ports?  Et  cependant,  par  avarice  du 
commerce,  veulent  empescber  l'establissement  de  la 
foy  de  nostre  Seigneur  en  ces  lieux  où  ils  ne  dominent 
pas.  Si  ceste  guerre  pouvoit  divertir  celle  d'Europe, 
trois  mil  Français  peuvent  conquérir  le  Peru ,  et 
autres  lieux  des  Indes  portugaises  et  espagnoles.  Ils  n'y 
ont  point  de  forteresses  en  guerre  civile,  ou  en  la  de- 
fencedecespays  là,  ils  n'ont  paru  que  cinq  ou  six  cens 
Espagnols  au  Peru,  assistez  des  sauvages  mal  armez; 
la  conqueste  est  facile,  la  garde  difficile  aux  Français, 
l'ardeur  refroidie  en  six  mois  ,  leur  négligence  sans 
secours  à  l'accoustumée.  L'Espagnol  advisé ,  y  entre- 
prenant puissamment,  les  en  cbasseroit,  et  les  Français 
restez  en  France  s'en  mocqueroient ,  ou  ne  s'en  soucie- 
roient.  Comme  secourroient  ils  les  Indes  separe'es  de 
tant  de  mers ,  s'ils  ont  perdu  leurs  patriotes  et  parti- 
sans encloz  es  cbasteaux  de  Milan,  Crémone,  Naples, 
par  faute  d'assistance ,  oii  ils  pouvoient  aller  sans  passer 
la  mer?  Ceste  révolte  du  Peru  fut  la  quatriesme  es- 
teinte  par  Cbarles-Quint,  comptant  celle  de  Gand,  de 
Naples,  et  de  Gennes;  beureux  qu'elles  ne  vindrent 
tout  en  un  temps  ,  et  que  les  Français  s'en  sceurent  si 
mal  aider.  La  miséricorde  est  utile  pour  assoupir  les 
révoltes;  la  diligence,  la  cognoissance  des  révoltez , 
d'où  dépend  leur  puissance;  qui  les  agite,  les  moyens 

de  les  diviser  :  les  promesses,  dons  et  légères  punitions, 
sont  nécessaires. 

Nous  blasmons ,  nous  mocquons  les  barbares  et 
sauvages  de  leurs  coustumes ,  sans  considérer  que 
nous  en  avons  d'aussi  ridicules  et  ineptes  qu'eux,  les- 
quelles par  accoustumance  se  tolèrent.  Ils  mangent 
la  chair  humaine  pour  se  nourrir,  nous  en  usons  en 
médecine  pour  nous  guérir  ;  ils  assomment  leurs 
pères  vieux,  plusieurs  mettent  les  leurs  sur  la  paille 
a  ce  qu'ils  soient tost  passez,  ce  qu'ils  disent  faire  pour 
ne  les  laisser  languir;  ils  servent  les  images,  et  nous 
portons  à  manger  à  celles  de  nos  roys  quand  ils  sont 
morts;  ils  loiient  des  gens  pour  pleurer  leur  decez, 
et  les  vefves  des  gentils  hommes  se  mettent  en  lieu  où 
elles  ne  voyent  jour  de  six  sepmaines.  Nous  trouve- 
rions barbare  aux  autres  nations  s'ils  s'alloient  tuer 
pour  une  folle  parole  ainsi  que  l'on  fait  en  France, 
semblablement  que  les  gardiateurs  des  consciences  en 
permissent  la  ruine.  Le  Pape  sçait  que  les  bénéfices 
se  donnent  aux  maquereaux,  aux  putains  et  aux  Hu- 
guenots, neantmoins  en  envoyé  les  bulles  en  France. 
Les  estats  de  judicature  sont  acheplez,  et  le  premier 
acte  de  leur  injustice  est  de  faire  serment  qu'ils  n'en 
ont  point  donné  d'argent  :  tout  un  peuple  jure  de 
n'avoir  este'  corrompu  pour  l'élection  d'un  maire  ou 
magistrat,  et  chacun  d'eux  en  particulier  en  a  receu 
de  l'argent.  Les  loix  sont  escrites,  et  les  juges  jugent 
à  leur  volonté  ;  il  n'y  a  moins  de  fantasies  aux  habits 
et  conversations  des  personnes.  Quelle  follie  qu'il 
faille  baiser  toutes  les  femmes  que  l'on  rencontre,  et 
qu'icelles  baisent  indifféremment  toutes  personnes , 
ofîençant  la  santé  et  Ja  pudicité  !  on  n'est  moins  fol 

aux  habits  et  ornements  :  les  bonnets  carres  des  ad- 
vocats ,  les  brayetes,  les  vei  tugadins ,  perruques  et 
infinies  autres  choses  ridicules  :  tellement  que  les  sau- 
vages et  barbares  trouveroient,  s'ils  avoient  le  juge- 
ment, avec  raison  nos  façons  aussi  estranges  que  nous 
pourrions  faire  les  leurs. 

Les  prisonniers  de  qualité,  courageux  et  habiles, 
sont  de  périlleuse  garde-,  les  conservant,  ce  n'est  que 
faire  son  devoir;  les  perdant,  c'est  honte,  défaveur  et 
soupçon.  Tenez  les  estroictement,  ils  exclament,  leurs 
parens  se  plaignent,  ils  deviennent  ennemis;  donnez^ 
leur  trop  de  liberté,  ils  se  sauvent,  et  les  gardes  en 
sont  encores  plus  dangereuses  dans  les  forteresses. 

Commandant  à  Roiien ,  je  prins  et  mis  Bourric, 
abbé  de  Mortemart,  qui  faisoit  la  guerre  et  pilloit  de 
sa  maison,  prisonnier  dans  le  fort  de  Saincte  Cathe- 
rine; il  corrompt  ses  gardes,  fault  à  prendre  la  place 
et  le  capitaine,  ayant  gagné  la  moitié  des  soldats,  sans 
la  descouverte  que  je  fis  de  l'entreprise.  S'ils  ont  gardes 
dans  leurs  chambres,  ils  les  gagnent;  s'ils  n'en  ont 
point,  n'eussent -ils  qu'un  cousteau  ou  canivet,  ils 
gratent ,  ils  liment  leur  salut;  le  soldat  de  quatre  es- 
cus  de  paye  se  corrompt  par  promesse  de  vingt  mil  : 
il  vaut  mieux  déplaire  à  son  prisonnier  que  se  perdre 
pour  luy.  Les  habiles  hommes  les  peuvent  garder  sans 
cruauté  :  les  cages  inventées  du  roy  Louys  onziesme 
au  milieu  des  chambres,  fermetures  doubles  (que  Phi- 
lippe de  Commines  dit  avoir  expérimentez  sur  luy), 
sont  seures  et  cruelles  ;  pour  conserver  les  prisonniers 
plus  doucement,  il  ne  leur  faut  laisser  aucuns  de  leurs 
gens,  leur  donner  trois  hommes  avec  eux,  parens  ou 
esprouvez  amis  du  capitaine,  qui  doivent  estre  chan- 

gez  de  jour  à  autre  :  ne  les  laisser  seuls,  visiter  les 
lettres,  les  filets,  les  cordes  qui  se  cachent,  se  jettent 
aux  viandes,  aux  sonlliers,  par  tout;  qu'ils  ne  sçaclient 
nouvelles  de  dehors,  et  que  les  capitaines  soient  partie 
du  jour  avec  eux  ;  les  remplir  d'espérance,  leur  faire 
mesme  chère  et  honneur  semblable  en  tout  temps;  au- 
trement c'est  les  mettre  en  peine.  Le  prisonnier  sub- 
tilise; tous  mouvemens,  toute  action  les  affligent,  dé- 
sespèrent; se  précipitent. 

Les  préceptes  du  prisonnier  sont  :  gagner  la  bonne 
grâce  du  chef  et  soldats  par  honneur,  pitié,  discours, 
douceur,  libéralité';  donner  de  l'argent  aux  soldats; 
soubs  couverture  de  vin,  de  jeu,  se  laissent  perdre, 
ou  les  employant  en  quelque  commission.  H  y  a  plu- 
sieurs autres  inventions  de  leur  faire  accepter  des  pre- 
sens  ;  ce  sont  préparatifs  pour  se  sauver  :  prendre  moins 
de  liberté  qu'il  ne  s'en  accorde ,  ne  paroistre  estre 
offensé  de  rien  ;  quelque  mauvais  traictement  qu'il  y 
ait,  remercier  et  dire  bien  de  tous  ;  ne  se  descouvrir  à 
personne  pour  se  sauver;  les  soldats  en  font  assez 
d'offre ,  une  fois  pour  avoir  occasion  de  tuer  les  pri- 
sonniers, autre  de  descouvrir  leur  intention  :  il  faut 
estre  extrêmement  habile  homme  pour  se  tirer  de  ce 
mauvais  passage.  Il  est  trop  dangereux  se  descouvrir 
à  un  soldat  ;  si  on  ne  veut  estre  trompé,  l'entreprise 
la  meilleure  sur  les  villes  est  celle  sans  intelligence  ; 
semblable  est  celle  d'un  prisonnier  :  s'il  se  peut  sauver 
sans  se  descouvrir  à  personne,  c'est  le  meilleur. 

La  liberté  doit  estre  préférée  à  tous  les  biens  du 
monde  ;  nous  ne  goustons  la  santé  quand  nous  la 
possédons;  malades  et  prisonniers,  il  nous  semble  que 
serions  en  paradis  si  estions  sains  et  libres.  Le  captif 

qui  peut  sortir  à  une  heure  ne  doit  attendre  à  deux; 
une  minute  change  le  civil  au  criminel,  il  naist  divers 
inconveniens  et  accidens,  tout  est  ennemy,  les  amis 
tiedes,  les  vengeances  recherchées,  les  péchez  véniels 
sont  faits  mortels;  ses  paroles,  ses  actions  sont  crimi- 
nelles, ses  esprits  subtilisez,  interprétez  au  contraire; 
il  ne  se  treuve  ny  argent  ny  crédit  ;  l'un  s'excuse  de 
parler,  l'autre  ne  se  veut  rendre  odieux  ny  hazarder 
sa  faveur,  aucun  ne  se  veut  mettre  en  péril  :  Je  me 
rendrois  criminel  de  leze-Majestë,  disent-ils,  ainsi  que 
luy,  si  j'en  parlois.  La  poison,  les  coups  de  dagues 
intimident  les  prisonniers  ;  la  souvenance  des  morts 
tuez  en  prison  afflige  :  que  d'agitation ,  combien  de 
peines  !  Les  forces  corporelles  impuissantes  font  honte 
à  l'esprit  qui  demeure  lié  pour  le  corps;  le  malade  ne 
doit  penser  qu'à  santé,  le  prisonnier  qu'à  liberté,  tout 
le  reste  des  affaires  laissées. 

J'escris  pour  mes  parens,  et  souhaitte  qu'ils  soient 
veus  de  mes  amis,  qui  leur  serviront  d'enseignement 
s'ils  tomboient  en  pareils  accidens  que  j'ay  passé.  J'en 
devrois  estre  maistre,  ayant  esté  prisonnier  quatre 
fois  en  trois  cruelles  prisons  du  peuple ,  tousjours 
en  crainte  d'estre  assassiné  des  souverains  ennemis, 
blessé,  en  crainte  de  poison  et  des  mauvais  onguents; 
et  des  Turcs  je  craignois  d'estre  mis  en  esclavage.  Dieu 
m'a  sauvé  miraculeusement  ;  je  devinois  ce  qu'on  fai- 
soit  contre  moy  à  l'estonnement  de  mes  gardes  ;  je 
gaignois  leurs  cœurs  par  douceurs,  complimens  et 
artifices. 

Nous  prismes  les  armes  en  l'an  i585  avec  M.  de 
Guise  :  le  roy  Henry  III  sans  enfans,  poUr  empes- 
cher  que  la  coronne  ne  tombast  aux  hérétiques,  qui 

sembloient  estre  favorisez  de  Sa  Majesté,  soudain  la 
paix  se  fit  à  Nemours.  Me  fiant  à  ceux  d'Auxonne 
mes  obligez,  d'où  j'estois  gouverneur,  suscitez  du  Boy 
et  des  gentils-hommes  voisins  envieux,  voulans  obtenir 
par  finesse  et  trahison  ce  que  leur  peu  de  courage  et 
valeur  leur  denioit,  aydez  d'ingrats  et  meschans  que 
j'avois  advancez  en  biens  et  honneur,  ceux  de  la  ville , 
en  vengeance  du  party  des  Catholiques  où  je  les  avois 
traisnez,  me  trahirent,  blessèrent  et  prindrent  devant 
le  prestre  faisant  mes  pasques  à  l'église ,  et  tuèrent 
un  des  leurs  que  j'avois  renversé  sous  moy,  dont  en- 
suivit la  prise  du  chasteau  que  je  tenois.  Estant  leur 
prisonnier,  ils  délibèrent  cent  fois  de  me  tuer,  et  au- 
tant de  fois  Dieu  m'en  garentit;  ils  me  donnèrent  un 
coup  d'halebarde  en  prison  :  nostre  Seigneur  me  fait 
dissiper  leurs  conseils,  leur  faisant  croire  que  je  crai- 
gnois  la  justice  de  Paris ,  lors  que  j'eusse  désiré  estre 
en  la  conciergerie  du  palais,  hors  de  leurs  mains,  pour 
monstrer  mon  innocence.  Mes  parens  gagnent  le  Roy, 
qui  feint  m'envoyer  quérir  pour  me  faire  mourir  j  les 
vilains  le  croyent  ;  autrement  ils  m'eussent  empoisonné 
ou  tué,  comme  ils  essayèrent  la  mesme  nuict  que  je 
sortis.  Je  change  Paris  à  Pagny,  où  l'on  me  conduit 
d'une  prison  cruelle  en  une  impiteuse,  entre  les  mains 
du  comte  de  Charny,  envieux ,  offensé  de  moy  pour 
avoir  esté  de  la  Ligue  et  l'avoir  aydé  à  chasser  de 
son  gouvernement.  Il  me  garde  à  yeux  d'Argus  ; 
vingt  hommes  autour  de  moy  n'empeschent  qu'en 
un  seul  quart  de  vingt  et  quatre  heures,  auquel  seul 
je  m'en  pouvois  aller,  je  ne  me  sauvasse  à  l'ayde  d'un 
des  miens ,  descendant  cinquante  toises  de  muraille  ^ 
receu  de  vingt  chevalieist  Je  donne  dans  les  portes 

d'Auxonne,  pris  les  principaux  de  ceux^qui  me  tra*- 
lurent ,  et  leur  donne  la  vie.  Le  Roy,  craignant  M.  de 
Guise,  le  contente  par  la  permission  qu'il  luy  donna 
d'assiéger  Auxonne  ;  je  puis  dire  que  moy  seul  et  Rosne 
(l'ayant  investi  et  défait  leur  secours)  la  prismes,  dont 
ingrattement  M.  de  Guise  ne  me  rendit  le  gouverne- 
ment que  j'avois  perdu  pour  son  suject;  ce  qui  depuis 
a  nuit  à  leurs  affaires  et  aux  miens.  En  l'an  iBgi, 
Noyons  assiégé  par  le  roy  Henry  quatriesme,  j'y  con- 
duits avec  quatre  cens  chevaux  trois  cens  harquebu- 
siers  sur  la  contrescarpe  :  les  ayant  laissez  ,  ils  se 
rompent  par  leurs  fautes  au  premier  bruit  j  j'attire 
toute  l'armée  du  Roy   sur  mes  bras.  Je  me  perdis 
pour  sauver  les  miens  :    ceux  que   j'avois   ordonné 
pour  faire  la  retraicte  s'estonnent *,  je  fis  ferme,  et 
soustins  avec  vingt  chevaux  pendant  que  tout  se  re- 
tiroit:  voulant  charger  les  plus  importuns,  mon  che- 
val glisse  et  tombe  sur  1^  pavé  du  faux-bourg;  je  fus 
abandonné  des  miens,  horsmis  d'un  de  mes  cousins 
de  Trestondan.  Ainsi,  blessé  de  trois  coups  d'espée^ 
un  bras  rompu,  je  demeure  seul  pour  tout  le  reste, 
apprenant  à  ceux  qui  liront  ces   broiiilleries  de  ne 
mener  secours  dans  villes  pour  s'en  retourner  :  il  n'y 
a  la  centiesme  partie  de  péril  d'y  entrer,  qu'il  y  a  à  se 
retirer.  Prisonnier  du  Roy,  qui  ne  m'aymoit  pas ,  moy 
ayant  hérité  en  cette  inimitié  de  mon  père,  qu'il  ac- 
cusoit  du  conseil  de  la  Sainct  Barthélémy,  mal  pensé 
et  bien  gardé,  résolut  de  me  confiner  en  prison.  M.  de 
Longueville  l'empesche,  et,  après  s'estre  mécontenté, 
m'obtint,  pour  tirer  de  prison  sa  mère,  femme  et 
sœurs  qui  estoient  retenues  à  Amiens,  ausquelles  j'eus 
cest  honneur  d'esti  e  changé  j  elles  avoient  offert  cent 

îiiil  escus  pour  sortir.  Sa  Majesté,  me  recognoissant 
mal,  estimoit  ma  prison  plus  importante  que  l'amitié 
de  M.  de  Longueville,  auquel  il  me  refusa  par  plu- 
sieurs fois.  Je  faillis  à  me  sauver  à  Compiegne  ;  douze 
de  mes  gardes  imprudents,  comme  j'estois  couché,  se 
panchoient  sur  la  table  pour  joiier;  je  sortois  à  leur 
ombre ,  n'eust  esté  que  je  fus  asseuré  que  le  lende- 
main les  dames  susdites  seroient  changées  pour  moy  : 
si  je  fust  sorty,  et  me  sauvant  depuis,  comme  je  fis  de 
la  Bastille,  Ton  eust  creu  que  je  me  fusse  fait  invisible. 
Ainsi  un  pauvre  gentil-homme  fut  changé  à  quatre 
princesses ,  une  de  Bourbon ,  de  Glaives ,  de  Gonza- 
gue,  et  deux  d'Orléans  delà  maison  de  Longueville. 
[1695]  M.,  du  Maine  perdit  son  party  pour  ne  s'estre 
resoult  à  temps  à  la  paix  ny  à  la  guerre,  et  par  traictez 
fréquents  s'estre  mis  en  soupçon  des  Espagnols,  de  ses 
parens  et  amis,  qui  laissèrent  perdre  les  villes  de  Bour- 
gongne  sans  secours,  mandiant  la  paix  du  Roy  à  l'ins- 
ceu  des  Espagnols  et  de  tous  autres.  Ceux  du  chasteau 
de  Dijon,  en  estans advertis, commencent  à  traiter  avec 
le  Boy;  moy  au  sembla])le,  estant  retiré  àTallan,  les 
bourgeois  de  Dijon  ayans  ouvert  leurs  portes.  Sa  Ma- 
jesté qui  me  promet  un  estât  de  mareschal  de  France 
et  infinies  autres  conditions ,  à  quoy  m'ayant  man- 
qué   je  demeure   à  Tallan  avec    des   forces  que   je 
payois  à  quinze  cens  escus  par  mois.  Sadite  Majesté 
craint  que  je  trouble  la  Bourgongne ,  m'envoye  sauf- 
conduit  escrit  de  sa  main ,  attesté  d'une  lettre  sem- 
blable du  sieur  de  Biron  ,   gouverneur  du  pais ,   et 
m'asseure  que  l'allant  trouver  il  me  donneroit  tout 
ce  qu'il  m'avoit  promis.   J'obeys,  j'y  arrive,  il  me 
force  d'aller  à  Amiens  sans  efî'ect  de  ses  promesses; 

je  luy  refuse  avec  des  paroles  plus  libres  que  sa  pros- 
périté ne  luy  permettoit  d'ouyr,  que  festois  son  sub- 
ject,  non  son  esclave,  que  les  gentils-hommes  français 
n'estoient  subjects  qu'aux  arrierebans,  nommément 
ceux  qui  n'avoient  aucun  estât  de  Sa  Majesté,  et  aus- 
quels  on  manquoit  de  promesse,  me  fiant  du  tout  sur 
sa  parole  et  sauf-conduit.  Partant  de  là  à  trois  jours, 
il  envoyé  ses  gardes  après  moy ,  qui  font  courir  le 
bruit  que  j'avois  tué  Sa  Majesté  :  le  peuple  à  ce  cry 
s'esleve  à  dix  lieues  à  la  ronde  ;  je  fus  pris  et  mis  en 
la  Bastille.  Un  page  m'apporte  du  filet  et  une  lime, 
j'ourdis  une  corde,  couppe  un  barreau  et  en  sors  en 
l'eau  jusques  au  col;  je  me  sauvay  d'une  prison  d'oii 
personne  si  bien  gardé  n'estoit  jamais  sorty.  Dieu  m'en 
tira ,  m'inspira  de  demeurer  en  paix ,  laquelle  se  fit 
entre  les  roys  de  France  et  d'Espagne  quatre  mois 
après.  Miracle  !  vengeance  divine  !  le  sieur  de  Biron, 
qui  m'avoit  envoyé  sauf-  conduit  escrit  de  sa  main 
et  du  Roy  (à  quoy  ils  me  manquèrent)  sous  mesme 
sauf-conduit  de  Sa  Majesté,  luy  estant  en  disgrâce  en  , 
l'année  1602,  est  mis  au  mesme  lieu  où  j'avois  esté 
emprisonné,  où  il  a  perdu  la  teste.  Qui  m'eust  dit  en 
tant  de  souspirs  que  je  jettois  sur  la  fenestre  de  ma 
prison,  que  d'icelle  dans  peu  de  temps  on  verroit  jus- 
ticier celuy  qui  estoit  en  partie  cause  de  mon  malheur? 
J'ose  dire  avec  la  grâce  de  Dieu,  que  si  j'eusse  esté  en 
sa  place,  j'eusse  peut-estre  trouvé  salut,  soit  par  res- 
ponses  aux  procédures  ou  par  invention  essayé  de  me 
sauver.  Ma  quatriesme  prison  est  la  plus  légère,  qui 
est  celle  des  Turcs,  escrite  cy-dessus  :  de  toutes  les- 
quelles et  d'infinis  périls,  blessé  dix  fois  par  devant, 
j'ay  cogneu  visiblement  la  toute-puissance  divine,  qui 

m'a  tiré  de  ces  malheurs  pour  me  donner  temps  de 
recognoistre  la  vanité  du  monde,  et  m'en  sortir  en 
meilleur  estât. 

Ce  ne  me  fut  pas  peu  d'honneur  d'avoir  esté  jugé 
si  nécessaire  à  mon  gênerai  et  au  peuple,  que  l'on 
ait  rendu  quatre  princesses  pour  moy,  lesquelles  of- 
froient  peu  auparavant  cent  mil  escus;  non  moins  la 
response  que  fit  le  roy  Henry  IV  au  sieur  marquis  de 
Mirebeau  quand  j'estois  prisonnier,  me  voulant  avoir 
pour  changer  à  son  père ,  qui  estoit  en  mesme  for- 
tune, disant  Sa  Majesté  que  je  le  pouvois  plus  des- 
servir en  une  heure  que  tous  les  siens  ne  le  pouvoient 
servir  en  trente  ans. 

L'Empereur,  triomphant  du  Pape,  d'Italie,  de  Rome, 
d'Allemagne,  d'Afrique,  de  France,  en  son  période 
decroist  et  fault  à  se  perdre.  Par  son  commandement 
Moris  avoit  assiégé  les  seuls  rebelles  de  Magdebourg 
avec  argent  et  forces  ;  Sa  Majesté  n'avoit  considéré 
son  cœur  luthérien  allemand,  ulcéré  de  la  détention 
du  landgrave  ;  sans  cela  encores  estoit-il  aisé  à  juger 
que  son  mescontentement  secret  s'acorderoit  facile- 
ment avec  celuy  de  ceux  de  Magdebourg  au  préju- 
dice de  l'Empereur;  la  conformité  de  leurs  ofFences, 
le  reproche  des  parens  de  Moris,  que  luy  seul  estoit 
cause  de  l'esclavitude  d'Allemagne  et  de  la  prison  du 
landgrave  :  tellement  que  la  noblesse  et  les  ministres 
des  Luthériens  (  de  la  religion  desquels  il  estoit  )  le 
blasment  de  la  perte  de  la  liberté  d'Allemagne,  dont 
ils  l'accusoient,  pour  la  promesse  secrette  qu'il  avoit 
fait  à  l'Empereur  à  condition  de  la  promotion  de 
Velectorat  qu'avoit  son  cousin  le  duc  de  Saxe  prison- 
nier.  Tous  ceux-cy  le  persuadent,  le  prient,  luy 


56  [l55l]  GASPARD  DE  SAULX, 

absent  de  l'Empereur,  le  résolvent  à  se  tourner  con- 
tre luy,  tellement  que  le  siège  de  Magdebourg  se 
termine  par  accord  secret  entre  eux.  La  ville  ,  Moris 
et  Brandbourg  en  commune  intelligence ,  les  portes 
sont  ouvertes  conformes  en  desseins ,  les  gend  armes 
assiegeans  et  assiégez  retenus  sous  noms  supposez 
avec  les  serments  secrets  faicts  à  Moris,  lequel  n'obéît 
aux  commandemens  de  FEmpereur  de  les  licentier, 
s'excusant  sur  le  payement;  Brandbourg,  en  habits  de* 
guisez,  traicte  en  France,  conclud  la  guerre  contre 
l'Empereur,  donne  ostages  et  en  reçoit  respectivement. 
Sa  Majesté  fournit  cent  mil  escus,  s'oblige  d'amener 
une  armée  en  la  frontière  :  prétextes  ne  manquent  à 
qui  a  force  et  guerre  en  main  ;  tout  est  pour  la  liberté 
de  l'Empire  en  apparence,  en  effect  pour  le  particulier 
des  associez.  L'Empereur  renvoyé  Pliilippes  son  fils 
en  Espagne,  après  avoir  essayé  vainement  de  le  faire 
roy  des  Romains,  à  quoy  s'opposa  son  frère  Ferdi- 
nand, qui  le  fut  depuis.  Le  concile  transféré  à  Trente 
par  le  pape  defunct,  Farnaise,  son  successeur,  le  con- 
tinué. L'Empereur  va  pour  penser  coronner  l'œuvre^ 
affermir  la  religion  et  se  retirer  glorieux  en  Espagne, 
airive  en  Enipont  (0,  proche  de  Trente  [en  novem- 
bre 1 55 1].  Moris  se  fait  citer  reïterement  des  enfans  du 
landgrave ,  qui  menacent  le  faire  déclarer  chelme  (^). 
Les  ambassadeurs  des  princes  alliez  demandent  à  l'Em- 
pereur la  liberté  des  prisonniers;  Sa  Majesté  cognoist 
tard  sa  faute  d'avoir  donné  les  armes  entre  les  mains 
de  personnes  suspectes,  adverty  à  demy  du  traicté  de 
France  et  de  Moris  :  son  destin,  sa  prospérité  luy 

(ï)  Eniponi  :  Inspruckjle  nom  latin  de  cette  ville  est  QEnipons, 
C*)  Chelme  :  parjure. 

sillent  les   yeux  ;  abusé  des  grandes   obligations  de 
Moris  en  son  endioict,  et  de  ses  paroles  et  ambas- 
sades artificielles,  se   commect  desarmer,   luy,  son 
Estât  et  sa  fortune  entre  les  mains  de  ses  ennemis, 
et  sur  fauces  maximes  que  les  Germains  sont  de  bonne 
foy  et  longs  en  leurs  desseins.  Moris,   grossier  alle- 
mand, trompe  les  Espagnols  et  les  Italiens  sur  espoir 
de  paix  et  d'aller  au  concile,  marche  avec  le  marquis 
de  Brandbourg,  les  fils  du  landgrave,  ceux  de  Jean 
Federic,  assistez  des  forces  protestantes  sorties  deMag- 
debourg,  et  de  celles  qui  luy  avoient  esté  commises 
par  l'Empereur  si  inconsidérément;  luy  seul,  armé  en 
Allemagne,  rappelle  les  ministres,  prend  Ausbourg, 
plusieurs  autres  petites  villes ,  y  establit  le  luthéra- 
nisme. L'Empereur,  trop  tard  en  hastfe,  levé  des  forces 
de  rechef;  abuzé  du  traicté  de  Ferdinand  son  frère, 
donne  moyen  à  Moris  d'arriver  à  Heinsbert,  passage 
des  montagnes  gardé  par  quatre  mil  lansquenets  de 
l'Empereur;  il  les  rompt,  marche  à  P^nipont.  L'Em- 
pereur, adverty  à  onze  heures  du  soir ,  desloge  a  mi- 
nuict  avec  flambeaux   de  paille  ,  laisse  son  bagage 
piller  d'amis  et  d'ennemis,  toute  la  Cour  à  pied  par 
les  vignes,  fanges,  mauvais  chemins,  grande  pluye, 
en  desordre  :  l'Empereur,  honteux  et  fuïtif,  quitte  et 
sort  d'Allemagne,  se  retire  à  seurlé  à  Villarseau  au 
Fryoul  (0,  frontière,  des  Vénitiens.  Il  avoit  mis  hors 
de  temps  Jean  Federic  de  Saxe  en  liberté,  à  ce  qu'il 
ne  fust  obligé  à  Moris ,  qui  arrive  la  mesme  nuict  à 
Enipont,  fault  de  six  heures  à  prendre  l'Empereur  et 
toute  la  Cour. 

(0  A  Villarscau  au  Fryoul:  ce  fut  à  Villach^  en  Carinthie,  que 
se  réfugia  Charles-Quint. 

Le  Roy,  conseillé  du  connestable  (0 ,  avec  contente- 
ment, résolut  l'entreprise  d'Allemagne,  espérant  en 
profiter  ou  abaisser  l'Empereur  son  ennemy  ;  laisse  la 
régence  à  sa  femme,  les  armes  à  M.  d'Annebault,  ne 
craignant  plus  le  connestable  qu'iceluy  balançast  sa 
faveur,  estant  comme  roy  luy-mesme.  Sa  Majesté  en- 
voyé quérir  le  sieur  de  Tavannes  en  Piedmont,  au 
regret  du  sieur  de  Brissac,  qui  se  fioit  du  tout  en  luy. 
[i552]  Le  Roy  le  crée  et  le    sieur  de    Bourdillon 
mareschaux  de  camp  de  l'armée,  composée  de  cinq 
mil  chevaux,  dix  sept  mil  hommes  de  pied  français, 
et   douze   mil  Allemands.   Le   Roy    à   Juinville,   la 
duchesse  de  Lorraine ,  niepce  de  l'Empereur,  aban- 
donnée de  secours,  le  vint  trouver,  force  belles  pa- 
roles ;  son  fils  est  envoyé  en  France ,  qui  depuis  es- 
pousa  la  seconde  fille  du  Roy,  Nancy  et  toutes  les 
autres  places  en  la  main  de  Sa  Majesté ,  qui  mit  gou- 
verneur M.  de  Vauldemont,  au  regret  de  la  doiiai- 
ri  ère,  laquelle  se  retire.  Le  Roy,  ayant  gagné  dans 
Metz  ceux  de  Heu,  par  presens  et  promesses,  joints 
à  la  division  du  peuple,  dont  la  négligence  n'avoit  à 
rien  pourveu,  arrive  aux  portes.  Le. sieur  de  Tavannes 
est  employé  comme  mareschal  de  camp,  et  agréable 
à  ceux  de  Metz,  pour  le  nom  de  Tavannes,  grande 
maison  au  comté  de  Ferrette,  d'où  il  estoit  sorty  du 
costé  de  sa  mère  :  il  les  harangue,  les  intimide,  les 
emplit  de  promesses,  tire  parole  d'eux  de  recevoir  le 
connestable  avec  ses  gardes  et  une  enseigne  des  gens 
de  pied ,  puisque  le  Roy  alloit  pour  la  liberté  d'Allé- 
es) Le  Jiof,  conseille'  du  connestable  :  Tavannes  est  mal  instruit. 
Dans  le  conseil  qui  fut  tenu  au  mois  d'octobre  t55i,  Montmorency 
fut  d'avis  de  temporiser  et  de  ne  pas  brusquer  cette  entreprise. 

magne;  il  ne  pouvoit  moins  qu'avoir  son  logis  en  leur 
ville  :  il  conduit,  les  bourgeois  au  connestahle;  soudai- 
nement tous  les  meilleurs  hommes  de  l'armëe  sont 
mis  sous  une  enseigne;  entre  en  la  ville  de  Metz,  les 
deux  mareschaux  de  camp  à  la  teste.  Le  sieur  de 
Bourdillon  s'advance  en  la  place,  le  sieur  de  Tavannes 
demeure  à  la  porte  que  les  bourgeois  vouloient  à  tous 
coups  fermer  voyant  ceste  enseigne  si  accompagnée, 
et  tousjours  les  en  garda  par  belles  paroles.  Un  capi- 
taine suisse  à  la  solde  de  ceux  de  Metz,  tenant  les 
clefs,  en  ayant  veu  entrer  plus  de  sept  cens  hommes, 
les  jette  à  la  teste  du  sieur  de  Tavannes  avec  le  mot 
du  païs,  tout  est  choiiéj  et  quitte  la  porte  que  le  sieur 
de  Tavannes  tint  jusque  le  connestable  arrive. 

La  ville  asseurée,  le  Roy  fît  son  entrée  à  Metz  au 
commencement  d'avril  i552,  y  laisse  le  sieur  de  Gon- 
nor  gouverneur;  les  clefs  de  la  ville  de  Thoul  luy 
avoient  esté  apportées.  Le  sieur  de  Bourdillon  est 
envoyé  en  France  conduire  le  jeune  prince  de  Lor- 
raine. Le  sieur  de  Tavannes  demeure  seul  mareschal 
gênerai  de  camp,  et  le  sieur  de  Rabauldanges  ad- 
joint. Le  Roy  marche  à  Strasbourg  pour  y  faire  de 
mesme  qu'il  avoit  faict  à  Metz;  eux  monstrent  l'in- 
convénient de  leurs  voisins  les  avoir  faits  sages,  et 
qu'il  faloit  commencer  par  eux,  ou  à  mesme  jour, 
ce  qui  eust  esté  (  peut-estre  )  en  danger  de  n'avoir  ny 
l'un  ny  l'autre.  Sa  Majesté  prend  Aguenaut  et  Vice- 
bourg  ,  recherche  les  evesques  et  autres  d'alliance 
contre  l'Empereur  :  il  en  est  esconduit.  Il  eut  advis 
que  Moris  traictoit,  qui  (  après  l'entreprise  d'Enipont 
faillie  )  se  retire  à  Passau  reprendre  les  arres  de  paix 
proposée  par  Ferdinand  à  Linx  ;  trefve  accordée  entre 

TEmpereur  et  eux ,  pendant  laquelle  se  font  plusieurs 
actes  d'hostilité  par  le  marquis  de  Brandbourg,  contre 
les  evesques ,  villes  de  Heldebert  et  Ouïmes.  Dernier 
juillet  i552,  la  paix  fut  faite  entre  l^Empereur  et 
Moris,  les  prisonniers  mis  en  liberté,  et  se  devoit 
tenir  journée  impériale  pour  le  repos  d'Allemagne 
dedans  six  mois,  dans  lesquels  nul  ne  sera  inquiété 
pour  la  religion  ;  que  le  Roy  seroit  ouy  s'il  vouloit 
recevoir  la  paix.  Moris,  ayant  obtenu  ce  qu'il  desiroit, 
traicte  sans  Sa  Majesté ,  et  s'en  mocque.  Le  Roy 
cognoist  sa  faute  de  n'avoir  pris  de  bons  ostages  et 
d'en  avoir  donné  ;  se  repent  d'avoir  favorisé  Moris 
pour  si  peu  de  recompense  que  Mets  :  sur  mauvais 
jeu  brave  response  ;  dit  aux  ambassadeurs  des  con- 
federez  qu'il  avoit  obtenu  ce  qu'il  desiroit,  la  paix 
et  la  liberté  d'Allemagne,  et  qu'il  se  retiroit,  les  priant 
luy  garder  leur  amitié,  et  se  ressouvenir  du  bien 
qu'ils  avoient  receu  par  son  assistance. 

Rien  ne  demeure  en  mesme  estât  :  la  fortune  en 
son  période  diminué ,  si  elle  n'est  liée  par  une  bonne 
paix;  il  faut  un  but  en  nos  actions,  travailler  pour 
avoir  repos ,  ou  se  résoudre  en  guerre  immortelle  : 
celuy  de  l'Empereur  estoit  la  paix  universelle  ;  il 
n'avoit  mérité  cette  gloire  envers  Dieu.  Lors  que  nous 
sommes  prests  d'obtenir  nos  prétentions,  c'est  où  il 
faut  prendre  garde  :  il  advient  des  fautes  en  un  jour 
qui  perdent  le  travail  de  plusieurs  années. 

Ceux  qui  cherchent  repos  pour  changer  de  condi- 
tion,  de  lieux  et  d'habitude,  cherchent  en  ce  monde 
ce  qui  n'y  est  pas.  Les  afiàires,  les  infortunes  assaillent 
les  particuliers  chez  eux,  ainsi  que  s'ils  manioient  les 
affaires  d'Estatj  les  petites  négociations  ennuyent  e^t 

affligent  ainsi  que  les  grandes;  c'est  le  mal  du  monde. 
La  vraye  tranquillité  d'esprit  ne  peut  estre  qu'au 
ciel,  et  s'il  y  en  a  quelque  peu  icy  bas,  les  bons  en- 
tendemens  le  possèdent ,  parce  qu'ils  se  sont  prépa- 
rez contre  tous  accidents,  lesquels  ils  souffrent  cons- 
tamment ,  cognoissant  qu'il   faut  qu'ils    advienncnt , 
et  que  tout  se  doit  perdre.  Ils  ne  se  passionnent  point 
pour  mort  d'amis,  pertes  de  biens,  querelles  et  pro- 
cez ,  prenant  les  choses  comme  elles  viennent ,  et  sans 
s'en  ennuyer;  ils  y  pourvoyent  des  moyens  humains, 
et  reçoivent  le  reste  pour  l'expiation  de  leurs  péchez. 
Ceux  qui  ont  une  grande  resolution  par  les  fréquentes 
infortunes,  ils  sont  accoustumez,  et  n'ont  tant  de  de- 
plaisir  que  les  foibles  esprits,  ny  aussi  tant  d'expiation 
de  leurs  péchez  ;  ainsi  que  les  religieux  qui  ont  pris 
habitude  à  jeusner,  trois  mois  après  ils  ne  souffrent 
plus  :  le  mieux  qui  se  puisse,  est  de  prévenir  par  mé- 
ditations tous  accidents,  s'interroger  soy-mesme,  si 
telle  chose  advenoit,  comme  on  la  supporteroit.  A  la 
vérité  les  malheurs  sont  griefs  à  ceux  qui  d'une  grande 
félicité  sont  précipitez  dans  iceux.   Aucuns  se  sont 
veus,  à  qui  Dieu  avoit  donné  tout  à  souhait,  honneur, 
bonne  réputation,  richesses,  femmes  sages  et  enfans, 
estats,  places  et  grades,  qui,  pour  imprudemment  ne 
se  contenter,  se  sont  perdus.  Ceux  qui  sont  pourveus 
de  telles  choses  doivent  loiier  Dieu  ,  se   garder   de 
l'offence,  à  fin  de  n'en  descheoir.  11  ne  se  peut  expri- 
mer le  travail  et  ennuy  que  c'est  de  tomber  de  l'une 
de  ces  extremitez  à  l'autre,  principalement  quand  on 
n'y  a  pas  preveu,  ainsi  que  la  prospérité  en  oste  toute 
appréhension. 

C'est  imprudence  de  donner  charge  aux  soupçon- 

nez,  de  laquelle  ils  puissent  nuire  sous  espoir  de  les 
regagner,  ou  pour  crainte  qu'ils  ne  facent  mal;  au 
contraire  ,  c'est  leur  donner  commodité  d'en  faire. 
Vaudroit  mieux  les  ruiner  du  tout,  ou  du  moins  ne 
les  employer  point ,  si  par  impuissance  ils  ne  se  peu- 
vent opprimer,  ou  qu'on  ne  les  puisse  seurement  re- 
gagner; se  garder  d'eux,  les  laisser  faire,  et  ne  leur 
donner  commodité  par  armes  et  par  argent  de  faire 
mal  de  nos  propres  moyens.  Si  un  mal-content  a 
commission  d'assaillir  son  semblable ,  tous  deux  s'en-^ 
tendront  souvent  au  préjudice  du  gênerai  :  ainsi  fut 
Auguste  César,  envoyé  contre  Antoine  et  Lepidus. 

Les  opinions  et  inclinations  humaines  sont  incons- 
tantes, changent  selon  Taage,  evenemens  et  occur- 
rences du  temps.  Moris  avoit  abandonné  religion, 
parens,  amis  et  patrie  pour  l'Empereur,  sous  la  pro- 
messe de  l'electorat ,  et  depuis  laisse  le  mesme  Empe- 
reur, duquel  il  avoit  receu  tant  de  biens,  regagné  de 
ses  parens ,  persiiadé  de  ses  amis  et  du  bien  de  sa  pa- 
trie :  il  faut  considérer  que  ces  changemens  sont  mer- 
veilleusement dangereux,  et  que  rarement  il  en  reiissit 
du  bien. 

L'impatience  est  blasmable  ;  l'ancien  proverbe  est 
que  plusieurs  perdent  leur  sepmaine  pour  un  samedy, 
c'est  à  dire,  après  avoir  travaillé  long-temps,  et  lors 
qu'on  est  prest  de  recevoir  le  fruict  de  son  labeur, 
l'impatience  prend  et  arrive,  laquelle,  si  on  n'a  pre- 
veuè*  par  raisons ,  fait  de  mauvais  effects. 

Quelquefois  elle  advient  pour  estre  les  naturels  et 
compositions  des  corps  impatiens  ;  les  sanguins  et 
colères  y  sont  fort  subjects;  autrefois  par  contagion  et 
discours,  ainsi  que  l'on  a  veu  plusieurs  en  une  armée 

faillir  à  leur  honneur  la  veille  d'une  bataille ,  s'en 
aller  et  se  laisser  emporter  à  la  multitude,  lesquels, 
par  fréquentes  conférences  et  raisons  adaptées  à  leurs 
affections,  communiquent  la  maladie  d'impatience  à 
ceux  qui  les  escoutent  et  sont  proches  d'eux. 

Plusieurs  seront  demeurez  à  attendre  les  roys  et 
princes  six  heures  à  leui  s  portes ,  et  pour  ne  vouloir 
encore  demeurer  un  quart  d'heure,  perdent  la  com- 
modité' de  parler  à  iceux,  préférant  ce  peu  d'attente 
au  temps  ja  passé  ;  et  ceux  qui  font  de  longues  pour- 
suittes  de  plusieurs  années,  les  perdront  pour  ne  vou- 
loir attendre  un  mois,  une  sepmaine,  ou  un  jour. 
Les  Français  sont  plus  subjects  à  ceste  infirmité  que 
les  Espagnols  et  Italiens  ;  neantmoins  les  impatiens  ne 
sont  sans  excuses,  parce  qu'ils  voyent  plusieurs  devant 
eux  qui  ont  fait  de  longues  poursuites,  et  dépendu  le 
temps  et  l'argent  qu'ils  eussent  beaucoup  mieux  em- 
ployé ailleurs  ;  et  si  ce  n'estoit  pour  des  biens  et  hon- 
neurs, du  moins  à  leur  contentement,  les  malheureux 
sont  excusables.  Et  la  cognoissance  que  l'on  a  des 
heureux  et  malheureux,  c'est  qu'aux  uns  les  biens 
viennent  en  dormant ,  et  souvent  quasi  sans  les  de- 
mander,  avec  peu  de  peine  ;  les  autres  se  consomment, 
se  perdent ,  se  travaillent ,  et  leur  fortune  ne  vient 
point,  ou  tard,  oi:|.àcoups  de  marteau,  ou  bien,  quand 
ils  la  pensent   tenir,  il  se  trouve  des  obstacles  qui 
naissent  de  la  terre,  quoy  qu'ils  ne  manquent  de  pru- 
dence ,   diligence   et    bonne   conduicte.    Mesmes  les 
'  saincts personnages  ont  esté  subjects  à  ces  impatiences: 
Moyse  en  rompit  les  tables  de  la  loy ,  Jonas  et  autres 
en  ont  murmuré,  et  ne  peuvent  attribuer  ces  causes 
les  naturalistes,  sinon  qu'il  y  a  heur  et  malheur  en  ce 

monde,  et  les  sages  les  lefeirent  à  la  puissance  de 
Dieu.  Quoy  qu'un  affaire  soit  conduit  avec  toute  pru- 
dence, si  ce  n'est  par  sa  grâce,  il  ne  réussit  :  la  lon- 
gueur du  temps  ,  l'impatience  qui  procède  quelque- 
fois de  la  punition  divine  ,  rompt  et  renverse  les 
desseins ,  et  souvent  la  mesme  punition  engage  à  des 
poursuittes  qui  n'ont  point  de  fin. 

L'alliance  du  roy  Henry  II  avec  Moris  fut  au  pré- 
judice de  la  religion  catholique  en  Europe;  la  ven- 
geance suit  :  la  postérité  des  Valois ,  sous  prétexte  de 
la  mesme  religion  qu'ils  avoient  favorisée  en  Alle- 
magne, ont  eu  en  France  trente  ans  de  guerre  civile, 
et  s'y  sont  perdus  à  la  fin.  Pour  commettre  un  tel 
péché,  il  falloit  conquérir  non  seulement  Metz,  ains 
la  moitié  de  la  Germanie  ;  et  dévoient  leurs  Majestez 
penser  que  de  la  mesme  mesure  qu'ils  mesureroient 
les  autres  ils  seroient  mesurez  ;  et  les  princes  souve- 
rains doivent  bien  penser,  avant  que  de  protéger  les 
rebelles  ,  de  leurs  semblables  ;  exemple  pernicieux 
suivy  de  leurs  propres  subjects. 

Gloire  et  honneurs  mondains  sont  autant  de  folie 
et  vanité  :  un  grand  empereur,  Charles-Quint,  vain- 
queur en  Europe,  soustenant  la  religion  catholique 
et  la  justice,  s'enfuit  de  nuict,  laisse  piller  ses  amis, 
son  logis,  son  bagage  et  sa  ville,  lorsqu'il  estoit  au 
période  de  toute  grandeur  :  consolation  des  capitaines 
malheureux,  au  mespris  de  la  recherche  de  grande 
fortune,  puis  qu'elle  est  si  subjette  à  se  perdre,  et 
qu'elle  n'a  exception  de  grandeur  ny  de  vertu,  haus-- 
sant  et  eslevant  plusieurs  pour  leur  préparer  une  plus 
grande  cheute. 

Les  favoris  conseillent  la  guerre  aux  Roys,  quel- 


SETGNEUll  DE  TAVANNES.    [iSSs]  65 

quesfois  à  leur  préjudice,  à  ce  qu'ils  soient  employez 
en  puissance  absolue  de  mort  et  de  vie  sur  les  hommes. 
Ils  acquièrent  de  l'honneur  par  le  sang  d'autruy,  sans 
péril  ;  ils  ne  rendent  compte  de  l'argent  manié,  mettent 
leurs  amis  aux  charges  et  en  destituent  leurs  ennemis; 
desquels  deportements  ils  se  suscitent  de  tels  envieux, 
qu'ils   en  sont  chastiez  puis   après.  Geste  entreprise 
d'Allemagne  est  remarquable   par  l'imprudence  de 
l'Empereur,  légèreté  du  Roy,  et  ingratitude  de  Moris. 
L'Empereur ,  après  son  malheur ,  ne  pouvoit  faire 
mieux  que  se  r  abiller  avec  les  Allemans ,  voyant  tant 
de  contraires  :  le  Roy  abandonné  se  retire  par  con- 
trainte; Moris,  continuant  la  guerre,  ne  se  pouvant 
faire  Empereur  pour  l'opposition  du  duc  de  Saxe,  le 
landgrave  et  Brandbourg,  fit  bien  de  faire  paix.  Le 
Roy  pouvoit  faire  mieux  :  occuper  la  plaine  Delsaz, 
fortifier  les  frontières  du  Rheim,  comme  protecteur, 
et,  sans  davantage  irriter  l'Allemagne,  se  contenter  du 
duché  de  Lorraine  ;  recompenser  le  duc  en  Anjou , 
faire  une  place  imprenable  aux  montagnes  de  Saverne 
ou  sur  le  Rheim,  borner  son  royaume  de  Mets,  de 
la  forest  Noire ,  montagnes   de    Saverne    jusques    à 
Luxembourg  :  il  s'estendoit  jusques  au  Rheim,  entre 
lequel  et  les  montagnes  de  Saverne  il  n'y  a  point  de 
places  fortes.  Ce  fust  esté  le  restablissement  du  royaume 
d'Austrasie  joint  à  celuy  de  France  :  le  Roy  n'estoit 
assez  habile;  le  connestable,  qui  l'eust  désiré, eust  esté 
contrarié  de  M,  de  Guise,  qui  commençoit  à  balancer 
sa  faveur. 

L'inclination  des  hommes  est  plus  au  mal  qu'au 
bien;  fait  que  les  obligations  anciennes  sont  oubliées 
par  légères  offences  :  il  ne  faut  s'asseurer  de  recevoir 
24.  5 

recompense  de  vieux  bien  faicts  de  ceux  ausquels  on 
a  fait  de  nouveaux  desplaisirs,  lesquels  font  oublier 
tous  les  biens  passez,  ou  donnent  moyen  de  couvrir 
l'ingratitude  de  plusieurs. 

Les  mariages  font  la  maison  d'Espagne  et  défont 
celle  de  France  ;  iceux  abaissèrent  la  grandeur  du 
roy  Henry  deuziesme  :  celuy  de  Lorraine,  auquel  il 
donna  sa  fille ,  luy  rendant  son  duché  -,  le  second ,  en 
Espagne,  qui  eut  sa  fille  aisnée;  et  celuy  de  Savoye 
qui  espousa  sa  sœur  ;  pour  lesquels  mariages  furent 
rendues  deux  cens  villes ,  avec  la  perte  du  plus  pur 
sang  et  argent  de  France,  par  la  paix  qui  fut  la  nais>- 
sance  des  guerres  civiles.  Au  contraire,  par  les  ma- 
riages de  Marie  de  Bourgongne,  Ysabelle  d'Arragon, 
et  de  l'alliance  de  Portugal,  la  maison  d'Austriche 
s'est  mise  en  la  grandeur  en  laquelle  elle  est. 

Vavidroit  mieux  avoir  affaire  à  l'Allemagne  qu'à  un 
souverain  bien  obey  :  elle  consiste  en  puissances  divi- 
sées; celle  de  l'Empereur  sans  grande  auctorité,  des 
ducs  partiaux,  des  evesques  ecclésiastiques  séparez, 
des  villes  et  du  plat  pais,  tout  de  nouveau  encores 
divisez  par  la  religion:  avant  que  les  diettes  impériales 
soient  assemlDlées,  le  tiers  d'Allemagne  doit  estre  pris, 
eux  si  peu  aguerris  qu'il  s'en  prendroit  beaucoup  à 
coups  de  pétards  et  d'abordée.  Ceux  qui  sont  esloi- 
gnez  du  mal  contribuent  pour  la  guerre  à  regret;  les 
proches  ne  s'entendent ,  et  ont  les  mesmes  incommo- 
ditez  que  les  associations  et  ligues;  les  Français  eussent 
mieux  fait  leur  profit  de  ce  costé-là  qu'en  Italie. 

Le  Roy  haste  son  retour  en  France  pour  chasser  la 
royne  d'Hongrie,  qui,  par  diversion,  faisoit  guerre 
en  Picardie;  ceux  de  Luxembourg,  ayant  assiégé  Ste- 

nay,  se  retirent  et  se  mettent  sur  la  défensive  à  l'ar- 
livée  de  Sa  Majesté,  laquelle  au  mois  de  juin  i552 
prîst  le  cliasteau  de  Vangdemar  (0.  L'admirai  d'An- 
nebaut,  avec  l'armée  restée  en  France,  le  joint;  le 
Roy  bat  d'Ampvilliers  de  trente  canons  ;  la  bresche 
faite  ils  se  rendent  à  discrétion  ;  le  sieur  de  Chastillon, 
colonel  de  l'infanterie ,  nepveu  du  connestable  ,  en 
eut  le  pi  incipal  butin.  En  ce  mois  le  Roy  entra  à  Ver- 
dun, ville  impériale,  par  la  foiblesse  de  la  ville  et  des 
habitans,  et  persuasion  du  cardinal  de  Lorraine,  leur 
evesque,  pareil  en  grade,  non  en  authorité  et  pouvoir, 
aux  evesques  de  Cologne  et  Mayence.  Le  Roy,  se  di- 
sant vicaire  de  l'Empire  ,  leur  fit  faire  le  serment , 
change  les  magistrats,  les  princes,  donnant  davantage 
en  espérance  des  services  advenir,  que  pour  la  re- 
compense des  passez.  La  suffisance  et  valeur,  plus 
que  recompense  du  sieur  de  Tavannes ,  luy  firent 
avoir  le  gouvernement  de  Verdun  ,  avec  garnison 
de  cent  hommes  d'armes  et  deux  cens  arquebusiers, 
jugeant  que  ceste  ville  seroit  la  première  assiégée. 
Cest  establissement  fut  en  considération  de  ses  grands 
services,  à  quoy  il  fut  nommé  du  propre  mouvement 
du  Roy,  sans  faveur  de  personne;  aussi  ne  vouloit-il 
rien  tenir  que  de  Sa  Majesté,  ce  qui  apporta  un  grand 
retardement  à  sa  bonne  fortune,  n'y  ayant  que  les 
portes  de  Montmorancy  et  de  Guise  ouvertes  pour 
entrer  en  crédit ,  par  lesquelles  il  ne  vouloit  passer.  , 
Tout  estoit  à  leurs  nepveux  ou  alliez;  mareschaus- 
sées,  gouvernemens  de  provinces,  gendarmes,  rien  ne 
leur  eschappoit.  Reste  la  moindre  puissance  au  Roy,  de 
pourvoir  de  quelque  gouvernement,  comme  de  celuy 

U)  Kangdemar  :  Rodenach. 

de  Verdun  ;  ainsi  ceux  qui  n'estoient  appuyez  que  de 
Sa  Majesté  estoient  mal.  Ces  deux  ,  de  Guyse  et  de 
Montmorency,  differens  en  tout,  s'accordent  en  un 
poinct,  qu'il  ne  falloit  faire  place  à  une  tierce  faveur; 
les  petites  fortunes  estoient  permises,  les  grandes  em- 
peschées.  La  valeur  du  sieur  de  Tavannes,  voulant  es* 
dater,  eut  tantost  l'un ,  tantost  l'autre  contraire ,  et 
souvent  tous  deux;  plus  de  vertu ,  de  valeur,  plus  de 
services,  plus  de  reculement,  plus  d'opposition  il  y 
avoit. 

Le  Roy  a  le  moins  de  suitte  et  pouvoir  sans  le  cog- 
noistre ,  et  à  grand  peine  peut  obtenir  de  ses  favoris 
susdicts  d'agrandir  le  maresclial  de  Sainct  André,  au- 
quel ils  firent  place,  estans  forcez  de  l'amitié  extrême 
que  luy  portoit  Sa  Majesté.  [ii3  de  juin]  Yvoy  fut 
battu,  pris  à  discrétion  avec  son  chef,  le  comte  de 
Mansfeld  ;  Linx  se  rend  par  composition,  sans  que  la 
diversion  prétendue  par  la  royne  d'Hongrie ,  qui 
prend  Hedin  et  brusla  la  fontiere  de  Picardie,  peust 
empeschev  ces  progrez  ;  elle  se  retire  voyant  arriver 
M.  deVendosme,  qui  reprend  Hedin.  Le  Roy,  ma- 
lade à  Sedan,  le  connestable  quitte  l'armée,  court 
vers  Sa  Majesté  pour  garder  sa  faveur,  fait  M.  d'An- 
nebaut  chef  pour  empescher  les  princes  d'y  pré- 
tendre, donne  partie  des  forces  au  mareschal  de  La 
Marche,  qui  cependant  reprend  son  duché  deRoiiillon 
qu'il  avoit  perdu  depuis  trente  ans.  Le  sieur  d'Anne- 
baut  prend  Treslon ,  Cymet  et  autres  places,  où  le 
sieur  de  Tavannes  portoit  tout  le  faiz  comme  ma- 
reschal de  camp.  Le  Roy,  retiré  à  Caussi,  rompt  et 
renvoyé  rafraischir  son  armée. 

En  ce  temps,  au  mois  d'aoust,  les  Siennois  s'entre- 

tenoient  libres  sous  la  protection  deFEmpire,  couver- 
ture de  laquelle  plusieurs  villes  se  sont  servies  pour  se 
mettre  ou  maintenir  en  liberté.  Ils  reçoivent  dom  Diego 
de  Mendosse,  lequel,  sous  couleur  d'empescher  les  di- 
visions des  nobles  et  populaires,  feignant  de  favoriser 
l'un  au  deceu  de  l'autre,  leur  donnant  des  promesses  en 
particulier  des  deux  parts ,  commence  une  citadelle  ; 
ils  s'en  apperçoivent,  et  de  la  perte  de  leur  lil)erté;  se 
rapportant  les  uns  aux  autres  les  artifices  et  paroles 
de  Mendosse,  s'accordent  et  introduisent  le  comte  de 
Petilane  et  trois  mil  hommes  ,  qui  leur  aydent  à 
ruyner  la  citadelle,  et  chasser  les  Espagnols..  Men- 
dosse estant  pour  lors  absent  à  Rome,  eux  cognoissant 
l'offence  commise  contre  l'Empereur,  recourent  aux 
Français ,  au  sieur  de  Termes  et  comte  de  Monte- 
iior;  la  guerre  se  fait  en  prix  et  perte  esgalle. 

Strosse  arrive  pour  commander  à  Toscane,  par  le 
commandement  du  Roy ,  avec  trois  mil  Grisons ,  au- 
tant de  Français,  et  cinq  mil  Italiens,  ausquels  s'op- 
pose le  marquis  de  Marignan ,  gênerai  de  l'Empereur, 
avec  quinze  mil  hommes.  Les  armées  proche  à  Mon- 
^calde  (0  campent;  Strosse,  mal  placé,  est  endom- 
magé de  l'artillerie  et  des  escarmouches;  diminue  le 
courage  des  siens,  qui  l'abandonnent  la  pluspart;  s'o- 
piniastre,  pensant  faire  desloger  le  marquis;  ses  in- 
commoditez  augmentent,  se  résout  de  décamper  de 
jour  en  présence ,  pour  maintenir  réputation  ;  qui  fut 
sa  perte,  tellement  que,  chargé,  blessé  et  defaict,  se 
sauveàMontalsin.  Les  Siennois  par  ceste  perte  veulent 
composer;  Montluc,  envoyé  du  Roy,^  les  rasseure, 

(0  Les  armées  proche  à  Moncalde  :  ces  événemens  n'eurent  lieu 
im\n  1554. 

tiennent  encore  quelques  mois,  enfin  se  rendent  par 
famine  et  faute  de  secours  aux  Espagnols  ,  qui  les 
donnent  à  Cosme  de  Medicis. 

Il  ne  se  faut  mettre  en  place  pour  se  rendre  :  toutes 
capitulations  sont  dangereuses  et  de  peu  d'honneur; 
des  secours  promis  le  quart  ne  s'effectue  :  l'on  se  doit 
excuser  d'une  mauvaise  commission,  aidé  de  ses  aniis, 
tant  que  l'honneur  le  permet.  Les  capitulations  sans 
avoir  enduré  la  batterie  font  soupçonner  de  trahison; 
celles  qui  se  font  la  bresche  faite  sont  dangereuses,  et 
peu  honnorables  si  l'assaut  n'est  soustenu  ;  le  mieux  pour 
le  chef  est  de  n'endurer  le  canon ,  ou  d'endurer  l'as- 
saut. Le  bien  du  gênerai  est  de  soustenir  jusques  à  l'im- 
possible ;  tant  plus  on  tient,  plus  de  temps  gagné,  et 
plus  de  munitions  des  ennemis  perdues,  et  mieux 
pour  le  prince  que  l'on  sert.  Il  est  plus  honnorable  de 
sortir  avec  le  baston  blanc  après  l'assaut,  qu'enseignes 
desployées  sans  batteries;  les  calomnies  d'amis  et  d'en- 
nemis redoublent  après  estre  sorty  d'un  siège  :  le  tiers 
des  places  s'emportent  en  parlementant  ;  c'est  lors  qu'il 
faut  avoir  l'œil  ouvert.  L'assiégé  ne  doit  faire  trefve  gé- 
nérale, marquer  le  lieu  du  parlement;  il  ne  se  doit 
capituler,  pour  se  résoudre  après  de  tenir,  si  les  sol- 
dats assiégez  n'entendent  et  ne  croyent  fermement  que 
c'est  une  tromperie  pour  gagner  temps  et  recog- 
noistre  les  desseins  du  dehors. 

La  capitulation  doit  estre  vingt  fois  leuë  et  bien  en- 
tendue, sans  mots  à  deux  ententes  qui  se  puissent 
interpréter  en  divers  sens.  J'avois  mis  en  une  capitu- 
lation d'une  place  que  je  pris,  que  les  soldats  sorti- 
r oient;  les  capitaines^  voyans  qu'il  ne  se  parloit  d'eux, 
se  jugèrent  prisonniers.  Il  se  doit  mettre  en  seureté 

plusieurs  copies  signées  des  traictez,  et  ne  les  porter, 
pour  en  un  manquement  de  foy  ne  les  perdre  avec 
soy,  et  qu'iceux  demeurent  aux  amis  pour  faire  re- 
proche de  la  capitulation  violée.  Il  ne  se  peut  trop  tost 
recevoir  place  à  composition  :  s'arrester  aux  pointillés 
amené  des  inconveniens  :  l'assiégeant  ne  doit  laisser 
de  battre  pendant  les  traictez,  ny  abandonner  aucun 
advantage,  travailler  et  ne  laisser  recognoistre  les  as- 
siégez. Le  chef,  ny  personne  de  crédit  ne  doit  sortir 
pour  parlementer,  ains  négocier  par  escrit,  ou  par  les 
ennemis  :  ordinairement  les  députez  se  gagnent.  Il 
vaut  mieux  mourir  que  se  rendre  à  discrétion  ou  se 
retirer  de  nuict.  Les  princes  qui  n'observent  la  foy 
prennent  peu  de  villes  par  capitulation  :  le  desespoir 
des  assiégez  leur  fait  faire  des  miracles  ;  la  parole  et 
foy  rompue  ne  profite  qu'une  fois,  et  nuit  plusieurs. 
L'Estat  est  misérable  où  les  serviteurs  ont  plus  de 
pouvoir  que  les  maistres:  les  services  sont  expliquez  à 
desservice;  la  vérité  contre  les  favorits,  ditte  aux  roys 
qui  se  laissent  posséder,  est  un  avant-coureur  de  mort 
ou  défaveur  ;  leurs  Majestez  redisent  tout  à  ceux  qui 
les  gouvernent.  Sous  un  roy  peu  habile  faut  suivre 
les  favorits,  ou  se  tenir  chez  soy,  ou  perdre  son  temps 
à  la  Cour,  et  se  mettre  en  danger  :  les  roys  ne  croyent 
ce  qu'ils  voyent,  ce  qu'ils  touchent,  illudez  et  pré- 
venus de  l'amour  de  ceux  qui  les  gouvernent.  Il  est 
facile  d'obtenir  une  faveur  commune,  les  grandes  sont 
pleines  d'obstacles  et  de  précipices.  Les  simples  capi- 
taineries de  gendarmes,  lieutenances  de  Roy,  s'ob- 
tiennent, limite  et  borne  où  pôuvoit  aspirer  la  noblesse 
de  France.  Les  offices  de  la  Couronne,  les  gouverne- 
mens  en  chef,  s'obtiennent  rarement  qui  n'est  parent 

OU  ami  des  favoris  ;  maintenant  ces  offices^  sont  marque 
de  faveur  et  non  de  valeur;  en  l'année  1620,  il  s'en 
fera  à  douzaine,  avec  plus  d'honneur  aux  vertueux 
qui  en  seront  privez,  qu'à  ceux  qui  les  possèdent  avec 
honte  sans  mérite. 

Le  marescbal  de  camp  loge  et  met  les  troupes  en  ba- 
taille selon  l'ordre  qui  luy  est  donné  par  le  gênerai 
habile ,  et  fait  la  charge  de  ceux  qui  ne  le  sont  pas  :  ils 
sont  lieutenans  en  l'armée,  se  meslent  de  tout.  Leurs 
charges  sont  restraintes,  quand  le  gênerai  est  capitaine 
et  a  de  l'entendement,  et  doivent  laisser  travailler  les 
maistres  d'artillerie,  colonnel  d'infanterie ,^  sans  usur- 
per leurs  charges  :  bien  peuvent-ils  assister  aux  reso- 
lutions des  tranchées  et  batteries,  qui  sont  conduites 
par  lesdits  maistres  d'artillerie  et  colonnel  d'infanterie. 
Ils  doivent  entendre  et  sçavoir  faire  les  cartes  par  les 
élévations,  par  instruments  mathématiques,  en  cam- 
pagne ,  ou  du  moins  en  une  chambre,  sur  le  rapport 
de  ceux  du  pays,  mypartissans  de  plusieurs  cercles 
pour  marquer  la  distance  des  lieux  ;  ou  bien  prenant 
la  proximité  ou  esloignement  des  villages  au  compas, 
observant  les  passages  des  bois,  des  rivières,  parlés- 
quels  la  place  peut  estre  secourue,  et  moyen  d'avancer 
sur  les  advenues  les  arquebuziers  à  cheval ,  dont  la 
perte  n'est  importante;  que  les  quartiers  se  puissent  se- 
courir l'un  l'autre,  faisant  refaire  s'il  est  besoin  les  pas- 
sages entre  leslogis ,  tellement  qu'ils  se  puissent  assister. 

La  place  de  bataille  générale  doit  couvrir  la  ville 
assiégée  du  costé  de  la  venue  des  ennemis  et  donner 
des  places  de  combat  particulières  à  la  teste  des  quar- 
tiers ,  pour  assembler  un  ou  deux  régiments  en  gros 
et  marcher  vers  la  grande  place  de  bataille  à  l'alarme. 

Pour  l'éviter,  outre  la   garde  ordinaire  de  cheval,  se 
doit  envoyer  plusieurs  batteurs  d'estrades ,  à  ce  qu'à 
l'improviste  les  ennemis  ne  tombent  sur  la  place  de  la- 
dite bataille.  Les  approches  doivent  estre  bien  faictes 
sans  se  précipiter,  faire  les  tranchées  hautes  ;  la  ville 
qui  a  de  grands  faux -bourgs  proches    est  à  moitié 
prise  :  faut  observer  dans  les  tranchées,  de  cent  en  cent 
pas,  un  fort  pour  tenir  cinquante  hommes  qui  flan- 
quent les  testes  des  tranchées.  La  batterie  ne  doit  ex- 
céder deux  cens  pas  :  la  plus  proche  est  la  meilleure, 
pourveu  qu'elle  soit  bien  couverte  et  flanquée ,  que  les 
pièces  ou  arquebuzades  de  la  ville  ne  la  puissent  faire 
abandonner.  Il  ne  faut  jamais  battre  sans  voir  le  pied 
de  la  muraille  ;  s'il  y  a  casematte,  gagner  la  contres- 
carpe ,  la  baisser,  la  percer,  et  les  rendre  inutiles  avant 
que  donner  l'assaut.  Si  la  ville  bastionnée  est  gardée 
de  peu  de  gens,,  les  assiegeans  forts  de  munitions  et 
canons ,  on  peut  emboucher  la  canonnière  d'un  bou- 
levart  avec  trois  canons  et  rompre  le  parapet,  et  en 
l'autre  boulevart  faire  brèche ,  donner  l'assaut ,  et  en 
mesme  temps  faire  tirer  incessamment  à  la  canonnière 
et  parapet  opposite.   S'il  y  a  multitude  de  gens,  les 
bastions  bien  faicts ,  le  siège  est  long  ;  plus  on  se  pré- 
cipite et  plus  de  reculement.  Pied  à  pied ,  la  contres- 
carpe estant  gagnée,  il  faut  jetter  de  la  terre  dans  le 
fossé,  se  parer  d'un  flanc  d*un  des  boulevarts,  et  s'a- 
cheminer par  dedans  le  fossé  vers  la  courtine  de  l'au- 
tre; sinon,  la  contrescarpe  percée,  creuser  le  fossé  s'il 
est  sans  eau ,  s'acheminer  à  la  pointe  d'un  des  bastions, 
favorisé  de  l'artillerie  et  des  mousquets ,  qui  doivent 
estre  logez  sur  la  contrescarpe  :  faire  faire  bresche  à  la 
pointe  par  canon  ou  mine,  tenter  de  s'y  loger  avec 

peu  de  gens;  plus  y  en  a,  plus  de  confusion  ;  le  logis 
faict,  le  rendre  capable,  et  y  estre  tousjours  deux  cens 
cuirasses  et  nombre  d'harquebusiers  en  garde;  ne  don- 
ner jamais  assaut  inconsidérément  :  la  pointe  des  bra- 
ves morts,  la  ville  ne  se  prend  plus.  Et  s'il  faut  bazar- 
der quelqu'uns,  que  ce  ne  soit  Telite  de  tous  les 
regimens,  ains  d'un  seul:  ne  faisant  point  perte,  tous- 
jours  Ton  augmente,  et  les  assiégez  diminuent. 

La  science  et  expérience  est  si  nécessaire  à  cet  estât, 
qu'il  y  faudroit  un  vieillard,  ou  du  moins,  pour  le 
travail  assidu ,  un  de  moyen  aage  :  il  se  commet  tant 
de  maux  sous  eux  s'ils  ne  sont  gens  de  bien,  que  la 
punition  de  Dieu  tombe  souvent  sur  toute  l'arme'e  et 
fait  perdre  les  victoires.  Ce  n'est  peu  d'art  de  se  sçavoir 
faire  obeyrsans  tuer  les  hommes,  qui  est  une  coustume 
usurpée  en  France  par  les  maistres  de  camp  et  capi- 
taines, que  je  n'apreuve  nullement  :  un  soldat  seroit 
aussi  tost  fait  prisonnier  que  tué.  Les  advisez  qui  se 
font  obeïr  par  l'espée  en  blessent  peu  et  font  plus  de 
peur  que  de  mal.  Sçavoir  mettre  en  ordre  les  régiments 
en  un  mouvement,  selon  la  quantité  des  soldats,  en 
bataillon  carré,  de  terrain  ou  d'hommes,  en  tirer  des 
escadrons  vollans  et  replacer  les  soldats  sans  altérer 
l'ordonnance;  faire  les  descharges  à  propos,  remettre 
lin  combat  rompu  au  dessus;  par  une  voix,  un  signe, 
advancer,  arrester  les  troupes,  leur  donner  chaleur, 
les  r'allentir;  se  fortifier  dans  les  camps  fermez ,  guidé 
des  tranchées,  les  redoutes  et  dehors  des  places;  sça- 
voir recognoistre  et  loger  sur  une  bresche,  disposer 
un  assaut,  sont  parties  requises  au  maistre  de  camp 
non  téméraire  ny  trop  lent.  La  guerre  dépend  de  tant 
de  parties,  premièrement  de  Dieu,  des  péchez,  des 

commandemens  mal  donnez  et  malexecutez,  des  évé- 
nements fortuits ,  qu'un  malheur  advenu  à  quelque 
clief  ne  doit  empescher  son  élection  en  plus  grande 
charge,  si  ce  n'est  par  plusieurs  fautes  reitere'es,  qui 
preuvent  son  ignorance,  ou  qu'il  soit  mal-heureux.  Le 
gênerai  d'entendement  cognoistia  à  la  parole,  au  con- 
seil, et  mieux  aux  effects,  les  capitaines  plus  dignes  de 
ceste  charge.  Les  jeunes  maistres  de  camp  se  voyans 
quinze  cens  hommes  à  leur  dévotion,  il  est  dangereux 
qu'ils  ne  l)astissent  des  desseins,  des  révoltes  ou  mutine- 
ries ;  et  plus  ils  sont  d'illustres  races ,  plus  ils  sont  à 
craindre.  Ce  sont  charges  qui  regardent  autant  le  tiers 
estât  que  les  gentils  hommes,  et  desquelles  il  ne  faut 
exclurre  les  soldats  :  autrement  ny  ceux  des  villes  ny 
ceux  des  champs  ne  travailleroient  que  pourle  butin, 
et  s'en  iroient  quand  ilsl'auroient  gagné.  L'ordre  estoit 
bon  en  France,  lors  qu'il  n'y  avoit  qu'un  colonel  et 
un  maistre  de  camp  ;  les  capitaines  de  trois  cens 
hommes  n'estoient  à  craindre  tant  que  ceux  qui  com- 
mandent à  quirize  cens  et  à  deux  mil;  ny  colonnel  ny 
maistre  de  camp  ne  pouvoient  gagner  les  capitaines 
qui  estoient  pourveus  par  le  Roy.  Il  n'y  a  lieu  là  où 
la  justice  soit  si  nécessaire  qu'à  l'infanterie  :  que  si  elle 
n'est  exercée,  il  advient  d'estranges  accidents  qu'il  faut 
prévenir,  tant  pour  l'acquict  ^e  la  conscience  que 
pour  le  service  des  roys. 

On  ne  se  doit  mettre  en  soupçon  du  peuple  que  lors 
qu'il  ne  peut  plus  faire  mal,  et  le  jour  qu'on  entre- 
prend contre  luy  ;  après  ne  s'y  jamais  fier  :  plus  de  ser- 
mens  ils  font,  plus  de  tromperie  ils  trament.  L'Escos- 
sais  dit  qu'il  faut  brider  avant  que  seller  :  il  se  peut 
monter  à  cheval  sans  selle  et  non  sans  bride,  qui  est 

comparer  à  la  citadelle.  Grand  artifice  doit  estre  em- 
ployé pour  tromper  ce  peuple  en  défiance,  lequel  à 
tout  moment  invente  des  ombrages,  dont  le  meilleur 
remède  est  de  gagner  les  audacieux  et  ceux  qui  ont 
crédit,  ne  négocier  ny  faire  un  pas  sans  eux,  et  tenir 
grandement  couvertes  ses  pensées ,  prenant  garde  que 
se  voulant  couvrir  on  ne  se  descouvre ,  et  prévenir  les 
opinions  des  plus  mutins  par  subtiles  inventions,  jus- 
ques  à  ce  que  l'on  les  ait  bridez. 

J'ay  dit  que  desloger  de  jour  en  présence  est  très» 
dangereux;  le  cœur  se  perd  aux  soldats,  quoy  qu'on 
leur  face  entendre  que  c'est  une  honorable  retraicte  ; 
c'est  brutalité  ne  vouloir  desloger  la  nuict^  pour  se 
laisser  deffaire  le  matin. 

En  l'an  iSgi,  le  Roy,  assisté  d'Anglais  et  d'Alle- 
mands, se  résout  d'assiéger  Roiien.  J'estois  sorty  du 
gouvernement  peu  auparavant ,  ayant  esté  pris  voulant 
secourir  Noyons.  Estant  prisonnier,  Sa  Majesté  pro- 
pose de  me  faire  dire  par  force  les  plus  foibles  endroits 
de  la  ville,  je  l'eusse  trompé  s'il  m'en  eust  creu  ;  si  je 
luy  eusse  voulu  aider,  il  se  fust  logé  entre  la  ville  et  le 
fort  Saincte  Catherine,  par  le  costé  de  Sainct  Paul,  à 
la  faveur  du  fauxbourg  de  delà  l'eau  qu'il  tenoit,  et 
eust  attaqué  la  ville  par  les  endroicts  faciles;  il  l'atta- 
qua mollement  et  par  le  plus  fort.  Voyant  qu'il  ne 
pouvoit  rien  apprendre  de  moy,  il  commanda  à  M.  de 
Longueville,  qui  alors  me  gardoit  pour  me  changer  à  sa 
mère,  femme  et  sœurs,  de  ne  me  laisser  sortir.  Il  fut 
mal  obey  :  ledit  sieur  de  Longueville,  désireux  d'avoir 
ses  plus  proches,  me  mit  en  liberté,  ce  qui  cousta  cher 
à  Sa  Majesté.  J'ose  dire  estre  seul  cause  d'avoir  ad- 
vaiîcé  le  duc  de  Palme  au  secours  de  Roiien  :  je  l'estois 

venu  trouver,  et  m'addressay  à  luy  pour  les  longueurs 
de  M.  du  Maine;  je  luy  donne  plusieurs  advis  par  es- 
crit  :  le  président  Richardot,  qui  les  recevoit,  le  pour- 
roit  tesmoigner  ;  je  sçavois  l'inclination  de  ce  duc  de 
ne  combattre  que  dans  les  retrancheraens.  Je  luy  mons- 
tre le  pays  de  Normandie  couvert  de  bois  et  de  levées 
qui  séparent  les  héritages ,  qu'en  deux  heures  peut  es- 
tre  faict  un  retranchement  en  quelque  logis  qu'il  ar- 
rive, et  que  si  les  armées  estoienten  présence,  qu'il  se 
pourroit  retirer  de  nuict  à  six  lieiies  de  là  en  un  autre 
fort  logis,  oîi  il  pouvoit  avoir  des  vivres;  je  le  résolus, 
et  suivit  mes  advis. 

Il  en  advint  ainsi  que  je  luy  avois  dit  :  nous  mar- 
chasmes  à  Ghasteau-Neuf.  Le  Roy  paroist  avec  cinq  gros 
de  cavalerie  en  la  plaine  d' Au  maie,  ses  arquebuziers 
à  cheval  pied  à  terre,  enseignes  desployées  et  tambours 
battans.  Gela  fit  croire  au  duc  de  Palme  que  toute 
l'armée  de  ses  ennemis  estoit  présente;  il  perdit  du 
temps  à  se  mettre  en  ordre  et  à  faire  recognoistre  ; 
après  que  les  mieux  montez  eurent  descouvert  par  un 
grand  circuit  qu'il  n'y  avoit  rien  qui  soustinst  le  Roy, 
tout  marclîoit  au  trot.  Le  Roy  se  retire  avec  mil  che- 
vaux par  le  pont  d'Aumalle  en  lieu  si  estroit,  estant 
blessé  d'une  harquebuzade  dans  le  dos,  que  s'il  eust 
esté  blessé  un  peu  d'avantage,  il  se  perdoit  avec  la 
pluspart  de  tout  ce  qui  estoit  avec  luy,  si  la  tardiveté 
espagnole  et  irrésolution  du  Français  ne  luy  eust  donné 
temps  de  retraicte  ;  apprenant  à  ceux  qui  se  trouveront 
en  cas  pareil ,  que  lors  qu'il  paroist  des  trouppes,  il  se 
doit  envoyer  soudainement  des  hommes  à  droicte  et  à 
gauche  bien  montez,  prendre  tour  et  circuit  pour  des- 
couvrirle  dernier  promptement  et  se  résoudre» 

Le  Roy  se  retire  en  son  siège  de  Roiien,  laisse  trois 
cents  chevaux  dans  Cliasteau-Neuf,  craignant  d'estre 
suivy,  pour  amuser.  Le  duc  de  Palme  les  prend,  leur 
donne  la  vie  à  la  prière  de  La  Chastre,  beau-pere  de 
Givry,  qui  commandoit  dans  la  place  :  le  respect  d'un 
particulier  gaste  le  gênerai  :  c'estoit  autant  d'ennemis 
deffaicts  et  de  terreur  dans  le  cœur  des  contraires  ',  la 
guerre  ne  veut  exception.  Le  duc  de  Palme  craint  d'ha- 
zarder  la  bataille  contre  tant  d' anglais  et  Allemands. 
La  coustume  des  Espagnols  est  d'allervoirle  logis  qu'ils 
veulent  faire  le  lendemain  avec  sept  ou  huict  cens  che- 
vaux ,  pour  cognoistre  à  quoy  Tennemy  se  préparera 
croyant  leur  deslogement.  Il  est  dangereux  d'y  estre 
rencontré  foible;  nous  estions  partis  à  ceste  intention, 
et  estions  à  une  lieiie  de  nostre  armée  avec  tous  les  chefs 
d'icelle. 

Je  fus  le  premier  qui  dis  au  duc  de  Palme  qu'il  s'en 
retournast ,  qu'il  se  mettoit  en  hazard  de  se  perdre  et 
tous  les  capitaines  de  son  armée;  il  me  creut,  sans 
cela  il  estoit  defFait.  Il  envoyé  le  prince  Arnoul  son 
fils,  Rosne,  le  comte  de  Challigny  et  moy  plus  avant, 
avec  soixante  chevaux  :  à  deux  mil  pas  de  là  le  comte 
de  Challigny,  qui  menoit  nos  coureurs,  est  rencontré 
de  huict  ou  dix  cavalliers;  il  revint  à  nous  :  le  fils  du  duc 
de  Palme  dit  à  Rosne  :  «  Seigneur,  vediame!  »  Rosne, 
qui  descouvroit  trois  mille  chevaux  venans  au  demy 
galop,  dit  :  «  Morbieu  ,  j'ay  trop  veu;  »  se  retira  avec 
ledit  prince  de  Palme  tant  qu'il  peut.  L'entreprise  es- 
toit  sur  le  logis  de  M.  de  Guy  se,  traversé  d'une  rivière  ; 
j'y  courus,  et  n'eus  loisir  que  de  dire  au  jeune  La 
Chastre,  qui  vouloit  faire  teste  dehors  le  village  :  «  Ils 
«  sont  trois  mil  chevaux ,  passez  l'eau  et  retirez  ce  que 

«  VOUS  pourrez.  »  11  ne  me  creut,  et  à  peine  se  peut-il 
sauver,  et  perdit  son  bagage,  que  le  Roy  enleva  avec 
tout  ce  qui  estoit  séparé  de  la  rivière  du  coslé  de  Sa 
Majesté.  Je  ne  passay  point  Teau  et  demeuray  bien 
monté  du  costé  des  ennemis  et  quasi  parmy  eux  :  si 
Sadicte  Majesté  eust  passé  ceste  petite  rivière  et  suivi , 
il  eust  apporté  un  grand  desordre  en  l'armée  de  ses 
ennemis  ;  il  se  retire  avec  peu  d'effecfs. 

M.  de  Guyse  demande  permission  de  se  jetter  dans 
Roiien  avec  mille  hommes,  parce  que  Villars,  qui  y 
commandoit,  se  vouloit  rendre  s'il  n'avoit  secours. 
M.  du  Maine,  craignant  la  réputation  de  son  nepveu , 
offre  d'y  aller  avec  deux  mille  hommes.  J'avois  mis  un 
capitaine  dans  un  chasteau  à  cinq  lieues  de  Roiien,  qui 
avoit  pris  l'escharpe  blanche  par  force j  approchant,  il 
me  mande  qu'il  tenoit  le  chasteau  pour  moy  :  je  dis  au 
duc  de  Palme  que  c'estoit  tout  bois,  et  que  par  le 
moyen  de  ce  chasteau  Roiien  se  pouvoit  secourir.  Il 
demande  si  les  deux  mil  hommes  de  M.  du  Maine  y 
pourroient  aller;  l'asseurant  qu'ouy  (comme  je  le  fis 
recognoistre  aux  siens),  il  dit  que,  puisque  deux  mil 
hommes  y  alloient,  que  toute  l'armée  y  pourroit  abor- 
der, et  qu'il  y  vouloit  aller  luy-mesme,  craignant  ou 
de  demeurer  seul ,  ou  que  les  autres  n'acquissent  la  ré- 
putation. Ainsi  ces  trois  princes,  par  ambition  l'un  de 
l'autre,  conclurent  d'hazarder  tout  et  exposer  une  ar- 
mée à  la  bataille  après  avoir  fait  sept  lieues,  dont  il  en 
faloit  faire  quatre  de  nuict,  avec  les  accidens  que  l'obs- 
curité apporte  à  un  tel  grand  corps. 

Il  y  avoit  douze  mille  hommes  aguerris  que  ledict 
duc  de  Palme  sépara  en  quatre  :  le  premier  à  M.  du 
Maine,  le  second  à  luy,  le  troisiesme  à  Rosne^  et  le 

quatriesme  à  moy ,  pai  tissant  les  canons ,  munitions  et 
bagages  en  quatre.  Il  m'estiraoit  plus  que  je  ne  valois. 
Indubitablement  nous  eussions  donnéjusquesàRoiien  : 
le  Roy,  logé  au  large,  et  tard  adverty  de  ceste  entre- 
.prise,  n'eust  peu  advancer  soudainement  que  quelque 
cavalerie,  qui  ne  nous  en  eust  empeschë.  A  cinq  lieues 
de  Boiien  ceste  entreprise  se  rompt  par  advis  que  l'on 
apporta  que  les  assiégez  avoient  faict  une  grande  sortie 
et  pris  cinq  canons  :  gens  qui  vont  à  la  mort  et  tempo- 
risent, se  refroidissent  et  se  ravissent  pour  peu  de 
chose  :  il  fut  dit  qu'ils  n'avoient  besoin  de  secours 
maintenant.  Pietiré,  j'opiniastray  qu'il  falloit  envoyer 
cinq  cens  hommes  à  Roiien;  je  l'obtins  ;  Rosne  et  moy 
les  instruisismes  si  bien  qu'ils  y  entrèrent. 

Le  prince  de  Palme  retire  vers  Rue,  le  Roy  opl- 
niastre  Roiien;  les  assiégez,  sans  avoir  faute  d'argent, 
d'hommes  ny  de  vivres,  déclarent  qu'ils  se  faschent 
d'estre  assiégez  et  qu'ils  se  rendent  s'ils  ne  sont  secou- 
rus :  la  fortune  tourne  le  mal  en  bien  -,  mondict  sieur 
du  Maine  donne  journellement  des  mescontentemens 
à  ses  serviteurs,  principalement  à  M.  de  Guise  son 
nepveu ,  qui  se  repentoit  de  l'estre  venu  trouver  après 
sa  sortie  de  prison ,  et  qu'il  n'estoit  demeuré  en  Guienne 
pour  se  faire  chef  de  part,  traictant  de  luy  seul  avec 
les  Espagnols ,  comme  M.  de  Nemours  et  de  Mercur 
faisoient.  Il  part  pour  s'en  retourner  à  Bourges  ;  j'en 
fais  de  mesme  pour  aller  en  Bourgongne ,  parce  que 
M.  du  Maine  ne  me  tenoit  aucunes  promesses  de  celles 
qu'il  m'avoit  fait  me  tirant  de  Roiien. 

Le  Roy  sçait  nos  departemens ,  devient  plus  noncha- 
lant, son  armée  se  dissipe  au  siège  :  le  duc  de  Palme 
et  M.  du  Maine  nous  renvoyent  quérir,  nous  prient 

de  retourner,  qu'ils  alloient  combattre  à  la  française  j 
nos  mescontentemensse  perdent,  nous  voicy  de  retour, 
nous  marchons  à  Roiien.  Le  Roy  se  retire  au  Pont  de 
l'Arche  :  tout  homme  qui  se  retire  monstre  sa  foiblesse 
et  se  doit  suivre  et  combattre  :  nous  fussions  este  aus- 
sitostauPont  de  l'Arche  qu'à  Roiien,  et  eussions  com- 
battu Sa  Majesté  k  demy  passée;  il  ne  se  tint  conseil 
que  l'occasion  passée,  le  Roy  eut  loisir  de  passer  l'eau. 
Apres  ceste  faute,  je  conseille  de  prendre  Codebec 
pour  dégager  Roiien  promptement,  avant  que  les  for- 
ces des  ennemis  fussent  remises  ensemble  :  le  malheur 
advient  que  le  duc  de  Palme  y  est  blessé,  la  place 
choisie  entre  Roiien  et  Codebec  en  une  haute  plaine 
environnée  de  terre  et  de  bois.  Cest<î  plaine,  pour  son 
élévation  et  circuit  du  bois,  ne  pouvoit  estre  endom- 
magée du  canon,  au  pis  aller  que  les  premiers  rangs  : 
sur  la  droicte  y  avoit  une  advenue  où  il  fut  basti  un 
fort;  le  bois  à  la  teste  estoit  libère  aux  ennemis.  La 
pensée  du  duc  de  Palme  estoit  que  la  cavallerie,  dont 
le  Roy  estoit  le  plus  fort,  ne  pourroit  entrer  dans  ce 
bois  qu'il  ne  l'en  jettast;  que  si  l'infanterie  y  entrepre- 
noit,  la  sienne  meilleure  luy  feroit  quitter  à  demy 
lieuë  de  la  place  de  bataille.  Sainct  Paul  entreprend 
de  garder  un  village  avec  trois  cens  chevaux  et  deux 
cens  arquebusiers  ;  je  maintins  qu'il  s'y  perdroit  ;  que 
puisque  la  place  de  bataille  estoit  choisie  derrière,  il 
faloit  qu'il  quittast  son  village  pour  s'y  retirer,  ou  que 
la  place  de  bataille  advan«tageuse  fust  laissée  pour  le 
secourir;  la  première  plus  honnorable,  et  l'autre  dan- 
gereuse :  il  estoit  bon  capitaine  de  chevaux  légers,  et 
non  plus. 
M.  du  Maine,  qui  avoit  conclud  à  sou  opinion,  se 
24.  6 

tenoit  dans  le  village. L'armée  du  Roy,  qui  avoit  esté 
renforcée,  repasse  au  Pont  de  T Arche  et  nous  appro- 
che de  trois  mousquetades.  Je  dis  à  M.  du  Maine  qu'il 
s'en  retirast;  Rosne  et  moy  nous  en  allasmes  à  ce  qu'il 
nous  suivistj  sans  cest  advis  il  se  perdoit.  Le  Roy  et 
M.  de  Biron  donnent  à  l'instant,  font  fuir  (qu'ils  ap- 
pellent retirer)  Sainct  Paul  et  Vitry  jusques  à  la  place 
de  bataille.  Le  Roy  prend  la  sienne  proche  nostre  ar- 
mée, qui  estoit  environnée  de  bois  et  empeschoit  la 
veiie  l'une  de  l'autre  ;  un  petit  bois  carré  esloit  au  mi- 
lieu des  deux,  plus  proche  de  celle  du  duc  de  Palme, 
qui  ne  se  souvenant  de  la  faute  du  jour  précèdent, 
Sainct  Paul ,  La  Motte ,  Graveline  et  Balançon  opi- 
niastrent  qu'il  le  faloit  garder  avec  deux  mil  hommes  : 
je  maintins  que  c'estoit  les  perdre ,  qu'il  y  falloit 
toute  l'armée  ou  l'abandonner;  la  pluralité  l'emporte. 
Ce  bois  donné  en  garde  à  La  Brelotte  avec  douze  cens 
hommes,  quinze  cens  Espagnols  mis  au  bord  du  grand 
bois  qui  couvroit  nostre  place  de  bataille  pour  les 
soustenir ,  erreur  trop  grande  ;  non  seulement  c'estoit 
perdre  ceux  qui  estoient  au  petit  bois,  mais  hazarder 
les  quinze  cens  Espagnols  qui  les  soustenoient  :  estans 
séparez  de  la  place  de  bataille,  ou  il  falloit  qu'ils  se 
retirassent,  ou  que  toute  l'armée  les  vinst  secourir  là, 
perdant  l'advantage,  et  qui  estoit  contrarier  tout  l'or- 
dre résolu. 

Le  Roy  à  la  diane  emporte  le  bois  avec  six  mille 
hommes,  met  en  fuitte  les  douze  cens  de  La  Brelotte, 
donne  l'elFroy  aux  quinze  cens  Espagnols  qui  les  sous- 
tenoient, à  la  teste  desquels  j'estois.  M,  du  Maine  de- 
mandoit  qu'il  falloit  faire;  l'on  estoit  aux  arquebu- 
sades,  celles  du  petit  bois  gagné  portoient  dans  la 

rive  du  grand  bois  où  nous  estions.  Contraire,  ca- 
pitaine espagnol  dit  que  si  on  retournoit  en  la  place 
de  bataille,  tous  ces  quinze  cens  Espagnols  se  met- 
troient  en  fuitte,  dont  ensuivroit  la  perte  de  Farme'e 
s'ils  estoient  suivis;  conclud  qu'il  falloit  là  combattre: 
une  faute  amené  l'autre. 

Il  avoit  esté  fait  trois  corps  d'infanterie  en  la  place 
de  l)ataille;  l'on  en  tire  un,  et  luy  fait-on  passer  le 
bois  pour  secourir  ces  quinze  cens  Espagnols  :  ils  sont 
mis  en  bataille  à  la  teste  du  grand  bois  du  costé  des 
ennemis  *,  voilà  nostre  armée  séparée  en  deux  d'un 
quart  de  lieue  et  d'un  bois ,  ne  se  pouvant  secourir 
l'un  l'autre.  Si  les  Anglais  eussent  gagné  une  baye  que 
M.  du  Maine  fit  défendre  avec  les  Italiens  de  Camille 
Capsoulte,  ils  commandoient  dans  ce  corps  d'Espa- 
gnols, qui  avoient  esté  sepnrez,  eussent  esté  contraints 
de  quitter  leur  place,  et  se  fussent  rompus.  Deux  cou- 
levrines,  amenées  de  la  place  de  bataille  le  matin 
proche  les  douze  cens  Espagnols,  donnent  à  la  cor- 
nette de  cavalerie  du  Roy,  ce  qui  luy  fit  faire  halte 
et  juger  que  l'on  vouloit  donner  la  bataille-,  ce  qui 
servit  de  beaucoup. 

Le  duc  de  Palme  s'y  fit  porter  tout  blessé ,  se  plaint 
de  ce  séparément  d'armée,  me  demande  qu'il  falloit 
faire  :  je  luy  dis  qu'il  les  falloit  tenir  là  jusques  à  la 
Duict  puis  que  la  faute  estoit  faicte,  qu'il  y  avoit  eu 
imprudence  en  les  advançant,  et  y  auroit  beaucoup 
de  péril  à  les  retirer,  qui  encourageoit  les  ennemis 
de  s'advancer;  je  le  resous  ainsi.  Le  tvoy,  ne  cognois- 
sant  son  advautage,  ou  se  deffiant  de  son  infanterie, 
se  retire,  quitte  le  petit  bois  qu'il  avoit  gagné,  et  nous 
fit  plaisir  :  il  pouvoit  defïàire  le  tiers   de  l'armée  h 

6. 

main  salve  ;  huict  jours  passèrent  campez  l'un  devant 
Tautre  en  nécessité.  Le  duc  de  Palme,  se  souvenant 
de  mes  advis ,  déloge  de  nuict,  fait  quatre  lieiiés, 
reprend  une  autre  place  de  bataille  plus  forte ,  prés 
Codebec  :  le  Roy  s'en  approche  ;  ne  nous  pouvant  for- 
cer au  combat,  passe  imprudemment  pour  nous  coup- 
per  les  vivres  du  costé  du  Havre,  nous  donne  moyen 
d'envoyer  nos  bagages  à  Pxoiien  et  passer  la  rivière. 

J'avois  dit  au  duc  de  Palme  que  ladite  rivière  fait 
un  fer  de  clieval  au  droit  de  Codebec;  qu'il  falloit  que 
le  Roy  fist  douze  lieues  de  tour  pour  aller  passer  au 
Pont  de  l'Arche  pour  le  combattre  ;  que  luy,  avant 
que  ce  tour  fust  fait ,  auroit  loisir  de  s'esloigner  de 
vingt  lieiies ,  qu'il  ne  pourroit  estre  attrapé  :  il  le 
treuve  véritable  et  m'en  remercia  estant  proche  de 
Paris  ;  à  la  vérité  je  perdis  beaucoup  à  sa  mort.  J'ay 
esté  contraint  de  faire  ce  grand  discours  pour  mons- 
trer  que  M.  Strosse  ne  devoit  craindre  de  s'en  aller 
de  nuict,  puis  qu'un  si  grand  capitaine  que  le  duc  de 
Palme  a  fait  le  semblable  avec  honneur,  desgagcment 
et  salut  de  Rouen,  ayant  fait  ce  qu'il  vouloit  faire, 
sans  s'arrester  aux  propositions  de  quelques  bravaches, 
qui,  avec  magnifiques  paroles  d'honneur  dans  les  con- 
seils, sont  les  premiers  cachez  au  danger. 

La  France  a  monstre  son  effort  quand  elle  estoit 
plus  opprimée  ;  la  guerre  civile  au  milieu  et  aux 
quatre  coings  d'icelle  empescheles  soldats  d'aller  chez 
eux,  les  contraint  se  tenir  en  l'armée,  n'ayant  seureté 
dans  leurs  maisons.  C'est  pourquoy  aisément  le  roy 
Henry  quatriesme  resistoit  aux  forces  d'Espagne  et 
d'Italie,  d'oii  il  ne  vient  que  les  plus  volontaires,  et 
souvent  beaucoup  d'inutiles  j  ils  trouvoient  en  France 

jusques  aux  femmes  armées  parles  guerres  civiles.  Les 
Espagnols  disoient  qu'ils  auroient  meilleur  marché  la 
France  n'estant  divisée,  qu'il  seroit  impossible  au  Roy 
de  tirer  les  gentils-hommes  etsubjects  de  leurs  maisons 
s'ils  y  trouvoient  seurté.  Ces  dernières  guerres  civiles 
font  cognoistre  ce  royaume  invincible;  plus  de  guerre 
intestine,  plus  de  soldats  il  fournit;  c'est  retenir  la  mer 
que  de  tenir  la  noblesse  de  France,  qui  peut  vivre  en 
seureté  chez  soy  ;  ils  se  peuvent  contraindre  de  de- 
meurer après  leur  resolution  prise  de  s'en  aller  pour 
quinze  jours  ou  un  mois.  S'ils  sont  contraincts  ils  de- 
viennent mal  contents  ;  s'ils  peuvent  eschapper  se  sou- 
venant y  avoir  estétenuz  forcément,  ils  n'y  reviennent 
de  long  temps  ;  au  contraire,  leur  donnant  franche- 
ment congé ,  ils  y  retournent  d'eux  -  mesmes  :  il  est 
vray  que  ce  qui  rend  les  armées  fortes,  c'est  lors  que 
la  noblesse  ny  les  soldats  n'ont  point  de  seurté  chez 
eux.  L'inconstance  et  impatience  des  Français  est  de 
ne  demeurer  gueres  en  un  lieu  ny  en  mesme  estât  sans 
se  fascher:  heureux  Césars,  qui  aviez  des  soldats  dont 
les  tantes  estoient  leurs  maisons  ! 

Les  Français  serafraiscliissentpour  résister  aux  pre- 
mières entreprises  de  l'Empereur,  lequel,  d'accord 
avec  Moris,  avoit  partie  licentiez ,  partie  envoyez  en 
Hongrie  :  les  plus  mutins  des  siens  se  rejettent  au  mi- 
lieu d'Allemagne  ,  comme  s'il  ne  leur  eust  fait  la 
guerre  ;  restablit  les  magistrats  d'Ausbourg  et  autres 
villes,  déposant  ceux  que  Moris  y  avoit  mis  par  rai- 
sons d'Estat;  ne  pouvant  faire  autrement,  souffre  le 
presche  en  deux  églises  d'Ausbourg ,  gagne  les  villes 
imperialles,  leur  monstre  qu'il  n'y  alloit  de  la  reli- 
gion, mais  bien  de  garder  son  auctorité,  offensé  du 

rabat  de  sa  gloire  cause'e  de  l'intelligence  des  Fran- 
çais avec  Moris,  par  son  inimitié  naturelle  à  ceste  na- 
tion, accreùe  des  ofTences  nouvelles;  accusent  le  Roy 
aux  diettes  imperialles,  disant  que  Sa  Majesté  tres- 
clirestienne ,  sous  couverture  de  secourir  la  religion 
luthérienne  qu'il  persecutoit  en  son  royaume  ,  vou- 
luit  opprimer  la  liberté  des  princes ,  qu'il  divisoit 
l'Allemagne,  la  saccageoit  pour  l'intelligence  du  mar- 
quis de  Brandbourg,  qui  ne  s'estoit  accordé  avec  Sa 
Majesté  imperialle. 

Par  ces  ardentes  remonstrances,  il  obtint  des  estats 
d' /Allemagne  quatre  vingts  mil  hommes  pour  recon- 
quérir Metz ,  où  le  Roy  jette  M.  de  Guise  avec  la 
pluspart  de  la  noblesse ,  et  le  sieur  de  Tavannes  dans 
Verdun ,   d'oii  l'Empereur  s'approcliant  plus  que  de 
Metz,  il  y  mist  un  grand  ordre.  Le  marquis  de  Brand- 
bourg, n'ayant  accepté  la  paix  de  Moris,  pillant  les 
evesques  et  les  villes  imperialles,  se  retire  devant  l'Em- 
pereur, arrive  plustost  que  luy  en  Lorraine,  espérant 
de  se  reconcilier  advantageusement  par  quelque  no- 
table service,  et,  s'il  estoit  désespéré,  se  donner  au  Roy. 
Il  demande  des  vivres  pour  dégarnir  Metz  ;  M.  de 
<jU)se,  en  soupçon,  luy  en  refuse  :  il  fait  sa  paix  avec 
l'Empereur  secrettement.   M.  d'Aumalle,  favorisé  de 
madame  de  Valentinois  par  son  alliance,  commandoit 
à  douze  cens  chevaux  de  la  cavalerie  légère,  ordonnez 
pour  costoyer  le  marquis,  qui  en  avoit  quinze  cents 
et  huict  mil  hommes  de  pied.  A  la  lin  de  l'année  i55'2, 
M.  d'Aumalle,  placé  sur  une  montagne  à  la  veiie  du 
marquis,  sans  resolution  de  combattre,  faisoit  atta- 
quer l'escarmouche   pour   gagner  quelque  bagage  ; 
après  que  le  marquis   en  eut  beaucoup  enduré,  il 

«'ordonne ,  il  court  à  la  charge  avec  toute  sa  ca- 
valerie. 

Les  Français,  qui  n'estoient  là  pour  hazarder  en 
gros ,  furent  pris  sur  l'irrésolution  ;  moitié  retraicte 
moitié  combat,  sans  commandement  absolu  de  leur 
gênerai,  sont  defaicts.  M.  d'Aumalle,  ne  voulant  com- 
battre, ayant  ordonné  la  retraicte  à  sa  compagnie  ne 
la  sceut  prendre  pour  luy,  et  ayant  tout  perdu  pour 
ne  s'estre  résolu  de  bonne  heure  à  se  perdre,  déses- 
péré, .voyant  la  confusion  et  les  pistoletades  dans  le 
doz  des  siens,  charge  avec  le  tiers  de  la  cavalerie  dans 
le  gros  des  reistres,  oii  il  est  blecé  et  pris  avec  beau- 
coup d'autres  gentils  hommes  français  ;  le  marquis  de 
Brandbourg  présente  son  prisonnier  à  l'Empereur,  est 
bien  receu. 

Le  vingtdeuziesme  octobre  i552,  l'Empereur,  con- 
tre l'hyver  et  l'advis  de  ses  capitaines,  qui  luy  avoient 
persuadé  d'assiéger  Verdun  et  Thoul,  assiège  Metz, 
transporté  de  l'inimitié  des  Français  :  ayant  essayé  à 
Sainct  Dixier  qu'une  petite  ville  munie  donne  autant 
de  peine  qu'une  grande,  et  craignant  de  perdre  ceste 
grande  armée  pour  peu  d'effect,  il  assiège  ceste  ville 
forte,  pleine  de  fleur  de  noblesse  et  d'un  bon  chef; 
quoy  qu'il  y  eust  envie  entre  M.  le  connestable  et 
M.  de  Guise ,  elle  n'estoit ,  comme  il  y  en  a  de  ce 
temps,  jusques  à  desservir  leur  maistre.  Les  forces  du 
Roy  sont  séparées  à   M.  de  Nevers,  gouverneur  de 
Champagne,  qui  prend  Vireton  aidé  des  troupes  que 
le  sieur  de  Tavannes  luy  envoya  de  Verdun  ;  l'autre 
partie  des  forces  du  royaume,  donnée  à  M.  de  Ven- 
dosme  en  Picardie,  empesche  le  Roy  de  rien  attaquer 
contre  l'Empereur.  Le  sieur  de  Tavannes,  garenty  du 

siège  à  tous  mouvements ,  rompt  les  vivres  et  les. 
troupes  de  l'Empereur  avec  deux  cens  chevaux  ;  le 
Roy  révoque  partie  des  forces  de  M.  de  Ncvers  pour 
assister  M.  de  Vendosme,  ensemble  le  sieur  de  Chas- 
tillon,  nouveau  admirai  de  France,  par  la  mort  du 
sieur  d'Annebault.  Le  sieur  de  Ru,  après  avoir  pris 
Hedin ,  bruslé  partie  de  la  Picardie ,  s'estoit  retiré  ',. 
M.  de  Vendosme  reprend  Hedin. 

L'Empereur,  battu  en  plusieurs  sorties,  incommodé 
de  la  prise  de  ses  vivres,  précipite  une  furieuse  batte- 
rie (grand  capitaine  qu'il  estoit)  sans  voir  le  pied  de 
la  muraille ,  ny  celuy  de  la  faussebraye ,  qui  receut 
toutes  les  ruines ,  demeurant  la  muraille  de  la  fausse- 
braye, et  partie  de  celle  de  la  ville,  tout  à  plomb  et 
reste'e  droicte.  Un  simple  capitaine  en  fust  esté  moc- 
que  ;  il  falloit  percer  la  contrescarpe ,  et  mettre  la 
bouche  du  canon  aussi  bas  que  la  faussebraye  j  car 
elles  sont  nuisibles  aux  assiégez ,  parce  que  la  mu- 
raille desdites  faussebrayes  aide  à  faire  pont.  L'Empe- 
reur,  après  grande  perte  de  munitions,  ne  pouvant 
donner  l'assaut  à  la  forme  commune,  se  met  aux 
mines,  où  il  n'est  non  plus  heureux  qu'à  la  batterie  : 
combattu  de  l'hyver,  des  maladies,  et  mauvaise  vo- 
lonté des  Protestans,  demandans  assaut  ou  argent^ 
levé  son  siège  à  la  fm  de  décembre,  sans  avoir  peu 
assaillir  aucune  bresche  ,  ayant  tiré  ses  munitions 
mal  à  propos  à  la  tour  d'Enfer,  porte  de  France, 
et  courtines  d'icelle ,  faute  d'avoir  bien  fait  reco- 
gnoistre. 

L'Empereur  n'est  tant  blasmable  du  presche  permis 
à  Ausbourg ,  parce  qu'il  y  fut  contraint  estant  trahy 
d'amis  et  d'ennemis  j  la  coulpe  en  est  au  Roy,  qui  as- 

sista  Moris  en  une  guerre  injuste  et  révolte  infidelle 
dudit  Moris. 

Préceptes  communs  et  nécessaires  à  ceux  qui  at- 
tendent un  siège  :  Premièrement  se  mettre  en  seurté 
des  traistres,  mutins  et  faillis  de  cœur;  ûûre  sortir 
l'un  et  l'autre  :  le  soupçon  occupe  et  rompt  l'esprit  ; 
mieux  vaut  chasser  cent  innocents  que  laisser  un  coul- 
pable  ;  oster  les  bouches  inutiles,  faire  récolte  des 
vivres  sans  pitié,  ordonner  la  despence  sans  toucher 
au  magazin  quà  nécessité;  régler  les  vivres  et  les 
supputer  justement,  selon  la  quantité  d'hommes ,  à 
quoy  l'on  est  souvent  trompé  s'il  n'y  a  gens  fidèles  à 
la  garde  d'iceux  et  ne  sont  souvent  visitez  ;  retran- 
cher les  portions,  sans  attendre  l'extrémité,  et  les  faire 
bien  voir  par  gens  expérimentez,  d'autant  que  la 
quantité  illude  le  jugement,  qui  se  treuve  en  fin  mes- 
conté  par  la  fin  à  la  supputation  :  il  la  faut  tousjours 
croire  beaucoyp  moindre  qu'elle  n'est  ;  nul  que  le 
chef  doit  sçavoir  le  fond  des  magasins  ;  empescher  que 
les  soldats  ne  sçachent  le  lieu  ny  le  temps  de  leur 
garde,  mesler  leur  escoade  avec  les  habitans,  faire 
garde  sur  la  contr'escarpe  et  des  rondes  de  dehors  ; 
disposer  des  gros  dans  les  places  et  devant  le  logis 
du  gênerai ,  et  que  la  nuict  il  y  ait  tousjours  des  pa- 
troiiilles  par  dans  la  ville  ;  punir  sévèrement  les  de- 
faillans  aux  gardes,  defences  aux  soldats  et  habitans 
de  se  promener  sur  les  remparts  qu'au  lieu  où  ils  sont 
commandez,  et  de  ne  parler  aux  ennemis;  faire  pro- 
vision de  chirurgiens,  onguents,  marescliaux,  char- 
pentiers ,  maçons,  pâlies,  hottes,  pics,  marteaux, 
charbons,  civières,  laines,  tonneaux,  gabions,  pots 
de  fer  et  de  fonte ,  poix ,  résine ,  salpestre ,  poudre , 

balle,  mesche,  golderon,  grenades,  cercles,  artifices 
à  feu ,  dont  les  magazins  soient  séparez  en  divers 
lieux,  desquels  les  plus  preud'iiommes  ayent  les  clefs, 
les  poudres  esloignées  l'une  de  l'autre;  les  donner  par 
compte  aux  capitaines,  remarquer  les  soldats  qui  Tes- 
panchent  aux  escarmouches  pour  s'excuser  et  se  tirer 
du  danger;  travailler  incessamment  aux  fortifications, 
plus  dedans  que  dehors,  brusler  tous  fauxbourgs,  mai- 
sons, bois,  hayes;  esplaner  les  fossez  et  couverts  proches 
des  contr'escarpes  ;  séparer  les  quartiers  aux  plus  fi- 
dèles, les  changer  quelquefois ,  diviser  les  manœuvres 
à  gens  soigneux,  les  ouvrages  à  tous  les  habitans  en 
quarts,  chasque  homme  et  femme  travaillants  de  vingt 
quatre  heures  six ,  et  le  labeur  demeurera  continuel; 
enrooller  trois  cens  des  meilleurs  pour  les  assauts  et 
assistance  des  gouverneurs  ;  ne  parler  que  de  com^ 
battre,  de  résistances,  resolutions,  mespris  de  la  mort 
et  d'ennemis;  ne  souffrir  magnifier  aux  trompettes, 
tambours,  ny  prisonniers  les  contraires;  n'endurer 
causer  les  soldats  sans  respect,  et  par  trop  familière- 
ment ;  se  sçavoir  taire  et  parler  quand  il  est  nécessaire 
devant  eux. 

La  prise  des  places  s'est  facilitée  en  Flandres ,  l'ex- 
périence a  fait  naistre  des  inventions  pour  les  forcer, 
et  n'a  servy  de  tenir  les  ennemis  loing  des  villes ,  par 
tranchées  et  petits  forts,  qu'ils  ont  fait  abandonne]^ 
pied  à  pied  en  gagnant  le  denier;  moins  encore  les 
contrescarpes  flanquées,  lesquelles  ont  esté  gagnées 
sans  perdre  temps  à  les  prendre  pied  à  pied.  Il  a  esté 
inventé  une  machine  composée  de  bois,  de  brique  et 
de  terre,  qu'ils  ont  nommée  saulcisse,  laquelle  les 
soldats  roulant  devant  eux,  vont  les   premiers  jours 

loger  sur  les  contrescarpes:  ces  saulcisses,  à  Tespreuve 
des  mousquets  et  moyennes,  estant  roulées,  les  hommes 
qui  demeurent  à  couvert  denier,  une  fois  posez,  pro- 
che ou  dessus  la  contrescarpe,  avec  le  pic  et  la  palle 
font  soudainement  un  grand  logis,  puis  percent  les 
contrescarpes,  et  les  fossez  pleins  d'eau  sont  remplis 
ou  passez  avec  des  ponts,  se  couvrant  les  soldats  en 
teste  et  en  flanc  de  toilles  tendues  qui  font  perdre  la 
mire  et  le  jugement  aux  ennemis.  Et  pour  passer  sur 
les  marets,  apportant  de  longues  fascines,  ils  en  mettent 
qui  sont  soustenucs  par  des  travaux  ;  et  aux  mers 
basses,  ils  font  des  digues  de  bois  avec  des  tonneaux, 
tellement  que  rien  ne  leur  est  imprenable;  si  bien 
qu'avec  peu  d'ayde  du  canon,  Hs  gagnent  le  pied  des 
ramparts.  C'est  à  ceux  qui  veulent  défendre  les  villes 
de  chercher  nouvelle  defence,  autrement  elles  se  pren- 
dront toutes. 

Les  anciens  disoient  que  les  villes  sans  secours  ne 
peuvent  durer;  l'experiance  maintenant  a  rendu  ceste 
maxime  sans  doute  :  les  Grecs,  les  Romains  ont  tenu 
le  siège  dix  ans  devant  des  villes,  et  en  fin  les  ont 
prises.  Le  plus  long  siège  de  ce  temps  a  esté  celuy 
d'Ostande,  qui  a  duré  trois  ans,  pour  estre  à  toute 
heure  secouru  :  si  les  Espagnols  eussent  la  première 
année  fait  ce  qu'ils  firent  la  dernière,  ils  l'eussent  prise. 
Il  n'y  a  que  deux  places  parfaictes  au  monde  :  pour  ro- 
cher, le  chasteau  de  Corfou  ;  pour  plaine ,  la  citadelle 
d'Anvers  :  je  crois  que  l'une  et  l'autre  sont  prenables 
avec  le  temps.  Qui  pourroit  faire  une  place  que  l'on  ne 
peut  prendre  de  trois  ans,  elle  se  pourroit  quasi  dire 
imprenable  en  l'Europe,  pour  la  pluralité  de  sou- 
verains qui  y  sont ,   et  divers  accidens  qui  peuvent 


()2  [iBSa]    GASÏARD   DE  S  AULX, 

advenir  de  leur  division  et  de  celle  de  leurs  Estais. 
Pour  en  construire  une  qui  puisse  durer  ce  temps , 
il  est  certain  que  si  elle  estoit  bastie  sur  le  bord  de  la 
mer  (estant  de  facile  secours),  quelle  subsisteroit  da- 
vantage. Pour  la  faire  de  longue  dure'e  dans  une 
plaine,  il  faudroit  construire  trois  enceintes  bastion- 
nées  avec  leurs  fossez,  qui  commandassent  les  unes 
aux  autres.  La  première  seroit  de  sept  bastions,  la  se- 
conde de  six,  et  la  troisiesme  de  cinq,  eslevez  les  uns 
sur  les  autres  :  il  seroit  nécessaire  que  tous  les  fossez 
fussent  d'une  extrême  profondeur,  la  moitié  du  pre- 
mier qui  joint  la  contrescarpe  plein  d'eau  profonde 
qui  ne  se  peust  oster,  à  lin  que,  ladicte  contrescarpe 
estant  percée,  et  que  foulant  jetter  des  ponts  sur  l'eau 
par  le  sec  du  fossé ,  les  assiégez  peussent  faire  des  sor- 
ties, et  empescher  les  ennemis  de  passer  le  pont  et 
s'advancer  sur  le  sec  du  fossé,  ce  qui  seroit  facile.  Que 
si  ceux  qui  assaillent  estoient  logez  sur  la  contrescarpe 
pour  tirer  à  plomb  aux  assiégez ,  il  faudroit  avoir  fait 
de  bonne  heure  des  petites  tranchées  là  où  il  n'y  eust 
point  d'eau,  pour,  à  couvert,  mal-gré  ceux  qui  tire- 
roient  de  la  contrescarpe ,  aller  aux  mains  contre 
ceux  qui  passeroient  le  pont ,  lesquels ,  passant  à  la  file, 
ne  pourroient  résister.  Il  seroit  bon  d'avoir  fait  des 
mines  secrettes,  tant  dans  la  contrescarpe  que  dans  les 
remparts  et  poinctes  des  bastions,  pour  faire  sauter 
ceux  qui  logeroient  dessus  ,  sans  oublier  de  faire  des 
retranchements  par  tous  les  bastions  :  les  tranchées, 
redoutes  et  petits  forts,  à  deux  cents  pas  de  la  contres- 
carpe, seroient  pareillement  nécessaires  aux  assiégez, 
lesquels  ils  tiendroient  tant  qu'ils  pourroient  :  les  case- 
mates dans  la  contrescarpe ,  et  au  bord  sec  du  fossé , 

seroient  utiles.  Et  quand  toutes  ces  difficultez  seroient 
vaincues,  tousjours  seroit-il  mal-aysé  de  loger  sur  le 
haut  du  rempart  commandé  par  la  seconde  courtine  ; 
et  n'y  a  que  ce  seul  moyen,  que  les  assailians  fassent 
des  fosses  rondes  dedans,  et  allent  tousjours  en  avant, 
coupant  le  rempart  de  biaiz,  sans  guider  lesdictes 
fosses  toutes  droictes  ;  autrement  ceux  qui  y  vien- 
droient  seroient  veuz  de  l'eminence  de  l'autre  en- 
ceinte, et  encore  sur  le  premier  rempart  les  assiégez 
se  pourroient  retrancher;  tellement  que  devant  qu'a- 
voir gagné  la  contrescarpe,  fossez,  première  enceinte, 
retranchements,  mines,  il  y  auroit  un  extrême  temps: 
et  de  là  l'on  trouveroit  une  autre  place  plus  forte  que 
la  première  ,  et  puis  une  dernière  semblablement 
meilleure  pour  sa  hauteur  que  les  deux  autres. 

Gecy  est  escrit  plustost  pour  plaisir  que  pour  pos- 
sibilité, n'ayant  souverain  en  l'Europe  qui  puisse  cons- 
truire une  telle  place,  moins  la  garnir  de  vivres  et 
munitions,  et  de  quatre  ou  cinq  mil  hommes  qui  se- 
roient nécessaires  pour  la  garde  d'icelle.  J'ay  escrit 
des  moyens  de  rendre  l'efTort  du  canon  moindre  con- 
tre la  muraille,  la  couvrant  de  dix  pieds  de  terre 
grasse  ;  fay  pareillement  escrit  de  ce  qu'il  faudroit 
pour  (nonobstant  la  batterie)  empescher  d'abattre  la 
muraille  si  on  ne  rasoit  tout,  parce  qu'elle  seroit  sous- 
tenue  par  de  grandes  poutres  de  bois  ou  de  longues 
arcades.  Et  quant  aux  places  que  l'on  pourroit  ren- 
dre imprenables,  construictes  sur  les  rochers,  fau- 
droit eslire  une  montagne,  non  de  roc  tendre,  mais 
de  pierre  dure,  de  celle  qu'on  ne  peut  sapper  qu'avec 
le  feu  et  le  vinaigre,  et  tailler  avec  grande  despense 
des  flancs  dedans  ceste  force,  qui,  servans  de  muraille, 

mal  aisément  le  canon  y  pourroit  faire  beaucoup  ;  et 
faudroit  faire  comme  à  Corfoul  des  enceintes  par  le 
bas  et  d'autres  plus  hautes,  ainsi  que  l'eltîvation  du 
roc  en  donneroit  les  moyens ,  les  entourner  d'autres 
enceintes.  Que  si  le  roc,  quelque  dur  qu'il  fust,  n'a- 
voit  point  de  flanc,  et  qu'il  fust  escalable ,  il  se  pour- 
roit emporter,  parce  que  les  assiégez  n'oseroient  pa- 
roistre  aux  bresclies ,  ayant  les  assiegeans  pareil 
advantage.  Que  s'il  estoit  entièrement  hors  d'escalade 
et  qu'il  y  eust  des  flancs ,  il  seroit  tres-difficile  à  pren- 
dre en  longues  anne'es;  et  quand  bien  les  assiegeans 
logeroient  aii  pied ,  il  y  auroit  grande  difficulté  de 
percer  ce  roc  dur  pour  y  faire  des  mines.  Ces  for- 
teresses imprenables  sont  impossibles  à  faire,  il  fau- 
droit une  longue  paix ,  de  grands  monarques  et  de 
grands  moyens;  et  de  plus  on  les  peut  bloquer. 

Les  roys  d'Espagne  en  plusieurs  années  n'ont  peu 
faire  qu'une  forteresse  parfaicte,  qui  est  la  citadelle 
d'Anvers;  le  chasteau  de  Milan  ne  l'est  point  entière- 
ment, et  la  France  n'en  a  aucune  qui  soit  bien  bonne. 
S'il  y  a  eu  de  la  difficulté,  du  temps  et  de  la  despence 
à  construire  la  citadelle  d'Anvers ,  il  y  en  auroit  bien 
plus  à  faire  trois  places  Tune  sur  l'autre ,  dont  la  pre- 
mière seroit  cinq  fois  aussi  grande  que  celle  dudit  An- 
vers. Et  quand  bien  elle  seroit  faicte,  il  faut  une  grande 
quantité  de  vivres,  de  munitions,  d'argent,  d'habits 
pour  les  soldats ,  desquels  il  faudroit  cinq  ou  six  mil 
au  moins  pour  la  garder  ;  sçavoir  si  ce  grand  nombre 
pourroit  subsister  trois  ans  sans  division.  C'est  pour- 
quoy  il  ne  se  peut  faire  une  place  imprenable,  et  se 
faut  contenter  d'en  construire  avec  les  règles  que  nous 
avons  plusieurs  fois  dittes,  les  remparts  bons,  les  bas- 

tions  non  trop  grands,  qu'ils  se  puissent  défendre  d'ar- 
quebusades,  les  retranchemens  sur  les  bastions,  les 
mines  et  cuntremines  pour  prendre  ceux  qui  voudront 
loger  dessus  ;  faire  les  murailles  à  grandes  arcades  ou 
soustenues  par  de  grandes  poutres  couchées  sur  un 
rempart  de  dix  pieds  de  terre  grasse  devant,  et  à  une 
toise  d'icelles  construire  les  casemates  dans  la  con- 
trescarpe et  sur  le  sec  du  fossé,  lequel  soit  moitié  plein, 
la  contrescarpe  flanquée,  et  des  tranchées  et  petits 
forts  au  dehors,  et  autres  inventions,  lesquelles  pour 
briefveté  ne  sont  mises  icy. 

Considérant  plusieurs  fois  à  part  moy,  la  facilité, 
qu'ont  treuvé  les  Espagnols  pour  prendre  les  places, 
j'ay  cherché  les  moyens  de  faire  regagner  l'avantage 
aux  assiégez  que  l'invention  nouvelle  leur  a  fait  per- 
dre, et  leur  donner  le  moyen,  sinon  imprenable,  au 
moins  les  faire  durer  plus  long  temps. 

Je  me  treuvay  en  présence  de  MM.  du  Maine  et  de 
Bouillon ,  deux  des  plus  vieux  et  meilleurs  capitaines 
de  ce  temps,  oii  il  y  avoit  un  ingénieur  huguenot  qui 
avoit  esté  en  toutes  les  guerres  de  Flandres  ;  je  luy  dits, 
en  présence  de  ces  seigneurs,  qu'il  y  avoit  maintenant 
beaucoup  de  moyens  de  prendre  les  places  inventez 
par  les  Espagnols,  et  peu  de  moyen  de  les  défendre, 
s'il  sçavoit  point  d'expédient  pour  les  remettre  au 
premier  estât  de  leur  defence,  lors  que  Ton  en  croyoit 
plusieurs  imprenables  :  je  ne  le  p^uz  jamais  faire  res- 
pondre  à  ce  poinct,  soit  qu'il  n*en  sceust  aucune  inven- 
tion, ou  qu'il  la  voulust  celer.  G'estoit  un  Huguenot 
subtil  et  fortopiniastre,  et  donna  seulement  les  moyens 
qu'une  place  où  il  y  avoit  trois  mil  hommes  assiégez 
de  dix  mil ,  que  si  toutes  les  deux  forces  e$toient  sans 

augmentation  et  rafraiscliissement  de  gens,  que  ceux 
de  dedans,  faisant  leur  devoir,  pouvoient  ruiner  l'arme'e 
qui  seroit  dehors  ;  que  si  l'armée  qui  estoit  dehors  se 
rengrossissoit  à  mesure  de  leur  diminution ,  qu'il  fal- 
loit  que  la  place  perist,  d'autant  que  le  plus  emporte 
le  moins.  P^t  encores  ne  dit-il  point  que  si  le  nombre 
de  trois  mille  hommes  qui  estoient  dans  la  place  estoit 
tousjours  complet,  qu'ils  puissent  résister  :  aussi  croy-je 
que  les  dik  mil  estant  tousjours  faits  complets  par  leur 
secours,  en  effect  prendroient  les  trois  mil;  et  voyant 
que  ledit  ingénieur  n'alleguoit  point  de  moyens ,  je 
ne  me  voulus  descouvrir  davantage.  Et  après ,  comme 
j'ay  dict,  avou'  pense'  plusieurs  fois  quels  remèdes  il  y 
auroit,  à  la  vérité  je  n'en  treuve  point  pour  rendre 
une  place  imprenable,  bien  pour  la  faire  durer  d'a- 
vantage. 

Qu'il  faudroit  une  scituation  là  où  l'on  peust  beau* 
coup  creuser  sans  treuver  de  l'eau ,  et  rendre  un  fossé 
de  soixante  pieds  de  profondeur  et  d'extrême  largeur, 
ainsi  que  celuy  de  Corfoul,  qui  est  aux  Vénitiens, 
parce  qu'il  seroit  tres-mal  aisé  de  le  remplir  que  par 
grande  succession  de  temps.  De  plus,  faudroit  avoir 
fait  des  mines  sur  toutes  les  contrescarpes  et  de  co- 
ridor,  mesme  dans  le  bas  du  fossé. 

Et  parce  que  l'une  des  plus  grandes  receptes  est 
de  tenir  l'ennemy  loing ,  il  ne  faudroit  pas  faire  seu^ 
lement  des  tranchées  et  redouttes  à  la  façon  que  les 
Olandais  les  faisoient  pour  tenir  le  dehors  ;  il  y  fau- 
droit faire  de  forts,  les  uns  à  cinq  cens  pas  de  la  place, 
les  autres  à  deux  cens;  les  uns,  estans  plus  avancez  que 
les  autres ,  flanqueroient ,  et  les  derniers  defendroient 
les  premiers.  Et  affm  de  rendre  plus  vaillans  les  pei-- 

sonnes  qu'on  y  mettra,  il  faudroit  qu'ils  eussent  de 
secrets  moyens  par  dessous  terre  ou  autrement,  affin 
de  se  retirer  à  sauveté,  non  devers  la  ville,  parce  que^ 
le  fort  estant  pris,  ces  alle'es  sous  terre  pourroient 
estre  suivies,  mais  en  lieu  où  ils  se  peussent  retirer, 
et  de  là  venir  à  la  ville;  autrement,  quand  les  soldats 
se  voyent  sans  espoir  de  salut,  ils  composent  sou- 
dainement. Pour  cela  il  faudroit  un  grand  meurtre 
de  gens,  lesquels  sont  nécessaires  de  conserver  aux 
assiégez,  leur  estant  la  perte  d'un  plus  importante 
que  vingt  aux  assiegeans.  En  elfect  je  treuve  les  mi- 
nes qu'on  peut  faire  sur  les  pointes  des  bastions  et  sur 
les  contrescarpes,  mesmes  au  lieu  des  aproches,  fort 
nécessaires,  parce  qu'après  avoir  défendu  tout  ce  que 
l'on  peut  on  fait  sauter  ceux  qui  se  veulent  loger, 
pourveu  que  les  mines  soient  bien  faictes,  en  pendant 
devers  le  dehors,  à  ce  qu'elles  ne  se  renversent  sur  les 
assiégez ,  et  si  bas  qu'elles  ne  puissent  estre  esventées. 

Il  y  a  un  autre  moyen  de  construire  une  place  qui 
seroit  de  grande  despence  et  là  où  il  faudroit  beaucoup 
de  gens  :  au  lieu  d'une  forteresse,  en  faire  trois  par- 
faictes  qui  commandassent  l'une  à  l'autre  ;  le  modelle 
est  escrit  cy  dessus  au  traicté  des  fortifications. 

Je  treuverois  mieux,  pour  éviter  ces  grandes  des- 
pences, que  ces  forteresses  se  fissent  sur  les  rochers, 
lesquelles  valent  maintenant  mieux  que  celles  de  la 
campagne.  A  la  vérité  une  forteresse  assise  sur  un  roc, 
et  que  le  roc  donnast  la  commodité  d'y  observer  des 
flancs  réguliers,  je  la  presentois  meilleure  que  les  au- 
tres, non  que  par  la  longueur  du  temps  et  artifices  des 
hommes  l'on  ne  peust  gagner  le  dessus  du  roc.  Et 
quand  bien  l'on  seroit  au  pied,  si  le  roc  estoit  dur, 
24»  7 

il  seroit  tres-mal  aisé  d'y  faire  des  mines,  et  quand 
on  en  feroit,  elles  ne  feroient  grand  effect,  mesme- 
ment  si  on  avoit  fait  des  puits  qui  servissent  de  con* 
tremine  dans  la  roche.  La  place  de  Gorfoul,  qui  est 
aux  Vénitiens,  a  deux  poinctes  de  loc  j  sur  chacune  il 
y  a  un  fort,  et  est  environnée  de  deux  enceintes  de  for- 
tifications, dont  l'une  est  toute  entourée  de  mer,  et 
d'un  costé  d'un  fossé  extrêmement  profond.  A  la  vé- 
rité les  places  situées  de  ceste  façon  sont  des  moyens 
de  faire  durer  le  siège,  mais  non  pas  de  les  rendre  im- 
prenables si  elles  n'ont  du  secours.  Bien  diray-je  que 
la  grande  vaillance  d'un  chef  et  l'obstinée  resolution 
des  soldats  expérimentez,  mesmes  désespérez  de  salut, 
peuvent  beaucoup.  Nous  n'entendions  rien  à  attaquer 
les  places  au  siège  de  La  Rochelle  :  les  soldats  de  de- 
dans  résolus,  et  en  doute  qu'on  ne  leur  tinst  la  foy, 
fut  cause  de  leur  salut,  comme  j'ay  dit  ailleurs. 

Il  ne  faut  approcher  à  deux  cœurs  les  ennemis  en 
gros,  sans  avoir  resolution  de  combattre,  si  ce  n'est 
en  lieu  advantageux,  en  intention,  s'ils  y  viennent, 
de  les  défaire  à  la  faveur  d'un  bois,  d'un  fossé  ou 
d'un  passage  estroit.  Une  petite  troupe  peut  mieux 
recognoistre  une  armée  qu'une  grande,  et  jamais  ne 
mespriser  ses  ennemis,  pour,  à  la  veue  d'eux,  attendre 
de  naistre  l'occasion  d'un  desordre. 

La  fin  du  monde  est  menacée  par  le  période  et  per- 
fection de  tous  les  arts  ;  il  semble  qu'il  ne  se  peut  rien 
adjouster  aux  inventions  des  hommes.  La  deffence  des 
places  a  esté  selon  le  moyen  qu'on  avoit  inventé  pour 
les  prendre;  les  béliers  rompans  les  clostures  des  bois, 
les  murailles  furent  inventées  ;  la  sape  fait  trouver  les 
machicoli,  l'artillerie  les  flancs,  la  batterie  le  ram- 

part,  les  mines,  les  contremines;  les  cazemattes  furent 
couvertes  des  espaules  des  bastions.  Maintenant  tout 
de  nouveau  les  ingénieurs  cognoissent  leurs  fautes, 
qui  faisoient  de  grands  boulevards  deffendus  d'artil- 
lerie, lesquels  sont  meilleurs  médiocres  et  si  proches 
qu'ils  se  puissent  deffendre  de  la  portée  de  l'arque- 
buze ,  tant  que  permet  la  règle  de  ne  faire  des  bou- 
levards trop  aigus  *,  font  les  cavaliers  bien  posez  hors 
l'emboucheure  des  bastions  pour  y  commander,  le 
rempart  de  la  courtine  plus  haut  que  le  boulevard, 
fossé  moitié  sec,  moitié  d'eau,  les  contrescarpes  flan- 
quées pour  éviter  le  logis  sur  icelles.  J'ay  inventé 
en  quelques  endroits  de  la  contrescarpe,  et  sur  les 
poinctes  des  bastions,  et  au  milieu  des  courtines,  une 
voûte  plus  basse  que  les  fondements  servant  de  mine, 
pour,  lors  que  Tennemy  auroit  fait  son  logis  dessus, 
le  faire  sauter  sans  endommager  la  ville ,  pour  estre  le 
plan  de  la  mine  pendant  contre  le  dehors,  et  voyant 
les  inventions  d'assaillir  plus  puissantes  que  les  def- 
fences» 

Gomme  le  mol  afifoiblit  le  fort,  je  pensois  à  un  ter- 
rain de  couroy  qui  fust  à  quatre  toises  par  le  dehors 
des  courtines,  et  des  casemattes  doubles  et  longues 
pour  flanquer  denier  et  devant,  à  ce  qu'estant^dans 
le  fossé  il  ne  servist  de  parapet  à  l'ennemy.  Les  cour- 
tines basties  à  grandes  arcades  contraignent  à  coupper 
tout  du  long  par  canonnades  ;  une  pile  restant  est 
suffisante  pour  tenir  partie  de  la  muraille ,  et  si  les 
voûtes  estoient  doubles,  les  dernières  arcades  tien- 
droient  les  premières.  Ou  faire  de  grandes  poutres  de 
bois  traversant  le  terrain,  soustenant  le  haut  de  la 
muraille  qui  seroit  copstruite  dessus  de.  la  hauteur 

d'une  toise  ,  tellement  qu'il  faudi  oit  que  le  canon 
battit  par  tout,  et  ne  serviroit  de  coupper  la  muraille 
par  le  pied ,  qui  seroit  soustenuè*  par  le  haut. 

J'escris  cecy  pour  encourager  les  ingénieurs  et  leur 
faire  croire  qu'il  se  peut  adjouster  et  inventer  journel- 
lement aux  fortifications  :  les  defences  augmentées 
accroissent  celles  d'assaillir.  J'ay  veu  qu'il  ne  se  pre- 
noit  point  de  ville  ;  maintenant  pied  à  pied  j'ose  dire 
que,  si  l'on  me  croid,  je  prendray  les  plus  fortes  du 
monde  qui  ne  seront  secourues.  Il  se  pourra  peut- 
estre  treuver  des  inventions  à  l'advenir  à  l'espreuve 
du  canon  aussi  facilement  que  l'artillerie  a  esté  in- 
ventée. Je  voulois  faire  essay  par  des  mortiers ,  jetter 
cent  cacques  envaisselées  avec  des  cercles  de  fer  por- 
tant des  mèches  terminées  sur  une  bresche  ;  autre  in- 
vention ,  de  couvrir  les  gens  d^  pied  de  la  cavalerie ,  en 
fermant  deux  cens  hommes  portant  chacun  trois  bas- 
tons,  pour  les  mettre  en  chausse  trape.  J'ay  aussi  en- 
chaisné  de  chariots,  inventé  de  porter  des  moyennes 
pièces  et  bastardes  poussées  en  avant  par  les  chevaux, 
sans  qu'il  fust  besoin  de  tourner  pour  les  descharger  ; 
et  aux  places  qui  sont  munies  d'artilleries ,  lever  par 
contrepoix  vingt  mousquetaires  au  haut  de  deux  bois 
de  la  grandeur  de  six  toises,  qui  verr oient  dans  le  ram- 
part  :  ainsi  il  se  peut  journellement  adjouster  à  l'art  de 
la  guerre.  Il  n'y  a  nulle  forteresse  parfaicte  en  France  ; 
les  meilleurs  sont  des  grands  terrains  flanquez  de  tours; 
le  chef,  arrivant  à  l'improviste ,  ne  peut  faire  que  des  es- 
pérons par  dehors  qui  flanquent  la  contrescarpe,  tra- 
verses et  cazemattes  dans  le  milieu  du  fossé;  faire  aux 
angles  des  platesformes  pour  erapescher  d'estre  battus 
^n  courtine  par  ceux  de  dehors,  qui  pourroient  hausser 

àes  cavaliers  pour  y  loger  des  pièces.  Et  faut  que  le 
chef  se  résolve  à  défendre  ces  grands  terrains ,  sans  se 
fier  aux  retranchemens,  et  bien  loger  les  pièces  pour 
les  contre-batteries.  Là  où  il  n'y  a  point  de  terrain  ny 
de  bastion,  il  faut  garder  les  villes  par  retranche- 
ments, cazemales,  flanquer  les  contrescarpes  et  faire 
des  dehors  et  tranche'es  hors  la  contrescarpe ,  pour 
tenir  l'ennemy  au  loing.  L'ennemy  ne  voyant  le  pied 
de  la  muraille,  faut  qu'il  prene  temps  pour  loger  sur 
la  contrescarpe,  pour  percer  les  traverses,  pour  battre 
les  murailles,  se  loger  dessus,  et  temps  pour  y  mener 
le  canon  et  battre  le  retranchement.  Cependant  Ton 
est  secouru ,  ou  l'on  fait  composition  honorable  après 
avoir  enduré  un  assaut,  et  ne  sa  peut  par  une  pre- 
mière brèche  entrer  en  la  ville  où  il  y  a  un  retran- 
chement; ains  on  est  contraint  de  se  loger  sur  les 
ruines  de  la  muraille,  et  y  amener  le  canon. 

Dixhuict  ans  sont  passez  que  j'avois  commencé  ces 
escrits,  et  depuis  intermis  ;  j'avois  dez  ce  temps  pro- 
posé de  faire  un  terrain  flanqué  de  doubles  bastions 
au  milieu  du  fossé,  pour  amollir  et  rendre  inutiles  les 
batteries  :  invention  que  maintenant,  en  l'année  1619, 
le  duc  Maurice  pense  avoir  inventée ,  et  en  a  fait  faire 
un  livre  imprimé ,  avec  des  plans  de  mesme  façon  que 
J€  les  avois  desseignez. 

Il  y  a  trente  ans  que  les  places  estoîent  si  bien  four- 
nies de  defences  par  l'ignorance  du  temps,  que  plu- 
sieurs se  jugeoient  imprenables ,  et  mesme  celles  qui 
estoient  fort  foibles  estoient  tres-mal  aisées  à  expugner. 
L'armée  espagnolle  fut  une  année  entière  devant  Mas- 
ticq,  celle  de  France  huict  mois  devant  La  Rochelle 
sans  la  prendre,  et  un  an  devant  Sancerre.  Mainte- 

nant  les  assaillants  ont  gagné  le  dessus,  et  la  deffence 
des  villes  tellement  affoiblie  par  rexpeiience ,  qu'il  se 
peut  dire  que,  sans  secours,  non  seulement  de  petites 
trouppes,  mais  aussi  d'une  armée,  icelles  ne  peuvent 
subsister.  L'allégation  d'Ostande  n'est  recevable;  elle  a 
tenu  trois  ans  contre  toutes  les  forces  d'Espagne;  de- 
dans ou  dehors  il  est  mort  cent  mil  hommes  :  que  si  on 
y  eust  fait  dés  la  première  année  ce  qui  se  fit  à  la  der^ 
niere,  elle  fust  esté  prise  deux  ans  auparavant,  quoy 
que  son  assiette  estoit  grandement  favorable,  située 
sur  le  bord  de  la  mer  avec  un  bon  port,  lequel  ne 
pouvoit  estre  barré,  ainsi  que  celuy  de  La  Rochelle 
fut,  et  à  pleine  voile  y  pouvoit  entrer  du  secours, 
ne  pouvant  les  navires  contraires  demeurer  en  garde 
dans  le  milieu  de  la  mer. 

Une  ville  scituée  comme  cela,  et  qui  a  un  secours 
tel  qu'Ostende  l'avoit  de  toute  l'OUande  et  Zelande, 
c'est  opposer  force  d'hommes  contre  force  d'hommes, 
pouvant  à  toute  heure  mettre  dedans  deux  et  trois 
mil  hommes;  et  neantmoins  elle  a  esté  emportée  par 
ceux  qui  avoient  le  pied  ferme.  Par  cest  exemple  toutes 
autres  peuvent  estre  prises  par  la  force  et  pied  à  pied  ; 
maintenant  les  capitaines,  tant  de  la  part  espagnole 
que  des  estats  d'Ollande,  ont  mis  en  art  la  prise  des 
villes,  quelques  fortes  qu'elles  puissent  estre,  et  donné 
le  temps  et  le  nombre  des  jours  qu'elles  peuvent  durer. 
Disent  :  Nous  demeurerons  tant  à  gagner  les  reduttes 
et  tranchées  du  dehors,  tant  à  loger  sur  la  contres- 
carpe, à  la  percer,  entrer  au  fonds  du  fossé  qu'aux 
galleries  pour  gagner  la  pointe  des  bastions,  tant  pour 
les  saper,  loger  dessus  et  prendre  la  place.  Pour  à 
quoy  parvenir  et  gagner  temps,  ils  ont  fait  plusieurs 

inventions  :  ils  conduisent  les  tranchées  hors  de  la  veiie 
des  pointes  des  bolevarts ,  à  fin  de  les  despecher  ;  au 
lieu  de  tranchées  ils  mettent  des  fascines  appuye'es 
contre  des  bois  qu'ils  nomment  des  chandeliers,  les- 
quels se  tiennent,  sans  les  planter  en  terre,  sur  les 
croisées  qu'ils  ont  aux  pieds.  Ceux  des  courtines  de  la 
ville  perdant  de  veiie  (  à  cause  de  ces  fascines)  ceux 
qui  passent,  tiennent  à  folie  de  tirer  au  travers;  aussi 
ne  voyant  rien,  ils  n'y  peuvent  faire  grand  mal.  Ils  ont 
inventé  de  plus  une  liaison  de  bois,  de  terre  et  de  bri- 
ques, qu'ils  appellent  saulcices,  lesquelles  ils  roulent 
devant  eux,  impénétrables  aux  mousquetades  et  mé- 
diocres pièces ,  avec  lesquelles  promptement  ils  s'a- 
vancent sur  les  contrescarpes ,  et  tranchée  contre 
tranchée',  le  fort  emporte  le  foible,  contraint  les  as- 
siégez de  quitter  leur  redutte  avec  une  invention  de 
faire  travailler  les  soldats  estrangement  puissante. 

Ils  marchandent  avec  eux  tant  de  pas  de  tranchées, 
ou  de  gagner  un  advantage  promptement  sur  l'ennemy, 
sans  espargner  l'argent,  et,  selon  le  marché  qui  se  fait, 
et  qu'ils  soient  vingt  ou  trente,  que  la  moitié  ou  les 
deux  tiers  soient  tuez  ;  il  se  donne  tout  ce  qui  a  esté 
convenu  et  promis  à  ceux  qui  restent,  qui  leur  fait 
faire  de  grands  effects;  estant  sur  la  contrescarpe  ils 
tiennent  la  ville  à  moitié  prise.  Le  fossé  percé,  ils  font 
un  pont  de  bateaux  quand  il  y  a  de  l'eau,  et  soudai- 
nement mettent  des  toiles  d'un  costé   et  d'autre  du 
pont,  lesquelles  toiles  comme  des  fascines  ils  nomment 
blinde,-  qui  est  un  mot  allemand  qui  veut  signifier 
aveugle,  parce  que  ces  toiles  et  fascines  empeschent 
que  les  ennemis  ne  voyent  ceux  qui  marchent  derrière. 
Estant  sur  les  contrescarpes,  ils  sont  aussi  maistresdes 


lo4  [*^^^]    GASPARD  DE  SAULX 

fossez  que  les  assiégez ,  et  les  conservent  avec  des  mous- 
quetades.  Ce  pont  de  bateaux  pouvant  aborder  au 
terrain ,  et  qu'ils  puissent  faire  un  logis  dans  une 
pointe  de  bastion  de  vingt  hommes,  ils  l'augmentent 
bien  tost  pour  en  loger  deux  cens;  et  quand  ils  cog- 
noissent  que  les  flancs  des  bastions  peuvent  endomma- 
ger le  pont,  ils  jettent  telle  quantité'  de  terre  dans  le 
fosse,  que  cela  couvre  le  flanc  de  l'artillerie.  Et  leur 
grande  expérience  à  fortifier  des  grands  corps  de  garde 
garnis  de  quantitez  de  piques ,  fait  qu'ils  ne  sont  sub- 
jets à  aucuns  inconveniens. 

Jusques  à  cest  heure  il  n'a  esté  faite  aucune  inven- 
tion pour  défendre  les  sièges,  sinon  qu'il  est  certain 
qu'il  faut  tenir  les  ennemis  le  plus  long  que  l'on  peut, 
et  les  contraindre  d'employer  un  grand  temps  aux 
aproches.  Pour  cela  se  fait  grande  quantité  de  fortifi- 
cations dehors,  qu'ils  nomment  reduttes,  tranchées 
flanquées  à  deux  cens  pas  des  murailles,  et  des  re- 
traictes  d'une  à  autre,  pour  lesquelles  il  faut  quantité 
de  gens  pour  les  garder  ;  que  si  elles  sont  eslognées  et 
foibles  ,  elles  s  emportent  fort  aisément  de  plein  assaut. 
11  y  a  plus  de  dix  ans  que  je  m'estois  imaginé  quelques 
moyens  de  résister  aux  assaillans,  que  depuis  un  an 
le  duc  Maurice  (comme  j'ay  dit  cy- dessus)  a  practi- 
que,  et  jusques  là  qu'il  y  en  a  un  livre  nouvellement 
imprimé,  (.'estoit  de  faire  un  grand  fossé  fort  large,  et 
au  milieu  d'içeiuy  eslever  un  terrain  de  l'espesseur  de 
dix  pieds,  lequel  seroit  flanqué  de  couverture  des 
boullevarts,  qui  seroient  aussi  de  dix  pieds,  tous  de 
terre ,  tellement  qu'il  y  auroit  doubles  fossez  ,  double 
flanc  et  double  bastion  ;  et  n'eslever  ce  terrain  qu'à  la 
moitié  de  la  hauteur  de  la  courtine  de  la  muraille, 

demeurant  les  murailles  de  la  ville  à  couvert  de  ce 
terrain  et  ne  pouvant  estre  battues  pour  la  couverture 
d'iceluy.  Il  seroit  force  que  l'on  donnast  assaut  à  ce 
terrain,  ou  bien  que  l'on  le  gagnast  pied  à  pied;  qui 
seroit  un  grand  temps,  estant  plus  bas  que  les  cour- 
tines des  boullevarts  et  murailles.  J^e  logis  y  seroit 
dangereux,  mais  aussi  faudroit-il  que  les  flancs  de  la- 
dite chemise  fussent  bien  gardez.  Je  croy  que  cela  ser- 
viroit,  et  ne  faut  treuver  estrange  que  deux  opinions 
de  capitaines  se  ressemblent  quelquesfois.  Pour  la  cour- 
tine de  la  muraille,  j'avoy  pensé  de  faire  de  grandes 
et  larges  arcades,  comme  des  arvaux  d'un  pont;  et 
s'il  en  avoit  cinq  ou  six  en  une  courtine,  il  faudroit 
que  le  canon  rencontrast  de  couper  tous  les  piliers 
pour  faire  brèche,  qu'ils  seroient  contraints  de  faire 
fort  longue.  Autres  pourroient  mettre  de  grands  som- 
miers de  bois,  deux  pieds  plus  bas  que  le  parapet  de 
la  muraille,  tellement  que  ledit  parapet  pourroit  estre 
soustenu ,  quand  bien  la  brèche  se  feroit  plus  bas  :  vray 
est-il  que  ceste  fortification  seroit  de  grande  despence. 
Il  reste  un  moyen  que  je  croy  pouvoir  servir,  qui 
est  de  faire  des  forts  à  cent  pas  de  la  contrescarpe ,  forts 
que  je  voudrois  faire  de  telle  sorte,  qu'ils  peussent  en- 
durer un  ou  deux  assaux,  et  avoir  des  retraictes  sous- 
terraines  pour  sauver  les  soldats,  non  que  je  voulusse 
que  ces  retraictes  fussent  perce'es  jusques  au  fossé, 
d'autant  que  les  ennemis  s'en  aideroient,  mais  seule- 
ment à  cinquante  pas  du  fort  ;  ils  pourroient  sortir, 
non  du  tout  en  devers  la  ville,  favorisez  de  la  mous- 
queterie  des  courtines  et  de  quelques  sorties;  ils  se 
pourroient  retirer  dans  une  redutte  qu'il  faut  faire  à 
moitié  entre  le  fort  et  la  contrescarpe.  Ces  petits  forts 

peuvent  estre  defFendus  de  l'artillerie  des  bastions  de 
la  ville;  et  quant  aux  fossez,  ceux  qui  sont  accompa- 
gnez d'un  petit  fossé  au  milieu  plein  d'eau  ,  de  la  hau- 
'teur  d'un  homme,  sont  les  meilleurs  :  tellement  qu'ils 
ont  terre  et  eau  dans  les  fossez  ;  et  sur  tout  que  les 
casemattes  des  bastions  soient  si  fortes  et  larges,  qu'on 
y  puisse  loger  des  canons  et  des  coleuvrines  pour  bat- 
tre forcément  et  en  batterie  le  terrain  que  les  ennemis 
peuvent  jetter  dans  le  fossé,  et  rompre  leurs  blindes  et 
leurs  ponts. 

Tout  consiste  à  avoir  quantité  de  gens  aguerriz, 
parce  qu'il  est  nécessaire  d'hazarder  fort  souvent  aux 
sorties,  pour  empescher  le  logis  de  l'ennemy,  lequel 
dit  qu'avec  six  mil  hommes  il  en  emportera  quatre  mil 
dans  une  place  :  d'autant  qu'ils  veulent  fortifier  leurs 
armées  de  telle  façon ,  qu'ils  font  une  autre  ville  pour 
les  conserver  de  tous  périls;  mais  ils  entendent  qu'à 
mesure  qu'il  en  mourra  des  six  mil  proposez ,  qu'il  en 
viendra  d'autres  pour  remplir  le  nombre ,  et  que  les 
quatre  mil  assiégez ,  n'en  ayant  point,  viendroient  jour- 
nellement à  diminuer,  tant  par  les  coups  que  par  la 
fatigue,  travail  et  maladie.  Mais  si  les  assiégez  font 
une  ville  dehors  et  que  l'on  fust  quantité  de  gens,  il 
faudroit  aussi  faire  une  seconde  ville  dedans  par  re- 
tranchemens,  à  charge  que  le  retranchement  fust  plus 
haut  que  le  premier  rampart,  s'il  se  pouvoit,  et  avoir 
l'eminence  par  dessus  luy  :  autrement  si  le  retranche- 
ment est  bas  il  sert  fort  peu,  et  les  ennemis,  ayant  l'ad- 
vantage  du  haut  terrain,  facilement  viendront  au 
bout  du  reste. 

En  un  temps  les  places  sont  imprenables,  en  un  au- 
tre elles  se  prennent  toutes ,  et  en  cetuy-cy  nulles  sans 

secours  résistent  ;  cela  advient  selon  que  les  inventions 
d'assaillir  ou  de  défendre  augmentent  et  diminuent.  Le 
mol  obéit  et  résiste  au  fort ,  la  foudre  n'offence  ce  qui 
plie  et  rompt  ce  qui  résiste  :  les  balles  de  laine,  les 
licts,  les  terrains  soustiennent  plus  une  batterie  que 
les  murailles.  Un  rampart  de  six  pieds  de  terre  grasse , 
couvrant  les  courtines  des  villes,  serviroit  pour  amol- 
lir les  coups  ,  practiquant  ceste  invention  nouvelle  en 
telle  sorte  qu'elle  ne  nuise  aux  casemattes  des  boule- 
vars  et  qu'elle  ne  puisse  servir  de  couverture  ou  tran- 
chée aux  ennemis. 

M.  d'Alençon,  frère  du  roy  Henry  troîsiesme,  print 
les  armes  contre  luy  pour  augmenter  son  appennage , 
les  colorant  du  bien  public  et  de  la  liberté  des  Estais, 
joinct  aux  Huguenots,  qui  avoient  amené  une  grande 
armée  de  reistres  :  il  les  abandonna  et  lit  la  paix  pour 
le  diviser  et  faire  perdre  crédit,  à  ce  qu'il  ne  se  r  al- 
liast  plus  avec  les  Huguenots,  pour  le  rendre  irrécon- 
ciliable. [1578]  Son  frère  Henry  troisiesme  l'envoyé 
assaillir  Issoire,  que  tenoient  les  Huguenots  peu  aupa- 
ravant ses  associez  ;  il  y  fait  trois  brèches  :  je  donnay 
le  premier  à  celle  que  M,  de  Guise  assailloit  et  me 
precipitay  dans  la  ville,  me  jettant  du  haut  de  la  mu- 
raille au  dedans.  A  trente  pas  de  là,  je  trouve  un  re- 
tranchement suivy  de  douze  des  miens;  les  ennemis  le 
quittoient  si  nous  fussions  esté  suivis  :  je  perdis  sept 
gentils-hommes,  dont  le  plus  brave  estoit  un  de  mes 
cousins  nommé  Trestoudan  ;  je  receus  unze  arquebu- 
zades,  dont  les  cinq  portèrent.  Je  me  jugeay  perdu  me 
voyant  abandonné,  ne  pouvant  retourner  :  Dieu  invo- 
qué m'aide,  le  canon  renverse  la  muraille  de  la  ville, 
qui  estoit  derrier  moy,  par  où  je  n'eusse  peu  remonter 

autrement,  et  par  là  je  me  rejettay  sur  la  bresclie. 
Geste  boutade  les  contraignit  de  paroistre ,  et  la  mu- 
raille qui  estoit  gagnée  et  bordée  de  mousquets  :  je  fus 
cause  qu'il  leur  fut  tué  cent  hommes  ,  estans  contraints 
de  paroistre  au  dessus  de  l/eurs  retranchemens  pour  se 
défendre  de  moy;  qui  causa  leur  reddition,  le  lende- 
main la  ville  bruslée,  les  chefs  pendus,  et  moy  mira- 
culeusement guary  de  cinq  arqucbuzades  :  sans  ce  re- 
tranchement et  contrescarpe  flanquée  gardée,  ceste 
ville  fust  esté  prise  d'abord  ;  ce  qui  est  dict  pour 
monstrer  l'utilité  des  contrescarpes  fortifiées. 

[i553]  Les  révoltes  de  Moris,  la  prise  de  Luxem- 
bourg, levée  du  siège  de  Mets  et  maladie  de  l'Empe- 
reur, décadence  d'une  grandefortune,luy  font  désirer 
la  paix  :  il  est  reconforté  de  la  vengeance  de  ses  trais- 
tres  ennemis.  Albert  de  Brandbourg,  plus  soldat  que 
religieux,  et  homme  nourry  aux  guerres  et  révoltes, 
nonobstant  tous  traictez,  continue  la  guerre  contre 
les  evesques  et  villes  imperialles,  se  fondant  sur  les 
promesses  de  l'Empereur,  qui  luy  avoit  permis  de 
garder  sa  conqueste,  sans  considérer  que  les  souve- 
rains se  ressentent  des  injures  et  des  paix  forcées. 
L'Empereur  favorise  l'evesque  de  Bamberg  et  de  Vice- 
bonrg-,  ils  obtiennent  arrest  à  la  chambre  imperialle 
contre  Albert,  qui  ne  laisse  de  prendre  les  armes, 
brusle  et  saccage  leur  pais.  Les  evesques  de  Trefves  et 
Colongne,  le  duc  de  Vitemberg  et  Moris  conjurent 
contre  Albert  à  la  suscitation  de  l'Empereur. 

Moris  luy  en  veut  depuis  la  paix,  pour  les  moc- 
queries  et  paroles  de  mespris  dittes  de  luy  par  le 
marquis  de  Brandbourg,  lequel  pille  la  terre  d'Henry 
de  Bronsvich ,  tournant  à  rentoiir  de»  Moris  le  con- 

traint  prendie  les  armes >  assisté  de  la  noblesse  de 
Franconie,  du  duc  de  Bronsvîch  el  des  troupes  de 
Ferdinand,  qu'il  avoit  essayé  en  vain  de  mettre  mal 
avec  l'Empereur  son  frère,  l'accusant  qu'il  s'estoit  li- 
gué avec  les  princes  contre  Sa  Majesté.  Les  années 
s'approchent;  ils  estoient  des  deux  costez  plus  de  dix 
huict  mil  reistres,  une  grande  part  gentils-hommes, 
et  après  quelque  pourparler  d'accord  sur  un  mot  mal 
entendu ,  dit  inconsidérément  à  un  jeune  gentil- 
homme envoyé  de  Moris,  qui  n'estoit  qu'une  forma- 
lité et  de  peu  d'importance,  mal  rapporté  par  iceluy, 
tout  traicté  se  rompt.  Les  armées  se  rencontrent,  font 
plusieurs  charges  5  il  demeure  quatre  mil  cavaliers  sur 
la  place;  grande  exécution  de  pistoletades  :  Moris, 
Liesse  à  mort,  vesquit  deux  jours  après  la  victoire, 
son  tombeau  orné  de  trente-quatre  enseignes  et  quinze 
cornettes  conquises,  qui  luy  furent  monstrées  avant  sa 
mort,  en  suitte  sa  response  :  «  Que  me  sert  ceste 
»  gloire,  puis  que  je  perds  la  vie?  »  Albert  se  sauve, 
ses  forces  se  rompent;  il  fut  malheureux  depuis  en 
deux  combats;  au  ban  de  TEmpyre,  son  païs  perdu,  se 
retire  et  meurt  en  France.  Federic,  duc  de  Saxe,  ny 
le  landgrave  ne  le  survesquirent  guerres.  L'Empereur, 
vengé  de  ses  ennemis  par  ses  ennemis,  picqué  contre 
les  Français,  fait  assiéger  Theroiiane  par  les  Flamans 
et  ce  qui  estoit  resté  du  siège  de  Mets  i553:  après  un 
assaut  soustenu ,  la  ville  est  emportée  en  parlementant  ; 
le  semblable  advint  à  Hedin  en  juin;  le  Roy  mande 
son  armée,  qui  arrive  tard. 

Les  rencontres,  piquantes  paroles,  injurieuses,  ser- 
vent peu  et  nuisent  beaucoup  :  les  princes  ont  souvent 
fait  ou  continué  la  guerre  pour  ce  seul  respect  :  elle 

enflame  et  donne  courage  aux  adversaires,  qui  post- 
posent toutes  incommoditez  à  la  vengeance  d'icelles. 

Dans  le  feu  des  armes  ennemies  soit  pris  garde  de 
n'envoyer  de  jeunes  gens  ou  des  ignorans  pour  traie* 
ter,  parce  qu'un  seul  mot-nial  dit  ou  rapporté  enflame 
le  tout,  ainsi  qu'il  advint  en  ce  combat  de  Moris  et 
de  Brandbourg.  Pareillement  les  ambassadeurs  qui 
prennent  leur  audience  hors  de  temps ,  en  public ,  ou 
lors  que  les  courages  sont  eschauffez  de  vanité,  de  vin 
et  de  viande,  sont  dangereux. 

Ces  quatre  princes  de  différente  humeur,  le  duc  de 
Saxe,  peu  fin,  se  laisse  emporter  à  son  université  de 
Vitemberg,  perdit  son  electorat  qu'il  quitta  à  Auguste, 
fils  de  Moris,  de  son  vivant.  Le  landgrave,  plus  soldat, 
de  foible  entendement,  se  fit  prendre  sur  des  paroles 
à  deux  ententes  :  Moris,  fin  et  sans  foy,  manque  à  ses 
parens ,  à  sa  patrie  au  commencement ,  et  à  la  fin  à 
l'Empereur  son  bien-facteur,  qui  le  chasse  d'Allema-» 
gne;  et  depuis  se  racommode  par  une  paix,  gagne  Te- 
lectorat,  et  est  au  bout  de  ses  finesses  combattant  Al- 
bert; est  tué  sur  le  conseil  de  Ferdinand,  son  ennemy 
reconcilié.  Albert,  grand  soldat,  mauvais  homme  d'Es- 
tat  et  négociateur  hazardeux,  vaincu  et  vainqueur, 
tousjours  combattant;  l'argent,  les  menées, les subtili- 
tez  espagnolles  les  perdirent,  tresbucherent  et  les  fi- 
rent entretuer  ;  mais  pour  cela  l'Empereur  ne  regagna 
l'auctorilé  qu'il  pretendoit  sur  l'Allemagne. 

Le  corps  de  la  gendarmerie  est  sur  pied  prompte- 
ment,  les  arriere-bans  sont  de  peu  d'elïect,  la  multi-. 
tude  des  fiefs  qui  est  entre  les  mains  des  roturiers  et 
ecclésiastiques  les  rendent  inutiles  :  les  gentils-hommes 
ne  vont  au  mandement  des  roys  s'ils  ne  veulent,  parce 

qu'ils  sont  receus  envoyans  des  hommes  pour  eux  à 
raniei^e-ban ,  où  ils  disent  n  estre  obligez  de  servir  que 
trois  mois.  Le  Roy  en  l'an  1597  les  contraint  d'aller 
au  siège  d'Amiens,  disant  que,  s'ils  estoient  francs  des 
tailles,  c'estoit  pour  estre  continuellement  à  la  guerre  *, 
ceste  contrainte  reiissit,  la  continue  est  dangereuse  de 
révolte.  La  guerre  est  plus  facile  au  Turc ,  qui  force 
tous  indiffeiemment  d'y  aller  :  les  ecclésiastiques  ny 
les  juges  n'en  sont  exempts,  aussi  font-ils  trois  cens 
mille  hommes.  Si  les  roys  de  France  estoient  bien  ad- 
visez,  ils  feroient  aller  à  la  guerre  les  juges,  officiers  et 
financiers.  Pour  tirer  profit  de  l'arriere-ban ,  qui  ne  se 
levé  qu'en  temps  de  guerre,  faudroit  contraindre  tous 
les  gentils-hommes  qui  ne  seroient  des  compagnies  de 
gendarmes  d'y  aller  en  personne ,  et  ceux  qui  en  se- 
roient, de  donner  homme  aussi  suffisant  qu'eux,  ou  du 
moins  qui  fust  bon  soldat  pour  servir  trois  mois,  veu 
que  prendre  la  paye  d'un  costé  et  s'exempter  de  l'ar- 
riere-ban  de  l'autre,  ce  sont  deux  soldes. Pareillement^ 
tous  officiers  qui  tiennent  fiefs  seroient  contraints  de 
fournir  de  braves  hommes ,  ou ,  s'ils  estoient  jeunes ,  d'y 
aller  eux-mesmes.  Et  le  Roy  se  pourroit  servir  par 
quartier  de  Farriere-ban  de  France,  et  en  pourroit 
avoir  tousjours  deux  mil  chevaux  dans  ses  armées ,  et 
faudroit  restablir  les  bannières  comme  au  passé. 

A  l'exemple  de  Luther,  chacun  explique  les  Escri- 
tures  selon  la  capacité  de  sa  créance  :  Calvin  fait  une 
secte  à  part  et  est  suivy  par  des  femmes  et  gens  de 
mestier,  se  délectant  à  chanter  des  psalmes.  LeKoy, 
suivant  les  décrets  des  conciles,  avoit  fait  plusiieurs 
edicts  contre  eux ,  persuadé  par  les  ecclésiastiques ,  et 
plus  par  crainte  de  reddition  de  ce  qu'il  avoit  prej'^té  à 

l'Empereur  en  Allemagne,  favorisant  ses  rebelles  :  il 
creut  ces  nouveaux  Chrestiens  prétendre  à  l'P^stat, 
pour  le  tourner  en  démocratie,  le  fait  brusler.  Plu- 
sieurs, pour  diverses  considérations,  endurent  la  mort 
constamment,  par  laquelle  ils  accroissent  leur  secte. 
Calvin  crie  contre  les  feux  de  France  et  les  allume  à 
Genève  en  la  personne  de  Cervet,  trinitaire  espagnol, 
déclaré  hérétique  par  les  hérétiques ,  et  fut  bruslé  no- 
nobstant qu'il  se  retractast  ;  en  suitte  de  quoy  ils  es- 
crivent  contre  eux-mesmes  les  hérétiques  se  devoir 
justicier  par  feu. 

Solyman  tue  son  fils  MoustalTa ,  persuadé  par  Rossa 
sa  seconde  femme,  dont  il  avoit  deux  enfans,  se  sou- 
venant que  son  père,  par  trop  de  faveui  des  janissai-, 
res,  avoit  chassé  Bajazet  son  ayeul,  craignant  qu'il  luy 
fîst  le  sembla[)le. 

L'armée  du  Roy  s'assemble  sous  le  connestable  pro- 
che Amiens;  celle  de  l'Empereur,  afToiblie  par  la 
prise  de  Theroiiane,  se  retire,  les  chevaux  légers  se 
rencontrent  sur  la  rivière  d'Ostie  :  cinq  cens  chevaux 
impériaux  sont  défaits,  le  duc  d'Ascot  pris  et  plusieurs 
autres,  faute  de  recognoistre,  inconsidérément  attirez 
au  milieu  de  l'armée ,  où  le  Roy  estoit  pour  lors  le 
plus  puissant  :  l'Empereur  se  met  sur  la  défensive ,  il 
joiie  aux  barres  ;  l'un  et  tantost  l'autre  le  plus  fort,  se 
recognoissent,  et  le  fond  de  leurs  bourses  qui  espui- 
sées  rompent  leurs  armées,  composées  d'estrangers. 
L'Empereur  desesperoit,  pour  son  aage  et  maladie,  de 
subjuguer  la  France  ;  le  Roy  pensoit  beaucoup  faire 
de  se  défendre,  n'estimant  ses  conquestes  qu'entant 
qu'eldes  luy  estoient  nécessaires  pour  résister  à  si 
puissant  ennemy  ;  réduisent  leurs  efforts  à  cinq  ou  six 

mois  de  guerre  d'esté.  L'Empereur  choisit  l'assiete  de 
son  camp  proche  de  Valentiennes,  sur  la  rivière  de 
l'Escot  :  le  Roy,  ayant  passé  devant  Cambray,  luy 
présente  la  bataille  entremeslée  de  reistres,  lansque- 
nets, Suisses  et  Français;  le  sieur  de  Tavannes,  faisant 
Testât  de  mareschal  de  camp,  a  laissé  l'ordre  de  l'ar- 
mée escritde  sa  main.  Quelques  légères  charges  faites, 
Sa  Majesté  n'est  conseillée  d'assaillir  le  camp  de  l'Em- 
pereur, ny  de  décamper  à  faute  de  vivres,  et  moins  en- 
cores  d'attaquer  une  grande  ville  :  l'armée  est  malade, 
puis  que  le  connestable  (eschauffé  à  la  conduite  de 
l'avant-garde)  le  devint;  la  maladie  fait  retirer  l'armée 
à  la  louange  des  deux  Majestez ,  l'une  pour  avoir  pré- 
senté la  bataille,  l'autre  pour  n'avoir  esté  contraint 
de  l'accepter;  l'Empereur  licentie  son  armée  et  se  met 
sur  la  défensive. 

A-vant  que  les  maladies  soient  cogneuës  le  tiers  des 
hommes  meurt;  combien  sont  morts  d'arquebuzades  et 
de  ladreries,  dont  les  remèdes  sont  maintenant  faciles! 
Jamais  maladie  de  cerveau  ne  fut  si  mal  pensée  que  le 
calviniste;  il  ne  falloit  les  brusler,  ny  si  extraordinai- 
rement  user  des  remèdes,  et  laisser  faire  nature,  plier 
doucement  au  mal ,  parce  que  plus  une  chose  est  pro- 
hibée, plus  est  désirée.  Lescruautez  constamment  sup- 
portées les  confirmèrent  en  leur  opinion ,  encore  <jue 
ceux  qui  entreprennent  tuer  les  âmes  méritent  plus  de 
supplices  que  les  assassinateurs ,  d'autant  que  le  corps 
meurt  et  les  âmes  sont  éternelles  :  l'accroissance  du 
mal  fait  juger  les  remèdes  impropres.  G'estoit  assez  de 
les  priver  d'offices  et  bénéfices,   les  condamner  aux 
amandes  pécuniaires,  brusler  leurs  livres,  amander  nos 
çcclesiastiques  :  Dieu  a  peu  estre  irrité  en  la  cruauté 
24.  8 

de  leurs  supplices ,  et  ne  leur  falloit  faire  rhoniieur 
qu  ils  prétendissent  estre  martyrs  :  aucuns  d'eux  sé- 
duits croyoient  qu'ils  mouroient  pour  Jésus- Christ*, 
la  religion  gist  en  créance  qui  ne  peut  estre  force'e 
que  par  raison,  et  non  par  flammes. 

Il  se  fît  dix  fois  autant  d'Huguenots  avant  l'intérim 
d'Allemagne,  qu'il  s'en  est  fait  depuis  que  les  feux 
et  cruautez  furent  cessez  ;  l'edict  du  roy  Charles  IX , 
leur  permettant  de  demeurer  en  France, en  leurs  mai- 
sons ,  pourveu  qu'ils  ne  portassent  les  armes,  en  con- 
vertit beaucoup  en  la  liberté'  de  conscience  qu'ils  ont 
maintenant  en  France  [1602]  :  tant  s'en  faut  qu'ils  ac- 
croissent, qu'ils  diminuent  tous  les  jours.  Au  commen- 
cement ils  resolvoient  leurs  frères  à  endurer  le  feu, 
'  par  remonstrance  que  quand  ils  se  retracteroient  ils 
n'obtiendroient  grâce,  mais  plustost  de  la  mocquerie; 
que  puis  qu'il  falloit  mourir,  qu'il  valoit  autant  faire 
une  mort   généreuse  qu'une   misérable.  C'estoit  une 
grande  erreur  aux  juges,  qu'ils  ne  sauvoient  quelqu'un 
des  retractans ,  lesquels,  demeurans  sans  ignominie, 
eussent  esté  imité  par  les  autres,  qui  n'eussent  souf- 
fert la  mort,  estant  asseurez  de  leur  vie  se  desdisans: 
la  mort  endurée  constamment  ne  doit  confirmer  une 
mauvaise  opinion  pour  peu  de  sujet. 

Plusieurs  sont  allez  gayement  au  trespas,  autres 
l'ont  recherché  pour  peu  d'occasion  ;  les  vierges  mile- 
siennes  se  faisoient  mourir  par  fantasie;  des  soldats  , 
des  Césars  se  sont  tuez  ,  refusans  de  recevoir  la  vie 
qu'ils  disoient  avoir  accoustumé  de  donner  aux  autres: 
quelques-uns  se  sont  tuez  sur  la  sépulture  de  leurs 
empereurs;  les  Milanais,  désespérez  par  Bourbon,  se 
pendoient  eux-mesmes  dans  leurs  maisons;  les  Payens 

se  tuent  journellement-,  non  que  je  n'admire  et  reserve 
ceux  qui  souffrent  la  mort  pour  nostre  Seigneur,  sans 
autre  considération  ny  artifices:  les  bons  martyrs  sont 
approuvez  par  la  suite  et  augmentation  de  la  religion , 
ceux-cy  improuvez  par  l'abolition  de  la  leur,  puis 
qu'ils  ont  rompu  la  haye  de  la  vigne  du   Seigneur. 
Calvin  ne  devoit  trouver  estrange  si  le  porceau  Cer- 
vet  et  les  autres  bestes  comme  luy  entreroient  par  le 
trou  qu'ils  avoient  fait  ;  il  est  plus  loisible  aux  gar- 
diateurs   anciens   de  la  vigne  de  punir  les    larrons 
qui  y  entrent ,  qu'aux  larrons  de  punir    leurs  sem- 
blables. 

Les  Othomans  se  perpétuent  par  la  pluralité  des 
femmes,  qui  leur  font  plus  de  successeurs  que  s'ils  se 
eontentoient  d'une  :  ils  maintiennent  leurs  monarchies 
par  le  meurtre  de  leurs  frères,  et  par  fois  de  leurs  en- 
fans.  Preste -Jean  tient  les  siens  enfermez  dans  les 
hautes  montagnes,  tenant  l'opinion  que  pluralité  de 
Césars  n'est  bonne  :  cruauté  blasmable,  qui  neant- 
moins  les  exempte  souvent  de  guerres  civiles. 

Les  Suisses  ny  les  Turcs  n'obligent  la  France  par 
leur  amitié,  elle  est  à  dessein  et  contrainte  ;  l'un  hayt 
les  Chrestiens,  l'autre  craint  ceux  d'Austriche  :  ils  s'al- 
lient aux  Français  pour  leur  interest  particulier. 

Les  puissances  approchant  d'égalité  de  l'Empereur 
et  du  Roy,  ne  se  peuvent  ruiner  l'une  l'autre,  pour  la 
quantité  des  forteresses  qu'ils  possèdent ,  et  des  villes 
qui  sont  en  liberté,  et  petits  potentats ,  qui  secourent  les 
plus  foiblés  des  deux ,  ayant  interest  à  l'égalité  de  la 
balance,  et  qu'il  n'y  ait  point  de  monarque.  L'une  et 
l'autre  Majesté  pouvoit  faire  mieux  pour  ruiner  son 
ennemy  ;   le  Roy   devoit    estre    sur  la   défensive  en 

France,  et  attaquer  vivement  l'Italie;  l'Empereur  de 
mesme,  sur  la  défensive  aux  Pais  Bas,  pouvoit  atta- 
quer la  frontière  de  Bayonne  ;  et  s'ils  cognoissoient  ne 
pouvoir  venir  au  dessus  l'un  de  l'autre,  il  n'y  avoit 
ny  salut  pour  les  âmes,  ny  honneur  pour  ces  princes, 
de  tenir  le  monde  en  trouble,  cause  de  tant  de  maux, 
bruslemens  et  pertes,  pour  si  peu  de  sujet  que  deux 
ou  trois  villes  qu'ils  conqueroient  ou  perdoient  en 
une  année. 

Sçavoir  fortifier  un  camp  est  la  meilleure  partie  de 
l'aguerriment  du  jourd'huy;  les  Romains  en  usoient, 
les  Turcs  s'en  servent,  et  les  Espagnols  à  leur  profit. 
Les  pallis  des  Romains  ne  seroient  utiles  qu'à  l'a- 
bordée ;  les  fascines  et"  la  terre  sont  soudainement 
eslevez  par  les  Espagnols,  qui  travaillent  franchement; 
et  les  nostres,  qui  s'en  mocquent,  seront  contraints 
d'en  suivre  l'exemple,  ou  qu'ils  soient  souvent  battus. 
Les  bonnes  assietes  d'armées  doivent  estre  choisies 
sur  des  rivières,  à  la  faveur  de  grandes  villes,  pour 
n'estre  affamées  ;  anciennement  ceux  qui  estoient  cam- 
pez l'un  devant  l'autre,  par  longues  tranchées  se  cou» 
poient  les  vivres;  maintenant  que  la  guerre  est  plus 
chaude ,  la  construction  des  forts  seroit  plus  néces- 
saire, en  baslissant  plusieurs  autour  des  ennemis  ; 
et  ne  faudroit  enfoncer  dans  leur  païs,  prendre  pied  à 
pied  les  villes,  pour  n'estre  subjects  aux  convois,  qui 
sont  souvent  deffaicts  ,  quoyqu'ils  soient  remparez  de 
chariots.  Il  manque  à  l'aguerriment  chrestien  le 
moyen  de  vivre  ainsi  que  les  soldats  turcs,  de  ris,  bis- 
cuit et  poudre  de  chair;  les  Espagnols  en  porteroient 
pour  deux  mois  en  leurs  grands  chariots.  Il  y  a  peu  de 
belles  situations   d'armée  qui  n'en  laissent  une  pour 

son  contraire  j  prendre  garde  que  les  montagnes  n  y 
commandent,  l'accompagner  de  rivières  et  de  bois. 
Les  pendans  eslevez  en  la  teste  couvrent  les  armées 
des  canonnades  ;  l'assiete ,  la  construction  non  si  grande 
qu'elle  soit  hors  de  defence,  ny  si  petite  qu'elle  em- 
pesche  le  maniement  des  armes. 

Toutes  assietes  pour  placer  les  armées  où  le  canon 
peut  battre  ne  sont  parfaites;  la  meilleure  est  sur  une 
colline  qui  commande  à  la  plaine.  Si  l'armée  est  forte 
d'infanterie,  celle  qui  est  environnée  de  bois  d'un  des 
flancs,  et  couverte  à  l'autre  flanc  d'un  ruisseau  ,  qu'il 
n'y  a  avenue  que  par  la  teste,  oii  il  ne  se  peut  abor- 
der qu'en  montant ,  qui  empesche  l'artillerie  ennemie 
de  donner  dans  les  batailles,  et  peut  estre  fortifiée 
d'un  petit  retranchement,  est  la  plus  utile.  Et  si  l'ar- 
mée est  foible  d'infanterie,  et  forte  de  cavalerie,  au 
lieu  d'estre  fermée  de  bois,  il  ne  faut  que  des  hayes 
fortifiées,  faciles  à  débattre  et  à  maintenir,  parlés- 
quelles  il  y  ait  des  issues  pour  faire  des  sorties  par  la 
cavalerie;  autrement,  si  on  se  couvre  d'un  bois,  les 
forts  d'infanterie  le  peuvent  gagner,  et  avec  la  mous- 
queterie  e  L  les  picques  se  maintenir  et  tirer  dans  la  place 
du  combat,  et  contraindre  l'armée  ennemie  de  desplacer 
en  desordre.  Et  quant  aux  scituations  des  plaines,  pour 
s'empescher  d'estre  contraint  de  venir  au  combat  à 
coups  de  canon,  il  n'y  a  remède,  sinon  à  faire  des  re- 
tranchements et  levées,  lesquels  ne  sont  pas  si  tost  faits 
pour  enlouiner  une  grande  armée.  C'est  pourquoy  il 
seroit  nécessaire  de  choisir,  ou  fossez  ou  hayes,  pour 
se  couvrir,  à  fin  de  gagner  la  moitié  de  l'ouvrage; 
et  n'y  a  rien  de  plus  propre  pour  promptement  rem- 
parer,  que  les  fascines  et  branches  d'arbres  qui  eslevent 

soudain    et  en  huict  heures  un  rempart.  Il  est  mal- 
aisé de  faire  venir  à  la  bataille  les  troupes  qui  n'en 
ont  point  d'envie,  d'autant  qu'un  chemin  creux,  un 
fossé,  une  haye  l'empesche.  Il  n'y  a  art  qui  soit  plus 
nécessaire   pour    l'aguerriment   que  de  sçavoir  bien 
camper,  placer,   et  loger  une  armée,  d'autant  que 
l'expérience  de  la  grande  ruyne  qu'apportent  les  ba- 
tailles perdues  est   si   cogneiie,  que  personne  ne  les 
veut  bazarder,  si  les  armées  ne  sont  quasi  asseurées  de 
la  victoire  par  le  nombre  ou  par  le  courage  d'icelles. 
Ils  voudront  estre  logez  tellement  qu'ils  ne  puissent 
estre  contraints  au  combat,  et  qu'ils  y  puissent  forcer 
leurs  ennemis  à  leur  desadvantage,  soit  en  leur  coupant 
les  vivres,  ou  en  se  logeant  mieux  qu'eux.  Les  bons 
mareschaux  de  camp  seront  plus  nécessaires  que  ja- 
mais ils  n'ont  esté ,  d'autant  plus  que  l'art  de  camper 
et  fortifier  les  camps  est  recogneu  utile. 

Premier  qu'entreprendre,  il  se  faut  garder.  Le  camp 
estant  fermé,  les  Romains,  pour  contraindre  leurs  en- 
nemis au  combat ,  tiroient  de  grandes  aisles  et  tran- 
chées ,  et  de  cent  en  cent  pas  un  fort  de  bois  à  garder, 
parce  que  l'on  n'usoit  point  alors  d'artillerie;  et  tiroient 
ces  aisles  si  longues,  qu'ils  barroient  le  chemin  des 
vivres  au  camp  de  leurs  ennemis,  ce  qui  se  peut  prac- 
tiquer  encores,  faisant,  en  lieu  -de  forts  de  bois,  des 
forts  de  terre,  et  le  dernier,  qui  seroit  à  deux  mil  pas, 
si  grand,  que  l'on  y  peust  tenir  garnison;  et  se  pour- 
roit  secourir  ,   d'autant  qu'il  est  à  présupposer  que 
ceux  qui  voudroient  user  de  ces  fermetures  doivent 
estre  plus  forts.  Maintenant  se  peut  practiquer  par 
tranchées  que  les  plus   forts  campez  peuvent  appro- 
cher les  plus  foibles.  Et  quand  on  setreuvera  par  tran- 

chées  à  deux  cens  pas  près  du  camp  des  ennemis ,  l'on 
peut  eslever  un  cavalier  qui  battra  dans  leur  fort  ;  que 
si,  en  battant  dans  le  camp,  on  fait  tant  que  de  faire 
desloger  en  présence ,  c'est  un  grand  acheminement 
de  victoire.  A  cela  il  y  a  trois  remèdes:  l'un  à  la  façon 
de  Flandres,  .de  mettre  des  profonds  canaux  entre 
deux ,  lesquels  ne  se  puissent  combler  j  l'autre,  qui 
est  le  moins  utile,  â  mesure  que  l'on  avance  retirer  la 
fortification,  combien  que  cela  soit  dangereux;  le  troi- 
siesme,  de  se  camper  au  dessus  d'une  montagne,  qui 
est  le  mieux  ,  là  où  on  ne  peust  eslever  cavalier  pro- 
che qui  y  aborde  et  puisse  battre  dedans. 

Les  Romains ,  les  Grecs  fermoient  leurs  camps  de 
pallis  et  de  fossez  ,  et  ne  laissoient  que  certaines  portes 
pour  faire  des  sorties.  Tune  plus  grande  que  l'autre, 
au  milieu  des  courtines  ;  et  quand  ils  estoient  attaquez, 
ils  defendoient  les  remparts  à  coups  de  mains,  et  selon 
la  contenance  de  leurs  ennemis  faisoient  des  sorties 
par  les  principales  portes.  Cela  faisoient- ils  facilement, 
parce  qu'ils  estoient  ordinairement  douze  ou  quinze 
mil  hommes  ensemble,  et  se  defendoient  comme  de- 
dans une  ville  ;  et  en  chaque  légion  de  six  mil  hommes , 
y  avoit  cinq  cens  chevaux ,  et  souvent  mettoient  les 
alliez  dehors.  Mais ,  encores  que  nos  armées  ne  soient 
pas  si  grosses,  nous  sommes  forcez  de  faire  de  plus 
grands  enclos,  pour  recevoir  la  cavalerie,  l'infanterie, 
et  le  bagage  qui  est  en  grand  nombre  ;  et  si  on  atta- 
quoit  par  derrier  nos  camps  fortifiez ,  et  que  voulus- 
sions séparer  nostre  armée  par  l'enclos  et  entour  de 
nostre  camp ,  le  rempart  ou  fermeture  ne  se  treuve- 
roit  bordé  que  de  trois  ou  quatre  rangs;  et   venant 
ledict  rempart  à    estre   attaqué  par   des   bataillons 

en  ordre  et  espaiz  de  piques,  ceux  du  camp  seroient 
emportez ,  d'autant  que  chacun  demeurant  en  sa  poste, 
n'estant  que  trois  de  front,  ils  ne  pourroient  résister 
à  un  si  grand  bataillon. 

Il  est  donc  mieux,  puisqu'on  est  contrainct  de  faire 
un  grand  enclos,  de  garnir  les  flancs  d'hommes,  et 
border  le  rempart  de  quelques  uns,  et  mettre  les  gens 
de  pied  en  bataillon  quarré  à  cent  pas  du  rempart, 
pour  survenir  à  l'assaut  :  et  est  croyable  que  ceux-  cy 
arrivant  après  que  leurs  ennemis  ont  beu  toute  la 
salve  des  flancs,  et  qu'ils  ont  passe'  un  fosse',  qu'aisé- 
ment ils  peuvent  tuer  les  téméraires,  et  repousser  ceux 
qui  seroient  montez  et  entrez  dans  le  camp.  La  cava- 
lerie, qui  doit  estre  en  bataille  dans  l'enclos,  venant  à 
sortir  par  les  espaces  gardez  vuides  entre  les  flancs  et 
le  rempart,  et  venant  à  charger  les  bataillons  qui  as- 
saillent en  flanc,  ils  font  un  grand  eschec,  rompent 
leur  furie  ;  et  si  la  cavalerie  se  treuve  chargée  ,  ils 
sçavent  leur  retraicte  par  d'autres  espaces  conservez 
vuides  entre  les  forts  et  les  remparts;  et  y  a  beau- 
coup d'apparence  qu'ils  feront  souffrir  de  là  honte  aux 
assaillans. 

A  la  vérité,  l'ordre  des  Espagnols  est  fort,  qui  en- 
tournent  leurs  armées  marchantes  de  triples  chariots 
enchaisnez  les  uns  aux  autres,  dans  lesquels  sont  en- 
clos trois  grands  corps  d'infanterie  de  cinq  mil  hommes 
chacun,  et  leur  cavalerie  en  seureté  au  milieu  d'eux, 
les  fronts  hérissez  de  piques,  garnis  de  bandes  de  mous- 
queterie;  tellement  que  les  armées  fortes  de  cavalerie 
ne  sçavent  comme  attaquer  une  telle  ordonnance  : 
d'enfoncer  les  bataillons  de  piques  par  le  front,  c'est 
6e  précipiter,  et,  après  les  premières  charges,  pliant 

OU  manquant,  le  danger  est  que  la  cavalerie  qui  estoit 
couverte  de  ces  corps  d'infanterie,  ne  sorte,  charge,  et 
emporte  ceux  qu'auparavant  qu'ils  se  fussent  hasardez 
en  une  telle  folie  ils  n'eussent  osé  regarder. 

Mais  y  ayant  moyen  par  tout  aux  bons  capitaines, 
ceste  ordonnance  se  pourroit  attaquer  en  ceste  forme. 
Il  faut  séparer  cinq  mil  chevaux  en  trois,  les  accom- 
pagner chacun  de  trois  couleuvrines  et  autant  de 
moyennes,  ausquelles  ils  faut  doubler  l'attelage  pour 
les  pouvoir  mener  et  retirer  au  trot,  selon  la  nécessité; 
il  faut  que  chacune  de  ces  trois  parts  ait  de  l'infanterie 
garnie  de  piques  et  de  mousquets,  le  plus  grand  nom- 
bre qu'il  se  pourra  ;  puis  faudra  paroistre  la  première 
troupe  de  cavalerie  au  front  des  piques,  et  tirer  leur  ar- 
tillerie, avec  apparence  de  vouloir  aller  à  la  charge, 
toutefois  sans  s'approcher  de  si  près  qu'ils  y  puissent 
estre  contraints  par  la  course  de  l'infanterie  espagnole. 
Et  en  uiesme  temps,  les  deux  autres  escadrons  de 
la  meilleure  cavalerie,  avec  les  pièces,  doivent  couler 
sur  le  flanc  et  sur  le  derrière,  menant  l'artillerie  au 
trot ,  tirer  dans  les  chariots ,  et  après  deux  ou  trois 
volées ,  marcher  au  grand  pas  avec  des  escadrons 
de  piquiers ,  lesquels  fourniront  pour  rompre  les  cha- 
riots qui  se  voudront  r  allier  après  avoir  esté  rompus 
de  l'artillerie.  Et  en  mesme  temps,  la  cavalerie  parles 
espaces  vuides,  flanquée  de  leurs  piques,  chargera,  et 
peut-estre  les  premiers  s'y  treuveront  trop  empestrez, 
parce  qu'il  est  à  croire  que  ces  grands  corps  de  piques 
ne  faudront  de  tourner  aux  bresches  des  chariots.  Et 
pour  éviter  (  si  la  cavalerie  estoit  repoussée  )  qu'il 
n'en  ensuivist  quelque  desordre,  à  cause  que  celle  des 
ennemis ,  qui  estoit  au  couvert  dans  les  escadrons , 

voyant  plier,  sortiroit  sur  ceux  qui  se  retireroient , 
faut  que  l'un  des  trois  corps  que  j'ay  dit  cy  -  dessus, 
de  cavalerie  française,  fasse  ferme,  et,  s'il  advient  que 
la  cavalerie  ennemie  sorte  sur  le  desordre,  la  charger 
en  flanc.  Or  est-il  à  croire  que  la  cavalerie  espagnole, 
qui  n'est  si  bonne  que  la  française,  seroit  aise'ment  re- 
pousse'e.  Que  si  le  corps  des  piques   qui  seroit  à   la 
teste  faisoit  mine  de  vouloir  secourir  les  flancs,  lors 
la  cavalerie -qui  avoit  premièrement  paru  avec  de  l'in- 
fanterie, pourroit  attaquer  à  la  teste.  Et  à  la  vérité  , 
si   les   armées    espagnoles  estoient  dans  les  grandes 
plaines  de   Champagne,  les  armées  françaises,  plus 
fortes  de  cavalerie,  menant  des  couleuvrines  au  trot, 
sans  les  approcher  si  près  qu'elles  peussent  estre  en- 
gagées ,  tirant  tantost  dans  un  flanc  et  puis  dans   un 
autre,  il  est  mal  aisé  qu'elles  n'entrassent  en  desordre. 
Roys  ,  princes,  faites-vous  capitaines,  et  travaillez: 
qui   s'accoustume  à  s'appuyer  est  boiteux  sans  bas- 
ton  :  si  vos  naturels  vous  y  contraignent,  apprenez  de 
vous  servir  de  plusieurs  et  non  d'un  seul,  à  ce  que 
son  courroux,  sa  passion,  n'assubjectissent  vostre  na- 
turel à  ses  imperfections,  et  vos  armées  à  ses  mala- 
dies. 11  ne  manque  de  capitaines  ny  de  conseillers  de 
roys  ;  pli«s  vous  en  employez ,  et  plus  d'honneur.  Si 
le  conseiller  est  seul,  il  s'attribue  l'heureux  succez , 
donne  le  blasme  des  contraires  à  son  maistre  ;   si  ma- 
lade ou  contraint  de  s'absenter,  il  conseille  la  retraicte, 
ou  de  n'entreprendre ,  à  ce  que  personne  n'empiète 
son  maistre  et  sa  faveur,  et  ne  donne  moyen  d'acquérir 
honneur  à  quelque  autre.  De  plus,  il  y  a  péril  qu'avec 
tant  de  crédit  il  n'entreprenne  ou  ses  successeurs  sur 
les  roys  leurs  maistres  et  bien -facteurs. 

Les  grandes  arme'es  se  ruinent  en  peu  de  temps  par 
défaut  d'argent,  de  vivres,  ou  par  maladies,  mescon- 
tentemens,  nécessitez  ou  butin  des  soldats.  Il  seroit 
bon  se  tenir  au  commencement  sur  la  défensive , 
laissant  jetter  le  feu  et  l'argent  à  ses  ennemis,  et,  lors 
qu'ils  viennent  à  décliner,  se  faire  fort  et  entreprendre. 

L'Empereur,  aucunement  vengé  du  siège  de  Mets 
par  la  prise  de  Theroiiane,  affligé  de  grandes  mala- 
dies ,  diminué  d'espérance ,  d'ambition  et  de  vengeance, 
juge  qu'il  falloit  laisser  jetter  le  feu  aux  Français,  dont 
l'armée  ne  durcit  que  quatre  mois,  à  la  fin  desquels 
il  se  ren droit  le  plus  fort  à  son  tour,  et  en  auroit  l'hon- 
neur, préméditant  sa  retraicte  en  Espagne.  [i554]  Le 
Koy,  voyant  l'armée  de  l'Empereur  congédiée,  au  prin- 
temps assemble  la  sienne ,  et  la  sépare  en  trois  par 
l'advis  du  connestable,  qui  en  retient  la  moitié,  donne 
le  reste  au  prince  de  La  Roche  sur  Yon  et  de  Nevers. 
Il  employé  les  princes  du  sang,  commençant  à  crain- 
dre la  faveur  de  M.  de  Guise  et  finesse  du  cardinal 
son  frère,  aucunement  maintenu  par  la  duchesse  de 
Valentinois,  qui  avoit  fait  payer  la  rançon  de  M.  d'Au- 
male,  son  beau-fils,  par  Sa  Majesté.  M.  de  La  Roche 
sur  Yon  defFait  deux  cens  chevaux,  court  et  pille  l'Ar- 
tois, M.  de  Nevers  les  Ardennes,  prend  Haussimont, 
Boïn  et  autres  chasteaux  :  le  connestable,  avec  la  prin- 
cipale force,  gagne  Mariembourg,  où  le  Roy  et  toute 
son  armée  se  joignent  proche  Dinan.  Bouvines  pris, 
razé,  et  faite  bresche  peu  raisonnable  au  chasteau  de 
Dinan,  quoy  que  l'infanterie  donne  froidement,  ils  se 
rendent  le  lendemain,  et  demandèrent  le  sieur  de  Ta- 
vannes ,  mareschal  de  camp ,  pour  escorte ,  l'ayant  re- 
marqué sur  la  bresche  avec  M.  de  Montpesat ,  le  joui 

de  l'assaut,  après  que  les  soldats  furent  repoussez. 
L'Empereur  passe  le  printemps,  traicte  le  mariage  de 
son  fils  avec  la  royne  d'Angleterre,  craignant  que  le 
Roy  assiège  Namur.  Au  mois  de  juin  i554  il  mande 
son  armée  sous  M.  de  Savoye;  le  Roy  la  fait  retirer 
et  passer  la  Sambre,  brusle  Boïn,  Mariemont  et  plu- 
sieurs beaux  bastimens,  en  vengeance  de  la  royne 
d'Hongrie  qui  avoit  brusle  Folembret.   A    l'accous- 
tumée  l'armée  de  Sa  Majesté  diminue,  environnée  de 
grandes  garnisons  du   Quesnoy,  Landrecy ,  Valen- 
cienne,  Cambray,  celle  de  l'Empereur  augmentée  de 
deux  mil  pistoliers.  M.  de  Savoye  s'approche  du  Roy, 
avec  resolution  de  combattre  par  surprise  de  nuict;  il 
trouve  l'armée  veillante  par  le  sieur  deïavannes,  ma- 
reschal  de  camp ,  logeant  en  prévoyance  et  dextérité. 
Il  soustint  l'effort   avec  sa  compagnie,  jusques  à  la 
pointe  du  jour,  en  si  bonne  mine,  qu'il  n'y  perdit 
qu'un  homme,  donna  temps  à  M.  le  connestable  de 
se  mettre  en  bataille.  Le  jour  fait  voir  M.  de  Savoye 
accompagné  de  huict  mil  chevaux  près  de  Velly,  ayant 
tenté  toute  la  nuict  la  bataille  ;  le  sieur  de  Tavannes 
eut  l'honneur  de  l'avoir  empesché  et  conservé  l'ar- 
mée. L'inimitié  des  Français  fait  que  l'Empereur  se 
reconcilie  avec  l'Anglais. 

Ceux  qui  bruslent  les  bastimens  sont  plus  meschants 
que  les  Turcs,  lesquels  laissent  Saincte  Sophie  à  Cons- 
tantinople,  et  les  palais  genevois  à  Père;  les  Hugue- 
nots ont  brusle  les  églises  de  France  :  cruauté  qui  ne 
pardonne  aux  édifices  et  architecture,  tient  de  l'an- 
cienne barbarie  des  Gots  et  Wandales.  Le  Roy  se 
pouvoit  vanger  du  bruslement  de  Folembret  sur  les 
hommes  et  non  sur  les  pierres  :  cela  est  à  blasmer. 

tant  à  la  royne  d'Hongrie  qu'à  luy.  Encores  que  les 
édifices  se  doivent  peu  estimer,  la  ruïjie  en  estant 
prompte,  laquelle  advient  de  soy  si  elle  n'est  pi  ocure'e 
d'autruy,  l'immortalité  en  est  vainement  prétendue: 
les  bastimens  demeurent,  le  nom  des  constructeurs 
s'oublie;  et  quand  ils  dureroient,  ce  n'est  gloire  aux 
hommes,  non  plus  que  d'avoir  un  bon  cheval  ou  une 
belle  robbe,  qui  sont  des  parties  hors  de  nous  :  la  le- 
putation  gist  aux  belles  actions  ;  s'il  y  avoit  honneur 
à  bastir ,  il  appartiendroit  aux  maistres  maçons  et 
architectes.  C'est  une  maladie  qui  se  guérit  par  raison 
et  qui  porte  son  chastiment  avec  soy;  et  faut  considérer 
qu'il  n'y  a  plus  belle  cimraetrie  et  architecture  que  le 
ciel,  que  tous  chemins  sont  alle'es,  tous  couverts  em- 
peschent  le  soleil  et  la  pluye.  Nous  voyons  les  beaux 
édifices  bastis  des  anciens  ez  mains  estrangeres,  hors 
de  leurs  familles;  ainsi  adviendra-il  des  nostres.  Au- 
tant de  part  ont  les  païsans  qui  entrent  aux  bastiments 
que  les  maistres,  cinquante  ans  passez  ils  y  auront 
mesme  droict  ;  la  nature  fait  une  habitude  de  mau- 
vaise accoustumance.  Tel  est  en  peine  qui  n'a  plus 
de  procez,  plus  de  bastiments  à  construire,  prenant 
plaisir  de  se  faire  des  affaires  :  un  bastiment  n'est  ja- 
mais si  bien  fait  qu'il  ne  s'y  trouve  à  redire  ;  mesmes 
ceux  des  roys  leur  laissent  regret  de  n'avoir  fait  mieux; 
plusieurs  voudroient  avoir  l'argent  qu'ils  leur  ont 
cousté,  pour  rebastir  d'une  autre  façon  :  quand  ils 
sont  parachevez  ils  sont  mesprisez  ;  les  façons  en 
changent  tous  les  jours,  les  Français  les  voudroient 
changer  comme  leurs  habillements;  et  quand  ils  sont 
faicts  se  vendent  par  décret,  dont  se  moquent  ceux 
qui  les  achètent,  n'eslans  aux  ventes  des  terres  prisez. 


126  [l554]     GASPAKD   DE  SACLX, 

C'est  grand  heur  de  trouver  sa  maison  faicte ,  et  sagesse, 
estant  médiocrement  loge',  de  vaincre  par  raison  la 
maladie  de  bastir. 

Pour  loger  une  armée  faut  choisir  la  place  de  ba- 
taille, y  placer  de  l'artillerie  et  les  corps  d'infanterie, 
et  se  doit  couvrir  la  teste  d'icelle  de  trois  logis  d'ar- 
quebusiers à  cheval  (dont  la  perte  est  indifîerente), 
soustenue  d'un  logis  de  cavallerie  légère  :  le  gros  des 
chevaux  légers  ne  doitestre  du  tout  devant,  seulement 
un  peu  advancé  de  costé  et  d'autre  de  la  place  de  ba- 
taille, logez  au  flanc  d'icelle,  pour  n'estre  contraincts 
par  retraicte  précipitée  de  descourager  l'armée.  Deux 
cens  arquebusiers  à  pied  barriquez  à  mil  pas  devant 
la  place  de  bataille  servent  à  retirer  tous  les  petits  lo- 
gis tant  d'arquebusiers  à  cheval  que  des  chevaux  lé- 
gers: et  quant  à  eux,  s'ils  peuvent,  à  la  faveur  deshayes 
ou  ruisseaux  se  sauvent,  sinon  combattent  dans  leurs 
forts  ou  églises,  sans  que  l'armée  soit  obligée  à  les 
aller  soudainement  secourir,  et  avant  avoir  recogneu 
les  ennemis,  pour  ne  changer  l'ordre  arresté,  et  qu'ils 
ne  soient  contraincts  de  quitter  l'advantageuse  place 
de  bataille  pour  en  prendre  une  que  l'advanture  et  le 
secours  forcé  auroit  produite  :  et  vaudroit  mieux  laisser 
défaire  ces  deux  cens  arquebusiers,  estant  sur  la  défen- 
sive, que  déplacer  mal  à  propos.  La  cavalerie  légère 
ne  se  doit  advancer  ny  s'engager  pour  combattre  en 
gros  sous  espérance  de  secours,  puis  que  seroit  ruyner 
l'armée  de  déplacer  pour  aller  à  eux  :  et  quand  les 
ennemis  sont  bien  recogneus,  les  troupes  se  peuvent 
lors  advancer,  selon  la  quantité  qu'ils  sont. 

S'il  faut  venir  au  combat,  choisir  les  lieux  advan- 
tageux,  pour,  quand  l'armée  sera  ensemble,  donner 

temps  d'aviser  s'il  sera  bon  de  quicter  la  première 
place  de  bataille  pour  aller  au  combat  et  suivre  les 
ennemis  :  les  bagages,  les  vivres  doivent  avoir  leur 
rendez-vous  à  l'allarme  aux  deux  coings  derrier  la 
place  de  bataille,  sous  les  prevosts  de  camp,  dehors 
de  tout  embarrassement.  Le  gênerai  doit  estre  au 
milieu  de  l'infanterie  ,  ou  tout  contre  la  place  de 
bataille  ;  la  gendarmerie  doit  estre  loge'e  derrier  ladite 
place,  ayant  les  deux  flancs  couverts  de  deux  régi- 
ments de  gens  de  pied  barriquez  ,  deux  logis  d'ar- 
quebuziers  à  cheval  et  un  de  cavalerie  légère  ad- 
vancez  sur  les  costez ,  qui  couvrent  le  flanc  desdits 
régiments  de  gens  de  pied,  ausquels  ils  se  retireront 
à  l'allarme;  et  tous  tiendront  ferme  à  la  faveur  des 
logis  des  gens  de  pied,  jusques  l'ennemy  soit  recog- 
neu.  Les  corps  de  cavalerie  n'auront  leur  rendez  vous 
à  l'allarme,  ains  à  la  place  de  bataille  advancée,  où 
ils  iront  droit  sans  reculer.  Les  petits  quartiers  se  met- 
tront deux  ensemble,  chargeront  fort  et  foible  tout 
ce  qui  se  treuvera  d'ennemis  entre  la  place  de  bataille 
et  eux.  L'ennemy  recogneu,  on  peut  aller  au  secours 
du  quartier  attaqué,  selon  l'ordre  que  donnera  le  gê- 
nerai ou  mareschal  de  camp  ;  et  chaque  régiment  de 
cavalerie  fera  recognoistre ,  aussi  tost  qu'il  sera  logé , 
par  quel  chemin  il  se  rendra  à  la  place  de  bataille,  et 
sera  pris  garde  par  les  prevosts  que  les  entrées  de  la 
place  de  bataille  par  derrière  ne  soient  embarrassées 
de  bagage,  à  ce  que  les  régiments  de  cavalerie  puissent 
aller  en  leur  place. 

L'armée  qui  s'arreste  à  assaillir  un  logis  d'infanterie 
donne  grand  advantage  à  ses  ennemis  :  s'ils  s'apper- 
çoivent  que  ce  ne  soit  toute  l'armée,  le  gênerai,  le 

maresclial  de  camp  et  mesmes  Tarmée  y  peuvent  aller, 
après  avoir   fait  reconnoistre  le  denier  et  les  costez 
jiisques  à  une  lieue  de  là,  pour  entreprendre  avec  pru- 
dence sans  poursuivre  follement  :  où  il  y  a  vallons  et 
pais  couverts,  ordinairement  il  fait  mauvais  sortir  sur 
l'entreprise  de  son  ennemy.  Le  mareschal  de  camp 
loge'  à  la  teste  proche  la  place  de  bataille,  un  chef  suf- 
fisant à  l'arriere-garde,  les  armées  estans  proches,  il 
doit  avoir  cent  ou  deux  cens  hommes  à  cheval ,  consi- 
dérant la  contenance  des  ennemis,  d'autant  que,  les 
logis  estans  escartez,  aucuns  ont  entrepris  autrefois 
de  gagner  la  place  de  bataille  avant  que  les  trouppes 
puissent  estre  assemble'es.  Pour  à  quoy  pourvoir,  les 
sentinelles  et  les  batteurs  d'estrade  se  doivent  redou- 
bler la  nuict,  prendre  garde  qu'il  n'y  ait  rivières  qui 
empeschent  les  troupes  de  venir  à  la  place  de  bataille  , 
considérer  que  s'il  faut  qu'ils  fdent  de  nuict  à  cause 
des  mauvais  chemins ,  ils  y  arriveroient  tard.  Et  leur 
seront  monstrez  les  chemins  les  plus  larges  plustost 
que  les  plus  courts ,  pour  les  venir  esplaner  ou  faire 
ponts,  s'il  y  a  temps.  11  est  mal-aise  de  trouver  logis 
au  large  et  logis  de  guerre  ensemble;  le  mareschal  de 
camp  ne  doit  avoir  considération  qu'à  la  seurté  de 
l'armée,  non  à  la  faveur  ny  exemption  de  villages,  ny 
à  loger  au  large  les  capitaines  qui  se  plaignent  d'estre 
serrez  ;  les  loger  en  gens  de  guerre  :  il  vaut  mieux 
(  plustost  que  se  perdre  )  dire  comme  le  prince  de 
Palme,  Crêpe  qui  volie  (0 ;  vaut  mieux  armée  arassée 
que  deffaite.  Pour  se  rafraischir  il  se  fautesloigner  des 
ennemis,  prendre  logis  couvert  d'une  rivière,  favorisé 

(0  Crêpe  cjui  volie  :  proverbe  en  jargon  tiré  de  l'italien.  Il  signi- 
fie :  libre  à  cbacun  de  se  peyrdre. 

d'un  bois  où  l'on  mette  Finfanterie  ;  et  là  encore  on  ne 
doit  séparer  les  quartiers  en  deux  par  rivières  ou  che- 
mins inaccessibles.  Il  vaut  mieux  camper  que  d'estre 
mal  loge'  :  envie,  calomnies,  querelles  n'abandonnent 
le  mareschal  de  camp ,  qui  doit  estre  accompagné 
pour  résister  à  ces  inconvénients, 

M.  de  Mayenne  soustenoit  qu'une  arme'e  compose'e 
de  quatre  mil  chevaux  et  di^  mil  hommes  de  pied 
pouvoit  résister  à  une  trois  fois  plus  grande  ;  il  s'apuyoit 
sur  l'avantage  des  logis,  et  disoit  qu'un  camp  fortifié 
du  travail  de  huict  heures  ne  pouvoit  estre  forcé  au 
combat.  La  démonstration  estoit  que  promptement  il 
faisoit  une  fortification  en  tenaille,  et  pointes  qui  flan-* 
quoient  l'un  l'autre  ;  qu'il  falloit  mettre  des  escadrons 
de  cavallerie  et  des  bataillons  d'infanterie  dans  le 
camp,  en  mesme  ordre  qu'ils  se  mettroient  en  cam- 
pagne ;  que  ces  fortifications  se  peuvent  défendre  par 
quelque  quantité  de  mousquets  et  escadrons  volans 
desbandez ,  sans  toucher  au  gros  de  l'ordre  ;  que  si 
les  ennemis  venoient  à  teste  baissée  pour  gagner  ce 
retranchement ,  la  mousqueterie  des  poinctes  et  l'ar- 
tillerie leur  feroient  un  grand  mal,  principalement  si 
ces  pointes  avoient  quelque  peu  de  fermeture  de  tous 
costez  ;  et  les  ennemis  vuulant  forcer  les  courtines 
(  quand  bien  ils  en  viendroient  à  bout ,  ce  qui  est  mal- 
aisé), ou  il  faut  qu'ils  demeurent  dans  les  covirtines 
fortifiées,  ou  qu'ils  passent  outre  :  s'ils  font  séjour  dans 
lesdites  courtines ,  ils  sont  accablez  des  mousquetades 
des  pointes,  se  pouvant  les  soldats  là  mis  secourir  les 
uns  les  autres,  sans  le  desbandement  du  gros;  et  s'ils 
passent  outre  desordonnez,  c'est  leur  perte  entière, 
d'autant  qu'ils  treuvent  les  bataillons  en  ordre  et  la 
24.  9 

cavalerie  en  estât  pour  charger  advantageusement 
ceux  qui  seront  passez.  Estans  desordonnez  d'avoir 
passé  les  retrancliemens ,  n'estans  assistez  de  cava- 
lerie, qui  n'y  peut  passer,  ils  seroient  chargez  par 
flanc  et  par  teste  de  la  cavalerie  ennemie,  et  facilement 
défaits.  Tellement  qu'il  n'y  a  moyen  que  cette  grande 
force  puisse  forcer  ceste  médiocre,  et  ne  se  peut  avoir 
espoir  pour  les  ennemis  qu'au  deslogement  de  l'ar- 
me'e,  lequel  se  peut  tousjours  faire  de  nuict,  après 
avoir  fait  reconnoistre  un  lieu  de  forte  assiete ,  que 
l'on  peut  gagner  avant  que  les  ennemis  soient  ad- 
vertis. 

Ainsi  fit  M.  le  duc  de  Palme  à  Godebec,  deslo- 
geant à  dix  heures  du  soir,  et  se  rendit  à  six  heures 
du  matin  en  un  lieu  plus  fort  que  celuy-là  où  il  es- 
toit,  quoy  que  ceux  du  roy  de  Navarre  s'en  aper- 
ceussent.  Mais  deux  incommoditez  se  présentèrent  à 
eux  en  ce  deslogement  :  que  les  troupes  logées  au  large 
ne  sont  si  soudainement  adverties;  puis  la  doute  de 
quelque  stratagème,  et  de  tomber  par  les  ténèbres 
dans  le  piège  des  ennemis  ;  qui  à  la  vérité  se  pour- 
roit  faire,  disposant  la  mousqueterie  de  telle  façon, 
et  les  piques,  que  ceux  qui  suivroient  de  nuict  se 
mettroient  en  péril  et  entre  les  mains  de  ceux  qui 
auroient  fait  ceste  feinte. 

L'Empereur,  pour  résister  aux  Français,  fait  es- 
pouser  Philippe  son  fils  à  Marie,  fille  de  Catherine, 
royne  d'Angleterre,  tante  de  Sa  Majesté,  première- 
ment mariée  à  Artus,  qui  l'a  laissa  vierge  de  douze 
ans.  Depuis,  Henry,  roy  d'Angleterre,  l'espousa,  et 
la  quitta  pour  Anne  de  Boulan,  dont  il  fut  excom- 
munié de  Clément  septiesme,  et  pour  ce  sujet  se  de- 

clara  chef  de  l'Eglise  eu  son  royaume,  y  establit  le 
luthéranisme.  Il  eut  Elizal)et  d'Anne  de  Boulan,  qu'il 
surprit  en  adultère  et  luy  fit  trencher  la  teste  ;  il  se 
remarie  pour  la  troisiesme  fois,  dont  nasquit  Edoiiard 
sixicsme,  par  Fadvis  des  ducs  de  Sommelsel  et  No- 
tombellande ,  qui ,  voyant  Edoiiard  sixiesme  prest  à 
mourir,  luy  font  déclarer  Jeanne  de  SufTolc,  sa  cou- 
sine, héritière  du  royaume,  et  luy  donne  le  duc  de 
Sommelsel,  son  tuteur,  un  de  ses  fils,  pour  estre 
roy,  faisant  déshériter  au  jeune  enfant  Edoiiard  Marie 
et  Elizabeth.  Marie ,  secourue  des  forces  imperialles 
et  de  l'assistance  du  peuple,  regagne  Londres  et  la 
coronne,  fait  trencher  la  teste  à  Jeanne  et  à  Guifort 
son  mary,  qui  avoient  esté  coronnez  à  Londres,  fît 
mourir  le  duc  de  Notombellande ,  auteur  de  la  ré- 
volte, restablit  la  religion  catholique,  espouse  Phi- 
lippe d'Austriche ,  assoupit  l'élévation  pratique'e  par 
Elizabet  sa  sœur,  qu'elle  constitue  prisonnière.  Les 
conditions  du  mariage  du  roy  Philippe  estoient  de 
n'estre  maistre  du  royaume  qu'après  sa  femme  :  tost 
après  advint  la  mort  de  Marie  et  le  règne  d'Eliza- 
beth,  fille  d'Anne  de  Boulan,  qui  remit  sus  le  lu- 
théranisme. 

Les  roys  ny  les  puissances,  leurs  dons  et  grades, 
punitions  et  cruautez,  ne  changent  la  religion  des  gens 
de  bien ,  qui  encore  moins  doivent  estre  d'une  religion 
et  faire  profession  d'une  autre  ;  autrement  c'est  crain- 
dre les  hommes  plus  que  nostre  Seigneur,  qui  menace 
ceux  qui  le  renient  de  les  renier  devant  Dieu  son 
père.  Admirable  fragilité  humaine  !  les  Anglais  en 
trois  ans  sont  luthériens,  puis  catholiques,  et  après 
luthériens  :  cent  mil  personnes  estoient  hérétiques  à 

9- 

Gand  et  Anvers;  iceux,  estans  pris  du  duc  de  Palme, 
se  firent  tous  catholiques  :  les  saincts  n'en  conver- 
tissent tant  en  un  jour  par  prédications,  que  les  forces 
humaines  en  font  revenir  à  l'Eglise.  La  différence  est 
en  la  conversion  volontaire  et  forcée  :  sont  secrets  de 
Dieu,  scrutateur  des  cœurs  des  hommes;  les  peuples 
suivent  les  religions  des  souverains.  Les  Turcs  ne  per- 
mettent le  schisme ,  bien  consentent-ils  aux  Chrestiens 
et  Juifs  de  vivre  parmy  eux  :  les  princes  d'Allemagne 
impudemment  blasment  les  roys  de  ne  vouloir  souffrir 
deux  religions,  eux  qui  n'en  veulent  qu'une  dans  leur 
pais  souhaittent  ailleurs  les  révoltes  qu'ils  craignent 
chez  eux. 

Les  femmes  régissent  incommodement  :  les  royaumes 
ne  sont  comme  les  possessions  et  héritages,  ausquelles 
elles  peuvent  succéder  :  les  roys  sont  créez  pour  ser- 
vir aux  peuples ,  qui  peuvent  estre  sans  roys ,  et  non 
les  roys  sans  peuples  ;  ils  sont  obligez  d'aller  à  la 
guerre,  exercer  la  justice;  les  femmes  en  sont  inca- 
pables. Si  elles  sont  roynes ,  Testât  de  connestable  et 
de  chancelier  se  peuvent  donner  aux  femmes  ;  leur 
domination  est  pleine  d'inconstance,  sujecte  à  estre 
oppressée ,  et  ne  s'en  treuve  gueres  dont  le  règne 
ait  reiissi  comme  celuy  d'Elizabeth  d'Angleterre ,  à 
laquelle  tous  les  heurs  et  bonne  fortune  du  monde 
sont  advenus,   ayant  régné  en  longue  et  heureuse 
paix  jusques  en  l'année   i6o3,  qu'elle  est  morte  en 
son  lict ,  nonobstant  qu'elle  fust  née  d'illégitime  ma- 
riage, excommuniée,  déclarée  bastarde,  sa  mère  jus- 
ticiée  pour  adultère,  ayant  maintenu  sa  paix  par  la 
guerre  de  toute  l'Europe,  fait  des  cruautez  incroyables, 
fomenté,  nourry  des  rebellions  en  France,  Espagne 

et  Flandre.  Ce  n'est  le  premier  de  ceux  qui,  nourris 
au  sang,  sont  parvenus  par  moyens  illégitimes,  et  non- 
obstant leur  injustice  ont  este'  en  longue  prospérité. 
Ne  t'esbaliis  si  durant  cette  vie  souvent  tu  vois  pros- 
pérer le  meschant  j  il  en  est  une  autre,  et  ne  peuvent 
moins  les  potentats  vicieux  que  d'avoir  un  peu  d'heur 
en  cette  cy,  qui  est  la  recompense  de  quelque  bonne 
œuvre  qu'ils  ont  faicte  ;  plus  heureux  sont  les  affligez 
battus  de  tous  malheurs,  qui  patiemment  attendent 
le  salut  éternel. 

Ce  règne  féminin  advance  les  beaux,  les  mignons, 
les  bien-parez  ;  naissance  de  toutes  voluptez,  balets, 
masques.,  impudicité,  ignorance,  ingratitude,  cruauté^ 
vengeance,  division,  et  partialité;  advançant  les  impu- 
diques hommes  et  femmes,  au  préjudice  des  capitaines, 
sçavans  justiciers  et  gens  de  valeur.  Non  qu'il  n'y  ait  de 
l'exception ,  et  qu'il  ne  se  treuve  de  vertueuses  roynes , 
au  contraire  de  celles  de  Naples  et  autres  qui  ont 
gouverné  dans  les  voluptez.  Et,  quoy  que  ce  soit,  elles 
font  de  telles  fautes  et  desordres,  que  non  seulement 
ils  sont  mal-aisez  à  r'establir,  mais  aussi  sont  de  mau- 
vais exemples  suivis  par  leurs  successeurs. 

Caton,  ayant  cognoissance  de  Testât  de  la  republi- 
que de  Rome,  que  la  liberté  estoit  opprimée  sans  re- 
mède, voyant  que  l'imprudence  du  peuple  tramoit 
le  lien  de  leur  oppression,  corrompu  par  pernicieuse 
libéralité  des  empereurs,  lesquels,  pour  les  comman- 
demens  continuels  et  victoires  obtenues,  avoient  gagné 
le  coeur  des  soldats  ,  pour  supporter  leur  tyrannie, 
de  laquelle  ils  tiroient  profit,  conseilloit  à  son  fils  de 
ne  se  mesler  aucunement  des  affaires  publics,  tant 
pour  ne  les  pouvoir  remettre  en  meilleur  estât;  que 

pour  le  danger  auquel  il  couroit,  sans  aucune  vitilité 
pour  luy,  la  vertu  n'estant  recompense'e  selon  son  me* 
rite.  Quand  en  un  Estât  la  principale  puissance  se 
porte  aux  desordres,  et  que  d'iceluy  les  officiers,  les 
mignons,  les  grands  et  les  gens  de  guerre  en  vivent  et 
en  tirent  utilité',  h  laquelle  ils  sont  interressez  ,  que 
peut  faire  un  particulier,  ny  une  foible  partie  de 
l'Estat,  sinon  de  se  perdre  et  allumer  des  guerres  et 
des  malheurs  à  la  ruyne  du  gênerai,  et  de  soy-mesme, 
sans  profit?  Et  ne  sert  de  monstrer  les  inconveniens 
que  ce  gouvernement  nous  amènera,  que  la  pieté'  est 
renverse'e,  la  justice,  les  grades,  estats  et  charges  en 
vente  ;  les  peuples  affligez  par  imposts ,  les  gens  de 
Lien  chassez  et  esloignez,  les  incapables  et  meschans 
préférez;  les  deniers,  les  finances  desrobées,  le  pu- 
blic abandonné  pour  le  particulier  ;  chacun  ne  se 
souciant  du  bouleversement  de  tout,  pourveu  qu'il 
obtienne  ses  interests. 

Ainsi  que  César,  passant  le  Rubicon,  se  propose 
que,  demeurant  en  son  devoir  dans  le  gouvernement 
des  Gaules ,  c'estoit  le  bien  de  la  republique,  son  danger 
et  péril  particulier  demeurant  dans  l'ordre  d'icelle;  pas- 
sant la  rivière  du  Rubicon,  confin  de  son  gouvernement, 
pour  porter  la  guerre  à  Rome,  c'estoit  le  commencement 
des  maux  de  tout  le  monde  :  il  préféra  son  salut  particu- 
lier au  gênerai.  Si,  après  la  mort  des  roys,  les  favoris 
eussent  voulu  r'establir  l'ancienne  règle  de  l'Estat ,  et 
se  contenter  de  médiocres  bien-faits,  ils  croy oient  que 
c'estoit  le  commencement  de  leurs  périls,  et  qu'il  va- 
loit  mieux  péricliter  tout  le  reste;  tellement  qu'au- 
cuns ont  choisi  de  maintenir  la  désolation  du  public  , 
acquérir  grande  quantité  de  places,  armes  puissantes, 

intéresser  les  plus  grands  à  leur  particulier,  régner 
par  la  force  :  ce  qui  leur  est  facile  lors  qu'ils  possèdent 
la  suprême  puissance. 

Si  est-ce  que  de  nostre  temps  les  favorits  du  roy 
Louys  XIII,  ayant  pris  ceste  voye  ,  ont  failly  à  se 
perdre,  et  n-e  se  sont  sauvez  que  par  l'imprudence 
des  trois  quarts  de  la  France  eslevez  contre  eux, 
tellement  que  ce  sont  effects  qui  ne  reiississent  pas 
toujours  ,  ainsi  qu'à  César  par  sa  valeur ,  et  à  eux 
par  la  sottise  de  leurs  adversaires  inexperimentez , 
femmes,  jeunes  gens,  guidez  par  la  présomption, 
incapables  de  donner  consed  ny  d'en  recevoir , 
sinon  de  ceux  qui  les  gouvernoient  et  trahissoient. 
Or  est  -  il  que  du  mal  qu'on  leur  vouloit  ils  ont 
tiré  leur  bien,  soit  par  la  volonté'  de  Dieu,  hazard 
de  la  fortune,  imprudence  de  leurs  ennemis,  et  im- 
puissance des  gens  de  bien  à  se  faire  croire  aux  jeunes 
princes  en  la  conduitte  des  affaires,  lesquels  estant 
appuyez  d'un  si  grand  party,  sont  succombez  par  leur 
faute  :  qui  mal  commence ,  mal  finit.  Et  il  est  advenu 
que  ceux  qui  ont  auparavant  pris  les  armes  pour  le 
bien  de  l'Estat ,  contraires  à  iceluy,  ont  fait  paroistro 
qu'ils  ne  s'aydoient  de  ce  spécieux  prétexte  que  pour 
leur  interest  ;  car  non  seulement  ils  l'ont  abandonné, 
ains  en  ont  fomenté  la  perte,  donnant  bardiesse  de 
monter  à  ceux  qui  n'osoient  regarder  en  asseurance  le 
pied  de  l'eschelle. 

Qui  sera  fait  impudent  ou  imprudent,  qui  vou- 
dra rallumer  un  feu  dans  le  milieu  des  tourmentes 
dans  lesquelles  il  s'ensevelira  sans  profit,  et  ne  ser- 
vira que  d'huile  dans  les  fiâmes,  à  la  ruine  générale 
du  peuple,  qui  ayme  mieux  souiïiir  toutes  les  inconi- 

moditez  et  ruines ,  qu'une  guerre  entreprise  en  une 
impossibilité  ;  et  faut  chercher  de  vivre  dans  l'Estat', 
sans  penser  maintenant  que  l'Estat  puisse  revivre  par 
nous.  Dieu  n'est- il  pas  assez  puissant  pour  changer 
le  mal  en  bien?  ne  serons -nous  pas  assez  patiens  d'en- 
durer que  par  iceluy  nos  péchez  soient  e:îfpiez?  Quand 
Lien  une  tyrannie  absolue  seroit  establie  (ce  qui  n'est 
pas  encore  ),  et  que  la  médecine  seroit  pire  que  la  ma- 
ladie, laquelle  seroit  sans  remède,  pourquoy  la  cher- 
cher, puisque  les  ingrediens  employez  à  ceste  guerisou 
apporteroient  d'autres  plus  grands  inconveniens? 

Aucuns  expérimentez  diront  qu'il  n'y  a  qu'à  tenter, 
qu'un  simple  progrez  des  armes  peut  changer  la  vo- 
lonté des  peuples.  Qu'ainsi  ne  soit  !  Plusieurs  ad* 
vouent  que  si  l'admirai  de  Chastillon,  djes  quatre  ba- 
tailles qu'il  a  donné  aux  roys,  en  eust  gagné  une,  il 
esloit  en  voye  de  changer  l'E^stat  ou  la  religion;  et 
en  ses  dernières  entreprises  iceux  remarquent  plu- 
sieurs fautes  :  que  si  une  ou  deux  ne  fussent  point 
esté,  il  y  a  grande  apparence  que  l'on  fust  venu  au 
bout  de  ce  dernier  dessein.  Mais  quoy  !  qu'appellerons 
nous  fautes?  Toutes  et  quantes  fois  qu'il  se  fera  une 
entreprise  semblable,  et  par  telles  gens  sans  conseil, 
il  ne  manquera  d'y  en  avoir,  ou  peut  estre  de  plus 
grandes.  Gognoissance  de  la  puissance  de  nostre  Sei* 
gneur,  lequel  esblouït  et  obscurcit,  empesche  de  s'ay- 
der  ny  conseiller  aux  exlremitez,  et  mesme  réduit 
les  entreprises  les  mieux  préméditées  à  rien  par  évé- 
nements impreveux ,  lorsqu'il  cognoist  les  cœurs  des 
entrepreneurs.  Et  si  leur  dessein  eust  réussi,  et  que 
tant  de  chefs  fussent  esté  contentez  des  gouvernemens, 
places  et  aigent  qu'ils  demandoient,  la  dissipation  de 

l'Estat  et  la  ruyne  du  peuple  estoit  sur  le  tapis,  nom- 
mément si  le  principal  d'entre  eux  n'eust  conservé 
,  Testât  royal,  en  s'opposant  aux  injustes  demandes 
qu'eussent  fait  ceux  qui  y  estoient  entrez  pour  leur 
propre  interest  seulement. 

Reste  à  voir  si  nous  pouvons  profiter  en  nous  mesmes 
de  nous  employer  pour  le  public  :  l'ancienne  opinion 
de  plusieurs  est  que  l'ingratitude  en  est  la  recom- 
pense, si  ce  n'est  que  nous  la  voulions  prendre  en  ce 
que  les  actions  vertueuses  nous  satisfont;  parce  que, 
de  s'attendre  aux  gratifications  des  supérieurs,  faudroit 
qu'ils  fussent  autres  qu'ils  ne  sont,  avoir  de  long-temps 
gagné  leur  amitié,  ou  estre  parens  de  ceux  qui  les 
gouvernent ,  ou  du  tout  adherans  à  leurs  opinions , 
quelques  injustes  qu'elles  soient ,  ce  qui  est  indigne 
des  gens  de  bien ,  et  d'autant  plus  de  ceux  dont  la 
vieillesse  leur  a  apporté  cognoissance  de  la  Cour,  qui 
devroicnt  estre  mocquez  et  mesprisez  s'ils  perdoient 
leur  liberté,  et  ne  pourroient  profiter  à  l'Estat,  moins 
à  eux.  De  là  il  faut  inférer  que  Caton  avoit  raison  ,  et 
les  gens  de  bien  à  imiter  ses  admonestements,  estant  la 
France  en  pareille  décadence  qu'estoit  Tempyre  ro- 
main lorsqu'il  conseilloit  son  fils. 

Au  mariage  du  roy  Philippe  et  de  Marie  d'Angle- 
terre, les  Anglais  monstrerent  tant  de  fiance,  servi- 
tude, et  impuissance  de  celuy  qui  espouse  leur  roy  ne, 
que  cela  servit  à  rompre  le  mariage  d'Henry  troisiesme 
avec  Elisabeth.  Aux  grandes  négociations  se  doivent 
voir  les  livres  qui  traictent  de  choses  semblables ,  pour 
se  résoudre;  le  temps  rarement  change  les  mœurs  des 
peuples.  L'entreprise  de  Gènes  estant  proposée  à  M.  du 
Mayne ,  à  moy  et  à  d'autres  nos  amis,  pour  changer 

lo  gouvernement  et  remettre  Testât' populaire  au- 
dessus,  fut  retardée  et  rompue  par  la  lecture  de  leur 
inconstance  et  légèreté'  passe'e. 

L'Empereur,  après  le  mariage  de  son  fils,  arrive  en 
juin  en  son  armée  ;  le  P\oy  fait  reveue  de  la  sienne  près 
de  Crevecœur,  part  pour*aller  aux  frontières  d'Artois, 
en  crainte  des  Anglais  nouvellement  alliez  de  ses 
contraires,  pour,  attaquant  une  place,  contraindre 
l'Empereur  au  combat.  Ranty  choisi  et  assiégé,  l'Em* 
pereur  vint  au  secours,  les  armées  l'une  devant  l'au' 
tre,  un  vallon  en  forme  de  fossé  large  de  cinquante 
pas  entre  deux.  L'Empereur  retranché  a  Ranty  à  sa 
main  gauche,  à  sa  droite  un  bois  continuant  de  son 
armée  jusques  à  celle  du  Roy.  Sa  Majesté  juge  ce  bois 
d'importance,  lequel  gagné  il  s'y  pourroit  placer  de 
l'artillerie  pour  battre  l'Empereur  et  le  faire  desloger 
de  son  assiete.  Il  donne  la  charge  de  ce  costé  à  M.  de 
Guise  ;  le  connestable  ne  peut  estre  en  deux  lieux. 
L'avant- garde,  pour  mieux  assiéger  Ranty,  estoit 
séparée  d'un  ruisseau,  sur  lequel  il  faisoit  faire 
plusieurs  ponts,  et  n'estoit  gardé  ce  logis  delà  l'eau, 
que  pour  empesclier  l'Empereur  de  le  prendre  et 
envitailîer  Ranty.  M.  de  Guise  fait  passer  de  nuict  à  la 
teste  du  bois  trois  cens  hommes ,  moitié  piquiers,  moi- 
tié arquebusiers,  partie  embusquez.  L'Empereur  y 
fait  donner  devant  jour;  ils  ne  s'apperçoivent  de  l'em- 
buscade; chargez  devant  et  derrier,  se  retirent  à  la  fa- 
veur de  la  nuict,  rapportant  à  l'Empereur  plus  grande 
troupe  qu'elle  n'estoit  au  bois. 

Le  treizième  d'aoust  i554  la  batterie  de  Ranty  re- 
double, l'Empereur  craint  la  honte  de  le  vpir  prendre 
devant  luy,  résout  de  gagner  ce  bois  en  gros,  sans 

s'obliger  à  la  bataille,  pour  le  retranchement  et  vallon 
qui  Tempeschoit  ;  juge  l'armée  du  Roy  occupe'o  à  la 
batterie,  divise'e  avec  son  avant-garde  d'un  ruisseau; 
le  pais  estroit,  fait  marcher  quatre  mil  arquebusiers 
italiens  et  espagnols,  quatre  pièces  de  campagne  pour 
gagner  le  pont,  et  deux  mil  lansquenets,  couverts  de 
deux  mil  reistres  soustenus   de  douze  cens  chevaux 
légers.  Le  comte  Wolfgang  leur  chef  avoit  eu  charge 
sous  Albert  de  Brandbourg  quand  il  prit  M.  d'Au- 
malle  :  cela  l'encourageoit  ;  estimant  ses  pistoliers  des 
diables  noircis,  se  ventoit  de  passer  sur  le  ventre  de 
toute  la  gendarmerie  française,  presomptueusement 
porte  en  sa  cornette  un  renard  mangeant  un  coq.  M.  de 
Guise  advertit  le  Roy  qu'il  mist  son  arme'e  en  bataille 
à  une  arquebuzade  du  bois.  Le  connestable  repasse  le 
ruisseau ,  commande  à  ce  qui  est  proche  du  Roy.  M.  de 
Guise,  par  l'advis  du  sieur  de  Tavannes,  mareschal  de 
camp,  place  et  fait  marcher  quatre  cens  chevaux  lé- 
gers, le  reste  d'iceux  estant  sous  M.  d'Aumalle  de  l'au- 
tre coste  du  bois,  pour  estre  préparé  à  tous  événe- 
ments :  ces  quatre  cens  chevaux  légers  soustenus  du 
sieur  de  Tavannes,  avec  sa  compagnie  bardée  des  pre- 
mières bardes  d'acier  qui  s'estoient  veues;  le  guidon 
et  les  archers  de  M.  de  Guise  soustenus  du  régiment 
de  gendarmerie  dudit  sieur.  D'abordée  les  trois  cens 
arquebusiers  sont  renversez  et  le  bois  gagné  par  les 
quatre  mil  f^.spagnols  et  Italiens,  à  la  chaleur  que  leur 
donnoient  les    deux  mil  reistres   costoyans   le  bois  ; 
commencent  à  tirer  du  bord  d'iceluy  en  la  plaine,  où 
estoit  en  bataille  l'armée  du  Roy  avec  les  Suisses,  Ita- 
liens et  Français.  M.  de  Guise  fait  charger  les  quatre 
cens  chevaux  légers  du  régiment  de  M.  de  Nemours: 

ils  sont  renversez,  le  baron  de  Curton  et  les  chefs  tuez 
par  les  reistres. 

Le  sieur  de  Tavannes  fait  charger  Forges  son  guidon 
avec  celuy  de  M.  de  Guise  dans  ce  gros,  qui  eurent 
pareille  fortune  et  les  chefs  tuez  ;  ce  gros  escadron 
perce  toutes  les  hayes  de  cavalerie  qui  se  présentent. 
Le  sieur  de  Tavannes  r  allie  les  défaits,  les  place  der- 
rier  sa  compagnie ,  choisit  le  temps ,  charge  moitié  en 
flanc  et  en  teste,  n'ayant  que  sa  compagnie  seule  et 
ses  ralliez  si  à  propos,  que  ce  gros  escadron  aucune- 
ment desordonné  des  charges  précédentes,  il  les  rompt, 
les  emporte;  et  son  cheval  estant  tué,  fut  remonté  par 
les  siens  dans  le  milieu  d'eux,  et  les  suivit  si  coura- 
geusement, qu'il  semble  que  celte  compagnie  vainque 
toute  l'armée ,  parce  que  les  reistres  se  renversent  et 
rompent  leurs  chevaux  légers ,  qui  les  suivoient  après 
leurs  lansquenets.  L'infanterie  espagnolle,  voyant  le 
desordre,  se  retire  en  fuitte,  poursuivie  de  l'infanterie 
royalle,  qui  donne  après  eux  dans  le  bois.  Tout  est 
suivy  par  le  sieur  de  Tavannes,  soustenu  de  M.  de 
Guise,  MM.  de  Nevers  et  Bouillon,  jusques  sur  le  bord 
du  vallon,  passé  en  confusion  parles  fuyards  favorisez 
de  l'artillerie  de  l'Empereur.  Quatre  pièces  des  Impé- 
riaux gagnées,  cinq  cornettes  defaictes,  dix  enseignes 
de  lansquenets  la  pluspart  tuez,  le  sieur  de  Tavannes 
demeure  à  la  teste. 

M.  de  Guise  essaye  luy  oster  l'honneur;  il  s'en  pare 
courageusement  en  ces  mots:  «  Monsieur  de  Tavannes, 
«  nous  avons  fait  la  plus  belle  charge  qui  fust  jamais.  » 
Ledict  sieur  de  Tavannes,  ne  luy  voulant  advoiier  qu'il 
y  eust  esté,  respond  :  «  Monsieur,  vous  m'avez  bien 
«  soustenu.  »  Apres,  M.  de  Guise  luy  mande  qu'il  s'al- 

last  rafraiscliii',  qu  il  en  avoit  besoin,  désirant  que  son 
escadron  demeurast  à  la  teste.  Le  sieur  de  Tavannes 
fin  respond  qu'il  est  eti  la  place  que  Dieu  et  son  espee 
luy  avoient  acquise.  Il  envoyé  au  Roy  la  cornette  du 
renard  qui  mangeoit  le  coq,  qui  denotoit  les  Français, 
du  mot  galluSj,  devoir  estre  mangez  par  les  renards 
allemands.  La  defence  en  fut  à  propos  pour  le  sieur 
de  Tavannes,  tant  parce  qu'il  estoit  bon  Français,  que 
parce  que  les  armes  de  Tavannes,  du  costé  de  sa  mère, 
sont  un  coq.  Il  n'est  besoin  de  raport  ;  le  Roy,  ayant 
tout  veu  de  ses  yeux,  envoyé  quérir  le  sieur  de  Ta- 
vannes, lequel ,  l'espëe  sanglante  devant  toute  l'armée. 
Sa  Majesté'  s'oste  l'Ordre  du  col  et  luy  met  au  sien  ; 
honneur  qui  a  peu  de  semblable?. 

Le  Roy,  sans  suivre  la  victoire,  se  campe  au  lieu  du. 
combat ,  présente  le  lendemain  la  bataille  à  l'Empe- 
reur, et  se  retire  :  Sa  Majesté  devoit  suivre  sa  victoire 
ou  prendre  Ranty.  Le  vainqueur  se  vante  d'une  ba- 
taille, les  vaincuz  n'advoiient  qu'un  rencontre;  chacun 
s'attribue  de  l'honneur.  Le  Roy  dit  n'avoir  attaqué 
Ranty  que  pour  faire  venir  l'Empereur  à  la  bataille, 
que  l'ayant  gagnée  il  se  contente.  L'Empereur  dit  qu'il 
estoit  venu  pour  lever  le  siège  de  Ranty,  et  en  estoit 
venu  à  bout. 

Les  rencontres  et  batailles  prennent  leurs  noms  se- 
lon le  grand  ou  peu  d'exploit  :  les  combats  où  le  canon 
tire  de  part  et  d'autre  sont  nommez  rencontres;  le 
nom  de  bataille  s'attribue  à  l'entière  victoire,  con- 
queste  du  champ ,  artillerie,  enseignes  et  bagages.  Le 
doute  est  si  le  gain  de  quelques  enseignes  et  d'artille- 
ries (les armées  restans  en  présence,  et  celle  qui  a  faict 
perte  se  retirant  en  ordre  )  se  doit  nommer  bataille  ; 

les  opinions  en  sont  diverses  :  la  mienne  est  que  ce 
nom  de  bataille  n'appartient  qu'à  la  route  et  perte  en- 
tière, et  que  Ranty  n'est  qu'une  rencontre.  Si  le  Roy 
eust  cogneu  son  advantage,  les  trancliées  de  l'Empe- 
reur n'estant  parfaictes,  la  victoire  entière  estoitsienne; 
tant  les  prémices  infortune'es  des  combats  apportent 
d'espouvante  et  de  dommage.  Il  faillit  de  ne  suivre  son 
bon-heur,  etl'Empereur  davantage ,  s'estant  laisse  vain- 
cre pour  avoir  myparty  son  arme'e  d'un  vallon,  se  te- 
nant fortifié  de  l'autre  costé  ;  qui  estoit  donner  partie 
de  son  arme'e  à  son  ennemy. 

Les  bardes  d'acier,  caparaçons,  flancars  de  beuflc, 
de  mailles,  servoient  aux  batailles  anciennes,  qui  se 
demesloient  avec  l'espée  et  la  lance  ;  le  peu  de  périls 
rendoient  les  combats  longs.  Tel  a  esté  fait  en  Italie , 
les  hommes  et  les  chevaux  si  bien  couverts,  que  de 
deux  cens  meslez  ne  s'en  tuoit  quatre  en  deux  heures. 
Les  grands  pistolets  rendent  ces  bardes  inutiles,  et  la 
meslée  si  périlleuse ,  qu'un  chacun  en  veut  sortir,  fai- 
sant les  combats  plus  courts,  où  l'on  ne  fait  que  pas- 
ser soudainement;  les  hommes  es^onnez ,  le  nombre 
des  mourans  et  blessez  font  les  victoires  promptes.  Les 
chevaux  armez  y  seroient  inutiles,  à  cause  de  la  pe- 
santeur des  espreuves  ;  ils  sont  assez  chargez  de  porter 
l'homme  et  ses  armes,  sans  en  porter  davantage  :  neant- 
moins  un  chanfrain  à  l'espreuve  et  quelques  platines 
au  poictral  pourroient  servir. 

Les  armes  de  mailles,  cuyr  boliilly,  cotonnines, 
servoient  aux  anciens,  lors  que  le  fer  estoit  rare  et  les 
nations  non  disciplinées;  les  lances,  les  espées  firent 
inventer  les  corcelets  et  salades  ;  les  pistolets ,  les  cui- 
races,  les  casques  à  l'épreuve.  Si  les  armes  offensives 

continuent  d'augmenter  ainsi  qu'elles  font,  par  les 
longs  pistolets,  viiolets,  mousquets,  poudres  et  balles 
artificielles,  il  sera  nécessaire  d'inventer  des  defences. 
Les  cuirasses  battues  à  froid,  trempées,  se  renforcent 
de  quelque  chose,  non  pour  résister  à  cette  force  ex- 
traordinaire. Ceux  qui  ne  veulent  rien  commettre  à 
fortune  ont  renforcé  leurs  cuiraces,  fabriqué  des  plas- 
trons doublez  de  lames,  leurs  casques  à  l'espreuve  du 
mousquet,  se  rendant  incapables  de  servir  dans  les 
combats,  estans  combattus,  encliaisnez  et  liez  de  la 
pesanteur  de  leurs  armes  :  ils  deviennent  enclumes 
immobiles,  chargeans  tellement  les  chevaux,  qu'aux 
moindres  accidents  ils  succombent  dessous;  leurs  cou- 
rages, leurs  entendemens  travaillez,  demy  vaincus, 
n'hazardent,  n'agissent,  ny  ne  font  rien  qui  vaille. 
Ceux  qui  s'arment  sans  espreuve  ne  veulent  venir 
aux  mains,  ou  en  sortir  bien  tost,  posans  l'artifice  au 
lieu  de  valeur;  c'est  une  cognoissance  de  ceux  qui  dé- 
sirent bien  combattre,  quand  ils  s'arment  bien  et  non 
incommodément.  La  mesure  entre  ces  deux  extremi- 
tez  est  d'avoir  le  devant  des  cuiraces,  du  casque,  deux 
lames  de  tassettes  et  brassarts  à  l'espreuve  de  l'arque- 
buse,  et  quelques  plastrons  contre  le  mousquet;  je  dis 
le  devant,  pour  n'apprendre  à  tourner  le  derrière,  et 
suffira  que  le  reste  des  armes  résiste  à  Tespée.  Tous  les 
soldats  n'ont  de  bons  pistolets  chargez  artificiellement  ; 
ils  n'y  mettent  la  peine  ny  la  despense;  et  si  l'espreuve 
susdite  ne  sert  contre  les  coups  choisis  et  chargez  à 
loisir  au  logis,  elle  résistera  au  commun,  du  moins 
elle  asseure  les  timides;  la  poudre,  balles,  cartou- 
ches, ne  se  chargent  parmy  les  tumultes  et  transports, 
ainsi  que  les  préparez  au  logis ,   qui  emportent  la 

pièce.  Il  est  impossible  que  les  capitaines,  dans  les 
pesants  casques  et  cuiraces  frappez  reïteiément  de 
leurs  fers  et  agitez  du  cheval ,  puissent  faire  leur  de- 
voir :  la  conception ,  l'imagination ,  partie  de  l'esprit 
est  si  joincte  au  corps,  qu'elle  diminue  par  l'excessif 
travail  d'iceluy.  Il  est  difficile  à  ces  enferrez  de  demeu- 
rer en  mesme  assiete  en  sens  rassis,  de  voir,  d'ouïr, 
de  galoper,  selon  la  nécessité,  laquelle  voudroit  que 
le  gênerai  et  le  marescbal  de  camp  volassent,  ou 
eussent  en  mesme  temps  plusieurs  corps  pour  ordon- 
ner par  tout. 

Les  valeureux  hommes  de  commandemens  propo- 
seront leur  honneur  au  danger ,  et  au  milieu  des  ar- 
quebuzades  jetteront  les  armes  si  pesantes,  qui'  les 
empeschent  de  comprendre,  d'ouyr  et  faire  ce  qu'ils 
doivent.  Du  moins  faut  avoir  les  yeux  fort  descouverts, 
porter  une  forme  de  bourguignotte,  le  devant  à  l'es- 
preuve ,  avec  la  lame  sur  le  front  avancée  pour  cou- 
vrir le  visage  :  si  celuy  qui  commande  se  veut  ayder 
de  casque  et  de  plastron  à  l'espreuve  du  mousquet,  il 
ne  les  doit  prendre  que  lors  qu'il  va  à  la  charge.  Af- 
fligé et  combattu  de  cette  pesanteur  d'armes,  retour- 
nant des  entreprises  où  j'avois  esté,  je  cherchois  moyen 
de  me  descharger  de  ce  faiz  sur  le  cheval,  desseignant 
une  grande  selle  d'armes  à  l'espreuve,  dont  le  devant 
lînist  au  milieu  de  l'estomac  et  le  derrier  au  dessous  des 
espaules,  avec  un  grand  haussecol  à  l'allemande  à 
l'espreuve,  portans  ses  moignons.  Et  faudroit  des  pie- 
ces  tenans  à  ladite  selle,  qui  fermeroient  à  crochet,  et 
couvriroientle  corps  depuis  le  genoiiil  jusques  au  dessus 
de  la  hanche  :  ainsi  ledit  cheval  porteroit  les  deux  tiers 
du  poids  de  la  cuirace ,  tassettes  et  culotes.  L'incom- 

moditc  seroit  de  pouvoir  bien  remuer  les  bras^  sans 
empeschement  de  la  selle,  de  laquelle  on  se  pourroit 
depestrer  aisément  si  le  cheval  tomboit,  en  levant  les 
cr^hets  qui  fermeroient  les  tassettes;  el  semble  qu'à 
tirer  du  pistolet  lesdits  bras  n'ont  pas  grande  peine. 
Ce  n'est  pas  que  je  ne  juge  les  armes  dont  on  se  sert 
plus  utiles  et  propres  que  ceste  invention ,  que  je  faisois 
pour  me  vanger  de  l'importunité  de  celles  de  mainte- 
nant. 

Les  armes  de  nos  ayeuls  estoient  la  lance,  la  hache, 
masse  d'armes  et  l'espe'è  :  la  dernière  nous  reste ,  les 
autres  sont  estimées  de  peu  de  valeur,  tant  pour  estre 
les  armes  à  l'espreuve,  qui  ne  se  percent  ny  enfoncent 
facilement,  que  pour  estre  l'invention  des  pistolets 
meilleure.  Pour  donner  un  bon  coup  de  lance,  l'homme 
et  le  cheval  doivent  estre  forts  et  bons,  au  trot  ny  au 
galop  il  ne  fait  point  d'ell'ect  ;  il  faut  qu'il  soit  donné  à 
pleine  course,  en  beaux  pays  ,  les  chevaux  fraiz,  le  fer 
bien  esmolu,  l'arrest  et  le  cuyr  qui  Tarreste  certain, 
la  lance  médiocre  :  si  elle  est  trop  forte ,  elle  est  crainte 
de  celuy  qui  la  porte  et  luy  fait  plus  de  mal  qu'à  l'en- 
nemy  mesmes,  et  l'ayme  mieux  laisser  couler  à  terre 
que  la  rompre  ;  si  foible  (  ainsi  que  ceux  qui  les  redou- 
tent ont  accoustumé  de  les  afîbiblir  et  cheviller),  elle 
voile  en  esclats  sans  effect.  Cinq  ou  six  coups  d'icelles 
souvent  ne  percent  ny  ne  font  aucun  dommage ,  si  ce 
n'est  aux  chevaux,  là  oii  (voyant  l'invention  de  l'es- 
preuve  des  armes)  l'on  commandoit  dé  donner. 

Il  se  peut  alléguer  des  difficultez  aux  pistolets;  la 

poudre,  la  balle,  la  pierre,  le  ressort,  le  canon,  sont 

plusieurs  parties  dont  le  manquement  de  l'une  rend 

inutile  le  reste  j  qu'il  faut  que  le  bout  touche,  ou  le 

coup  est  incertain  et  de  peu  d'effect.  Cela  se  peut  al- 
léguer pour  disputer,  non  par  raison  :  le  pistolet  em- 
porte le  dessus;  il  perce,  il  tue,  il  porte  la  mort  et  la 
crainte  avec  soy  j  les  plus  foibles  hommes,  poupjieu 
qu'ils  ayent  du  courage,  s'en  peuvent  l)ien  servir, 
mesmes  sur  des  meschants  chevaux.  Il  seroit  nécessaire 
que  les  soldats  portassent  trois  pistolets,  et  du  moins 
deux  :  celuy  qui  se  met  à  la  main  allant  à  la  charge 
n'empesche  plus;  les  deux  autres  se  peuvent  aproprier 
au  long  des  selles,  qui  ne  nuisent  à  la  bride,  ny  ne 
peuvent  estre  saisiz  des  ennemis ,  qui  ont  autre  chose  à 
penser  dans  les  charges. 

Quoy  que  l'on  ait  peu  monstrer  aux  Italiens  l'inuti- 
lité des  lances,  eux,  pour  y  estre  nouiriz  et  apris,  ne 
les  ont  voulu  quiter  :  s'il  est  force  de  s'en  servir,  il  les 
faut  mettre  sur  le  flanc  droit,  pour  charger  dans  le 
flanc  gauche  des  ennemis,  non  en  espérance  qu'ils 
passent  au  travers,  mais  pour  les  desordonner  et  faire 
tirer  et  descharger  leurs  pistolets.  Pour  preuve  que  les 
armes  de  feu  d'aujourd'huy  sont  plus  offensives  et  font 
plus  d'effect  que  la  lance  et  espée  des  anciens,  il  s'est 
fait  plusieurs  combats  en  Italie  avec  les  armes  an- 
ciennes, qui  duroient  trois  et  quatre  heures,  et  entre 
cinq  cens  il  ne  se  tuoit  pas  dix  hommes  :  le  reste,  l)ien 
armé  contre  les  coups  d'espées,  chamailloit  sans  ef- 
fect  ;  maintenant  une  heure  oste  ou  donne  la  victoire. 
L'espée  est  une  arme  très-utile  à  tous,  et  principale- 
ment aux  vaillans  qui  s'en  sçavent  ayder  et  se  mesler. 
Les  estocs  non  ti  enchans  ne  sont  si  bons  que  les  espées 
renforcées,  bien  affdées,  qui  servent  de  fun  et  de 
l'autre  ,  de  donner  dans  le  flanc  des  chevaux  et  du 
trenchant  sur  les  visages  et  l)ras  descouverts. 

La  vraye  monture  du  soldat  sont  ciievaux  d'Aile* 
magne  ou  de  France  :  ils  ne  sont  délicats,  ne  bégayent 
point,  et  n'ont  imperfection,  sinon  la  bouche  forte  (ce 
qui  se  peut  corriger)  ,  et  encores  vaut-il  mieux  qu'ils 
rayent  forte,  que  si,  pour  l'avoir  trop  tendre,  ils  es- 
toient  renversez.  Les  chevaux  frizons,  les  roussins, 
despaysez,  exercitez  par  mesure  quelque  temps  en  la 
France,  nourris  de  gerbes  et  de  tous  grains,  changent 
d'estre  et  de  courage,  et  ne  doivent  rien  aux  autres 
chevaux;  le  tout  est  qu'ils  soient  si  forts  que  l'on 
puisse  demeurer  droict  dans  les  combats.  Les  compa- 
gnies d'arquebuziers  à  cheval  servent  pour  couvrir  le 
logis  des  armées,  aller  aux  entreprises  et  faire  des  de- 
gasts;  tirant  à  cheval  ils  ne  font  rien  qui  vaille;  ils 
doivent  estre  contraincts  de  mettre  pied  à  terre.  Les 
mousquets  sont  nécessaires  parmy  eux  pour  flanquer 
les  escadrons  :  outre  leurs  armes,  doivent  porter  des 
cordes  et  chaisnes  pour  enchaisner  les  chevaux  et  en 
faire  hayes,  si  la  nécessité  les  contrainct.  Ils  sont  gran- 
dement nécessaires  pour  les  advancer  en  de  meschans 
logis,  couvrir  la  cavallerie  et  luy  donner  temps  de 
monter  à  cheval  :  barriquez  dans  les  églises  à  demy 
lieuë  de  la  teste  des  armées,  sont  tres-necessaires, 
pour  par  leur  perte  (de  nulle  importance  )  empescher 
une  surprinse.  Les  carabins  bien  montez  comme  les 
chevaux  légers  sont  utiles,  servent  des  deux  armes,  et 
mesmement  pour  faire  sortir  la  cavallerie,  qui  tient 
ferme  de  son  advantage,  s'advançant  et  retirant  à 
propos. 

Qui  charge  à  propos  et  en  ordre  est  victorieux  :  les 
troupes  mises  en  bataille  en  queiie  l'une  de  l'autre  se 
renversent;  la  peur  jette  les  vaincus  au  milieu  de  ceux 

lO. 

qui  les  sonstiennent  et  les  rompent  :  les  assieles  es- 
troictes  doivent  estre  considérées.  C'est  advantage  de 
charger  en  flanc;  ceux  qui  vont  au  galop  mènent  peu 
de  gens  desordonnez  au  combat  :  marcher  au  pas , 
faire  souvent  des  haltes,  les  capitaines  estans  en  front 
et  sur  les  pointes,  les  mareschaux  des  logis  denier, 
frappans  les  coiiards.  Si  le  capitaine  ne  charge  des  pre- 
miers et  ne  sert  d'exemple ,  tout  va  mal  :  bien  peut-il 
faire  charger  trente  hommes  devant  luy,  jeunes  et  va- 
leureux; autrement  ils  laissent  la  part  du  capitaine  et 
n'efïlorent  qu'un  coing.  Les  poltrons  aisément  se  def- 
font  des  charges,  tenant  à  bride  à  six  pas  des  ennemis, 
et  laissant  enfoncer  leurs  compagnons  ;  mais  les  char- 
ges au  pas,  au  petit  trot,  les  font  cognoistre  tels  qu'ils 
sont ,  et  leur  font  perdre  l'artifice  ;  les  derniers  rangs 
les  poussent  mal-gré  eux. 

Une  douzaine  de  braves,  ayans  de  forts  clievaux, 
dans  un  rang  de  trente,  fendent  les  ennemis;  c'est  ce 
que  fait  le  coing  de  fer  au  bois,  sans  essayer  de  passer 
un  à  un,  se  serrer  et  fendre  l'escadron;  ils  se  re- 
tiennent en  estât  de  r  alliement  après  la  charge  :  il  se 
doit  reserver  trente  hommes  contre  ceux  qui  voudroient 
charger  en  flanc  ou  gagner  le  derrier.  Charger  de 
haut  en  bas,  le  soleil  et  la  poussière  au  dos,  est  utile; 
attendre  les  ennemis  est  advantage  :  le  marcher  in- 
considéré desordonne.  11  se  peut  prendre  assiete  cou- 
verte d'un  fossé  ou  d'une  haye,  que  l'ennemy  ne 
passe  sans  se  rompre.  L'ordre  des  reistres  en  limaçon, 
tirant  leurs  pistolets ,  est  aisément  battu  ;  passer  au 
ti-avers  seroit  mieux  :  de  vaillans  à  vaillans ,  le  plus 
de  pistolets,  d'asseurance  et  de  bons  chevaux,  l'em- 
portent Plusieurs  passent  par  les  escadrons  sans  frap- 

per,  en  sortent  pistolets  bandez  et  espe'es  blanches, 
faute  d'esti  e  admonestez  avant  les  charges ,  au  moins 
de  monstrer  qu'ils  ont  frappé  un  coup.  Les  roussins, 
les  frisons ,  sont  meilleurs  que  les  chevaux  d'Italie. 

Ceux  qui  sont  au  milieu  des  escadrons  doivent  estre 
advertis  de  ne  tirer  au  dos  des  leurs ,  prévenir  les  bruits 
de  la  peur,  passion  ou  ardeur.  Ceux  qui  se  fient  aux 
leurs  peuvent  charger  avec  eux  de  quinze  pas  au  petit 
galop, l'eslancement  sert:  faut  cognoistreceux  que  l'on 
fait  charger  devant  soy,  parce  que  les  coiiards  rompent 
les  leurs,  s'arrestant  sur  la  considération  du  danger 
d'estre  entre  deux,  se  renversent  coustumierement  sur 
les  leurs  mesmes.  Seroit  mieux  les  faire  charger  par 
un  coing  ou  par  flanc ,  s'ils  n'estoient  bien  déterminez 
à  charger  par  le  milieu ,  d'autant  que  ces  trente  don- 
nant sans  feinte  dans  le  milieu,  il  ne  s'en  sauve  les 
deux  tiers:  et  si  c'est  un  capitaine  rusé,  cognoissant 
qu'il  faut  qu'il  boive  tout  le  danger,  s'il  n'est  fort  ex- 
cité, souvent  ne  charge  que  par  un  coing,  faisant  un 
caracol  pour  laisser  la  meilleure  part  du  hazard  à  son 
chef  Les  capitaines  et  soldats  proches  des  ennemis 
doivent  s'accoustumer  à  porter  leurs  armes,  sans  se 
fier  aux  valets,  évitant  le  desordre  qui  advient  quand 
ils  les  vont  chercher  au  bagage. 

Le  capitaine  ne  se  doit  lier  aux  soldats  de  leurs 
armes ,  ny  de  leurs  chevaux  ;  il  les  doit  espreuver,  vi- 
siter et  cognoistre.  Il  sert  de  sçavoir  le  nom  des  sol- 
dats, qui,  se  sentans  nommer,  ont  honte  de  retourner, 
et  marchent  en  avant  :  leur  remonstrer  de  ne  perdre 
l'entendement,  et  de  ne  tirer  en  vain  ny  en  Fair.  L'es- 
prit des  soldats  doit  estre  préoccupé  par  advertisse- 
ment  et  par  ordre  j  loger  l'hardiesse  en  leurs  cœurs  ^ 

autrement  par  FiiTia^ination  et  bruictsla  peur  s'y  met: 
les  paroles  hautaines  sont  nécessaires;  monstrer  regret 
que  les  ennemis  ne  sont  davantage  ,  pour  avoir  plus 
dlionneur.  Ne  croire  les  battus  ny  les  fuyards,  dont 
fa  peur  augmente  le  nomljre  des  ennemis  ;  ne  per- 
mettre aux  soldats  de  parler  ny  de  donner  advis,  blas* 
mer  leur  indiscrétion.  Se  résoudre  à  trente  pas  du  g».'o»s 
que  l'on  conduit,  à  ce  que  les  raisons  de  retraicte  de- 
duittes  (si  elle  est  nécessaire)  ne  la  facent  soudaine- 
ment prendre  aux  soldats;  et  que  l'on  soit  adverty 
premièrement  qu'eux,  sans  qu'ils  sçachent  nouvelles 
que  ce  que  le  chef  jugera  bon  leur  estre  communi- 
qué :  les  rangs  observez  exactement  empeschcnt  les 
confusions.  Il  suffit  que  le  devant  du  casque  et  de  la 
cuiiace  soient  à  l'éspreuve ,  trois  lames  des  brassars 
et  tassetes  reserve'es  à  l'éspreuve  pour  les.  capitaines. 
Les  lanciers  doivent  estre  à  droicte  des  escadrons  pour 
charger  au  flanc  gauche  des  ennemis.  L'arquebuserie 
est  nécessaire  à  la  cavalerie  ;  aucuns  les  font  marcher 
sur  les  flancs  ,  autres  devant  l'escadron  :  ils  peuvent 
tirer  ensemble  estant  placez ,  le  premier  sur  un  ge- 
nouil,  le  second  courbe',  et  le  tiers  droict. 

La  cavalerie  ne  se  doit  avancer  avant  qu'ils  ayent 
tiré,  qui  doit  estre  de  cinquante  pas  ;  aucuns  les  cou- 
vrent d'un  rang  de  chevaux,  qui  s'ostent  voyant  les 
ennemis.  Il  faut  monstrer  à  l'arquebuserie  la  seureté 
de  sa  retiaicte,  si  ce  n'est  qu'ils  ajent  grande  fiance  a 
la  cavalerie  ;  autrement  ils  ne  font  rien  qui  vaille  de 
peur.  Geste  arquebuserie  et  mousqueterie  est  nécessaire 
avec  la  cavalerie;  elle  apporte  l'advantage,  estropiant 
hommes  et  chevaux  des  premiers ,  des  plus  courageux  , 
avant  qu'ils  viennent  aux  mains.  César  blasme  Pompe'e 

d'avoir  fait  tenir  ierme  à  ses  soldais  :  1  esiaiiceuieiit  de 
la  course  augiiiente  la  force,  emporte  et  sert  princi- 
palement à  la  cavalerie ,  les  espérons  mettant  les  che- 
vaux hors  des  considérations  du  danger.  Ceux  qui 
prendront  le  galop  de  plus  de  quinze  pas  sans  prendre 
garde  à  leurs  soldats,  sont  en  danger  d'aller  seuls  à  la 
charge  s'ensevelir  dans  les  ennefnis  ;  tellement  qu'il 
vaudroit  mieux  attendre  la  charge  que  d'y  donner 
desordonnement. 

Ceux  qui  marchent  lentement ,  et  ne  prennent  le 
grand  trot  ou  petit  galop  qu'à  dix  pas  des  ennemis, 
ne  se  précipitent  seuls.  Il  faut  prendre  garde  de  ne  se 
desordonner  ny  transporter  aux  bruits  et  advis;  il  vaut 
bien  mieux  prendre  temps  pour  penser,  que  de  faire 
quelque  chose  sans  considération  et  à  la  volée,  et  ne 
changer  de  bas  en  haut  ;  se  donner  loisir  de  considérer 
et  recognoistre  l'empeschement  des  hayes,  des  fossez  ; 
éviter  le  sable,  la  boue,  le  mauvais  ou  bon  chemin, 
pour  conserver  l'haleine  aux  chevaux.  La  foiblesse , 
l'accoustumance  de  battre  ses  ennemis,  leur  peu  de 
courage,  et  leur  desordre  bien  recogneuz  ,  dispensent 
de  quelques  unes  de  ces  observations ,  toutesfois  avec 
telle  discrétion  ,  que  trop  d'opinion  du  défaut  d'au- 
truy  ne  fasse  faillir  soy-mesme,  et  ne  tourne  l'advan- 
tage  du  costé  de  ceux  qui  l'avoient  perdu. 

Les  charges  de  maintenant  se  font  au  trot;  les  six 
voltes  sont  nécessaires  comme  ancienement  aux  com- 
bats de  lances  et  d'espées  en  liaye.  Un  soldat  peut  dres- 
ser son  cheval,  parer  et  tourner  à  toutes  mains:  les 
courbettes  relevées  renversent  les  chevaux  aux  charges, 
leur  égarent  les  bouches  :  les  emboucheures  se  cog» 
noissent  par  expérience.  L'art  d'escuyer,  comme  les 

autres,  pipe  les  hommes;  un  escolier  et  un  cheval  se 
peuvent  dresser  en  trois  mois  pour  la  guerre  ;  le  reste 
est  superflu ,  si  ce  n'est  pour  les  cavaliers  combattans 
à  cheval  en  duel.  Les  roys,  les  republiques  ne  de- 
vroient  laisser  perdre  temps  à  la  jeunesse  qui  dépend 
des  années  aux  choses  inutiles,  non  en  cest  art  seul^ 
mais  en  plusieurs  autres;  ils  ont  inventé  des  longueurs, 
forgé  des  mots  obscurs  et  des  observations  difficiles  et 
inutiles,  pour  tirer  de  l'argent  des  ignorans  :  d'un  mes- 
tier  on  en  fait  trois  ou  quatre. 

La  théologie,  droict ,  médecine,  ont  de  plus  courts^ 
chemins  que  ceux  qui  se  practiquent  maintenant  :  les 
Jesuistes  apprennent  en  trois  ans  ce  qu'on  apprenoit 
en  dix  ;  il  en  viendra  cy-apres  qui  l'apprendront  en 
dix-lîuict  mois.  Les  Turcs  n'ont  advocats  ny  procu- 
reurs; les  advocats  devroient  estre  piocureurs,  les 
médecins  apotiquaires ,  les  escuyers  escrimeurs,  les 
marchands  vendre  toutes  damées,  et  bannir  les  arts 
inutiles  ,  à  ce  que  plus  de  gens  se  missent  au  labou- 
rage. Les  deux  tiers  des  hommes  se  nourrissent  sans 
rien  faire;  s'il  y  avoit  plus  çle  laboureurs ,  les  terres  en 
seroient  mieux  cultivées,  et  l'abondance  plus  grande; 
les  estrangers  auroient  plus  besoin  de  nous  que  nous 
d'eux. 

C'est  une  invention  de  recompenser  les  hommes  sans 
despence  du  public;  les  Perses  permettoient  aux  vaillans 
de  porter  des  bracelets  et  chaisnes  ;  les  Romains  ,  des 
couronnes,  des  bagues;  les  Turcs,  des  plumes  et  pointes 
sur  les  turbans  ;  les  roys  de  France,  d'Espagne  et  d'An- 
gleterre recognoissent  les  signalez  de  leur  ordre,  qu'ils 
estiment  plus  que  quantité  d'or.  Celte  invention  de 
chevalerie   est  née  en  Angleterre,  n'estant  du  tout 

fable  ce  qui  se  dit  de  la  table  ronde  :  les  ordres  de 
TEstoille,  Sainct  Michel,  Sainct  Esprit,  ont  esté  créez 
et  changez  en  divers  temps,  pour  remédier  à  la  con- 
fusion de  la  multitude  des  pourveus ,  qui  les  avoient 
obtenu  par  importunite'  et  faveur.  L'ordre  de  Sainct 
Jaques  en  Espagne,  la  Toison  en  Bourgogne,  l'An-r 
nonciade  en  Savoy e,  la  Jarretière  en  Angleterre,  ont 
esté  envoyé  des  roys  mal  à  propos  l'un  à  l'autre,  parce 
que  les  serments  d'iceux  ne  se  pouvoient  observer  es- 

-  tans  ennemis.  Tous  ces  roys  faillent,  pourvoyans  à  cest 
ordre  les  princes  de  leur  sang  et  les  plus  riches,  au 
lieu  qu'il  n'y  devroit  estre  receu  que  les  plus  vaillants; 
mesmesleursMajesteznele  devroient  porter  que  l'ayant 
mente  en  bataille.  Ce  n'est  une  marque  de  richesse  ny 
de  maison  illustre,  mais  bien  de  valeur.  Il  ne  se  doit 
faire  des  chevaliers  de  l'Acolade  avant  le  combat  ;  il 
seroit  mieux  après  qu'ils  l'auroient  mérité.  Il  semble 
que  le  mot  de  chevalier,  dont  l'ethymologie  est  d'une 
beste,  est  mal  inventé,  ainsi  que  si  le  cheval  par- 
ticipoit  à  cest  honneur,  et  qu'il  ne  peust  estre  con- 
féré à  ceux  qui  combattent  à  pied.  Cest  ordre  ne  se 
devroit  donner  que  par  l'advis  de  tous  les  chevaliers  , 
après  avoir  debatu  leurs  mérites  ;  c'est  pourquoy  il  y  a 

^  un  secrétaire  et  un  chancelier  des  ordres,  pour  escrire 
les  actes  généreux  de  ceux  qui  aspirent  à  cette  dignité. 
Le  roy  Henry  III,  auteur  de  l'ordre  du  Sainct  Es- 
prit, vouloit  réduire  les  abbayes  en  commanderies,  à 
l'imitation  du  roy  d'Espagne;  il  fut  empesché  du  Pape: 
ce  fust  esté  une  grande  descharge  de  conscience  pour 
la  noblesse  qui  possède  des  bénéfices  pour  recom- 
pense de  services.  Sa  Majesté  desiroit  asseurer  les 
grands  par  serments.   Ceux  qui  jurèrent  au  Sainct 

Esprit  manquèrent,  nommément  MM.  de  Guise  aux 
serments  qu'ils  avoient  fait  sur  le  sainct  sacrement, 
qui  semble  avoir  dispensé  le  Roy  de  fausser  celuy 
qu'il  fit  à  Blois  sur  Fliostie  ,  dont  advint  la  mort 
d'iceux  seigneurs  de  Guise ,  et  du  P\oy  après  :  Fun 
et  l'autre  manquèrent.  Si  j'eusse  accepté  cest  ordre 
du  Sainct  Esprit,  qui  me  fut  alors  offert,  je  n'eusse 
esté  de  la  Ligue,  pour  estre  le  serment  à  la  personne 
plus  qu'à  l'Estat  :  voyant  le  desordre  des  roys ,  je 
suis  esté  gouverneur  de  païs,  de  places,  capitaine  de 
gendarmes,  et  me  suis  tousjours  abstenu  de  faire  ser- 
ment à  leurs  Majestez,  aux  chanceliers  et  commissaires 
des  guerres,  encor  que  nous  ayons  le  serment  de  nais- 
sans.  C'est  se  tromper  de  se  desdire  dans  le  cœur  du 
serment  proféré  de  vive  voix;  les  protestations  secrètes 
sont  inutiles  devant  Dieu. 

Cest  ordre  du  Sainct  Esprit  fut  calomnié  que  les 
chifres  des  manteaux  estoient  faits  pour  Tamour  de 
Ouellus  et  de  Maugiron,  mignons  de  Sa  Majesté;  que 
c'estoient  leurs  jeux  funèbres  comparez  à  ceux  d'E- 
pliestion  et  Alcinoi  :  aussi  le  roy  Henry  IV  a  fait  chan- 
ger les  chifres  et  coliers.  Quasi  le  pareil  desordre  est 
au  grand  nombre  des  chevaliers  du  Sainct  Esprit  qu'il 
estoit  en  celuy  de  Sainct  Michel.  Tous  ces  ordres  ont 
esté  si  à  mépris,  que,  m'estans  offerts,  je  les  ay  des- 
daignez, et  les  pouvois  avoir  honnorablement  après 
le  rencontre  de  Dormans  et  autres  lieux  où  je  me 
suis  signalé.  J'ay  souvent  eu  trois  membres  en  ma 
compagnie  qui  avoient  cest  ordre  de  Sainct  Michel, 
que  je  ne  voulois  porter,  et  avois  dans  les  coffres  de 
mon  père,  en  blanc,  demye  douzaine  de  patentes 
d'iceluy  ordre,  pour  donner  à  qui  il  me  plairoit.  Ja- 

mais  la  confusion  ne  fut  telle  en  ces  ordres  qu'elle 
a  este'  en  l'année  i6ao,  que  les  trois  quarts  de  ceux 
qui  ont  esté  pourveus  de  ce  colier  n'ont  jamais  tiré 
leurs  espées  ny  veu  combats  qu'en  peinture,  et  plu- 
sieurs d'iceux  d'obscure  extraction,  xlinsi  l'ordre  qui 
estoit  donné  aux  chevaliers  errans  aagez  de  vingt  ans, 
ou  à  ceux  de  l'Acolade,  qui  se  donnoit  avant  que  ve- 
nir au  combat  pour  l'espérance  du  bien-fait  advenir, 
renaistra  en  France,  et  sera  marque  de  faveur  et  non 
d'honneur. 

Et  quand  ceux  qui  portoient  ce  colier  au  passé  es- 
toient  veus  des  peuples,  iceux  les  honoroient,  et  ne 
doutoient  point  qu'ils  ne  fussent  esté  en  de  grandes 
batailles,  assauts  et  combats,  ou  fait  de  grands  ser- 
vices au  Roy  :  maintenant  ils  s'en  mocquent,  et  n'en 
font  aucun  cas,  cognoissant  que  c'est  une  marque  de 
faveur  et  non  d'honneur.  Est  admiré  que  quelques 
uns  de  valeur  ont  voulu  prendre  cest  ordre  parmy 
tant  d'autres  qui  ne  l'ont  mérité,  plus  à  leur  honte 
qu'à  leur  honneur.  Et  à  quel  propos  donner  cest  ordre, 
qui  ne  se  donnoit  que  pour  mérite  et  pour  avoir  servy, 
puisque  depuis  vingt  ans  il  ne  s'est  présenté  occasion 
là  où  ils  le  puissent  avoir  acquis  ?  Et  qu'est  devenue 
ceste  vertueuse  cérémonie,  qu'il  faloit  dire  dans  leur 
cliapitre  les  faits  généreux  et  grandes  entreprises  exé- 
cutées qui  rendoient  dignes  de  ce  colier  ceux  qui  le 
demandoient?  Que  diront  ils?  qu'ils  ont  bien  esté  à  la 
chasse,  bien  fait  l'amour,  ont  sceu  faire  plusieurs  exer- 
cices ,  vestus  de  clinquants  pour  toutes  armes ,  cour- 
tisans advisez  qui  ont  bien  sceu  joiier  à  boute-hors  : 
bref  ils  ne  peuvent  alléguer,  la  pluspart  d'eux,  aucune 
générosité  vertueuse. 

Kn  septembre ,  Farme'e  première  preste  fut  pre-" 
miere  à  se  rompre  :  le  Roy  court  aux  plaisirs  ;  le 
coiinestable  congédie  l'armée  et  en  laisse  partie  à 
M.  de  Yandosme,  en  Picardie.  L'Empereur,  adverti, 
défait  sur  la  retraicte  les  Escossais  -,  l'hyver  sépare 
la  guerre.  Les  Anglais  procurent  la  paix  ,  tiennent 
leur  alliance  peu  utile  avec  l'Empereur,  pour  sa 
vieillesse,  dont  les  infirmitez  aflbiblissent  le  corps  et 
l'esprit,  et  attiédissent  le  sang  et  le  courage.  Sa  Majesté 
imperialle  mesprise  les  vanitez ,  désire  le  repos  pour 
travailler  au  salut  de  l'ame  ;  la  paix  se  doit  souhaitter 
quand  on  a  l'avantage  :  tous  deux  en  pensent  avoir  : 
l'un  en  l'alliance  d'Angleterre,  l'autre  en  la  rencontre 
de  Ranty  ;  ils  advoiient  les  propositions  d'accord ,  et 
en  rejettent  l'effect.  Mariambourg ,  conqueste  du 
connestable,  à  l'estroit  de  vivres,  est  renvitaillé  par 
MM.  de  Nevers  et  de  Bourdilîon  ,  en  présence  des 
ennemis  ;  le  mareschal  de  Glaives  construit  le  fort 
de  Philippeville,  il  meurt,  ses  troupes  se  dissipent. 
Mil  chevaux  d'arriere-ban  furent  défaits  par  les  Im- 
périaux, pour  estre  plus  soigneux  de  butin  que  de 
garde. 

[i 555]  Le  pape  Jules  fait  place  à  Marcel  Scrvin  de 
Montulpian ,  qui  meurt  en  vingt  et  un  jours  :  Pierre 
Caraphe,  napolitain,  est  esleu  pape,  nommé  Paul 
quatriesme.  La  route  de  Strosse  avoit  renversé  les 
affaires  de  France  en  Italie ,  aucunement  relevez  en 
Piedmont  par  M.  de  Brissac,  qui  fortifie  Sainct  Jaques, 
surprend  Gazai  endormis  en  festins.  Le  duc  d'Albe, 
successeur  de  Gonzague,  assiège  Sainct  Jaques  sans 
effect,  diminue  son  armée  à  l'usance  des  sièges.  Le 
sieur  de  Brissac  assiège  et  prend  Vulpian  et  Mont- 


SErGNETJR.  DE  TAVANNES.    [l555]  lO'J 

caicle.  Le  duc  d'Albe  ali'oibly  se  retire  à  Milan ,  d'où 
il  avoit  este'  fait  gouverneur  par  la  faulse  imputation 
de  dom  Jean  de  Lune,  espagnol,  caslellan  de  Milan, 
et  François  Tavernier,  chancelier  italien,  contre  Fer- 
rand  de  Gonzague,  parce  qu'iceux  ne  se  jugeoient 
avoir  assez  de  part  au  gouvernement ,  richesses  et 
grades,  enviant  que  Gonzague  (comme  gouverneur) 
vouloit  tout  faire  ;  ils  tirent  de  luy  un  blanc  signé 
pour  les  affaires  du  gouvernement,  le  remplirent  de 
traicter  avec  les  Français,  l'envoyent  à  l'Empereur, 
qui  mande  Ferrand.  Il  advoiie  sa  signature,  non  le 
superscrit  contrefait,  se  justifie.  Dom  Jean  ^de  Lunes, 
descouvert,  est  receu  fugitif  en  France,  le  chancelier 
Tavernier  chastié.  Dom  Ferrand,  voyant  vertu  et  vérité 
n'estre  assez  fortes  pour  se  maintenir  d'elles-mesmeSy 
et  qu'elles  sont  subjettes  au  blasme  et  à  la  fortune  , 
considère  le  peu  de  seurté  qui  reste  aux  choses  du 
monde ,  l'abandonne ,  se  retire  pour  servir  Dieu  et 
prendre  ses  honnestes  plaisirs. 

Les  papes,  les  empereurs,  les  roys,  vivent  peu  ;  les 
cardinaux  eslisent  les  plus  vieux,  pour  le  gain  qu'ils 
ont  aux  élections  nouvelles  :  s'ils  sont  meschants,  Dieu 
les  oste;  si  bons,  les  mauvais  les  empoisonnent.  Le 
changement  de  naturel  aux  vieux  est  mortel  :  travail, 
joye,  ambition,  envie,  portent  accidents  et  maladies. 
Les  roys,  aussi  subjets  aux  poisons,  flatez  des  méde- 
cins, se  dispensent  d^  leurs  ordonnances,  veulent  com- 
mander aux  médicaments  comme  aux  hommes.  Ces 
médecins  dangereux  peuvent  empoisonner  sans  repre- 
hension ,  tout  est  couvert  du  mal  ;  deux  scrupules  de 
drogues  davantage  ensevelissent  les  plus  grands  :  les 
voluptez  prises  sans  discrétion  les  tuent,  les  passions 

les  agitent,  les  provocations  aux  appétits  desreglez  les 
enterrent. 

Aux  envitaillements  des  villes  menez  par  convoys 
de  chariots,  les  vivres  durent  peu  :  il  faut  estre  maislre 
de  la  campagne  quinze  jours,  allant  et  venant  les  cha- 
riots, sans  que  les  troupes  du  secours  vivent  de  ce  qui 
est  dans  les  villes.  Aucuns  en  envitaillant  ont  autant 
mangé  de  vivres  qu'ils  en  apportoient,  pour  attendre 
la  commodité  de  s'en  retourner  gans  péril  ou  par  im- 
prudence. L'an  i57^  M.  du  Maine  entreprend  en  Dau- 
phiné,  contre  Les-Diguieres,  qui  possedoit  quasi  tout 
le  pais  ;  Tallard,  assiégé  depuis  liuict  mois  par  ledict 
Les-Diguieres,  prest  à  se  rendre,  M.  d'Angoulesme, 
bastard  de  France,  gouverneur  de  Provence,  essaye 
en  vain  de  lever  le  siège.  M.  du  Maine  m'y  envoyé 
avec  quatre  cens  chevaux ,  moitié  gendarmes  et  ar- 
quebusiers à  cheval  ;  je  trouve  le  grand  prieur  et  les 
Provençaux  en  crainte  des  Huguenots;  je  les  r'asseure, 
marche  droict  a  Les-Diguieres  sous  promesse  d'estre 
soustenu.  Il  se  présente  en  bataille,  la  Durance  entre 
deux;  Morges son  cousin,  et  plusieurs  autres  des  siens, 
furent  blessez  :  je  me  repentis  depuis  de  n'avoir  passé 
la  rivière,  quoy  que  rapide  et  dangereuse  ;radvantage 
que  les  ennemis  ont  d'une  rivière  n'est  si  grand  que  la 
crainte  qu'ils  reçoivent  de  l'audace  de  l'avoir  passé 
contre  eux.  Je  passay  le  lendemain  ladicte  rivière  de 
Durance  auprès  de  Tallard,  commandant  à  Alphonse 
Corse,  depuis  mareschal  de  France;  et,  sans  attendre 
les  Provençaux  je  fais  lever  le  siège  à  Les-Diguieres, 
qui  se  retire  à  Gap  au  trot  :  si  le  Corse  m'eusse  voulu 
ou  peu  suivre,  je  l'eusse  défait.  Nous  demeurasmes 
trois  jours  à  Tentour  de  Tallard,  mangeasmes  la  moitié 

des  vivres  apportez.  Je  fus  contrainct  d'aller  assister 
M.  du  Maine  au  siège  de  La  Meure  :  sans  la  réputation 
de  nos  armes  et  prise  de  ladicte  Meure,  nostre  envi- 
taillement  eust  este'  inutile.  Nos  heureux  progrez  en 
la  reddition  de  plusieurs  places  asseurerent  Tallard  et 
tout  le  Daupliiné,  et  contraignirent  depuis  Les-Di- 
guieres  à  la  paix,  et  à  rendre  soixante  places  fortes. 
J'aprislà  qu'il  faut  du  temps,  de  l'ordre  et  des  vivres, 
pour  faire  un  envitaillement  valable. 

Plusieurs  grands  mettent  aux  places  des  gens  de 
basse  qualité  :  à  leur  imitation,  MM.  de  Guise,  aux 
guerres  qu'ils  eurent  contre  le  Roy,  mirent  capitaines 
de  leurs  chasteaux  leurs  maistres  d'hostel,  escuyers  et 
valets  de  chambre ,  les  chargèrent  d'estre  en  garde  sur 
les  gouverneurs  qu'ils  envoy oient  aux  provinces,  avec 
defences  de  les  recevoir  les  plus  forts  en  leurs  chas- 
teaux -,  leur  permirent  de  faire  des  ligues  avec  des 
autres  capitaines  de  chasteaux  et  peuples,  pour  con- 
trarier les  gouverneurs  envoyez  d'eux.  Ils  jugeoient 
que  ces  petits,  créés  d'ames  et  de  corps  d'eux,  ne  les 
tromperoient,  pour  n'estre  de  crédit  et  parentée  ,  et 
ne  pouvoir  empescher  qu'ils  ne  se  vengeassent  d'iceux 
à  Tadvenir,  en  despit  de  ceux  avec  lesquels  ils  traic- 
teroient  de  leurs  places,  desquelles,  les  vendant,  ils 
ne  demeureroient  les  maistres.  Les  hommes  pauvres 
prétendent  du  bien,  non  d'estre  gênerai,  pour  leur 
obscure  extraction.  Ces  princes  ne  tenoient  les  chas- 
teaux à  eux,  qui  estoient  commandez  par  gens  puis- 
sans  et  de  grandes  maisons,  croyant  qu'ils  aspiroient 
aisément  à  la  mesme  grandeur  qu'ils  desiroient  :  ces 
considérations  sont  emportées  de  plus  grandes,  l'ex- 
périence monstre  leur  fiute,  et  de  nouveau  en  Nor- 


i6o  [l555]    GASPARD  DE  SAULX, 

mandie  en  Tannée  1620.  Les  gouverneurs  de  païs 
cognoissent  la  meffiance  par  le  refus  des  entre'es  des 
forteresses,  perdent  le  courage  de  bien  faire,  désirent 
se  saisir  des  places,  ou  par  vengeance  de  ceux  qui  les 
tiennent,  qui  les  bravent,  ou  pour  mieux  servir  leur 
maistre.  Les  chastelains  ne  désirent  que  la  prospérité 
des  affaires  ,  acquièrent  réputation  au  gouverneur  -, 
crainte  d'estre  opprimez  par  la  faveur  qu'ils  acquer- 
ront, traversent  leurs  desseins  dans  le  pays,  leur  cré- 
dit auprès  du  maistre.  Ce  ne  sont  que  rapports ,  mes- 
fiances  et  calomnies:  encor  que  le  gênerai  ne  croye,  il 
fait  semblant  de  croire,  pour  ne  mescontenter  les  chas- 
telains, qui  journellement  sappent  l'autorité  des  gou- 
verneurs, se  liguent,  se  préparent  contre  eux,  qui, 
désespérez,  cognoissans  lesdicts  chastelains  en  plus  de 
crédit  qu'eux,  et  qu'ils  sont  mieux  respectez  du  prince, 
sont  forcez  se  préparer  contre  le  maistre  mesme,  leur 
conscience  aucunement  satisfaicte,  parce  que  celuy 
duquel  on  se  mesfie  est  à  demy  absous  et  excusé  s'il 
trompe.  Ces  gens  de  peu  ,  en  seurté  et  repos  dans 
leurs  chasteaux,  comme  des  goutteux  dans  leur  lict, 
trament  tant  d'artifices  et  de  mauvais  moyens ,  que 
hors  chrestienté  on  se  feroit  turc  pour  se  venger 
d'eux. 

Je  parle  d'expérience,  ayant  esté  envoyé  par  M.  du 
Maine,  en  l'an  iSgs,  pour  commander  en  Bour- 
gongne,  c'est-à-dire  en  la  campagne  :  il  avoit  mis  les 
capitaines  des  places  en  ombrage  de  moy  ;  je  trouve 
ceux  des  chasteaux  de  Dijon,  Seurre,  Beaune  et  Cha- 
lon  intelligens,  une  autre  faction  de  gentils-hommes 
establie  en  campagne.  Ces  chastelains  estoient  gouver- 
neurs, et  le  gouverneur  estoit  leur  valet  3  à  la  moindre 

dispute  ils  me  jettoient  aussi-tost  en  soupçon  de  M.  du 
Maine,  où  ils  estoient  soustenus  d'un  secrétaire  ayant 
tout  crédit  et  comme  principal  conseiller.  Si  le  gou- 
verneur ne  leur  obeyssoit,  ils  le  prenoient  prisonnier; 
desja  en  avoient  fait  prendre  deux,  le  sieur  de  Fer- 
vasque,  depuis  mareschal  de  France,  mis  au  cliasteaii 
de  Dijon  ;  le  sieur  de  Senecey,  qu'ils  firent  prendre 
par  M.  de  Nemours.  En  despit  d'eux  j'y  servis  bien, 
me  gardant  plus  de  leurs  prisons  et  trahisons  que  de 
celles  des  ennemis  ;  les  trois  parts  du  temps  estoient 
employées  en  garde  contre  eux.  Leur  extrême  ambi- 
tion,  avarice,  artifices,  calomnies,  divisions,  ache- 
vèrent de  ruiner  M.  du  Maine  leur  maistre,  qui  sans 
eux  eust  peu  au  moins  conserver  son  gouvernement 
par  la  paix. 

Il  valoit  mieux  faire  ses  valets  lieutenans  généraux, 
ou  donner  tout  pouvoir  aux  gouverneurs  sur  ces  ca- 
pitaines de  place,  et  pouvoir  d'entrer  aux  chasteaux 
ies  plus  forts;  il  faudroit  estre  diable,  non  homme, 
pour  tromper  quand  on  se  fie  du  tout.  Si  les  gouver- 
neurs sont  meschants ,  les  foibles  chasteaux  ne  les 
peuvent  empescher;  la  Bastille  n'empescha  le  sieur  de 
Brissac  de  rendre  Paris  :  je  concluds  qu'il  faut  bien 
cognoistre  avant  se  fier,  et  après  se  fier  du  tout  et 
non  à  moitié.  J'admoneste,  je  prie,  je  conseille  à  mes 
enfans, mes  parens,  mes  amis,  de  ne  prendre  comman- 
dement ez  provinces  sans  estre  maistres  des  principaux 
chasteaux,  ou  avoir  l'entrée  libre  :  le  contraire  n'est 
le  bien  du  prince,  du  pays,  ny  de  soy-mesme,  pour 
les  inconveniens  qui  en  arrivent.  Et  neantmoins  se 
practique  maintenant  que  les  chastelains  sont  advertis 
prendre  garde,  si  le  gouverneur  se  saisissoit  d'une  place, 
24.  1 1 

fist  acte  et  apparence  de  révolte,  de  luy  refuser  l'en- 
trée de  celle  où  ils  commandent. 

En  septembre,  la  dielte  accorde'e  par  le  traicté  de 
Passau,  cause'  par  la  trahison  du  duc  Moris,  se  tint  : 
l'Empereur  y  fait  assister  son  frère  Ferdinand,  ne  pou- 
vant endurer  les  décrets  qui  s'y  proposèrent  contre 
les  Catholiques.  Là  fut  résolu  l'exercice  des  deux  re- 
ligions, que  les  bénéfices  occupez  par  les  Luthériens 
leur  dcmeureroient ,  et  pour  l'advenir  les  beneficiers 
se  faisans  hérétiques  perdroient  leurs  biens  ecclésias- 
tiques. L'Empereur,  affligé  de  vieillesse,  des  gouttes, 
et  plus  de  l'instabilité  de  fortune,  qu'il  n'avoit  peu 
vaincre  par  prudence  et  vertu,  mesprise  le  monde, 
dont  la  conqueste  n'empesclie  ny  la  mort  ny  la  reddi- 
tion du  compte  des  péchez  commis.  Sa  Majesté  quitte 
les  royaumes  à  son  fils,  et  l'Empyre  à  son  frère,  au  re- 
gret de   ses  subjects,  estonnement  de   la  populace, 
loiiange  des  sages,  contentement  des  favoris  du  roy 
Philippe,  le  vingt-troisiesme  octobre  i555,  en  grande 
solemnité  à  Bruxelles  :  de  là  il  se  retira  en  un  monas- 
tère d'Espagne,  avec  quatre  serviteurs,  se  reserve  cent 
mil  escus  de  rente  pour  donner  en  aumosne. 

Avant  sa  retraicte  il  a  voit  employé  deux  mois  pour 
enseigner  le  roy  Philippe  son  fils  quels  estoient  ses 
Estais,  forces,  finances,  serviteurs,  amis,  ennemis, 
fiance,  soupçou  de  ses  voisins,  subjets  et  alliez;  quels 
moyens  de  guerre  ou  de  paix  ;  luy  conseille  les  de- 
poiteinens  sévères  à  aucuns,  aux  autres  plus  doux; 
préceptes  dont  l'expérience  et  vieillesse  peuvent  faire 
des  maximes  infaillibles.  Il  luy  commande  de  ne  lever 
plus  sur  les  Espagnols  que  de  coustume,  ne  se  fier  aux 
Italiens,  se  conseiller  et  se  servir  de  ses  païens,  éloi- 

gner  la  guerre  d'Italie;  ne  désespérer  les  Français, 
faire  paix  avec  eux;  estre  giacieux  aux  Flamands, 
ne  laisser  croistre  ny  diminuer  le  duc  de  Savoye, 
auquel  il  ne  se  fioit  point  pour  la  jalousie  d'Italie. 

L'Empereur  ne  se  peut  excuser  de  l'intérim  et  per- 
mission de  l'exercice  de  la  religion  luthérienne  :  il  se 
descharge  sur  ce  que  le  roy  Henry  deuxiesme  l'y 
contraignit  par  l'argent  donne'  au  duc  de  Saxe  et  au 
landgrave  de  Hesse  ,  pour  les  révolter  contre  luy,  et 
semblahlement  par  l'usurpation  de  la  ville  de  Metz 
et  l'alliance  de  Moris,  rebellé  contre  luy.  La  paix 
avec  les  princes  subjects  ne  doit  troubler  celle  de  l'E- 
glise; la  perte  des  coronnes  terrestres  n'est  rien  au 
prix  des  célestes;  Dieu  donne  les  moyens  selon  les 
justes  désirs.  Si  l'empereur  Charles-  Quint  eust  eu 
autant  de  jeunesse  que  de  courage,  il  eust  rompu  ceste 
diette  contraincte  assemblée  contre  la  religion  ;  ses 
ennemis  blasment  la  déposition  de  ses  Estats,  la  qua- 
lifient un  desespoir  de  ne  pouvoir  parvenir  à  ses  des- 
seins ,  ayant  le  roy  Henry  pour  puissant  ennemy  , 
l'Allemagne  désobéissante,  le  traicté  de  Passau  pour 
regret,  les  bravades  des  princes  d'Allemagne  en  dé- 
fiance ,  le  siège  de  Mets  et  combat  de  Kanty  pour 
ennay ,  et  que  ses  maladies  luy  faisoient  céder  l'Em- 
pire,  pource  qu'il  ne  le  pouvoit  plus  exercer,  ne 
pouvant  porter  les  charges  des  affaires.  Ses  amis  res- 
pondent  que. les  mespris  des  grandeurs,  de  l'ambition 
et  vanité  du  monde,  sont  source  de  ceste  démission: 
peu  de  grands,  encores  que  vieux  et  maladifs,  ont  fait 
de  semblables  renonciations  ;  des particulieis  en  l'aage 
décrépite,  à  peine  laissent-ils  les  biens  à  leurs  enfans  : 
qu'il  pouvoit  tenir  l'Empyre,  sa  présence  n'estoit  ne» 

cessaire  aux  guerres,  ayant  esté  plus  heureux  en  son 
absence  par  ses  lieutenans  que  par  luy  :  assisté  de 
conseil,  pouvoit  manier  les  affaires  et  conserver  son 
authorité  dans  un  lict,  ses  frères  et  enfans  manians  les 
armes. 

Cet  acte  est  généreux  et  plus  magnanime  que  tous 
ses   précédents ,    ausquels   les    capitaines    et   soldats 
avoient  part  ;  luy  a  le  seul  honneur  de  ce  dernier.  Ce 
n'estoit  crainte  de  guerre,  puis  qu'il  refuza  la  paix 
accordée  par  son  fils  après  la  démission  ;  aussi  n'es- 
toit-ce  foiblesse,  laissant  ses  Estats  plus  forts  par  l'al- 
liance d'Angleterre ,  qu'ils  n'avoient   esté.  Il  n'y   a 
comparaison  aux  deux  empereurs  romains,  Diocletian 
et  son  compagnon,  qui  se  desmirent  de  leurs  charges 5 
la  crainte  des  soldats  (  dont  ils  estoient  souvent  tuez  ) 
leur  en  donnoit  sujet.  Lotaire,  fils  deLoysle  Débon- 
naire, plus  par  simplicité  qu'autrement,  se  desmit  de 
l'empire.  Amurat,  empereur  des  Turcs,  s'en  osta,  se 
repentit,  et  revint  au  siège,  par  l'amitié  qu'il  s'estoit 
réservée  de  son  premier  baschat.  Cette  retraicte  de 
Charles-Quint  est  attribuée  à  prudence ,  parce  qu'il  ne 
s'en  repentit  jamais  ;  seulement  menaça-il  de  retour- 
ner au  monde  pour  faire  pendre  les  financiers,  qui 
desroboient  à  leur  accoustumée ,  et  ne  luy  pay oient 
les  cent  mil  escus  qu'il  s'estoit  réservé,  qui  fut  une 
menace  sans  effect,  et  acheva  le  reste  de  sa  vie  en 
prières,  œuvres  pieuses  et  contemplatives. 

L'honneur  se  semé  par  parole, 
Et  la  parole  n^est  que  vent , 
Qui  tout  soudainement  s'envole, 
Ainsi  qu'elle  meurt  en  naissant. 

Ceux  qui  cognoissent  la  vanité  des  loiianges  les 

mesprisent  durant  la  vie  et  après  la  mort.  Toutes  ré- 
putations ne  sont  honnorables;  il  faut  estre  amateur 
des  bonnes ,  non  des  grandes  :  les  rivières,  les  mon- 
tagnes ont  des  noms  perdurables,  et  n'en  sont  plus 
estimées.  Deux  gloires  s'attribuent  aux  roys  :  l'une 
d'estre  homme  de  bien ,  amateur  de  justice  et  de  la 
paix  y  l'autre  est  d'estre  conquérant  et  se  faire  mo- 
narque :  la  première  est  plus  aisée  et  plus  loiiable. 
César,  Tamburlan  et  Alexandre,  seroient  empescliez 
en  ce  temps ,  pour  la  multitude  des  forteresses  :  le 
seul  empyre  des  Turcs  se  peut  vaincre  en  deux  ba- 
tailles, parce  qu'il  n'y  a  point  de  places  fortes.  Pour 
y  parvenir,  faudroit  estre  empereur  de  la  moitié  de  la 
chrestienté ,  ce  qui  est  quasi  impossible;   et  quand 
bien  il  se  pourroit,  et  qu'on  en  viendroit  à  bout,  ce 
qui  a  esté  fait  par  autre  n'est  admirable.  Il  est  pé- 
rilleux de   conquérir ,   mal-aisé  de    garder  les   con- 
questes,  et  plus  difficile  de  les  laisser  à  ses  enfans. 
Quelqu'uns  loiieront  les  victoires,  autres  les  blasme- 
ront,  les  qualifiant  vollerie.  Ainsi  le  corsaire  respon- 
dit  à  Alexandre   qu'il  n'y   avoit   différence   de  leur 
volerie  ,  sinon  que  l'un  pilloit  avec  une  galère,   et 
l'autre  avec  une  armée.  Le   mérite  seroit  grand  de 
christianiser  les  Turcs,  si  on  n  avoit  autre  ambition. 
Les  plus  vicieux   et  brutaux   ont  esté  monarques  ; 
Tamburlan  commandoit  à  huict  cens  mil  hommes  ; 
Abalipa  du  Peru ,  à  trois  cens  mil  :  la  renommée  ne 
se  conserve  par  les  escrits;  le  feu,  l'eau  les  perd,  et 
de  cent  hommes  il  n'y  en  a  un  qui  lise.  Si  par  le 
Sainct  Esprit  la  saincte  Escriture  n'eust  esté  révélée 
aux  septante  interprètes,  la  mémoire  en  seroit  per- 
due. Combien  y  a  il  d'Alexandres  avant  le  déluge  et 

en  la  monarchie  des  Assyriens,  dequoy  il  ne  se  fait  men- 
tion !  Les  livres  donnent  gloire  à  Achilles  et  Hector, 
qui  j3eut-estre  ne  furent  jamais.  Ceux  quiferoientescrire 
trois  livres  différents,  et  en  quelques  endroits  de  chacun 
d  iceux  feroient  faire  mention  de  soy-mesme,  feroient 
croire  à  la  postérité'  qu'ils  auroient  faict  ce  à  quoy  ils 
n'auroient  pense.  Les  excellens  escrivains  ont  mis  les 
Grecs  et  Romains  à  l'honneur-,  les  Gaulois  ont  fait 
d'aussi  beaux  actes  dont  il  n'est  point  de  mémoire. 
Ces  gloires  sont  vaines  et  incertaines,  celle  d'homme 
de  bien  est  desiral^le  ;  si  elle  n'est  de  durée,  elle  a 
reconfort  d'espérer  paradis.  La  réputation  de  Brutus 
valoit  mieux  que  celle  de  César;  celle  de  Transibule 
et  de  Dion  meilleure  que  celle  des  tyrans  de  Grèce  et 
de  Cicile. 

L'an    iSyS,  M.  du  Maine,  ne  voulant  traicter  ny 
pouvant  combattre,  se  retire  au  comté  de  Rourgon- 
gne,  en  l'armée  espagnole  du  connestable  de  Castille, 
nous  laisse  perdre  et  nous  force  de  capituler.  Apres 
je  dis  au  roy  Henry  IV  qu'il  estoit  au  choix  de  l'une 
des  deux  voyes  escrites  cy-dessus,  d'essayer  à  se  faire 
monarque  ,    ou ,  demeurant  en  paix ,   par  justice  et 
preud'hommie    acquérir    réputation    immortelle  :  il 
s'arresta  à  la  dernière,  soit  qu'il  eust  plus  d'inclination 
à  ses  plaisirs  qu'à  la  guerre,  ou  qu'il  craignist  l'insta- 
bilité de  fortune   plusieurs  fois   espreuvée  par  luy  ; 
le  mal   est  qu'il  ne  suivit  ce  chemin   parfaictement. 
La  pieté  n'est  observée  ,  l'injustice  extrême  ;  la  no- 
blesse, appauvrie,  sans  gages,  est  contraincte  de  cher- 
cher la  mort  aux  guerres  estrangeres,  pour  fuyr  la  pau- 
vreté; le  peuple  est  surchargé,  les  larrons  financiers 
enrichis,  les  vices  régnent;  il  faudroit  régler  ces  de- 

sorclres,   qui  voudroit  acquérir  beaucoup  criionneur. 
C'est  flatter  le  Roy  de  dire  qu'il  ait  plus  de  réputa- 
tion que  ses  prédécesseurs  ;  coml^ien  de  princes  affli- 
gez  ont  eu   victoire    de   leurs  subjects  qui    estoient 
assistez  d'estrangers  !  Charles  VII ,  n'ayant  que  Bour- 
ges, chassa  les  Anglais,  la  Bourgongne  et  la  Flandre 
hors  de  Paris,  qui  avoit  esté  possède'  par  eux  quarante 
ans.  Plusieurs  roys  des  premières  lignées  ont  gagné 
toute  la  France ,  qui  estoit  mi-partie  et  en  partage 
entre   leurs   frères,  parens  et  estrangers.    Clovis  en 
chassa  les  Romains  et  les  Bourguignons;  récemment 
le  roy  François  a  résisté  à  l'Empereur,  aux  Papes,  à 
l'Allemagne,  à  l'Italie,  à  la  Flandre,  à  l'Angleterre, 
à  l'Hongrie,  et  à  M.  de  Bourbon,  grand  capitaine, 
son  parent,  subject  et  intelligent  en  son  royaume.  Le 
Roy  a  gagné  deux  batailles,   Coutras  et  Yvry,  s'est 
rendu   égal  à   la   rencontre   d'Arc  ,  oii  ses    ennemis 
estoient  dix  contre  un;  enfant,  il  a  perdu  les  batailles 
de  Moncontour  et  Jarnac,   a  bien  fait  en  plusieurs 
combats,  pris  beaucoup  de  villes  d'assaut,  regagné 
son  royaume,  duquel  il  a  acheté  la  meilleure  part. 
Cette  réputation  est  commune  avec  plusieurs  de  ses 
devanciers  ;  la  fortune  et  ses  ennemis  ont  combattu 
pour  luy  ;  n'estant  disposé,  ou  ne  pouvant  attaindre  à 
la  couronne  de  la  monarchie,  il  doit  regretter  celle 
de  pieté  et  justice  qu'il  luy   estoit  facile  d'obtenir , 
pour  avoir  esté  redouté  et  obey  entre  tous  les  roys 
qui  furent  jamais  en  France.  En  cette  considération , 
la  supériorité  de  l'Europe   luy  estoit  préparée  après 
la  victoire  de  la  Ligue  et  la  paix  faicte  avec  le  roy 
d'Espagne,  laquelle  estoit  au  vray  temps  de  rompre 
pour  la  querelle  du  marquisat  de  Saluées,  ayant  tant 

de  soldats  aguerris  en  France,  les  estrangers  estonnez 
de  toutes  parts  :  estant  résolu  de  mourir  dans  ses  ar- 
mes j  il  y  a  apparence  qu'il  fust  mort  empereur  d'une 
grande  partie  du  monde;  il  avoit  eu  trop  d'honneur 
et  trop  de  victoire  pour  s'arrester  en  si  beau  chemin. 

Quelle  vanité'  de  s'enyvrer  des  louanges  que  nos 
amis,  les  flateurs,  les  courtisans  donnent,  artifice  si 
commun  maintenant,  que  c'est  l'introyt  de  toute  né- 
gociation !  C'est  merveille  comme  les  gens  de  courage 
souiîrent  ces  adulations  ;  comment  ne  regardent-ils 
si  c'est  leur  mérite  ou  l'artifice  de  ceux  qui  veulent 
gagner  leur  amitié  ou  obtenir  d'eux?  Et  encore  plus 
considérable  à  se  parer  des  artificielles  louanges  qui 
sont  discrettes  et  avec  quelque  apparence,  les  forti- 
fiant de  quelque  petit  acte  approchant  de  la  vertu  et 
générosité  attribuée  à  celuy  qu'ils  veulent  gagner. 
Encore  plus  Idasmable  la  vanité  à  tant  de  particuliers 
de  désirer  réputation  après  la  mort,  pour  laquelle 
faudroit  avoir  gagné  une  douzaine  de  batailles,  res- 
tauré ou  occupé  un  Estât  ,  une  souveraineté  ou 
royaume  ;  à  peine  la  mémoire  de  ceux  qui  en  ont  fait 
davantage  subsiste  ;  le  pis  est  qu'elle  leur  sert  de  peu 
après  la  mort,  au  contraire  nuist  à  leur  salut. 

Les  sages,  les  médiocres  entendemens ,  les  igno- 
rans,  mettent  le  souverain  bien  selon  une  des  quatre 
humeurs  qui  domine  plus  en  eux,  et  ainsi  que  la  ca- 
pacité des  cartilages  de  leurs  testes,  où  leurs  esprits 
résident,  leur  suggère  ;  conviennent  que  liberté,  santé^ 
richesses  hors  de  crainte,  sont  à  souhaitter;  différent 
en  ce  que  ses  vertueux  habiles  le  colloquent  en  pu- 
reté de  conscience,  en  honorable  réputation,  charge 
méritée,  bien  justement  acquis,  sans  ambition,  ava- 

lice  ny  prétention  de  l'advenir  hors  de  nécessité , 
résolus  à  tous  evenemens  préméditez  ;  ne  craindre  ny 
désirer  la  mort,  vivre  en  repos  avec  ses  amis,  parens 
et  fiimilles,  bien  faire  et  se  resjoiiir. 

Ceux  qui  désirent  des  charges,  honneurs,  répu- 
tation vivant  et  après  leur  mort,  le  repos  leur  es(: 
travail  insuportable,  leurs  plaisirs  estre  sans  cesse  à 
cheval,  coucher  dans  les  tranchées,  veiller  aux  en- 
treprises ;  et  dans  la  paix  artificiellement  s'employer 
à  s'advancer  et  suplanter  tous  autres  par  moyens  sub- 
tilement imaginez,  gehenant  et  forçant  leurs  esprits 
assiduellement,  dont  l'apparance  et  l'espérance  sont 
les  vrais  alimens,  se  cruciant  à  toutes  sortes  d'evene- 
mens  contraires.  Plaisir  dans  ce  labeur,  qu'ils  ne  vou- 
droient  changer  à  autre  condition,  se  repaissent  de 
vents  et  de  fumée;  ayant  les  yeux  et  l'entendement 
fermé ,  qui  leur  perdent  la  cognoissance ,  courent 
après  un  ombrage  qui  s'ensevelit  avec  eux  dans  les 
sépultures  aussitost  leurs  yeux  clos.  Ils  courent  mil 
hazards  de  la  vie,  de  l'honneur  et  de  leur  salut,  pour 
une  si  fresle  ambition,  à  quoy  ils  sont  réduits  :  source 
de  passions,  abysme  de  regrets  au  moindre  défaveur 
de  la  fortune  ,  plein  de  coups,  plein  de  faim,  sans 
aucun  assouvissement,  ne  pouvant  dans  une  monar- 
chie estre  Césars,  ou  se  redimer  du  fleuve  d'oubly 
qu'à  grand  peine  un  millier  d'hommes  ont  passé. 

Les  avaricieux  sont  plus  à  mespriser  :  c'est  une  soif 
d'hydropiques;  plus  ils  boivent,  plus  ils  veulent  boire, 
comme  s'ils  avoient  deux  ventres  à  remplir,  ou  deux 
corps  à  vestir  ;  languissent  auprès  de  leurs  biens 
qu'ils  ont  eu  peine  à  acquérir  et  plus  grande  à  main- 
tenir ;  courent,  travaillent,  s'eslanbinquent  l'esprit 

sans  cesse  et  sans  repus  :  pam  bis,  lumière  de  lampe, 
Fesclat  des  escus  les  nourrit  :  tousjours  en  peur  et  en 
crainte  que  l'on  les  desrobe,  engagent  à  tous  propos 
et  lame  et  le  corps,  accumulant  argent  sur  argent  et 
or  sur  or,  sans  sçavoir  à  qui  ils  appartiendront  après 
leur  decez,  souvent  à  leurs  ennemis,  ou  à  ceux  qui, 
en  contant  leurs  richesses  ,  se  mocqueront  d'eux  ,  se 
riant  et  blasmant  leur  mechaniquete' ,  ennemis  de 
toutes  compagnies,  solitaires,  mélancoliques,  cachez, 
hays  des  hommes,  des  anges. 

Les  plaisirs,  les  voluptez  au  boire,  au  manger  et 
aux  femmes,  parfuûis,  musique,  irritemens  d'apetits, 
molesses,  délicatesse,  habits,  pierreries,  y  attirent  les 
autres,  sans  considérer  que  la  privation  est  ce  qui 
fait  gouster  le  plaisir,  et  que  la  vraye  sausse  d'iceluy 
est  l'appétit,  que  la  sacieté  le  pert.  Darius  trouva  Teau 
dans  un  chemin  meilleure  que  toutes  les  sucrées  qu'il 
avoit  beu  en  prospérité  ;  voluptez ,  naissance  des 
gouttes,  des  catarres ,  maladies,  et  de  la  mort  des 
corps  et  des  âmes  ;  vie  de  pourceau  et  d'Rpicuriens, 
dont  l'amour  intemperée  des  femmes ,  des  vins  et 
viandes  délicates  prises  sans  mesure,  affligent  le  corps 
les  nuicts  d'inquiétudes ,  et  les  jours  obscurcissent 
l'esprit. 

Autres,  qui  ne  sont  du  tout  si  malades,  mettent 
leurs  contentemens  aux  bastimens,  jardinages,  pein- 
tures, lecture  ,  chasses  ;  courent  tout  un  jour  après 
vine  beste,  se  font  foiietter  le  visage  par  les  bois; 
trottent  depuis  le  matin  jusques  au  soir  après  une 
balle  de  layne  ;  employent  le  jour  et  la  nuict  dans  les 
jeux  d'hazard,  dont  ils  ne  partent  sans- grand  des- 
plaisir ;  achètent  armes  et  chevaux,  sans  jamais  en  user. 

Tous  diront  que  le  contentement  de  l'esprit  est  à 
suivre  son  inclination,  et  à  ce  que  Ton  se  contente  et 
prend  plaisir;  que  les  capacitez  de  leurs  esprits  ne  les 
portent  plus  avant  qu'à  ce  qu'ils  s'addonnent.  A  quoy 
il  se  respond,  que,  tout  ainsi  que  les  malades  appetent 
et  désirent  ce  qui  leur  est  contraire,  semblablement 
ils  veulent  leur  perle;  que  le  plaisir  est  plus  grand, 
d'autant  qu'il  approche  plus  de  la  perfection;  qu'ainsi 
que  les  malades  cherchent  les  bons  médecins,  ils  doi- 
vent chercher  les  sages  et  vertueux  conseils,  pour  se 
guérir.  Suivre,  ainsi  que  cy-dessus  est  escrit,  l'advis 
des  prudens  et  sages,  en  pureté  de  conscience,  et 
forcer  son  mauvais  naturel;  autrement,  quel  conten- 
tement pourroit  avoir  celuy  qui,  dans  tous  ses  plai- 
sirs,  sçauroit  que  six  mois  après  il  doit  estre  con- 
damne à  mort  par  justice?  Bien  se  peut-il  gouster  les 
passe-temps,  entant  que  la  vertu  et  preud'hommie  le 
peut  permettre. 

La  tristesse  et  melancholie  sans  subject  légitime  est 
une  punition  méritée,  une  mécognoissance  de  la  grâce 
de  Dieu,  qui  nous  a  créé  immortels,  en  créance  et 
espérance  de  la  vie  éternelle.  C'est  un  excès  de  bon- 
heur de  recevoir  des  biens  lors  que  nous  méritons  les 
chastimens  par  les  péchez  commis.  Santé,  liberté  sans 
nécessité  sont  trésors  inestimables.  Considérons  l'af- 
fliction des  prisonniers,  la  douleur  des  goûteux,  la 
crainte  des  mal-facteurs,  les  pauvres  exposez  au  froid, 
à  la  faim,  au  mépris;  les  roys,  les  roynes,  princes  et 
grands  justiciez  honteusement,  non  que  n'ayons  des- 
servy  de  semblables  ou  plus  grands  chastimens.  Le 
contentement  est  grand  d'estre  exempt  de  ces  mal- 
heurs  par  nostre  Seigneur,  si  nous  le  sçavons  co- 

gnoistre  :  cognoissance  qui  paroist ,  lors  que  nous 
sommes  privez  de  cette  liberté  et  santé,  accablée  dans 
la  crainte  et  pauvreté,  estimée  alors  d'un  prix  excessif. 
Que  demandons-nous?  plus  de  bien,  plus  il  faut  ren- 
dre compte;  hors  de  nécessité,  nous  n'avons  deux 
corps  à  vestir,  ny  à  nourrir.  Si  des  grades,  si  de  l'hon- 
neur, il  faut  avoir  restauré  ou  renversé  une  monar- 
chie de  bien  en  mieux  :  à  grande  peine  des  empereurs, 
des  roys  laissent  mémoire  d'eux  ,  apportant  jusques 
à  nous  autant  de  blasme  que  de  gloire. 

Si  Diocletian,  Charle  Quint,  Amurat,  ont  préféré 
la  libre  solitude  au  sceptre  et  couronne,  quel  cas  se 
doit-il  faire  d'estre  colloque  aux  plus  grands  grades 
sous  une  monarchie ,  lesquels  vivans  et  morts  ne  se 
retirent  d'oubly?  Combien  de  milliers  d'hommes  sont 
pourveus  en  tels  et  plus  grands  grades,  en  tant  de 
royaumes  mondains!  combien  de  peines  à  y  parvenir, 
et  encores  plus  à  s'y  maintenir  !  en  peine  de  conten- 
ter les  poursuivans,  en  crainte  de  succomber  par  l'en- 
vie et  mauvais  office,  hays,  maudits  des  peuples,  qui 
croyent  dans  les  roses  ceux  qui  sont  dans  les  espines. 
Mais,  disent-ils,  c'est  moyen  de  faire  du  bien  à  ses 
parens  et  à  ses  amis  :  ce  sont  les  premiers  qui  se 
moquent  de  la  peine  prise.  Nous  avons  de  l'honneur, 
il  est  court  et  cher  vendu  ;  c'est  un  pauvre  antidote 
contre  les  vers.  Et  quel  honneur  d'estre  ce  qu'un  mil- 
lion sont?  Chercherons-nous  en  ce  monde  ce  qui  n'y 
est  poinct?  Puis  que  nous  sommes  composez  de  qua- 
tre humeurs,  dont  le  flegme  et  la  mélancolie  ont  la 
meilleur  part ,  quoy  que  tout  à  souhait ,  si  faut-il 
qu'elle  règne  avec  les  trois  autres,  et  que  le  jour  ne 
passe  sans  faire  son  elTect. 

Les  plaisirs  ne  se  goustent  que  par  privation  d'i- 
ceux;  les  privez  de  ces  grands  conlentemens  joiiissent 
des  moindres ,  avec  autant  de  plaisir  que  les  plus 
grands  :  cliascun  a  son  défaut  en  cette  vie.  Ceux  qui 
ont  des  biens,  ont  faute  d'esprit;  ceux  qui  en  ont, 
ont  manque  de  commoditez;  ceux  qui  ont  les  deux, 
ont  de  grandes  maladies.  Le  souvenir  du  passé  dont 
nous  sommes  descheuz  nous  tourmente.  C'est  un 
maigre  soucy,  puis  qu'il  n'y  a  de  remède  ;  ny  le  passé 
ny  l'advenir  ne  méritent  contrition ,  sinon  des  pecliez 
commis.  Tout  se  tourne  en  un  instant;  il  faut  faire 
provision  contre  les  adversitez  ,  pour  les  soustenir 
courageusement  par  prévoyance. 

Mais, dira-on,  en  voilà  quis'advancent  en  richesses, 
grades  et  grandeurs:  pénètre  comme  ils  y  viennent, 
et  combien  ils  dureront,  et  la  peine  qu'ils  y  souffrent. 
Quelle  apparence  de  tristesse  à  ceux  qui  ont  liberté 
et  santé?  Qu'est-ce  qu'ont  les  roys  que  les  particuliers 
ne  puissent  recevoir  sans  l'importunité  à  laquelle  ils 
sont  subjects ,    puisque  la  vanité  ,  les  grades  et  les 
honneurs  sont  mesprisables?  Les  vivres,  les  femmes, 
les  chasses,    les  jeux,  senteurs,  musiques,   habits, 
bastimens,  lectures,  conversations,  compositions,  se 
peuvent  mieux  posséder  par  les  gentils-hommes  mé- 
diocrement riches,  que  par  leurs  Majestez.  Ce  n'est 
pas  là  le  mal  d'où  procède  cette  tristesse  imaginaire, 
c'est  la  crainte  du  loup,  la  peur  de  la  mort,  la  puni- 
tion des  péchez.  Et  bien  il  y  faut  pourvoir;  n'avons 
nous  pas  lessainctesEscritures?  y  eut-il  jamais  meilleur 
ny  plus  salutaire  remède  en  toute  autre  religion?  une 
confession,  une  intention  de  bien  vivre,  un  repentir, 
ies  bras  de  Dieu  sont  ouverts  pour  nous  recevoir  : 

à  quoy  de  bonne  heure  il  se  faut  résoudre.  La  bonté 
et  tranquilité  de  l'esprit  est  le  suprême  bien  de  tous 
autres;  par  iceluy  se  chasse  toute  crainte,  se  résout  à 
se  resjouyr  et  contenter ,  en  servant  Dieu  et  bien 
faisant. 

Plusieurs  ont  de  grandes  tristesses  et  fascheries  ca- 
che'es,  sans  en  chercher  la  cause  ny  le  remède;  elle 
advient  par  naturels  accidens  passez  ou  advenir  :  les 
hommes  sont  composez  des  quatre  humeurs;  la  mé- 
lancolie y  a  une  grande  part;  en  vain  est  cherchée  la 
guerison  à  quelques-uns,  cest  humeur  ayant  gagné 
tellement  le  dessus  des  autres,  qu'il  les  met  hors  de 
soy,  et  par  excès  les  approche  de  pervertissement  de 
sang  et  de  la  folie.  Les  médecins  y  cherchent  les  re- 
mèdes par  purgations,  précautions  et  considérations, 
y  ayant  plusieurs   médicaments  qu'ils  disent  purger 
cest  humeur  noire;  il  est  croyable  que  leur  précepte 
et  régime  y  peut  servir,  mais  les  bons  discours  davan- 
tage, qui  sont  encore  plus  puissants  que  leurs  médi- 
caments. 

Tout  consiste  à  cognoistre  l'origine  du  mal,  à  quoy 
la  musique,  la  chasse,  les  promenades,  changemens 
d'air  peuvent  profiter  et  tempérer  le  mal,  lequel  con- 
curre  avec  les  moindres  accidents;  tellement  que, 
quoy  qu'il  se  puisse  faire  pour  les  resjouyr,  un  refus, 
une  parole  mal  interprétée,  un  présage,  une  super- 
stition imaginaire  les  font  retomber,  ce  qui  advient 
par  le  défaut  de  nature.  Mais  quand  la  tristesse  occupe 
les  hommes  d'entendement,  et  que  par  la  longueur 
du  temps  elle  a  logé  chez  eux,  ils  s'en  défont  mal- 
aisément; il  la  faut  guérir  par  raison  et  par  discours, 
et  chercher  par  fréquentes  demandes,  argumens  et 

exemples  de  la  déraciner.  Si  c'est  la  considération  de 
la  mort,  il  ne  faut  craindre  ce  qui  ne  se  peut  e'viter; 
l'amour  de  Dieu,  la  conscience  nette,  le  repentir,  la 
créance  en  estent  la  peur  ,  les  livres  sont  remplis 
d'antidote  contre  icelle  :  il  n'y  a  rien  qui  soit  à  re- 
gretter que  les  péchez  commis. 

La  pallie  est  en  servitude,  la  médecine  des  armes 
en  est  pire  que  la  maladie,  je  servirois  grandement  à 
la  délivrer  :  garde  que  tu  n'ayes  plus  d'ambition  que 
d'affection  :  chacun  abonde  en  son  sens,  c'est  l'égal 
partage  des  humains-,  tous  croyent  en  avoir  assez,  et 
ne  voudroient  changer  à  un  autre.  Dieu  peut  susciter 
des  hommes  qui  vaudront  mieux  que  nous,  et  quand 
cela  ne  seroit,  autant  de  tyrannie  et  d'exaction  sur 
les  peuples,  autant  de  péchez  eliacez  le  souffrant  pa- 
tiemment.  Si  j'eusse  fait  cecy,  si  j'eusse  fait  cela,  si 
j'eusse  receu  ou   donné  bon  conseil,  seulement  fait 
ce  qui  estoit  facile ,  j'estois  eslevé   en  gloire  ,   hon- 
neur ,   réputation   et   grade  ;  mais  il  n'y  a  phis   de 
remède ,   sinon  celuy    du    fleuve    d'oubly  ;  nous  ne 
voyons  les  accidens  qui  eussent  suivy  cette  meilleure 
conduicte,  et  peut-estre  fussent  esté  pires  que  ces  re- 
solutions. Nous  n'avons  plus  de  grandes  charges  ny 
estats,  il  ne  se  parle  plus  de  nous,  sommes  en  mes- 
pris;   c'est  advoiier  la  debte,  et  que  c'est  vanité  et 
aaibition  qui  nous  portent,  non  le  bien  public. 

Ce  n'est  pas  le  principal  d'avoir  des  estats,  c'est  de 
les  mériter,  et  ceux  qui  les  possèdent  maintenant  sans 
mérite  font  perdre  celte  cupidité  ,  marque  en  ce 
temps  de  faveur,  et  non  d'honneur.  En  quelle  peine 
sont-ils  !  le  peuple  les  regarde  comme  des  paysans 
parez   de   drap  d'or,   de   robbes  empruntées,   toutes 

les  malédictions,  les  combles  d'exécration ,  leur  ef- 
fronterie honteuse  se  cognoist.  Ils  se  sont  attachez 
à  un  rocher  dont  ils  craignent  la  cheute  ,  à  tout 
moment  prest  à  tomber  :  quels  déplaisirs  ,  repen- 
tirs et  craintes  les  environnent!  pour  un  content, 
mille  qui  conjurent  contre  eux;  ils  s'enfuyent,  ils  se 
cachent,  se  destrapent,  s'enferment;  il  n'y  a  assez  de 
portes  ny  de  galeries  pour  les  sauver  d'importunité. 
Grades  si  communs  en  tant  de  royaumes  et  repu- 
bliques, les  possédant  sans  mérite  et  sans  expérience, 
ils  apportent  plus  de  honte  que  d'honneur,  et  ceste 
réputation  dont  les  particuliers  sont  plus  esloignez 
que  la  terre  n'est  du  ciel ,  que  les  monarques  ont 
mesprisé,  se  reléguant  dans  des  monastères,  et  que 
César  mesme  croyoit  après  tant  de  victoires  que  la 
mémoire  s'en  perdoit,  en  vouloit  chercher  d'autres  : 
vaines  comparaisons  ,  et  non  propres  à  des  particu- 
liers qui  vivent  sous  des  roys  dont  l'honneur  et  répu- 
tation est  si  basse  et  si  tost  esteincte,  qu'elle  ne  vaut 
d'y  penser;  mauvaise  provision  contre  les  vers  :  s'il 
faut  acquérir  nom ,  c'est  en  paradis  où  il  faut  es- 
pérer. # 

Que  si  les  regrets  s'estendent  sur  l'avarice,  et  de 
n'avoir  acquis  de  biens,  ou  de  les  avoir  perdus  sans 
les  laisser  à  leur  postérité,  il  en  faut  peu  pour  nous, 
il  ne  faut  que  se  résoudre  selon  iceux  faire  la  des- 
pense ;  et  quant  aux  enfans  ,  il  s'en  perd  plus  pour 
leur  avoir  laissé  trop  de  bien ,  source  de  voluptez , 
qu'autrement.  La  liberté  perdue  a  ses  resolutions, 
l'esprit  ne  se  peut  enfermer  ;  le  reconfort  en  Dieu , 
la  considération  de  l'autre  vie  fait  tout  souffrir  pa- 
tiemment ,  mesmes  la  douleur  j  goûtes  ,  grav elles , 

coliques,  s'endurent  par  grande  resolution,  espérant 
que  Dieu  nous  les  envoyé  pour  purgation  de  nos  pé- 
chez. 

Reste  le  regret  de  l'honneur  perdu,  qui  est  le  plus 
preignant  des  autres  ;  s'il  ne  se  peut  r'acquerir  promp- 
tement  par  généreuses  actions ,  il  se  peut  supporter 
n'estant  advenu  par  nostre  faute;  et  quand  il  advient 
par  icelie,  s'il  n'y  a  point  de  remède,  il  faut  se  re- 
conforter promptement  en  ce  qui  est  du  christianisme, 
qui  apprend  à  endurer  toutes  injures,  et  laisser  la 
vengeance  à  Dieu  :  le  principal  honneur  gist  à  ne  l'a- 
voir olFence,  car,  quant  à  celuy  du  monde,  pensant  à 
la  mort,  il  ne  doit  estre  pour  rien  conté. 

Grande  ignorance  de  chercher  des  plaisirs ,  des 
bonnes  nouvelles,  des  passe-temps  et  voluptez  qui  ne 
sont  point  en  ceste  valëe  de  misère,  et  de  s'ahurt^r  à 
tous  inconveniens  ;  les  proches  hayssent,  les  parens 
plaident ,  tous  les  hommes  font  du  pis  qu'ils  peuvent. 
Je  suis  calomnié  et  accusé  faussement,  je  n'ay  receu 
que  des  ingratitudes  de  ceux  que  j'ay  bonifié;  tout 
cela  se  peut  vaincre  en  un  instant  à  ceux  qui  ont  de 
l'esprit.  Divertissons-le  du  monde,  puis  qu'il  n'en  vaut 
la  peine;  voyons  que  tous  les  hommes  ont  des  def- 
fauts  :  celuy  qui  a  l'entendement  n'a  point  de  bien , 
le  riche  peu  de  santé,  le  vertueux  des  envieux,  des 
ennemis  ;  chacun  a  son  fléau ,  et  nul  n'en  est  exempt  ; 
tel  est  jugé  heureux  qui  en  est  bien  loing.  Ne  regar- 
dons à  ceux  qui  sont  mieux  que  nous ,  mais  à  ceux 
qui  sont  pis  ;  combien  de  pauvres ,  de  malades ,  d' affli- 
gez et  endebtez,  qui  voyent  perdre  leur  bien  devant 
eux!  et  puisque  tout  se  doit  perdre,  faut-il  regretter 
ce  qui  dés  cette  heure  mesme,  considérant  ce  peu  de 
24.  12 

temps  que  nous  avons  à  en  jouyr,  ne  peut  estre  ap- 
pelle nostre. 

Resouvenons-nous  des  périls  évitez,  des  douleurs, 
des  maladies  passées;  remarquons  jusques  aux  moin- 
dres plaisirs  qu'avons  eu,  qui  nous  sera  un  grand  re* 
confort  *,  et  après  avoir  fait  ce  que  nous  pouvons  et 
devons,  Dieu  fera  le  principal.  Examnions-nous  et 
décidons  toutes  les  poinctes  de  ces  regrets  et  ennuis 
qu'il  faut  vaincre  par  prudence  ;  compensons  les  de- 
plaisirs  présents  par  les  contentements   passez,  par 
les  charges,  honneurs,  victoires  et  prosperitez  obte- 
nues, à  la  cognoissance  que  tant  d'autres  sont  péris, 
porté  des  charges  honorables  sur  des  eschafaux  hon- 
teux :  ceux   qui  estoient  heureux  en   honneurs,   en 
grades,  en  biens,  qui  prosperoient,  que  tout  le  peu- 
ple suivoit  et  aplaudissoit ,   qui  commandoient  glo- 
rieusement, je  les  ay  cherché,  ainsi  que  dit  le  Psal- 
miste,  et  je  ne  les  ay  peu  trouver;  les  escueries  de 
Cartilage  sont  vuides  d'elephans ,  les  chambres  dorées 
d'habitans,  et  tout  est  tombé  en  ruine.  Tançons  ces 
vanitez  de  peu  de  durée  :  au  contraire  le  déplaisir,  la 
douleur  n'est   pas   sans    contentement  ;    nous    avons 
mérité  plus  que  nous  ne  souffrons,   ce  qu'endurant 
patiemment,  c'est  autant  d'acquitement  et  purgation 
de  nos  péchez.   C'est  encor  un  reconfort  à  ceux  qui 
n'ont  rien  de  n'avoir  rien  à  perdre,  estimant  ce  reste 
de  santé  et  liberté  que  nous  possédons  ;  prenons  garde 
que  nous  ne  portions  le  mal  avec  nous  par  inclination 
et  mauvaises  habitudes.  Confessons  et  cognoissons  que 
ceux  que  Dieu  a  doiié  de  bon  entendement  et  juge- 
ment peuvent  remédier  à   tous  inconvénients,  et  se 
décharger  de  ceste  tristesse  et  plaintes  qui  diminuent 

et  altèrent  la  santé  de  l'esprit  et  du  corps,  et  qui  est 
entièrement  déplaisante  à  nostre  Seigneur ,  auquel 
seul  il  faut  avoir  recours. 

L'honneur  est  malaisé  d'obtenir  aux  particuliers  et 
hommes  privez;  s'ils  entreprennent  contre  les  tyrans, 
pour  le  bien  du  pays,  ils  ne  le  peuvent  aisément  sans 
avoir  charge  d'eux;  ce  qu'ayant,  c'est  perfidie  de  les 
tromper,  n'estant  ceste  règle  générale  receiie ,  que  le 
serment  de  la  patrie  esteint  celuy  des  maistres  et  bien- 
facteurs.  Il  n'est  pas  permis  à  un  particulier  d'entre- 
prendre de  régler  un  testât;  il  s'en  trouvera  plus  qui 
diront  qu'il  faut  laisser  faire  Dieu,  qui  envoyé  les 
mauvais  supérieurs  pour  les  péchez  du  peuple,  que 
de  ceux  qui  seront  d'advis  de  les  opprimer  par  force  : 
nostre .  Seigneur  les  ostera  sans  avoir  affaire  de  nos 
araies,  mais  bien  plustost  de  nos  larmes  et  amande- 
ment  de  vie. 

Le  bon  ou  mauvais  succez  fait  juger  faussement  l'en- 
treprise juste  ou  injuste,  selon  l'événement.  Brutus  et 
Cassius ,  gens  de  bien ,  sont  déclarez  meschans  pour 
avoir  esté  vaincus,  et  César,  qui  estoit  usurpateur, 
homme  de  bien  parce  qu'il  est  victorieux  :  Laurent 
de  Medicis,  qui  tua  son  cousin  Alexandre,  oppugna- 
teur  de  la  liberté  de  Florence,  se  perdit  par  le  mau- 
vais succez  qui  en  suivit.  La  royauté  tombe  rarement 
aux  personnes  privées;  le  droict  de  succession  leur 
manque,  et  ne  leur  reste  que  l'usurpation  et  élection, 
pour  laquelle  il  faut  estre  vertueux  de  race  illustre. 
Il  n'y  a  que  le  papal ,  l'Empyre  et  la  Poulogne  où 
les  coronnes  se  puissent  aspirer  :  et  quant  à  l'usurpa- 
tion ,  elle  est  tres-difficile,  et  encore  plus  de  s'y  main- 
tenir; tous  plaisirs  l'abandonnent,  le  soupçon  et  la 

crainte  Tensuit.  Combien  seroient  les  diadèmes  des- 
daignez s'ils  estoient  bien  cogneuz  !  combien  qui  y 
sont  montez  voudroient  estre  au  pied  de  l'arbre  !  Le  roy 
Henry  III  souhaittoit  avoir  dix  mil  livres  de  rente 
en  paix.  Et  quand  bien  on  seroit  roy,  depuis  le  com- 
mencement du  monde  il  y  en  a  eu  un  million  :  seroit 
un  beau  grade  s'ils  commandoient  aux  montagnes, 
rivières  et  bestes,  ou  qu'ils  fussent  immortels;  ils  ne 
sont  roys  que  de  leurs  espèces.  Commander  à  un 
royaume  et  à  sa  maison ,  il  n'y  a  différence  que  des 
limites;  et  si  on  désire  estre  grand  pour  laisser  mé- 
moire de  soy,  il  faudroit  avoir  acquis  autant  d'hon- 
neur que  ceste  trentaine  de  Grecs  et  Romains  dont 
Plutarque  a  escrit,  et  outre  cela  avoir  les  historiens 
amis  ;  sinon  ils  font  du  bon  roy  Minos  le  prince  des  en- 
fers. Commandant  en  Normandie,  voulant  qualifier  un 
menteur,  je  le  nommois  historien  :  adage  qui  a  depuis 
eu  cours  par  la  France.  L'argent  noircit  ou  rougit  le 
papier.  Le  sieur  de  Tavannes  (duquel  j'escrits)  es- 
toit  trop  généreux  pour  en  donner,  aussi  les  historiens 
en  ont  peu  fait  de  mention  au  respect  de  ses  mérites.  Les 
aveuglez  d'ambition  se  font  croire  estre  ceux  de  qui  on 
a  fait  mention  ;  plusieurs  ont  changé  de  noms  :  si  j'avois 
mérité  d'estre  escrit,  une  partie  seroit  sous  le  nom  de 
vicomte  de  Ligny,  puis  vicomte  de  Tavannes,  par  fois 
capitaine  de  gendarmes,  tantost  colonel  de  chevaux  lé- 
gers aux  guerres  du  Dauphiné,  gouverneur  d'Auxonne, 
d' Auxerrois,  de  Normandie,  de  Bourgongne  ;  mareschal 
de  camp,  mareschal  de  France  nommé,  et  depuis  re- 
tourné à  ce  no  m  de  vicomte  de  Tavannes,  par  le  mespris 
et  desdain  que  j'ay  fait  de  toutes  les  charges  et  grades 
de  France,  qui  sont  en  vente  au  prix  d'argent,  donnez 

à  des  personnes  sans  mérite  ny  honneur.  C'est  pour- 
quoy  j'ay  peint  en  ma  galerie  ce  mot  :  C'est  honneur, 

c'est  ESTAT  n'avoir  EN    CE  REGNE  NY    CHARGE    NY    ESTAT. 

Les  siècles,  les  règnes  sont  différents;  la  postérité  re- 
gardera de  quel  temps  les  gentilshommes  sont  este 
pourveus  aux  charges  honnorables ,  mespriseront  ceux 
qui  les  ont  obtenues  au  temps  qu'elles  se  vendoient 
et  se  donnoient  à  personnes  indignes  ;  qui  estoit  une 
marque  honteuse  à  ceux  de  vertu  et  de  courage  qui 
les  possedoient  ou  poursuivoient  en  ce  temps-là. 

C'est  peu  d'ambition  de  désirer  de  gouverner  les 
roys;  ils  peuvent  pourvoir  aux  charges  pour  acquérir 
de  l'honneur,  non  le  donner;  il  dépend  de  nous:  mieux 
vaudroit  la  réputation  du  gain  d'une  bataille  ou  d'une 
ville,  que  gouverner  leurs  Estats  sans  mérites.  Si  les 
connestables ,  mareschaux  de  France  et  officiers  de  la 
coronne  resuscitoient ,  il  y  en  auroit  un  million. 
Pour  acquérir  ces  grades  par  faveur,  l'on  est  subjet  à 
crainte,  querelles,  soupçon,  perte  de  liberté,  envie, 
incommodité  ;  une  fois  obtenu ,  contraincts  s'enfermer 
contre  l'importunité,  se  voir  donner  au  diable ,  plu- 
sieurs conspirent  contre  eux.  S'ils  sont  capitaines,  ils 
sont  en  crainte  d'acquérir  trop  de  gloire ,  trop  de  ré- 
putation ,  trop  d'amis,  qui  est  la  mort  et  ruine  de  ceux 
qui  vivent  sous  les  roys.  Les  Français ,  imitateurs  des 
singes ,  montent  de  branche  en  branche ,  et  à  la  plus 
haute  monstrent  le  derrière;  plusieurs,  sans  y  penser, 
se  perchent  si  haut  qu'ils  ne  peuvent  descendre.  Le 
sieur  de  Tavannes,  gouvernant  la  France  durant  les  six 
mois  devant  sa  mort,regrettoit  la  vie  privée  de  laquelle 
la  hauteur  de  son  grade  l'empeschoit.  Un  Spartain  à 
Athènes,  voyant  condamner  à  l'amande  un  citoyen 

qui  ne  se  mesioit  de  rien  ,  requeroit  de  voir  celiiy 
qui  estoit  pris  pour  vivre  heureusement ,  d'autant 
qu'en  la  ville  de  Sparte  il  estoit  défendu  de  se  mesler 
des  affaires.  Je  remercie  Dieu  ,  qui  m'a  donné  moyen 
de  vaquer  à  son  service,  pour  avoir  este  condamné 
à  ne  rien  faire,  selon  la  loy  des  Lacedemoniens,  pra- 
tiquée maintenant  en  France  contre  ceux  qu'on  pré- 
sume avoir  quelque  esprit.  Le  roy  Henry  IV  me  con- 
fina chez  moy ,  pour  estre  fils  du  sieur  mareschal 
de  Tavannes ,  que  l'on  dit  avoir  esté  du  conseil  de  la 
Sainct  Barthélémy,  pour  avoir  esté  de  la  Ligue ,  et 
estre  accusé  à  tort  d'avoir  de  l'entendement,  du  cré- 
dit,  et  pouvoir  entreprendre,  oii  je  suis  comme  ceux 
qui  sont  dans  les  machines,  voyans  ceux  qui  tournent 
les  roiies  d'icelles,  et  partant  n'en  admirent  point  les 
effects,  ainsi  que  ceux  qui  par  leur  peu  d'expérience 
ne  voyent  que  le  dehors. 

Je  considère  les  officiers  et  mignons  des  roys,  non 
eu  Testât  qu'ils  sont  maintenant,  mais  à  celuy  auquel 
ils  seront  d'icy  à  cinquante  ans.  Mon  imagination  voit 
le  corps  au  travers  de  l'habillement,  la  poudre ,  la  pour- 
riture dans  l'or,  me  souvenant  du  verset  :  Je  les  ay  cher- 
chez, et  ne  les  ay  peu  trouver.  Je  demandois:  Où  sont 
ces  corrompus  médecins  d'Estat?  oii  ces  généraux 
d'armées  inimitables,  ces  financiers  insatiables?  com- 
bien ont-ils  eu  plus  de  mal  et  de  regret  de  mourir, 
que  ceux  qui  estoient  de  basse  condition  !  et  ne  leur 
est  resté  qu'une  grande  reddition  de  compte  devant 
Dieu ,  dequoy  sont  exempts  ceux  qui  n'ont  rien  pos- 
sédé. Un  esprit  solide  leur  eust  dict  :  Gardez  vos  te- 
riaques,  vos  habits  de  comédies  (mais  plustost  de 
farce),  qui  ne  durent  qu'une  année  ;  laissez-moy  vivre 

et  mourir  à  mon  aise,  et  rhabiller  par  repenteiice  et 
prières  mes  fautes  passe'es.  Il  ne  faut  couvrir  l'ambi- 
tion sous  ce  mot,  que  nous  ne  sommes  pas  naiz  pour 
nous  mesmes.  Dieu  n'a  besoin  de  nous,  il  en  suscitera 
assez  d'autres  pour  exécuter  ses  commandements  :  la 
honte  est  assise  auprès  de  l'honneur,  l'un  succède  sou- 
vent à  lautre;  ils  dépendent  plus  de  fortune  que  de  nous. 
Si  les  honneurs  et  charges  viennent,  ils  se  peuvent 
recevoir,  non  pour  principal  but,  qui  doit  estre  à  ser- 
vir Dieu  seulement,   ains  pour  s'en  départir  légère- 
ment sans  ennuy.  Si  l'inclination  rend  les  esprits  ma^ 
lades,  ainsi  que  ceux  qui  prennent  plaisir  à  se  faire 
fouetter  le  visage  à   courre  le  cerf,  d'autres   à  user 
leurs  corps  après  une  balle  de  laine ,  ou  qui  prennent 
la  tempeste  pour  tranquillité,  ainsi  que  les  hydropi- 
ques et   desgoutez    boivent  et  mangent   ce  qui  leur 
est  contraire,  ils  se  doivent  faire  guérir  par  les  sages. 
[i556]  L'obeyssance  fîlialle,  la  persuasion  des  An- 
glais et  le  désir  de  s'affermir  en  ces  nouveaux  Estats, 
faict  proposer  la  trefve  au  roy  Philippe.  Le  roy  Henry 
l'accepte,  ou  plustost  le  connestable,  qui  gouvernoit, 
craignant  que  ceux  de  Guise  establissent  leur  crédit 
par  armes.  La  duchesse  de  Valentinois,  maistresse  du 
Roy,  y  consent  pour  avoir  plus  de  moyens  de  recou- 
vrer argent  :  la  trefve  pour  cinq  ans  est  publiée  le 
quinziesme  février.   Les  factions  de  Montmorency  et 
de  Guise  croissent  :  madame  de  Valentinois,  liée  d'a- 
mour au  connestable  et  d'alliance  à  M.  d'Aumalle, 
tient  le  milieu  et  esloigne  la  Royne  des  affaires  et  de 
son  mary,  encores  qu'elle  n'eust  rien  de  beau  par 
dessus  elle,  non  sans  soupçon  de  sortilège.  La  Royne 
s'en  plaint  au  sieur  de  Tavannes ,  qui  offre  couper  le 

nez  à  madame  de  Valentinois  :  elle  luy  objecte  sa  perte  ; 
il  lespond  qu  elle  luy  seroit  agréable  pour  esteindre 
le  vice ,  malheur  du  Roy  et  de  la  France.  La  Royne  le 
remercie,  se  résout  à  patience.  Villegagnon,  par  le 
commandement  de  l'admirai,  descend  au  Peru  (0, 
assisté  des  ministres  huguenots.  Dieu  ruine  ses  des- 
seins et  le  renvoyé  en  confusion.  Carafe,  pape,  nommé 
Paul  quatriesme ,  faict  ennemy  des  Espagnols  par  la 
mort  de  Scaigne  Colonne,  son  parent,  estranglé  au 
chasteau  de  Naples,  et  autres  injures  receiies  d'eux, 
estans  ses  prédécesseurs  partizans  d'Anjou ,  au  royaume 
de  Naples,  Charles  Carafe  son  parent  estant  au  ser- 
vice des  Français,  le  porte  sous  la  faveur  d'iceux  à 
recouvrer  Naples.  L'Espagnol  en  garde  se  pourvoit 
des  soldats  :  Sa  Saincteté,  pour  n'estre  prévenu,  en 
remplit  Rome,  desarme  les  suspects,  prend  le  cardinal 
de  Sainct  Flour,  Camile  Colonne,  et  saisit  leur  chaS' 
teau  :  ils  implorent  l'ayde  du  roy  Philippe,  lequel  se- 
court Marc  Antoine  par  le  duc  d'Albe ,  reprend  avec 
les  chasteaux  plusieurs  territoires  de  l'Eglise,  met  le 
Pape  à  l'estroict.  A  ce  malheur  se  joinct  la  reconcilia- 
tion d'Octave  Farnaise  avec  le  roy  d'Espagne,  sans 
qu'iceluy  eust  esgard  que  l'Empereur  estoit  autheur 
de  la  mort  de  son  père  en  l'entreprise  de  Ferrand  de 
Gonzague,  et  qu'il  tenoit  son  salut  de  France:  il  reçoit 
Plaisance  et  le  revenu  de  Novarre ,  et  s'accorde  avec 
l'Espagnol, 

(0  J^illegagnon  descend  au  Peru  :  Villegagnon  (  en  1 555  )  n'alla 
point  au  Pérou,  mais  il  forma  dans  le  Brésil  une  petite  colonie  de  Pro- 
testans.  Il  y  bâtit  un  fort  auquel  il  donna  le  nom  de  Coligny.  Sa  co- 
lonie fut  dispersée  par  les  Portugais.  De  retour  en  France,  il  se  fit 
catholique  ,  s'attacha  aux  Guise  >  et  les  Protestans  n'eurent  pas  de 
plus  grand  ennemi. 


SEIGNEUR  DE  TAVANNES.     [l556]  l85 

Les  vieux  expérimentez  en  sain  entendement  peu- 
vent par  prévoyance  donner  des  préceptes  infalibles, 
l'ancienneté'  des  esprits  prophétise  l'advenir  par  le  sou- 
venir du  passé. 

Dieu  veut  que  sa  religion  soit  presclie'e  par  tout  le 
monde;  il  n'a  permis  que  les  infectez  d'iieresie  s'esta- 
blissent  aux  Indes  :  ce  seul  sujet  est  cause  que  la 
France  n'y  a  point  de  part. 

Les  grands  proposent  leur  profit  particulier  à  toutes 
injures  ou  bien  faits  receus,  quelques  grands  qu'ils 
soient  :  les  parens  et  alliez  sont  faciles  à  reconcilier 
aux  despens  de  ceux  qui  s'y  fient.  Meritoirement  les 
Espagnols  demandent  de  grandes  asseurances  ou  des 
places  à  ceux  qui  implorent  leur  secours  ;  les  reconci- 
liations advenans,  il  ne  leur  reste  que  la  perte  de  leurs 
soldats  et  de  leur  argent;  ce  qu'ils  ont  expérimenté  en 
la  ligue  de  France,  et  qui  les  rend  plus  tardifs  à  y 
employer  leurs  doublons,  ayant  tenté  en  vain  de  la 
diviser  et  d'en  prendre  leur  part. 

En  juin  arriva  en  France  Charles  Caraffe,  faict  nou- 
veau cardinal  :  il  demande  secours  contre  les  Espa- 
gnols de  la  part  du  Pape  son  oncle ,  excite  le  Roy  par 
l'exemple  de  ses  prédécesseurs,  protecteurs  du  Sainct 
Siège,  fadlite  la  conqueste  de  Naples  et  de  Milan.  Sa 
Majesté,  accoustumée  se  faire  porter  par  autruy,  ne 
peut  marcher  de  luy-mesme,  parle  au  connestable, 
qui,  en  dessein  contraire,  veut  la  paix  pour  abaisser 
ceux  de  Guise  et  favoriser  le  duc  de  Savoye.  Madame 
la  connestable  sa  femme,  sortie  du  bastardde  Savoye, 
la  race  deColigny,  yssue  de  Bresse,  l'inclinoit  au  Sa- 
voyard, et  luy  faict  remonstrer  l'interest  de  la  foy 
rompue  à  Sa  Majesté. 

Le  cardinal,  rebuté  de  luy,  s'adresse  à  la  seconde 
faveur,  qui  estoit  MlM.  de  Guise,  les  comble  d'espé- 
rance du  royaume  de  Naples,  qu'il  disoit  apartenir  à 
leur  maison,  à  cause  de  René,  roy  de  Sicile,  et  leur 
promet  assistance.  M.  de  Guise  employé  ses  amis, 
M.  le  Dauphin  par  la  royne  d'Escosse,  madame  de 
Valentinois  par  M.  d'Âumalle  son  beau-fils,  qui  gagne 
par  amour  le  Roy ,  en  fm  le  connestable ,  d'autant  plus 
que  son  fils  de  Montmorency  se  vouloit  defiancer  à 
Rome  d'avec  une  fille  de  Pienne,  et  que  c'estoit  en- 
voyer son  ennemy  M.  de  Guise  en  Italie,  cymetiere 
des  Français.  La  Royne  ayde  à  ce  voyage,  hayssantle 
duc  de  Ferrare,  et  pour  l'amitié  de  Strosse  son  parent , 
qui  desiroit  la  guerre.  Le  secours  du  Pape  résolu,  le 
bruit  fut  semé  faucement  que  les  Espagnols  avoient 
failly  de  prendre  Metz  et  Rordeaux,  qu'ils  avoient  mal 
traicté  les  prisonniers  :  dequoy  M.  de  Roiiillon  (0  es- 
toit  mort  en  prison ,  par  vengeance  de  la  haine  an- 
cienne de  ccste  maison  avec  l'Empereur. 

Le  Pape  promet  des  vivres,  de  Tartillerie,  huictmil 
Jiommes  de  pied  et  huict  cens  chevaux  légers.  Le  duc 

(0  Monsieur  de  Bouillon  :  le  maréchal  de  La  Marck ,  dont  il  est  ici 
queslion,  étoit  fils  du  maréchal  de  lleurange^  il  avoit  épousé  la  fille 
de  la  duchesse  de  Valentinois.  Enfermé  à  TEcluse,  où  son  père  avoit 
été  prisonnier,  il  souffrit  la  captivité  la  plus' rigoureuse.  S'il  faut  en 
croire  le  continuateur  de  Paradin,  il  fut  mis  dans  une  si  estroite  geôle, 
faite  en  façon  de  cage,  qu'il  n'avoit  moyen  d'estre  aydé  d'un  seul  va- 
let, quelque  maladie  qui  lui  suruint.  Sa  femme  et  sa  fiUe  offrirent  une 
rançon  de  cent  mille  écus  :  il  fut  convenu  que,  s'il  mouroit  avant 
cfu'elle  fût  acquittée ,  les  deux  princesses  se  mettroient  au  pouvoir  de 
l'Empereur.  A  peine  fut-il  sorti  de  prison,  qu'il  éprouva  de  vives  dou- 
leurs :  il  mourut,  dit-on,  empoisonné,  deux  jours  après  être  arrivé  à 
Guise.  C'est  ainsi,  dit  l'ancien  historien,  que ,  sous  couleur  de  rendre 
un  homme  vif,  on  s'assura  de  la  rançon  d'un  mort. 

de  Ferrare,  allié  avec  M.  de  Guise,  commande  à 
toute  ceste  entreprise,  avec  huict  mille  Suisses,  quatre 
mille  Français  et  douze  cens  hommes  d'armes.  Les 
sieurs  d'A^umalle,  d'Elbeuf,  de  Nevers  et  plusieurs 
seigneurs  Tacconipagnent.  Le  sieur  de  Tavannes  est 
feict  maresclial  de  camp,  charge  qu'il  n'accepte  sans 
estre  fort  prie'  du  Pvoy,  duquel  seul  il  dependoit.  Sa 
Majesté  le  congédie  à  son  regret  :  le  gouvernement  de 
Bourgongne  avoit  esté  donné  par  la  faveur  de  madame 
de  Valentinois  à  M.  d'Aumalle.  Les  premières  armées, 
ausquels  courent  les  plus  valeureux,  inclinent  le  sieur 
de  Tavannes  en  ce  voyage  d'Italie  :  pour  tesmoignage 
que  le  Roy  croyoit  du  tout  à  luy,  il  luy  donne  la  lieu- 
•  tenance  de  Bourgongne,  vacquant  par  la  mort  du  sieur 
d'Espinart,  dequoy  il  laisse  la  charge  au  sieur  de  Vil- 
lefrancon  son  frère. 

Anciennement  il  n'y  avoit  point  de  gouverneurs  aux 
provinces  de  France;  les  seneschaux  et  baillifs  y  com- 
mandoient,  les  mareschaux  de  France  à  la  guerre  es- 
toient  employez  au  pays  et  frontières  où  elle  se  faisoit. 
L'inconstance  et  importunité  française  fit  créer  aux 
roys  des  gouverneurs  qui  furent  long  temps  sans  lieu- 
tenans,  lesquels  en  fm  ils  créèrent  pour  commander 
en  leur  absence.  Les  roys,  jaloux,  voulurent  que  lesdits 
lieutenans  se  dissent  lieutenans  de  leurs  Majestez,  et 
non  des  gouverneurs,  les  choisirent  plus  ennemis 
qu'inlelligens  d'eux.  Le  sieur  de  Tavannes  les  mit  hors 
de  page;  il  disposoit  de  tout  en  l'absence  du  gouver- 
neur, sans  l'en  advertir.  M.  d'Aumalle  arrivant  en 
Bourgongne,  après  qu'il  l'avoitveu  une  fois,  il  se  reti- 
roit  en  sa  maison,  et  retournoit  en  la  charge  quand  le- 
dict  sieur  estoit  dehors ,  conservant  son  autorité.  Jl  se 

moquoit  des  affaires  du  gouvernement  et  de  ceux  qui 
en  font  les  empeschez  ,  disoit  qu'à  temps  de  paix  il  n'y 
avoit  à  s'empesclier  pour  une  heure  la  sepmaine.  Les 
estais  des  gens  de  guerre  se  dressent  au  conseil  du  Roy, 
la  cour  de  parlement  exerce  la  justice,  les  finances 
sont  interdictes  aux  gouverneurs  -,  ils  ne  sont  nécessai- 
res et  peuvent  nuire,  prenant  party  contraire  à  Sa  Ma- 
jesté, peuvent  préparer  les  armes  et  prendre  les  villes 
avant  que  d'estre  aperceuz  :  le  roy  Henry  IV,  pensant 
y  remédier,  a  quatre  lieutenans  généraux  en  Bourgon- 
gne  en  ce  temps  que  j'escrits,  qui  du  vivant  du  sieur 
de  Biron  n'osoient  rien  sans  luy ,  pour  le  peu  de  cou- 
rage qu'ils  avoient,  la  Bourgongne  jugée  d'importance, 
pour  les  derniers  mouvements  qui  en  sont  esclos  en  • 
France  et  pour  ceux  advenus  il  y  a  sept  vingts  ans  con- 
tre les  ducs  de  Bourgongne.  Sa  Majesté  recherche  des 
remèdes,  à  l'exemple  des^Huguenots,  qui  separoient 
les  commandemens  à  plusieurs  ;  ce  qui  aporte  d'autres 
inconveniens.  Il  seroit  mieux  oster  tous  les  gouver- 
neurs et  lieutenans  généraux  de  France,  tenir  la  jus- 
tice en  force,  et  que  les  bailiifs  advertissent  le  Roy  de 
ce  qui  se  feroit  en  leur  baillage ,  et  aux  guerres  em- 
ployer des  mareschaux  de  France  par  commission ,  ou 
seigneurs  signalez  aux  gouvernements,  pour  tant  que 
la  nécessité  le  requerroit;  que  si  c'est  un  mal  volon- 
taire, faire  les  gouvernements  triennaux,  ainsi  que 
l'Espagnol  et  Vénitiens,  qui  s'en  treuvent  bien. 

[1557]  M.  de  Guise  arrive  à  Turin,  hasté  du  Pape 
qui  avoit  perdu  Ostie  et  toutes  les  places  d'alentour 
de  Rome,  nonobstant  la  deffence  de  douze  cens  Fran- 
çais coulez  à  Rome  sous  les  sieurs  mareschal  de  Strosse 
et  Montluc.  Le  sieur  de  Ta  vannes,  commandé  par 

M.  de  Guise,  se  présente  à  Valence,  ville  du  duché'  de 
Milan  ,  les  laisse  tirer  les  premiers  à  ce  que  la  rupture 
delatrefvevinstd'eux  ;  faictdes  trenchées  et  approches, 
rembarre  les  sorties  de  plein  jour,  use  de  menaces, 
augmente'es  par  l'arrivée  de  M.  de  Guyse.  Palvoisy, 
avec  deux  mil  arquebusiers  dans  la  ville  fortifie'e,  es- 
tonné,  se  rend  sans  coup  de  canon  j  en  conséquence 
la  trefve  est  rompue  entre  les  roys  :  M.  de  Guise  est 
blasmé  que  ce  soit  pour  si  peu  d'efFect,  qu'il  la  falloit 
rompre  ensemblement  en  Picardie. 

Le  mareschal  de  Brissac  conseille  d'attaquer  Mi- 
lan :  M.  de  Guise  ne  le  croit,  marche  vers  Rome, 
donne  courage  au  Pape  de  reprendre  plusieurs  petites 
villes.  Sa  Saincteté  faict  une  trefve  pour  attendre 
sans  péril  M.  de  Guise  ;  et  le  duc  d'Albe  l'avoit  ac- 
corde'e  pour  avoir  temps  d'aller  mettre  ordre  à  Na- 
pies.  Le  marquis  de  Pesquaire  tente  en  vain  faire  efïëct 
sur  l'armée  de  M.  de  Guise,  pour  le  bon  ordre  du 
logis  fait  par  le  sieur  de  Tavannes,  mareschal  de  camp. 
Le  duc  de  Ferrare,  gênerai  de  l'Eglise,  joinct  M.  de 
Guise,  avec  peu  de  force;  s'excuse  du  voyage  de  Na- 
ples  sur  la  conservation  de  son  duché,  conseille  à 
M.  de  Guise  d'aller  à  Rome.  Le  cardinal  CarafFe ,  au 
contraire,  luy  donnée  advis  d'entrer  par  la  Marque 
d' Ancone  au  royaume  de  Naples  ;  M.  de  Guise  se  plaint 
du  peu  d'apareil  du  Pape  et  de  son  pourparler  de 
paix,  et  ne  s'ose  enfoncer  dans  le  royaume  de  Naples 
sur  les  belles  promesses  de  CarafFe. 

Apres  avoir  pris  Scapoli,  assiège  Givitelle,  qui,  bien 
munie  et  mieux  deffenduè',  le  désespère  de  la  prendre  ; 
indiscrettement  se  plaint  du  Pape  au  marquis  Antoine 
CarafFe,  l'injurie  et  frappe  d'un  plat  d'argent,  lequel 

offencé  se  relire  sans  congé  ;  grande  imprudence,  d'of- 
fencer  celuy  dont  la  pluspart  de  l'entreprise  dépend , 
et  qui  peut  entièrement  nuire.  Le  duc  d'Albe  approche 
pour  lever  le  siège  ,  advance  trois  cens  chevaux  et  cinq 
cens  Espagnols  fantassins,  sous  dom  Garcy  de  Tolède, 
pour  jetter  dans  Civitelle;  les  sieurs  de  Tavannes,  vi- 
dasme  de   Chartres  et  Sipierre  les  défirent  heureuse- 
ment. Tous  les  Espagnols  qui  y  estoient  furent  tuez 
ou  pris  ;  leur  maistre  de  camp,  Pierre  Henry,  présenté 
prisonnier  par  le  sieur  de  Tavannes  à  M.  de  Guise, 
lequel  tost  après  contrainct  lever   le   siège,   offre  la 
bataille  au  duc  d'Albe,  qui  la  refuse,  espérant  à  l'ac- 
coustumée  la  ruyne  des  Français  par  temporisement. 
Le  comte  Petilanes ,  Jules  Ursin,  prindrent  quelques 
places  pour  le  Pape,  sur  Antoine  Colonne,  en  la  cam- 
pagne de  Rome.  Marc   Antoine    fortifie   Salimes;   le 
duc  d'Albe  le  secourt,  défait  le  comte  de  Popoli,  et 
remet  le  Pape  à  festroict,  qui  mande  M.  de  Guise, 
lequel  s'approchant  de  P\ome,  cognoist  la  foiblesse  de 
Sa  Saincteté  et  du  duc  de  Ferrare  ,  qui  avoient  plus 
besoin  de  secours  que  d'en  donner.  Les  deux  factions 
des  Colonnes  et  d' Ursin  désirent  la  conservation  du 
Pape  par  la  paix. 

M.  de  Guise  recognoist  tard  spn  entreprise  appuyée 
sur  gens  foibles,  l'espoir  du  Turc  frivole,  sa  descente 
à  Naples  empeschée  par  Contignac,  ambassadeur  de 
Fiance  à  Constantinople,  qui  trompoit  son  maistre 
et  estoit  corrompu  par  le  roy  d'Espagne.  M.  de  Guise 
se  repent  d'avoir  creu  ceux  qui  sont  accoustumez  d'ap- 
peller  les  Français  pour  (sous  eux)  faire  leurs  afïhires, 
les  trahir  à  la  fin ,  et  se  reconcilier  :  il  advertit  le  Roy 
du  poui parler  de  paix,  qu'il  falloit  plus  de  forces 

pour  faire  effect  àNaples,  et  ne  se  fie  qu'en  soy-mesme. 
11  eusl  este  mieux  de  croire  le  sieur  de  Brissac:  atta- 
quant Milan,  les  forces  de  M.  de  Guise  estans entières 
et  proche  du  secours  de  France,  il  eust  forcé  le  duc 
d'Albe  de  quitter  Rome  pour  venir  secourir  Milan,  où 
il  ne  fust  este'  à  temps,  ou  bien  ill'eust  contraint  à  l'a  ba- 
taille. Les  CaralFes  eussent  mieux  aymé  le  royaume  de 
Naples  pour  eux  que  pour  M.  de  Guise;  ils  l'avoient  de- 
mandé foible,  à  ce  qu'il  dependist  d'eux.  Cependant  que 
Sa  Saincteté  traicte,  et  que  M.  de  Guise  attend  nou- 
velles de  France,  se  fit  un  duel  entre  Poulaigne,  fran- 
çais, et  un  Italien,  par  permission  de  M.  de  Guise  , 
contre  l'advis  du  sieur  de  Tavannes,  qui  le  mena  au 
combat  :  le  Français  eut  du  pire.  Peu  auparavant , 
en  l'an  i555,  le  sieur  de  Brissac  permit  de  rompre  des 
lances  à  M.  de  Nemours,  MM.  de  Vassé,  et  de  Traves 
français,  contre  le  marquis  de  Pesquaire,  de  Males- 
pine,  et  dom  Albe;  les  piinces  faillirent  d'atteindre, 
et  les  deux  Impériaux  tuèrent  les  deux  Français  : 
l'honneur  fut  aucunement  recouvert  par  Mouchât, 
qui  perça  de  bende  en  bende  le  comte  Garafi'e  ,  nea- 
politain,  nepveu  du  Pape. 

La  quantité  de  placesnouvellementfortifiées  en  Italie 
la  fait  croire  de  plus  difficile  conqueste  qu'elle  n'es- 
toit  anciennement  :  les  remparts  ne  gardent  les  villes, 
mais  bi%n  le  cœur  des  aguerris.  Nos  Français  gardent 
des  jardins,  les  Italiens  perdent  des  forteresses*,  ils  s'es- 
tonnent  en  un  chasteau  de  Milan,  et  permettent  de 
plain  jour  escheller  des  bastions  par  faute  d'aguerri- 
ment.  Les  Romains  par  iceluy  ont  acquis  la  domina- 
tion du  monde,  et  par  faute  d'estre  aguerris  sont 
vaincus  aujourd'hui  :  les  terres  portent  les  vignes  et 

chevaux  meilleurs,  selon  la  bonté  de  la  situation.  La 
vaillance  croist  par  tout  :  n'estant  de  l'opinion  de 
ceux  qui  dient  les  liabitans  des  pays  froids  avoir  plus 
de  courage,  parce  que  le  froid  chasse  le  sang  auprès 
du  cœur,  qui  eschauffe  leur  resolution.  Les  Espagnols, 
venant  de  pays  chauds,  subjuguent  partie  du  monde: 
Tordre  observé  parmy  eux  en  est  cause.  Charles  VIII 
subjugua  l'Italie  aisément  ;les  Italiens  ,  plus  aguerris, 
prennent  le  Roy  à  Pavie:  à  l'abordée  les  Français  fe- 
ront des  miracles  en  Italie  ;  si  la  guerre  continue,  les 
Italiens,  nécessitez  d'apprendre  l'art,  les  en  chasse- 
ront, pour  peu  d'ayde  estrangere  qu'ils  ayent  ;  et  si 
les  Français  deviennent  oysifs  (comme  ils  en  sont  en 
chemin)  et  que  les  Italiens  s'aguerrissent  par  autres 
guerres,  ils  feront  en  France  ce  que  les  Romains  y  ont 
fait.  Je  concluds  quel'aguerriment  et  continuation  des 
guerres  est  source  des  conqu estes  et  victoires. 

L'aguerriment  se  change  journellement  ;  l'expérience 
fait  cognoistre  le  dangereux  préjudice  de  la  perte  des 
batailles,  qui  est  la  perte  et  ruine  des  provinces,  quel' 
quefois  des  royaumes,  estant  la  réputation  perdue,  la- 
quelle maintient  les  Estats,  qui  esbranlée  donne  nais- 
sance aux  révoltes  et  accroist  les  ennemis.  Cela 
cogneu  fait  que  toutes  les  nations  s'empeschent  de  cest 
hasard,  n'estant  les  victoires  asseurées  au  ptus  grand 
nombre ,  ny  quelquefois  aux  mieux  ordonnez,^  ayant 
des  evenemens  non  preveuz  :  la  fortune ,  le  malheur, 
ou,  à  mieux  dire,  nos  péchez  dominent.  C'est  ce  qui  a 
fait  avoir  recours  aux  anciennes  formes  des  Romains , 
qui  fermoient  leur  camp  avec  des  pallis  qu'ils  port  oient 
avec  eux,  et  après  l'entouroient  de  fossez  ;  les  Alle- 
mands les  environnoient  de  chariots,  et  le  grand  Turc 

faisoit  lin  fort  au  milieu  de  son  armée.  Tellement  que 
ceste  invention  de  se  retrancher  n'est  pas  nouvelle, 
ains  imite'e  des  anciens,  et  fort  usite'e  en  Flandre  en 
ces  dernières  guerres  avec  facilité,  pour  estre  non  seu- 
lement la  terre  aysée  à  remuer,  ains  aussi  le  pays 
plein  de  canaux  et  de  fossez,  et  naturellement  fort; 
et  se  sont  tellement  duicts  à  ces  retranchements  en 
Flandre,  qu'ils  n'ont  point  craint  d'assiéger  des  villes, 
approchant  en  forces  esgales  à  leurs  contraires,  se  re- 
tranchant tellement,  et  fermant  de  fossez  tout  leur  camp, 
qu'à  mesme  temps  ils  assailloient  la  ville ,  et  ne  pouvoient 
estre  forcez  de  lever  le  siège ,  ny  dans  leur  retranche- 
ment. Geste  forme  de  camp  fei^iié  et  fortifié  n'est  as- 
saillie par  ceux  qui  sont  vrayement  capitaines,  puisque 
mesmes  ils  entrent  en  considération  ne  devoir  assaillir 
une  armée  qui  auroit  pris  la  scituation  forte ,  ou  la 
poste  advantageuse,  quoy  qu'ils  ne  soient  retranchez, 
La  Flandre,  le  Milanais,  la  Savoye,  les  montagnes  de 
Dauphiné,  sont  pays  propres  pour  les  retranchements, 
non  si  utiles  aux  guerres  de  France,  où  les  campagnes 
sont  grandes  et  ouvertes. 

Quand  il  faut  changer  les  logis  de  l'armée  du  matin 
au  soir,  les  retranchements  sont  mal-aisez  d'estre  faicts 
si  soudainement;  et  quant  aux  pallis  portez  par  les 
soldats  et  plantez  à  la  liaste,  ne  demeurans  couverts 
de  l'artillerie,  ils  ne  servent  pas.  Pareillement  le  fossé 
Las  et  non  parfaict  ne  couvrant  la  terre  jettée  au  de- 
dans des  coups  d'artillerie ,  il  est  dangereux  de  courir 
la  mesme  fortune  que  l'armée  du  Pape  et  des  Espa- 
gnols fit  àRavenne,  là  où ,  n'estans  leurs  fossez  parfaicts 
et  bien  couverts,  M.  de  Foix  les  contraignit  à  coups 
de  canon  d'en  sortir  et  venir  à  la  bataille  desadvanta- 
24.  -  i^ 

geusement,  parce  que  les  événements  qui  adviennent 
contre  les  desseins  projetiez  avant  le  combat,  appor- 
tent souvent  un  grand  desordre,  pour  ne  s'estre  déli- 
béré contre  ce  qui  se  peut  présenter. 

Les  pallis  enchaisnez  peuvent  servir  pour  soustenir 
la  force  de  la  cavalerie  qui  viendroit  troubler  l'armée 
avant  que  la  fortification  fust  faicte.  Et  comme  ils  ne 
sont  suffisans,  le  mieux  est  de  promptement  faire  les 
fossez  et  rempars  en  telle  profondeur  que  la  terre  qui 
en  sort  puisse  éviter  le  danger  de  l'artillerie  ;  ce  qui  ne 
se  peut  faire  bien  promptement  en  quatre  heures, 
comme  le  duc  de  Palme  fit  devant  Lagny,  lequel  s'ayda 
des  branches  des  arbres  et  fascines,  qui  est  le  vray 
moyen  d'hausser  incontinent  un  rampart. 

La  defence  de  ces  camps  fermez  est  en  divers  advis  : 
aucuns  disent  que  dix  mil  hommes  se  peuvent  défen- 
dre contre  quinze  mil,  qu'il  est  nécessaire  de  mettre 
l'armée  foible  en  bataille  au  milieu  du  camp  fermé,  et 
tenir  seulement  des  mousquetaires  et  arquebusiers  dans 
les  poinctes  et  au  flanc  ;  que  les  ennemis  ne  peuvent 
passer  les  fossez  qu'en  desordre,  et  que,  trouvant  des 
gens  en  bataille  bien  ordonnez,  ils  sont  aisément  de- 
faicts  et  rechassez  dehors,  entant  qu'ils  voudroient 
s'ingérer  de  passer  le  fossé  et  rempart  pour  venir  au 
combat.  Les  autres  disent  qu  il  faut  défendre  les  rem- 
parts du  camp  fermé,  comme  on  defendroit  une  mu- 
raille d'une  ville  assiégée  :  à  quoy  il  s'objecte  que  si 
le  rempart  estoit  gagné  estant  défendu  de  toute  l'ar- 
mée, qu'elle  seroit  en  grand  péril.  Je  croirois  qu*il 
faut  défendre  les  flancs  et  les  poinctes  avec  la  mous- 
queterie  et  piquiers  d'escadrons  vollans,  qu'il  ne  fau- 
droit  jamais  quitter;  avoir  aussi  des  arquebusiers  et 

inQusquets  sur  les  courtines,  mais  tenir  tous  les  ba- 
taillons de  gens  de  pied  et  les  escadrons  de  gens  de 
cheval  en  bon  ordre  dans  le  camp  fermé  ,  sans  en  tirer 
les  soldats  que  par  ordonnance  et  au  besoin  :  ces  camps 
ainsi  fermez,  il  y  a  peu  d'apparence  qu'ils  soient  as- 
saillis, et  moins  forcez.  Estant  repoussez  d'un  elîort 
imprudemment  tenté,  le  succez  en  advient  du  deban- 
dement  ou  de  la  defaicte  des  audacieux  entrepreneurs, 
ainsi  qu'il  en  advint  à  La  Bicoque. 

Les  règles  de  l'ancien  aguerriment  faillent,  à  ce  que 
nous  tenons  que,  deux  armées  en  présence,  celle  qui 
desempare  la  première  court  fortune.  A  quoy  M.  le 
duc  de  Palme  remédia  devant  Godebec  :  il  deloga  en 
présence,  mais  ce  fut  de  nuict,  et  après  avoir  choisi 
une  place  de  bataille  où  il  se  pouvoit  rendre  avant 
que  les  ennemis  s'apperceussent  quasi  de  son  desloge- 
ment. Si  ay-je  opinion,  principalement  en  France,  là 
ou  les  fossez  et  retranchements  naturels  ne  sont  si  fré- 
quents qu'en  Flandre  et  Milanais,  qu'une  armée  estant 
Suivie  le  lendemain  qu'elle  desloge,  et  n'ayant  loisir 
de  se  retrancher,  joint  à  la  mauvaise  opinion  que  les 
soldats  ont  d'une  retraicte,  qu'estans  suivis  de  bonne 
heure  se  pourroit  apporter  du  desordre  à  l'armée  qui 
faict  retraicte. 

Anciennement  les  armées  de  France,  d'Espagne,  du 
Pape  en  Italie,  ne  demeuroient  que  fort  peu  de  temps 
en  mesme  estât,  et  faisoient  des  progrez  ou  pertes 
bien  tost,  par  guain  ou  pei- tes  de  batailles,  sièges  de 
villes  en  présence  des  ennemis,  et  autres  desseins,  qui 
donnoient  l'advantage  de  Ja  guerre  bien  tost  à  un  des 
partys.  Dernièrement  en  Flandre,  et  à  ceste  heure  en 
Savoye,  les  armées  font  des  camps  fern?ez,  se  retran- 

chenl  les  uns  auprès  des  autres,  s'empeschent  d'entre- 
prendre l'un  sur  l'autre ,  et  font  durer  la  guerre  ;  ayant 
chacun  deux  grandes  provinces  au  dernier  d'eux  qui 
les  fournissent  et  de  vivres  et  d'argent,  y  ayant  de 
main  gauche  et  de  main  droicte  en  Flandre  le  païs 
fort  traversé  de  fossez,  et  en  Piedmont  de  montagnes  : 
tellement  qu'ils  ne  peuvent  quasi  passer  que  l'un  au- 
près de  l'autre,  avec  de  très-grandes  incommoditez.  Et 
quand  ils  pourroient  s'enfoncer  dans  le  païs  l'un  ou 
l'autre,  laissant  une  armée  dernière,  s'ils  ne  trouvoient 
à  vivre  dans  la  campagne,  oîi  il  faut  qu'ils  se  tiennent 
serrez ,  et  n'y  ayant  ny  villes  ny  forts  qui  les  favori- 
sassent, ils  se  trouvcFoient  empestrez.  Si  sans  intelli- 
gence ou  faveur  de  villes  il  falloit  s'advancer,  il  fau- 
droit  que  le  païs  eust  commodité  de  les  nourrir,  ou 
que  ce  fust  en  temps  de  moissons,  ou  que  l'on  fust 
asseuré  de  prendre  incontinent  de  grandes  bourgades 
ou  villes  mal  fermées,  pour  avoir  commodité  des  vi- 
vres. 

Les  anciens ,  quand  les  grandes  armées  se  trouvoient 
à  front  l'une  l'autre,  ils  jettoient  des  aisles  et  des 
tranchées ,  faisoient  des  tours  de  bois  ou  petits  forts 
de  trois  cens  en  trois  cens  pas,  et  taschoient,  par  ces 
longues  aisles  et  fossez  qu'ils  faisoient  à  l'entour  du 
camp  des  ennemis ,  de  leur  coupper  le  chemin  des  vi- 
vres, estendant  ces  fortifications  sur  tous  les  costez,  et 
jusques.au  derrier.  Et  estoit  à  croire  que  ceux  qui  fai- 
soient ceste  entreprise  estoient  beaucoup  plus  forts  et 
mieux  aguerris  que  ceux  qu'ils  entouroient  :  ce  qui  se- 
roit  trop  difficile  en  ce  temps,  tant  pour  l'impatience 
que  pour  l'artillerie. 

Resteroit  donc  maintenant,  ce  semble,  si  deux  armées 

quasi  de  pareille  force  estoient  fortifie'es  à  une  mous- 
quetadeTune  de  l'autre  en  plaine  égale,  et  qu'ils  fussent 
este  si  advisez  qu'il  n'y  eust  point  d'eminence  de  part 
ny  d'autre,  parce  que,  s'il  y  en  avoit  une,  l'advantage 
seroit  du  tout  du  coste'  de  celle  qu'elle  seroit  ;  et  celuy 
qui  seroit  le  plus  fort  d'artillerie  et  de  munitions 
pourroit  faire  un  grand  et  haut  cavalier  de  terre  et  de 
fascines ,  lequel ,  commandant  dans  le  camp  ennemy, 
les  pourroit  desloger. 

Et  au  lieu  des  tours  que  les  anciens  faisoient,  ceux 
qui  sont  en  plus  grand  nombre  dans  les  camps  peu- 
vent construire  des  petits  forts  de  cinq  cens  à  cinq  ce 
pas,  pour  entourner  et  incommoder  les  ennemis, 
leur  donner  sujet  de  les  attaquer,  et  par  ce  moyen  ve- 
nir à  la  bataille. 

Geste  façon  de  guerre  sera  malaisément  usitée  en 
France,  pour  le  grand  espace  des  campagnes  et  in- 
commodité de  vivres  ;  et  ne  pourroient  les  armées  es- 
trangeres  esloigner  les  frontières,  et  seroient  con- 
traincts  d'user  de  combat,  qui  est  une  grande  incom- 
modité quand  les  armées  y  sont  reduictes  ;  et  les  plus 
fortes  contraindroient  bien  tost  les  plus  foibles  à  des- 
loger en  présence ,  leur  coupant  les  vivres.  Je  ne^  dis 
pas  que  les  armées  ne  puissent  tousjours  vivre  en 
France ,  qui  est  si  abondante  en  vivres ,  pourveu  qu'elle 
marchast  quasi  tousjours;  mais  je  dis  que,  marchant 
pour  vivre ,  ils  ne  se  pourroient  retrancher  valable- 
ment et  seroient  bien  tost  contraints  à  la  bataille.  Ainsi 
le  mieux  seroit,  pour  une  armée  estrangere,  ne  s'en- 
foncer point  dans  la  France,  et  l'assaillir  pied  à  pied, 
ne  laissant  derrier  ny  villes  ny  forts,  qui  pourroient 
estre  tousjours  secourus  de  vivres  de  leur  pays  et  pro- 

vinçe.  Fors  et  excepté  pourroient-ils  marcher  en  avant, 
s'ils  n'avaient  bonne  intelligence  et  fussent  joincts  à 
quelque  faction  de  France  qui  possedast  des  villes, 
mesmement  sur  les  rivières. 

En  effect,  les  camps  fortifiez  pour  le  mieux  doivent 
estre  des  deux  parts  du  costé  des  ennemis  sur  des  co- 
lines  ou  petites  montagnes,  qui  empeschera  l'artille- 
rie ennemie  qui  est  au  bas  de  contraindre  à  sortir 
pour  la  bataille.  Ou  si  le  retranchement  est  en  plaine, 
et  non  à  l'espreuve,  vs'ils  ne  veulent  sortir,  il  faut  que 
les  capitaines  trouvent  du  couvert,  ou  qu'une  partie 
des  soldats  se  couchent  par  terre  et  endurent  patiem- 
ïrent  la  fureur  du  canon  jusques  à  la  nuict,  qu'on 
pourvoira  au  changement  de  logis  ou  à  donner  la 
bataille. 

Les  secrétaires ,  agens  et  négociateurs  de  ceux  de 
qui  nous  dépendons ,  ne  se  doivent  mescontenter,  ny 
accuser,  sous  espérance  de  mieux  traicter  avec  leurs 
maistres,  vers  lesquels  lesdits  agens  sont  establis,  et 
ontcognoissance  de  leurs  humeurs,  et  feront  tousjours 
trouver  les  deportemens  de  ceux  qui  les  blasment  dé- 
sagréables et  mauvais  aux  princes  leurs  maistres,  en- 
core que  ce  soit  contre  l'utilité  d'iceux,  parce  que 
leurs  maistres  les  croyent,  et  un  simple  mot  qu'ils  es- 
crivent  à  leurs  amis  ruine  ceux  qui  les  veulent  ruiner. 
M.  du  Maine ,  traictant  avec  l'Espagnol ,  mescontenta 
dom  Diego  Divarro  prétendant  traicter  en  Espagne  et 
le  faire  révoquer  de  sa  charge  :  dom  Diego,  par  ses 
amis ,  ruine  M.  du  Maine,  le  met  en  soupçon  ;  et  fut 
renvoyée  toute  la  négociation  et  traictez  audit  dom 
Diego,  croyant  les   souverains  esloignez  ne  pouvoir 
décider  si  bien  les  aliàires   que  leurs  agents  qui  les 

cognoissent,  ausquels  ils  sont  présents,  qui  fait  qu'ils 
se  règlent  selon  leur  advis  ;  il  faut  gagner  l'agent,  qui 
veut  joiiir  du  maistre. 

En  plusieurs  duels  qui  se  sont  faicts  en  Italie,  les 
Italiens  ont  égale  les  Français;  leur  artifice,  adresse 
et  subtilité'  est  plus  grande,  d'autant  plus  que  les 
Français  les  passent  de  vaillance  :  ils  ne  se  jettent  au 
combat  sans  sçavoir  quelque  finesse  qui  égale  le  cou- 
rage des  Français,  sans  laquelle  ils  seroient  tousjours 
vaincus,  pour  estre  lesdicts  Français  plus  courageux 
qu'eux.  C'est  pourquoy  je  leur  conseillerois  (  s'ils 
avoient  l'élection  des  armes)  de  se  battre  à  pied  et  en 
chemise,  où  sans  doute  ils  auroient  le  dessus  facile- 
ment. 

La  trefve  rompue  par  la  prise  de  Valence ,  le  ma- 
reschal  de  Brissac  prend  Valfenieres  en  traictant, 
Queyras  de  force,  et  fut  repoussé  de  l'assaut  de  Calvi  ; 
l'approche  du  marquis  de  Pesquaire  luy  sert  d'excuse 
honneste  d'en  lever  le  siège  pour  l'aller  combattre.  Il 
est  contrainct  de  se  retirer  avec  son  infanterie  par  les 
montagnes,  débandant  sa  cavalerie  dans  Foussan,  qui 
est  investy,  et  la  cavalerie  defaicte  en  voulant  sortir 
mal  à  propos.  Le  roy  Philippe  se  prépare  contre  le 
Pape  et  le  Roy,  et  quant  et  quant  se  met  sur  la  défen- 
sive à  Naples  et  sur  roffensive  en  France,  fortifie'  des 
Anglais,  qui  défient  le  roy  Henry.  L'Espagnol  assem- 
ble quarante  mil  hommes  ;  Sa  Majesté  cognoist  sa 
faute  d'avoir  envoyé  en  Italie,  veut  renvoyer  quérir 
M.  de  Guise,  l'accuse  et  blasme  du  malheureux  suc- 
cez  du  siège  de  Civitelle.  Diane  de  Poictiers,  pour 
l'amour  de  son  beau-fils  d'A-umall_e,  les  cardinaux  de 
Lorraine  et  de  Guise  (favorisez  par  le  mariage  d'Es- 

cosse  de  M.  le  Dauphin  à  leur  niepce),  r'abillent  ce 
mescontentement. 

L'admirai  de  Chastillon  rompt  trop  tost  la  trefve, 
faut  DoLiay  et  pille  Linx  en  Artois  :  quatre  mois  se 
passent  en  préparatifs;  les  Flamands  faillent  Rocroys. 
Le  roy  Philippe  faict  estât  de  trente  mil  hommes 
de  pied  et  douze  mil  chevaux ,  qui  s'assemblent  sous 
le  duc  de  Savoye  et  comte  d'Aiguemont  près  Guise; 
feignent  l'assiéger,  investissent  Sainct  Quentin  mal 
muny,  esperans  la  prise  ou  la  bataille.  Le  connesta- 
ble,  moins  accompagné  à  cause  du  voyage  d'Italie, 
assem})le  à  Attign}?^  six  mil  chevaux  et  vingt  mil 
hommes  de  pied,  jette  l'admirai  de  Chastillon,  avec 
deux  cens  chevaux,  de  nuict  à  Sainct  Quentin,  qui  le 
treuve  mal  pourveu,  abandonne  le  faux  bourg,  a  du 
pire  à  une  sortie,  et  demande  secours.  Le  connestable 
y  envoyé  M.  d'Andelot,  qui  est  defaict  :  l'armée  de 
quinze  mil  Anglais  aux  assiegeans  redouble  l'impor- 
tunité  de  secours  pour  les  assiégez.  Le  connestable, 
intéressé  en  son  nepveu  au  service  de  son  maistre, 
passe  sur  toutes  difficultez  que  sa  passion  luy  facilite, 
résout  de  secourir  Sainct  Quentin  sans  combattre  avec 
le  meilleur  de  son  armée,  laissant  les  bagages. 

Toute  l'armée  espagnolle  estoit  logé  au  delà  des 
marets;  il  n'y  avoit  que  quinze  cens  hommes  qui  gar- 
doicnt  le  fauxbourg  du  costé  de  la  France,  entre  les- 
quels et  la  ville  passoit  le  marets.  Le  connestable  ar- 
rive :  ne  pouvant  forcer  le  faux-bourg  des  Espagnols 
essaye  en  vain  de  donner  secours  par  batteaux  ;  il  en 
est  empesché  de  la  vaze  et  confusion.  Il  tire  quinze 
coups  d'artillerie  dans  le  camp  du  duc  de  Savoye ,  le- 
dict  marets  entre  deux ,  sur  lequel,  à  une  lieuè  de  la 

ville ,  ils  estoient  advertis  d'un  passage  mal  recogneu 
par  ceux  de  M.  le  connestable,  qui  l'avoient  asseuié 
qu'on  n'y  pouvoit  passer  que  quatre  chevaux  de  front, 
que  les  ennemis  ne  pouvoient  passer  en  quatre  heures  : 
il  redouble  sa  faute,  envoyé  une  cornette  de  reistres, 
gens  mal  aguerris,  pour  prendre  garde  au  lieu  qui  es- 
toit  le  plus  important.  Le  duc  de  Savoye,  qui  avoit 
preveu  ce  qui  pourroit  advenir,  se  r'asseure,  se  met 
en  bataille  avec  le  comte  d'Aiguemont,  passe  ce  marets 
trente  de  front,  renverse  les  gardes  sur  les  bras  du 
connestable,  lequel  à  peine  croyoit  ce  qu'il  voyoit,  et 
admoneste'  de  charger  les  premiers  passez,  luy,  ayant 
pris  sa  resolution  du  logis,  ne  donne  lieu  à  celle  que 
l'événement  et  occurrence  luy  devoit  faire  prendre,  et 
croit  ce  qu'il  avoit  en  sa  teste,  de  se  retirer  sans  com- 
battre ;  repousse  le  nouvel  advis,  se  persuade  que 
l'arme'e  ne  pouvoit  si  tost  passer;  rabroiie,  injurie  tous 
ceux  qui  parlent  à  liiy,  défend  de  se  mesler,  sur  peine 
de  la  vie ,  espérant  tousjours  se  retirer  sans  combattre. 
Huict  escadrons,  composez  de  sept  mil  chevaux 
passez,  s'hardierent  l'un  l'autre  ,  voyant  le  dos  de  ceux 
qui  se  retiroient.  M.  d'Anguien  mande  au  connestablc 
qu'il  ne  vouloit  estre  tue'  par  derrier,  et  tourne  au  com- 
bat accompagné,  comme  ceux  qui  s'y  sont  treuvez 
sçavent  qu'en  une  retraicte  il  est  mal-aisé  d' estre  bien 
suivy  à  la  resolution  laissée,  puis  reprise,  de  faire  une 
charge.  Le  comte  d'Aiguemont  et  de  Pont  de  Vaux 
enhardis,  voyant  tourner  tous  les  valets  et  bagages 
que  l'on  faisoit  gagner  le  devant,  soustenus  du  duc  de 
Savoye ,  chargent  avec  sept  mil  chevaux ,  rompent  et 
tuent  M.  d'Anguien,  chef  de  la  retraicte,  mettent  en 
route  la  cavalerie,  renversent  morts  sept  cens  gentils- 

hommes  et  cinq  mil  hommes  de  pied.  Le  connestable 
est  pris  et  blecë  avec  MM.  de  Montpensier,  Sainct  An- 
dré, de  Longueval,  de  Mantouë,  de  Vassey  et  plu- 
sieurs autres.  Les  soldats  fuyans  appelloyent  MM.  de 
Guise  et  de  Tavannes ,  disans  que  s'ils  eussent  esté  là 
ce  malheur  ne  fust  advenu.  La  victoire  est  suivie  trois 
lieues;  MM.  de  Nevers  et  de  Bourdillon,  avec  le  tiers 
de  l'armée,  se  sauvèrent.  Le  neufiesme  d'aoust,  jour 
Sainct  Laurens   i557,  le  Roy  r'asseure  les  Parisiens, 
qui  abandonnoient  leurs  murailles,  faict  nouvelles  le- 
vées, renvoyé  quérir  M.  de  Guise  et  partie  des  forces 
du  sieur  de  Brissac,  lequel  (^dépendant  de  sa  valeur) 
ne  s'estoit  jette  à  pas  une  des  deux  maisons  de  Guise 
ny  de  Montmorency  ;  il  s'estoit  mis  du  party  du  Roy, 
qui  estoitle  plus  foible  :  Sa  Majesté  estant  mesme  pa*r- 
tisant  de  ces  maisons,  ledit  sieur  de  Brissac  luy  con- 
seilloit  au  contraire  de  s'en  faire  croire  et  de  manier 
ses  affaires  luy-mesmes  ;  monstre  que  ceux  des  autres 
leur  estoient  recommandez  plus  que  les  siens,  et  que 
leurs  passions  ruïnoient  Sa  Majesté  et  son  Estât. 

Le  duc  de  Savoye  mesprise  le  conseil  d'aller  à  Pa- 
ris, faute  de  cognoistre  son  heur  et  sa  force;  continue 
son  siège,  où  le  sieur  d'Andelot,  entré  pendant  la  ba- 
taille, y  porta  peu  de  fruict.  Le  roy  Philippe  y  arrive; 
après  trois  grandes  bresches  faictes,  la  ville  est  empor- 
tée par  un  assaut  gênerai  le  vingt  septiesme  d'aoust  1 5  5  7 , 
qui  fut  suivie  de  la  perte  du  Castelet.  Les  accidents 
accoustumez  aux  armées  victorieuses  arrivent  à  celle 
du  roy  Philippe ,  qui  s'eny vrent  de  la  prospérité ,  de- 
viennent plus  hautains  et  glorieux,  vSe  mutinent  pour 
le  butin  et  demandent  de  l'argent,  empeschent  les  pro- 
grez  et  le  fruict  de  la  victoire. 

En  ce  mois,  le  Pape  et  son  ambition  d'avancer  ses 
parens  à  Naples,  et  la  haine  des  Espagnols,  se  refroidit 
en  luy  par  l'impossibilité  et  crainte  du  danger  où  il 
p'estoitveu,  désire  la  paix:  son  irrésolution  résolue 
par  la  perte  de  la  bataille  de  Sainct  Quentin ,  il  la 
conclud  avec  le  roy  Philippe,  d'autant  plus  commo- 
dément, que  M.  de  Guise  le  consent,  lequel  estoit 
mande'  de  France.  Le  duc  d'Albe  entre  à  Rome,  M.  de 
Guise  et  partie  de  ses  forces  s'embarquent  à  Ostie, 
laisse  un  pesant  faiz  au  sieur  de  Tavannes,  de  ramener 
l'armée  parmy  tant  d'ennemis.  Le  roy  Henry  se  plaint 
d'avoir  esté  mal  conseillé,  chacun  le  rejette  sur  son 
compagnon  :  ceux  de  Montmorency  blasment  la  foy 
rompue  par  l'ambition  de  ceux  de  Guise,  qu'ils  accu- 
sent avoir  eu  volonté  de  se  faire  roy  de  Naples  et  le 
cardinal  de  Lorraine  pape.  Eux  disent  au  contraire  que 
le  mal  n'est  venu  de  la  rupture  de  la  trefve,  ains  de 
l'imprudence  du  connestable ,  qui  a  hazardé  et  perdu 
mal  à  propos  la  bataille  de  Sainct  Quentin.  Geste  en- 
treprise fut  mal  considérée  de  toutes  parts,  et  plus  de 
ceux  de  Guise,  qui  laissoient  de  vrays  ennemis  en 
France  qui  leurpouvoient  nuire,  pour  suivre  de  feints 
amis  en  Italie,  avec  de  si  petites  forces  qu'ils  ne  leur 
pouvoient  donner  la  loy  ,  et  qui  ne  dévoient  faire  doute 
que  la  guerre  n'en  reiissist;  ou  il  ne  faloit  tirer Tia  no- 
blesse de  France,  ou  entreprendre  plus  près  pour  la 
secourir  au  besoin. 

Aux  resolutions  importantes  il  faut  estre  en  soup- 
çon de  nos  passions ,  inclinations  et  ambition ,  qui 
aveuglent  les  périls ,  précipitent  les  resolutions  ;  le 
soupçon  de  nous-mesmes  et  de  nos  imperfections  doit 
redoubler  nos  considérations  :  le  conseil  des  sages  non 

partisans  en  est  le  remède,  et  les  nouveaux  événe- 
ments impoitans  doivent  changer  les  resolutions  du 
logis,  d'autant  que  la  guerre  se  fait  a  l'œil,  les  événe- 
ments de  laquelle  sont  fortuits  et  plus  à  observer  quand 
ils  sont  contraires  que  lors  qu'ils  favorisent. 

Il  est  malheureux  qui  sert  ceux  qui  se  laissent  pos- 
séder par  leurs  serviteurs,  qui  ne  voyent  que  par  leurs 
yeux ,  n'oyent  que  par  leurs  oreilles ,  et  ne  sçavent  se 
servir  du  conseil  que  les  gens  de  bien  leur  donnent  ; 
dépendre  d'eux  est  estre  rien,  puis  qu'eux-mesmes  sont 
des  factions  de  leursdicts  serviteurs,  lesquels  s'àyment 
mieux  que  leurs  maistres ,  et  leur  donnent  des  conseils 
selon  leur  interest,  et  ruinent  ceux  qui  les  veulent 
faire  voir  clair. 

Les  idolâtres  romains  font  honte  aux  Chrestiens, 
parce  qu'ils  ne  commençoient  guerre  sans  envoyer 
défier  leur  ennemy  et  sans  advertir  leurs  voisins  de  la 
justice  de  leur  querelle.  Surprendre  pour  avoir  esté 
surpris,  tromper  les  trompeurs ,  n'est  pas  sans  contra- 
riété d'advis  s'il  doit  estre  permis  à  gens  d'honneur. 
Les  roys,  les  princes  punissent  les  assassin ateurs,  et 
font  pendre  ceux  qui  tuent  meschamment  sans  avoir 
adverti  leurs  ennemis  de  mettre  les  armes  à  la  main  ; 
et  ces  mesmes  roys,  préparez  secrettement,  tout  d'un 
coup  Inondent  un  pays,  le  comblent  de  fer ,  de  feu, 
de  sang,  sans  advertir  ny  défier  leurs  contraires,  les- 
quels non  seulement  se  devroient  défier,  ains  faire  dé- 
clarer les  guerres  justes  par  Sa  Saincteté,  ou  qu'il  y 
eust  tant  de  droit  en  leur  entreprise  qu'il  ne  peu&t 
estre  mis  en  doute. 

Le  gênerai  ne  se  doit  rendre  si  rude,  que  les  capi- 
taines et  soldats  craignent  de  hiy  parler  et  donner 

advis  de  ce  qu'ils  sçavent.  Il  se  perd  beaucoup  de  ])ons 
advertissements  couverts  de  ce  mot  :  Nous  ne  l'eus- 
sions osé  dire,  craignant  d'estre  moquez  ou  injuriez 
/  de  nostre  chef.  Ceux  qui  sont  en  grandes  charges  se 
laissent  aisément  couler  à  ce  vice  :  la  présomption, 
la  cqlere ,  les  empeschemenls  des  afîaires,  Finobeis- 
sance,  rendent  chagrins  ceux  qui  commandent.  Il  se 
faut  advertir  et  prévenir  soy-mesme  pour  ne  tomber 
en  ceste  faute,  et  tenir  le  milieu,  pour  aussi  ne  don- 
ner licence  au  commun  de  crier  et  contrefaire  les 
capitaines  et  conseillers,  au  mespris  et  confusion  du. 
chef  et  des  affaires,  et  ne  fermer  la  bouche  aux  sages 
et  expérimentez  qui  n'en  abusent  point,  et,  pour  leur 
donner  plus  libre  accez ,  se  familiariser  discrettement. 
C'est  la  perfection  d'un  capitaine  de  recognoistre 
s'il  se  peut  retirer  sans  combattre  :  ces  belles  retraictes 
des  Français  qui  se  sont  faites,  ont  esté  devant  des 
Espagnols  et  Jtaliens  consideratifs:  s'ils  eussent  eu  à 
faire  au  roy  Henry  IV  ou  aux  capitaines  de  son 
temps,  qui  débandent  deux  cens  arquebuziers  à  che- 
val qui  tirent  dans  les  reins  et  commandent  à  qua- 
rante cuiraces  de  se  mesler  ou  de  se  perdre,  suyvant 
avec  le  gros  en  ordre,  ils  ne  se  fussent  demeslez  ny 
venus  au  bout  de  ces  belles  retraictes.  C'est  fuyr  de  se 
retirer  au  grand  trot  5  il  n'y  a  plus  d'ol)eyssance  ny 
de  commandement,  et  ne  tient  qu'à  l'ennemy  d'avoir 
la  victoire.  Le  gênerai  advisé  doit  supputer  le  temps, 
disant  :  Quand  je  tourneray  ils  suivront  au  trot;  je 
gagneray  cet  advantage  avant  qu'ils  viennent  à  moy, 
puis  j'auray  moyen  de  m'en  aller.  Il  ne  s'y  faut  trom- 
per: quand  l'on  juge  de  la  difficulté  à  se  retirer,  il  vaut 
mieux  hazardei*  tout  et  se  souvenir  que  dez  l'heure 


2o6  [^^^7]     GASPARD   DE  SAULX, 

que  l'on  toviine  le  courage  diminue  tellement  aux 
hommes ,  qu'il  est  mal-aisé  de  les  mener  après  tous 
à  la  charge.  Si  c'est  pour  entreprise,  supputer  l'heure 
que  l'on  adverûra  les  troupes,  celle  qu'il  faut  pour 
porter  l'alarme,  le  temps  qu'il  faut  aux  ennemis  pour 
monster  à  cheval,  le  temps  que  l'on  aura  pour  faire 
l'effect  que  l'on  désire  et  pour  se  retirer  :  compter  le 
temps  des  advertissements  que  peuvent  porter  les  es- 
pions,  sçavoir  les  passages,  rivières  et  montagnes; 
quel  temps  pour  passer  les  lieux  estroicts,  et  en  prendre 
tousjours  d'avantage  qu'il  n'est  nécessaire.  Si  M.  le 
connestable  eust  mieux  recogneu  le  lieu  où  ils  pas- 
soient  trente  de  front,  et  que  lesinexperimentez  avoient 
dit  n'y  en  pouvoir  passer  que  trois,  et  que,  ne  les 
croyant,  il  se  fust  mis  en  bataille  sur  le  passage,  char- 
geant les  premiers  passez,  il  eust  peu  attendre  la  nuict 
pour  se  retirer  ;  mil  chevaux  eussent  faict  l'effect  qu'il 
vouloit  faire ,  et  n'eust  hazardé  l'armé^  :  les  grands 
ambitieux  veulent  tout  faire  et  sont  jaloux  de  la  répu- 
tation des  autres. 

Qui  a  le  dernier  pain  et  le  dernier  escu  est  victo- 
rieux ;  l'un  est  plus  vray-semblable  que  l'autre  :  l'hon- 
neur, l'offence,  l'affection,  suportent  le  manquement 
d'argent  et  non  de  vivres.  Le  camp  fortifié  au  pied 
d'une  grande  ville  où  s'assemblent  deux  rivières ,  ne 
peut  estre  forcé  au  combat  :  de  trois  pointes  de  pays 
séparez  de  rivières,  l'un  peut  estre  tousjours  libre; 
l'armée  seulement  asseurée  d'une  rivière  peut  estre 
incommodée  des  plus  puissans  de  cavalerie  ,  faisant 
des  forts  et  des  ponts  haut  et  bas  de  la  rivière,  pour 
rompre  les  vivres  de  tous  costez.  La  grande  multitude 
de  soldats  et  de  citoyens  assemblez,  proches  et  dans 

une  ville,  perdent  et  gastent  beaucoup  de  vivres.  Il  y 
a  deux  remèdes  à  l'armée  afFamjée  ou  incommode'e  : 
l'un,  d'entreprendre  de  nuict,  sur  la  place  de  bataille 
de  ses  ennemis,  là  où  la  cavalerie  logée  au  large  ne 
se  peut  rendre  si  promptement,  et  qu'autant  que  pou- 
voir venir  à  l'alarme  ils  trouvassent  leur  infanterie 
defaicte  et  leur  artillerie  prise.  Cecy  est  dit  pour  ceux 
qui  auroient  esté  si  indiscrets  de  loger  trop  proche  le 
corps  de  leur  armée,  dont  les  membres  de  cavalerie 
(pour  la  commodité  du  logis)  seroient  séparez. L'autre 
moyen  est  de  descamper  nuictamment,  sans  que  les 
ennemis  s'en  apperçoivent,  et  se  retirer  à  cinq  ou  six 
lieiies  en  une  assiette  plus  forte  et  plus  commode  ;  les 
ennemis ,  oyant  1«  bruit  du  deslogement  de  nuict , 
n'osent  poursuivre,  craignant  les  ruses  de  leurs  con- 
traires. Le  premier  de  ces  moyens  fut  proposé  et  non 
exécuté  à  la  prise  de  Lagny  par  le  duc  de  Palme  con- 
tre Henry  IV;  et  le  second  (  retra^cte  de  nuict)  fut 
exécuté  à  Codebec.  Des  armées  campées  en  plaines, 
les  plus  forts  de  cavalerie  incommodent  les  autres, 
allant  souvent  à  la  guerre  du  costé  que  viennent  les 
vivres,  et  ont  de  l'advantage  de  ne  pouvoir  estre  si  ai- 
sément forcez  à  la  bataille,  leur  estant  indilferent  de 
remuer  souvent  leur  camp,  pourveu  qu'ils  choisisserit 
des  assietes  telles ,  que,  pour  venir  à  eux,  les  forts  d'in- 
fanterie soient  contraincts  de  passer  les  plaines,  avec 
ceste  exception  de  telle  vigilance,  qu'icelles  ne  puissent 
estre  passées  soudainement  de  nuict,  sans  alarme,  et 
sans  avoir  moyen  de  les  combattre. 

Les  camps  fortifiez  des  anciens  sont  pratiquez  main- 
tenant; les  Espagnols  y  contraindront  les  Français. 
C'est  beaucoup  de  se  mettre  en  estât  de  n'estre  battu; 

le  préjudice  el  dommage  qui  suit  la  perte  des  batailles 
fait  rechercher  les  moyens  de  les  éviter,  et  ne  les  ba- 
zarder qu'avec  grandes  arres  de  victoire.  L'eminence, 
l'eau,  le  bois,  l'air,  la  terre  facile  à  manier,  se  consi- 
dèrent aux  assietes;  un  bois,  une  rivière  en  flanc,  rend 
moindre  le  travail  de  la  closture  du  camp ,  qui  se  fait 
au  commencement  quand  on  est  pressé  de  chariots, 
et,  s'il  y  a  loisir,  avec  terre  et  fascines  en  courtine,  re- 
pliées ou  flanquées  par  petits  destours  et  avancements. 
Et  pour  plus  de  force  et  seurté,  seroit  nécessaire  de 
construire  des  forts  advancez  à  cent  pas  de  la  closture 
du  camp ,  qui  se  flanquassent  les  uns  les  autres,  et  la 
courtine  du  camp  tellement  disposée,  qu'elle  défende 
ces  forts  du  moins  de  deux  costez  f  ce  qui  se  pourroit 
mieux  juger  par  le  portraict  que  par  escrit.  Les  bois 
sans  fossez  aux  foibles  d'infanterie  ne  servent  de  cou- 
verture ;  ils  se  peuvent  gagner  par  les  plus  forts  s'ils 
ne  sont  un  peu  remparez  et  flanquez.  Sera  nécessaire 
d'observer  des  yssues,  et,  selon  la  commodité,  faire  que 
la  cavalerie  puisse  aller  à  la  charge.  Les  camps  de  bois 
inventez  par  aucuns  ne  sont  utiles ,  puis  que  les  cha- 
riots peuvent  servir  de  ce  qu'ils  servoient,  qui  est  d'em- 
pescher  la  soudaine  entreprise  des  ennemis.  Ny  les 
bois,  ny  les  pallis  portez  par  les  Romains,  ny  mesmes 
les  chariots  ne  servent  maintenant  que  pour  donner 
loisir  de  lever  un  terrain  à  cause  de  l'artillerie,  ou  un 
petit  rempart  fasciné,  pour  se  parer  des  canonnades; 
autrement,  approchant  des  coulevrines  d'une  closture 
de  bois  ou  chariots,  ils  contraindroient  ceux  qui  y  se- 
roient  encloz,  ou  de  s'avancer  pour  venir  au  combat, 
ou  d'estre  fort  endommagez.  La  closture  de  terre, 
moyennant  qu'il  y  ait  quantité  de  bois  proche  (  seul 

moyen  de  l'hausser),  se  peut  mettre  en  defence  en 
vingt-quatre  heures. 

Geste  route,  cet  estonnement,  estant  les  meilleures 
forces  en  Italie,  font  penser  que  si  le  duc  de  Savoye 
eust  suivy  sa  victoire,  qu'il  pouvoit  faire  beaucoup 
de  mal  à  Paris.  La  difficulté'  de  le  garder  s'il  feust 
pris,  ayant  la  France  contraire  et  une  armée  pleine 
de  butin  alléguée  ;  il  se  respond  que  vingt  mille  An- 
glais de  nouvelle  descente  joints  à  l'armée  du  roy 
Philippe,  eussent  esté  bastans  pour  la  conserver  et 
sortir  en  campagne.  Le  roy  Henry  quatriesme  ,  en 
Fan  i589,  faillit  de  peu  de  prendre  Paris  à  coups  de 
pétards  par  la  porte  de  Sainct  Germain,  qui  fut  un 
temps  abandonnée  :  si  par  eau  il  eust  donné  à  l'isle 
du  Palais,  il  l'emportoit.  Il  avoit  g^gné  les  faulx- 
bourgs,  par  l'imprudence  du  sieur  de  Rosne  ,  qui 
pensoit  garder  ceste  grande  enceinte  avec  peu  de 
gens,  oîx  il  falloit  cent  mil  hommes;  sur  son  asseu- 
rance  le  peuple  des  fauîx-bourgs  perdit  le  bien  et 
la  vie  :  il  failloit  commander  de  retirer  le  meilleur 
à  la  ville,  delfendre  les  rues  des  faulx-bourgs  par 
barricades  tant  qu'il  se  pourroit,  sans  s'y  engager,  à 
cause  que  les  ennemis  gagnent  le  derrier  et  le  dessus 
des  maisons. 

Ce  fut  la  faute  de  M.  du  May  ne  d'avoir  laissé  sortir 
le  Roy  de  Diepe  à  l'arrivée  de  M.  de  Longueville, 
non  la  mienne,  qui  luy  conseillay  trente  fois  de  com- 
battre fun  ou  l'autre,  pouvant  dire  que  Paris  estoit 
perdu  pour  la  Ligue  sans  l'extrême  diligence  (|ue 
moy,  estant  mareschal  de  camp,  fis  faire  à  l'armée  de 
mondict  sieur  du  Mayne,  ayant  fait  en  un  jour  dix 
lieues  chargé  de  grand  nombre  d'artillerie  et  de  ba- 

gage,  passé  une  grande  rivière,  refait  le  pont  Saincte 
Messance  sur  la  rivière  de  Somme,  lors  que  Paris  con- 
sultoit  de  sa  reddition  ;  nous  y  entrasmes  à  deux  heures 
âpres  minuit.  Je  conseillay  de  prier  Dieu,  de  repaistre 
et  sortir  dans  les  faulx-bourgs  par  toutes  les  portes 
sur  Farme'e  du  Roy,  fort  empesché,  par  sa  propre  con- 
fession ,  veu  le  grand  pays  de  faulx-bourgs  qu'il  gar- 
doit.  Les  considérations  de  M.  du  Mayne  l'empor- 
tèrent. Sur  le  midy,  estant  monté  au  clocher  Sainct 
Victor  avec  luy,  je  m'offris,  voyant  leur  armée  esten- 
due  en  tous  leurs  faulx-bourgs,  de  donner  dans  celuy 
de  Sainct  Marceau  ,  divisant  les  forces  de  Sainct  Ger- 
main et  de  Sainct-Victor  en  deux,  et  eussions  con- 
tra inct  le  Pvoy  de  desloger  en  desordre  s'il  y  fust  de- 
meuré :  nos  conseils  estoient  si  froids,  qu'encores  que 
nous  fussions  plus  forts  que  luy,  non  compris  ceux  de 
la  ville ,  je  ne  sçay  si  nous  nous  fussions  laissez  assié- 
ger. Sa  Majesté,  cognoissantleperiloîiil  estoit, desloge 
dés  la  pointe  du  jour,  laisse  M.  du  Maine  à  Paris, 
apesanty  et  chargé  de  ses  propres  forces,  qui  luy  de- 
inandoient  de  l'argent. 

Si  telle  chose  advient  jamais  à  ceux  qui  comman- 
deront à  Paris,  et  que  les  faulx-bourgs  soient  en  Testât 
qu'ils  sont,  je  leur  conseille  de  les  défendre  par  barri- 
cades, sans  s'opiniastrer  contre  le  canon,  et  aux  roys 
de  se  mocquer  de  leurs  prédécesseurs  constructeurs 
de  ces  grandes  enceintes,  qui  requerroient  cinquante 
mil  hommes  de  garde.  Il  faudroit  se  restraindre  à  for- 
tifier le  fauxbourg  Sainct  Germain ,  et  rompre  les  mu- 
railles de  la  ville  qui  sont  entre  deux,  et  ruiner  les 
deux  tiers  de  ces  grandes  rues  des  autres  faux-bourgs, 
et  fortifier  en  tenailles  ce  qui  resteroit  le  plus  près  de 

la  ville,  et  faire  des  pointes  dont  les  angles  appioclie- 
roient  des  murailles  delà  ville,  finissant  les  pointes  aus- 
dicts  tiers  desdicts  faux-bourgs  que  l'on  voudroit  gar- 
der. Les  roys  ne  la  fortifieront  jamais,  n'y  pouvant 
faire  facilement  des  citadelles  vallal)les  ;  et  cognois- 
sant  la  légèreté  du  peuple,  ils  veulent  qu'elle  demeure 
foible,  l'ayant  veu  ja  par  trois  fois  anglaise,  bourgui- 
gnonne et  espagnolle;  et  quiconque  la  tiendra  en  sera 
tousjours  bien  empesché  :  mais  si  la  division  de  l'Estat 
advient,  elle  sera  ruïne'e  et  fortifiée,  si  Dieu  n'y  met 
la  main.  La  vraye  force  du  royaume  est  celle  qui  tient 
la  campagne  ;  le  plus  grand  advantage  de  tenir  Paris 
est  l'exemple  que  les  autres  villes  prennent  pour  suivre 
le  mesme  party. 

L'an    557,  les  estrangers  croyent  que  toute  la  no- 
blesse de  France  est  morte  ou  prise,  tant  en  France 
qu'en  Italie ,  et  que  le  royaume  est  en  proye.  A.  ce 
bruit  Paule-Ville,  du  comté  de  Ferrette,  cousin  du 
sieur  de  Tavannes  (estant  la  maison  de  Tavannes,  de 
laquelle  estoit  sa  mère,  extraicte  des  principaux  du- 
dict  comté  ) ,  entreprend  en  Bourgongne  pour  le  roy 
Philippe ,  avec  dix  mil  hommes.  Il  y  treuve  le  sieur 
de  Villefrancon ,  frère  et  lieutenant  du  sieur  de  Ta- 
vannes au  gouvernement,  avec  tant  d'ordre  et  pré- 
voyance en  la  garde  des  places  et  rupture  des  intelli- 
gences, qu'il  fut  contrainct  changer  de  dessein.   Le 
sieur  de  Villefrancon,  fortifiant  par  tout,  abat  l'église 
Sainct  Nicolas,  située  au  faux-bourg  de  Dijon,  qui 
commandoit  sur  le  rempart  de  la  ville  :  en  recompense 
et  par  pieté  (  contre  l'utilité  de  sa  maison ,  et  pour  le 
public),  il  donna  la  chapelle  Sainct  Nicolas  dans  la 
ville,  qui  avoit  esté  construicte  et  fondée  par  ceux  de 

Saulx,  qui  maintenant  est  une  église  paiocliiale.  La 
ville  (le  Dijon,  pour  lors  foible,  fut  fortifiée  depuis  de 
deux  boulevarts,  dont  l'un  se  nomme  encore  aujour- 
d'huy  le  boulevart  de  Saulx ,  par  le  sieur  de  Tavannes, 
à  son  retour  d'Italie. 

L'intelligence,  le  dessein  de  Paule- Ville  rompu 
par  le  bon  ordre  mis  en  Bourgongne,  il  passe  par 
le  Comté,  assiège  Bourgs  où  estoit  le  sieur  de  La 
Guicbe,  successeur  du  sieur  comte  de  Morvel,  qui 
avoit  participé  à  la  défaveur  du  cardinal  de  Tournon, 
oncle  de  sa  femme.  La  Guicbe  en  crainte,  la  ruyne  jde 
ceste  armée  est  destinée  au  sieur  de  Tavannes,  rame- 
nant celle  de  M.  de  Guise  d'Italie.  11  s'approcbe  au 
mois  d'octobre  iSSy,  fait  lever  le  siège  de  Bourg  avec 
plus  d'apparence  de  fuitte  que  de  retraicte.  En  ce 
voyage  d'Italie  il  s'estoit  fait  une  defaicte  de  quatre 
cens  chevaux  ,  cinq  cens  hommes  de  pied  ,  dont  il 
eut  l'honneur,  joinct  à  celuy  de  ramener  l'armée  en 
seurté,  et  à  son  ai  rivée  en  défaire  une  plus  grande.  Il 
fut  victorieux  de  dix  mil  hommes  de  pied  et  douze 
cens  chevaux  sans  combattre  :  Paule-Yille  n'en  ra- 
mené que  trois  mil  au  roy  Philippe,  et  le  reste  s'estoit 
débandé. 

Madame  de  Valentinois,  voyant  le  connestable  pris 
et  blecé,  panche  du  costé  de  ceux  de  Guise,  attirée 
de  son  beau -fils  d'Aumale  joinct  au  cardinal  de  Lor- 
raine, dont  le  Dauphin  en  ce  temps  avoit  espouàé  la 
niepce ,  royne  d'Escosse.  Double  faveur,  de  folles 
amours  à  madame  de  Valentinois,  et  d'amitié  envers 
M.  le  Dauphin  son  fils,  possède  le  Roy  non  accous- 
tumé  d'agir  de  soy-mesme,  et,  en  crainte  du  crédit  de 
M.  de  Guise,  quasi  forcement  luy  accorde  la  li«ute- 

nance  générale.  M.  de  Vendosme  n'estant  assez  expé- 
rimenté, M.  de  Nevers  ayant  esté  participant  du  de- 
sastre de  Pavie,  ils  sont  postposez  en  ceste  charge  de 
lieutenans  à  M.  de  Guise,  laquelle  il  obtint  au  regret 
des  partisans  de  Montmorency.  Le  dixseptiesme  sep- 
tembre i557,  le  roy  Philippe  bat  et  prend  Han,  sur- 
prend J\oyons  et  Chauny,  les  fortifie;  M.  de  Nevers 
Compiegne  -,  le  roy  Philippe  laisse  ses  places  garnies  : 
l'hyver  les  fait  retirer. 

La  cognoissance  des   humeurs  et  inclinations  des 
hommes  est  nécessaire  à  ceux  qui  les  veulent  gouver- 
ner :  l'amour  des  femmes,  amitié  des  hommes,  crainte 
d'infortune,  espoir  d'honneur,  avarice,  vengeance,  vo- 
luptez,  ambition,  envie,  sont  les  passions  des  princes 
qu'il  faut  cognoistre ,  et  éviter  l'opinion  qu'ils  prenent 
que  l'on  est  intéressé  aux  conseils  que  l'on  leur  donne, 
se  faire  croire  estre  touché  du  particulier  de  ceux  que 
l'on  veut  persuader,  feindre  quelquesfois  que  l'advis 
vient  d'eux,  les  y  laisser  tomber  d'eux  mesmes  s'il  est 
possible  avant  que  se  descouvrir,  ou  les  faire  proposer 
par  autre  pour  avoir  plus    de  force  à  conclurre  ;  et 
souvent  s'opposer  à  ce  qu'on  voudroit  qu'il  fust  ré- 
solu, interposer  des  personnes  agréables,  ne  paroistre 
affectionnez:  les  passions  cogneiies,  l'on  est  jugé  par- 
tial, et  de  tels  les  conseils  sont  remettez.  Prendre  garde 
à  la  créance  qu'aucuns  envieux  veulent  donner  ati 
prince,  qu'il  se  dit  par  tout  que  toutes  ses  actions  hon- 
norables  ne  sont  de  luy,  et  qu'il  se  laisse  gouverner, 
ce  qui  leur  fait  rejetter  les  conseils  salutaires  qui  leur 
sont  proposez,  mesmes  par  les  amis  ausquels  ils  de- 
viennent ennemis,  estant  un  mauvais  office  que  Ton 
fait  h  ceux  qui  sont  favorisez  des  princes,  de  leur 


2l4  [l558]    GASPARD  DE  SAtJLX  , 

dire  qu'ils  se  laissent  gouverner  par  un  particulier. 

La  conscience  et  bon  naturel  doit  faire  agir  pour  le 
public ,  non  la  récompense  ou  la  réputation  qui  s'en 
espère.  Rien  n'est  plus  ingrat  qu'un  peuple;  travailler 
pour  tous,  c'est  travailler  pour  nul  ;  le  particulier  n'en 
sçait  gré  ny  n'en  a  souvenance  ,  et  leur  semble  chose 
deiJe  :  se  proposent  follement  que  s'ils  estoient  en 
charge  ils  feroient  mieux  ;  que  Ton  est  assez  recogneu 
d'avoir  l'honneur  de  commander,  la  recompense  s'en 
doit  espérer  au  ciel ,  et  la  satisfaction  à  nous-mesmes 
d'estre  bons  patriotes,  sans  l'espérer  du  prince  ny  du 
peuple. 

Le  roy  Henry  avoît  des  deniers,  lesquels  luy  avoient 
esté  accordez  par  les  estats  assemblez  à  Paris  ;  l'alarme, 
la  bataille  perdue,  font  mander  toutes  les  forces  du 
dedans  et  du  dehors  du  royaume;  toute  la  France  y 
court.  M.  de  Nevers  fortifie  un  camp  près  Gompiegne, 
se  met  sur  la  défensive  ;  M.  de  Guise  arrive  avec  la 
lieutenance  generalle ,  l'armée  s'accroist  de  celle  d'Ita- 
lie, Suisses  et  lansquenets;  ne  pouvant  en  hiver  assaillir 
la  frontière ,  résout  l'exécution  de  l'entreprise  de  Ca- 
lais, préméditée  par  M.  de  Senarpont  (0,  que  M.  le 
connestable  a  dit  depuis  estre  de  son  invention. 

[i558]  Le  sieur  de  Tavannes  est  mandé  pour  avoir 
son  advis.  Il  fit  cacher  ses  armes  dans  ses  coffres ,  dit 
que  c'est  pour  des  tournois.  Par  son  conseil  est  feint 
d'envoyer  M.  de  Nevers  attaquer  Luxembourg,  proche 
duquel  il  devoit  renvoyer  ses  forces  à  M.  de  Guise, 

(ï)  3f.  de  Senarpont  :  Senarpont  étoit  gouverneur  de  Boulogne.  II 
avoit  souvent  visité  Calais ,  et  s'étoit  étudié  à  en  reconnoître  les  endroits 
foibles.  Il  dressa  un  plan  d'attaque  dont  le  duc  de  Guise  procui;a 
rexécution^     - 

qui,  faisant  semblant  visiter  les  places  de  Picardie, 
marche  à  Calais,  prend  le  fort  de  Neully,  empescliant 
la  venue  de  terre,  et  celuy  de  Richeban,  qui  gardoit 
celle  de  mer  ;  monstre  de  vouloir  battre  la  porte  de 
la  mer,  canonne  le  chasteau,  qui,  pour  estre  creux, 
la  bresche  fut  incontinent  raisonnable  :  le  faux-bourg 
de  l'eau  gagne,  le  chasteau  est  emporté  d'assaut. 
M.  d'Aumalle  et  le  sieur  de  Tavannes  y  demeurent 
pour  le  garder  la  nuict,  et  en  vain  furent  assaillis  di- 
verses fois  des  Anglais  pensant  regagner  leur  perte  ; 
dequoy  désespérez ,  ils  capitulent  avec  le  sieur  de  Ta- 
vannes, mareschal  de  camp,  qui  fut  ordonné  de  M.  de 
Guise  pour  entrer  dans  la  ville. 

Il  choisit  douze  gentils-hommes  des  meilleures  mai- 
sons de  France,  l'un  desquels  estoit  le  sieur  de  Mor- 
temart ,  qui  avoit  bien  fait  en  ce  siège,  et  espousa  de- 
puis la  fille  aisnée  dudit  sieur  de  Tavannes.  Entrant  dans 
la  ville ,  tous  les  Anglais  avec  grands  hurlemens  quit- 
tèrent leurs  armes  ;  le  sieur  de  Tavannes  avec  ses  douze 
gentils-hommes  sans  confusion  donna  si  bon  ordre,  que 
la  capitulation  fut  observée.  Son  butin  fut  en  livres  grecs, 
hebrieux  et  latins,  qu'il  donna  à  son  frère  de  Viilefran- 
con,  amateur  des  lettres.  Calais  pris  en  janvier  i558, 
en  sept  jours  par  M.  de  Guise,  Guines  fut  pris  deux 
jours  après  :  le  millort  Grec  rendit  le  viel  chasteau 
sa  vie  sauve  ;  ensuitte  fut  la  conqueste  de  la  terre 
d'Oye,  à  la  consolation  des  pertes  passées  de  la  France. 
M.  de  Guise,  sçachant  le  sieur  de  Tavannes  avoir  le 
mieux  fait  en  ceste  conqueste,  luy  donna  le  millort 
Grec  pour  prisonnier,  qu'il  envoya  à  Dijon,  et  en  tira 
dix  mil  escus,  avec  lequel  il  escrivit  à  sa  femme  que 
renard  endormy  n'a  la  gorge  emplumée. 

Deux  fqrts  gardoient  Calais ,  un  en  mer  et  Tantre 
en  terre  ;  c'a  esté  bien  advisé  les  ruiner  tous  deux , 
pour  fortifier  la  ville  \  leur  prise  espouvante  et 
sert  de  blocus.  Du  costé  de  la  mer  y  a  un  petit  faux- 
bourg  contre  lequel  a  este'  fait  de  mauvais  bastions  ; 
c'est  l'endroit  le  plus  foible,  les  Espagnols  l'ontpris 
par  là.  Les  chefs  sont  blasmables,  qu'ils  ne  remédient 
aux  villes  qu'ils  prennent,  aux  intelligences,  trahi- 
sons ,  vivres,  fortifications  qu'ils  donnent:  remarquer 
pour  les  reprendre  s'ils  les  perdoient;  aucuns  ont 
fait  des  voûtes  souterraines  et  trous  secrets  pour 
cet  eifect.  Geste  ville  fut  prise  des  Anglais  en  l'an 
i347,  après  que  Jean  de  Vienne,  admirai  de  France, 
bisayeul  de  madame  de  Tavannes,  l'eut  gardée  un  an , 
et  ce  avec  d'autant  plus  d'honneur,  que  M.  de  Guise 
en  chassa  les  Anglais  en  huict  jours  ,  et  le  sieur  de 
Rosne  et  le  comte  de  Fointe  en  quinze  les  Fran- 
çais. 

Les  entreprises  sans  ou  par  intelligences,  par  es- 
calades ou  surprises  de  portes,  sont  fautives;  les  in- 
telligences sont  les  plus  certaines  :  une  femme,  un 
bruict ,  une  inconsideration  de  soldats,  arrivée  d'une 
heure  trop  tost  ou  trop  tard,  l'espouvante,  la  crainte, 
rompt  le  dessein.  Celles  qui  sont  faictes,  comme  celle 
de  Calais,  avec  préméditation  et  préparatifs,  arri- 
vant à  l'improviste  avec  une  armée  et  artillerie,  sont 
les  plus  seures.  Faut  observer  le  nombre  d'hommes, 
foiblesses  des  flancs,  terrains,  murailles  ,  la  quan- 
tité des  coups  de  canons  nécessaires,  porter  des  ga- 
bions pour  faire  approches,  ou  avoir  recogneu  des 
lieux  pour  planter  l'artillerie  à  couvert,  gagnant  le 
temps  de  faire  des  tranchées;  supputer  le  moyen  de 

secours,  de  vivres,  laissant  peu  ou  rien  à  la  fortune. 
Il  n'y  a  assez  de  supplice  pour  punir  un  présomptueux 
ingénieur  ou  capitaine  se  faisant  fort  de  ce  qu'il  ne 
peut  exécuter,  ny  assez  de  récompense  pour  donner 
à  un  sage  expérimenté  chef  qui  dit  :  Asseurement 
nous  arriverons  à  telle  heure,  à  telle  l'artillerie  sera 
en  batterie,  nous  tirerons  tant  de  coups  de  canons 
pour  les  flancs,  tant  pour  la  bresche,  qui  sera  faicte  à 
telle  heure  :  il  n'y  a  que  tant  de  gens,  il  en  peut  estre 
tue'  tant;  le  fossé  de  facile  descente,  sans  cazemates, 
ou  s'il  y  en  a ,  nous  les  couvrirons  de  ruines  ;  l'assaut 
se  soustiendra  tant  de  temps,  sera  rafraichy,  et  l'em- 
porterons dans  une  telle  heure.  Il  n'y  a  rien  impos- 
sible à  la  grande  expérience  :  aucuns  se  sont  veus 
proches  des  ennemis  plus  forts  qu'eux,  qui  ont  deviné: 
Nous  battrons  et  prendrons  la  ville,  à  telle  heure  l'en- 
nemy  sera  adverty  de  ses  espions,  à  telle  le  dernier 
de  nos  rangs  sera  dedans,  et  tournerons  pour  faire 
teste  aux  premiers  du  secours  des  ennemis. 

Le  secret  qui  est  dit  perd  son  nom  :  c'est  peu  de 
sens  de  dire  ce  qui  apporte  la  mort  ou  l'honneur. 
Bru  tus  fait  foy  qu'il  ne  faut  dire  son  secret  aux 
femmes.  Portie  ne  pouvant  supporter  le  grand  dessein 
de  son  mary  l'embarrasse  sur  le  poinct  de  l'exécu- 
tion contre  César.  Il  y  a  de  la  prudence  à  se  taire, 
et  non  moins  à  empescher  de  deviner  ce  qu'on  veut 
faire.  Pour  couvrir  le  vray  faut  semer  le  faux  :  l'esprit 
des  soldats  ,  non  arrésté  à  quelque  créance  ,  soup- 
çonne ,  observe ,  espie ,  et  descouvre  par  présomption 
la  vérité.  Les  amis,  les  serviteurs,  les  femmes,  re- 
gardent ,  cognoissent  le  naturel ,  inclinations,  ob- 
servent toutes  actions,  taciturnité  ,  pensées,   soing, 

tristesse,  mots  entrecoupez  d'aucuns  ,  les  discours 
longs,  les  commandements  faicts;  entretiennent  les 
valets  de  ceux  qui  arrivent ,  considèrent  la  saison ,  ce 
qui  se  peut  et  devroit  faire,  quelles  gens  parlent  à 
leur  gênerai  ou  maistre,  secrettement  ou  à  heure 
indue  :  deux  ou  trois  curieux  rapportant  toutes  les 
actions  sur  le  tapis,  il  leur  est  aisé  à  deviner  la  vérité; 
ce  qu'avenant,  sans  ce  que  le  chef  leur  ait  dit,  soit 
par  mescontentement  de  n'avoir  esté  advertis,  ou  qu'ils 
croyent  n'olTencer,  ne  se  sentent  obligez  à  taire  un  se- 
cret qui  ne  leur  a  esté  commis  et  qu'ils  ont  appris 
par  finesse,  le  divulguent  et  accroissent,  et  plus  le 
chef  use  d'artifices  grossiers  pour  se  couvrir,  plus  il 
se  descouvre. 

Observations  qui  sont  nécessaires  aux  villes  assiégées 
à  l'impourveu  :  Ils  doivent  reserver  des  flancs  cachez 
qui  ne  paroissent  qu'à  l'assaut,  à  ce  qu'estant  cogneux, 
ils  ne  soient  levez.  Toute  la  coronne  de  la  contres- 
carpe du  fossé  ne  peut  estre  occupée  ;  il  est  besoin 
d'en  tenir  tant  qu'il  se  paurra  ,  par  petites  pointes  ou 
corps  de  garde,  afin  qu'aux  soudaines  entreprises  les 
assiégez  puissent  flanquer  la  bresche  du  dedans  du 
fossé,  d'où  ils  ne  peuvent  estre  chassez  que  la  contres- 
carpe ne  soit  toute  gagnée.  Toutes  bresches  laissent 
deux  pointes  où  il  se  faut  loger  dans  le  terrain  pour 
flanquer  icelle  ;  s'il  manque  de  parapet,  en  faut 
faire  de  bonne  heure;  eslargir  le  terrain  au  dedans  de 
la  ville  par  taudis  et  doubles  triangles  que  j'ay  in- 
venté ,  pour  soudainement  plateformer,  faire  plusieurs 
petites  espaules  de  la  hauteur  de  six  pieds  ,  pour  em- 
pescher  d'estre  veu  en  courtine  si  la  muraille  fait 
angle.  Faut  eslire  ceux  qui  soustiennent  l'assaut,  se- 

parer  les  quartiers  aux  moins  aguerris  et  plus  fidèles  , 
disposer  les  gros  de  rafraischissement  ;  donner  les  lieux 
pour  aporter  les  munitions,  pour  retirer  les  blessez  , 
pour  les  feux  d'artifices  et  poudres.  Les  assaillans  sont 
en  doute  aux  moindres  repoussements,  de  quoy  les  as- 
siégez encouragent  leurs  inexperimentez  :  l'avantage 
est  aux  assiégez;  les  pièces,  mortiers,  grenades,  pots 
à  feu,  huiles,  chaussetrapves,  des  poutres  sur  des  roiies 
couvertes  de  canons,  d'arquebuses,  font  pour  eux.  Les 
puissants  assaillans,  voyant  tant  de  danger,  se  con- 
tentent de  loger  au  pied  ou  dessus  la  bresche,  con- 
traignent leurs  ennemis  de  sortir  pour  les  déloger,  ou 
ils  rendent  le  logis  si  fort  qu'il  n'y  a  plus  de  remède. 
Si  les  assaillans  sont  repoussez  delà  bresche  sans  y  estre 
logez,  et  que  les  assiégez  ayent  soustenu  l'assaut,  ils 
ne  doivent  parler  de  capituler ,  d'autant  que  souvent 
les  ennemis  proposent  de  lever  le  siège  en  mesme 
temps  que  les  assiégez  parlent  de  se  rendre. 

En  l'anne'e  1^89,  par  le  commandement  de  M.  du 
Mayne,  j'investis  Pontoise  ;  je  défis  à  la  pointe  du 
jour  deux  enseignes  de  lansquenets  dans  leurs  faux- 
bourgs.  M.  du  Mayne,  et  l'arme'e,  attaché  aux  plai- 
sirs de  Paris,  me  laisse  cinq  jours  avec  six  cens  ar- 
quebusiers logez  dans  les  portes  de  Pontoise ,  la  rivière 
d'Oyse  entre  Pai  is  et  moy.  MM.  de  Longueville  et  de 
La  Noiie  ,  avec  cinq  cens  chevaux,  veulent  couper  la 
chaussée  de  Beaumont,  et  empescher  M.  du  Maine  de 
venir  passer  l'Oyse  pour  me  secourir  ;  ils  en  sont  di- 
vertis pour  avoir  tenté  de  prendre  nos  bagages,  qui 
résistèrent  contre  eux  à  l'ayde  de  cent  arquebusiers 
qui  les  gardoient  en  un  bourg  moitié  fermé,  et  pour 
s'estre  présentez  pensant  nous  estonner  :  ayant  pour 

ennemy  la  ville  et  eux,  nous,  comme  un  gaufre  entre 
deux  fers,  fismes  de  nécessité  vertu  ;  la  valeur,  la 
bonne  mine  nous  sauva,  et  fit  que  ceux  de  dedans 
la  ville,  qui  estoient  plus  forts  que  nous,  avec  l'assis- 
tance de  toutes  ces  grandes  troupes  de  cavalerie  des- 
dicts  sieurs  de  Longueville  et  de  La  Noue,  ne  nous 
peurent  forcer,  et  nos  ennemis  se  retirèrent  confus  :  le 
péril  passé,  M.  du  Maine  arriva,  battit  et  prit  Pon- 
toise. 

Les  entreprises  nocturnes,  bien  préméditées,  sou- 
vent reiississent  ;  ceux  qui  assaillent  portent  la  terreur 
et  la  mort  en  leurs  mains.  ,Je  défis  une  compagnie  de 
clievaux  légers,  à  la  teste  de  l'armée  du  Roy,  en  Nor- 
mandie; une  autrefois  j'emportay  les  enseignes  du  ré- 
giment de  Sainct  Jean  près  Gornay,  et  mis  en  pièces 
la  garnison  de  Dieppe  à  deux  lieues  de  leur  ville  ;  je 
fis  retirer  M.  de  Montpensier  six  grandes  lieues,  de 
Rugles  à  Evreux  :  toutes  ces  quatre  exécutions  se  firent 
à  la  faveur  de  la  nuict. 

Ce  n'est  pas  avoir  gagné  une  ville,  si  elle  ne  reçoit 
des  soldats  plus  forts  que  les  liabitans.  En  l'année  1 588 
je  contrains  Vezelet  de  se  mettre  de  la  Ligue,  les  ayans 
tenu  assiégez  deux  jours  avec  cent  chevaux  seulement; 
et  après  avoir  gagné  quelques-uns  par  crainte ,  autres 
par  argent,  et  lés  avoir  fait  jurer,  ils  demeurèrent  bien 
dans  le  party,  mais  ils  choisirent  un  autre  gouverneur 
que  moy,  qui  estois  contrainct  demeurer  aux  armées, 
et  les  ostages  qu'ils  m'avoient  donné  se  sauvèrent  et 
abandonnèrent  le  party  quand  il  leur  pleust. 

Vux  extrêmes  malheurs  il  faut  d'extrêmes  remèdes: 
pour  avoir  trop  avancé  un  canon  à  Meulan,  les  enne- 
mis s'en  saisirent  ;  j'y  cours,  j'hazarde  tout  à  la  faveur 

de  la  fumée  d'un  autre  que  je  fis  tirer  ;  je  regagne  la 
pièce  perdue  avant  qu'elle  f'ust  enclouée  ny  rompue: 
il  ne  faut  estimer  sa  vie  quand  l'honneur  est  eu 
proye. 

En  avril  i558  ,  les  nopces  du  roy  dauphin  se  firent 
avec  Marie  Stuard,  fille  de  Jaques  Stuard,  roy  d'Es- 
cosse,  et  de  Marie  de  Lorraine,  sœur  de  M.  de  Guise, 
qui  avoit  este'  en  premières  nopces  mariée  à  M.  de 
Longueville  ;  qui  fut  un  coup  advantageux  pour 
ceux  de  Lorraine ,  secondé  d'un  autre ,  qui  fut  l'ac- 
cusation de  l'admirai  de  Goligny  d'estre  huguenot , 
par  un  nommé  Braville,  espagnol,  en  un  pourparler 
de  paix  avec  le  roy  d'Espagne.  Le  Roy  hayt  les  Hu- 
guenots, plus  pour  son  Estât  que  pour  la  relig  on,  en 
crainte  que  les  estrangers  s'aydassent  de  ses  suhjects 
contre  luy,  ainsi  que  s'est  oient  aydez  les  princes  lu- 
thériens d'Allemagne,  suhjects  de  l'Empereur,  contre 
luy-mesme.  Nonobstant  l'amitié  du  connestable  ,  le 
Roy  ne  laissa  d'envoyer  le  sieur  d'Andelot  prisonnier 
au  chasteau  de  Melun,  pour  avoir  esté  recogneu  hé- 
rétique,  sur  des  questions  de  la  religion  (0  que  Sa 
Majesté  luy  fit  par  l'advis  de  M.  le  cardinal  de  Lor- 
raine. 

Soit  que  M.  de  Goligny  fust  abusé,  ou  qu'il  y  eust 
commencement  de  dessein  de  révolte,  à  l'exemple  des 

C^)  Sur  des  quesLions  de  la  religion  :  D'Andelot  répondit  à  Henri  II  : 
n  Sire,  en  matière  de  religion  je  ne  puis  user  de  déguisement,  ni 
«  tromper  Dieu;  disposez  à  votre  gré  de  ma  vie,  de  mes  biens,  de  mes 
«  charges;  mais  mon  amc  n'est  soumise  qu'au  Créateur,  de  qui  je  l'ai 
«■  reçue,  et  à  qui  seul  je  dois  obéir  comme  au  maître  le  plus  paissant  ; 
«  en  un  mot,  j'aime  mieux  mourir  que  d'aller  à  la  messe.  »  II  fallut  ce- 
pendant que,  pour  obtenir  sa  liberté  ,  il  laissât  célébrer  une  messÇ; 
dans  sa  prison. 

princes  d'Allemagne,  au  prin- temps  i558  M.  de 
Guise  ne  perdit  temps  :  M.  le  connestable  et  ses  nep- 
veux  prisonniers,  ses  contraires  desclieus  de  crédit  et 
réputation,  ils  desseignent  deux  armées,  l'une  pour 
assiéger  Thionville ,  l'autre ,  sous  le  mareschal  de 
Termes,  à  la  frontière  de  Flandre,  pour  divertir,  et 
qui  dévoient  se  r'assembler  à  Luxembourg;  ils  en- 
voyent  les  sieurs  de  Tavannes  et  de  Bourdillon ,  suivis 
de  M.  deNevers  et  de  luy,  investir  Thionville.  L'armée 
séparée  en  deux ,  M.  de  Nevers  commandant  d'un 
costé  de  la  ville ,  M.  de  Guise  de  l'autre,  les  tranchées 
faictes,  et  quelques  batteries  commencées,  respondues 
de  canonnades  de  la  ville,  dont  Tune  tua  le  mareschal 
de  Strosse,  le  sieur  de  Montluc,  colonnel  des  gens  de 
pied,  en  la  place  du  sieur  d'A.ndelot  prisonnier, 
gagne  la  contrescarpe  et  les  cazemates.  Geste  ville 
non  fortifiée  de  boulevarts ,  les  casemates  perdues  fa- 
cilitent le  logis  dans  une  grosse  tour  non  flanquée  : 
les  ennemis  estonnez  demandent  capitulation.  Les 
sieurs  de  Tavannes  et  de  Bourdillon  la  font  par  le 
commandement  de  M.  de  Guise,  qui  escrivit  au  Roy 
que  trois  hommes  avoient  causé  la  prise  de  la  ville,  les 
sieurs  de  Tavannes,  de  Montluc,  et  luy.  Arlan  fut 
pris  après,  et  le  dessein  d'assiéger  Luxembourg  re- 
tardé par  la  mutinerie  de  l'armée  de  M.  de  Guise,  et 
grande  garnison  de  ladicte  ville,  joinct  à  l'advis  de 
la  defaicte  du  mareschal  de  Termes,  advenue  en 
juillet  i558  ,  lequel  se  devoit  venir  joindre  à  M.  de 
Guise  avec  une  nouvelle  armée  que  dressoit  M.  d'Au- 
male ,  qui  avoit  esté  fait  gênerai  par  la  faveur  de  ma- 
dame de  Valentinois ,  de  laquelle  il  estoit  beau  -  fils. 
Le  sieur  de  Termes  prend  Bergues  et  Donkerques; 

puis  se  retire  devant  le   comte   d' Aiguemont ,    avec 
trois  incommoditez ,  maladie,  butin  et  désir  de  re- 
traicte;   son  advant-garde   soustint  les   charges  (0^ 
renverse   les   premiers    du  comte  d'Aiguemont ,    le- 
quel avec  son  gros   (n'ayant  combattu)  vainquit  les 
victorieux,    qui,    fuyant    portent  Tespouvante  à   la 
bataille  conduicte  par  le  sieur  de  Termes,  la  desor- 
donnent, et  furent  defaicts  entièrement  à  la  Blanche- 
taque,  en  voulant  passer  l'eau;  tant  grande  et  dan- 
gereuse est  que  les   troupes  esbranle'es  voyent  leur 
retraicte  passant  une  rivière,  ou  se  jettant  dans  une 
place  pour  se  mettre  en  seurté  ;  lors  est-il  mal-aisé 
de  les  retenir  ou  commander. 

Ce  malheur  fit  retourner  M.  de  Guise  proche  du 
Roy,  qui  assemble  ses  forces  pour  résister  à  celles  du 
roy  d'Espagne ,  qui  estoient  sur  pied  en  incertitude 
de  leurs  desseins.  Les  fds  de  Jean  Federic ,  duc  de 
Saxe,  en  crainte  de  la  maison  d'Austriche,  se  sou- 
venans  des  plaisirs  receus  du  Roy,  avoient  amené  de 
grandes  forces  d'Allemands.  Sa  Majesté  fait  une  re- 
veiie  où  M.  Guise  eut  besoin  du  sieur  de  Tavannes 
pour  mettre  ceste  grande  armée  en  bataille  ;  il  la  met 
en  bon  ordre  selon  ce  temps  -  là ,  la  rangea  en   crois- 
sant ,  les  plus  forts  au  milieu  ;  les  arquebusiers  à  che- 
val, oii  commandoit  le  sieur  de  Ventoux,  soustenus 
de    chevaux  légers  ;   aux  pointes,   les    gendarmes , 
fantassins,   reistres  et  lansquenets,    si  entremeslez , 
qu'une  nation  seule  ne  pouvoit  prendre   resolution 
dangereuse  de  révolte  :  estoient  disposez  quatre  cor- 

^^)  Son  aâvant-garde  soustint  les  charges  :  Cette  action  où  le  maréchal 
de  Thermes  fut  blessé  et  fait  prisonnier  ,  fut  appelée  la  bataille  de 
Gravelines. 

netes  de  reistres,  et  puis  autant  de  gendarmes  fiançais, 
un  régiment  de  lansquenets,  et  auprès  un  régiment 
d'arquebusiers  français,  le  tout  en  fort  bon  ordre.  Au 
mois  d'aoust  les  Anglais,  en  nombre  de  cinq  mil.  des- 
cendent et  pillent  le  Conquest  en  Bretagne  :  trente  mil 
de  la  populace  les  chassent  et  font  r'embarquer.  Le 
vingt- uniesme  septembre  i558,  mourut  l'empereur 
Charles-Quint,  au  monastère  Sainct  Justin,  deux  ans 
après  avoir  quitté  le  monde  :  il  vesquit  cinquante-sept 
ans  huict  mois,  impera  trente-huict ,  régna  quarante- 
quatre. 

Il  est  heureux  qui  peut  souffrir  la  mort  pour  la 
vraye  religion,  qui  est  une  rare  libéralité  de  nostre 
Seigneur;  qui  le  renie  devant  les  hommes,  il  le  renie 
devant  Dieu  son  père.  Les  Chrestiens  sont  ol)ligez ,  à 
la  première  inquisition ,  de  faire  libre  confession  de 
leur  foy,  sans  crainte  des  tourmens  :  les  Catholiques 
d'Angleterre  faiilent  quand  ils  vont  aux  presches  des 
heietiques;  c'est  craindre  les  hommes  plus  que  Dieu, 
et  aymer  son  profit  plus  que  son  salut. 

L'artifice  des  généraux  d'armées  les  garde  de  tous 
périls ,  excepté  des  canonnades ,  ausquelles  ils  sont 
subjects  comme  les  soldats  :  la  prévoyance  y  aporte 
quelquefois  remède;  voyant  le  feu  dans  l'esmorce,  il  y 
a  temps  pour  se  parer  d'un  gabion  ou  d'une  muraille; 
aucunefois  en  se  remuant  l'on  cherche  le  coup  que 
l'on  eust  évité ,  si  ce  n'est  qu'ayant  recogneu  la  ca- 
nonnerie,  l'on  se  jette  du  costé  que  la  pièce  ne  peut 
estre  tournée.  Le  roy  Henry  IV  avoit  une  très-grande 
cognoissance  servant  à  éviter  ce  péril  ;  ce  qui  advient 
pour  estre  doiié  de  la  veiie  et  jugement,  qui  l'accom- 
pagnoient  tellement,  que  souvent  il  se  mocquoit  de 

ceux  qui  le  vouloicnt  retirer  du  danger  qu'il  cog- 
noissoit  n'estre  point.  Les  Français  se  mocquent  de 
ceux  qui  baissent  la  teste ,  les  Espagnols  n'en  font 
difficulté',  les  Suisses  se  couchent  :  je  cioy  le  libéral 
arbitre,  et  qu'il  est  en  nous  d'éviter  nostre  mort.  Les 
Espagnols,  courbez  en  devant,  se  racourcissent  d'un 
pied;  autant  vaut  d'en  avoir  par  la  teste  et  par  le  ven- 
tre ensemble,  que  seulement  d'en  avoir  à  la  teste;  les 
Suisses  couchez  évitent  les  coups  qui  raclent  la  cam- 
pagne. Les  Français  se  moquent  mal  à  propos  de  ceux 
qui  se  baissent  ;  éviter  la  mort  sans  s'enfuir,  c'est  pru^ 
dence. 

Plus  la  cavalerie  passe  proche  des  villes,  moins  l'ar- 
tillerie (qui  ne  peut  plonger  commodément)  l'endom- 
mage ;  l'artillerie  braque'e  proche  coustumierement 
fait  haut.  Les  cavaliers  qui  sont  contraincts  de  faire 
halte  à  la  portée  du  canon ,  à  chaque  vole'e  qui  leur 
a  este  tirée  se  doivent  remuer  et  changer  de  place.  Le 
canonnier  fait  haut  y  bas ,  puis  donne  dans  ceux  qui 
ne  changent  point  de  lieu.  Il  estmalaisë  d'offenser  ceux 
qui  marchent ,  pour  ne  pouvoir  tourner  si  prompte- 
ment  les  affuz ,  si  ce  n'est  que  l'artillerie  soit  braquée 
en  un  chemin  marqué  par  les  canonniers,  qui  y  mettent 
le  feu  quand  la  cavalerie  y  arrive.  Les  soldats  qui  sont 
forcez  de  demeurer  en  une  mesme  place  ne  doivent 
s'esparpiller  ny  remuer,  quelques  coups  qui  donnent 
parmy  eux  ;  autrement  le  canonnier  juge  avoir  donné 
dedans  eux  et  continue.  Le  bon  canonnier  doit  cog- 
noistre  sa  balle,  sa  poudre  et  sa  pièce  par  expérience 
et  espreuve  :  par  fois  il  est  contrainct  de  braquer  à 
quatre  pas  du  lieu  où  il  veut  donner,  selon  que  sa 
pièce  est  gauche,  sa  poudre  foible  ou  forte;  la  pous- 
24.  i5 


226  [l558]    GASPÀllD  DE  SAULX, 

siere  des  balles,  les  chercheurs  d'icelles,  donnent  ju- 
gement aux  ennemis. 

Nul  art  n'a  souffert  tant  de  changements  que  le 
militaire  :  les  préceptes  et  les  livres  de  trente  en  trente 
ans  sont  peu  utiles  ;  non  seulement  les  armes  ont 
changé,  mais  les  ordres.  Au  camp  d'Amyens,  les  gé- 
néraux n'avoient  soin  que  de  placer  les  régiments  d'in- 
fanterie et  cavalerie  près  l'un  de  l'autre,  et  diviser  leurs 
armées  en  bataille,  avant-garde  et  arriere-garde.  En 
lieu  d'arrlere-garde ,  maintenant  se  fait  un  escadron 
de  reserve,  qui  ne  combat  que  le  dernier,  et  quand 
tout  est  désespéré.  L'infanterie  ne  sert  de  guieres,  si  on 
ne  la  fait  tirer  et  combattre  devant  que  l'on  puisse 
aborder  les  gendarmes ,  sinon  après  les  charges ,  pour 
se  r' allier  derrier  les  picques.  La  force  consiste  en  ca- 
valerie: la  meilleure  chasse  l'autre ,  l'infanterie  reste  en 
proye  ;  la  cavalerie  victorieuse  peut  chasser  les  vain- 
cuz  autour  des  bataillons  des  gens  de  pied.  Les  Fran- 
çais avoient  l'avantage  en  la  gendarmerie,  composée 
de  noblesse  aguerrie,  par  ordonnance  et  entretene- 
raent,  et  neantmoins  estoient  inférieurs  en  ordre  de 
combat  et  aux  armes ,  combattans  en  baye  avec  des 
lances  contre  les  escadrons  massifs  de  reistres  pisto- 
liers.  Les  Français,  ayant  pris  cet  ordre,  ont  regagné 
cet  advantage ,  d'autant  que  la  cavalerie  française  est 
meilleure  que  l'espagnoUe  et  allemande. 

Il  semble  que  les  deux  roys  ayent  choisi  de  mettre 
leurs  principales  forces,  l'un  en  la  cavalerie,  qui  est 
le  roy  de  France,  à  la  forme  des  Parthes,  et  le  roy 
d'Espagne  aux  gens  de  pied,  ainsi  que  les  légions  ro- 
maines; ils  doivent  estre  différents  aux  ordres  de  ba- 
taille ,  l'un  pour  faire  combattre  sa  cavalerie  à  son 

advantage,  et  l'autre  ses  gens  de  pied.  Le   duc  de 
Palme   fit  réussir  son   dessein  de  la   levée  du  siège 
de  Paris.  Apres  que  le  roy  Henry  IV  eut  gagné  la 
bataille  d'Ivry,  la  prospérité  le  rendit  maistre  de  la 
campagne  :  il  assiégea  Paris  durant  liuict  mois,  le  ré- 
duit en  extrême  nécessité;  siège  remarquable  à  l'hon- 
neur de  l'aguerriment.  Sa  Majesté  n'avoit  que  quinze 
mil  soldats  séparez  en  divers  faux-bourgs  ,  et  tenoit 
soixante   mil   habitans  assiégez  ,  qui  estoient  quatre 
contre  un,  lesquels  n'osoient  sortir.  Apres  réitéré  com- 
mandement du  roy  Philippe  d'Espagne  au  duc  de  Pal- 
me, qui  ne  vouloit  laisser  la  Flandre,  craignant  qu'on 
luy  donnast  un  successeur,  il  arrive  h  Meaux  ;  et  après 
plusieurs  considérations  nous  partismes  pour  lever  le 
siège  de  Paris.  Il  ne  se  voulut  mesler  avec  les  forces 
quavoit  M.  du  May  ne,  que  je  mis  en  ordre,  servant 
d'avant-garde;  luy  marche  après  en  forme  de  bataille: 
toute  son  espérance  estoit  aux  vieux  régiments  espa- 
gnols, lansquenets  et  vallons,  desquels  il  fit  trois  grands 
corps,  les  meslant  chacun  de  trois  nations,  pour  éviter 
les  mutineries  et  faciliter  les  commandements.  Entre 
ces  bataillons  il  observe  trois  espaces  estroictes,  met 
douze  cens  chevaux  derrier  les  bataillons  des  gens  de 
pied,  flanquez  de  chariots;  à  la  teste,  huict  cens  che- 
vaux italiens  et  espagnols  en  douze  troupes,  séparez 
en  forme  de  croix ,  espérant  qu'il  chargeroit  les  es- 
cadrons du  Roy  par  flanc,  par  teste  et  par  derrier,  et 
que  s'ils  s'esbranloient  de  ces  petites  charges  (  comme 
tous  escadrons  en  ayant  soustenu  une  ou  deux  se 
rompent),  il  croyoit  les  emporter  avec  la  quatriesme  ; 
et  s'il  n'avoit  du  meilleur,  esperoit  retirer  sa  cavalerie, 
par  ces  espaces  observées  entre  les  bataillons,  à  la  fa- 

i5. 

veiir  de  la  mousqueterie;  iceux  rejoints  avec  les  douze 
cens  chevaux  qui  estoient  derrier,  et  selon  le  desordre 
qu'auroit  mis  la  mousqueterie  dans  les  poursuivans, 
qui  n'auroient  peu  enfoncer  les  piquiers,  retourner 
avec  la  cavalerie  à  la  charge.  Neantmoins,  craignant 
qu'il  n'y  eust  de  la  confusion ,  et  que  les  lanciers  ne 
rompissent  les  gens  de  pied  en  se  retirant,  il  chan- 
gea cest  ordre  à  Lagny,  mettant  toute  la  cavalerie 
derrier. 

Nous  marchasmes  vers  Paris  ;  le  Roy  leva  le  siège 
vingt  cinq  lieiies  au  devant  de  nous,  les  deux  armées 
prestes  de  donner  la  bataille,   et  ayant  laissé  Lagny, 
petite  ville  tenue  par  le  Roy  de  l'autre  costé  de  la 
Marne  :  les  deux  armées  en  crainte  l'une  de  l'autre, 
ne  désirant  la  bataille  ;  celle  qui  y  fust  allée  résolue 
eust  eu  l'avantage.  Le  dessein  du  prince  de  Palme  es- 
tant de  prendre  Lagny  pour  avoir  des  vivres,  et  ne 
combattre  point,  sçachant  que  les  Français  se  fas- 
clîoient  du  siège,  prit  une  assiete  entre  un  bois  et  une 
rivière,  sa  cavalerie  derrier,  et  son  infanterie  devant 
en  trois  grands  bataillons,  ne  laissant  que  deux  cens 
chevaux  a  leur  teste.  Le  premier  jour  le  Roy  pouvoit 
combattre,  le  lendemain  il  luy  fust  esté  impossible, 
ayant  le  duc  de  Palme  en  six  heures  retranché  le  front 
de  son  armée  avec  terre  et  fascines,  qui  la  couvroit  de 
la  hauteur  d'un  homme.  Les  armées,  l'une  devant  l'au- 
tre dix  jours,  furent  si  incommodées  de  vivres,  qu'avec 
le  long  siège  le  Roy  ne  peut  plus  maintenir  la  noblesse, 
qui  l'abandonna. 

Le  duc  le  Palme  eut  l'honneur  et  le  profit  de  son 
entreprise  de  tant  plus  à  estimer,  que  les  mesmes  in- 
€ommoditez  de  vivres  avoient  fait  proposer  en  son 

conseil  d'aller  assiéger  Gompiegne  pour   divertir  le 
siège  de  Paris.  Luy,  opiniastrant  au  contraire,  pro- 
pose plustost  (  les  armées  estant  à  demie  lieiie  Tune 
de  l'autre  )  de  partir  à  minuict,  défaire  les  Suisses  du 
Roy,  gagner  son  canon  et  prendre  sa  place  de  bataille 
devant  que  la  cavalerie  de  Sa  Majesté,  qui  estoit  logée 
à  trois  lieiies  de  là,  y  peust  arriver.  J'escrits  cecy  pour 
faire  voir  l'ordre  que  doivent  tenir  les  plus  forts  d'in- 
fanterie, qui  doivent  couvrir  leur  cavalerie,  se  flanquer 
de  chariots,  de  bonnes  piques  en  teste  défendues  avec 
les  manches  des  mousquets  ,  combatant  la  cavalerie 
foible  par  boutades,  selon  l'occurrence,  faveur  ou  de- 
faveur  du  combat,  par  sorties  et  retraictes  de  ce  camp 
fermé  de  chariots,  et  s'en  retirant  par  les  ouvertures 
qui  leur  auroient  esté  laissées;  qu'il  y  eust  des  esca- 
drons de  cavalerie  qui  chargeassent  en  flanc  ceux  qui 
les  poursuivroient,  aydez  de  la  mousqueterie,  et  qu'ils 
prinsscnt  garde  de  se  retirer  à  propos  ;  autrement,  si  la 
peur  leur  perdoit  le  jugement,  en  danger  d'endom- 
mager les  leurs  en  se  retirant.  Il  faudroit  laisser  faire 
les  charges  aux  ennemis  dans  les  piques,  et  après  qu'ils 
auroient  receu  les  salves  de  mousquets,  s'ils  plioienî; 
ou  branloient,  que  la  cavalerie  qui  seroit  en  bataille 
derrier  l'infanterie  sortist  en  temps  et  lieu  pour  les 
emporter.  Ceux  qui  sont  plus  forts  de  cavalerie  se 
doivent  mettre  en  un  autre  ordre ,  les  escadrons  de 
cavalerie  de  deux  cens   cinc[uante    chevaux   mis  en 
ordre,  à  trente  par  rang,  flanquez  d'arquebusiers  à 
pied,  lesquels,  se  liant  en  la  bonté  de  la  cavalerie, 
tirent  asseurement,  non  de  telle  asseurance  que  s'ils 
estoient  couverts  de  piqu'ers ,  de   haye  ou  de   mu- 
raille,  se  considerans  perdus  si  leur  cavalerie  ne  fail 

son  devoir.  De  cavalerie  à  cavalerie ,  celle  qui  a  le 
plus  de  gros  l'emporte,  les  victorieux  d'un  escadron 
sont  defaicts  par  un  autre  qui  les  charge  en  flanc  : 
les  forts  de  cavalerie  sont  meilleurs  pour  conquérir, 
les  forts  des  gens  de  pied  meilleurs  pour  conserver. 

Les  descentes  maritimes  sont  dangereuses  ;  il  ne  se 
doit  prendre  port  à  deux  cœurs  pour  conquérir  un 
pais;  brusler  ou  r'envoyer  les  vaisseaux  est  le  mieux, 
se  résoudre  à  la  mort  ou  à  la  victoire.  Les  forteresses 
et  ports  asseurez ,  comme  les  Anglais  avoient  en  France 
au  passe,  sont  nécessaires,  ou  avoir  une  grande  puis- 
sance de  gens  aguerris,  et  plus  que  ceux  dont  l'on  veut 
conquérir  le  pais. 

Les  hommes  sont  plus  sages  en  adversité  qu'en 
prospérité  :  la  Cour  est  une  tourmente,  la  faveur  une 
guerre;  les  nochers,  les  guerriers  cherchent  le  conseil 
des  expérimentez.  Les  favoris,  sans  abord,  sans  oreilles, 
se  précipitent  dans  les  vanitez  ;  il  les  faut  sauver  pour 
garentir  l'Estat,  puis  qu'ils  ont  occupé  l'esprit  du  Roy, 
qui  n'agit  de  soy-mesme,  ains  comme  les  anciens  roys 
sous  les  maires  du  palais:  naissance  de  malheurs,  de 
guerres  civiles  et  divisions  d'Estat,  déniant  à  Dieu  la 
recognoissance  des  grâces  concédées  par  le  choix  de 
celuy  qui  a  atterré  l'estranger,  qui  preferoit  sa  conser- 
vation au  salut  de  TEstat  ;  et  au  lieu  de  suivre  ceste 
généreuse  action,  la  justice  pervertie,  les  larcins  con- 
tinuez ,  les  imposts  augmentez ,  le  party  du  rachapt 
du  domaine  brisé;  argent,  charges,  estats  vendus, 
augmentez  et  possédez  sans  discrétion.  Epaminondas 
tue   son   frère  (0    qui  se  vouloit  establir  tyran  de 

(^^  Epaminondas  tue  son  frère  :  erreur  que  nous  ayons  déjà  releyce. 
Il  s'agit  de  Timoléon- 

Tliebes  ;  il  luy  fut  dit  :  «  Si  tu  fais  bien ,  tu  auras  tué 
«  le  tyran;  si  mal,  tu  auras  tué  ton  frère.  »  Le  mares- 
clial  d'Ancre  disposoit  des  finances,  advançoit  ses 
amis,  se  fortifioit  des  gouvernemens ,  suscite  guerre 
pour  sa  conservation.  Luynes,  au  semblable,  pert  la 
gloire  qui  luy  restoit  en  la  paix ,  puis  qu'une  guerre 
plus  injuste  est  suscitée  par  luy,  tombe  en  la  commune 
faute ,  de  n'estre  du  tout  bon  ou  tout  mauvais. 

Si  en  l'assemblée  des  notables  l'on  eust  aussi  bien 
résolu  la  reformation  de  l'Estat  que  l'exclusion  des 
princes  et  grands  du  conseil  (seul  sujet  de  cette  con- 
vocation ),  c'estoit  la  bonne  voye  ;  et  pour  prendre  la 
contraire,  en  laquelle  ils  se  sont  glissez,  une  arrivée, 
la  rétention  de  la  Royne  et  du  duc  d'Espernon ,  quoy 
qu'injuste,  estoit  l'autre  chemin.  Au  contraire  ils  sont 
demeurez  entre  deux  resolutions  fluctuantes ,  l'une 
desquelles  n'estoit  plus  en  leur  puissance,  pour  avoir 
esté  leuis  deportements  trop  estranges  depuis  le  com- 
mencement de  leur  domination.  Enfin  ils  sont  esclatez 
et  se  sont  jettez  dans  le  gouvernement  extraordinaire, 
maintenus  par  les  armes  depuis  le  parlement  de  la 
Pvoyne.  La  cognoissance  qu'ils  ont  de  combien  il  est 
périlleux  de  faire  la  guerre  à  Sa  Majesté  et  tenir  le 
premier  prince  du  sang  prisonnier,  les  fait  conclurre  à 
la  paix,  guerre  pour  eux.  Le  duc  de  Guise  et  prince 
d'Orange  assassinez  au  milieu  de  leurs  armes,  et  les 
mignons  tuez  par  les  Parisiens  dans  les  chambres  des 
roys,  leur  servent  d'exemple.  Les  grands  de  l'Estat  ne 
souffriront  le  gouvernement  estre  entre  leurs  mains 
s'ils  ne  font  mieux,  cognoissans  la  puissance  d'agir 
jusques  à  maintenant  défectueuse  au  Roy,  et  les  deux 
partis  offencez  en  guerre  ou  en  paix,  dangereux  qu'ils 

ne  se  joignent  à  leur  ruine  ;  et  semblera  à  tous  que  la 
liberté  consiste  à  la  paix ,  ainsi  qu'elle  estoit  au  mares- 
chal  d'Ancre  :  mort  qui  a  offencé  la  Royne,  joinct  à 
la  perte  du  gouvernement  et  de  sa  liberté,  danger  de 
son  honneur;  à  quoy  il  n'y  a  qu'un  seul  remède,  qui 
est  de  bien  faire  et  assembler  les  estats  généraux,  ou 
faire  ce  qu'ils  feroient  estant  assemblez.  Vray  est-il 
que  depuis,  un  peu  mieux  conseillez,  ils  ont  fait  la 
paix  et  l'entreveûe  du  Roy  et  de  la  Royne  condition- 
nellement  en  tel  artifice,  que  le  soupçon  nourry  entre 
eux,  plus  augmenté  que  diminué,  ne  les  garentit;  en- 
treveue  de  leurs  Majestez  non  premicre,  qu'ils  n'ayent 
commencé  fort  advant  à  s'establir  ez  gouvernemens , 
places  et  charges  :  et  pour  perfection  de  leur  con^ 
duitte,  ils  ont  mis  M.  le  prince  en  liberté,  lequel  en 
çeste  obligation  a  parachevé  leur  establissement;  li^ 
Inerte  tellement  conditionnée,  qu'elle  ne  les  a  empes- 
chez  d'avoir  ce  qu'ils  desiroient ,  au  contraire  les  y  a 
ïnaintenus  et  favorisé  du  tout. 

Le  principal  est  à  faire,  qui  est  le  restablissefnent 
des  anciennes  loix  de  la  France,  règlement  de  la  jus- 
tice et  descharge  du  peuple,  au  soulagement  duquel 
ils  seront  fort  empeschez,  estant  les  finances  entière^ 
ment  espuisées  par  la  guerre  et  grande  recompense 
des  gouvernements  et  places  qu'ils  ont  achetées  :  pa- 
reillement que,  faisant  ce  règlement,  ils  craindront  de 
préjudiciel,'  à  l'autorité  royalle  et  d'offencer  les  grands 
de  l'Estat  ;  ce  qui  ne  seroit  considérable  si  la  prudence 
dominoit  en  eux,  guidez  par  la  crainte  de  Dieu,  qui 
les  osteroit  de  beaucoup  de  périls  :  et  par  ce  qui  est 
advenu  depuis  a  paru  que  ceste  première  veiie  n'estoit 
qu'un  repiastre  ment,  et  neantmoins  jusques  à  mainte-. 

nant  tout  est  tourné  à  leur  grandeur  et  puissance  en- 
tière. 

Les  grandes  arme'es  se  rangent  en  croissant,  pour  en- 
clorre  les  moindres  et  les  charger  avec  leurs  pointes 
par  flanc  :  et  si  lesdictes  poinctes  sont  premièrement 
-attaquées,  le  milieu  s'advance ,  pour  les  soustenir  et 
donner  par  flanc  à  ceux  qui  les  chargent.  Les  batailles 
de  front  ayant  l'infanterie  avancée  en  telle  forme  que 
la  cavalerie  ne  se  puisse  attaquer  que  l'infanterie  ne 
soit  en  route,  est  un  ordre  utile  aux  armées  fortes 
d'infanterie;  d'autant  que,  comme  j'ay  dit  cy-dessus , 
si  la  cavalerie  ennemie  mal  conduitte  charge  impru- 
demment dans  les  piques  et  mousquetaires ,  la  cava- 
lerie ennemie  contraire  (  nonobstant  qu'elle  soit  foible) 
en  a  bon  marché  après. 

Charle-Quint  se  peut  comparer  aux  anciens  empe- 
reurs :  il  estoit  généreux,  prudent,  patient,  secret, 
capitaine  négociant  par  soy,  et  neantmoins  trop  vindi- 
catif, proposant  sa  passion  à  son  utilité,  qui  à  contre- 
temps le  portoit  en  -France  et  en  Afrique.  Son  honneur 
est  qu'il  a  apaisé  les  séditions  d'Espagne,  prit  le  roy 
de  France,  subjugua  l'Italie,  prit  Rome  et  le  Pape, 
défit  les  forces  d'Allemagne,  prit  le  duc  de  Saxe  et  le 
landgrave,  chassa  le  Turc  de  Vienne,  saccagea  Tunes 
en  Afrique,  receut  les  roys  réfugiez,  gagna  le  Peru  et 
plus  de  païs  aux  Indes  que  l'Espagne  ne  contient;  dé- 
fit Pizarre  révolté  au  Peru,  subjugua  le  duc  de  Glai- 
ves, rangea  les  Flamands  séditieux,  fut  receu  en 
triomphe  de  ses  ennemis,  passant  amiablement  en 
France,  où  il  entra  trois  fois  en  armes,  et  la  dernière 
en  sortit  avec  paix  honnorable.  Il  a  commandé  à  l'Es- 
pagne, en  Italie,  en  Allemagne,  Flandres,  à  l'Angle- 

terre,  Hongrie,  Boësme,  en  Afrique,  au  Peru  et  aux 
Indes  en  mesmes  temps;  sans  la  révolte  de  Moris,  qui 
fut  ayde'  des  Français,  il  ruynoit  les  hérétiques.  Ny 
Alexandre  ny  les  Romains  n'ont  combattu  deux 
grandes  puissances  en  mesmes  temps  ;  luy  résista  aux 
Français  et  aux  Turcs  :  ce  qui  luy  empescha  sa  mo- 
narchie entière  fut  les  grands  capitaines  qui  vivoient 
de  son  temps ,  le  roy  François,  Soliman ,  MM.  de  Guise 
et  de  Montmorency,  Moris,  Barberousse  et  le  land- 
grave, marquis  de  Brandbourg,  qui  n  ont  peuempes- 
cher  qu'il  n'ait  vaincu  à  diverses  fois  leurs  nations  l'une 
après  l'autre. 

Le  jour  sainct  Matliias  estoit  heureux  à  l'Empereur, 
auquel  il  nasquit,  fut  esleu  et  couroné  empereur,  ga- 
gna la  bataille  de  Pavie,  prit  Afrique  et  mourut  :  mort 
approuvée  du  plus  grand  heur  que  les  hommes  puissent 
avoir,  puisque  chrestien  elle  luy  advint  en  mesme  joui' 
de  ses  prosperitez.  Le  roy  Henry  IH  gagna  la  bataille 
de  Montcontour,  fut  esleu  roy  de  Pologne  et  luy  es- 
clieut  la  coronne  de  France  en  mesme  jour.  Les  sainc- 
tes  Escritures,  les  Grecs,  les  Romains  marquoient  les 
malheureux  jours  et  ne  permettoient  de  combattre 
durant  iceux.  Aucuns  s'en  sont  mocquez,  et  par  nou- 
veaux bon-heurs  ont  rendu  les  jours  malheureux  heu- 
reux :  pour  rendre  le  jour  heureux ,  faut  estre  bien 
avec  Dieu  et  que  les  entreprises  soient  justes,  bien 
préméditées,  secrettes  et  conduittes  par  prudence. 

En  septembre  i558,  les  roys  approchent  leurs  ar- 
mées à  six  lieues  l'une  de  l'autre  ,  à  Amiens  et  Dour- 
lans ,  sur  la  rivière  d'Ortie  :  les  mareschaux  de  camp 
(l'un  desquels  estoit  le  sieur  de  Tavannes),  visitant  les 
moyens  de  s'approcher,  les  jugent  incommodes  j  sans 

vivres  faire  six  lieiies  et  donner  la  bataille,  estoit  dan- 
gereux; camper  en  mauvais  logis  le  jour  devant  que 
la  donner,  incommode' d'une  mauvaise  nuict,  pour  as- 
saillir les  ennemis  en  leur  assiete,  n'estoit  appreuvé: 
ny  l'un  ny  l'autre  ne  voulant  ceste  incommodité,  tem- 
porisent; cependant  il  se  fait  plusieurs  petites  entre- 
prises; le  vidasme  fault  Sainct  Omer.  Les  deux  armées 
estoient  fortes  d'estrangers  :  les  Français  aguerris  te- 
noient  quantité  de  villes  en  Piedmont  et  Italie,  r  en- 
couragez des  prises  de  Calais  et  Thionville,  esperans 
aux  mouvements  d'Italie  et  Allemagne  :  celle  de  Phi- 
lippe, triomphant  de  deux  batailles,  de  Sainct  Quen- 
tin et  de  Gravehnes,  enrichie  de  prisonniers  de  qua- 
lité, ses  soldats  en  grande  espérance  par  les  victoires 
passées,  tous  deux  désirent  la  paix,  l'un  pour  tirer  les 
prisonniers  et  respirer  des  pertes  passées,  et  l'autre 
pour  son  utilité.  Nul  ne  veut  commencer  le  pourpar- 
1er:  la  doiiairiere  de  Lorraine  rompt  le  silence,  la  paix 
se  traicte  à  l'abbaye  de  Cerceau  (0  par  plusieurs  dé- 
putez. Les  principaux  estoient  le  connestable  et  dom 
Rigaume  ('^)  de  Silve,  favoris  de  leur  maistre,  qui  se 
séparent  sans  effect. 

Il  y  avoit  deux  grandes  faveurs  en  France ,  de  Guise  et 
de  Montmorency,  s'aydant  également  de  madame  de 
Valentinois,  pour  l'alliance  de  MM.  d' Aumalle  etd' Am- 
ville,  maris  de  ses  deux  filles  :  l'amitié  et  l'amour  avan- 
tage le  connestable;  l'alliance  du  Dauphin,  prudence  du 
cardinal  de  Lorraine,  les  prises  de  Calais,  Thionville, 
perte  de  la  bataille  Sainct  Quentin ,  faisoient  pour  ceux 
de  Guise  :  l'accusation  de  la  rupture  de  la  paix,  le  voyage 
d'Italie  infructueux,  inclination  du  Roy,  compagnon  de 

(0-  Cerceau  :  Çercamp.  —  (2)  Doju  Rigauvie  :  Riiy  Gorticz. 

la  table  et  du  lict  avec  le  connestable ,  suplantela  faveur 
de  ceux  de  Guise,  et  concluent  la  paix  secieltement, 
durant  le  voyage  qu'artificiellement  le  connestable  fit 
faire  au  cardinal  de  Lorraine  vers  le  roy  Philippe, 
pendant  lequel  ledict  connestable  arriva  vers  le  Roy, 
ayant  eu  congé  de  venir  sur  sa  foy,  là  où  il  fut  receu 
en  incroyable  faveur;  et  au  second  pourparler  fait  à 
Calais,  le  connestable  est  mis  à  rançon,  à  ce  qu'il 
eust  voix  deliberative  à  la  paix  préméditée  etja  conclue 
entre  luy  et  le  roy  Philippe.  [i559]  M.  le  connestable 
fait  pour  M.  de  Savoye,  duquel  il  a  l'alliance ,  luy  re- 
met son  pays;  ce  qu'il  recogneut  en  sa  postérité,  par 
le  secours  donné  au  sieur  d' Amville ,  depuis  faict  con- 
nestable par  le  roy  Henry  IV.  Les  armées  se  congé- 
dient, il  ne  va  ny  force  ny  argent  en  Piedmont.  Le 
duc  de  Selces  prend  trois  ou  quatre  villes  ;  M.  de  Bris- 
sac  croyoit  se  pouvoir  maintenir  par  ses  mérites,  sans 
dépendre  ny  de  l'une  ny  de  l'autre  faveur;  avoit  parlé 
trop  librement,  conseillé  au  Roy  de  ne  croire  ses  fa- 
voris de  Montmorency  ny  de  Guise,  et  agir  de  soy- 
mesme  :  faute  en  sa  conduicte,  qui  n'estoit  pardonna- 
ble à  un  si  habile  homme  qu'il  estoit ,  cognoissant  le 
défaut  de  Sa  Majesté,  incapable  de  recevoir  ce  bon 
conseil  :  M.  le  connestable  l'en  fait  ressentir.  Le  man- 
quement de  Piedmont  rend  la  paix  plus  advantageuse 
pour  les  Espagnols,  qui  regagnèrent  deux  cens  villes, 
sous  couverture  des  mariages  de  dom  Caries,  lils  du 
roy  Philippe,  et  Elizabet,  fille  du  roy  Henry,  et  du 
duc  de  Savoye  avec  madame  Marguerite,  sœur  de  Sa 
Majesté. 

Geste  paix,  toute  de  Montmorency,  fut  dommagea- 
ble à  la  France  et  advantageuse  à  l'Espagne.  M.  de 

Guise,  desclieu  de  sa  lieutenance  générale,  deman- 
dant Testât  de  grand  maistre,  disant  M.  le  connes- 
table  ne  pouvoir  tenir  deux  estats,  reçoit  des  paroles 
en  lieu  d'effects ,  cognoist  que  seroit  perdre  temps  de 
s'opposer  à  la  paix.  Le  sieur  de  Tavannes   et  autres 
capitaines  en  parlent  plus  librement;  les  rebutz   du 
Roy  et  crainte  de  l'inimitié  des  prisonniers  mis  en  li- 
berté leur  ferment  la  bouche.  La  mort  de  Marie  d'An- 
gleterre  en  novembre,  suivie   de   celle  du  cardinal 
Paule ,  de  la  maison  d'Iorque ,  ruine  la  religion  catho- 
lique en  Angleterre,  parla  succession  d'Elizabet,  fille 
de  Anne  de  Boulan,  luthérienne,  de  prisonnière  faite 
royne  :  cet  accident  facilita  la  paix.  Le  roy  Philippe, 
veuf,  ne  demande  plus  Calais,  veutElizabetde  France 
pourluy,  non  pour  Charles  son  fils,  lequel  fils  offensé 
dit  et  fit  depuis  ce  qui  luy  causa  la  mort.  Le  roy  Henry 
donne  sa  seconde  fille  au  duc  de  Lorraine,  et  luy  rend 
son  païs ,  tant  furent  les  mariages  de  ce  temps  là  pré- 
judiciables à  la  France. 

La  paix  conclue  le  troisiesme  apvril,  ensemble  les 
mariages  du  roy  Philippes  et  duc  de  Savoye  avec  Eli- 
zabet  et  Marguerite  de  France  (0,  dont  s'ensuit  la 
reddition  de  Savoye,  Bresse,  Montferrat,  Syenne, 
Thionville,  isle  de  Corse,  Piedmont  sauf  Pignerol  et 
Savaillan,  en  promesse  du  roy  Henry  de  les  rendre 
au  premier  fils  du  duc  de  Savoye  ;  Calais  reconquis. 
Saluées,  Metz,  Thoul  et  Verdun  gagnez  et  conservez, 
furent  le  reconfort  du  roy  de  France ,  qui  oublie  le 
sang  espandu  de  tant  de  Français  et  la  reddition  de 

(0  Marguerite  de  France  :  elle  étoit  sœur  de  Henri  TI,  et  âgée  de 
quarante  ans  j  elle  épousa  Emmanuel  de  Savoie  ,  qui  avoit  gagné  la  ba- 
taille de  Saint- Quentin. 

cent  villes,  pour  change  desquelles  l'Espagnol  ne  vend 
que  Sainct  Quentin  et  Han.  Promettent  respective- 
ment les  deux  roys  ne  permettre  les  Luthériens  vivre 
en  leurs  Estats,  craignant  l'exemple  de  la  révolte  d'Al- 
lemagne, où  fut  envoyé  le  sieur  de  Bourdillon,  qui 
obtint  la  garde  et  protection  de  Metz,  Thoul  et  Ver- 
dun pour  le  Roy,  par  la  division  et  lascliete  des  Al- 
lemands. A  ceste  conclusion,  le  sieur  de  Tavannes 
recognoist  un  espion  double  qui  l'avoitservy  de  palle- 
frenier,  mal  en  point,  lors  la  chesne  d'or  au  col,  et 
du  conseil  du  roy  Philippe. 

Les  princes  ont  deux  amitiez  :  l'une  aux  guerriers, 
conseillers  d'Estat,  pour  leur  utilité  et  qu'ils  ne  s'en 
peuvent  passer;  l'autre  à  ceux  qui  leur  donnent  plai- 
sir, ministres  de  leurs  voluptez ,  gardiateurs  de  leurs 
secrets  et  de  leurs  amours.  La  première  amitié,  qui  est 
aux  guerres,  est  subjette  à  changement  et  n'a  mesmes 
forces  en  tout  temps  :  les  armes  sont  mises  au  crochet 
durant  la  paix,  et  quelques  fois  les  capitaines,  pour 
trop  de  réputation,  pour  trop  de  crédit,  leur  suscite 
des  ennemis.  La  seconde  faveur,  créée  pour  les  plaisirs 
des  princes,  est  moins  honorable  et  plus  asseurée  :  ils 
sont  tousjours  presens,  ils  tiennent  leurs  maistres  par 
les  parties  du  corps  les  plus  appétissantes,  et  les  guer- 
riers souvent  par  la  moindre  partie  du  cœur  :  telle  es- 
toit  la  difi'erence  de  la  faveur  de  MM.  de  Guise  et  de 
Montmorency. 

Les  princes  se  doivent  cognoistre  pour  avoir  expé- 
rimenté leur  prudence,  s'ils  veulent  manier  leurs  af- 
faires eux-mesmes,  comme  Çharle- Quint  et  le  roy 
Henry  IV,  ausquels  il  se  pouvoit  librement  parler  de 
ce  qui  leur  importoit   contre  leurs  serviteurs  et  mi- 

gnons ,  et  les  fortifier  en  leur  opinion  de  résoudre 
d'eux-mesmes.  Si  ce  sont  princes  possédez  des  favoris 
gouvernans  TEstat,  ayant  accoustumé  par  paresse  se 
descharger  des  affaires  sur  eux,  comme  ceux  qui  se 
sont  laissez  porter  à  ne  plus  marclier  ne  peuvent  aller 
si  on  ne  les  porte  ,  à  ceux-là  il  se  faut  garder  d'encou- 
rir en  la  faute  du  sieur  de  Brissac,  de  leur  parler  trop 
librement.  En  vain  leur  dit-on  qu'ils  reprennent  les  af- 
faires, et  avec  moins  de  fruict  se  blasment  ceux  qu'ils 
favorisent,  ausquels  ils  redisent  tout;  et  ne  s'en  fait 
que  tant  pis^  ne  sert  qu'à  la  ruïne  de  ceux  qui  usent 
de  ces  parolles  libres.  Puis  que  le  Roy  n'est  plus  logé 
chez  luy,  ains  dedans  ses  favoris,  c'est  imprudence  de 
le  chercher  dans  luy-mesme,  il  faut  dépendre  de  ses 
mignons,  s'adonner  à  eux;  si  on  netreuve  leurs  depor- 
temens  bons,  la  voye  de  la  vie  privée  est  ouverte,  qui 
se  peut  choisir  plus  généreusement  que  d'en  prendre, 
mesmement  s'il  se  cognoist  qu'ils  se  préparent  contre 
l'Estat  :  cest  accident  de  se  laisser  posséder  advient  aux 
roys  peu  sages,  aux  enfans,  ou  aux  femmes. 

Plusieurs  d'eux  se  sont  laissez  tellement  gouverner, 
qu'on  a  creu  qu'ils  estoient  enchantez  ou  idiots  :  au 
contraire,  ce  n'est  que  ces  artifices,  que  ceux  qui  se 
rendent  agréables  leur  gravent  dans  le  cœur,  qu'ils  ai- 
ment leur  bien  plus  que  le  leur  propre ,  et  en  ayant 
donné  des  preuves,  plient  les  roys  à  leurs  désirs,  pas- 
sions et  voluptez,  et,  sous  ombre  de  les  descharger  de 
peine,  occupent  les  affaires,  reçoivent  leurs  plus  se- 
ciettes  pensées,  et  prennent  telle  autorité  qu'ils  font  un 
monde  nouveau,  jusques  aux  moindres  officiers  ;  tout 
dépend  d'eux,  les  ayant  introduicts  ou  recompensez  :  le 
prince  n'est  àlny-mesme,  un  autre  garde  ses  volontez; 

toutes  ses  paroles  et  actions  sont  rapportées  aux  favo- 
ris. Ceux  qui  ont  parlé  à  luy,  jusques  aux  moindres 
contenances  sont  nottées,  ne  voyent  ny  n'oyent  plus 
que  par  les  yeux  et  oreilles  de  ceux  qui  les  possèdent, 
ou  de  ceux  de  leur  faction  desquels  ils  sont  entournez 
etbaricadez.  Si  quelque  homme  de  bien  veut  faire  voir 
la  vérité,  il  est  soudainement  opprimé  :  si  ces  favoris 
sont  deux  ou  trois,  ils  s'associent,  artifice  qu'il  faut 
qu'ils  suivent  pour  posséder  le  prince  :  prince  qu'ils 
tiennent  en  continuelle  crainte  et  terreur  de  poison , 
de  prison,  d'estre  dépossédé,  de  perdre  l'autorité,  le 
remplissent  d'exemples  des  roys  assassinez ,  tondus  et 
cloistrez,  le  mettent  en  méfiance  et  soupçon  des  grands, 
des  puissants  et  du  peuple  de  son  Estât,  et  sur  les 
moindres  apparences  prennent  sujet  de  renouveller  la 
peur  et  timidité,  laquelle  ayant  pris  pied  sur  un  homme 
s'augmente  journellement. 

Quel  moyen  audit  prince  de  se  depestrer  de  ses  liens, 
puis  qu'il  tombe  en  un  plus  grand  péril  de  ceux  qu'il 
a  si  fort  advancé,  et  qui  ont  toutes  les  places,  parens 
et  amis  dans  les  charges,  que  les  défavorisant,  ils  sont 
autant  à  craindre  que  ceux  qu'ils  avoient  mis  en  mé- 
fiance? Tous  voyent  ce  mal,  chacun  en  parle  et  nul 
n'y  peut  apliquer  remède;  les  favoris  se  deschargent 
des  fautes  sur  le  Roy,  et  prennent  la  louange  des  bons 
actes  pour  eux.  Et  d'entreprendre  sur  eux  par  voyes 
indirectes,  c'est  se  perdre,  c'est  attenter  sur  le  Roy, 
lequel,  demeurant  en  force,  fait  des  chastiments  exem- 
plaires. Bien  lisons-nous  dans  la  vie  des  anciens  roys 
qui  avoient  les  défauts  susdicts,  que  les  grands  de 
l'Estat  ont  fait  mourir  aucuns  desdicts  favoris  lorsqu'ils 
commençoient  à  s'accroistre,  et  plusieurs  ne  s'en  sont 

pas  bien  trouvez.  Si  les  entrepreneurs  sont  foibles,  ils 
sont  tost  opprimez,  et  s'ils  sont  forts,  c'est  naissance 
de  la  guerre,  lamentable  pour  la  ruine  du  peuple  :  le 
mieux  est  que  ceux  qui  empiètent  ces  grands  gouver- 
nements jusques  à  donner  à  eux  et  aux  leurs  tous  les 
grands  estats,  charges,  places  et  forteresses,  qu'iceux 
soient  de  basse  ou  médiocre  extraction  ;  autrement, 
s'ils  estoient  princes  et  grands  en  FEstat,  il  y  auroit 
péril  qu'ils  ne  se  fissent  roys,  suivant  les  exemples  des 
Martels^  Capets  et  plusieurs  autres,  qui  ont  occupé 
les  coronnes  par  ces  extraordinaires  faveurs  et  crédit. 
Les  anciens  disent  :  Si  Tost  sçavoit  ce  que  fait  l'ost, 
l'ost  deferoit  l'ost;  les  traistres,  les  espions,  qui  sont 
nécessaires  aux  généraux  d'armées ,  sont  de  plusieurs 
espèces  :  les  traistres  sont  ceux  qui  se  laissent  gagner , 
ou  qui  sont  envoyez  aux  ennemis,  qui  leur  prestent 
serment  et  prenent   leurs   livrées.    C'est   d'eux   d'où, 
viennent  les  plus  certains  advis,  non  des  vivandiers  et 
goujats,  qui  ne  rapportent  que  les  bruits  communs.  Il 
est  nécessaire  que  les  espions  ne  se  cognoissent  l'un 
l'autre;  ils  peuvent  plus  commodément  entrer  par  les 
flancs  et  derrier  des  armées ,  estant  dangereux  de  se 
treuver  à  la  teste  d'icelles  :  les  plus  certains  espions 
sont  ceux  qui  sont  doubles ,  ausquels  il  ne  se  faut  fier 
d'entreprise,  sinon  qu'ils  donnent  des  ostages;  et  de- 
puis qu'ils  ont  advoiié  estre  doubles  et  qu'ils  disent 
estre  contraincts  de  donner  quelques  petits  advis  aux 
ennemis  pour  avoir  entrée  ,   c'est  là  où  il  faut  avoir 
l'œil  ouvert,  d'autant  qu'il  est  en  eux  de  se  r  aviser  et 
tromper  celuy  qu'il  leur  plaira  ;  puis  qu'il  faut  qu'il 
en  trompe  un  (sans  se  flatter),  prendre  garde  n'estre 
pas  celuy-là.  Le  soldat  sansmarque^  donnant  dans  une 
24.  16 

armée,  ne  peut  estie  dict  espion  ;  plusieurs  portent 
leurs  escharpes  ou  croix  couvertes  jusques  au  quartier 
de  leurs  ennemis ,  et  les  autres  qui  n'en  portent  point 
du  tout,  s'ils  sont  pris,  peuvent  estre  plus  cruellement 
traictez  que  ceux  qui  sont  pris  portans  livrées.  C'est 
une  grande  fidélité  à  ceux  qui  comme  un  Sopirus  (0  se 
vont  rendre  aux  ennemis  pour  servir  leurs  amis,  des- 
quels il  se  trouve  peu  de  bien  asseurez.  Prendre  garde 
dans  les  armées  qu'il  n'y  ait  point  de  gens  sans  adveu  , 
et  sur  tout  au  marchand  et  vivandier,  qui  doivent res- 
pondre  de  ceux  desquels  ils  se  servent  :  c'est  au  pre- 
vost  de  camp  d'y  pourvoir  sur  les  moindres  soupçons, 
par  exprès  commandement  du  gênerai ,   et  celuy  qui 
est  arresté  et  soupçonné,  se  peut  gagner  pour  estre 
double ,  et  s'y  fier  avec  discrétion. 

La  paix  honteuse  fut  dommageable ,  les  associez  y 
furent  ti ahis,  les  capitaines  abandonnez  à  leurs  enne- 
mis, le  sang,  la  vie  de  tant  de  Français  négligée,  cent 
cinquante  forteresses  rendues,  pour  tirer  de  prison  un 
vieillard  connestable  et  se  descharger  de  deux  filles  de 
France,  qui  fut  une  pauvre  couverture  de  lascheté. 
La  mesme  justice,  qui  estoit  de  rendre  le  Piedmont 
par  les  Français,  devoit  estre  de  rendre  Milan  parles 
Espagnols,  qui  n'y  ont  aucun  droict.  Us  affinèrent  les 
Français,  et  estoient  dans  les  places  rendues  qu'ils 
pensoient  que  ce  fust  un  songe  d'y  estre,  n'i^yant  ja- 
mais espéré  d'y  rentrer.  Paix  blasmable,  dont  les 
flambeaux  de  joye  furent  les  torches  funèbres  du  roy 

(i)  Un  Sopùus  :  Zopyre,  ami  de  Darius  fils  d'Hystaspe,  lui  pro- 
cura la  prise  de  Babyloiie,  en  passant  dans  cette  ville,  après  s'être  lui- 
même  horriblement  mutilé.  Darius  disoit  depuis  que  vingt  Babylone.^ 
lui  auroient  été  moins  précieuses  qu'un  serviteur  si  fidèle. 

Henry  II,  sans  laquelle  les  Huguenots  eussent  eu  beau 
à  faire  la  cliatemite  et  prescher  en  rhétorique;  ils 
n'eussent  attiré  ny  capitaines  ny  soldats,  sortes  de  gens 
qui  courent  et  font  la  guerre  d'eux-mesmes  s'ils  peu- 
vent, quand  ils  sont  désespérez  et  non  employez.  La 
paix  traicte'e  en  l'anne'e  iScjS,  entre  le  roy  Henry  IV 
et  la  Ligue,  ne  laissa  aucune  nouvelle  révolte  des  sol- 
dats, parce  qu'ayant  eu  sept  aus  de  guerre  civile  con- 
tinuelle ,  tout  estoit  saoul  des  aimes,  et  plusieurs 
avoient  esté  tuez  ou  morts  de  nécessité,  dans  les  mai- 
sons desquels  les  soldats  vivans  se  jetterent  et  s'alliè- 
rent aux  vefves.  L'Hongrie  et  la  Flandre,  où  estoit  la 
guerre,  et  la  justice  passionnée  et  vindicative ,  en  firent 
mourir  plusieurs  :  sans  ces  accidents,  quelque  artifice 
qu'on  y  eust  employé,  les  soldats  français  fussent  mal- 
aisément demeurez  en  paix,  non  plus  que  les  dix  mil 
soldats  révoltez  après  la  paix  de  France  et  d'Angle- 
terre. 

L'Estat  anstocratique  et  démocratique  ne  s'appro- 
prient les  conquestes  pour  en  disposer  à  leur  fantasie, 
.ainsi  que  font  les  roys,  qui  en  marient  leurs  filles  et 
leurs  sœurs,  usant  des  deniers  et  du  sang  public 
comme  de  leur  propre  habillement,  sans  se  souvenir 
qu'ils  sont  créez  du  peuple  pour  luy  administrer  jus- 
tice, par  le  travail  duquel  ils  régnent  et  conquièrent, 
et  sans  l'advis  duquel  justement  ils  ne  peuvent  traicter. 
I^es  gouverneurs  français  avoient  raison  de  s'opposer  à 
la  reddition  des  places  et  de  demander  descharge  des 
estats  généraux,  mesmement  quand  le  royaume  tomba 
en  minorité. 

C'est  imprudence  d'establir  des  maximes  d'Estat 
ipour  les  suivre  ponctuellement  :  elles  doivent  changer 

16. 

selon  le  temps;  ce  qui  réussit  une  fois  fault  une  autre. 
Un  conquérant,  un  rebelle,  doivent  combattre;  les 
peuples  désirent  nouvelletez ,  les  incommoditez  les 
changent  :  si  le  nouveau  chef  des  rebelles  n'exécute 
promptement  avec  telle  puissance  qui  les  puisse  ga- 
rentir  de  mal,  aux  adversitez  ils  l'abandonnent,  se  re- 
tournent et  traitent  avec  celuy  qu'ils  ont  olTencé.  Ces 
vieilles  maximes  des  livres  causèrent  le  gain  de  la  ba- 
taille d'Ivry  par  le  roy  Henry  IV  contre  M.  du  Maine, 
lequel  croyoit  trop  aux  gens  de  lettres.  Deux  présidents, 
Jeanin  et  Vêtus,  conseilloient  la  bataille,  soit  qu'ils  se 
faschassent  de  ne  voir  promptement  la  fin  de  la  guerre, 
pour  estre  en  repos  à  leur  plaisir;  vouloient  que  M.  du 
Maine  imitast  l'empereur  Otlion,  Brutus  et  Cassius, 
qui,  pour  délivrer  le  peuple  de  tant  de  maux,  bazar- 
dèrent, disant  que  la  paix  et  la  tranquillité  retourne- 
roit  au  monde  par  leur  victoire  ou  par  leur  mort, 
qui  advint  par  leur  main  propre. 

Si  ce  conseil  fust  nay  de  la  générosité  de  M.  du 
Maine,  il  estoit  honorable;  il  venoit  des  presidens  qui 
estoient  à  Paris,  joiians  à  la  paume,  qui  conseilloient 
selon  leur  passion,  pour  joiiir  en  paix  de  leurs  biens, 
ou  pour  acquit  de  leurs  consciences,  bazarder  leur 
maistre.  Ils  mandoient  qu'un  conquérant  devoit  com- 
battre, sans  regarder  que  ce  n  estoit  plus  M.  du  Maine 
qui  avoit  ceste  qualij:é,  puis  qu'il  possedoit  les  trois 
quarts  de  la  France  :  c'estoit  vrayement  le  roy 
Henry  IV  qui  pour  lors  se  pouvoit  nommer  tel. 
L'Estat  n'avoit  esté  usurpé  sur  luy,  ains  sur  son  pré- 
décesseur :  Sa  Majesté  estoit  de  différente  religion. 
M.  du  Maine  se  porta  à  leur  advis  ;  espuisé  d'argent 
par  mauvais  mesnage  et  dons  immenses  aux  femmes 

et  aux  personnes  inutiles,  avoit  fraiscliement  dépendu 
trois  cens  mil  escus  du  roy  d'Espagne  ;  tiroit  peu  des 
finances  de  France,  ne  pouvant  contenter  les  Suisses, 
les  reistres,  ny  les  Vallons,  qui  menaçoient  de  l'aban- 
donner. Ceux  qui  concluoient  la  bataille  disoient  avec 
luy  ce  mescliant  mot ,  qu'ils  ne  perdroient  au  combat 
(n'ayant  que  quatre  cens  chevaux  français)  que  ce 
qu'ils  dévoient  perdre  quinze  jours  après;  qu'il  seroit 
abandonné  des  eslrangers,  faute  d'argent,  sans  consi- 
dérer la  conséquence  et  la  suitte  de  la  perte  d'une 
bataille  et  de  la  réputation. 

Mon  opinion  fut  au  conseil,  qu'il  y  avoit  cent  rai- 
sons pour  résoudre  la  bataille,  et  qu'il  y  en  avoit 
deux  cens  plus  preignantes  pour  ne  la  donner  point 
et  conclurre  au  contraire  :  ce  qui  fut  remarqué  de 
plusieurs  en  temps  qu'on  se  pouvoit  encore  empes- 
cher  de  combattre.  Nous  donnasmes  la  bataille  et  la 
perdismes,  pour  n'avoir  que  des  estrangers,  Suisses, 
Vallons  et  Espagnols,  qui  n'ont  le  cœur,  obéissance 
ny  volonté  pareils  à  ceux  pour  lesquels  ils  com- 
battent :  c'est  proprement  donner  son  argent  à  joiier 
à  un  autre.  Ces  maximes  des  livres ,  remarquées  par 
ces  presidens,  ne  sont  tousjours  propres,  quoy  qu'ils 
considèrent  par  la  lecture  les  inclinations  anciennes. 
Par  exemple,  il  se  peut  entreprendre  sur  Gènes,  sur 
Florence,  inclinans  de  tous  temps  aux  nouvelletez  ; 
les  premières  furies  des  Français  soustenues,  ils  *se 
peuvent  vaincre.  Toutes  ces  maximes  ont  des  excep- 
tions ;  ce  qui  se  voit,  en  ce  que  les  Français  plus  sub- 
tils que  les  Anglais  aux  traitez,  et  les  Espagnols  plus 
fins  que  tous  deux,  gagnoient  les  particuliers  gouver- 
nans  les  rois,  et  tiroient  les  négociations  en  longueur^ 

et  estans  les  Anglais  impatiens,  les  Français  préci- 
pitez, la  froideur  et  temporisement  des  Espagnols  le 
gagnoit.  Cela  est  change'  au  dernier  traicté  de  Vervin , 
en  l'an  1695,  entre  les  roys  Henry  IV  et  Philippe  d'Es- 
pagne :  les  Français  ont  obtenu  par  patience  et  tempo- 
risement la  reddition  de  douze  villes,  et  fait  que  les 
Espagnols  ont  abandonné  le  duc  de  Savoye  ,  qui 
depuis  en  a  perdu  la  Bresse  :  ainsi  à  ce  coup  les  Fran- 
çais sont  meilleurs  négociateurs  que  les  Espagnols,, 
contre  les  maximes  des  livres. 

Charles-Quint ,  plus  jeune  que  le  roy  François, 
le  prit  à  Pavie ,  entra  tVois  fois  en  son  royaume,  et 
le  chassa  du  duché  de  Milan  ,  et  de  Claives.  L'Em- 
pereur viel,  le  roy  Henry  deuxiesme  rompt  ses  des- 
seins, le  brouille  en  Italie,  gagne  le  Piedmont,  prend 
Mets,  Thoul  et  Verdun,  chasse  l'Empereur  d'Alle- 
magne, le  bat  à  Ranty.  Le  roy  Henry  venant  sur 
Taage,  Philippe  fut  victorieux  à  Sainct  Quentin  et 
Gravélines,  rompit  ses  desseins  d'Italie,  et  le  trompa 
en  la  négociation  de  la  paix.  Cela  fait  croire  que 
les  armes  favorisent  les  plus  jeunes,  parce  qu'ils  ba- 
zardent et  entreprennent  plus  souvent  que  les  vieux;; 
et  qui  assault  le  premier  a  de  l'advantage  :  les  jeunes 
sont  plus  hardis,  mieux  vServis  des  leurs,  pour  l'espé- 
rance qu'ils  ont  de  leur  longue  vie,  et  plus'  aidez  de 
leurs  alliez  et  amis,  qu'ils  n'ont  encore  circonvenu  ny 
trompé.  Les  vieux  ont  tant  veu  d'inconveniens  passez, 
qu'ils  se  rendent  lents  en  leurs  entreprises,  plus  adon- 
nez à  leurs  plaisirs  et  plus  incommodez  de  maladies, 
remplis  d'irrésolutions  et  de  soupçons,  ce  qui  empes- 
c'hoit  le  roy  Henry  IV;  et  neantmoins  devroient  estre 
plus  vaillants  que  les  jeunes,  parce  qu'ils  n'ont  pas 

tant  d'années  à  perdre  qu'eux  :  l'a  âge  plus  propre  à 
mener  des  arme'es,  et  manier  de  grands  aflaires  est 
de  trente  à  cinquante  ans. 

M.   le  connestable  possedoit   entièrement  le  Roy  : 
M.  de  Guise  perdit  la  lieulenance  générale  et  partie 
de  sa  faveur  à  l'advenement  du  roy  Charles  IX  :  il  ne 
manque  de  picques  entre  ces  deux  maisons  de  Guise 
et  de  Montmorency.  Les  connestablistes  reprochent  la 
paix  rompue  par  l'ambition  des  frères  de  Lorraine,  qui 
se  vouloient  faire  pape  et  roy  de  Naples,  disoient  que 
c'estoit  s'entendre  avec  le  roy  d'Espagne  de  diviser  les 
forces  pour  ne  faire  rien  qui  vaille  en  Italie,  et  mettre  en 
proye  la  France.  Ceux  de  Guise  au  contraire  les  ac- 
cusoient  de  la  perte  de  la  bataille  de  Sainct  Quentin, 
par  l'imprudence  du  connestable,  et  la  paix  honteuse 
faicte  pour  son  suject ,  non  sans  soupçon  d'intelligence 
avec  le  duc  de  Savoye,  allié  dudit  sieur  connestable. 
Selon  l'article  secret  de  la  paix ,  les  hérétiques  furent 
bruslez  en  France ,  plus  par  crainte  qu'ils  ne  suivissent 
l'exemple  des  révoltez  d'Allemagne,  que  pour  la  reli- 
gion. M.  d'Andelot,  accusé  d'heresie,  est  mis  en  liberté; 
les  sçavans  se  mocquent  des  Luthériens;  ils  abusent 
les  médiocres ,  disent  qu'il  ne  faut  croire  que  ce  qui 
est  aux  sainctes  Escritures;  ils  gagnent  des  ambitieux, 
des  femmes ,  des  fols  et  des  enfans ,  sur  le  mespris  de 
l'adoration  des   images  ,  des  reliquaires  et  miracles 
feints,  des  pardons,  des  putains  et  enfans  des  prestres, 
dont  ils  font  leur  principal  pivot;  corrompent  les  ma- 
nouvriers  par  les  chants  de  Marot,   principalement 
ceux  qui  pouvoient  exercer  leurs  langues  sans  le  bruit 
de  leurs  mains. 

L'Eglise  ressemble  aux  royaumes  qui  sont  de  long- 

temps  en  paix,  lesquels  n'ont  point  de  capitaines  pour 
n'avoir  esté  attaquez  :  la  nécessité  en  fait  naisti  e  ;  ainsi 
les  ecclésiastiques  s'esveillent,  et  se  font  sçavans  par 
l'entreprise  des  Huguenots,  les  rembarrent,  allèguent 
la  perpétuité  de  l'Eglise,  l'imposition  des  mains,  la 
créance  de  la  Trinité ,  et  cheute  de  Lucifer,  peu  men- 
tionnez en  FEscriture,  et  qui  neantmoins  sont  apreu- 
vez  des  hérétiques,  contre  ce  qu'ils  disent,  qu'il  ne 
faut  croire  que  ce  qui  est  escrit;  advoûent  la  révé- 
rence, non  l'adoration  des  images,  dressées  à  l'honneur 
des  saincts  comme  les  statues  des  grands  capitaines. 
11  y  avoit  contrariété  d'arrests  entre  les  chambres  :  la 
grande  condamnoit  au  feu,  la  Tournelle  au  bannis- 
sement (0-  Le  Roy  les  assemble  aux  Augustins,  fait 
prendre  les  conseillers  qui  concluent  au  bannisse- 
ment, qui  estoient  Anne  du  Bourg,  de  Faux,  de  Foy 
et  Fumée,  dont  aucuns  furent  bruslez. 

Il  y  a  en  France  des  Catholiques  et  des  Huguenots^ 
royaux,  en  toutes  les  deux  religions  des  factieux  et 
ambitieux;  autres  libertins,  qui  meslangent  les  deux 
ensemble  ,  croyant  ce  qu'il  leur  plaist;  le  tout  divisé 
en  trois  factions.  Celle  du  Roy  la  plus  forte,  l'hugue- 
notle  subsiste,  la  Ligue  est  quasie  esteinte,  nonobstant 
sert  de  prétexte  aux  Huguenots,  qui  s'attaquent  aux 
Jésuites,  comme  chefs  d'icelle,  et  font  croire  estre  en 
soupçon,  non  du  Roy,  ains  de  ceste  faction  de  Catho- 
liques liguez,  qui  est  ruinée. 

H  eust  esté  nécessaire  que  Sa  Majesté  eust  en  mesme 
temps  abbaissé  les  uns  et  les  autres,  sans  laisser  les 

(')  La  grande  condamnoit  aufeu,ia  Tournelle  au  bannissement  :  la 
grand'cliambre  étoit  présidée  par  Le  Maislre,  Saint-Aiidrc  et  Minaft; 
la  Tournelle  j  par  Harlay,  de  Thou  et  Séguier, 

Huguehots   en  telle  puissance  qu'ils  soient  semence 
de  troubles. 

Ils  accusent  les  Jésuites  d'avoir  donné  commence- 
ment à  la  Ligue,  laquelle  est  dez  le  concile  de  Trente 
pour  résister  aux  confédérations  luthériennes,  et  ac- 
creûe  par  les  fautes  d'Estat  :  se  treuvera  que  les  con- 
seils s'en  sont  tenus  aux  Chartreux  de  Paris  et  autres 
convents,  et  non  aux  leurF. 

Les  Jésuites  ont  escrit  qu'il  estoit  permis  de  tuer 
les  tyrans;  un  de  leurs  escoliers  entreprit  sur  le  roy 
Henry  IV.  La  communauté  d'un  ordre  n'est  respon- 
sable des  fautes  particulières  ;  et  tant  que  les  Hu- 
guenots ont  esté  foibles,  ils  ont  escrit  qu'il  faloit  tuer 
les  roys  :  ce  qui  se  voit  par  le  Reveille-matin  et  le 
Tocxain  des  Français,  qu'ils  ont  fait  imprimer;  ils  ont 
entrepris  à  Amboise  et  à  Meaux  sur  leurs  Majestez,  et 
Poltrot  tua  M.  de  Guise  à  la  persuasion  de  Beze. 

Ils  ruinent,  disent-ils,  les  universitez ,  séduisent  la 
jeunesse,  et  sont  espagnols.  Dittes  mieux,  Huguenots  : 
Ils  descouvrent  nos  caballes,  nos  ignorances,  séduc- 
tions, s'opposent  à  nos  desseins,  vo3^ent  clair  dans  les 
affaires  du  monde  ;  mettant  fraternitez  contre  frater- 
nité z ,  intelligence  contre  intelligence,  nous  sappent 
par  nos  mesmes  armes;  ils  veulent  l'union,  et  nous, 
Prétendus  Reformez,  le  contraire.  Quand  il  n'y  avoit 
point  de  Jésuites  en  France,  les  Huguenots  perçoient 
le  col  et  les  yeux  aux  Cordeliers,  qu'ils  menoient  en 
laisse,  et  faisoient  le  semblable  à  tous  ceux  qui  pu- 
blioient  leur  ignorance. 

La  pluspart  des  séditieux  se  couvrent  du  nom  de 
bon  Français:  pour  meritçr  ceste  qualité,  il  faudroit 
estre  net  des  intelligences  anglaises,  ollandaises,  pro- 

testans  d'Allemagne,  fraternité  et  ligues.  Les  accusa- 
tions et  plaintes  que  font  plusieurs,  ne  sont  pas  pour 
inimitié  qu'ils  portent  à  leurs  contraires  ;  ils  seroient 
marris  que  les  Jésuites  ne  fussent  point,  parce  qu'ils 
s  en  servent  de  prétexte  pour  se  fortifier  contre  le  Roy 
iriesme. 

Ils  disent  que  le  père  Ayolle  (0  estoit  espagnol,  et 
que  toute  la  secte  l'est ,  et  qu'à  cette  cause  il  les  faut 
mettre  hors  du  royaume.  Luther,  aucteur  de  leur  secte, 
estoit  d'Allemagne  ;  il  faudroit  commencer  a  eux.  Plu- 
sieurs, huguenots  catholisez,  conseillent  les  roys  et  les 
provoquent ,  comme  les  Philistins  faisoient  ceux  d'Is- 
raël de  chasser  les  prestres  et  commettie  des  fautes, 
à  fin  que  Dieu  les  abandonne,  et  qu'après  ils  puissent 
entreprendre  sur  eux. 

Il  y  a  un  arrest  du  parlement  contre  les  Jésuites, 
qui  a  peu  estre  révoqué,  aussi  bien  qu'ils  l'ont  esté 
contre  les  Huguenots.  L'heresie ,  source  de  division , 
travaille  a  diviser  les  papes  d'avec  les  roys,  et  les 
grands  l'un  d'avec  l'autre ,  pour  y  profiter  :  le  Pape 
advoiie  les  Jésuites  ;  le  Roy  les  desavoiiant,  c'est  une 
discorde ,  commencement  de  schisme  et  forme  de  faire 
adhérer  leurs  Majestez  à  leur  opinion. 

Et  en  fin  Dieu  a  permis  que,  mal-gré  tous  les  arti- 
fices, calomnies  et  accusations  des  hérétiques,  qu'iceux 
Jésuites  soient  esté  restablis  en  France  à  l'exaltation 
de  la  pieté  et  augmentation  des  bonnes  lettres. 

L'exécution  de  la  paix  estoit  hastée  des  uns  pour 
vivre  en  volupté,  et  des  autres  pour  utilité.  En  juin, 
le  Roy  marie  sa  fille  au  roy  d'Espagne,  par  le  duc 
d'Albe,  procureur,  assisté -du  duc  de  Savoye,  comte 

(0  y^yolle  :  Loyola. 

d'Aiguemont,  et  prince  d'Orange.  Sa  Majesté,  MM.  de 
Guise  et  de  Ferrare,  soustenans  à  un  tournois,  MM.  le 
connestable  et  de  Tavannes,  juges  à  l'imitation  des 
anciens  tournois:  ces  combats  durèrent  deux  jours;  le 
troisiesme,  Montgomery,  escossais,  après  quelque  re- 
fuz  de  courre  contre  le  Roy,  brise  sa  lance  en  sa  cui- 
rasse; l'un  des  esclats  levé  la  visière,  l'autre  perce  l'œil 
de  Sa  Majesté ,  sort  par  l'oreille  et  glace  le  cœur  de 
M.  le  connestable ,  qui  voit  sa  faveur  perdue.  L'un 
accuse  l'armurier ,  l'autre  l'impatience  du  Roy,  qui 
n'attendit  que  l'on  mist  le  crochet  à  la  visière.  11  est 
emporté  aux  Tournelles;  avant  sa  mort,  par  la  solli- 
citation de  M.  le  connesta])le,  il  fit  espouser  sa  sœur 
au  duc  de  Savoye,  et  mourut  deux  jours  après  de  ce 
coup. 

Les  hérétiques  se  plaignent  d'estre  bruslez ,  les  ec- 
clésiastiques respondent  que  c'est  selon  le  concile  de 
Constance ,  qui  est  une  assemblée  de  l'Eglise  univer- 
selle ,  où  l'esprit  de  Dieu  assiste.  Ces  jugements  sont 
cruels  aux  Chrestiens,  dont  la  loy  est  fondée  sur  l'hu- 
milité et  miséricorde  :  les  Catholiques  disent  qu'il  vaut 
mieux  chastier  quelques  uns  que  d'ouvrir  la  porte  à 
toutes  religions  et  athéisme.  Autres  disent  que  les  feux 
confirment  les  hérétiques  ;  leur  constance  en  ceste  mort 
cruelle  les  fait  imiter  :  une  mort  en  gaste  mil  vivans , 
qui  s'imaginent  que  s'il  n'y  avoit  quelque  certitude 
en  leur  créance  ils  ne  soufFriroient  si  constamment, 
estant  offert  à  aucuns  la  grâce  abjurant  leur  religion. 
Il  ne  falloit  les  brusler,  et  se  contenter  des  bannisse- 
ments et  amandes,  et  de  ne  les  pourvoir  aux  charges 
et  offices;  la  defence  trop  expresse  excite  le  désir  et  la 
curiosité.  Ceste  patience  de  se  laisser  brusler  eust  esté 

plus  fructueuse  entre  les  Turcs  et  Juifs,  que  pour  dif- 
férence de  quelques  points  entre  les  Clirestiens,  puis 
que  ces  deux  religions  croyent  en  un  mesme  Jésus 
Christ.  Les  Huguenots  disent  que  si  tant  de  leurs  pré- 
tendus martyrs  ne  fussent  esté  assistez  de  la  grâce  de 
Dieu,  qu'ils  se  fussent  plustost  dédits  que  souffrir  les 
tourments  et  la  mort.  Autres  respondent  que  cesle 
pertinacité  naissoit  de  l'advertissement  que  leur  don- 
noient  leurs  amis,  que  dédits  ou  non  ils  mourroient, 
qu'ils  estoient  condamnez,  et  que  leur  retraction  leur 
tourneroit  à  moquerie  et  non  à  salut.  Le  roy  Henry  II 
pense  de  ces  feux  sécher  les  sources  des  guerres  civiles; 
Dieu,  qui  rend  le  guerdon  selon  les  mérites,  avoit  jus- 
tement prononce  sa  sentence.  Le  Roy  avoit  empesclié 
l'extirpation  des  hérésies  d'Allemagne,  par  intelligence 
et  assistance  qu'il  fîst  au  duc  de  Saxe,  landgrave  et 
prince  Moris,  naissance  de  l'intérim  qui  fut  cause  que 
le  règne  de  sa  postérité  fut  remply  de  guerres  civiles, 
la  fin  desquelles  contrainct  Henry  III  son  fils  se  join- 
dre aux  Huguenots,,  dont  ensuivit  sa  mort  et  l'extinc- 
tion de  la  i:ace  des  Vallois,  après  trente  ans  de  guerre 
malheureuse. 

Les  cours  de  parlements  s'atribuent  pouvoir  de  cor- 
riger et  modifier  les  edits  des  roys,  tenus  invalides 
sans  leur  interinement.  Si  les  Estats  de  France  estoient 
en  force,  que  ces  cours  fussent  gardiateurs  de  leurs 
décrets  et  liberté  du  peuple,  s'ils  estoient  confirmez 
et  advoiiez  desdits  Estats  composez  des  trois  corps 
d'iceux,  leur  pouvoir  seroit  juste;  mais  ils  sont  créez 
et  payez  des  roys,  leur  prestent  serment,  ne  leur 
peuvent  résister,  sont  forcez  d'obeyr  par  suspension 
de  gages,  interdiction  d'entrées,  pertes  d'offices,  faveui 

et  presens  des  roys,  lesquels  vainquent  leurs  difficul- 
tez  et  font  passer  tel  edict  qu'il  leur  plaist,  lors  qu'ils 
entrent  et  président  dans  leurs  parlements.  Leurs  Ma- 
jestez  s'autorisent  de  prendre  les  présidents  et  les  con- 
seillers prisonniers;  ils  sont  en  telle  crainte  que  leurs 
remonstrances  faictes  ils  n'osent  contrarier  les  volontez 
de  leurs  dictes  Majestez.  Les  gens  de  bien  ne  devroient 
accepter  ces  offices  ou  s'opposer  à  l'injustice  ou  foule 
du  peuple ,  et  se  résoudre  à  perdre  leur  Estât  plustost 
que  leur  arae.  La  justice  ne  plie  point,  elle  n'a  consi- 
dération, crainte  ny  exception;  seroit  lionneur  d'estre 
interdit  du  parlement  pour  maintenir  l'equite'  et  jus- 
tice; du  moins  si  le  plus  grand  nombre  des  meschants 
emporte  le  bon ,  que  les  bons  laissent  leur  opinion  es- 
crite  à  la  postérité  ;  si  leur  pouvoir  n'est  qu'en  remons- 
trances, qu'ils  laissent  doncques  les  magnifiques  noms 
de  souveraines  cours.  Ils  devroient  avoir  grande  honte 
de  monstrer  leur  foiblesse  de  cœur  d'interiner  les  edicts 
et  lettres  injustes  en  l'absence  du  Roy;  c'est  une  marque 
honnorable  d'iiazarder  son  estât  pour  le  bien  public. 
Tout  est  plein  d'incertitude  en  ceste  vie  ;  l'homme 
propose,  Dieu  résout,  c'est  à  luy  qu'il  faut  appointer. 
Quand  Ton  pense  estre  hors  d'affaires,  se  donner  du 
bon  temps,  du  repos  et  plaisir,  le  malheur  ou  la  mort 
sont  proche.  Un  grand  roy  sorty  de  la  mort  de  la 
guerre,  la  treuve  en  se  joiîant  :  les  chasses,  les  amours, 
les  festins ,  les  masques,  qu'il  s'estoit  propose',  en  change 
il  treuve  des  cirurgiens,  médecins,  des  pleurs,  des 
torches,  prestres,  bières  et  chants  funèbres.  Nous  di- 
sons :  Si  je  puis  avoir  apointé  ce  procez  ou  ceste  que- 
relle, payé  mes  debtes,  je  ne  penseray  qu'à  avoir  du 
bon  temps;  c'est  où  fortune  et  le  trespas  nous  espient, 

OÙ  ils  ont  tendu  leurs  filets.  Parmy  ces  empesclie- 
ments,  prenons  du  plaisir  ce  qui  s'en  peut  permettre 
honnestement ,  sans  attendre  un  meilleur  estât,  qui 
peut  estre  n'arrivera  jamais  :  la  fin  de  nos  travaux  est 
souvent  la  fin  de  nostre  vie  ;  folie  de  chercher  repos  en 
ce  monde ,  oii  il  n'y  en  a  point. 

Le  roy  Henry  II  régna  douze  ans,  eut  plus  de  vertu 
corporelle  que  spirituelle.  II  fut  heureux  en  ses  des- 
seins, pour  avoir  de  bons  capitaines.  Il  chassa  l'Anglais 
de  France,  reprit  Bologne,  Calais,  acquit  l'Escosse  pour 
son  fils,  protégea  Octave  Farnaise  contre  le  Pape  et 
fEmpereur,  sauva  Palme  et  La  Mirande  de  ces  deux 
puissances,  garda  Sienne,  gagna  l'isle  de  Corse,  prit 
Mets,  Thoul,  Verdun  par  l'intelligence  et  rébellion  de 
Moris,  Dampviliers,  Monmedie,  partie  de  Luxem- 
bourg ,  Marienbourg ,  Piedmont ,  Thionville  ;  leva  le 
siège  de  Mets,  gagna  la  bataille  de  Ranty,  et  perdit 
beaucoup  de  réputation  en  celle  de  Sainct  Quentin, 
pour  croire  trop  le  connestable  de  Montmorency,  et 
en  l'honteuse  paix  qui  ensuivit,  à  la   persuasion  des 
femmes  et  mignons  qui  le  possedoient.  II  donna  im- 
prudemment commencement  aux  divisions  de  France, 
par  l'accroissement  immodéré'  des  deux  maisons  de 
Guise  et  de  Montmorency,  lesquels  il  fit  si  grands,  au 
contraire  des  maximes  que  doivent  observer  les  sou- 
verains, de  n'eslever  ny  exalter  si  extra  ordinairement 
leurs  subjects,  que  les  malheurs  des  guerres  de  France 
leur  sont  attribuez  :  et  est  beaucoup  moindre  faute 
d'eslever  une  maison  ou  race  seule,  ainsi  que  fait  en 
ce  temps  le  roy  Loys  XIII  en  la  personne  du  sieur 
de  Luynes,que  d'en  exalter  et  enrichir  deux  en  pa- 
reille grandeur,  lesquels  conçoivent  telle  inimitié'  les 

uns  contre  les  autres ,  que  la  guerre  civile  en  advient, 
en  danger  de  la  subversion  de  Testât  royal. 

Il  se  fait  mauvais  joiier  à  son  maistre,  pis  quand 
ils  sont  princes ,  et  périlleux  aux  roys.  Aux  jeux  d'iia- 
zard  ils  se  fasclient  qu'ils  ne  gagnent  ;  se  laisser  perdre 
c'est  sottise,  mocquerie  et  dommage.  Aux  exercices  de 
mains  et  tournois ,  ils  ne  veulent  que  Ton  se  feigne  ; 
autrement  il  leur  semble  estre  mesprisez;  et  si  on 
fait  de  son  mieux,  tant  qu'iceux  roys  ou  princes  tom- 
bent, ou  ayent  du  pire,  en  luitte  ou  en  tournois,  quoy 
qu'ils  n'en  fassent  semblant,  ils  ne  pardonnent  à  ceux 
qui  leur  sont  supérieurs.  Il  est  fascheux  de  se  laisser 
vaincre  ;  non  seulement  l'honneur,  mais  l'apparence 
d'iceluy  est  si  chère ,  que  rarement  elle  se  cède  à  son 
propre  frère  ;  et  de  tenir  le  milieu ,  sans  que  le  prince 
ny  assistans  cognoissent  qu'il  y  ait  feinte,  et  que  la  ré- 
sistance soit  telle  quelle  ne  laisse  l'entière  supério- 
rité aux  roys,  il  est  malaisé:  quoy  qu'ils  commandent, 
il  faut  éviter  de  rompre  lances,  donner  coups  d'espée, 
îuitter  contre  eux,  et  nommément  tous  exercices  où  il 
y  a  hazard  d'estre  blecé.  Les  actions  humaines  sont  si 
incertaines,  que  plusieurs  en  jeu  ont  rompu  bras  et 
jambes  de  ceux  qu'ils  aimoient  le  plus  :  l'esprit  es- 
chaufé,  entourné  d'armes,  de  trompettes,  sort  aucu- 
nement de  son  natmel,  et  empesche  de  garder  la  dis- 
crétion et  le  respect  qui  se  doit  :  celuy  qui  refuse 
ces  jeux  par  crainte  d'olTencer,  pourra  recevoir  quel- 
que légère  parole  des  princes;  il  les  vaut  mieux  en- 
durer que  d'encourir  plus   grand  malheur.  Aucuns 
diront  que  si   tous  avoient   ceste    considération,   les 
roys  et  princes  ne  pourroient  passer  leur  temps.  Cecy 
n'est  escrit  que  pour  servir  à  nos  plus  proches  parens. 

REGNE  DE  FRANÇOIS  II. 

[1559]  Le  nouveau  loy  François  II,  roy  de  France 
et  d'Escosse,  met  en  crédit  ces  MM.  de  Guise,  oncles 
de  sa  femme  ;  la  Roy  ne  mère,  ambitieuse  et  craintive, 
se  joint  à  eux  ,  sous  promesse  que  tout  se  feroit  par 
son  advis.  Toute  la  Cour  change  à  la  disgrâce  de  M.  le 
connestable  de  Montmorency;  la  R^oyne  mère  luy  re- 
proche (0  qu'il  avoit  soustenu  madame  de  Valenti- 
nois,  et  que  si  Dieu  ne  luy  eust  donne'  des  enfans,  ils 
Teussent  renvoyé  à  Florence.  L'alliance  d' Au  malle 
maintient  la  duchesse  de  Valentinois,  qui,  prudente  , 
s'estoit  alliée  aux  deux  grandes  faveurs ,  contre  tous 
evenemens,  et  principalement  appuyée  du  connesta- 
ble ,  non  sans  soupçon  d'amour  illicite  :  elle  rend  les 
pierreries  de  la  coronne ,  conserve  son  bien  et  se  retire 
de  la  Cour.  MM.  de  Guise  mènent  le  Roy  au  Louvre, 
prennent  l'occasion,  laissent  le  corps  du  mort  à  ceux 
qui  en  avoient  possédé  l'esprit. 

Le  connestable  sent  son  mal,  viel  courtisant  réduit 
en  semblable  fortune  qu'il  avoit  esté  du  temps  du  roy 
François  I;  il  ne  navige  contre  la  tempeste,  et  plie 
au  vent,  ainsi  que  celuy  qui  est  dans  un  navire  se 
laisse  emporter  des  vagues  hors  de  sa  route  pour  ne 
submerger;  il  reçoit  les  commandemens  du  Roy,  qui 
luy  annonce  la  perte  de  sa  faveur,  luy  dit  avoir  choisi 

(»)  La  Royne  mère  luy  reproche  :  Catherine  prétendoit  aussi  que  le 
connétable  avoit  dit  à  Henri  II  que  le  seid  de  ses  enfans  qui  lui  ressem- 
blât étoit  Diane ,  sa  fille  naturelle ,  depuis  duchesse  d^Angoulême.  Cette 
Diane,  douée  de  toutes  les  grâces  de  Fesprit  et  de  la  figure,  joua  ua 
grand  rôle  sous  les  règnes  de  Henri  III  et  de  Henri  IV. 

MM.  de  Guise  ses  oncles  pour  chefs  d'armes  et  de  con- 
seil. Sa  Majesté'  luy  donne  le  choix  de  demeurer  en  sa 
Cour,  ou  se  retirer  en  sa  maison  :  le  connestable  se  con- 
tente de  tout,  se  monstre  sans  ambition,  représente  dou- 
cement ses  services  et  de  ses  nepveux.  Le  sieur  de  Ta- 
vannes,  qui  sembloit  pancher  entièrement  du  costé  de 
MM.  de  Guise,  et  tel  le  croyoit  M.  le  connestable  (à 
grand  tort,  parce  qu'il  ne  regardoit  qu'au  Roy),  le 
jour  de  la  mort  de  Sa  Majesté  ,  M.  le  connestable,  se 
retirant  en  son  logis ,  est  abandonné  de  cent  gentils- 
hommes qui  avoientaccoustumé  de  le  suivre;  le  sieur 
de  Tavannes  le  console  ,   conduit   et  o fifre   service, 
lors  et  depuis,  quand  il  se  retira  en  sa  maison,  auquel 
lieu  ledit  sieur  connestable  estant  retiré,  soit  qu'il  fust 
en  crainte,  ou  qu'il  jugeast  le  Roy  majeur  de  quinze 
ans  malaisé  à  troubler,  il  n'envoya  quérir  le  roy  de 
Navarre  pour  faire  teste  à  MM,  de  Guise,  comme 
plusieurs  luy  conseilloient.  Ce  roy  François  eut  plus 
de  générosité  à  prononcer  la  sentence  de  retraicte  au 
connestable,  que  la  royne  Marie  régente  n'eust  à  l'en- 
droit du  grand  escuyer  qu'elle  vouloit  défavoriser;  aussi 
parloit  -  il  en  roy   majeur.   I^esdicts  sieurs  de  Guise 
précipitent    leur   establissement    et   celuy    de   leurs 
amis. 

Le  sieur  de  Tavannes  les  dissuade  de  se  tant  haster, 
pour  le  bien  de  F  Estât  ;  n'estant  cru  il  se  retire  en  son 
gouvernement  de  Bourgongne ,  prévoyant  beaucoup 
de  malheurs.  Tout  suit,  tout  crie,  vi\^e  Guise!  Il  est 
grand  maistre  par  la  démission  forcée  du  connestable, 
condamné  de  ne  pouvoir  exercer  deux  grands  estats 
ensemble;  pour  recompense,  son  fils  de  Montmorency 
est  fait  mareschal  de  France.  L'Estat  et  les  garnisons 
24.  17 

sont  changez  à  la  dévotion  de  M.  de  Guise-,  il  révoque 
le  cardinal  de  Tournon,  ennemy  du  connestable  ;  r'es- 
tablit  le  chancelier  Olivier,  défavorisé  par  madame  de 
Valentinois  ;  gagne  les  mareschaux  de  Sainct  André  et 
de  Brissac,  dont  le  dernier  s'estoit  faict  sage  par  sa  de- 
faveur,  regardant  neantmoins  à  la  Royne,  qui  luy  fit 
donner  le  gouvernement  de  Picardie  refusé  au  prince 
de  Condé.  Les  princes  du  sang  sont  esloignez  en  di- 
verses commissions ,  celuy  de  Condé  envoyé  en  Flandre 
pour  l'exécution  de  la  paix:  le  roy  de  Navarre,  le 
prince  de  La  Roche-sur-Yon  et  cardinal  de  Bourbon, 
sont  faits  conducteurs  de  la  royne  d'Espagne,  et  ne 
demeure  de  princes  auprès  du  Roy  que  MM.  de  Guise. 
Les  chambres  ardentes  sont  érigées  pour  persécuter 
les  Huguenots,  et  ce  d'autant  plus  que  les  princes  du 
sang  et  les  frères  de  Coligny  favorisoient  la  religion 
nouvelle.  Le  domaine  est  reiiny,  pour  avoir  moyen  de 
faire  perdre  ce  quentenoient  les  ennemis  de  MM.  de 
Guise,  lesquels  mènent  le  Roy  sacrer  à  Rhéims  le  i8 
septembre  iSSq,  exécutent  des  articles  de  paix  de 
poinct  à  autre ,  craignant  par  la  guerre  civile  estre 
contraincts  se  servir  des  estrangers. 

Les  défavorisez  qui  se  veulent  maintenir  malgré 
leur  maistre  tombent  en  hazard  de  leur  vie,  perte 
de  biens  et  d'honneur  ;  tant  plus  ils  estoient  grands , 
plus  il  y  a  de  péril  :  plier ,  et  se  retirer  de  la  présence, 
s'esloigner  sansbruict,  et  attendre  le  temps,  sont  les 
souverains  remèdes  ;  autrement  ils  tomberont  dans 
les  recherches  périlleuses,  mespris  et  mocqueries  des 
peuples. 

La  faveur  fait  des  ennemis  ;  les  fautes  et  mauvaisti 
des  maistres  sont  attribuées  à  leurs  favoris,  lesquels 

ont  raison  de  se  préparer  en  leur  faveur  contre  les 
eveneniens  fortuits ,  encore  que  rarement  on  les  ruine 
du  tout,  pour  la  crainte  qu'ont  les  nouveaux  mignons 
de  tomber  en  mesme  accident  :  c'est  se  mocquer  de 
s'offrir  en  prospérité;  les  habiles  en  crédit  cognoissent 
bien  que  ces  offres  sont  faites  a  leur  faveur ,  et  non 
à  eux,  et  ne  s'offencent  de  ce  qui  se  dit  d'eux  ,  pour- 
veu  qu'ils  se  puissent  mettre  en  telle  seurté,  qu'ils 
ne  se  puissent  perdre   sans  la  ruine  de  l' Estât. 

Les  conseils  sont  blasmez  ou  loiiez,  selon  les  événe- 
ments :  MM.  de  Guise  sont  repris  d'avoir  précipité  et 
fait  paroistre  leur  grande  faveur,  qui  causa  l'entreprise 
d'Am})oise  ;  leurs  conseillers  respondent  que  ce  des- 
sein d'Amboise  ne  se  pouvoit  exécuter  sur  eux  sans 
qu'ils  fussent  advertis,  et  que  la  faute  d'iceluy  fît  tel- 
lement pour  eux ,  qu'ils  s'establissoient  en  pleins  es- 
tats^  et  faisoient  trenclier  la  teste  au  prince  de  Condé 
leur  ennemy,  sans  la  mort  du  petit  roy  François  leur 
maistre.  Les  opinions  contraires  sont  qu'ils  dévoient 
faire  plus  de  part  du  gouvernement  à  ceux  de  Bour- 
bon et  de  Montmorency,  pour  ne  les  point  désespérer. 
Ils  respondent  que  plus  ils  eussent  fait  pour  eux  (  n'es- 
tans  leurs  amis  ) ,  et  tant  plus  ils  leur  eussent  donné  de 
moyens  de  leur  nuire.  MM.  de  Guise,  grandement 
favorisez  de  la  Pvoyne  leur  niepce ,  qui  gouvernoit  le 
Roy  son  mary,  pensoient  n'avoir  rien  oublié  de  ce  que 
permet  la  prudence  humaine  pour  s'establir  :  l'excuse 
de  leur  précipitation  est  que  lors  ils  possedoient  le 
Roy,  et  que  l'occasion  est  chauve ,  qu'elle  se  perd  en 
un  moment. 

Le  choix  de  repos  ou  de  travail  est  difficile  ;  en  l'un 
et  en  l'autre  la  vie  s'escoule  :  la  réputation  grande  est 

impossible  d'obtenir  sous  les  roys,  la  commune  est 
mesprisable.  Les  injures  portées  patiemment  sont  plus 
utiles  que  les  victoires  en  la  loy  que  nous  tenons.  Les 
hommes  privez  ne  se  peuvent  mesler  des  affaires 
d'Estat  s'ils  n'y  sont  appeliez  :  s'ils  disent  qu'ils  s'y 
poussent  pour  maintenir  la  justice  et  équité,  Dieu  a 
assez  de  moyens  sans  eux  pour  pourvoir  aux  desordres. 
Les  hommes  se  flattent  et  sont  mauvais  juges  de  leur 
suffisance,  pour  cognoistre  s'ils  sont  naiz  pour  eux  ou 
pour  le  public.  Les  natures  eslevées  qui  languissent  en 
repos  peuvent  suyvre  leurs  inclinations,  quoy  que  peu 
utiles,  puis  qu'ils  ne  peuvent  sous  la  royauté  attaindre 
à  grandes  choses  ;  les  paisibles  qui  suivent  le  repos , 
mesprisent  les  grandeurs  et  vanitez,  sont  plus  heureux 
et  font  mieux  leur  salut. 

Les  princes  du  sang,  ceux- de  Montmorency  et  de 
Chastillon  esloignez ,  les  hérétiques  persécutez  ,  con- 
fèrent leur  mescontentement.  La  royne  Catherine  de 
Medicis,  florentine,  nation  désireuse  de  nouvelleté, 
conseillée  par  des  Italiens ,  assistée  des  dames  de  Mont- 
pensier  et  de  Roye,  demye  luthérienne,  haissoit, 
comme  belle  mère,  la  Royne  sa  fille,  qui  l'esloignoit 
des  affaires  et  portoit  l'amitié  du  Roy  son  fils  à  MM.  de 
Guise,  lesquels  ne  luy  departoient  du  gouvernement 
qu'en  ce  qu'ils  cognoissoient  qu'elle  ne  pouvoit  nuire , 
luy  donnant  crédit  en  apparence  sans  effect.  Surquoy 
ladite  Royne  se  résout  de  favoriser  les  mal-contens 
(  tant  est  l'amour  d'ambition  plus  forte  que  la  mater- 
nelle), se  couvrant  de  la  crainte  que  ceux  de  Guise 
n'usurpent  la  coronne  sur  leurs  prétentions  qu'ils 
disoient  estre  issus  de  Gharlemagne. 

En  effect  Sa  Majesté  veut  deux  cordes  en  son  arc. 

remplit  de  nouvelle  espérance  ces  deffavorisez  ;  tout 
est  plein  de  cris ,  de  bruits  et  de  libelles  diffamatoires  : 
en  mesme  temps  le  président  Mignard  fut  tué  d'un 
coup  de  pistolet  par  Stuard ,  escossais,  pour  avoir 
condamné  les  hérétiques.  Les  seigneurs  d'Escosse,  sous 
prétexte  de  religion,  prenent  les  armes  par  les  menées 
des  Anglais  et  Huguenots  français,  contre  la  royne 
doiiairiere  d'Escosse,  sœur  de  MM.  de  Guise,  et  par 
leur  révolte  chassent  M.  de  Martigues  d'Escosse.  L'au- 
torité du  Roy,  non  encore  mesprisée  en  France,  dis- 
sipe les  desseins  des  mal-contens,  et  renvoyé  le  roy  de 
Navarre  en  Bearn ,  que  ceux  de  Montmorency  avoient 
faict  venir  sans  fruict,  après  luy  avoir  reproché  la 
trahison  de  M.  de  Bourbon,  et  gaigné  partie  de  ses 
serviteurs,  luy  ayant  en  partant  le  Roy  déclaré  qu'il 
vouloit  que  ceux  de  Guise  eussent  les  principaux  com- 
mandements en  France. 

Les  plaintes  estoient  grandes  des  cruautez  exercées 
contre  les  nouveaux  evangelistes  ;  les  mal-contens  pu- 
blioient  que  les  princes  estrangers  possedoient  le  Roy, 
et  qu'il  avoit  hesoin  de  tuteurs  esleuz  de  ses  plus  pro- 
ches parens,  comme  si  Sa  Majesté  n'eust  esté  majeur 
de  seize  ans  *,  crioyent  qu'il  falloit  tenir  les  estats,  in- 
terpretans  les  loix  de  France ,  comme  ils  faisoient  les 
sainctes  Escritures,  à  deux  ententes,  et  en  tant  qu'elles 
faisoient  pour  eux  ;  disputoient  sur  ce  qui  se  doit  au 
Roy  et  ce  qu'il  doit  à  son  peuple  :  en  fm ,  se  treuvant 
empeschez  de  l'auctorité  royalle,  qui  dissipoit  leurs 
desseins ,  les  mal-contens  se  résolvent  d'user  de  voyes 
de  faict  (  dernier  remède  au  desespoir  des  défavorisez). 
Les  chefs  principaux  estoient  l'admirai  de  Chastillon  et 
prince  de  Condé,  assistez  de  ministres  huguenots,  qui 

résolurent  de  se  saisir  de  la  Cour,  prendre  MM.  de 
Guise,  les  tuer  ou  leur  faire  faire  leur  procez  ;  à  quoy 
ils  font  adhérer  le  roy  de  Navarre,  et  donnent  à  en- 
tendre  au  connestable  retiré  chez  luy  qu'ils  ne  vou- 
loient  que  présenter  une  requeste  et  se  rendre  les  plus 
forts  près  du  Boy. 

Ce  qui  estoit  plus  admirable,  est  que  la  royne  mère 
y  consent,  pour  r'entrer  au  gouvernement  qu'il  luy 
sembloit  luy  estre  osté  par  la  Royne  sa  belle  fille ^ 
et  en  effect  par  MM.  de  Guise,  espérant,  pour  la  foi- 
blesse  des  frères  de  Chastillon,  bonté  de  ceux  de 
Bourbon,  de  les  diviser,  joinct  à  la  haine  que  Ton  por- 
toit  aux  Huguenots  j  que  s'aidant  d'eux,  ils  seroient 
contraincts ,  après  avoir  chassé  MM.  de  Guise,  de  faire 
ce  qu'elle  voudroit.  Les  paroles  emmiellées  des  Hu- 
guenots ,  les  soldats ,  les   compagnies ,  capitaines  de 
marines,   dépendant  de  MM.   de  Chastillon,  joinct 
aux  commandements  secrets  de  la  royne  mère,  four- 
nirent de  soldats  ',  et  neantmoins  furent  forcez  de  se 
nommer  chefs  secrets  ou  muets,  par  ceux  qui  crai- 
gnoient  le  desadveu  de  la  Royne  et  ^es  princes  de 
Bourbon ,  si  l'entreprise  ne  reiississoit. 

La  Regnauldie  (0,  plus  cogneu  par  la  rupture  des 
prisons  criminelles  de  Dijon  que  par  autre  vaillance, 
fut  faict  chef.  Les  Eglises  prétendues  reformées  y  jettent 

(0  La  Regnauldie  :  Rpgnier  de  La  Planche  s'exprime  ainsi  sur  co 
chef  de  la  conjuration  d'Amboise.  «  C'estoit  un  baron  de  Périgord , 
«  gentilhomme  d'ancienne  maison ,  nommé  Godefroy  de  Barry ,  sei" 
«  gneur  de  ta  Renaudie,  se  faisant  nommer  La  Forest  :  cet  homme 
K  estoit  doue  de  fort  bon  entendement j  et,  pour  un  procès  longue- 
«  ment  démené  en  plusieurs  parlemens,  entre  luy  et  du  Tillet,  greffier 
«  du  parlement  de  Paris,  finalement  y  estant  entrevenu  une  accusation. 
e  de  fausseté p  par  arre&t  du  parlement  de  Dijon,  ayoït  este  fort  mal' 

leurs  hommes ,  ces  princes  et  seigneurs  leurs  capi- 
taines. M.  le  prince  de  Gondë  fut  contrainct  de  parler 
à  beaucoup  d'iceux ,  et  leur  donner  des  pouvoirs  si- 
gnez de  sa  main ,  avec  promesse  de  les  luy  rendre. 

[i56o]  Apres  plusieurs  assemblées,  il  s'en  fit  une 
dernière  à  Nantes,  auquel  lieu  La  Regnauldie  enroolla 
sept  cens  hommes  la  pluspart  huguenots,  et  prirent 
rendez  vous  au  quinziesme  de  mars,  à  trois  lieiies  de 
Blois.  Ils  dévoient  surprendre  la  porte  du  parc  à  la 
pointe  du  jour,  et  lors  les  chefs  (qu'ils  nommoient 
muets)  qui  estoient  MM.  le  prince  de  Condé  et  de 
Chastillon,  dévoient  se  déclarer,  et,  après  s'estre  ren- 
dus les  plus  forts  dans  le  chasteau  de  Blois,  faire  faire 
le  procès  à  MM.  de  Guise,  et  tenir  les  estats  gène- 
jaux,  là  où  il  devoit  estre  estably  un  conseil  au  Roy, 
composé  des  princes  du  sang.  Les  mouvements  sont 
difficiles  de  cacher  aux  roys  :  MM.  de  Guise  furent 
advertis  des  soldats  qui  avoient  milité  sous  eux,  et 
par  l'advocat  Avenelle,  qui  s'estoit  feint  huguenot.  Ils 
conduisent  le  Roy  à  Amboise,  mandent  leurs  amis, 
font  escrire  Sa  Majesté  pour  empesclier  l'entreprise. 

Les  conjurez,  encores  qu'ils  sceussent  estre  descou- 
verts, pensoient  estre  assez  forts  pour  exécuter  par 
intelligence  de  la  Cour,  malgré  MM.  de  Guise.  Leur 
entreprinse  par  estonnement  prend  coup  en  confusion  ; 
les  ordonnez  de  se  cacher  au  logis  du  prince  de  Condé 
ne  furent  envoyez,  ny  les  cinquante  qui  dévoient  lo- 
ger dans  un   grenier  pour   surprendre  la  porte   du 

«  traité  avec  ignominie,  et  réduit  aux  prisons,  desquelles  ayant  trouvé 
«  moyen  de  sortir  fort  habilement ,  s'estoit  retiré  sur  les  terres  de  Berne 
«  en  Suisse,  et  depuis,  ayant  obtenu  lettres  de  revision  pour  faire 
«  appurer  du  tort  fait  à  luy,  estoit  lors  retourné  en  France.  3> 

chasteau.  Le  rendez-vous  des  entrepreneurs  sceu  par 
Faccusation  de  quelques  uns  de  leurs  troupes,  MM.  de 
Guise  envoyent  M.  de  Nemours  et  leurs  amis  au  lieu 
où  ils  se  dévoient  treuver,  auquel  ils  tuèrent  La  Re- 
gnauldie  et  défirent  ses  troupes,  se  saisissent  de  neuf 
ou  dix  capitaines  el  d'un  secrétaire  chargé  des  rolles 
de  ceux  qui  estoient  de  l'entreprise.  Ces  capitaines 
furent  gehennez  et  décapitez  ;  le  secrétaire,  pour  se 
sauver  de  la  question,  accuse  M.  le  prince  de  Condë 
et  r  Admirai ,  lesquels  avec  contenance  asseurëe,  et 
l'assistance  de  la  Royne,  qui  leur  reveloit  les  conseils 
et  empesclioit  de  leur  mal  faire,  les  faisoit  sembler 
innocens.  Plusieurs  furent  tuez  et  jetiez  en  Teau,  et  la 
plus  grande  part  r'envoyez  à  dessein,  comme  ayant 
esté  séduits  et  mal  conseillez. 

Les  desseins  et  modelles  en  petit  ne  reiississent  sou- 
vent en  grand;  autre  est  le  gouvernement  d'un  duché, 
autre  est  celuy  d'un  royaume  :  faire  des  citadelles, 
desarmer  les  peuples,  semer  des  divisions,  les  tenir 
en  querelles,  exiger  sur  eux,  entreprendre  sur  les 
plus  riches,  se  méfier  de  tout,  pourroit  servir  à  Flo- 
rence, à  Savoye,  et  non  pour  la  France,  dont  les 
règles  d'Estat  sont  toutes  différentes.  Les  actions  des 
roys  de  France  doivent  estre  franches,  généreuses  et 
pleines  de  preud'hommie,  qui  leur  sert  de  citadelles 
et  de  gardes;  entretenir  paix  parmy  les  leurs,  estein- 
dre  les  divisions ,  prévenir  les  mescontentemens ,  et 
chastier  valeureusement  les  premiers  qui  entre- 
prennent contre  l'Estat,  non  injustement  ny  extraor- 
dinairement,  ainsi  que  le  massacre  de  MM.  de  Guise 
à  Blois,  et  de  la  Sainct  Barthélémy  à  Paris  :  que  tant 
s  en  faut  qu'ils  esteignissent  les  guerres  civiles,  qu'ils 

les  enflammèrent  perilleusement  -,  et  si  le  marquis 
d'Ancre  fust  esté  aussi  bien  Français  grandement  ap- 
parenté, tué  sans  forme  de  procez ,  cela  ne  se  fust 
passé  sans  trouble  en  l'Estat.  Le  roy  Henry  IV,  bien 
advisé,  fit  faire  le  procez  et  condamner  le  sieur  de 
Biron  par  la  cour  de  parlement  de  Paris.  La  Royne 
mère  en  crainte  d'estre  r  envoyée  en  Italie ,  ou  de 
demeurer  en  France  sans  crédit,  il  luy  semble  que 
la  division  fait  pour  elle  ;  espérant  de  deux  partis  en 
avoir  tousjours  un  favorable,  ne  se  souxîie  d'hazarder 
la  coronne  ,  pourveu  qu'elle  espère  de  r  entrer  au 
gouvernement. 

Les  Huguenots  révoltez  contre  leurs  souverains, 
les  subjects  d'Allemagne,  de  France,  d'Escosse  et 
de  Flandre  entreprennent  contre  la  justice,  et  contre 
la  vie  de  leurs  supérieurs,  et  sont  source  dç  toutes  les 
guerres  civiles  et  troul)les  qui  ont  suivi,  tant  d'iceux 
que  depuis  la  Ligue  ,  lesquels  n'eussent  eu  aucun 
prétexte  s'il  n'y  eust  point  eu  d'heretiques. 

Imprudente  entreprise ,  qui  estoit  creiie  secrette 
des  conjurez  avec  peu  d'apparence,  puis  que  cent 
hommes  la  sçavoient  !  un  suffisoit  pour  tuer  M.  de 
Guise ,  auquel  consistoit  toute  la  faveur.  C'estoit  mal- 
avisé à  MM.  le  prince  de  Condé  et  de  Chastillon , 
quand  bien  leur  entreprise  eust  reiissi,  de  penser 
qu'après  avoir  olFencé  le  Roy  en  la  mort  ou  prison 
des  oncles  de  sa  femme,  et  esloignement  d'icelle,  de 
pouvoir  r'entrer  en  grâce;  et  une  grande  mesclian- 
ceté  si  c'estoit  en  intention  de  tenir  Sa  Majesté  pri- 
sonnière et  voiler  la  coronne ,  qui  estoit  la  seule 
seurté  des  conjurez. 

L  ambition,  la  crainte  et  la  vengeance  agitoient  la 

Royne  meie,  voyant  la  faveur  et  le  règne  de  ceux  de 
Guise  et  de  sa  belle  fille  ;  ce  qui  la  transporta  à  ba- 
zarder ses  enfans  au  consentement  de  ceste  entre- 
prise, de  laquelle  elle  n'a  voit  caution  que  M.  l'ad- 
mirai de  Coligny,  que  les  entrepreneurs  ne  se  fissent 
roys  après  l'exécution,  sur  l'espérance  qu'elle  avoit 
(  le  coup  faict  )  d'empescher,  par  ceux  de  Cbastillon 
et  de  Montmorency,  le  prince  de  Condé,  et  demeurer 
seule  au  gouvernement  ;  autrement  elle  se  perdoit 
elle  mesme  :  et  de  quelque  façon  que  ce  fust,  l'entre- 
prise fut  mal  divisée ,  et  plus  mal  execute'e.  Aux 
défavorisez  ne  reste  que  les  armes  ou  l'esloignement 
de  leurs  maistres,  qui  d'amis  leur  sont  devenus  enne- 
mis; plus  ils  importunent  et  s'approcbent ,  plus  ils 
sont  en  danger,  et  moins  ils  font  leurs  affaires  ;  et  de 
bonne  beuj  e  doivent  cognoistre  Testât  auquel  ils  sont 
réduits,  pour  y  remédier  sans  péril. 

Les  géhennes  sont  cruelles  et  incertaines,  dont  la 
seule  crainte  fait  advoiier  le  crime  non  commis;  plu- 
sieurs coulpables  la  soustiennent ,  se  justifient  par 
patience  et  tolérance,  cognoissant  que,  condamnez 
par  la  cour  à  la  recevoir,  le  commissaire  n'en  peut 
faire  grâce,  ny  diminuer  les  crans  qui  sont  ordonnez, 
tellement  que  non  ne  couste  pas  plus  à  dire  que  ouy. 
Les  breuvages  de  savon  et  autres  qui  endorment  n'y 
sont  espargnez,  quand  les  patients  ont  commodité  de 
les  prendre  :  l'horreur  des  tourments  a  fait  advoiier  le 
meurtre  du  père  au  fils,  qui,  après  avoir  esté  pendu, 
le  père  retourné  vivant  demande  son  enfant  à  la  cour. 
La  géhenne  injustement  est  donnée  aux  condamnez  à 
mort  ;  si  la  crainte  de  Dieu  (  allant  mourir  )  ne  leur 
fait  dire  la  vérité ,  malaisément  par  les  tourments  le 

(liront-ils;  mais  plustost,  pour  eschapper  d'iceux,  res- 
pondront  au  contraire.  S'il  reiissit  un  bien  de  ces 
cruautez,  il  en  reiissit  deux  maux;  j'advoiierois,  pour 
Feviter,  ce  à  quoy  je  n'aurois  jamais  pense. 

Qui  ne  s'abstient  de  crime  par  la  crainte  de  la  mort, 
ne  s'en  garde  par  les  roiies ,  feux  et  tenailles  :  combien 
d'ames  sont  ensevelies  au  desespoir  par  ces  tourments! 
Le  plus  grand  supplice  devroit  estre  de  couper  la 
teste  :  Tapprebension  de  ceste  mort,  sans  estre  ma- 
lade, est  extrême;  ceux  sont  obligez  à  Dieu  qu'il  eti 
exempte  ;  le  seul  reconfort  est  de  mourir  innocent. 
Heureux  estoient  les  martyrs,  qui  rioient  dans  les 
fiâmes,  espérant  la  vie  éternelle.  La  consolation  des 
justiciez  est  que  leur  esprit,  estant  entier,  non  tourné 
ny  perverty  par  maladies,  alToiblissement  ou  illusion, 
recognoist  Dieu  :  c'est  n'est:  e  desdaigné  de  luy  d'en 
estre  cbastié.  C'est  un  mauvais  signe  à  une  conscience 
ulcérée,  quand  tout  luy  succède  avec  prospérité;  il 
est  heureux  qui  gagne  sa  vie  sans  bazarder  sa  cons- 
cience :  pernitieuse  vaccation  de  juges,  où  les  prières 
des  mères ,  femmes  ,  enfans ,  crainte  des  rois ,  des 
parens ,  contrariété  de  loix,  ignorance,  mélancolie, 
présents,  corruption  et  argent,  combattent  la  justice 
et  perdent  les  âmes  ! 

J'ay  veu  mourir  buict  personnes  d'autborité  :  les 
comtes  d'Aiguemont,  d'Orne,  l'admirai  de  Coligni^ 
les  deux  frères  de  Guise,  les  sieurs  de  Biron,  d'Essex 
et  d'Albigny  :  tous  estoient  advertis  du  mal  qu'on 
leur  preparoit,  et  ne  le  peurent  éviter,  soit  que  les 
arrests  du  ciel  ne  se  peuvent  rompre,  ou  que  l'im- 
prudence accompagne  les  constituez  aux  grandeurs 
et  faveurs  pour  leurs  péchez.  Quatre  ont  esté  con-- 

damnez  par  les  officiers  de  justice  :  les  comtes  d'A.i- 
guemont,  d'Orne,  d'Essex  et  de  Biron;  et  quatre  par 
le  commandement  absolu  de  leurs  Majestez  :  Fadmi- 
ral  de  Coligni,  MM.  de  Guise  et  d'Albigni;  et  seroit 
augmenté  ce  nombre  du  marquis  d'Ancre,  et  comte 
de  Bueil  assassiné  par  le  duc  deSavoye,  dont  le  fils 
avoit  espousé  une  de  mes  filles. 

Plusieurs  ont  blasmé  les  roys  et  souverains  qu'ils 
n'avoient  fait  faire  leur  procez,  nommément  à  l'ad- 
mirai de  Coligni,  que  l'on  disoit  pouvoir  estre  aussi- 
bien  pris  que  tué,  et  à  MM.  de  Guise.  Il  se  respond 
que  l'on  ne  pouvoit  pas  faire  le  procez  ny  aux  uns 
ny  aux  autres  ,  parce  qu'ayant  fait  la  guerre ,  ils 
avoient  des  edicts  de  paix,  abolitions  entérinées  aux 
parlements  :  il  ne  se  pouvoit  faire  leur  procez  que  sur 
nouvelles  entreprises ,  lesquelles  n'ayant  point  faictes, 
il  falloit  (les  mettant  entre  les  mains  des  cours)  cor- 
rompre de  faux  tesmoins;  autrement  les  justes  juges 
ne  les  pouvoient  condamner  de  droict,  les  roys  ayant 
advoiié  tout  ce  qu'ils  avoient  fait  ;  aussi  que  la  cap- 
ture de  ces  chefs  de  factions  pouvoit  estre  empes- 
chée ,  et  quand  elle  eust  esté  faicte ,  il  y  avoit  du 
danger  que  la  grande  quantité  d'hommes  qui  depen- 
doient  d'eux  ne  prinssent  les  armes  en  espérance  de 
les  délivrer:  Et  quant  à  Albigni ,  le  duc  de  Savoye 
n'eust  peu  rien  prouver  contre  luy,  sinon  qu'il  aymoit 
mieux  les  Espagnols  que  son  haltesse ,  sans  avoir 
intention  de  le  desservir.  Pour  le  comte  d'Essex , 
d'Aiguemont,  d'Orne  et  Biron,  ils  n'avoient  point  eu 
de  pardon ,  et  estoient  arrestez  sur  le  commencement 
de  leurs  entreprises  ,  pour  s'estre  fiez  aux  roys  et 
souveraine  ,  en   considération  qu'au  temps  de  leur 

prise  ils  estoient  en  volonté  de  ne  poursuivre  leurs 
desseins,  et  ne  consideroient  pas  qu'ils  pouvoient  estrc 
convaincus  d'avoir  entrepris. 

Aucuns  fussent  esté  d'advis  que,  sans  les  faire  mou- 
rir, ils  fussent  esté  mis  prisonniers,  et  se  pouvoient 
remettre  en  liberté  selon  l'événement  du  temps.  Ces 
conseils  sont  douteux,  parce  qu'offencez  et  remis  en 
liberté,  il  y  a  grande  apparence  qu'ils  courroient  à  la 
vengeance,  seroient  d'autant  plus  contraires  à  l' Estât, 
qu'ils  se  garderoient  d'estre  repris. 

Et  ne  se  sçait  pas  ce  qu'il  fust  advenu  ne  les  faisant 
point  mourir;  mais  l'on  a  veu,  par  expérience  et  mau- 
vais conseil  d'Estat  après  l'exécution ,  que  la  mort  du 
comte  d'Aiguemont,  d'Orne  et  de  l'admirai  de  Chas- 
tillon,  ne  mirent  la  paix  en  France  ny  en  Flandres, 
et  que  les  guerres  y  ont  tousjours  duré  depuis;  en- 
core moins  celle  de  MM.  de  Guise,  qui  amena  huict 
ans  de  troubles,  et  fallit  à  renverser  l'Estat  :  celles  de 
MM.  de  Biron  et  d'Albigni  n'en  ont  point  apporté  en 
France  ny  en  Savoye  ;  en  effect  toutes  ces  morts  n'ont 
guieres  profité  à  ceux  qui  les  ont  commandées  ;  les 
sept  sont  morts  pour  avoir  trop  de  pouvoir  en  Testât 
de  leurs  maistres  ;  le  huictiesme ,  qui  estoit  Albigni , 
de  crainte  qu'il  ne  fust  plus  espagnol  que  savoyard. 
Le  duc  d'Albe  hayssoit  les  comtes  d'Aiguemont  et 
d'Orne,  le  secrétaire  Cécile  envieux  du  comte  d'Es- 
sex  ;  l'admirai  de  Chaslillon  se  précipita  pour  vouloir 
forcer  son  maistre  à  faire  la  guerre  aux  Espagnols; 
MM.  de  Guise  firent  trop  paroistre  leur  puissance;  et 
le  sieur  de  Biron  se  perdit  par  imprudence  et  paroles 
audacieuses, 

Et  quant  à  Conchine,  il  ne  fuUoit  craindre  sa  deli- 

vrance  ;  estant  en  prison ,  son  extraction  estrangere 
ne  luy  concedoit  aucun  appuy.  Et  pour  le  comte  de 
Bueil,  qui  n'estoit  suject  ny  vassal  du  duc  de  Savoye, 
ains  sous  ombre  d'une  confédération  faicte  entre  leurs 
prédécesseurs  en  égalité,  que  le  duc  interpretoit  faus- 
sement hommages,  en  suitte  fit  faire  le  procez  sous 
terre  secrettement  par  juges  incompétents,  et,  sans 
aucun  adjournement  ny  defence  dudict  de  Bueil,  le 
fît  assassiner  pour  occuper  son  estât,  son  argent  et 
ses  meubles  ;  injustement  procédé  et  meschante  en- 
treprise, là  oii  il  n'avoit  non  plus  de  droict  que  s'il 
l'eust  faicte  contre  le  duc  de  Mantoiie  et  autres  sou- 
verains. 

Véritablement  sont  actions  dangereuses;  les  Roys 
sont  heureux  qui  ne  sont  forcez  à  faire  mourir  leurs 
subjects  :  s'il  en  faut  venir  là,  la  meilleure  forme  est, 
pour  en  oster  le  blasme,  de  les  faire  juger  par  les  cours 
de  parlement  et  justice  ordinaire. 

Plusieurs  sont  esbahis  qu'en  l'Espagne  il  ne  se  fait 
point  de  guerres  civiles  ;  les  Espagnols  se  vantent 
qu'il  n'y  a  point  de  traistres  parmy  eux  :  cela  advient 
qu'il  y  a  fort  peu  de  places  fortes  en  leurs  pays,  qu'ils 
ne  donnent  point  de  gouvernement  de  provinces  aux 
grands,  à  ce  que  la  commodité  ne  fasse  le  larron; 
que  les  peuples  de  Catalogne  et  de  la  pluspart  d'Es- 
pagne n'ont  point  de  subsides,  et  les  roys  n'imposent 
pardessus  leurs  privilèges;  la  religion  y  est  bien  ob- 
servée par  l'Inquisition  :  quand  les  Espagnols  vou- 
droient,  il  n'y  a  prétexte  ny  pouvoir  d'entreprendre 
contre  le  Roy.  Outre  ce,  ils  ont  beaucoup  de  moyens 
de  contenter  les  grands  seigneurs,  les  envoyant  vice- 
roys  en  tant  de  royaumes  et  provinces  qu'ils  possèdent. 

Neantmoins  ils  n'ont  esté  exempts,  aux  Indes  ny  au 
royaume  de  INaples,  d'Espagnols  qui  ont  voulu  en- 
treprendre à  l'advenement  de  Charles-Quint.  A  cela 
ayde  que  la  force  gist  au  peuple ,  dont  sont  tirez  les 
gens  de  guerre  ,  lequel  peuple  ,  pour  n'estre  point 
tourmenté  de  subsides,  n'est  point  enclin  aux  révoltes; 
et  leurs  villes,  mal  fortifiées,  seroient  incontinent  op- 
primées, outre  ce  que  les  habitans  employez  aux 
guerres  s'enrichissent. 

Les  opinions  sont  diverses,  si  ceux  qui  sont  con- 
damnez à  mort  doivent  haranguer  sur  l'eschafaut, 
s'il  vaudroit  mieux  se  taire,  blasmer  le  prince,  ou  en 
dire  du  bien. 

Ne  parler  point  fait  croire  que  justement  on  est 
puny  :  qui  se  tait  consent;  c'est  pusillanimitié  de  loiier 
celuy  qui  oste  l'honneur  et  la  vie;  et  d'en  dire  du 
mal  à  ceux  qui  vont  rendre  compte  devant  le  grand 
Juge,  c'est  pécher.  Si  on  est  condamné  justement,  l'on 
ne  se  peut  plaindre;  si  innocemment,  plus  on  se 
taist,  plus  de  mérite.  Ces  deux  contraires  ont  esté 
practiquez  par  le  comte  d'Essex  judicié  par  la  royne 
d'Angleterre,  et  par  le  sieur  de  Biron  condamné  par 
la  cour  de  parlement,  à  la  requeste  du  roy  Henry  IV. 
Le  premier,  par  douces  paroles,  disant  tousjours  biea 
de  la  royne  sa  maistresse,  luy  laisse  un  repentir  au 
cœur  ;  aucuns  disent  que  cela  l'avoit  fait  mourir , 
nommant  à  sa  dernière  heure  continuellement  le  nom 
d'Essex:  ses  honnestes  paroles  à  sa  fin  gravèrent  un 
regret  à  toute  l'Angleterre  de  son  malheur. 

Lors  que  .le  sieur  de  Biron  esperoit  grâce  il  parla 
modestement;  désespéré  il  blasma,  et  dit  beaucoup  de 
choses  contre  le  Roy  qui  ne  se  doivent  escrire;  qui 

fut  cause  que  Ton  sema  divers  bruits  de  sa  fin,  qu'il 
estoit  mort  comme  enrage'. 

A  la  vérité  ceux  qui  sont  innocens  du  crime  pour 
lequel  ils  meurent,  ne  se  doivent  taire,  et  advoiie 
bien  que  c'est  un  grand  contentement  en  ce  dernier 
accident  de  pouvoir  dire  la  vérité  de  ses  ennemis, 
monstrer  qu'on  n'est  point  condamné  par  un  prince 
équitable ,  que  c'est  preuve  de  preud'hommie  quand 
on  est  jugé  par  les  meschans.  Les  prophètes ,  les 
apostres  et  innocens  ont  esté  condamnés  des  tyrans, 
ainsi  que  j'ai  dit  cy-dessus  :  les  reproches  et  paroles 
aigres  nuisent  à  l'ame  et  souvent  au  corps  et  à  leur 
postérité.  Il  s'en  est  veu  ausquels  on  a  apporté  la 
grâce  sur  l'eschafaut,  autres  ausquels  on  ordonnoit, 
pour  avoir  trop  parlé  sur  l'eschafaut,  douljle  supplice. 

11  semble  que,  puis  que  l'on  est  condamné  à  mort, 
et  qu'il  n'y  a  nul  espoir  de  salut ,  qu'il  vaudroit 
mieux  se  taire  et  endurer  patiemment,  si  ce  n'estoit 
qu'une  extrême  innocence  fist  parler;  auquel  temps 
il  faut  mettre  tout  son  cœur  à  Dieu,  sans  vengeance, 
et  quitter  le  monde  entièrement.  Outre  ce,  voulant 
haranguer  entre  les  sens  troublez,  la  crainte,  le  re- 
gret, la  colère,  il  est  impossible  qu'il  ne  se  face  plu- 
sieurs incongruitez  ;  dira  plusieurs  paroles  qui  seront 
expliquées  à  deux  ententes,  ausquelles  l'on  adjouste 
foy  ordinairement  selon  la  passion  des  peuples,  qui 
expliqueront  plustost  au  mal  qu'au  bien,  tant  pour  le 
naturel  des  hommes  que  parce  qu'ils  sont  subjets  de 
celuy  qui  tient  la  justice;  et  aucuns,  pour  avoir  dit 
des  paroles  de  ceux  qui  ont  esté  justiciez^  se  sont  eux- 
mesmes  ruinez  de  fortune. 

Plusieurs  se  moquent  de  ces  harangues,  et  disent 

que  c'est  joiier  une  tragédie  sur  un  eschafaut  ;  et 
parce  que  c'est  un  grand  crevecœur  de  dire  bien  de 
ceux  qui  nous  font  mourir,  je  conclus  encores  une 
fois  qu'il  vaut  mieux  se  taire  entièrement  devant  les 
hommes,  et  parler  devant  Dieu,  auquel  à  ceste  heure 
là  toutes  les  pensées  et  paroles  doivent  estre  adresse'es; 
et  quoy  que  l'innocence  soit  au  crime  pour  lequel 
on  est  justicié,  il  s*en  commet  tant  d'autres  en  la  vie 
des  hommes,  desquels  la  punition  a  esté  retardée  par 
la  divinité,  qui  disoit  esmouvoir  à  patience  les  con- 
damnez en  la  purgation  des  avitres  péchez  qu'ils  ont 
commis» 

Les  roys  ne  se  doivent  attribuer  droict  de  régner 
selon  leur  volonté,  pour  avoir  esté  esleuz  de  Dieu. 
Ceste  eslection  fut  en  son  ire  lors  qu'il  advertit  son 
peuple  que  ces  roys  les  affligeroient ,  prendroient 
leurs  femmes ,  leurs  enfans  et  leurs  biens  ;  ce  qu'il 
leur  disoit  pour  les  dissuader  de  leur  demande.  Il  y 
a  des  roys  par  élection,  par  conqu estes  et  par  suc- 
<jession  :  les  peuples  peuvent  estre  sans  rôy,  non  les 
roys  sans  peuple.  Les  esleuz  sont  pour  servir  à  la 
guerre  et  administrer  la  justice,  à  condition  et  avec 
serment  ^  duquel  se  dispensans  ils  dispensent  aussi 
d'obeyssance  leurs  subjects-,  ils  sont  obligez  d'observer 
les  loix  de  Dieu ,  conserver  les  biens  et  personnes  de 
leurs  subjects,  garder  leurs  privilèges,  n'exiger  rien 
sur  eux  :  et  quant  aux  conquerans,  ils  sont  tenus  de 
faire  part  de  leurs  conquestes  aux  capitaines  et  soldats 
qui  les  ont  assiste. 

Il  n'y  a  différence  des  peuples  conquis ,  et  de  ceux 
qui  ont  aydé  à  conquérir,  et  de  ceux  qui  volontaire- 
ment se  sont  assubjectis  :  les  uns  doivent  estie  traictez 
24.  18 

comme  frères,  les  autres   comme  sulijects.  Pareille- 
ment l'usurpateur  est  obligé  à  ceux  qui  l'ont  coronne'j 
Dy  les  uns  ny  les  autres  (estans  chrestiens  )  ne  peu- 
vent user  de  leurs  subjects  comme  de  leurs  esclaves 
et  bien  propre.  Les  roys  ne  sont   créez  ny   assistez 
des  peuples  pour  servir  a  leurs  voluptez  ;  au  con- 
tiaire  les  peuples  les  eslisent  pour  tirer  du  bien  et 
commodité  d'eux;  les  subjects  ayant  payé  les  droicts' 
aux  seigneurs  particuliers,  ils  ne  peuvent  exiger  da- 
vantage. 11  n'y  a  raison  qu'un  homme  s'assubjectisse 
à  un  antre,  qui  n'a  non  plus  de  force  ny  d'esprit  que 
luy  :   que  les  roys  excellent  le  commun  en  pieté,' 
justice ,  vaillance  et  sagesse ,  à  ce  qu'ils  soient  jugez 
dignes  de  régner,  et  considèrent  qu'ils  commandent 
à   leurs  semblables  ,  qui  préfèrent  quelquefois  leur 
mort  à  la  tyrannie.  Un  seul  mot  de  non  ou  de  refus 
gênerai  perd  le  commandement  :  la  servitude  volon- 
taire se   maintient  par  prudhommie  et  artifices  ;  la 
j«ste  royauté  est  le  meilleur  gouvernement,  et  là  ty- 
rannie le  pire.  ■  ■  * 
Les  hommes  sont  obligez  à  maintenir  l'Estat  où  ils 
sont  naiz,  et  n'est  pas  sans  dispute  si  les  particuliers 
se  peuvent  opposer  à  la  tyrannie,  dix  ans  de  laquelle 
n'affligent  tant  qu'un  mois  de  guerre  que  l'on  est  forcé" 
de  faire  contre  les  tyrans  :  la  perte  d'un  œil  est  moins 
que  la  personne  entière  :  d'un  tyran  il  s'en  fait  mil  par 
la  guerre.  Les  princes,  les  grands  prenent  les  armes, 
disent-ils,   pour  le   public,  et  les  posent  pour  leur 
profit. 

:  Heureux  sont  les  Castillans  et  les  Anglais,  au  pays 
desquels  il  né  s'Impose  sans  leur  consentement  !  Les 
Français  feroient  beaucoup  pour  eux,  si  doucement 

ils  se  pouvoient  reglisser  à  ce  privilège  dont  ils  ont 
joiiy,  et  qui  leur  estoit  conserve'  par  les  assemblées 
d'estats,  qui  estoient  gardiateurs  du  bien  public.  Ce 
fut  un  mauvais  dessein  au  roy  Louys XI,  lequel,  met- 
tant ses  successeurs  hors  de  page,  se  mit  hors  de  bonne 
conscience  et  de  seurté,  tousjours  en  danger  de  guerre 
civile  et  en  péril  du  cousteau  des  assassinateurs.  La 
justice  de  Dieu  chastie  les  peuples  par  l'iniquité'  des 
roys,  etlesempesche  de  regagner  ce  bon-heur  auquel 
il  ne  faut  espérer  que  par  l'assemblée  des  estats  libres 
en  la  minorité  des  roys,  pourveu  que  les  grands  et  les 
particuliers  fussent  mieux  zelez  qu'ils  n'ont  esté  en 
i'an  i6i4-  Ce  n'estoit  par  l'entreprise  des  Huguenots  à 
Amboise   qu'il  falloit  regagner  ceste  liberté;  c'estoit 
faire  les  affaires  de  MM.  de  Condé,  de  Montmorency 
çt  de  Chastillon,  non  ceux  du  Pioy  et  du  public.  Les 
assemblées  d'estats  doivent  estre  procurées  générale- 
ment de  tout  le  peuple,  et  non  des  particuliers,  princes 
ou  seigneurs,  qui  ne  désirent  ces  assemblées  que  pour 
leur  interest,  auquel  estans  satisfaicts  ils  abandonnent 
le  public. 

Les  Huguenots ,  qui  de  ce  temps-là  demandoient  là 
tenue  des  estats,  estoient  desja  en  dessein  d'establir 
une  démocratie  ou  aristocratie,  et  continuent  tellement, 
qu'en  l'année  160 5  et  en  celle  de  1620  leur  estât  est 
vrayement  populaire  et  aristocratique ,  ayant  les  mai- 
res des  villes  et  les  ministres  toute  l'authorité,  de  quoy 
ils  ne  font  part  à  la  noblesse  de  leur  party  qu'en  ap- 
parence :  tellement  que  s'ils  venoient  au  dessus  de 
leurs  desseins,  l'Estat  de  France  deviendroit  comme 
celuy  de  Suisse  ou  les  Estats  de  Flandres,  à  la  ruine 
des  princes  et  gentils-hommes. 

18. 

Infinies  raisons  empeschent  que  les  estais  de  France 
ne  se  mettent  en  autorité  et  liberté  :  le  royaume  est 
composé  de  plusieurs  pièces  divisées  en   ecclésiasti- 
ques, noblesse  et  peuple,  officiers  de  justice  et  de  fi- 
nances, qui  conservent  leurs  biens,  scituez  en  la  cara^ 
pagne ,  par  l'autorité  royalle  ;  et  sont  esté  tant  trompez, 
qu'ils  croyent  que  la  prétendue  liberté  cousteroit  plus 
cher  que  la  servitude  volontaire  ovi  ils  sont.  Il  y  a  des 
gens  d'Eglise,  partisans  dependans  du  Roy,  du  nom- 
bre desquels  sont  ceux  qui  tiennent  les  abbayes  par 
recompenses  ;  autres  qui  regardent  immédiatement  au 
Pape,  et  plusieurs  qui  demeurent  chez  eux  et  vou- 
droient  bien  la  reformation,  leur  descharge  et  celle 
du  peuple,  si  elle  se  pouvoit  obtenir  sans  trouble.  De 
la  noblesse ,  aucuns  sont  pensionnaires  ou  comman- 
dent aux  forteresses,  autres  ont  pris  party  avec  les 
princes  et  factions,  plusieurs  ayment  leurs  maisons. 
Le  peuple  est  divisé  en  officiers  royaux,  aucuns  qui  ont 
des  seigneuries,  en  artisans  et  villageois.  En  ce  temps, 
où  la  1  eligion  est  en  peu  de  recommandation ,  le  bien 
gênerai  l'est  encore  moins  ;  chacun  préfère  son  parti- 
culier que  le  public.  L'ambition  fait  qu£  toutes  ces 
parts  sont  tronçonnées  et  divisées  en  eux  mesmes,  par 
l'inimitié  des  familles ,  avarice  et  envie  entre  les  riches 
et  les  pauvres  :  peu  d'iceux  voudroient  l'agrandisse- 
ment les  uns  des  autres,  et  sont  entretenus  artificielle- 
ment en  hayne  et  division.  Il  est  mal-aisé  de  balancer 
également  la  puissance  d'un  grand  Estât,   tellement 
que  la  monarchie,  aristocratie  et  démocratie  y  ayent 
mesme  part;  et  faut  nécessairement  que  l'un  gagne  la 
supériorité,  autrement  ils  demeurent  en  perpétuelle 
guerre  et  séditions  :  le  but  de  l'un  est  de  suppediter 

les  autres,  ce  qui  ne  se  peut  faire  qu'avec  le  malheur 
gênerai.  Les  ecclésiastiques  et  les  nobles  cognoissent 
que  si  quelque  estât  avoit  à  emporter  la  domination , 
ce  seroit  le  peuple,  parce  qu'ils  tiennent  les  villes  et 
sont  douze  contre  un  :  ce  qu'advenant,  et  le  gouver-  . 
nement  populaire  estant  en  puissance,  les  prééminen- 
ces et  privilèges  des  ecclésiastiques  et  des  nobles  se- 
1  oient  mis  en  controverse,  les  faveurs  et  dons  des  roys 
perdus ,  parce  que  les  peuples  veulent  expressément 
l'egalite'. 

Les  paysans  des  champs  considèrent  qu'advenant  la 
guerre,  ce  sera  à  eux  premièrement  à  patir,  et  ne  de- 
sireroient  que,  pour  cinquante  ans  de  règlement,  il  y 
en  eust  un  de  guerre.  D'autre  part,  que  deviendroient 
les  princes  et  seigneurs  favoris  des  roys,  si  les  estats 
estoient  en  crédit?  ils  perdroient  leur  autorité  et  met- 
troient  en  péril  leurs  biens  et  leurs  personnes  (  ce  di- 
sent-ils )  :  ce  qui  ne  se  peut  adapter  qu'à  ceux  qui  sont 
agrandis  et  advancez  sans  mérite,  contre  les  formes 
anciennes;  car  quant  au  gênerai  des  princes  et  sei- 
gneurs qui  veulent  se  maintenir  et  vivre  selon  les  rè- 
gles d'Estat  et  sous  la  juste  royauté,  les  estats  généraux 
et  libres  font  du  tout  pour  eux  :  nonobstant  qu'il  y  ait 
des  estats  en  Bourgongne,  Dauphiné,  Languedoc  et 
Provence,  le  Roy  y  tient  des  forteresses,  y  a  des  offi- 
ciers et  serviteurs,  et  L'intelligence  ne  pourroit  estre 
entre  eux  d^  fairre  guerre  et  moins  s'accorder  d'tin: 
chef.  Les  estats  peuvent  supplier  le  Roy  de  mettre  or- 
dre à  leurs  plaintes,  sans  user  d'aucune  force  ny  con- 
trainte-^^utre  ment  aussi-tost  que  l'on  cognoistroit  leur 
désir  de  nouvelletez;^  iL  seroit  facile  à  Sa  Majesté  dV 
pourvoir» 

De  se  mettre  sous  un  prince  qui  entreprist  sa  pro- 
tection, c'est  un  abus  :  ils  prenent  les  armes  pour  eux, 
non  pour  limiter  la  puissance  des  roys,  ains  pour  se 
mettre  en  leur  place  s'ils  peuvent,  ou  pour  diviser 
l'F^stat:  quand  ils  seront  contents,  ils  abandonneront 
'le  bien  public;  et  adviendroit  tel  desordre,  pour  avoir 
voulu  mettre  ordre  ,  que  ce  seroit  la  confusion  et  perte^ 
de  tous.  Que  si  on  venoit  à  eslire  un  chef,  il  îie  seroit 
Iiy  agréé  ny  suivi.    Il  ne  se  faut  régler  sur  ce  qu'en 
France  anciennement  le  royaume  se  gouvernoit  par 
les  villes;  toute  la  noblesse  s'y  tenoit;  il  n'y  avoit 
point  de  chasteaux  en  campagne  ;  tous  les  trois  corps; 
des  estats  de  maintenant  n'en  faisoient  qu'un  s'assem- 
blant  dans  une  mesme  ville,  et  neantmoins  il  y  en 
avoit  tousjours  quelqu'un  qui  se  faisoit  seigneur,  et 
portoit  la  guerre  et  la  paix  en  sa  main  au  préjudice 
de  ses  patriotes.  Moins  les  Suisses  ne  servent  d'exemple, 
parce  qu'avant  leur  révolte  il  y  avoit  fort  peu  de  no- 
blesse en  leur  pays  fortifié  de  montagnes  et  assietes; 
ce  seroit  une  mauvaise  imitation  pour  les  ecclésiasti- 
ques et  nobles,  parce  que  c'est  le  peuple  suisse  qui  a 
la  supériorité  au  préjudice  d'iceux.  Les  estats  de  Flan- 
dres ne  se  peuvent  plus  dire  composez  des  trois  corps 
d'Eglise,  noblesse  et  tiers  estât,  ains  une  pure  démo- 
cratie, ayant  une  partie  des  bourgeois  chassé  ou  sup- 
peditéla  noblesse  et  les  ecclésiastiques.  Et  est  tres-dan- 
gereux  qu'en  voulant  mettre  le  peuple  en  liberté,  qu'il 
ne  se  deschaisnast  et  mist  les  deux  autres  estats  en 
captivité.  S'il  advenoit  changement  en  France ,  il  ne 
se  fera  par  l'assemblée  des  estats  :  les  villes  occuperont 
■  à  la  façon  des  imperialles,  et  donneront  les  armes  aux 
villageois  :  ceux  qui  auront  des  forteresses  se  feront. 

comme  les  princes  d'Italie,  petits  potentaux,  avec 
beaucoup  de  confusion  et  de  guerres. 

Par  la  Ligue  le  chemin  y  esloit  du  tout  ouvert,  ci- 
si  les  chefs  d'icelle  n'eussent  eu  peur  de  perdre  leur 
authorilé,  et  que  les  peuples  ne  s'en  fussent  fait  trop 
à  croire,  ceste  forme  de  gouvernement  sans  doute  fust 
advenue,  parce  que  la  France  y  estoit  toute  porte'e^ 
et  avant  qu'on  eust  peu  establir  une  paix  entre  eux^ 
comme  elle  est  en  l'Empyre,  ceux  qui  vivent  seroient 
pîorts.  Pour  éviter  ces  malheurs,  il  n'y  a  rien  mieux 
que  s'opposer  aux  guerres  civiles,  maintenir  le  Koy, 
et  par  supplications  et  artifices  garder  l'ancienne  re- 
ligion, practiquer  la  descharge  du  peuple  et  la  cor- 
rection de  la  justice  :  ce  qui  ne  se  peut  obtenir  que 
par  bonnes  œuvres  et  prières  à  Dieu,  qui  donne  la 
paix  et  le  repos  à  ceux  qu'il  luy  plaist.  Et  quand  bien 
la  reformation  adviendroit  par  la  suscitation  d'un 
prince,  iceluy  tireroit  à  luy  toute  l'authorité  des  roys, 
qu'il  poutToit  enfin  déposer  s'il  vouloit. 

Les  roys  de  France  estoient  à  leur  commencement 
électifs  :  les  élections  et  successions  ont  leurs  incom- 
moditez.  L'élection  non  corrompue,  dont  le  choix 
d'un  roy  appartient  aux  plus  sages  d'un  Estât,  est 
utile;  ceux  qui  viennent  à  la  coronne  par  sutcession , 
le  peuple  par  les  loix  est  obligé  h  les  recevoir  tcL^ 
qu  ils  sont.  Les  guerres  civiles  sont  coustumieres  à 
la  minorité  des  roys,  et  les  brigues  qui  se  font  aux 
élections  n'en  sont  exemptes  :  à  la  succession,  les 
femmes,  les  enfans  gouvernent.  L'élection  qui  se  fait 
de  l'Empereur  en  Allemagne  n'est  au  profit  de  TEm- 
pire,  parce  que  les  sept  électeurs  ne  désirent  la  gran- 
jdeur  de  l'Empereur,  de  crainte  qu'il  ne  les  r^ïnc, 

celle  de  France,  qui  estoit  populaire  ,  n'estoit  pas 
bonne  ,  par  l'ignorance  turljulante  accoustumée  au 
peuple.  Celle  qui  se  faict  en  Pologne  par  les  principaux 
ecclésiastiques,  seigneurs  et  gentils-hommes,  semble 
meilleure.  Et  quant  au  droict  successif,  il  n'est  ny  ne 
doit  estre  plus  exempt  de  bien  régir  que  l'électif,  parce 
que  ce  droict  successif  ne  se  peut  ny  doit  estendre  sur 
la  jouyssance  du  domaine  affecte'  à  la  coronne ,  pour 
d'iceluy  s'entretenir  et  vivre,  et  du  surplus  ayder  au 
public;  et  quant  aux  impositions,  tailles  et  subsides, 
il  ne  le  devroit  lever  ny  exiger,  non  seulement  par 
l'advis  des  estats  du  royaume,  mais  aussi  par  con- 
science ,  et  pour  estre  contrainct  à  entretenir  quelque 
force  dans  l'Estat,  non  pour  faire  la  guerre  injuste- 
Bient,  ou  pour  donner  à  des  favoris,  et  satisfaire  aux 
voluptez  desreglées  :  ce  qui  est  dict  pour  les  roys  qui 
prétendent  et  désirent  aller  en  paradis. 

Le  nom  de  prince  est  donné  à  ceux  qui  sont  issus 
des  roys  \  ceste  qualité  est  maintenue  ou  perdue  selon 
sa  fortune,  ou  courage  de  ceux  qui  la  possèdent:  plu- 
,  sieurs  qui  sont  sortiz  de  races  royalles,  sont  mainte- 
nant laboureurs  ;  nos  enfans  auront  eu  des  empereurs 
de  Lascharis,  des  roys  deBoëme,  de  Vienne,  anciens 
roys  de  Borgongne  et  des  roynes  de  Cicile  pour  pré- 
décesseurs ,  et  ne  seront  que  gentils  -  hommes.  Ceux 
d'Aulneau,  de  Courtenay,  et  plusieurs  autres  qui  sont 
en  France,  sont  descheuz  de  ce  rang  de  prince,  en- 
cores  qu'ils  soient  issus  de  la  seconde  lignée  par  Loys 
le  Gros,  roy  de  France.  Le  nom  de  prince  n'est  receu 
au  Levant,  en  Pologne,  ny  en  Espagne:  c'est  un  tiltre 
en  beaucoup  de  personnes  appreuvé  par  fantasie  et 
voix  populaire  3  les  gentils-hommes  français  s'esgalent 

aux  princes  estrangers ,  et  les  renvoyent  en  leur  païs 
pour  tenir  leur  rang.  L'opinion  commune  est  que  les 
princes  ne  se  peuvent  dire  tels  quand  il  n'y  a  plus  de 
souverain  en  leur  race. 

L'entreprise  faillie  qui  estoit  faicte  pour  ruiner 
M.  de  Guise  l'establit;  ce  qui  est  advenu  au  sieur 
de  Luynes  à  présent;  ledict  sieur  de  Guise  est  déclaré 
lieutenant  gênerai  par  toute  la  France,  pour  repri- 
mer les  séditions.  Les  troubles  continuoyent  en  Es- 
cosse  contre  la  royne  Marie ,  amenée  en  France  après 
la  mort  de  Jacques  V,  son  père,  roy  d'Escosse  :  si  le  ma- 
riage d'Anne  de  Boulan  est  illégitime,  la  succession  luy 
appartenoit  comme  fille  d'une  sœur  du  roy  d'Angle- 
terre (0;  elle  estoit  la  plus  proche  de  la  Coronne:  c'est 
pourquoy  à  son  avènement  furent  jointes  les  armes 
d^Angleterre  à  celles  de  France.  Elizabet  offensée  gagne 
le  comte  d'Haran  sous  espoir  de  mariage, l'advertit et  le 
met  en  soupçon  de  Sansac,  luy  fait  croire  qu'il  avoit 
commandement  de  le  prendre  à  Giasteleraux  :  sur  cet 
advis  le  comte  d'Haran  se  sauve  en  Escosse,  là  où, 
assisté  des  forces  d'Angleterre,  cause  que  les  Français 
abandonnèrent  l'Escosse.MM.  de  Guise  y  fontlapaix 
pour  tant  mieux  résister  aux  desseins  du  prince  de 
Condé  et  de  Chastillon ,  dont  l'entreprise  avoit  esté  en- 
core plus  descouverte  par  la  prison  de  Seile  leur  ser- 
viteur. 

Les  sieurs  de  Condé  et  de  Chastillon,  estonnez  et 
accusez ,  demeurent  en  cour,  sur  l'asseurance  et  intel- 
ligence de  la  Royne  mère;  ils  donnent  des  démentis  à 

(0  Comme  fille  d'une  sœur  du  roy  d'Angleterre  :  Marie  Stuart 
étoit  petite-fille  de  Marguerite,  sœur  de  Henri  YIII;  qui  avoit  épousé 
Jacques  IV,  prédécesseur  de  Jacques  V. 

leurs  accusateurs.  Le  prince  de  Condé  feint  d'aller  eix 
Picardie,  se  retire  en  Bearn.  Il  se  fait  diversité  d'edicts 
selon  rhardiesse  ou  timidité  de  MM.  de  Guise.  Le  par- 
don gênerai  fut  aussi-tost  violé  par  l'emprisonnement 
de  plusieurs  :  au  temps  de  l'enlreprise  d'Amboise  s'en 
faisoit  d'autres  en  divers  lieux,  en  Provence,  en  Dau- 
pliiné.  Les  capitaines  et  soldats,  mal-contents  de  la 
paix,  prenent   Valence,   Romans  et  autres  places  : 
Montluc,  evesque  de  Valence,  fait  dire  messe  en  fran- 
çais. M.  de  Guise,  gouverneur  du  Dauphiné,  estant 
en    soupçon  de   Clairement  Tallard,   lieutenant   au 
gouvernement  du  pays,  pour  la  religion  liuguenotte  et 
parentage  de  madame  de  Valentinois,  qui  favorisoit  le 
connestable,  il  fait  créer  lieutenant  gênerai  du  Roy 
par  commission,  en  Lyonnois,  Dauphiné  et  Forests,  le 
sieur  de  Tavannes,  et  l'assiste  de  trois  compagnies  de 
gendarmes  et  de  seize  enseignes  de  gens  de  pied,  avec 
lesquels  ledict  sieur  de  Tavannes  entre  en  Dauphiné, 
accompagné  de  la  noblesse  de  Bourgongne  et  du  pays. 
Les  rebelles,  estonnez  du  chef  et  des  forces,  parle- 
jnentent  :  le  sieur  de  Tavannes,  les  cognoissant  du 
temps  delà  guerre  du  roy  d'Espagne,  se  mocque  d'eux 
et  de  leur  religion,  leur  fait  advoiier  que  c'est  pour 
avoir  esté  des-apointez  qu'ils  ont  pris  les  armes  :  il  leur 
offre  des  grades,  pensions  et  compagnies  de  la  part 
du  Pvoy;  Mouvans ,  Montauban  et  autres  les  acceptent, 
abandonnent  les   manans,  posent  les  armes,  et  pro- 
mettent de  servir  le  Roy. 

Le  sieur  de  Tavannes  prend  l'occasion  *à  peu  de 
forces,  se  coule  dans  Valence,  harangue  le  peuple  :  un 
bourgeois  le  prie  de  sortir  pour  les  laisser  résoudre  ; 
il  jolie  à  quicte  ou  à  double,  liiy  donne  un  soufflet, 

le  menace  de  le  faire  pendre  dans  une  heure  après,  et 
le  met  prisonnier.  Geste  hardiesse  estonne  le  peuple, 
qui  considère  que  ce  coup  n'estoit  faict  sans  grand  ap- 
puy  :  la  place  se  vuide,  le  peuple  se  retire  chacun  en 
sa  maison;  le  sieur  de  Tavannes  remet  la  paix  au  pays, 
ayant  gagne  la  noblesse,  et  retourne  triomphant  en 
Bourgongne. 

Depuis,  M.  de  Guise  y  envoyé  le  sieur  de  La  Motte 
Gondrin,  qui  imprudemment  rompt  ce  que  le  sieur 
de  Tavannes  avoit  fait  :  il  des-apointe  les  gentils- 
hommes et  capitahies,  les  mescontente  comme  aupa- 
ravant; eux  se  révoltent  aydez  du  peuple,  etle  pendent 
dans  la  ville  de  Valence  à  une  fenestre. 

Une  religion  nouvelle  mesle'e  de  toutes  hérésies  se 
presche  à  Rouen;  la  Royne,  estourdie  du  coup  d'Am- 
l)oise,  s'en  revient,  tient  secrettement  unis  les  princes 
du  sang,  ceux  de  Montmorency  et  les  Huguenots, 
pour  se  parer  de  la  grande  authorité  de  MM.  de  Guise  ; 
en  apparence  elle  se  jette  à  eux ,  en  effect  aux  autres. 
Lesdicts  sieurs  de  Guise,  pensant  la  gagner,  luy  per- 
mettent de  donner  les  sceaux  au  sieur  de  L'Hospital , 
qui  favorisoit  les  Huguenots,  comme  faisoient  tous  les 
mal-contents,  seul  remède  de  leur  défaveur.  Tout  se 
faisoit  au  profit  de  ceste  religion ,  sous  couleur  de  la- 
quelle la  Royne  obtint  une  assemblée,  pour  divers  pré- 
textes, des  principaux  seigneurs  du  royaume,  espérant 
que  le  roy  de  Navarre  et  le  connestable  reprendroient 
l'authorité.  MM.  de  Guise  y  acquiescent,  sçachant  bien 
que  le  Roy  estoit  pour  eux ,  ce  qui  leur  ostoit  toute 
crainte.  Le  roy  de  Navarre  et  le  prince  de  Gondé ,  en 
doute,  n'y   assistèrent  point;  M.  le   connestalde   de 
Montmorency,  en  présence  de  MM.  de  Guise,  rend 

compte  de  sa  charge ,  authorise'  du  Roy.  Sur  Tasseu- 
rance  de  la  Royne,  l'Admirai  présente  la  requeste  des 
Huguenots,  sur  quoy  trois  poincts  sont  résolus  :  de 
rendre  le  Roy  le  plus  fort ,  par  l'assemblée  des  com- 
pagnies de  gendarmes,  la  tenue  des  estats,  et  le  con- 
cile national,  s'il  se  treuve  nécessaire  à  la  tenue  d'i- 
ceux;  que  cependant  nul  ne  seroit  puny  pour  la 
religion.  Les  partial itez  et  inimitiez  accroissent,  la 
querelle  du  comté  de  Dammartin  se  remue  entre  le 
connestable  et  M.  de  Guise. 

L'usurpation  des  armoiries  d'Angleterre  (0  est  in- 
fructueuse ,  si  en  mesme  temps  les  Français  n'entre- 
prenoient  de  passer  la  mer  :  de  mesme  celle  de  France 
prise  en  Angleterre,  c'est  une  mocquerie;  les  mena- 
cés, injures,   mesdisances,   servent  de  peu,  nuisent 
beaucoup,  et  sont  des  advertissements  pour  se  garder. 
La  messe  ne  se  doit  dire  en  français,  le  changement 
et  reformation  des  cérémonies  ne  se  doit  faire  sans 
l'approbation  d'un  concile  gênerai  ;  neantmoins  il  faut 
confesser  que  les  peuples  seroient  excitez  beaucoup 
plus  à  la  dévotion,  s'ils  entendoienten  leur  langue  les 
chants  des  prestres  etpseaumes  qui  se  disent  en  l'église. 
Tant  plus  l'on  accorde  à  ses  ennemis,  plus  on  se 
met  en  danger;  ils  ne  se  gagnent  par  bien-faicts ;  la 
crainte  et  l'impuissance  les  empeschent  de  mal  faire  ; 
il  est  plus  aisé  de  se  garder  de  leur  desespoir  que  de 
leur  pouvoir,  dautant  qu'ils  tournent  leur  pouvoir  et 
bien-faicts  contre  les  bien-facteurs. 

(0  L'usurpation  des  armoiries  d'Angleterre  :  François  II  et  Marie 
Stuart  avoient  pris  les  armes  d'Angleterre.  Marie  croyoit  avoir  plus 
Je  droits  à  cettQ  couronne  qu'EUsabetli,  qu'elle  regardoit  comme  une 
bâtarde. 

La  fidélité ,  le  secret  et  sobriété  sont  parties  requises 
aux  négociateurs,  qui  ne  doivent  estre  vanteurs,  glo- 
rieux, outre-cuidez,  ambitieux  ny  avaricieux,  et  qui 
n'ayent  but  que  le  bien  de  leur  maistre  ;  il  vaut  mieux 
donner  de  l'argent  à  porter  que  du  secret,  parce  que 
l'honneur  est  plus  que  le  bien.  C'est  faciliter  les  moyens 
aux  Infidèles  de  profiter  aux  dépens  de  leur  maistre, 
de  leur  communiquer  les  affaires  importans.  Ceux 
sont  heureux  qui  peuvent  negotier  par  eux-mesmes; 
une  parole  ditte,  une  lettre  trouvée,  les  conjectures 
en  crime  d'Estat  font  appliquer  à  la  géhenne;  peu 
la  soustiennent,  estant  leur  salut  proposé  à  celuy  de 
ceux  qui  les  ont  employez. 

Aux  extrêmes   dangers  de  tumultes  populaires  il 
faut  les  extrêmes  remèdes  ;  c'est  salut  de  n'espérer 
salut.  En  Tannée  iS-jS  je  fus  lieutenant  gênerai   du 
roy  Henry  III  à  Auxerre,  en  la  guerre  qu'il  avoit 
contre  son  frère  M.  le  duc  d'Alençon,  qui  estoit  as- 
sisté des  Huguenots  et  de  huict  mil  reistres.  Je  n'avois 
que  cent  arquebusiers  estrangers,  si  bien  conduits  que 
les  ennemis  passèrent  sans  m'attaquer.  Le  peuple,  glo- 
rieux de  cest  acte,  se  rend  inobeissant,  tue  à  la  porte 
(  avant  que  je  peusse  y  estre)  des  députez  de  la  Pvoyne 
traictant  la  paix  entre  ses  enfans,  par  le  commande- 
ment de  leurs  Majestez.  Je  fis  justicier  les  meurtriers 
au  milieu  de  la  place  d' Auxerre,  assisté  de  douze  des 
miens  à  cheval,  n'ayant  les  habitans,  quoy  que  je 
commandasse,  permis  l'entrée  aux  cent  arquebusiers 
que  j'avois  aux  faux-bourgs.  A  l'instant  le  peuple  de 
la  ville  prend  les  armes,  vient  pour  sauver  les  pri- 
sonniers avec  force  arquebusades  :  je  fis  ferme,  sous- 
tins  les  faiz  courageusement;  pendant  que  le  seul  pro- 

çureur  du  Roy,  de  mon  party,.avec  un  de  mes  gens 
repren oient  les  eschapez  du  bourreau'par  le  bruit  des 
arquebuzades.  En  mesitie  temps  un  des  criminels  est 
pendu  :  ce  que  voyant  le  peuple,  et  me  considérant 
résolu  à  la  mort,  quoy  que  les  derniers  tirassent,  les 
premiers  s'estonnent  et  se  retirent  ;  je  fis  achever  la 
justice,  la  force  me  demeura.  Si  j'eusse  branlé  ou 
monstre  estonnement,  j'estois  taillé  en  pièces*,  puis 
qu'ainsi  comme  ainsi  on  est  perdu ,  mieux  vaut  que 
ce  soit  généreusement,  parce  que  la  resolution  sauvé 
souvent  du  danger. 

;    Les  assemblées  particulières  faicles  aux  provinces 
qui  envoyent   deux   députez  séparément,  avec  sup- 
plication et  requeste  aux  roys,  sont  plus  utiles  à  leurs 
IVlajestez  que  les  estats  généraux,  pourveu  qu'ils   se 
sousmetteni  aux  loix  et  à  la  raison,  règlent  la  jus- 
tice ,  descbai  gent  le  peuple  selon  les  plaintes  qui  leur 
sont  faites  :  ce* qui  est  receu  avec  plus  de  gré  que  s'ils 
estoient  forcez  par  la  requeste  de  tous  les  estats  en-* 
semble,  et  .sans  crainte  que  par  ces  assemblées  parti- 
culières on  leur,  puisse  lier  les  mains  :  et  ce  que  le 
peuple  tiendroit  des  estats,  il  le  tiendroit  de  la  bonté 
de  Sa  Majesté,  faisant  Sadite  Majesté  ce  que  lesdits 
estats  feroient  s'ils  estoient  assemblez  pour  le  public. 
Mais  de  se  vouloir  servir  de  ce  moyen ,  comme  aux 
deux  assemblées  qui  se  sont  faites  à  Roiien,  pour 
seulement  s'auctoriser  d'avantage  et  se  descharger  du 
passé,  sont  effects  et  assemblées  tres-inutiles. 

En  i558  mourut  un  pape,  un  empereur (0,  les  royS 
de  France,  d'Angleterre,  Portugal  et  de  Dannemarc, 

(0  En  1 558  mourut  un  pape ,  un  empereur,  etc.  :  Paul  IV  mourut  ea 

les  roynes  de  Pologne,  d'Angleterre,  d'Ongrie,  la 
royne  Eleonor,  trois  cardinaux,  les  patriarches  de 
Venise,  les  ducs  de  Ferrare  et  de  Venise. 

Jean  Ange,  cardinal  de  Medicis  (0,  fut  esleu  pape 
au  lieu  de  Paul  IV,  duquel  il  prit  le  nom,  et  lit  estran- 
gler  peu  après  le  cardinal  Carafe,  pour  la  crainte  des 
inenées  et  entreprises  qu'il  continuoit.  En  avril  i56o, 
le  vice-roy  de  Sicile,  le  grand  maistre  de  Malthe,  les 
galères  de  Florence  appeliez  des  Arabes  discordans 
des  Turcs,  les  Chrestiens  entreprennent  sur  Tripoli, 
font  un  fort  aux  Gerbes;  pendant  les  Infidèles  se  reii- 
nissent  :  l'occasion  perdue  et  la  nouvelle  de  la  venue 
de  rarmée  turquesque  arrivée  contre  l'advis  des  ca- 
pitaines, le  vice-roy  séjourne  ;  André  Dore,  quoy  qu'il 
cogneust  le  péril ,  se  laisse  persuader  et  résout  tard  le 
partement  à  minuict,  et  plus  follement  ne  l'exécute 
le  remettant  au  lendemain  matin.  Pialli  baschat,  avec 
huict  vingts  galères,  paroist  subervant;  les  Chrestiens, 
plus  foibles  de  trente  galères,  résolvent  la  fuitte  non 
le  combat;  eslourdiz  de  peur,  guindent  les  voiles  pour 
s'en  aller  plus  viste,  et  par  ce  moyen  sont  descouverts 
et  defaicts  des  Turcs,  lesquels  gagnèrent  trente  galères 
et  firent  donner  en  terre  le  reste  ;  oii  les  Turcs  des- 
cendus razerent  le  fort  des  Gerbes  nouvellement  cons- 
truict,  et  s'en  retournèrent  victorieux  par  la  faute  de 
prudence  du  vice-roy  de  Sicile. 

Le  roy  de  Navarre  et  M.  le  prince  de  Condé,  per- 
suadiez par  M.  de  Chastillon,  et  excitez  de  la  Royne, 

iSSg;  Charles-Quint  en  i558;  Henri  II,  roi  de  France,  en  \55g-^  Ma^ 
rie,  reine  d'Angleterre,  en  i558;  Jean  lïl,  roi  de  Portugal,  en  iSS'jj 
Christiern  III,  roi  de  Danemarck,  en  îSSgj  etc. 

(»}  Jaûn  y4nge,  cardinal  de.  Me'dicls  :  il  prit  le  nom  de  Pie  IV, 

cognoissent  n'avoir  recours  qu'aux  armes  :  voyant  le 
Boy  en  la  puissance  de  leurs  ennemis,  ils  conclurent 
de  faire  prendre  Lyon  et  autres  villes  par  les  Hugue- 
nots :  sur  l'exécution ,  l'assemblée  de  Fontainebleau 
les  refroidit,  et  leur  entreprise  est  contremandée  lors 
que  les  conjurez  estoient  cachez  dans  Lyon,  qui  furent 
descouverts  à  leur  retraicte.  MM.  de  Bourbon  couvrent 
leur  crainte,  et  s'excusent  de  ce  qu'ils   ne  venoient 
treuver  le  Boy,  sur  ce  qu'ils  estoient  advertis  que  la 
gendarmerie  avoit   este   mande'e,    et  qu'ils   ne  vou- 
loient  troubler  les  estats.   La  resolution  de  les  tenir 
fut  débattue;  le  cardinal  de  Tournon  dit  à  MM.  de 
Guise  que,  gouvernans  le  roy  François,  ils  avoient  tra- 
vaillé vingt  ans  pour  aboUir  la  liberté  et  assemblée 
des  estats,  qui  mettent  les  roys  en  tutelle,  et  qu'iceux 
favoribcroient  les   princes   du   sang  plustost  qu'eux. 
MM.  de  Guise,  mieux  conseillez,  jugent  que  le  Boy, 
majeur  de  dixsept  ans,  seroit  maintenu  par  les  estats 
généraux  intéressez  en  sa  ruine,  croyant  aussi  qu'iceux, 
composez  de  Catholiques,  condamneroient  l'heresie, 
et  le  prince  de  Condé  pour  les  entreprises  d'Amboise 
et  de  Lyon,  présent  ou  absent  qu'il  seroit,  et  que  l'as- 
semblée des  Estats  faisoit  pour  la  maison  de  Guise. 
Ayans  telle  prise  sur  le  prince  de  Condé  et  ses  adhe- 
rans  qu'ils  avoient ,  ils  hasterent  la  lev^e  des  compa- 
gnies de  gendarmes,  et  les  entremeslerent  tellement 
que  leurs  ennemis  ne  s'en  pouvoient  prévaloir.  MM.  de 
Guise  ne  communiquent  rien  au  Boy  que  ce  à  quoy 
ils  sont  contraincts  pour  les  affaires  qui  se  présentent, 
sçachant  que  par  le  moyen  de  îa  Boyne  leur  niepce, 
ils  luy  feroient  faire  ce  qu'ils  voudroient,  et  augmen- 
tent l'inimitié  qui  estoit  entre  les  Boynes  mère  et  fille} 

tiennent  secrets  leurs  desseins  contre  M.  le  prince  de 
Condé. 

Le  Roy,  s'estant  rendu  fort  des  compagnies  de  gens 
d'armes  et  gens  de  pied ,  escrivit  par  le  conseil  de 
MM.  de  Guise  au  roy  de  Navarre,  qu'il  amenast  le 
prince  de  Condé  pour  se  purger  des  entreprises  dont 
il  estoit  accuse  ;  luy  envoyent  sauf-conduict  pour  cest 
effect.  Le  roy  de  Navarre  avoit  deux  factions  en  sa 
maison,  ce  qui  est  ordinaire  aux  grands  d'avoir  deux 
partis  près  d'eux,  chacun  desquels  les  conseille  pour 
leur  interest  particulier,  ou  ipour  déposséder  leurs  con- 
traires. Le  roy  de  Navarre  estoit  d'un  naturel  léger, 
fort  irrésolu  ;   se  portoit  d'un   costé  et  soudain    de 
l'autre;  ainsi  fluctuoit  entre  deux,  et  l'opinion  qu'il 
avoit  abandonné  luy  sembloit  la  meilleure,  et  la  re- 
prenant sans  rapporter  les  raisons  qui  la  luy  avoient 
fait  quitter,  s'y  remettoit;  et  y  estant,  la  crainte  pré- 
sente la  luy  faisoit  trouver  plus  périlleuse  que  celle 
qu'il  venoit  de  laisser,  et  la  changeoit  soudain  :  la  peur 
du  roy  d'Espagne,  de  celuy  de  France  et  de  ses  enne- 
mis armez,  et  faute  d'argent  pour  se  maintenir,  le  por- 
toient  à  la  Cour;  d'autre  part  les  entreprises  descou- 
vertes, les  offres  des  Huguenots,  les  admonestements 
de  ceux  de  Chastillon  de  le  faire  mourir  avec  MM.  ses 
frères,  qu'il  avoit  eu  de  la  princesse  de  Condé,  à  la- 
quelle la  Royne  mère  l'avoit  dit  pour  les  en  advertir, 
le  dissuadent. 

Ladicte  Royne  mère  escrit  au  roy  de  Navarre  qu'il 
vinst,  y  estant  à  demy  forcée  pour  plaire  à  MM.  de 
Guise,  et,  craignant  d'estre  descouverte,  sans  escrire 
faisoit  entendre  secrettement  à  la  princesse  de  Condé 
que  c'estoit  la  mort  de  son  mary  s'il  venoit  à  la  Cowr. 
24.  ui^ 

Le  loy  de  Navarre  et  prince  de  Condé  adjoustent  foy 
aux  escrits  de  la  main  de  la  Royne,  non  aux  adver- 
tissements  secrets  qu'elle  donnoit  au  contraire,  les 
croyant  procéder  de  la  crainte  de  la  princesse  de 
Condé,  et  d'autant  plus  que  leurs  serviteurs  depen- 
dans  du  Roy  et  de  MM.  de  Guise  estans  avec  eux, 
les  faisoient  passer  pardessus  tous  advis  et  difficultez 
préoccupant  leurs  esprits. 

M.  le  connestable ,  esloigne'  de  dessein  et  des  ar- 
mes ,  tant  pour  sa  vieillesse  que  pour  sa  réputation 
acquise,  les  sieurs  de  Ghastillon  estonnez  des  forces 
qui  estoient  à  la  dévotion  de  MM.  de  Guise,  dissuadent 
la  venue  du  roy  de  Navarre  en  Cour,  et  ne  luy  font 
point  d'offre  de  se  déclarer  pour  luy  s'il  ne  venoit, 
en  cas  qu'il  fust  assailly  en  Bearn.  Sa  Majesté,  plein 
d'appréhension  de  perdre  par  l'Espagnol  le  reste  de 
ses  souverainetez ,  croyant  qu'il  ne  pouvoit  estre  ac- 
cusé des  entreprises  de  son  frère,  guidé  plustost  par  la 
force  du  destin  que  par  prudence,  après  avoir  failli 
plusieurs  fois  de  s'en  retourner,  arrive  proche  Orléans, 
où  le  Roy  estoit  depuis  le  i8  octobre  avec  forces, 
gardes  de  cavalerie  et  de  gens  de  pied. 

MM.  de  Guise  avoient  laissé  M.  le  duc  d'Anjou  au 
bois  de  Vincennes  pour  la  seurté  de  l'Estat,  et  pour 
séparer  MM.  de  Bourbon,  desquels  ils  avoient  gagné 
la  moitié,  ils  firent  donner  le  gouvernement  de  Tou- 
raine  à  M.  de  Montpensier,  et  celuy  d'Orléans  à  M.  de 
La  Roche-sur-Yon ,  qui  estoient  des  gouvernemens  au 
milieu  du  royaume ,  et  par  conséquent  mal  propres 
pour  entreprendre  des  nouvelletez.  Les  députez  des 
estats,  arrivez  sans  armes  à  Orléans,  n'estoient  pour 
faire  la  loy  au  Roy  ny  à  MM.  de  Guise,  qui  estoient 

armez.  Lesdicts  sieurs  de  Guise  en  pleins  estats,  qui 
avoient  esté  tant  requis  du  roy  de  Navarre  et  des  Hu- 
guenots, se  préparent  de  faire  faire  le  procez  au  prince 
de  Condé,  d'affermir  leur  gouvernement  et  chasser  les 
hérétiques;  tant  les  princes  du  sang  et  Huguenots  s'es- 
toient  trompez  en  leurs  passionnez  désirs  de  ceste  as- 
semblée :  les  sieurs  de  Ghastillon  se  retirent  chez  eux. 
MM.  de  Guise  avoient  asseuré  le  Pape  et  le  roy  d'Es- 
pagne de  chasser  du  royaume  les  Huguenots;  des- 
seignent  (  après  le  procez  du  prince  de  Condé  et  luy 
exécuté)  d'envoyer  de  la  gendarmerie  et  de  gens  de 
pied  sous  la  charge  des  sieurs  de  Sainct  André,  Ter- 
mes, Brissac  et  Sij^ierre,  leurs  amis,  pour  chasser  les 
hérétiques  et  faire  obeyr  le  Roy, 

Le  roy  de  Navarre  et  prince  de  Condé  arrivent  :  la 
Royne  mère  (contre  l'advis  de  laquelle  ils  estoient  ve- 
nus) estoit  pleine  d'estonnement  et  de  larmes,  cognoist 
l'establissement  entier  de  MM.  de  Guise.  M.  le  prince 
de  Condé  fut  pris,  et  le  roy  de  Navarre  n'eut  guieres 
mieux.  Madame  de  Roy,  belle  mère  de  ce  prince,  et  quel- 
ques autres  servans  aux  vérifications  des  crimes  de  leze 
majesté,  qui  luy  estoient  imputez,  sont  arrestez.  Le 
procez  précipité  en  pleins  estats  nonobstant  refus  de 
respondre,  oppositions  ou  appellations  du  prince  de 
Condé  furent  soudainement  vuidées,  avec  injonctions 
de  respondre  à  peine  de  conviction.  Le  Roy  luy  eust 
fait  trencher  la  teste  dans  deux  ou  trois  jours,  sans  la 
mort  qui  le  prévint,  la  sentence  estant  ja  minutée, 
le  tout  par  le  conseil  de  MM.  de  Guise ,  ausquels  il 
sembloit  n'en  devoir  estre  mal-voulus,  et  que  tout 
tourneroit  sur  le  Roy  :  le  crime  estant  tout  avéré  de 
l'entreprise  d'Amboise ,  MM.  de  Guise  faisoient  sem- 

blant  de  s'esloigner  de  ceste  poursuitte  ,  espérant  que 
le  roy  de  Navarre  croiroit  que  la  ruine  de  son  frère  ne 
procedoit  d'eux,  ou  bien,  s'il  avoit  quelque  opinion 
qu'ils  en  fussent  les  autheurs ,  pensoient  luy  faire 
oublier  par  sa  légèreté.  Le  Roy  tomba  malade  d'un 
mal  d'oreille,  et  mourut  huict  jours  après,  quelque 
secours  qu'on  y  peust  opposer,  pour  estre  mal  habi- 
tué; mort  soudaine  et  non  preveiie,  qui  changea  tout 
le  gouvernement  de  la  Cour  et  de  la  France. 

Dieu  appelle  en  mesme  temps  les  grands  roys,  les 
grands  capitaines,  pour  egaller  les  dominations;  en 
un  autre  temps,  donne  des  enfans  ou  des  ignorans, 
considérant  que  restant  un  de  ces  grands  capitaines 
parmy  des  règnes  d'enfans  ou  des  princes  imprudents, 
ils  se  feroient  monarques. 

Où  il  va  de  l'honneur,  de  la  vie  et  du  public ,  les 
capitaines  ne  doivent  escouter  les  persuasions  d'amis 
ny  d'ennemis,  sans  avoir  égard  aux  larmes  et  salut 
d'un  petit  nombre  ,  pour  en  leur  considération  ba- 
zarder le  tout  à  l'exemple  mesme  des  serpens,  qu'il 
se  dit  se  boucher  les  oreilles  de  la  queiie  pour  n'en- 
tendre les  mots  enchanteurs.  L'armée  des  Gerbes  se 
perdit  avec  le  fort  qu'elle  pensoit  conserver  :  la  re- 
traicte  résolue  et  publiée  ne  se  doit  retarder,  une 
demye  heure  pert  ou  sauve  une  armée  où  l'opinion  de 
s'en  aller  a  pris  place;  le  combat  ne  treuve  point  de 
lieu,  puis  que  les  esprits  sont  préoccupez  de  retraicte: 
il  la  faut  faire  en  ordre  et  soudainement,  et  ne  s'ar- 
rester  sur  les  paroles  de  ceux  qui  veulent  paroi stre 
vaillans  par  icelles,  et  sont  souvent  les  premiers  dans 
le  desordre  à  la  suitte.  C'est  malheur  aux  jeunes  capi- 
taines d'estre  deshonnorez  par  leurs  fautes  avant  qu'a- 

voir  Texperience  :  ils  ne  r'aquieient  les  commande- 
ments pour  reparer  leur  faute,  parce  qu'on  ne  leur 
fie  semblables  charges  pour  la  honte  qu'ils  ont  re- 
ceiie. 

L'ambition  des  grades,  gouvernements  et  dons,  sé- 
pare les  frères  et  les  cousins  imprudens ,  les  arme 
l'un  contre  l'autre  pour  soustenir  leurs  bien-facteurs  : 
ainsi  l'ambition,  l'avarice  est  plus  forte  que  les  pa- 
rentelles.  Vray  est-il  qu'ils  se  peuvent  reiinir  aux  des- 
pens  de  ceux  qui  les  ont  divisez,  et  pour  les  mainte- 
nir en  inimitié  il  faut  que  le  bien-faict  se  reçoive 
annuellement,  non  tout  à  coup,  et  que  ce  soit  par  les 
mains  des  maistres;  autrement,  s'ils  ont  les  places  ou 
des  armées ,  se  pouvans  passer  de  ceux  desquels  ils 
les  ont  receiies ,  ils  escoutent  les  persuasions  de  se 
reiinir  à  leurs  frères  et  cousins ,  contre  lesquels  ils 
auroient  esté  employez  des  souverains. 

L'irrésolution  est  le  vice  ordinaire  des  spirituels, 
parce  qu'ils  regardent  en  mesme  temps  et  de  mesme 
veiie  beaucoup  de  bien  et  beaucoup  de  mal  de  toutes 
parts,  et  ne  sçavent  auquel  se  jetter.  Les  entendements 
parfaicts  et  imparfaicts  du  tout  prennent  party  plus 
promptement  que  les  médiocres;  c'est  une  extrême 
peine  d'estre  irrésolu.  Se  conférant  aux  amis,  il  faut 
prendre  garde  s'ils  sont  passionnez  ou  intéressez, 
parce  qu'en  chose  douteuse  leurs  persuasions  em- 
portent la  balance,  non  du  costé  plus  salutaire  à 
leurs  amis ,  mais  de  celuy  qui  est  plus  utile  aux 
conseillers  ;  conférant  à  un  autre  porté  au  contraire, 
il  renverse  les  raisons  du  précédant ,  et  de  tant  plus 
l'irrésolution  croist  à  celuy  qui  demande  conseil.  Pour 
la  vaincre  de  soy-mesme ,  faut  escrire  les  raisons  des 

deux  conseillers  et  les  siennes;  compter,  non  par  la 
pluralité'  des  raisons,  ainspar  les  plus  justes  et  utiles; 
se  méfier  des  inclinations  et  prendre  resolution  selon 
Dieu  et  le  droit,  sans  avoir  égard  au  profit  et  danger. 
Les  théologiens  esclaircissent  sçavoir  s'il  se  doit  obeyr 
à  Dieu  ou  au  Roy,  qu'il  n'est  licite  au  Ghrestien  de 
prendre  les  armes,  qu'il  faut  obeyr  aux  magistrats,  et 
ne  suivre  César,  qui  disoit  :  «  Si  je  ne  fais  guerre, 
<c  c'est  ma  ruine  particulière;  si  je  la  fais,  c'est  celle 
i<  du  monde.  » 

Le  Ghrestien,  pour  sauver  son  ame,  doit  préférer 
le  public  à  son  particulier;  les  advis  selon  Dieu  doi* 
vent  précéder  ceux  qui  sont  au  contraire  :  en  deux 
dangers,  en  deux  précipices  oii  il  faut  nécessairement 
passer,  en  choisir  un;  y  mettant  le  pied  il  s'y  voit 
tant  de  péril ,  que  l'on  se  repent  de  ne  l'avoir  mis  en 
l'autre  ;  le  danger  présent  fait  croire  celuy  qu'on  a 
laissé  moins  périlleux.  Apres  avoir  tout  pezé ,  il  se 
faut  jetter  sans  plus  penser  en  arrière  :  si  prenant  une 
resolution  on  pense  d'en  sortir,  c'est  ne  faire  rien  qui 
vaille.  En  affaires  d'importance  il  ne  se  doit  gueres 
demeurer  irrésolu,  d'autant  que  l'irrésolution  est  une 
espèce  de  resolution  de  ne  faire  rien  de  bien.  Heu- 
l'eux  les  ambitieux  qui  peuvent  satisfaire  à  leur  désir 
sans  offenser  Dieu,  se  rencontrant  la  justice  des  armes 
avec  leurs  affections! 

Nous  sommes  souvent  entraîsnez  par  le  destin  et  al- 
lons à  nostre  malheur  ;  je  ne  sçay  quoy  nous  fait  mar- 
cher aux  lieux  infortunez  contre  nostre  conseil,  celuy 
de  nos  amis  et  advertissements  receuz  :  nous  touchons 
et  sentons  le  mal  que  ne  pouvons  divertir  ny  rejetter, 
et  semble  que  nos  pieds  conduisent  nostre  teste  mal- 

gré  elle.  Les  Payens  disoient  estre  enchaisnez  de  la  né- 
cessité, que  les  Chrestiens  appellent  jugement  de  Dieu, 
lequel  ne  veut  que  les  prévoyances  humaines  empes- 
chent  ses  ordonnances.  Quand  nous  tombons  en  ce 
combat,  que  contre  raison  nous  sommes  portez  (par 
quelques  inclinations  internes)  à  nostre  mal,  nous  de- 
vons recourir  à  la  Divinité,  qui  a  puissance  sur  les 
destinées.  César,  bien  adverty  contre  sa  première  reso- 
lution ,  se  laissa  conduire  au  sénat,  oii  il  fut  tué.  M.  de 
Guise,  estant  bien  adverty,  non  seulement  né  s'en  alla 
point  de  Blois,  mais  il  ne  se  peut  garder  d'aller  au 
conseil,  où  il  fut  poignardé.  Depuis  peu,  le  sieur  de 
Biron,  de  mesme  bien  adverty  de  son  malheur,  porte 
sa  teste  au  Roy,  qu'il  luyfait  trencher  dans  la  Bastille^ 
prison  de  laquelle  je  m'estois  sorty. 

Deux  ans  après  la  paix  de  la  Ligue,  iSg^  ,  le  roy 
Henry  IV  m'envoya  plusieurs  seurtez  escrites  de  sa 
main  et  de  ses  serviteurs  plus  affectionnez,  me  donna 
asseurance  et  sauf-conduit  :  mon  inclination  et  volonté 
n'estoit  d'aller  à  la  Cour;  j'avois  plusieurs  advis  qu'il 
m'en  viendroit  mal,  qui  me  furent  confirmez  sur  les 
chemins;  je  cognoissois  mon  malheur,  et  estois  à  toute 
heure  prest  de  m'en  retourner,  ce  qui  estoit  hors  de 
ma  puissance,  estant  entraisné  de  ma  mauvaise  fortune. 
J'allay  à  Paris  sur  la  parole  et  escrit  de  Sa  Majesté, 
laquelle  il  ne  m'observa  pas  ;  et  après  avoir  parlé  à  luy 
il  me  fît  mettre  prisonnier  en  la  Bastille  et  garder  es- 
troictement,  duquel  lieu  peu  ou  point  de  gens  sont 
sortis  comme  moy;  ce  qui  fut  miraculeusement,  par 
Fayde  de  Dieu  seulement,  auquel  je  priois  d'en  estre 
du  tout  obligé  à  luy  seul. 

C'est  une  admirable  considération  que  les  ex  cm- 

pies  de  la  mort  de  l' Admirai,  de  M.  de  Guise ,  de  tant 
de  foy  viole'e  par  les  roys,  ne  peuvent  dessiller  les 
yeux  que  nostre  Seigneur  obscurcit  :  les  prières  peu- 
vent rompre  Tarrest  du  destin.  Geste  royne   qui   vit 
les  lyons  et  léopards  figurant  la  première  et  seconde 
ligne'e  de  nos  roys ,  et  les  renards  et  loups  se  dechirans 
l'un  Tautre ,  denotans   la  division   de  l'Estat  devoir 
advenir   à   la  troisiesme  race;  l'an  climaterique  du 
nombre  des  roys,  composé  de  neuf  fois  sept  et  de  sept 
fois  neuf;  la  longue  durée  de  la  domination  française 
contre  le  temps  que  doivent  subsister  les  royaumes, 
presageoit  la  dissipation  de  l'Estat  de  France  ;  les  des- 
tinées s'y  portoyent,  les  desseins  en  estoient  naiz.  No- 
nobstant, du  temps  du  roy  Henry  IV  l'Estat  demeure 
en  son  entier,  est  affermy  avec  apparence  qu'il  conti- 
nuera après  son  decez ,  pour  estre  morts  et  dedans  et 
dehors  plusieurs  gens  remuans  d'entendement  et  de 
courage,  qui  pouvoient  favoriser  la  division.  Il  est  à 
croire  que  les  prières  des  Français,  les  afflictions  re- 
ceuës  ont  changé  les  arrests  de  Dieu  prononcez  contre 
la  France. 

L'Estat  ancien  des  Gaulois  estoit  populaire,  obéis- 
sant aux  plus  illustres  et  valeureux  d'entre  eux  volon- 
tairement :  les  Français  amenèrent  les  rois  qu'ils  avoient 
desja  esleuz  en  Allemagne;  ny  les  uns  ny  les  autres 
ne  resovloient  guerre,  paix  ny  subsides,  qu'aux  assem- 
blées générales,  parlements  ou  estats  généraux.  Les 
rois  se  dispensèrent  de  ces  assemblées  et  s'en  firent 
croire  par  la  corruption  des  grands.  Ils  proposoient  le 
bien  public  et  faisoient  le  leur  particulier  en  levées 
de  deniers,  guerre  et  paix,  ausquels  les  peuples,  par 
dons  et  crainte,  ne  vouloient  ou  n'osoient  contrarier: 

et  enfin  ont  telleaient  bridez  les  eslats,  qu'ils  n'ont 
plus  de  force  qu'à  la  minorité  des  roys;  encore  se 
laissent-ils  guider  à  ceux  qui  sont  les  plus  puissants  et 
qui  ont  plus  de  crédit. 

L'Empereur  Gharlemagne  ne  resovloit  rien  de 
grande  importance  sans  les  estats,  qu^il  nommoit  par- 
lements; ils  ont  eu  force  jusques  au  roy  Loys  XI.  Si  la 
justice  de  l'authorité  d'iceux  est  considere'e,  ilsseroient 
pardessus  les  roys,  puis  qu'ils  les  ont  esleuz,  du  moins 
durant  le  temps  qu'iceux  seroient  assemblez.  Les  An- 
glais, les  Espagnols,  gardent  mieux  leurs  privilèges 
que  les  Français,  serendans  dignes  de  la  liberté  qu'ils 
ont,  parce  qu'ils  ne  se  laissent  diviser  aux  artifices 
des  princes,  et  semble  en  France  que  leurs  gouver- 
neurs, officiers  et  magistrats  se  séparent  du  bien  pu- 
blic, comme  si  leurs  enfans  dévoient  hériter  de  leurs 
grades. 

Nul  Estât  ne  peut  estre  meslé  en  un  temps  des  trois 
gouvernements  en  mesme  autorité,  l'un  est  supérieur: 
les  consuls,  le  peuple,  les  sénateurs  romains,  ont  cha- 
cun à  leur  tour  eu  les  puissances  souveraines  à  Rome; 
l'Estat  de  Venise  est  aristocratique,  et  celuy  des  Suisses 
populaire  ;  l'Empire  et  le  royaume  de  Pologne  est  aussi 
aristocratique,  et  l'Estat  de  France  est  vrayement  mo- 
narchique, ayant  sa  puissance  non  limitée;  celuy  du 
Turc  entièrement  tyrannique.  Si  les  roys,  par  bon  na- 
turel, ou  par  remonstrances  et  prières  qui  leur  sont 
faictes,  ne  maintiennent  leur  peuple  en  liberté,  le  re* 
mede  des  Chrestiens  est  de  prier  Dieu  et  endurer;  au- 
trement ils  seroient  contrai  nets  en  France  de  mettre 
en  pouvoir  les  estats  généraux,  qui  seroit  une  aristo- 
cratie qui  rendroit  les  roys  pareils  en  autorité  à  l'em- 

pereur  d'Allemagne  :  à  cela  restablissement  de  puissans 
princes  ayderoit. 

L'exécution  en  seroit  difficile;  les  estais  (qui  ne 
s'assemblent  que  parla  permission  des  roys),  les  di- 
visions d'entre  eux,  les  capitaines  des  places,  les  offi- 
ciers, les  princes,  sont  contraires;  et  adviendroit  qu'en 
voulant  reprendre  leur  lil)erté,  désirant  se  remettre  en 
meilleur  estât,  ils  tomberoient  en  un  pire;  et  y  auroit 
danger  que  l'Estat  ne  devinst  populaire ,  qui  est  le  pis 
de  tous  les  autres,  ou  séparé  en  petites  tyrannies.  La 
noblesse  et  l'Eglise  d'Olande,  Zelande  et  partie  de 
Flandres,  pensans  reprendre  leur  liberté,  se  sont  jettez 
en  l'Estat  populaire  ;  les  Suisses  en  firent  de  mesme. 
L'on  peut  objecter  que  la  France  n'est  pas  dans  les 
eaux  ny  dans  les  montagnes ,  comme  les  Flamands  et 
Suisses,  et  que  la  noblesse  y  est  en  grande  quantité, 
le  peuple  des  champs  puissant,  lesquels  joincts  peu- 
vent estre  maistres  de  la  campagne ,  pour  donner  la 
loy  aux  villes;  l'Estat  de  France  changeant  est  plus 
capable  d'imiter  la  forme  de  celuy  d'Allemagne,  meslé 
de  princes  puissans ,  villes  libres  et  menu  peuple 
qu'autres.  Il  est  difficile  qu'estant  un  roy  establi,  si  ce 
n'est  par  sa  preud'hommie,  les  peuples  reprenent  leur 
liberté,  sans  occuper  la  puissance  souveraine.  Pour 
cela  faudroit  que  les  estais  rendissent  les  forces  à  eux, 
faire  un  conseil  créé  des  provinces,  résoudre  les  as- 
semblées de  six  en  six  mois,  régler  les  finances  et  jus- 
tice; qui  seroit  en  efï'ect  changer  l'Estat,  et  en  danger 
de  devenir  populaire.  A  la  vérité,  il  vaut  mieux  souf- 
frir, que  s'il  falloit  chercher  la  liberté  par  ces  moyens 
dangereux  :  les  choses  faictes  à  demy  perdent  les  au- 
teurs. Il  est  impossible  que  les  estais  puissent  d'eux- 

mesmes  ravoir  leur  liberté,  et  d'entreprendre  sous  les 
princes;  l'expérience  monstre  qu'ils  font  leur  profit 
et  laissent  celuy  du  public,  et  ne  tendent  qu'à  usurper 
des  tetrarchies  t3a'anniques ,  lesquelles  obtenues,  la 
monarchie  estant  entrecoupée ,  les  parties  divisées 
s'entrechoquent  jusques  à  ce  qu'elles  ayent  perdu  la 
pluspart  de  ceux  qui  s'y  sont  entremis. 

C'est  heur  de  vivre  sous  un  grand  roy  non  lyran  : 
les  subjets  des  petits  potentaux  d'Italie  et  d'Allemagne 
sont  serfs;  leurs  princes  sçavent  leurs  facultez,  les  ro- 
bes, les  noms  d'iceux,   les    tyrannizent  au  double, 
tousjours  en  soupçon  les  tiennent  en  crainte.  Les  roys 
d'eux-mesmes    devroient    régler    leurs    puissances    à 
l'exemple  de  leurs  voisins,  tant  pour  la  crainte  de 
Dieu ,  pour  la  j  ustice ,  que  pour  la  conservation  de  leur 
Estât,  estant  impossible  qu'en  une  licence  si  effrénée 
de  levées  excessives,  la  justice  corrompue,  les  bien- 
faits si  mal  recogneuz,  les  vices  non  punis,   qu'iceux 
n'engendrent  des  mouvemens  dangereux,  n'estans  les 
moyens  et  richesses  au  peuple  qu'en  tant  que  le  Roy , 
les  favoris  et  officiers  de  justice  le  permettent.  Et  quand 
les  roys  se  tiendront  en  leur  devoir.  Dieu  permettra 
que  tous  leurs  subjects  se  tiendront  au  leur.  Jamais 
tyran  n'est  en  seurté,    quelques  divisions  qu'il   jette 
parmy  son  peuple  :  si  son  grand  establissement  et  sa 
valeur  le  font  durer  un  temps,  qu'il  recognoisse  ces 
dons  de  Dieu ,  et  que  les  peuples  n'attendent  que  les 
moyens  de  reprendre  leur  liberté  perdue.  Le  danger  y 
est  plus  grand  maintenant  en  ce  royaume  qu'il  n'es- 
toit;  les  citadelles  s'en  vont  toutes  ruynées  en  France  ; 
les  Français  ont  apris  de  traicter  avec  les  estrangers  : 
les  exemples  des  fautes  de  plusieurs  font  les  entrepri- 

ses  plus  dangereuses.  Pour  tirer  les  roys  à  ceste  refor- 
mation sans  armes,  ils  devroient  avoir  une  bonne  in- 
telligence entre  les  princes,  seigneurs,  ecclésiastiques 
et  gentils-hommes,  et  avec  tres-humble  supplication 
l'equerir  leurs  Majestez  d'y  pourvoir. 

Les  jugements  des  criminels  par  commissaires,  qui 
sont  des  personnes  choisies  selon  la  passion  des  rois, 
sont  tyranniques,  et  les  conseillers  tirez  des  cours  de 
parlements,  qui  y  sont  employez,  offensent  leurs 
consciences  et  se  meslent  de  ce  qui  ne  leur  appartient 
pas  :  ils  sont  blasmez  comme  leurs  maistres,  soupçon- 
nez de  corruption  ou  de  vengeance  par  leur  eslection. 
Les  juges  des  Français  sont  les  parlements;  le  Roy,  es- 
tant partie  en  crime  de  leze  majesté  ny  en  autres,  ne 
peut  equitablement  changer  les  juges  ordinaires.  C'est 
une  extrême  meschanceté,  que  telles  gens  condamnent 
a  peine  de  conviction  de  respondre  devant  eux  ;  plu- 
sieurs mourroient  plustost  qu'y  respondre.  Le  roy 
Henry  IV,  au  procez  criminel  du  sieur  de  Biron,  l'a 
mieux  entendu  que  ses  prédécesseurs,  l'ayant  faict 
condamner  par  arrest  de  la  cour  de  parlement  de  Pa- 
ris, toutes  les  chambres  assemble'es  :  la  coulpe  et  l'i- 
nimitié est  la  plus  part  rejettée  sur  le  parlement,  et  la 
conviction  du  criminel  plus  avérée.  Deux  fois  en  péril 
d'estre  jugé  par  commissaires.  Dieu  m'a  préservé;  cog- 
noissant  mes  juges,  passionnez  ennemis  du  party  des 
Catholiques  que  j'avois  tenu ,  j'estois  résolu  me  laisser 
contumacer  plustost  que  de  respondre  devant  eux, 
puis  qu'aussi  bien  par  leurs  meschancetez  je  ne  pou  vois 
éviter  la  mort ,  de  laquelle  Dieu  m'a  tousjours  sauvé 
miraculeusement. 

Les  pairs  de  France  sont  dits  tels,  pour  avoir  eu 

part  en  France  durant  le  temps  de  Charleniagne,  de- 
vant et  après  les  ducs  evesques,  qui  avoient  ceste  qua- 
lité, recognoissoient  seulement  la  souveraineté  aux 
roys,  lesquels  peu  à  peu  les  ont  ruinez  et  se  sont  ap- 
propriez les  duchez  de  Bourgongne,  de  Flandres, 
Champagne,  Berry,  Normandie,  Guienne  et  autres, 
et  ont  osté  la  puissance  aux  evesques  de  France  qu'ils 
avoient,  telle  que  ceux  de  Mayence,  de  Cologne  et  de 
Trêves  ont  pour  le  jourd'huy  en  Allemagne.  La  guerre, 
la  paix ,  les  imposts  se  faisoient  par  les  estats  généraux 
et  par  leur  advis.  Lesdicts  pairs,  le  Roy  y  présidant, 
jugeoient  en  cas  de  crime  leurs  compagnons  sans  pré- 
sidents ny  conseillers  :  Hue  Capet  maintint  ceste  forme 
de  pairs  en  apparence,  et  en  créa  d'impuissants  à  sa  dé- 
votion, pour  balancer  et  equipoller  le  pouvoir  des 
grands  :  maintenant  sont  pairs  en  peinture,  sans  au- 
thorité,  pour  laquelle  abaisser  les  roys  ont  augmenté 
le  nombre  de  douze  jusques  à  trente.  C'est  un  tiltre 
imaginaire,  leur  procezse  fait  à  la  cour  de  parlement 
de  Paris ,  leur  gardant  seulement  ceste  prééminence 
de  les  appeller  :  s'ils  s'y  trouvent,  leur  voix  est  estouffée 
de  la  pluralité  des  conseillers,  et  n'y  venans  après 
avoir  esté  sommez,  l'on  ne  laisse  de  passer  outre.  Et 
les  vrays  pairs  de  France  estoient  et  seroient  ceux  qui 
possederoient  des  duchez  et  eveschez ,  en  telle  autlio- 
rité  que  ceux  d'Allemagne,  lesquels  auroient  ce  nom 
effectif. 

Ceux  qui  ont  escrit  sont  bien  d'accord  que  ce  nom 
de  duc  vient  de  dux,  qui  est  à  dire  conducteur,  soit 
parce  qu'ils  conduisoient  les  provinces  qui  leur  es- 
toient données  en  charge,  ou  les  gens  de  guerre  qu'ils 
y  menoient,  ainsi  que  le  nom  de  comte  estoit  pareille- 

ment  des  offices  et  commandements,  tant  aux  escuy* 
ries  qu'autres  charges  proche  les  empereurs  ï*omains. 
A  l'imitation  d'iceux  ,  les  rois  ont  usé  du  nom ,  et  non 
de  l'efFect.  La  difficulté  est  de  sçavoir  en  quel  temps 
et  par  quel  moyen  ils  ont  esté  érigez  en  duché  et  se 
sont  appropriez  les  provinces  où  ils  commandoient. 
Cela  n'estoit  point  du  temps  que  les  Romains ,  les  Fran- 
çais et  les  Gauls  partageoient  la  France,  durant  le 
règne  de  Clovis,  qui  en  occupa  la  plus  grande  partie; 
bien  quelques  provinces  avoient  quelque  commence- 
ment de  prince  qui  les  dominoit,  tant  en  Bourgongne 
qu'ailleurs.  La  pluralité  d'enfans  sortie  de  Clovis,  fît 
des  royaumes  de  Metz,  de  Soissons,  d'Orléans,  et  y  a 
quelque  apparence  que  les  enfans  de  ces  roys,  dont 
la  possession  des  biens  qu'ils  tenoient  n'estoit  assez 
grande  pour  continuer  le  nom  de  roy ,  se  seroient  con- 
tentez du  nom  de  duc,  recognoissant  les  souverains: 
aussi  que  ceux  de  Suéde  et  Norvegue,  qui  envahirent 
la  Normandie ,  prindrent  ceste  qualité  de  duc,  sans 
que  pour  cela  ceux  qui  ne  s'estoient  point  appropriez 
les  provinces  laissassent  de  prendre  ce  tiltre,  encores 
qu'ils  ne  fussent  employez  que  par  commission.  Plu- 
sieurs, de  mesme  advis,  soustiennent  que  ceste  usur- 
pation de  duchez  en  propriété  a  esté  du  temps  de 
Pépin  et  Charlemagne,  augmentée  en  hérédité  par  Hue 
Capet. 

Il  s'est  fait  deux  usurpations  en  France,  Tune  du 
temps  des  Martels,  Pépin,  Charlemagne,  qui  dépos- 
sédèrent les  Meroïngens  et  usurpèrent  la  coronne  ; 
l'autre  du  temps  de  Hue  Capet,  qui  spolia  la  lignée 
de  Charlemagne  et  osta  le  royaume  à  celuy  de  Metz, 
siuquel  il  apartenoit,  et  le  mena  prisonnier  à  Orléans. 

Tous  ces  deux  changements  ont  eu  grand  l)esoin  et 
affaire  de  l'assistance  des  papes  et  de  la  noljlesse  de 
France;  c'est  pourquoy  Charlemagne,  qui  est  celuy 
qui  a  institue'  les  douze  ducs  et  pairs  de  France,  pour 
gagner  le  Pape  et  avoir  l'Eglise  de  son  costé,  fit  six 
evesques  ducs  et  pairs  de  France  en  double  artifice  : 
l'un  ,  parce  qu'il  obligeoit  le  Pape  et  l'Eglise.;  l'autre, 
parce  qu'il  mettoit  des  principales  villes  entre  les  mains 
desprestres,  qui,  n'ayant  point  d'espe'e,  estoient  portez 
à  l'obéissance  et  manutention  de  FEstat,  pour  éviter 
l'oppression  de  ceux  qui  vouloient  entreprendre  contre 
eux.  Les  six  autres  ducs  et  pairs  furent  choisis  de  ceux 
qui  avoient  biens  et  puissance  dans  les  provinces  de  Bour- 
gongne,  Champagne,  Normandie,  Berry,  Guyenne, 
et  partie  d'iceux  sortis  de  la  lignée  des  roys,  lesquels 
il  falloit  gagner  pour  consentir  à  ceste  usurpation.  De- 
puis, venant  les  rois  de  la  ligne'e  de  Charlemagne  à 
décliner  en  valeur,  estans  sortis  d'iceux  plusieurs  prin- 
ces de  la  race  des  rois,  ils  commencèrent  de  s'appro- 
prier entièrement  les  provinces  où  ils  commandoient, 
et  s'en  firent  accroire  ;  et  mesmes  les  grands  du 
royaume,  employez  au  gouvernement  des  provinces, 
se  les  approprioient  par  tolérance  :  ainsi  fit  Hugues  le 
Grand,  sorty  de  Huitequin,  que  Charlemagne  amena 
de  Saxe ,  et  duquel  yssit  Hue  Capet ,  qui  osta  la  co- 
ronne  à  ceux  de  la  race  dudit  Charlemagne. 

Les  Normans  aussi  se  qualifioîent  ducs,  et  y  avoit 
des  comtes  de  Champagne ,  de  Berry  et  autres  provin- 
ces, lors  que  Hue  Capet  usurpa  la  coronne  par  l'as- 
sistance du  pape  Zacharie  (0  et  par  les  seigneurs  de 

1';  Lorsque  Hué'  Capet  usurpa  la  coronne  par  l'assistance  du  pape 

France,  un  bon  nombre  desquels  il  fît  ducs  et  comtes 
héréditaires  des  provinces  et  terres  qu'ils  tenoient, 
moyennant  quoy  il  les  gagna  pour  assister  et  favoriser 
son  usurpation  :  et  estant  de  ceste  opinion  de  Charle- 
magne,  qu'il  practiqua  puis  après,  tant  luy  que  ses 
successeurs ,  qui  estoit  de  ne  se  soucier  point,  pour  usur- 
per la  coronne,  de  faire  plusieurs  grands  et  petits  ducs 
et  comtes  en  propriété,  pour  l'asseurance  qu'il  avoit 
de  les  ruiner  les  uns  après  les  autres  et  r  assembler  le 
tout  à  la  coronne;  ainsi  qu'il  avoit  desseigné,  ainsi  est 
il  advenu ,  ayant  reuny  à  la  Coronne  les  duchez  de 
Normandie,  comté  de  Champagne,  duché  d'iVnjou, 
de  Berry,  de  Guyenne,  de  Bourgongne,  Languedoc, 
d'Auvergne  et  Provence,  et  tous  les  autres  particuliers 
possédant  des  villes  ou  chasteaux,  les  uns  par  faute 
d'héritiers,  les  autres  par  la  force,  et  plusieurs  pour 
avoir  contrevenu  à  la  justice,  battu  des  sergens  et  fait 
des  légères  fautes.  Or  pour  couvrir  tous  ces  change- 
mens  et  usurpations  que  les  roys  faisoient,  ils  voulu- 
rent laisser  quelque  apparence  de  liberté,  laissèrent  le 
nom  de  duc  à  plusieurs,  non  pas  des  provinces  sus- 
dictes,  ains  seulement  de  quelques  terres  qu'ils  tenoient 
sans  aucune  authorité  dans  icelles;  seulement  ils 
avoient  leurs  rangs  dans  le  conseil  des  roys  et  aux 
cours  de  parlement,  leur  ostant  tout  pouvoir,  mesmes 
celuy  qui  s'observoit  anciennement,  que  ceux  qui  es- 
toient  pairs  de  France  ne  pouvoient  estre  jugez  que 
par  leurs  semblables. 

Zacharie  :  Hugues  Capet  ne  fut  point  élevé  au  trône  par  Tassistance 
(les  papes.  L'auteur  fait  ici  un  anachronisme  de  plus  de  deux  cents  ans. 
Ce  fut  Pépin  qui,  à  la  chute  des  Mérovingiens,  fut  secondé  par-ls 
pape  Zacharie. 

Le  moyen  pour  abbai  ser  la  puissance  d'un  grade  est 
d'en  faire  plusieurs,  et  mesme  de  personnes  indignes  de 
les  posséder;  tellement  qu'il  en  a  esté  créé  grand  nom- 
bre, et  les  terres  de  peu  de  valeur  qu'aucuns  avoient 
sont  esté  érigées  en  duché  et  comté,  neantmoins  ima- 
ginaire et  sans  puissance,  ainsi  que  ceux  de  Nevers,  de 
Guise,  de  Nemours,  qui  neantmoins  estoient  conférez 
aux  princes,  c'est  à  dire  à  ceux  qui  estoient  parens  de 
souverains ,  ainsi  que  sont  ceux  de  Bourbon,  de  Nevers^ 
de  Lorraine  et  de  Savoye.  Et  pour  couvrir  ces  usurpa- 
tions, tant  au  sacre  des  roys  que  aux  grandes  cérémonies, 
l'on  prend  de  ces  ducs  imaginaires  que  l'on  fait  seoir  à 
la  place  des  anciens  ducs  et  pairs  qui  l'estoient  par  eflfect» 

Or  maintenant  le  desordre  est  venu  si  grand  par  la 
naissance  des  guerres  civiles,  ausquelles  il  a  fallu  faire 
pour  plusieurs,  nommément  pour  assister  les  favoris 
qui  se  sont  voulu  establir,  tellement  qu'il  s'est  faict  des 
duchés  de  deux  mil  livres  de  rente ,  et  des  comtés  de 
quatre  cens  livres ,  ainsi  que  celle  de  Creusille ,  d'Es- 
pernon,  de  Seurre.  L'ancienne  voye  estoit  neantmoins 
peu  practiquée ,  qu'il  falloit  quatre  royaumes  pour 
faire  un  empire,  autant  de  duchez  pour  faire  un 
royaume,  quatre  comtez  pour  créer  une  duché,  sem- 
blable quantité  de  barons  pour  une  comté,  et  quatre 
féodaux  avec  leur  arriere-fief  portans  bannière  pour 
faire  une  baronnie.  Mais  on  a  passé  non  seulement 
par  dessus  les  anciens  ordres  de  l'Estat ,  mais  aussi 
rompu  les  nouveaux,  mettant  tout  en  confusion,  et 
tous  ces  grades  en  peu  d'estiuie,  possédez  par  personnes 
incapables  et  possédant  peu  de  moyens ,  et  y  en  a  eu 
de  nostre  temps  de  quatre  sortes. 

hes  parens  des  roys  et  souverains,  de  Bourbon ,  de 
24.  20 

Guise,  de  Nevers,  de  Nemours,  d'Elbœuf,  d'Aumalle, 
du  Maine,  d'Eguillon,  tous  lesquels  (excepte'  ceux  de 
Bourbon)  sont  esté  créés  de  nostre  temps,  et  n'y  a  pas 
cinquante  ans  qu'ils  n'estoient  que  comtes  et  marquis; 
par  richesses,  les  ducs  de  Mombazon,  de  Venta dour; 
par  faveur,  les  ducs  de  Retz,  de  Joyeuse,  d'Espernon, 
de  Suilly;  par  crainte  de  guerre  civille,  lé^'ducs  de 
Les-Diguieres,  de  Bouillon  et  de  Rohan  ;  et  pour  main- 
tenir les  favoris  du  Roy,  les  ducs  de  Belle-Garde,  de 
Brissac  et  autres  nouvellement  créés  par  le  duc  de 
Luynes,  qui  a  retenu  ceste  première  qualité  pour  luy. 
Et  voicy  ce  qui  n'a  point  encore  esté  veu  :  il  s'est  bien 
parlé  des  roys  et  ducs  qui  faisoient  de  nouvelles  villes 
et  leur  imposoient  leurs  noms ,  mais  non  jamais  qu'ils 
ayent  changé  le  nom  des  villes  pour  y  perpétuer  le 
leur  :  et  neantmoins  les  sieurs  de  Luynes  et  de  Belle- 
Garde,  aux  terres  qu'ils  ont  acquises ,  veulent  non  seu- 
lement s'en  dire  ducs,  mais  aussi  changer  leurs  pro- 
pres noms  et  leur  en  imposer  d'autres  par  arrest  de  la 
Cour,  ainsi  que  les  duchez  nommés  maintenant  de' 
Belle-Garde  et  de  Luyne ,  lesquels  auparavant  estoient 
nommés  Seurre  et  Maillé,  faisant  condamner  à  l'a- 
mende ceux  qui  les  nommeroient  d'autre  nom  que  du 
leur  :  vanité  surpassant  toute  autre  vanité,  et  qui  ne 
peut  durer,  dont  la  mémoire  sera  plus  à  blasme  qu'au- 
trement, estant  tousjours  l'humilité  grandement  es- 
timée de  la  postérité. 

C'est  merveille  que  les  Français  suyvent  l'exemple 
des  singes,  lesquels  montent  de  branche  en  branche 
jusques  au  dessus  des  arbres,  et  puis  monstrent  le  cul  ; 
et  le  pis  qu'ils  ne  regardent  pas  par  quels  degrez  ils 
montent  à  ces  triomphes,  si  c'est  par  batailles  gagnées, 

victoires,  sièges  de  villes,  grandes  et  heureuses  négo- 
ciations, et  autres  actions  dignes  d'immortaliser  leurs 
noms,  et  que  la  postérité  ne  considérera  pas  les  lieux 
oii  ils  sont ,  ains  les  esclielons  par  lesquels  ils  y  sont 
montez  ,  ayans  les  Français  hérité  des  vanitez  et 
gloire  d'aucuns  anciens  noms  de  leurs  victoires  et 
vertus,  estant  monté  des  particuliers  subjects  des  roys 
jusques  à  telle  afironterie  que  de  vouloir  bastir  des 
nouvelles  villes,  et  leur  donner  tel  nom  qu'il  leur 
plairoit.  Le  sieur  de  Rosny,  d'extraction  de  simples 
gentils-hommes  possedans  deux  mil  livres  de  rente,  à  la 
faveur  d'Henry  IV  commença  Pubel,  lequel  par  jus- 
tice est  demeuré  du  tout  imparfaict  et  sans  habitation. 
Il  estoit  bien  plus  tolerable  au  duc  de  Nevers  d'édifier 
la  nouvelle  ville  auprès  de  Meziere ,  Charleville.  Ces- 
toit  des  actes  des  Alexandres  et  des  Césars  de  nom- 
mer Alexandrie ,  Constantinople ,  Demetriade ,  et  non 
de  ces  personnes  vaines  qui  n'ont  imposé  ces  noms 
que  par  gloire  et  vanité.  Et  en  ceste  quantité  d'érec- 
tion de  ducs  et  mareschaux  de  France,  la  perte  en 
est  aux  rois,  estant  ces  dignitez  tellement  ravalées, 
considérant  plusieurs  personnes  qui  les  possèdent, 
que  les  gens  valeureux  et  de  courage  les  mesprisent, 
choisissent  plustost  de  demeurer  chez  eux  et  à  ne 
s'employer  point,  que  rechercher  ces  grades  par  mé- 
rite et  services  signalez,  qui  ne  seroient  honorables  à 
eux  non  plus  qu'à  ceux  qui  les  possèdent. 

Les  poètes,  les  philosophes,  les  mages  d'Egypte,  ont 
couvert  leurs  sciences  de  plusieurs  fables,  de  mots  in- 
ventez,  obscuritez  etchifres  :  ainsi  ont  faict  les  docteurs 
de  France,  meslant les loix  humaines  et  ecclésiastiques, 
ordonnances  des  empereurs,  edicts  des  roys,  clauses 

et  interprétations ,  practique  de  palais,  coustume  de 
pais  tout  ensemble ,  avec  infinis  mots  qui  ne  sont  ny 
latins  ny  français,  pour  (par  ces  difficiles  erudictions) 
bannir  la  noblesse  des  judicatures,  sçachant  bien  que 
rarement  les  pères  font  estudier  leurs  enfans,  empes- 
trez  de  la  nécessité ,  et  cognoissant  qu'en  ce  temps  il 
faut  une  partie  de  leurs  biens  pour  acheter  des  offices. 
En  ceste  confusion,  les  juges  de  maintenant  se  dis- 
pensent des  loix,  et  disent  les  interprétations  d'icelles 
estre  à  leur  choix  :  il  est  admirable  que  les  gentils- 
hommes se  laissent  exclurre  des  estats  de  judicature. 
Les  juges  de  ce  temps  rejettent  sur  eux,  çt  les  accusent 
qu'ils  ne  font  estudier  leurs  enfans  ;  mais  quand  bien 
ils  les  feroient  apprendre,  ils  ne  pourroient  avoir  voix 
parmy  ceste  multitude  qui  a  jà  occupe  les  places. 

C'est  une  notte  aux  gentils-hommes  de  peu  de  sens 
ou  de  courage ,  puisqu'ils  maintiennent  l'Estat  et  ont 
la  force  en  la  main,  endurer  que  leurs  vies,  leurs 
biens  et  ceux  de  leurs  enfans  soient  sousmis  au  ju- 
gement des  plebeyens  ;  ils  devroient  obtenir  qu'en  ce 
qui  leur  concerne  les  juges  seroient  moitié  de  la 
noblesse.  Petit  nombre  d'Huguenots  ont  obtenu  des 
chambres  my-parties,  qui  ne  leur  estoient  tant  néces- 
saires qu'elles  sont  à  la  noblesse.  Parce  que  les  gens 
des  villes  se  soustiennent  l'un  l'autre,  le  scavoir  n'est 
tant  nécessaire,  la  preud'hommie  suffit;  les  loix  sont 
faites  par  bon  sens  naturel,  et  les  gentils  -  hommes 
bien  sensez  en  sont  capables.  Aux  parlements  des 
duché  et  comté  de  Bourgongne ,  ont  esté  establis  par 
les  ducs  des  chevaliers  de  la  Cour  gentils-hommes  5 
il  y  a  quarante-cinq  ans  que  j'ay  un  de  ces  estats, 
et  n'y  ayant  que  deux  ea  chaque  compagnie  ^  leur 

pouvoir  est  estouffé,  et  neantmoins  servent  de  faire 
rougir  les  conseillers  du  tiers  estât,  quand  iniquement 
ils  jugent  la  noblesse.  Et  quand  ainsi  seroit  que  les 
gentils-hommes  ne  seroient  si  sçavans  en  chicanerie , 
la  preud'hommie  d'iceux  bien  choisis  suppleeroit,  et 
feroit  que  l'injustice  qui  se  fait  ordinairement  par  les 
juges  de  ce  temps,  se  monstreroit  bien  plus  grande  que 
celle  qui  adviendroitpar  faute  d'avoir  estudié  aux  loix. 

C'est  grand  malheur  aux  princes  et  capitaines  tenus 
pour  gens  d'Estat  remuans  et  factieux,  d'estre  arrestez 
prisonniers,  encores  qu'ils  saient  innocens  :  la  crainte 
que  ceux  qui  les  ont  pris  ont  qu'ils  s'en  ressentent  est 
imputée  à  crime,  ensemble  la  honte  qu'ils  ont  d'avoir 
pris  un  homme  de  l)ien,  fait  faire  leur  procez  injuste- 
ment. De  là  viennent  les  confinations  ,  empoisonne- 
ments, autres  ausquels  on  fait  croire  qu'ils  sont  tuez 
se  sauvant  :  ainsi  tout  est  contraire  aux  prisonniers  de 
grande  qualité'.  Ces  mots  sont  communs  en  la  bouche 
de  ses  ennemis  :  Que  l'homme  mort  ne  mord  point  ; 
eux  prisonniers  ne  doivent  faire  autre  dessein  que  de 
penser  à  sortir,  et  peu  parler  ;  l'on  leur  fait  assez  croire 
qu'ils  disent  ce  qu'ils  n'ont  pensé,  pour  de  tant  plus 
irriter  ceux  qui  les  tiennent. 

Ceux  qui  ont  passé  par  un  chemin  le  peuvent  en- 
seigner aux  autres  :  j'ay  esté  quatre  fois  prisonnier, 
deux  par  soupçon  en  l'Estat  et  crainte  de  ce  que  j'y 
pouvois,  sous  les  roys  Henry  III  et  IV,  en  pleine  paix  ; 
un£  àla  guerre,  et  la  quatriesme  des  Turcs  :  la  prudence 
sort  de  beaucoup  de  malheurs.  Premièrement  crier 
mercy  à  Dieu ,  se  mettre  en  bon  estât ,  le  remercier  de 
ce  qu'il  luy  plaist  permettre  que  soyons  chastiez  ,  qu'il 
luy  plaise  que  cela  serve  à  l'expiation  des  péchez  :  le 

prier  ardamment  et  remettre  le  tout  à  sa  volonté  j 
prendre  garde  que  les  afflictions  ne  tournent  Tesprit: 
à  quoy  la  resolution  à  la  mort  est  un  souverain  re* 
mede  ;  considérer  qu'on  ne  peut  perdre  que  ce  qui  se 
doit  perdre  :  plus  de  mal,  plus  proche  de  Dieu,  pour- 
veu  qu'il  soit  supporté  patiemment  et  sans  murmurer  : 
ceux  qui  souffrent  innocemment  sont  plus  heureux, 
se  souvenans  qu'ils  ont  fait  d'autres  péchez  qui  meri-» 
tent  ce  chastiment  ;  c'est  pourquoy  ils  doivent  tous- 
jours  dire  que  Dieu  est  juste. 

Deux  choses  sont  nécessaires  aux  prisonniers ,  la  li- 
béralité et  l'humilité:  l'argent,  la  pitié,  amollissent  les 
hommes;  en  comptant  ses  malheurs,  ladicte  pitié  que 
Ton  faict  attendrit  le  cœur  des  escoutans  j  l'argent  donné 
sert,  pourveu  que  Ton  colore  les  presens,  à  ce  qu'ils 
ne  se  puissent  interpréter  à  corruption ,  soit  en  payant 
deux  fois  autant  pour  sa  nourriture,  ou  faisant  achep- 
ler  par  ses  gardes,  ou  leur  permettant  d'y  desrober, 
et  en  donner  plus  qu'il  n'a  cousté,  feignant  de  ne  s'en 
appercevoir.  En  effect,  à  ceux  qui  veulent  prendre 
il  ne  leur  faut  rien  refuser,  et,  quand  on  n'a  point 
d'argent,  supplier  par  belles  paroles  et  promesses  :  ceux 
que  l'on  cognoist  ses  plus  grands  ennemis  et  qui  sont 
cause  du  malheur,  sont  ceux  qui  doivent  estre  recher- 
chez s'il  se  peut  parlera  eux,  et  leur  faire  croire,  par 
diverses  raisons,  qu'on  leur  est  obligé,  que  Ton  n'en 
est  point  offensé,  et  qu'on  espère  son  salut  par  eux,  qui 
n'ont  trempé  à  leur  prise,  ou  qu'ils  y  sont  esté  forcez. 
Les  prisonniers  ne  doivent  par  leurs  plaintes  ofl'enser 
personne,  et  se  garder  bien  de  dire  ceux  qui  sont  cause 
de  leur  prise,  nyde  les  accuser,  au  contraire,  faut  fein- 
dre que  Ton  n'en  sçait  rien. 

Un  prisonnier  doit  laisser  tous  autres  desseins,  et  ne 
penser  qu'à  sortir  :  s'ils  sont  deux,  parler  sobrement 
à  son  compagnon,  encore  que  leur  cause  soit  joincte, 
nonobstant  toute  amitié  qu'ils  pourroient  avoir  eu  en- 
semble au  passé.  Plusieurs  viennent  voir  les  prison- 
niers ,  feignent  se  plaindre  avec  eux  pour  les  faire  par- 
ler :  il  faut  penser  à  ce  que  l'on  dit,  et  ne  dire  chose 
qui  en  pensant  servir  nuise,  ny  qui  se  puisse  expliquer 
à  deux  ententes ,  parce  que  la  passion ,  Tardeur  et  le 
discours  font  dire  souvent  ce  qui  nuit  après,  et  se  pen- 
sant descharger  l'on  se  charge.  Le  malheur  est  que 
quelquesfoisceux  qui  visitent  font  croire  les  prisonniers 
avoir  dit  ce  à  quoy  ils  n'ont  jamais  pensé,  et  s'em- 
ployer sagement  à  gagner  ses  visiteurs  si  souvent,  que 
tels  semblent  avoir  compassion  de  l'affligé,  qui  sont 
venus  pour  le  surprendre.  Que  si  on  a  moyen  d'escrire, 
faut  bien  considérer  que  l'on  ne  donne  ses  escrits  qu'à 
personnes  ausquels  on  se  puisse  fier,  desquels  les  mal- 
heureux ne  treuvent  guieres ,  si  ce  n'est  qu'il  soit  per- 
mis à  quelqu'un  des  siens  de  parler  à  luy. 

L'on  se  peut  perdre  par  fier,  et  non  par  meffier;  plu- 
sieurs ont  esté  prisonniers  dans  des  villes  de  leurs 
ennemis,  ausquels  quelques  uns  qui  estoient  dedans, 
affectionnez  au  mesme  party  duquel  ils  estoient,  leur 
ont  voulu  communiquer  des  entreprises  sur  la  ville  où 
ils  sont  détenus;  ce  qu'il  faut  rejetter  entièrement, 
pour  estretres-dangereux,  parce  qu'il  n'y  a  rien  plus 
fautif  qu'une  entreprise,  ny  plus  certain  que  la  mort 
des  prisonniers  qui  entreprenent.  C'est  pourquoy  je 
leur  conseille ,  s'ils  apprenoient  ou  se  doutoient  de 
quelques  desseins ,  de  les  descouvrir  à  ceux  qui  les 
tiennent  prisonniers,  parce  qu'à  une  entreprise  faicte 

sur  une  ville,  les  prisonniers,  encores   qu'ils  ne   la 
sçachent,  si  elle  est  faillie  en  pâtissent. 

J'estois  prisonnier  de  guerre  dans  Compiegne  du 
roy  Henry  IV,  gardé  pour  estre  changé  à  quatre  prin- 
cesses de  Bourbon,  de  Longueville  et  de  Nevers;  celuy 
qui  tenoit  Pierrefont  près  de  là  me  fit  secrettenient 
proposer  l'entreprise  qu^il  avoit  sur  ledit  Compiegne, 
de  laquelle  je  m'exemptay  fort  bien,  en  cognoissant 
le  péril.  Si  les  gardes  des  prisonniers  leur  proposent 
de  se  sauver,  c'est  chose  périlleuse  de  s'y  fier.  Quel- 
quefois ceux  qui  tiennent  des  prisonniers  ne  veulent 
avoir  ce  reproche  de  les  avoir  fait  mourir  de  sang 
froid,  atitrent  des  soldats  qui,  en  promettant  de  les 
sauver,  les  conduisent  à  la  mort.  S'il  y  a  moyen  de  se 
sauver  de  soy-mesme  ou  par  les  siens,  il  se  peut  ten- 
ter, pourveu  que  l'on  cognoisse  qu'il  y  ait  certitude 
entière  de  le  pouvoir  faire.  Je  suis  esté  prisonnier  de 
guei're  et  d'Estat,  et  non  de  crime;  l'on  n'a  jamais 
commencé  h  m'interroger  pour  faire  mon  procez.  J'ay 
ouy  dire  qu'il  est  nécessaire  de  parler  peu ,  et  tendre 
tousjours  à  récuser  les  tesmoins ,  sans  les  tenir  pour 
gens  de  bien,  et  n'advoûer  jamais  aucuns  escrits,  dire 
qu'ils  ont  esté  contrefaicts,  et  prendre  garde  aux  juges 
subtils  qui,  par  multitude  d'interrogats  embarrassez, 
font  couper  les  criminels ,  et,  confrontant  une  response 
à  une  autre,  cherchent  l'ambiguité,  pour  embroiiiller 
la  vérité,  ou  pour  la  descouvrir;  et  considérant  des 
responses  qui  ne  sont  semblables,  contraindront  de 
respondre  sur  une  troisiesme,  dont  ils  tirent  des  con- 
séquences et  conjectures  préjudiciables,  sur  lesquelles 
ils  JLugent  et  condamnent,  avec  des  indices  vrays  ou 
imaginaires. 

C'est  le  mieux  d'eslre  toiisjouis  ferme  en  un  propos 
sans  vaciller,  parce  que  la  dissemblance  et  contrariété 
des  responses  aggrave  et  nuit  fort  à  un  prisonnier  :  et 
ne  faut  qu'il  se  haste  jamais  de  respondre ,  afm  d'avoir 
temps  d'y  penser.  En  peu  de  mots,  il  sert  ou  nuit 
beaucoup  d'avoir  des  juges  favorables  ou  ennemis; 
c'est  pourquoy  il  ne  faut  point  oublier  d'artifices 
pour  les  gagner  et  adoucir.  Un  prisonnier  ne  doit  ja- 
mais se  rejoiiir  que  lorsqu'il  est  dehors,  ne  jamais 
manger  ny  boire  excessivement,  dire  tousjours  du  bien 
du  Roy  et  de  la  seigneurie  d'oi\  il  est  subjet ,  et  de 
ceux  qui  le  tiennent  et  gardent  prisonnier;  penser  à 
tout  ce  qui  peut  advenir  et  aux  interrogats  que  l'on 
luy  peut  faire,  pour  en  préméditer  les  responces,  qui 
doivent  estre  de  telle  façon  ,  que  les  juges  ne  le  puissent 
accuser  qu'elles  sont  faictes  à  dessein,  arrogamment^ 
ny  en  se  ventant;  ne  confesser  rien,  hormis  la  clarté 
du  jour  et  l'obscurité'  de  lanuict,  avec  raison;  et  ne 
faut  oublier  d'estre  humble  et  gracieux  aux  juges  à 
leur  entrée  et  sortie  :  et  faut  que  la  condition  du  pri- 
sonnier se  change  entièrement  jusques  à  ce  qu'il  soit 
dehors;  ne  retarder  une  heure  de  sortir  si  on  a  les 
portes  ouvertes,  parce  qu'il  peut  advenir  des  accidents 
pour  les  fj^rmer.  Dehors  il  faut  rendre  grâces  à  Dieu, 
tirer  profîit  du  malheur,  pour  une  autre  fois  l'éviter  et 
n'y  jamais  retomber,  par  la  cognoissance  des  pièges  et 
filets  qui  y  ont  conduit,  et  que  l'on  a  surmonté  par  la 
prudence.  Et  sert  beaucoup,  soit  à  la  guerre,  soit  à  la 
paix,  d'avoir  assisté  au  jugement  des  criminels  con- 
damnez dans  les  armées  ou  ailleurs,  pour  s'en  préva- 
loir au  besoin. 

La  vie  des  papes,  des  roys  n'est  de  longue  durée. 

Dieu  retire  souvent  les  bons  pour  la  punition  des 
peuples,  les  mauvais  par  malédictions  :  et  que  chacun 
désire  cest  estât;  les  voluptez  les  accablent,  il  leur 
semble  estre  immortels,  que  rien  ne  leur  sçauroit 
nuire;  aveuglez  de  leur  bonne  fortune,  les  viandes 
non  communes,  les  femmes,  les  artifices,  irritent  les 
appétits  au  préjudice  de  leur  santé  ;  les  médecins  les 
tuent,  et  ne  désirent  leur  parfaicte  guerison,  desacro- 
çhent  les  ressorts  de  nature,  comme  les  infidelles  or- 
logeux  font  sur  les  monstres,  à  ce  qu'on  ait  tousjours 
affaire  d'eux.  Il  ne  se  peut  mieux  conseiller  aux  roys 
pour  leur  sanlé,  que  se  traicter  comme  les  autres 
hommes,  et  de  ne  penser  commander  aux  maladies 
comme  ils  font  aux  personnes. 


REGNE  DE  CHARLES  IX. 

• 

Le  cinquième  décembre  i56o,  la  mort  du  Roy  ap- 
porta un  grand  changement;  la  Royne,  délivrée  de  la 
crainte  qu'elle  avoit  de  MM.  de  Guise,  qui  possedoient 
le  feu  Roy  son  fils ,  tomba  en  peur  de  MM.  de  Bour- 
bon, pour  la  régence  qui  leur  appartenoit.  MM.  de 
Guise  descheuz,  plus  de  faveur  que  de  courage,  leurs 
amis  arrivez,  favorisez  des  estats,  dont  la  pluspart 
avoient  esté  choisis  par  eux,  résolvent  de  se  maintenir. 
Le  roy  de  Navarre  et  prince  de  Condé  pensent  plus  à 
se  jetter  hors  de  crime  qu'au  gouvernement. 

[i56i]  Le  connestable  et  ses  nepveux  arrivent  à  la 
Cour;  la  Royne  et  M.  de  Guise  s'accordent  pour  em- 
pescher  la  régence  du  roy  de  Navarre,  luy  font  voir 

ses  accusations  criminelles  de  Fentreprise  d'Amboise, 
qui  le  rendoient  incapable  de  ses  prétentions.  Sa  Ma- 
jesté luy  remonstre  le  danger  auquel  estoit  son  frère 
M.  le  prince  de  Conde';  peu  auparavant,  une  dame 
advertit  le  roy  de  Navarre  qu'il  accorda st  tout  ce  que 
la  Pioyne  luy  proposeroit ,  autrement  que  luy  et  son 
frère  courroient  fortune  de  la  vie ,  joinct  au  crédit  de 
MM.  de  Guise  dans  les  estats.  Cela  fit  que  ledit  roy  de 
Navarre  accorda  de  partir  l'authoritë  avec  la  Royne , 
luy  céda  l'ouverture  des  pacquets  et  en  efFect  le  gou- 
vernement, se  contentant  de  la  lieutenance  générale 
au  lieu  delà  régence  ;  ce  traicté  est  signé  d'eux,  qui, 
par  mesme  moyen ,  se  reconcilient  avec  MM.  de  Guise. 

M.  le  conneslable s'en  fait  croire,  chasse  les  gardes, 
dit  que  celles  des  roys  doivent  estre  en  la  bienveiiillance 
de  leurs  subjets  :  moyenant  le  traicté  susdit,  le  prince 
de  Gondé  est  eslargy  avec  des  gardes ,  et  déclaré  inno- 
cent par  le  conseil  d'Estat  et  la  cour  de  parlement, 
ayant  esté  emologué  cest  arrest  par  l'assemblée  des 
estats,  à  la  poursuitte  de  la  Royne  et  de  MM.  de  Guise. 
Les  Huguenots,  ayant  repris  cœur,  disputent  en  vain 
la  commission  des  estats  estre  expirée  par  la  mort  du 
Roy,  et  qu'il  falloit  procéder  à  autre  eslection  de  dé- 
putez. Le  temps  des  estats  se  passe  en  harangues  et 
menées;  la  conclusion  est  artificiellement  remise  à 
Pontoise  :  c'est  la  volonté  de  tous  les  partis,  pour  cog- 
noistre  le  cours  du  marché. 

Le  Pape  publie  la  continuation  du  concile  de  Trente, 
en  suitte  du  dessein  qui  avoit  esté  conclud  avec  le  pe- 
tit roy  François ,  par  le  conseil  de  M.  de  Guise  d'ex- 
tirper l'heresie.  La  remise  des  estats  donne  temps  pour 
faire  des  pratiques;  l'on  demande  la  recherche  de  ceux 

qui  avoient  manié  les  finances  et  recëu  des  dons  im- 
menses :  le  concile  national  poursuivy  par  M.  l'admirai 
de  Chastillon,  duquel  la  Royne  se  servoit  secrettement 
pour  la  confirmation  du  gouvernement,  qui  luy  estoit 
permis  par  le  consentement  du  roy  de  Navarre,  lequel 
en  estant  repris  et  stimulé  par  lesdits  seigneurs  de 
Cliaslillon,  sur  ce  qu'il  avoit  quitté  son  authorité,  il 
résolut  de  s'en  aller  de  la  Cour;  M.  le  connestableluy 
promet  de  s'en  aller  avec  luy.  La  Royne  y  remédie 
par  un  absolu  commandement  du  Roy,  qu'elle  fit  faire 
audit  connestable,  de  n'abandonner  Sa  Majesté.   . 

La  Royne  (conseillée  par  des  Italiens)  tenoit  tout 
en  balance  j  fomente  et  accroist  la  partialité  des  grands, 
avec  créance  que,  maintenant  deux  factions,  elle  en 
auroit  tousjours  une  si  l'autre  luy  estoit  contraire. 
MM.  de  Guise  luy  semblent  trop  forts,  pour  leur  va- 
leur et  amis;  le  roy  de  Navarre  (foible  pour  son  trop 
de  bonté)  résout  de  n'accroistre  ny  les  uns  ny  les  au- 
tres, de  favoriser  les  Huguenots,  et  se  fier  en  MM.  de 
Chastillon,  qui  possedoient  M.  le  prince  de  Condé. 

A  cest  elfect,  il  est  permis  aux  Huguenots  de  près- 
cher,  et  accroist  un  peu  plus  l'authorité  du  roy  de  Na- 
varre. La  Royne  Ta  muse  par  l'amour  d'une  de  ses  da- 
moiselles,  nommée  Rouhet;  ses  artifices  ne  luy  servent 
de  gueres  :  MM.  de  Guise  la  cognoissoient*,  ils  gagne^ 
rent  M.  le  connestable,  malgré  son  fils  de  Montmo- 
rancy;  par  sa  preud'hommie  luy  remonstre  que  la 
Royne  mère  establissoit  l'heresie  et  nourrissoit  les  par- 
tialitez ,  pour  se  maintenir  à  la  ruine  de  ses  enfans  : 
ny  son  fils  M.  de  Montmorancy,  ny  ses  nepveux  de 
Chastillon ,  ne  peuvent  empescher  M.  le  connestable 
de  s'unir  pour  la  conservation  de  la  religion  et  de  celle 

des  roys  (qu'il  appelloit  ses  petits  maistres)  avec  les- 
dits  sieurs  de  Guise. 

La  Royne  mère  fait  tenir  le  colloque  à  Poissy  en 
faveur  des  Huguenots,  de  quoy  il  avoit  esté  parlé  du 
vivant  du  feu  roy  à  l'assemblée  de  Fontainebleau.  Les 
cardinaux  y  assistent,  les  ministres  sont  parties,  et  des 
enfans  les  juges  :  après  plusieurs  blasphèmes  des  hère- 
tiques,  leur  diversité  de  sectes,  l'imposition  des  mains 
qu'ils  n'avoient  point,  et  autres  poincts  à  eux  repro- 
chez, leur  religion  est  condamnée  par  les  prélats.  Le 
•cardinal  de  Lorraine  leur  ayant  proposé  leurs  divisions^ 
Hussistes,  Luthériens,  Calvinistes,  Zuingliens  et  Ana- 
baptistes, qu'il  falloit  que  premièrement  ils  s'accor- 
dassent entre  eux,  auparavant  que  d'estre  admis  ny 
ouys  en  telles  assemblées. 

La  Royne  tient  tout  indécis;  les  hérétiques  favorisez 
d'elle,  le   prince  de   Gondé   et   ceux   de    Chastillon 
broiiillent ,  mutinent  et  accroissent  la  division  ;  Ce  que 
la  Royne  procuroit,  d'autant  plus  que  MM.  de  Guise, 
le  connestable,  de  Nevers,  de  Nemours  et  de  Mont- 
pensier  s'estoient  associez  ;  et  le  roy  de  Navarre ,  par 
sa  légèreté,  estoit  de  tous  costez ,  qu'elle  craignoit  se 
joindre  en  fin  aux  plus  forts,  et  en  conséquence  de- 
meurer sans  authorité,  ou  estre  renvoyée  en  Italie  :  et 
pour  faire  une  contre-ligue  et  leur  résister,  consent 
que  le  prince  de  Condé,  les  trois  frères  de  Chastillon 
et  les  Huguenots  se  joignent,  se  lient  ensemble  publi- 
quement et  secrettement  avec  elle  ;  ils  luy  offrent  cin- 
quante mille  hommes  devenus  huguenots  depuis  ces 
mouvemens.  Par  leur  advis  elle  fait  une  assemblée  de 
conseillers  à  eux  affectez,  tirez  des  cours  souveraines, 
et  partie  de  ceux  du  conseil  qui  dependoient  d'elle  et 

des  Huguenots.  MM.  de  Guise,  connestable  et  de 
Montpensier,  voyans  ses  desseins,  n'y  voulurent  as- 
sister. 

[i562]  En  cette  assemblée,  l'edict  de  janvier  est  ré- 
solu en  l'an  1662,  qui  permettoit  le  presche  partout 
et  la  liberté  de  conscience.  Ce  coup  aussi  tost  faict,  la 
Royne  mère  (comme  femme)  s'estonnant,  est  rencou- 
ragée  par  les  Huguenots;  luy  remonstrant  qu'il  n'es- 
toit  plus  temps  de  se  retirer,  qu'elle  estoit  trop  décla- 
rée, la  font  résoudre  à  l'interinement,  qui  fut  fait  au 
parlement  de  Paris,  suivy  des  autres  cours  souveraines 
de  France,  hormis  de  celle  de  Bourgongne,  oti  ledit 
interinement  fut  vertueusement  empesché  par  le  sieur 
de  Tavannes,  lieutenant  gênerai,  qui  s'y  opposa  di- 
rectement, dont  il  obtint  beaucoup  d'honneur.  Cest 
edict  fait  à  l'ayde  de  la  Royne,  est  la  porte  par  oti  les 
Huguenots  sont  entrez  en  France  :  Sa  Majesté  a  depuis 
plusieurs  fois  dit  que  ce  qu'elle  en  faisoit  lors  estoit, 
non  pour  conserver  son  authorité  seulement,  mais  pour 
abbaisser  le  pouvoir  de  MM.  de  Guise,  qui  abusoient 
par  belles  paroles  le  roy  de  Navarre  et  M.  le  connes- 
table, la  conservation  de  l'Estat  et  de  la  coronne,  à 
laquelle  elle  les  soupçonnoit  d'aspirer,  pour  leur  trop 
grande  puissance ,  valeur  et  quantité  d'amis. 

Une  grande  générosité  est  requise  pour  soudaine- 
ment monter  d'une  mauvaise  fortune  en  une  bonne  ; 
les  hommes  se  contentent  d'estre  sortis  du  danger,  et 
craignent  d'y  retomber  par  entreprise  nouvelle;  ils 
ont  le  cœur  afToibli  des  adversitez  passées.  S'ils  consi- 
deroient  cette  folle  et  inconstante  fortune ,  ils  ne  lair- 
r oient  d'entreprendre  hardiment ,  l'occasion  estant 
favorable  :  il    est  par  fois  plus  aisé  de  monter  en 

extrême  grandeur,  que  se  maintenir  en  médiocrité. 

La  preud'hommie  n'a  esgard  ny  exception  aux  pa- 
rens,  amis,  ny  à  soy-mesme;  elle  doit  estre  résolue  à 
tous  malheurs,  pourveu  quelle  suive  le  droict;  c'est 
une  action  plus  divine  qu'humaine. 

Les  gardes  des  souverains  composées  de  trois  cens, 
de  deux  mille ,  ou  de  vingt  mille  hommes  :  la  première 
estoit  celle  de  nos  anciens  roys ,  celle  de  deux  mil  avoit 
esté  conseillée  au  roy  Henry  troisiesme  ;  celle  du  Turc 
est  de  seize  mil  janissaires.  Avec  l'une,  il  faut  vivre 
selon  les  loix,  l'autre  ne  se  peut  maintenir  sans  mar- 
que de  tyrannie  et  grande  dépence;  et  la  troisiesme, 
il  faudroit,  comme  au  païs  du  Turc,  n'avoir  point  de 
forteresses,  et  que  le  peuple  fust  desarmé  :  ce  grand 
nombre  est  la  citadelle  des  Infidelles,  qui  ne  peut  es- 
tre aux  princes  chrestiens  qu'en  faisant  la  guerre  in- 
cessamment, d'autant  que  cette  manutention  d'une 
armée  en  temps  de  paix,  ne  se  peut  entretenir  que  par 
tyrannie.  La  principale  garde  des  roys  est  d'avoir  la 
conscience  nette,  vivre  selon  les  loix  et  serment  qu'ils 
ont  fait  à  leur  sacre,  entendre  les  affaires  d'Estat,  co- 
gnoistre  ses  subjects.  Il  ne  sert  de  se  garder  vingt-trois 
heures,  pour  donner  prise  sur  soy  lavingt-quatriesme; 
cela  semble  les  villes  fortifiées  par  tout,  hormis  du 
costé  par  où  elles  se  prennent. 

Les  roys  sortent  de  nuict,  eux  deux  et  troisième, 
pour  amour,  vont  en  coche  de  jour  en  pareil  nombre, 
s'égarent  à  la  chasse ,  se  promènent  sans  compagnies 
dans  leurs  jardins,  et  n'ont  responce,  sinon  que  ces 
heures  sont  incertaines  aux  entrepreneurs;  les  résolus 
qui  les  observent  les  rendent  dangereuses.  Plusieurs 
empereurs  et  roys  ont  esté  tuez  par  leurs  gardes ,  au- 

cuns^par  leurs  amis  devenus  ennemis,  et  par  conni- 
vence de  leurs  plus  proches;  sont  coups  que  les  princes 
ne  peuvent  parer  :  s'ils  ne  se  gardent  avec  quatre  cens 
hommes ,  ils  ne  se  garderont  avec  trois  mil ,  ayant  les 
roys  de  France  la  gendarmerie  entretenue  comme 
leurs  prédécesseurs,  dont  il  y  en  ait  qui  tiennent  gar- 
nisons à  vingt  lieues  d'eux,  moyennant  quoy  ils  s'en 
peuvent  ayder  au  besoin,  et  ne  seront  en  danger  d'i- 
ceux,  comme  s'ils  estoient  dans  leur  cour  et  faisant 
garde  devant  leurs  portes. 

Les  empereurs  romains  estoient  souvent  tuez  par 
les  légions  prétoriennes  qui  les  gardoient.  Les  gardes 
estrangeres  sont  corruptibles;  les  Suisses  vendirent  le 
duc  de  Milan  :  il  est  bon  d'avoir  d'estrangers  petit 
nombre,  comme  les  gardes  escossaises;  les  médiocres 
de  quatre  cens  Français  semblent  les  plus  utiles.  La  . 
preud'hommie  n'empescha  pas  la  mort  de  Galba  :  il 
est  quelquefois  autant  de  meschans  qui  entreprennent 
sur  les  bons,  que  de  bons  sur  les  meschans.  En  temps 
de  paix,  en  reformation,  en  crainte  de  guerre,  les 
gardes  sont  nécessaires  aux  roys  ,  non  si  excessives 
qu'elles  marquent  une  tyrannie,  et  rendent  la  des- 
pence insu  portable,  ny  si  petites  qu'elles  leur  soient 
inutiles.  Vray  est  -  il  que  pour  éviter  les  élévations 
civiles,  au  temps  que  les  subjects  y  sont  disposez,  que 
deux  mil  hommes  de  pied  et  quatre  cens  chevaux 
seroient  utiles  auprès  des  roys;  non  que  ce  nombre 
puisse  asseurer  leurs  personnes  ,  s'ils  ne  se  veulent 
garder  eux-mesmes,  et  prévoir  les  insidiations,  contre 
lesquelles  la  vertu  ,  l'innocence  et  la  crainte  de  Dieu 
sont  de  puissantes  gardes  parmy  les  Français. 

L'Eglise  est  universelle  j  il  ne  s'y  doit  faire  décret 

ny  innovation  que  par  les  conciles  généraux,  ausquels 
le  Sainct-Esprit  préside  :  s'il  s'en  tenoit  plusieurs  na- 
tionaux ,   les  opinions  seroient  diverses,   et   l'union 
de  l'Eglise  rompue;  Dieu  n'y  assisteroit  pas  :  les  con- 
ciles généraux  vérifient  sa  promesse,  que  son  Eglise 
doit  durer  à  perpétuité.  Il  ne  se  peut  rien  décider  de 
valable  en  un  concile  national  ;  et  si  celuy  de  Poissy 
n'estoit  qu'un  colloque,  il  ne  devoit   tenir  que  par 
l'adveu  ou   commandement  du  Pape,  sans  l'autorité 
duquel  il  ne  faut  disputer  avec  l'heretique;  et  encore 
que  Sa  Saincteté  y  eust  envoyé  le  cardinal  Farnaise  , 
ce  fut  pour  empescher  ceste  conferance  plustost  que 
pour  l'advoiier.  De  penser  vaincre  les  Huguenots  par 
disputes ,  leur  assemblée  estoit  trop   grande ,  et  de- 
voit on  penser  qu'eux  demeurans  en  leur  opinion  de  ne 
changer  leur  religion ,  qu'il  n'en  reiissiroit  que  de  mal, 
puisque,  par  leur  saufconduit,  assistance  et  faveur  de 
la  Koyne,  ils  nepouvoient  estre  condamnez  ny  punis  ; 
les  evcsques ,  preschans  et  les  faisant  admonester  de 
leur  erreur  en  leurs  diocèses,  eussent  apporté  un  plus 
grand  fruict. 

Ce  colloque  estoit  faict  par  la  Roy  ne  à  l'exal- 
tation des  Huguenots,  et  à  sa  manutention,  qu'elle 
coloroit  pour  garder  ses  enfans  contre  la  grande  puis- 
sance de  MM.  de  Guise  :  les  crédits  qui  permettent 
l'exercice  d'une  religion  nouvelle  sont  contre  Dieu. 
Ce  n'est  aux  roys  à  se  mesler  de  faire  des  décrets 
contre  les  statuts  anciens  de  la  religion  catholique  ; 
Dieu  permet  que  ceux  qui  entreprennent  sur  l'autho- 
rité  d'autruy,  perdent  la  leur.  Les  roys  se  diront  for- 
cez de  permettre  l'heresie  pour  tenir  le  peuple  en 
paix  et  empescher  la  guerre  :  c'est  esteindre  le  feu 
24.  ai 

par  rimille.  L'Esciiture  saincte  dit  que  les  royaumes 
divisez  seront  désolez  :  vouloir  maintenir  la  paix  par 
divisions,  c'est  vouloir  faire  du  blanc  avec  du  noir  :  le 
royaume  de  deux  partis,  de  deux  opinions  et  de  deux 
factions,  est  en  guerre,  ou  y  entrera  bien  tost.  Et 
si  le  roy  Henry  IV  demeure  en  paix  (  maintenant  ces 
deux  religions),  qu'il  Tattribue  à  la  quantité  des  maux 
et  ruine  advenue  aux  guerres  passées,  avec  tant  de 
cruautez  ,  que  tous  les  abhorrent,  joinct  à  la  crainte 
qu'on  a  de  ses  prosperitez,  dextérité  et  prudence  ,  et 
non  à  la  permission  qu'il  donne  aux  deux  religions, 
qui  à  la  première  occasion  recommenceront  la  guerre  ; 
ce  repos  sera  de  peu  de  durée.  Et  quand  ainsi  seroit 
que  ceste  permission  de  deux  religions  apportast  paix 
à  luy  seul,  il  n'est  raisonnable  que  pour  son  interest 
particulier  il  fasse  bresche  au  gênerai  de  l'Eglise,  non 
plus  que  si  quelqu'un  (  pour  sauver  sa  maison  du  feu) 
rompoit  une  digue  qui  inondast  tout  le  pais.  Que  si 
les  roys  se  licentient  des  commandements  de  l'Eglise 
pour  leur  particulier,  ils  ne  sont  plus  puissans  par 
dessus  leurs  subjects,  que  les  conciles  sont  par  dessus 
eux,  et  est  dangereux  que  leur  peuple  ne  se  soustraye 
de  leur  obéissance,  comme  leurs  Majestez  font  de 
celle  de  l'Eglise  :  la  paix  qui  n'est  selon  Dieu  est  la 
guerre  des  âmes. 

Le  nom  de  politique  a  esté  inventé  pour  ceux  qui 
préfèrent  le  repos  du  royaume,  ou  de  leur  parti- 
culier,  au  salut  de  leur  ame,  et  à  la  religion,  qui 
ayment  mieux  que  le  royaume  demeure  en  paix  sans 
Dieu,  qu'en  guerre  pour  luy.  Ces  politiques  disent: 
Ne  permettant  qu'une  religion,  toute  la  France  sera 
remplie  de  guerre j  permettant  les  deux,  c'est  la  paix 

et  le  repos  du  royaume.  Cela  seroit  bon  qui  seroit 
stable  et  permanant  :  Dieu  oppose  glaive  contre  glaive. 
Le  chemin  des  espines  est  celuy  de  paradis  ;  les  plai- 
sirs, les  voluptez  sont  contraires.  Les  Romains  disoient 
que  depuis  la  réception  du  christianisme  ils  avoient 
tousjours  esté  en  guerre  et  en  malheur  :  heureuse  est 
la  guerre  qui  se  fait  pour  maintenir  les  commande- 
ments de  Dieu  ,  mesmement  quand  les  intentions  sont 
justes  et  non  ambitieuses!  Vray  est- il  que  si  par  une 
paix  concede'e  il  y  a  apparence  de  l'anéantissement 
des  hérétiques  et  accroissement  des  Catholiques,  que 
telle  paix  doist  estre  prefere'e  à  la  guerre. 

Quatre  choses  séparent  les  pères  des  enfans,  et  les 
frères  des  frères  :  la  religion,  le  bien  public,  l'ava- 
rice et  l'ambition  ,  estant  de  différente  faction ,  ils  se 
sauvent  l'un  l'autre^  cela  est  bon  pour  un  paradoxe 
ou  apparance  de  vérité,  en  effect  c'est  leur  ruine.  Si  à 
dessein  ils  prennent  différents  partis,  c'est  trahison;  si 
fortuitement  ils  se  sont  faicts  ennemis,  leurs  chefs, 
leurs  soldats,  le  peuple,  les  soupçonnent,  ne  se  fient 
en  eux,  les  calomnient,  interprètent  leurs  actions 
selon  leurs  opinions;  quoy  qu'ils  facent  bien,  l'on  dict 
tousjours  qu'ils  pouvoient  mieux  s'ils  ne  se  fussent 
entendus  ;  et  s'ils  ont  du  malheur,  ils  sont  accusez  que 
c'est  par  l'intelligence  qu'ils  ont  avec  leurs  parens. 
Non  qu'estant  toute  une  maison  d'un  party,  il  n'ad- 
vienne d'autres  accidents  ,  ainsi  que  MM.  de  Lor- 
raine (par  ambition  qu'ils  avoient  l'un  sur  l'autre)  se 
sont  laissez  ruiner  aux  roys  Henry  troisième  et  qua- 
trième. L'amitié  n'est  pas  tousjours  entre  les  parens  ; 
si  diray-je  le  péril  estre  moindre  estant  tout  d'un  costé, 
principalement  à  ceux  qui  ne  sont  chefs  de  Tentre- 

prise  :  j'y  suis  expérimenté.  Mon  frère,  du  party  du 
Roy,  moy  des  Catholiques  liguez,  faisions  chacun  de 
son  costé  ce  que  gens  de  bien  pouvoient  faire  ;  il  ne 
laissa  de  se  treuver  des  meschans  qui  disoient  au 
contraire  que  nous  nous  entendions,  ce  qui  estoit 
faux. 

Le  roy  de  Navarre ,  par  les  menaces  des  Espagnols 
et  promesses  qu'ils  luy  faisoient  du  royaume  de  Sar- 
daigne ,  par  sa  légèreté' ,  et  par  ses  serviteurs  gagnez 
par   MM.    de    Guise,    se   joint  avec  eux  et   avec  le 
connestable  ;  il  se  sépare  de  son  frère  le  prince  de 
Condé,  lequel  en  fait  de  mesme  de  luy  par  ambition 
et   offence  récente  de   sa   prison.   Le  sieur   admirai 
de  Chastillon  le  fuit  avec  pareille  ambition,  et  le  sieur 
d'Andelot  se  joint  à   eux  abusé  de  la  nouvelle  reli- 
gion ,  et  abandonnent  tous  deux  M.  le  connestable , 
leur  oncle,  lequel  de  son  costé  les  quitta  par  pieté  et 
'  preud'hommie ,    et  pour   ne   pouvoir    avoir    une    si 
grande  charge,  estant  rebelle,    que  celle  qu'il  avoit 
sous  l'Estat  :  ce  ne  fut  sans  que  ses  nepveux  de  Chas- 
tillon luy  reprochassent  qu'il  se  repentiroit  de  s'estre 
lié  avec  MM.  de  Guise,  ses  ennemis,  et  avoir  aban- 
donné ses  parens. 

Au  semblable,  le  prince  de  Condé  blasmoit  le  roy 
de  Navarre,  l'accusoit  de  peu  de  courage,  de  ce  qu'il 
le  laissoit,  luy  qui  estoit  son  frère,  pour  s'allier  avec 
MM.  de  Guise,  lesquels  il  sçavoit  n'y  avoir  pas  trois 
mois  qu'ils  les  avoient  voulu  faire  mourir  tous  deux: 
ces  remonstrances  ne  servirent  de  rien.  Le  roy  de 
Navarre  avoit  assisté  en  janvier  à  l'edict  de  Sainct- 
Germain  ,  qui  permettoit  les  presches  et  liberté  de 
conscience  aux  Huguenots,  et  soudainement  au  mois 

de  mars  suyvant  les  abandonne  ,  et  s'associe  avec 
MM.  de  Guise  et  M.  le  connestable.  Ny  la  promesse 
qu'il  avoit  faicte  à  la  Roy  ne,  ny  les  voluptez  où  elle 
l'avoit  plongé  en  l'amour  de  la  damoiselle  de  Roiiet, 
ny  l'amitié  de  son  frère ,  et  moins  les  supplications  de 
sa  femme,  n'eurent  pouvoir  de  le  divertir,  et  se  joignit 
precipitément  à  MM.  de  Guise  et  connestable. 

Ces  grands  divisés,  il  ne  reste  aux  Huguenots  que 
MM.  de  Gondé,  de  Chastillon ,  et  quelques  seigneurs 
catholiques  que  la  Royne  y  fit  jetter,  laquelle,  voyant 
ceste  union  du  roy  de  Navarre,  de  M.  de  Guise,  et 
du  connestable,  qu'elle  jugeoit  estre  faicte  pour  luy 
oster  tout  pouvoir,  se  fust  volontiers  précipitée  avec 
ses  enfans  entre  les  bras  des  Huguenots ,  si  elle  eust 
creu  s'y  pouvoir  maintenir,  parce  que  dés  lors  elle 
jugea  son  authorité  perdue,  ayant  veu  le  roy  de  Na- 
varre, cardinal  de  Bourbon,  et  M.  de  Montpensier, 
prendre  le  party  de  MM.  de  Guise  et  des  Catholiques. 
Elle  se  voulut  r'accommoder  parmy  eux,  et  donner 
des  modifications  à  l'edict  de  janvier,  trop  tard;  ce 
qui  ne  luy  servit  que  de  diminuer  sa  puissance,  la- 
quelle tombe  en  apparence  sur  le  roy  de  Navarre 
et  connestable,  mais  en  effect  à  M.  de  Guise, tant  par 
sa  prudence ,  que  pour  l'intelligence  des  Catholiques 
du  dedans  et  du  dehors  du  royaume.  Prudemment 
il  se  retire  de  Cour,  pour  ne  monstrer  vouloir  trop 
gouverner-,  laisse  en  apparence  tout  le  maniment  au 
roy  de  Navarre  et  connestable,  après  avoir  pris  reso- 
lution entre  eux  de  s'opposer  aux  Huguenots  et  à  la 
Royne,  et  abolir  l'edict  de  janvier.  Les  Huguenots 
comparoient  ceste  association  au  triumvirat  des  Ro- 
mains. 

LaRoyne,  voyant  ces  grandes  intelligences,  s'unit 
plus  fermement  avec  le  prince  de  Condé  et  ceux  de 
Chastillon,  et  fortifie  les  Huguenots,  encourage  M.  le 
prince  de  Conde',  lequel,  conseillé  de  Sa  Majesté, 
court  à  Paris,  donne  advis  à  tous  ses  amis  et  Hugue- 
nots de  France,  pour  l'assister  à  s'en  saisir.  M.  de 
Guise  ,  mandé  en  diligence  du  roy  de  Navarre  et 
connestable,  luy  ayant  jugé  qu'il  falloit  s'opposer  par 
la  force  à  cest  edict ,  lequel  ils  ne  pouvoient  faire 
changer  autrement,  pour  n'avoir  la  Royne  ny  le  Roy 
à  leur  dévotion,-  commence  à  Vassy,  où  il  arrive  à 
l'heure  du  presche  des  Huguenots,  fait  prisonnier  le 
ministre,  tue  plusieurs  Reformez,  ses  soldats  dévalisent 
le  reste;  puis  va  à  Rheims,  où  se  trouve  le  cardinal 
de  Lorraine.  Geste  action  donne  l'alarme  aux  Hugue- 
nots, jà  préparez  à  la  force  pour  se  faire  maistres 
de  Paris.  La  Royne  les  anime  aux  armes,  les  favo- 
rise dedans  et  dehors  le  royaume,  conjure  et  admo- 
neste les  serviteurs  du  Roy  et  d'elle  se  jetter  en  ce 
party,^  employé  les  sieurs  de  Pienne,  de  Cursol,  de 
Millot  (0,  et  plusieurs  autres  en  diverses  provinces. 
La  puissance  estant  du  costé  du  roy  de  Navarre  et  de 
MM.  de  Guise,  qui  se  treuvent  quasi  aussitost  à  Paris 
que  le  prince  de  Condé  et  sieurs  de  Chastillon ,  ils 
les  contraignirent  d'en  sortir,  estant  la  force  à  eux, 
favorisez  de  la  justice,,  du  peuple,  et  des  ecclésias- 
tiques, ausquels  ceste  nouvelle  religion  estoit  odieuse. 

Les  Huguenots,  ayant  failli  la  ville  capitale,  veulent 
yecouvrer  à  se  saisir  du  Roy  à  Fontainebleau,  oii  ils 
estoient  mandez  de  la  Royne  mère  pour  c'est  effect , 
laquelle  estoit  en  desespoir  de  son  authorité.  Le  roy 

(0  De  Cursol  :  de  Crussol  j  de  Millot  :  de  Milhaud. 

de  Navarre  et  MM.  de  Guise  se  rendent  les  premiers 
à  la  Cour,  le  tout  sous  couverture  d'un  comman- 
dement que  la  Royne  avoit  fait  faire  aux  deux  parts 
de  sortir  de  Paris.  Proche  Fontainebleau  se  fait  un 
appointement  entre  M.  de  Guise  et  prince  de  Conde, 
comme  s'il  n'eust  este  question  que  d'une  querelle 
particulière.  Le  prince  deCondé,  se  jugeant  trop  foible, 
s'esloigne  de  la  Cour,  recueillit  toutes  ses  forces  sur 
le  chemin  d'Orléans,  dans  laquelle  ville  il  entra  le 
plus  fort  par  l'intelligence  huguenotte.  Cependant 
M.  le  connestable  ruine  les  temples  des  Huguenots 
à  Paris,  et  fut  résolu  entre  eux  d'y  mener  le  Roy, 
la  Royne  outrée  de  douleur,  soit  qu'elle  cogneust 
son  autlîorité  perdue,  ou  bien  qu'elle  craignist  qu'i- 
ceux ,  se  voyans  forts,  estassent  la  coronne  à  ses  en- 
fans,  et  que  ceux  de  Guise  ne  l'empiétassent,  se  sou- 
venant de  tant  d'exemples  passez ,  et  nommément  de 
celuy  de  l'usurpation  d'Hue  Capet,  qui  fit  mourir  en 
prison  le  juste  héritier  de  la  coronne. 

Toute  la  Cour  estoit  pleine  de  gens  du  roy  de  Na- 
varre et  de  MM.   de    Guise  ;  l'autre  faction  prit  la 
campagne  -,  et  parce  qu'il  avoit  esté  délibéré  entre  le 
roy  de  Navarre   et  ceux   de   son  party  que  l'on  me- 
neroit  la  Royne  et  ses  enfans  à  Paris,  elle  y  repugnoit, 
et  se  croyoit  en  tel  péril,  qu'elle  se  fust  volontiers 
jettée  avec  ses  enfans  entre  les  mains   du  prince  de 
Condé   et  de  ceux  de  Chastillon,  ausquels  elle  avoit 
plusieurs  fois  escrit  à  cest  effect;  et  résolut  une  fois 
de  sortir  de  nuict  avec  ses  enfans,  et  aller  à  Orléans 
au  party  huguenot,  et  envoya  deux  fois  le  sieur  de 
Sarlan ,  premier  maistre  d'hostel  du  Roy,  pour  con- 
clurre  son  partement  et  sa  réception.  Ce  dessein  fut 


3^8  [l562]     GASPARD   DE  SATILX, 

rompu  par  la  vigilance  du  roy  de  Navarre  et  de 
MM.  de  Guise.  La  Royne,  ayant  olîëncë  lesdicts  sieurs 
de  Guise  par  l'edict  de  janvier ,  et  les  ayant  aban- 
donnez ,  ne  croyoit  plus  de  seureté  pour  elle  avec 
icenx. 

La  Cour  fut  force'e  de  partir,  moitié  d'amitié,  moitié 
de  force,  pour  aller  à  Melun;  et  le  connestable  me^ 
nace  de  coups  de  bastons  ceux  qui  ne  vouloient  des- 
tendre le  lict  du  Roy  pour  la  crainte  de  la  Royne, 
à  laquelle  il  s'offre  une  occasion  de  se  mettre  en  li- 
berté, par  le  moyen  de  Rostain,  gouverneur  dudict 
Melun ,  son  serviteur,  lequel,  au  lieu  du  comman- 
dement qu'il  avoit  de  ceux  de  Guise,  de  loger  le 
Roy  dans  la  ville ,  le  logea  dans  le  chasteau  ,  là  où 
estant  la  Royne  se  retira  de  leurs  mains  (assistée  des 
serviteurs  du  Roy  et  des  gardes),  tellement  qu'eux 
voyans  là  où  ils  en  estoient,  se  raccommodèrent  aucu- 
nement avec  la  Royne,  et  allèrent  à  Paris ,^  n'estant 
plus  Sa  Majesté  tant  en  leur  subj^'ction.  M.  le  prince 
de  Condé  et  MM.  de  Chastillon  ayans  failly  la  ville 
principale  et  le  Roy,  leur  restoit  une  grande  faction 
à  Orléans,  là  où  ils  s'estoient  jeltez  bien  accompagnez, 
tant  d'Huguenots  que  de  plusieurs  Catholiques  que  la 
Royne  y  avoit  envoyez.  M.  le  prince  de  Condé  s'estant 
rendu  maistre  d'Orléans,  se  treuve  deux  mille  chevaux 
et  huict  mil  hommes  de  pied;  tant  avoit  peu  l'artifice 
des  predicans  à  la  séduction  du  peuple,  et  le  crédit 
de  la  Royne  mère. 

Le  roy  de  Navarre,  le  prince  de  Condé,  M.  le  con- 
nestable et  MM.  de  Chastillon,  furent  mal  conseillez 
de  se  séparer  :  s'ils  se  fussent  maintenus  ensemble,  ils 
empoitoient  le  gouvernement  de  l'Eslat,  à  la  ruine  de 

MM.  de  Guise,  qui  avoient  esté  leurs  ennemis;  ou  du 
moins  ils  ne  se  fussent  perdus  et  abbaissez  comme  ils 
le  firent,  et  eussent  fort  empesché  leurs  ennemis.  A 
quoy  il  s'objecte  que  la  Royne  se  fust  joincte  avec 
MM.  de  Guise  ;  mais  estant  le  premier  prince  du  sang, 
le  premier  officier  de  la  couronne  ensemble,  avec  rai- 
son ils  eussent  obtenu  la  régence,  ou  du  moins  leur 
guerre  eust  esté  juste. 

La  prise  du  Roy  ou  de  Paris  est  la  moitié  de  la 
victoire  en  guerre  civile  :  l'on  fait  parler  l'un  comme 
l'on  veut ,  et  l'exemple  de  l'autre  est  suivy  de  grande 
partie  des  villes  du  royaume.  Le  saisissement  des 
princes  pupils  ou  fols  se  peut  colorer,  non  celuy 
des  roys  majeurs  (qui  est  injuste  et  dangereux),  pour 
lesquels  se  porteroient  tous  les  gens  de  bien  de  France, 
et  ne  sçauroient  mieux  faire  pour  leurs  ennemis  ceux 
qui  y  attenteroient.  Paris  porta  toutes  les  villes  au 
commencenient  du  costé  de  la  Ligue  ;  Paris  les  donna 
et  osta  à  la  Ligue,  selon  qu'il  se  prit  et  reprit. 

Les  entreprises  des  femmes  sont  défectueuses,  pour 
estre  vindicatives  ,  craintives,  de  légère  créance,  irré- 
solues, inconstantes,  soudaines,  indiscrètes, glorieuses, 
ambitieuses  plus  que  les  hommes  :  à  peine  se  résolvent- 
elles  si  elles  ne  sont  assistées  à  la  continuation  des 
entreprises  hazardeuses,  ausquelles  n'estans  tenues  de 
près,  elles  en  sortent,  s'en  eschappent,  et  se  ravisent 
en  un  instant.  Ceux  qu'elles  employent  doivent  exé- 
cuter promptement,  sans  leur  donner  temps,  ny  pou- 
voir de  changer.  Les  anciens  Gaulois  croyoient  les 
femmes ,  et  les  tenoient  pour  prophètes  ;  ils  faisoient 
la  guerre  et  la  paix  par  leurs  charmes  et  devinations. 
Les   usurpateurs   des  Gaules,  sortis  de  Franconie, 

voyant  qu'ils  ne  s'en  estoient  bien  treuvé,  changèrent 
les  loix  des  vaincus ,  et  au  contraire  exclurent  du 
règne  et  du  gouvernement  des  pupiles,  les  femmes, 
la  régence  desquels  et  du  royaume  ils  ont  donné 
aux  plus  proches  princes  du  sang  ,  autant  impru- 
demment que  sagement  ils  en  avoient  exclus  les 
femmes.  Donner  à  garder  la  religion  aux  hérétiques, 
l'argent  aux  avaricieux ,  et  l'Estat  aux  ambitieux  ,  ra- 
rement en  advient  bien;  les  moyens  de  faire  mal 
tentent  les  hommes. 

Le  prince  plus  proche  de  la  coronne  ayant  ses  nep- 
veux  ou  cousins  en  garde,  est  dangereux  qu'il  n'en- 
vahisse l'Estat  et  la  vie  des  pupils,  qui  devroient  estre 
donnez  en  garde  aux  mères,  et  l'Estat  à  plusieurs  des 
parens,  la  puissance  desquels  doit  estre  limite'e  et  ba- 
lancée du  conseil  esleu  par  les  estats  en  toute  puis- 
sance, composez  des  officiers  de  la  coronne  capables 
et  autres  grands,  et  ne  donner  la  régence  aux  plus 
proches  parens,  qui  peuvent  prétendre  après  la  mort 
des  enfans  soudainement  la  coronne ,  ains  à  tous  les 
parens  ensemble  avec  le  conseil  susdit.  Ce  ne  seroit  du 
tout  guérir  le  mal ,  si  on  donne  le  commandement  des 
armées  aux  premiers  princes  du  sang ,  d'autant  que , 
commandant  à  icelles  en  tant  d'autorité,  il  fait  naistre 
ou  continue  des  guerres  civiles  ou  estrangeres  :  plus  il 
treuve  d'obstacles,  plus  l'envie  luycroist de  commander 
absolument,  et  luy  semble  n'estre  responsable  des  en- 
fans  qui  sont  mis  en  la  garde  d'autruy.  Pour  y  pour- 
voir, faudroit  les  exclurre  du  commandement  des  ar- 
mées, et  les  donner  à  conduire  aux  connestable  et 
mareschaux  de  France,  et  que  la  guerre,  la  paix,  l'ad- 
ministration des  finances,  chastimens  et  recompence^ 

ne  se  fissent  que  par  le  conseil  susdit,  et  que  les  gé- 
néraux crarmées  fussent  responsables  de  leurs  charges 
au  conseil,  lesquels  n'ayant  aucune  prétention  à  l'Es- 
tat,  ils  ne  penseroient  quà  le  bien  servir,  n'estans  de 
la  qualité  de  ceux  qui  peuvent  estre  roys.  Ce  règle- 
ment est  mal-aisé  si  les  estats  ne  r'entroient  en  quel- 
que autorité. 

La  fortune  et  l'occasion  sont  chauves  par  derrière , 
et  meritoirement  sont  ainsi  peintes  ;  elles  n'ont  souvent 
qu'un  point,  qu'un  mouvement,  un  quart  d'heure,  le- 
quel failly  et  passé  ne  se  recouvre  plus  :  en  grands 
affaires  les  hommes  doivent  estre  tousjours  en  garde, 
advertis  et  prevoyans,  ou  elle  glisse  et  s'esvanoiiit  de 
leurs  mains.  Ceux  qui  Font  une  fois  faillie  par  négli- 
gence, ignorance,  présomption  et  ambition,  ou  par 
leur  propre  faute,  la  recouvrant  très- malaisément,  et 
d'autant  plus  qu'elle  s'estoit  monstrée  favorable  h  eux, 
elle  s'enfuit  et  ne  retourne  point.  L'entreprise  de  Vassy 
est  blasmée  d'infiaction  d'edict  :  le  roy  de  Navarre 
ayant  assisté  à  l'edict  de  janvier  (faict  en  sa  présence), 
estoit  obligé  à  n'y  contrevenir  sans  une  déclaration 
nouvelle.  Le  pouvoir  de  Sa  Majesté  estoit  en  dispute, 
tant  par  sa  facilité,  que  parce  qu'il  avoit  partagé  son 
autorité  avec  la  Roy  ne. 

Les  Huguenots  (  avec  quelque  raison  )  se  plaignent 
d'avoir  esté  surpris  et  tuez,  contre  l'edit  qui  n' estoit 
révoqué  :  de  là  infèrent  que  le  Roy  et  la  Roy  ne  es- 
toient  prisonniers  du  triumvirat  à  Paris,  avec  quelque 
apparence,  parce  que  c'estoit  malgré  la  Royne  et  ses 
enfans  qu'ils  y  avoient  esté  conduits.  Les  Huguenots 
s'aydent  des  loix  de  l'Estat  comme  des  Escritures 
sainctes,  en  tant  qu'elles  leur  nuisent  ou  profitent: 


X^'.t  [l562]    GASPARD  DE  SAULX, 

disent  que  l'entreprise  d'Amboise  estoit  juste  sur  le 
roy  François  deuxiesme,  majeur  de  quinze  ans  ;  qu'il 
avoit  besoin  du  roy  de  Navarre  et  prince  de  Condé 
pour  le  gouverner  ;  et  au  temps  que  le  roy  Charles 
n'en  avoit  qu'onze,  disoient  que  le  roy  de  Navarre, 
qui  devoit  par  les  loix  en  estre  tuteur,  le  tenoit  pri- 
sonier. 

Orléans  pris,  Poictiers,  Lyon,  Bourges,  Romans, 
Valence  et  autres,  se  jettent  du  parLy  des  Huguenots > 
par  des  lettres  secrettes  et  commandements  de  la  Roy  ne 
faits  aux  gouverneurs  :  elle  estoit  extrêmement  irritée 
de  se  voir  sans  autorité  entre  les  mains  du  i:oy  de  Na- 
varre, de  MM.  de  Guise,  connestable  et  marescbal  de 
Sainct  André.  MM.  les  princes  de  Condé  et  de  Cbas- 
tillon,  pour  estre  secourus  des  estrangers,  envoyèrent 
à  l'Empereur,  aux  princes  d'Allemagne  et  aux  Suisses, 
les  lettres  de  plaintes  que  la  Roy  ne  leur  escrivoit, 
qu'elle  et  ses  enfans  estoient  prisonniers  entre  les  mains 
de  MM.  de  Guise,  des  mains  desquels  elle  se  vouloit 
sauver  et  les   aller  treuver;  et  furent  envoyées  avec 
d'autres  lettres  que  Sa  Majesté  escrivoit  au  canton  de 
Berne,  pour  assister  les  Huguenots  et  faire  des  levées 
pour  eux.  Ces  missives  furent  enregistrées  dans   les 
chanceleries  des  princes  d'Allemagne  et  republique 
de  Suisse,  à  la  requeste  du  sieur  d'Andelot,  principal 
négociateur,  qui  avoit  esté  vers  les  princes  d'Allema- 
gne pour  les  Huguenots,  desquels  il  obtint  des  levées 
dereistres.  D'autre  part,  le  roy  d'Espagne  offre  secours 
pour  le  Roy  contre  les  Huguenots. 

Le  prince  de  Condé  publie  une  justification  de  la 
prise  des  armes,  qui  contenoit  que  le  Roy  et  la  Royne 
la  mère  estoient  prisonniers  entre  les  mains  de  ceux 

de  Guise  et  du  connestable  de  Montmorency,  sans  faire 
mention  de  son  frère  le  roy  de  Navarre,  lequel,  estant 
premier  prince  du  sang,  rendoit  d'autant  plus  sa  cause 
injuste.  Le  Roy  au  contraire  fait  une  déclaration  par 
lettres  patentes,  de  l'advis  de  M.  de  Guise,  que  Sa 
Majesté  est  en  toute  liberté'.  Le  sieur  de  Tavannes  de- 
meuroit  en  son  gouvernement  à  dessein,  voyant  ces 
contrarietez  :  les    coips    de  leurs  Majestez  entre  les 
mains  des  uns,  et  leurs  esprits  avec  les  autres,  il  estoit 
en  doute  quel  party  Sa  Majesté,  estant  majeur,  ap- 
preuveroit,  de  la  Koyne  sa  mère  et  des  Huguenots, 
ou  du  roy  de  Navarre ,  MM.  de  Guise  et  connestable 
de  Montmorancy,  qui  l'avoient  mené  par  force  à  Pa- 
,  ris.  Il  tenoit  son  gouvernement  paisible,  avec  d'autant 
plus  de  gloire,  que  le  feu ,  le  sang,  l'assassin  et  sacri- 
lège couroit  par  toute  la  France. 

MM.  de  Guise  font  des  soubmissions  à  la  Royne, 
essayent  de  la  gagner;  elle  feint  de  l'estre,  favorise  les 
Huguenots  à  l'accoustumée  ;  enfin,  estant  en  soupçon 
de  leur  foiblesse,  leur  procure  le  temps  d'attendre 
leurs  estrangers,  par  une  conferance  près  Baugency, 
présentes  les  deux  armées,  du  consentement  de  MM.  de 
Guise,  pour  ne  rompre  du  tout  avec  la  Royne;  il 
n'en  réussit  que  la  prise  de  Baugency  par  les  Hugue- 
nots. La  paix  rompue,  toute  la  France  est  en  armes  en 
diverses  provinces. 

En  Bourgongne,  le  sieur  de  Tavannes  avoit  pris 
garde  que  les  capitaines  des  places  et  maires  des  villes 
fussent  catholiques,  et  avoit  tiré  un  conseil  des  plus 
habiles  hommes  qui  luy  estoient  affectionnez ,  de  la 
cour  de  parlement  de  Dijon  ,  et  divisé  leur  compagnie, 
pour  estre  adverty  de  tout  ce  qu'ils  faisoient  :  il  tenoit 

la  province  de  Bourgongne  par  amitié  et  par  crainte 
en  son  obéissance,  avec  intention  de  la  conserver  au 
Roy,  et  non  à  MM.  de  Guise  ,  estant  à  tort  soupçonné 
d'estre  leur  serviteur. 

En  ce  temps   advint  la  sédition  d'Auxerre,  où  il  y 
eut  plusieurs  Huguenots  tuez,  où  le  sieur  de  Tavannes 
fut   envoyé ,  selon  le   commandement  exprès  de  la 
.Koyne  :  il  fit  pendre  les  agresseurs  catholiques,  etrece- 
voit  différentes  depesches  de  la  Cour  :  celles  de  MM.  de 
Guise  portoient  qu'il  falloit  tout  tuer,  et  la  Pxoyne  tout 
sauver,   et  quelquefois    autres    commandemens  plus 
tempérez,  selon  que  l'ambition,  la  crainte,  ou  l'espé- 
rance les  agitoient.  Le  sieur  de  Tavannes,  cognoissant 
le  dessein  de  la  Royne  de  maintenir  la  division,  ne 
pouvoit  l'apreuver;  ennuyé  de  ces  incertitudes,  avoit 
envoyé  un  gentil-homme  à  Fontainebleau  avant  les  ar- 
mes prises,  qui,  treuvant  tous  les  chefs  des  partis  dans 
le  conseil  du  Roy,  se  plaint  des  différentes  depesches 
et  commandemens,  favorisans  et  soudain  disgratians 
les  Huguenots,  admoneste  leurs  Majestez  de  parler 
franc,  avec  promesse  de  les  faire  obeyr  en  son  gouver- 
nement, et  d'y  exalter  le  party  qu'il  plairoit;  qu'il  ne 
faloit  que  les  souverains  dissimulassent,  au  contraire 
dévoient  commander  ouvertement  et  absolument,  sans 
qu'il  fust  besoin  de  tant  d'artifices.  Ces  paroles  libres 
et  non  accoustumées  estonnerent  la   Royne  en  plein 
conseil,  qui  vouloit  tenir  la  balance,  pour  hausser  et 
baisser  ceux  qu'il  luy  plaisoit,  selon  la  nécessité  de  ses 
affaires.  Ne  sçachant  bonnement  que  respondre,  tourne 
ces  libres  admonestements  en  jeu,  disant  à  messieurs 
du  conseil  :  «  Ne  cognoissez-vous  Tavannes?  je  sçay 
«  quel  il  est,  nous  avons  esté  nourris  pages  ensem- 

«  ble.  »  Ce  gentilhomme  retourne'  sans  plus  d'esclair- 
cissement  de  la  volonté  de  leurs  Majestez,  et  sur  cela 
La  Motte  Gondrin  ayant  esté  tué  à  Valence  par  les 
Huguenots,  esveille  davantage  le  sieur  de  Tavannes. 
Il  ne  s'arreste  plus  ny  aux  énigmes  couverts,  ny  se- 
crets commandements  de  la  Royne ,  ny  de  MM.  de 
Guise;  résout  maintenir  les  Catholiques  et  la  force  de 
son  costé,  pour  s'en  prévaloir  et  pouvoir  en  tout  temps 
se  porter  avec  son  gouvernement  au  service  du  Roy. 
Il  descouvre  l'entreprise  des  Huguenots  sur  Dijon,  où 
ils  estoient  douze  cens  résolus  de  le  tuer  et  se  saisir 
de  la  ville  :  ils  avoient  percé  les  maisons  de  la  rue  des 
Forges,  pleines  de  ceux  delà  religion  nouvelle,  et  se 
pouvoient  assembler  secrettement  tous  en  une  quand 
ils  vouloient  :  les  gens  de  mestier  huguenots  s'estoient 
fournis  chacun  de  cinq  ou  six  soldats,  qu'ils  disoient 
estre  leurs  serviteurs  et  apprentifs.  Le  sieur  de  Ta- 
vannes dissimule  de  ne  sçavoir  leur  entreprise,  eux  la 
retardent  pour  entreprendre  sur  le  chasteau  de  Dijon , 
qu'ils  craignoient,  et  comme  mal  résolus,  ils  tastent, 
ils  sondent  le  sieur  de  Tavannes  par  un  de  ses  servi- 
teurs huguenot,  qui  s'efforce  luy  faire  croire  que  ceux 
de  la  religion  estoient  les  plus  forts  dans  la  ville ,  et 
luy  conseilloit  de  s'en  retirer.  Sur  quoy  ledit  sieur  de 
Tavannes  n'eut  recours  qu'à  l'audace  et  à  la  bonne 
mine,  pour  avoir  temps  de  faire  venir  des  forces.  U 
respond  à  celuy  qui  le  pensoit  intimider,  que  dans  le 
lendemain  au  matin  toute  la  ville  seroit  pleine  d'armes 
catholiques,  et  qu'à  luy  seul  il  sauveroit  la  vie;  et  en- 
voya défendre ,  à  peine  d'estre  pendu,  de  sortir  des 
maisons  de  nuict.  La  rébellion  estoit  si  preste,  que  les 
Huguenots  tir  oient  des  arquebusades  aux  trompettes 

qui  publioient  ce  commandement.  Le  sieur  de  Ta~ 
vannes  se  saisit  d'une  maison  proche  du  chasteau, 
commandant  à  trois  rues  :  le  maire,  qui  avoit  promis 
cinq  cens  hommes  armez ,  n'en  avoit  pas  cent  de  son 
party. 

Cette  bonne  mine  suspendit  et  estonna  les  Hugue- 
nots, et  donna  temps  à  M.  le  comte  de  Morvel,  con- 
duisant la  compagnie  de  M.  de  Savoye,  d'approcher, 
selon  le  commandement  du  sieur  de  Tavannes,  après 
trois  canonades  pour  signal  tirées  du  chasteau  sur  la 
minuict.  Ledit  sieur  de  Tavannes  fait  entrer  cette  com- 
pagnie par  le  chasteau ,  et  se  rendit  maistre  ;  chassa 
quinze  cens  valets  huguenots,  mit  douze  prisonniers 
des  plus  séditieux  au  chasteau,  pour  caution  de  sa  vie, 
qu'ils  avoient  menace'e.  ABeaune,  Auxonne,  furent 
saisis  les  factieux  par  son  commandement  :  prévoyant 
ces  malheurs ,  il  avoit  mis  ses  cousins  de  Torpes  et  de 
Vantoux  gouverneurs  d' Auxonne  et  de  Beaune.  Il 
court  à  Seurre,  d'où  il  osta  le  capitaine  Mochet,  au- 
quel le  sieur  d'Andelot  avoit  fait  donner  le  gouverne- 
ment, à  dessein  de  s'en  prévaloir. 

Les  premiers  mouvements,  qui  sont  souvent  favora- 
bles, se  ralentissent  après  que  les  partisans  sont  recog- 
neux  par  leurs  incommoditez  ;  plusieurs  se  faschent 
auprès  de  M.  le  prince  de  Condé,  et  desiroient  d'aller 
faire  la  guerre  en  leur  province,  et  aucuns  d'eux,  plus 
repentans ,  disputoient  s'il  estoit  licite  de  prendre  les 
armes  pour  establir  une  religion  nouvelle  ;  d'autres 
s'en  alloient  sans  congé'.  M.  le  prince  de  Condé ,  bien 
conseillé,  ne  les  retint  par  force,  se  met  sur  la  défen- 
sive, sépare  ses  forces  aux  villes  surprises.  Aussi-tost 
l'armée  du  Roy  se  rendit  maistre  de  la  campagne ,  as- 

siège  et  prend  Bourges,  auquel  siège  le  sieur  de  Ta- 
vannes  avoit  envoyé  son  fils  aisné,  sous  MM.  de  Guise 
et  le  connestable. 

Les  gouverneurs  doivent  dissimuler  et  couler  le 
temps ,  sans  observer  les  commandements  des  roys  y 
quand  ils  leur  lèvent  Tauctoritë  et  le  pouvoir,  ou  sont 
contre  leur  honneur.  Ceux  qui  favorisent  les  nouveaux 
mouvements  selon  les  passions  de  leur  maistre,  fo- 
mentent leur  mort  et  leur  honte.  Mieux  vaut  estre  osté 
ou  défavorisé  du  prince  et  quiter  sa  charge,  que  si, 
pour  l'avoir  creu ,  l'on  estoit  chassé  ou  tué ,  qui  seroit 
perdre  l'honneur  entier:  il  ne  se  faut  couper  la  langue 
ny  le  bras  de  soy-mesme,  et  ne  permettre  les  armes  à 
ses  ennemis  pour  en  estre  battu. 

Aux  désespérez  périls  faut  paroistre  sans  peur  et 
audacieux,  c'est  ce  qui  apporte  souvent  salut  ;  mespri- 
ser  le  danger,  braver  la  mort,  est  plus  seur  qu'une 
plainte  ou  prière  efféminée.  Et  vaut  mieux  que  l'on 
envoyé  vers  les  chefs  qui  ont  force  et  puissance  en 
main,  que  si,  pour  les  avoir  perdues,  ils  alloient  se 
plaindre  dans  les  cours  des  roys,  où  ils  demeurent  à 
mespris. 

Les  commandements  des  roys,  réglez  selon  Dieu  et 
le  droict,  ne  doivent  estre  cachez  et  dissimulez,  arti- 
ficiels, craintifs,  ny  à  deux  ententes  :  commandant 
franchement  et  ouvertement,  les  bons  obéissent,  les 
meschans  craignent  ;  Tasseurance  et  la  puissance  des 
roys  rompent  les  mauvais  desseins.  Il  ne  faut  rien  ca- 
cher ny  craindre ,  quand  leurs  ordonnances  sont  jus- 
tes et  pour  maintenir  Testât  royal. 

Esteindre  le  feu  des  séditieux  par  leur  sang,  est 
plus  dangereux  en  France  qu'en  Angleterre,  où  ils 
24.  22 

sont  accoustumez  à  perdre  leur  teste  :  la  seignée  a 
augmenté  le  mal  en  France,  principalement  quand 
elle  est  faicte  sans  les  arrests  des  cours  de  parlement. 
La  douceur  et  le  pardon  du  roy  Henry  IV  profite  plus 
que  la  cruauté  de  Charles  IX  ny  d'Henry  IL  Les  re- 
mèdes sont  dangereux,  dont  la  mort  d'un  en  offence 
plusieurs  ;  le  pardon  et  la  cruauté  ont  produit  de  bons 
et  mauvais  effects.  Ceux  qui  pardonnent  (bien  qu'ils  se 
ruinent  )  ont  de  reste  qu'ils  n'ont  l'ame  ny  les  mains 
soiiillées  de  sang,  et  suivent  le  commandement  de 
Dieu,  qui  pardonna  sa  mort.  Jules  César  donna  grâce 
à  ses  ennemis ,  et  fut  tué  par  ses  amis  ;  tant  sont  in- 
certaines les  maximes  et  règles  mondaines. 

Les  gouverneurs  prétendent  de  pourvoir  aux  places 
de  leurs  gouvernements;  l'entrée  leur  en  estoit  libre 
devant  les  guerres  civiles  :  à  nouveaux  accidents  nou- 
velles règles.  Il  est  mieux  que  les  roys  pourvoyent 
aux  places,  et  que  les  capitaines  d'icelles  obeyssent  à 
leurs  gouverneurs,  excepté  quand  leurs  Majestez  les 
soupçonnent  ;  lors,  advertis,  ils  leur  doivent  refuser 
l'entrée,  s'il  leur  est  ordonné,  et  prendre  garde  à  ce 
qu'ils  pourroient  avoir  faict  en  une  place,  pour  garder 
la  leur  ;  et  ainsi  ne  s'en  pourroit  perdre  deux  à  un 
coup.  Les  vice  roys,  providadeurs de  Venize,  ne  s'es- 
sayent d'entrer  les  plus  forts  dans  les  places  fortes  de 
leurs  gouvernements.  L'Espagnol  pourvoit  jusquesaux 
plus  petits  officiers  des  places  importantes,  qui  se 
tournent  au  moindre  commandement  du  souverain 
contre  leur  capitaine. 

Lyon ,  pris  le  dernier  avril  1 562  par  le  moyen  et 
faveur  du  sieur  de  Saulx,  gouverneur,  à  ce  persuadé 
par  le  sieur  de  Cursol,  envoyé  de  la  Royne  avec  de 

S€S  lettres  à  cest  efiect,  Chalon  et  Maçon  firent  de 
mesme;  le  peuple,  mal  agueiry,  fut  surpris  par  les 
Huguenots,  plus  esveillez  qu'eux.  En  may,  des  Adiets 
fut  esleu  pour  chef  à  Lyon,  depuis  dépossédé  par 
Sousbise ,  par  le  commandement  du  sieur  admirai  de 
Chastillon ,  pour  estre  plus  soldat  cruel  que  gouver- 
neur politique.  Montbrun,  capitaine  expérimenté, 
après  avoir  pris  la  pluspart  du  Dauliné,  arrive  à  Cha- 
lon avec  huict  cens  hommes.  Les  Huguenots ,  par  let- 
tres de  la  Royne  mère,  obtiennent  en  juillet  six  mil 
Suisses  du  canton  de  Berne  et  de  Valiais ,  qui  arrivent 
à  Lyon. 

Le  sieur  de  Tavannes,  voyant  Chalon  et  Mascon 
pris,  une  armée  huguenotte  dans  Lyon  soustenuë  du 
Daufîné  et  des  Suisses,  ne  perdit  courage;  sans  atten- 
dre le  secours  de  la  Cour,  qu'il  cognoissoit  impossible 
pour  y  avoir  assez  d'autre  besoigne  taillée,  en  soupçon 
de  la  Royne,  qui  favorisoit  les  Huguenots,  résolut  de 
faire  la  guerre  des  forces  de  Bourgongne  et  de  ses  amis; 
s'ayde  du  bien  des  Huguenots  fugitifs  et  des  reliques 
des  églises ,  sous  une  lettre  missive  obtenue  du  Pape , 
et  assemble  six  cens  chevaux  et  douze  cens  arquebu- 
siers soudainement;  se  résout  d'intimider  les  Hugue- 
nots, encores  qu'il  eust  à  faire  à  Montbrun,  vaillant 
et  accompagné.  Il  arrive  devant  Chalon,  ses  forces  si 
bien  disposées,  le  commandement  si  bien  donné,  et 
l'embuscade  encore  mieux  dressée ,  qu'ayant  Mont- 
brun sorty  grande  partie  de  ses  soldats  à  l'escarmou- 
che, ils  tombèrent  dans  l'embuscade,  et  en  mesme 
temps  furent  chargez  de  la  cavalerie  jusques  dans  les 
portes;  tellement  qu'une  partie  de  ceux  qui  estoient 
sortis  y  demeurèrent,  ensemble  trois  ou  quatre  capi^ 

2^. 


34^  [l562]    GASPARD  DE  SÀULX, 

taines,  avec  tel  estonnement  de  Montbrtin,  que  la 
mesme  nuict  il  quitta  la  ville  et  se  retira  à  Tornuz,  à 
Mascon,  et  de  là  à  Lyon. 

Le  sieur  de  Tavannés  entra  à  Chai  on,  qui  fut  une 
perte  importante  à  Lyon,  et  sur  sa  bonne  fortune  in- 
vestit Mascon,  qui  eust  faict  comme  Chalon,  n'eust 
esté  le  secours  de  Lyon  qui  arriva,  aussi  que  ledit 
sieur  de  Tavannés  reçoit  des  lettres  du  Roy  et  de  la 
Boyne  de  se  retirer  de  devant  Mascon,  favorisant  tou- 
jours leurs  Majestez  ceux  de  la  religion  huguenotte. 
Le  secret  du  courrier  est  oit  que  la  Royne  vouloit  faire 
la  paix,  et  qu'il  falloit  laisser  les  armes;  à  quoy  ledit 
sieur  de  Tavannés  prévoyant,  n  y  voulut  obeyr,  soit 
qu'il  voulust  estre  maistre  de  son  gouvernement  (y  al- 
lant de  son  interest),  ou  qu'il  voyoit  bien  qu'en  dépit 
de  la  Royne  il  falloit  venir  à  la  guerre ,  et  qu'elle  se- 
roit  en  fin  contrai  note  de  se  ranger  du  costé  des  Ca- 
tholiques, qui  seroient  les  plus  forts.  Ainsi  fait  baterie 
de  six  cens  canonnades,  soit  que  la  bresche  ne  se  treu* 
vast  raisonnable,  ou  que  ce  siège  ne  se  fist  que  sur  l'es- 
pérance d'une  surprise  conduitte  par  un  nommé  Mussy, 
descouvert  et  pendu  par  les  Huguenots  dans  la  ville. 
Le  siège  (entrepris  à  la  teste  d'une  armée  et  d'une 
ville  de  Lyon)  est  levé  le  quinziesme  juillet  1662; 
ayoit  une  grande  embuscade  contre  ceux  de  la  ville, 
où  les  Huguenots  ne  tombèrent ,  se  contentans  d' estre 
eschapez  du  siège. 

Le  sieur  de  Tavannés  laisse  garnison  à  Tornuz,  se 
retire  à  Chalon ,  où  le  vint  treuver  le  sieur  de  Mau- 
giron  avec  quinze  cens  hommes ,  lequel  avoit  esté 
chassé  du  Dauphiné  par  le  baron  des  Adretz,  qui  s'en 
estoit  rendu  maistre  pour  les  Huguenots.  Le  sieur  de 

Tavannes  fault  de  prendre  Belle-ville,  bourgade  sci- 
tue'e  entre  Mascon  et  Lyon  ;  Sainct  Poinct ,  un  de  ses 
capitaines,  qui  menoit  ses  coureurs,  prit  un  batteau 
chargé  de  reliques  du  pillage  de  Mascon ,  que  les 
Huguenots  envoy oient  à  Lyon,  qui  furent  employées 
au  payement  des  Catholiques,  contre  la  fausse  ca- 
lomnie d'aucuns  Cordeliers,  qui  ont  escrit  que  ces 
reliques  n'estoient  point  conduites  par  les  Huguenots 
à  Lyon ,  ains  par  des  Catholiques  pour  les  cacher  et 
sauver,  et  qu'elles  furent  séparées  entre  le  gouverneur 
et  capitaines  ;  ce  qui  est  faux. 

Le  sieur  de  Tavannes  de  retour  à  Chalon,  il  passa 
un  joiieur  de  luth  de  la  Royne,  qu'il  envoya  quérir  à 
l'hostellerie  ;  il  s'estonne  et  cache  sa  valise.  Le  gentil 
homme  luy  dit  qu'il  falloit  venir  malle  et  tout;  pa- 
rolle  qui  empescha  le  sieur  de  Tavannes  d'estre  ma- 
reschal  de  France  dix  ans  devant  qu'il  l'ait  esté ,  par 
l'offence  qu'en  receut  la  Royne  mère.  Ce  courrier 
passoit  sans  péril  parmy  les  Huguenots,  que  la  Royne 
favorisoit,  et  estoit  envoyé  à  madame  de  Savoy e,  qui 
agreoit  ces  nouvelles  opinions,  et  à  laquelle  estoient 
adressées  toutes  les  lettres  qui  estoient  dans  ceste 
malle.  La  Royne  luy  escrivoit  qu'elle  estoit  résolue  de 
favoriser  les  Huguenots,  d'où  elle  esperoit  son  salut 
contre  le  gouvernement  du  triumvirat  de  MM.  de 
Guise,  roy  de  Navarre  et  connestable,  qu'elle  soup- 
çonnoit  vouloir  oster  la  coronne  à  ses  enfans  ;  et  prioit 
madame  de  Savoye  d'aider  lesdits  Huguenots  de  Lyon , 
Dauphiné  et  Provence,  et  qu'elle  persuadast  son  mary 
d'empescher  les  Suisses  et  levée  d'Italie  des  Catho- 
liques :  à  quoy  elle  fut  obeye ,  soit  que  le  duc  de 
Savoye  creust  sa  femme ,  ou  qu'il  desirast  à  son  ac- 

coustiimee  les  trou])les  du  royaume^  pour  y  prendre 
part  :  il  envoya  des  bleds  à  Lyon,  retira  et  favorisa  les 
Huguenots  en  son  païs. 

Le  sieur  de  Tavannes,  ayant  veu  les  lettres,  laisse 
passer  le  porteur  :  voulant  s'excuser  ou  s'esclaircir 
davantage  des  volontez  de  la  Roy  ne,  il  reçoit  maigre 
responce ,  luy  conserve  son  authorité  pour  avoir 
moyen  de  mieux  servir  le  Roy,  et  continue  d'assem- 
bler des  forces.  M.  de  Sousbise,  ayant  les  six  mil 
Suisses  et  grand  nombre  de  gens  de  pied  de  Dau- 
phiné  et  Vivarez,  les  met  ensemble,  fait  une  bonne 
armée  sous  Poncenat,  qui  marche  avec  icelle  à  Mas- 
con ,  et  de  là  à  Tornus  où  estoit  partie  de  la  compa- 
gnie de  gendarmes  du  sieur  de  Tavannes  et  quatre 
ou  cinq  cens  arquebusiers.  La  ville  ne  vaut  rien;  ils  la 
défendent  six  ou  sept  heures,  et  la  quittent  tumultueu- 
sement de  nuict,  joinct  à  la  tempeste  et  orage  qui 
survint  ;  il  se  perdit  deux  bateaux  et  quelques  soldats  : 
ils  pouvoient  faire  leur  retraicte  plus  seurement,  puis 
qu'il  n'y  avoit  point  de  bresche  faicte.  Le  sieur  de 
Tavannes,  les  voyant  si  voisins,  fortifie  Chalon  en  di- 
ligence ,  espérant  que  le  secours  qu'il  attendoit  des 
Italiens  venu,  il  se  remettroit  en  campagne.  Cepen- 
dant, pour  ne  perdre  de  temps,  il  s'occupe  à  gagner 
les  Suisses  et  à  l'entreprise  de  Mascon,  jugeant  que 
celles  où  il  y  a  moins  d'apparence  reiississent  plustost. 
Le  Roy,  par  le  conseil  de  M.  de  Guise,  depesche 
Mendosse  à  Berne  :  il  leur  demande  s'ils  vouloient 
rompre  Talliance  ,  ou ,  s'ils  la  vouloient  garder,  qu'ils 
révoquassent  leurs  gens  qui  estoient  avec  les  Hu- 
guenots ;  ce  qui  luy  fut  refusé.  Le  sieur  de  Tavannes 
envoyé  un  héraut  avec  un  habile  homme,  pour  traie- 

ter  avec  le  colonel  Diesbach  et  ses  capitaines,  lesquels 
estoient  dans  Toi  nus;  leur  remonstre  qu'ils  avoient 
esté  trompez,  et  que  le  Roy  estoit  en  toute  liberté; 
qu'on  leur  avoit  fait  entendre  que  le  prince  de  Condé 
estoit  en  armes  pour  Sa  Majesté  :  il  offre  de  leur  faire 
voir  le  contraire,  leur  demande  s'ils  trouveroient  bon 
que  leurs  Majestez  assistassent  leurs  subjetcs  rebellez 
de  leur  seigneurie  ;  que  jusques  à  ceste  heure  il  n'y 
avoit  offence  des  cantons  suisses,  ayans  esté  circon- 
venus, mis  que  d'ores  en  avant  ils  ne  se  pouvoient 
plus  excuser;  leur  offre  argent  et  moyens  honorables 
de  retraicte ,  que  leur  traicté  n'estoit  que  pour  sous- 
tenir  la  ville  de  Lyon.  Il  négocia  tellement  avec  le 
colonel  Diesbach ,  que  dez  l'heure  mesme  il  le  pria 
d'asseurer  le  Roy  qu'il  se  retireroit  en  son  pays  à  la 
première  commodité,  et  arresta  ce  traicté  secrette- 
ment  avec  luy.  Poncenat,  cognoissant  ne  pouvoir  rien 
faire  à  Chalon  ny  aux  forces  du  sieur  de  Tavannes, 
entreprend  sur  les  petites  places,  fault  Loiians,  prend 
Cluny  et  Senecey  ,  si  proche  de  Chalon  qu'il  tenoit 
tout  ce  qui  estoit  denier  luy  bien  asseuré. 

Le  sieur  de  Tavannes  fait  partir  huict  cens  arque- 
busiers et  deux  cens  chevaux,  qui  se  destournoient  de 
deux  lieiies  pour  éviter  l'armée  ennemie;  passant  par 
les  montagnes  à  Lourdon  et  à  Saint  Point,  se  treu- 
vent  une  heure  avant  le  jour  proche  Mascon  ,  où 
ayant  mis  ses  forces  en  embuscade,  envoyé  trois  cha- 
riots chargez  de  gerbes  à  la  porte,  iceux  si  artificiel- 
lement faicts ,  que  tirant  une  cheville  les  assis  tom- 
boient  et  empeschoient  de  lever  le  pont  et  fermer  les 
portes:  ceux  qui  les  conduisoient  estoient  soldats  des- 
guisez  en  paysans.  Proche  la  porte  de  la  Barre  furent 

cachez  en  une  maison  trente  hommes.  Les  portiers 
ouvrent,  voyant  que  c'estoit  du  bled  dont  ils  avoient 
besoin-,  le  laissent  entrer,  non  si  tost  qu'ils  ne  missent 
dehors  du  peuple ,  qui  descouvre  l'embuscade  de  la 
maison ,  qui  fut  si  prompte  qu'elle  porta  l'alarme  à  la 
porte  avec  elle;  tiennent  un  chariot  sur  le  pont,  et  les 
chartiers  aux  mains  avec  les  portiers  :  ils  se  rendent 
maistres  de  la  porte,  oh  accourans  ceux  de  dedans 
et  ceux  de  l'embuscade  au  signal  qui  leur  estoit 
donné,  le  fort  emporte  le  foible.  Apres  avoir  com- 
battu une  demye  heure ,  la  ville  est  prise  avec  eston- 
nement  à  l'armée  huguenotte,  ne  pouvant  imaginer 
comme  cela  estoit  advenu ,  veu  qu'elle  couvroit  Mas- 
con ,  et  après  que  les  chefs  eui  ent  jette  la  faute  l'un 
sur  l'autre,  à  l'accoustumée. 

Antrages,  auparavant  gouverneur  de  Mascon,  qui 
peu  finement  avoit  abandonné  la  ville  pour  suivre 
l'armée,  propose  de  la  reprendre  par  escalade;  à  quoy 
estant  mal  suivy ,  la  peur  augmentée ,  il  se  retira  en 
fuitte  avec  les  Suisses  mal»contens,  et  perdirent  l'ar- 
tillerie ,  leurs  munitions  et  bagages ,  que  le  sieur  de 
Tavannes  prit,  et  leur  donna  l'alarme  sur  la  retraicte 
proche  Belle-Ville.  Les  Suisses,  contre  leur  coustume, 
fuyent  toute  la  nuict  à  Lyon ,  où  arrivez  tiennent  ce 
qu'ils  avoient  promis  au  sieur  de  Tavannes ,  s'en  re- 
vont hormis  trois  cens  en  leur  pais.  Il  les  avoit  suivi 
jusques  à  Ance,  et  sembloit  qu'il  menast  toute  ceste 
armée  battant  devant  luy,  pleine  de  morts  et  d'espou- 
vente.  Il  fît  trois  choses  remarquables  :  il  gagna  les 
Suisses ,  prit  Mascon ,  rendit  une  armée  de  douze  mil 
hommes  inutile  et  vaincue ,  et  rompit  leur  dessein. 
Geste  defaicte  sauva  l'Estat,  parce  qu'il  descendoit 

deux  fois  autant  de  reistres  qu  il  en  entra  depuis  en 
France,  dont  la  moitié  dévoient  venir  joindre  Pon- 
cenat  et  les  Suisses,  et  couler  du  long  de  Loire.  Si 
ceste  armée  fust  demeurée  en  estât ,  il  n'y  a  point  de 
doute  que  la  bataille  de  Dreux  eust  esté  perdue,  et  le 
royaume  fort  esbranlé.  Il  se  joint  au  sieur  de  Tavannes 
quatre  mil  Italiens  commandez  par  le  comte  de  Saincte 
Fleur,  envoyez  du  Pape,  et  toutes  les  forces  catho- 
liques de  Forests  et  Vivarets  :  il  arrive  avec  ces  trou- 
pes, assiège  Lyon  du  costé  de  la  porte  de  Vaize.  Là 
se  firent  plusieurs  belles  escarmouches ,  dont  il  eut 
tousjours  le  meilleur,  serrant  et  bloquant  tellement 
les  Lyonnais,  qu'ils  perdirent  leurs  vendanges.  Il  at- 
tend l'artillerie  et  des  munitions  qu'il  faisoit  venir  de 
Bourgongne  pour  battre  Lyon,  que  sa  bonne  fortune 
et  son  nom  avoient  mis  en  si  grande  terreur,  qu'ils 
avoient  produit  des  intelligences  infallibles  dans  la 
ville  :  nul  ne  doute  qu'il  ne  l'eust  pris. 

MM.  de  Guise  qui  vouloient  obliger  M.  de  Ne- 
mours à  eux,  la  Roine,  se  souvenant  de  la  malle  ou- 
verte, lit  donner  la  charge  de  gênerai  audit  sieur  de 
Nemours ,  avec  supplication  au  sieur  de  Tavannes  de 
demeurer  près  de  luy  avec  tout  pouvoir  ;  ce  que  luy 
confirmant  M.  de  Nemours ,  l'asseurant  qu'il  corn- 
manderoit  à  luy  mesme ,  le  sieur  de  Tavannes  se  res- 
sent du  tort  à  luy  faict  :  après  avoir  bien  servy  Ton 
luy  trenche  le  fil  de  ses  victoires  :  il  ne  voulut  obeyr 
à  M.  de  Nemours,  et  luy  remet  toutes  les  forces  et 
munitions  entre  les  mains,  se  retire  en  son  gouverne- 
ment pour  le  soulager  et  maintenir  en  paix. 

La  faute  de  luy  avoir  osté  le  commandement  fut 
cogneuë  lors  que  Ton  veit  que  M.  de  Nemours  ne 

faisoit  rien  qui  vaille  au  siège  de  Lyon,  et  qu'il  perdit 
quatre  cens  des  meilleurs  hommes  qu'il  eust  en  une 
double  entreprise  ;  et  n'eust  esté  que  le  baron  des 
Adretz  fut  mal  contenté  des  Huguenots,  par  lettres 
interceptes  que  les  Catholiques  surprindrent,  où  l'ad- 
mirai escrivoit  à  M.  de  Sousbise  qu'il  se  faloit  servir 
de  luy  comme  d'une  beste  furieuse,  et  puis  le  laisser 
là;  sans  ce  mescontentement  M.  de  Nemours  eust 
couru  grande  fortune.  Quoy  qu'il  en  soit,  Lyon  ne  fut 
pris,  et  ne  se  rendit  que  par  la  paix.  Le  sieur  de  Ta- 
vannes,  de  retour  en  Bourgongne  ,  commence  deux 
citadelles  à  Chalon  et  Mascon ,  villes  pleines  d'Hugue- 
nots, voisines  des  Suisses,  frontières  du  duc  de  Sa- 
voye  j  pour  les  maintenir  en  l'obéissance  du  Roy. 
Ces  citadelles ,  plus  pour  éviter  surprise  que  pour 
extrême  résistance  ,  desseignées  selon  l'argent  qu'on 
peut  lever  d'une  province  en  guerre  civile  sans 
moyens ,  ne  furent  si  parfaictes  qu'il  les  desiroit. 

Pour  commander  à  nos  semblables  qui  ont  autant 
d'esprit,  de  courage  et  de  forces  que  nous ,  il  se  faut 
faire  meilleur,  plus  sage  et  plus  vaillant  qu'eux,  à  ce 
qu'ils  cognoissent  que  meritoirement  la  domination 
appartient  à  ceux  qui  les  surpassent  ;  autrement  il  n'y 
a  raison  qui  acquière  aux  hommes  la  supériorité  des 
hommes:  ce  ne  sont  bestes,  ausquelles  mesme  il  est 
besoin  d'artifices  pour  les  dompter,  de  familiarité, 
douceur,  sévérité.  S'aider  de  l'un  et  de  l'autre  tem- 
pérament est  le  moyen  de  maistriser  les  soldats  :  s'ils 
sont  intéressez  au  gain  et  à  la  perte  du  gênerai ,  To- 
beissance  en  est  plus  facile  \  au  contraire ,  s'ils  co- 
gnoissent qu'ils  n'y  puissent  rien  espérer,  ils  se  ren- 
dent farouchez.  H  se  faut  cognoistre  :  plus  de  foiblesse, 

plus  d'artifices.  Il  y  a  différence  d'estre  gênerai  sous 
un  puissant  Roy  ,  ou  sous  un  petit  souverain  ;  autre 
est  l'obéissance  rendue  à  un  grand  capitaine,  que  celle 
que  l'on  concède  à  celui  que  les  soldats  ne  croyent 
tel;  autre  celle  des  victorieux,  autre  celle  des  infortu- 
nez  dans  les  rebellions.  Le  doux ,  l'aigre ,  le  tempéré 
s'appliquent  selon  le  temps  et  les  événements. 

Les  commandements  d'un  foible  gênerai  de  guerre 
civile  doivent  estre  considérez  et  assistez  de  gardes  ; 
dissimuler  selon  sa  condition,  feindre  ne  voir  ny  oiiir 
beaucoup  de  choses,  non  ce  qui  importe  au  salut  gê- 
nerai ,  qu'il  ne  faut  cacher.  Cent  obeissans  vallent 
mieux  que  mil  dépravez  ;  il  est  mieux  estre  abandonné 
d'une  partie  de  ses  gens ,  qu'estre  desobey  :  c'est  hon- 
neur avec  peu  de  faire  quelque  chose ,  et  honte  avec 
beaucoup  ne  faire  rien.  Les  hommes  comme  les  che- 
vaux veulent  sentir  qui  est  sur  eux  :  s'ils  cognoissent 
de  la  crainte,  ils  deviennent  rebours;  si  par  leur  au- 
dace et  timidité  du  chef  ils  gagnent  un  poinct,  le 
lendemain  ils  en  voudront  un  autre,  jusques  ils  soient 
totalement  débridez,  pour  abandonner,  forcer  ou  tuer 
leur  supérieur,  dans  le  visage  duquel  ils  lisent  la  peur 
et  l'audace,  surquoy  ils  fondent  leur  resolution.  Aux 
premiers  commandements  bien  considérez  il  se  faut 
cognoistre  :  il  vaut  mieux  mourir  une  fois  que  mourir 
tous  les  jours,  et  perdre  l'honneur  et  le  party  auquel 
on  est  :  et  faut  dans  le  milieu  des  régiments  hérissez 
de  piques  courageusement  prendre  les  malfacteurs, 
séditieux,  et  en  faire  le  chastiment  exemplaire  ;  non 
que  je  veuille  conseiller  de  se  précipiter,  mais  bien 
d'y  travailler  par  artifices,  pour  cognoistre  l'heure 
de  diviser  et  ne  se  perdre  sur  le  poinct  du  dessein 

des  révoltez ,  dont  la  cognoissance  aux  advisez  est 
facile,  par  l'observation  des  actions  des  mutins,  armes, 
voix  proférées  et  remuées  egallement  à  mesme  temps  : 
ce  sont  les  signes  du  danger.  Au  contraire,  quand  ils 
se  contrarient  en  confusion  et  ne  sont  bien  unis,  il 
faut  prendre  le  temps ,  les  chastiments  non  si  fré- 
quents qu'ils  désespèrent  les  soldats,  s'examiner  et  ne 
faillir  par  colère,  légèreté  et  faux  rapports,  crainte 
ou  soupçon  mal  pris.  Il  faut  esclaircir  sa  volonté 
promptement,  et  ne  tenir  les  soldats  long  temps  en 
desespoir  de  leur  vie. 

La  sévérité  des  commandements ,  Fausterité  de  la 
campagne  est  mitigée  par  douce  conversation  du  lo- 
gis :  Compagnons  à  la  table  (disent  les  vieux)  et  mais- 
tres  à  cheval  ;  les  commandements  non  si  longs  que 
la  tardiveté  nuise,  ny  si  prompts  et  à  la  volée  qu'ils 
soient  inconsiderez  ,  clairs  ,  non  à  deux  ententes 
ny  subjects  à  double  interprétation.  Si  le  chef  ne  se 
peut  résoudre  de  soy- mesme,  et  qu'il  ait  besoin  de 
conseil ,  qu'il  le  prenne  tel  que  les  soldats  ne  s'en 
apperçoivent  ;  autrement  ils  attribuent  au  conseiller 
l'honneur  qu'ils  doivent  à  leur  chef,  lequel,  cognois- 
sant  son  imperfection,  doit  se  conseiller  à  un  qui  soit 
du  tout  à  luy,  et  qui  ne  luy  puisse  rendre  (  pour  sa 
grandeur)  de  mauvais  offices.  Le  commandement  des 
gentils  -  hommes  est  différent  de  celuy  d«s  soldats  : 
frappez,  injuriez,  ils  perdent  l'honneur,  et  ne  s'y 
faict  bon  fier  après  ;  la  discrétion  est  requise  pour 
tenir  les  ressorts  d'obéissance  :  l'infanterie  au  con- 
traire doit  estre  conduicte  l'espée  à  la  main ,  selon  la 
nécessité.  Les  conseils ,  les  resolutions ,  les  rapports, 
ne  se  doivent  débattre  ny  ouyr  meslez   parmy  k§. 

troupes,  desquelles  en  ceste  action  il  se  faut  esloigner. 
Les  commandements  se  font  aux  expérimentez  ou 
favorits,  autres  par  compliments,  par  acquit,  pour 
obliger,  entretenir,  occuper,  et  quelquefois  par  ven- 
geance et  pour  ruine  de  ceux  qui  les  reçoivent.  Les 
exploits  importans  ne  se  doivent  commettre  qu'aux 
prudens ,  vaillans  et  expérimentez  amis.  Que  si  la 
faveur  et  compliment  force   d'employer  des  jeunes 
hommes  qui  manquent  d'aucunes  des  parties  susdittes, 
ils  se  doivent  faire  assister   par  gens  sages ,   qu  ils 
croyent  et  que  l'on  pense  qu'ils  croiront.   Et  pour 
occuper  ceux  qui  se  plaignent  de  n'estre  employez , 
il  se  présente  plusieurs  commissions  de  leur  portée, 
sans  péril  du  gênerai;  à  un  besoin  il  en  faut  feindre 
de  peu  d'importance  pour  les  contenter.  L'amitié  ne 
doit  varier  le  jugement  des  capitaines,  qui  se  persua- 
dent follement  que  l'expérience  d'aucuns  corresponde 
à  la  faveur  qu'ils  leur  portent. 

Ceux  qui  sont  trop  hazardeux  font  d'aussi  lourdes 
fautes  que  les  timides  :  donner  tous  les  commandemens 
à  un  seul,  parce  qu'il  en  est  digne,  est  mescontenter 
plusieurs;  c'est  trop  espreuver  sa  bonne  fortune,  et 
quelquesfois ,  tel  que  l'on  ne  jugeroit  reiissiroit  aussi 
bien  que  ceux  qui  ont  desja  de  la  réputation,  lesquels 
ayant  beaucoup  acquis,  craignent  de  beaucoup  per- 
dre, se  mesnagent,  esquivent  le  hazard.  Cognoistre  et 
dresser  à  temps  les  jeunes  hommes  affectionnez,  sert 
pour  soulager  les  vieux  ;  employer  des  personnes  de 
marque  en  choses  hazardeuses,  est  dangereux,  leur 
perte  en  offence  plusieurs  et  en  descourage  beaucoup, 
et  s'ils  reiississent  bien,  s'exaltent  trop  au  préjudice 
des  chefs. 

Les  commandements  par  inimitié  sont  autant  d'of^ 
fences  devant  Dieu  ;  c'est  se  venger  de  soy-mesme  : 
que  si  les  hommes  qui  se  perdent  touchent  l'honneur 
du  gênerai,  les  commandements  ne  doivent  estre  si 
hazardeux  que  les  assistans  les  remarquent  infailli- 
blement mortels,  et  qu'au  partir  de  là  ceux  qui  en 
sont  revenus  disent  à  leur  chef,  avec  raison,  qu'il  ne 
leur  commandera  jamais.  Aussi  se  faut-il  garder  de 
jetter  de  l'huile  dans  le  feu,  de  donner  à  un  audacieux 
(  qui  se  voudra  comparer  au  gênerai  et  le  troubler  ) 
commandement  par  lequel  il  puisse  s'accroistre,  ac- 
quérir crédit  et  se  parier  à  son  maistre.  Il  vaut  mieux 
adresser  ces  commissions  à  ses  amis  tres-afFectionnez 
et  asseurez,  lesquels,  par  ingratitude,  ne  tourneront 
l'honneur  acquis  par  le  moyen  du  chef,  contre  luy- 
mesme.  Et  vaut  beaucoup  mieux  que  les  grands  soient 
mal-contens,  que  leur  donner  moyen  d'obtenir  ce  qui 
apporteroit  plus  de  préjudice  que  la  perte  des  enne- 
mis qu'ils  deferoient  n'apporteroit  de  profict. 

Aucuns  demandent  des  commandemens  à  dessein  ; 
il  faut  cognoistre  pourquoy,  s'il  n'y  a  rien  de  caché 
dessous  leur  entreprise.  Plusieurs  jeunes  princes  et 
capitaines  de  chevaux  légers  ne  se  soucieroient  pas 
que  devinst  l'armée,  pourveu  qu'ils  eussent  defaict  dix 
ou  douze  hommes  et  ensanglanté  leurs  espées.  Au 
premier  mouvement  du  commandement,  regardant 
fixement  ceux  qui  les  reçoivent,  au  visage  il  se  cog- 
tioistra  s'ils  sont  disposez  de  l'exécuter,  et  encores  plus 
à  leur  response  et  difficultez  qu'ils  allèguent,  ou  in- 
commoditez  qu'ils  représentent  :  s'il  se  voit  qu'ils  n'y 
vont  gayement  et  franchement,  sans  les  oîFencer 
remettre  ou  changer   de  dessein ,  ou  le   comman- 

der  cou  vertement  à  un  autre,  est  nécessaire;  autre- 
ment l'employé  donnera  un  artifice  et  excuse  pour 
combat. 

Il  y  en  a  d'autres  si  inconsiderez  et  boiiillans, 
qui  reçoivent  tant  de  gloire  de  l'honneur  que  l'on 
leur  fait,  qu'ils  n'entendent  la  moitié  du  commande- 
ment ,  et  s'en  vont  desordonnément  se  perdre.  Plu- 
sieurs ont  tant  de  crainte  et  de  respect  à  ceux  qui  les 
commandent ,  que ,  pour  ne  leur  oser  faire  repeter 
deux  fois  ce  qu'ils  ont  dit,  s'en  vont  sans  estre  ins- 
truicts  ny  sçavoir  la  moitié  de  ce  qu'ils  doivent  faire. 
Aux  premier  et  second  il  faut  dire  deux  et  trois  fois 
une  mesme  chose;  les  faire  respondre ,  parler  et  en- 
tendre s'ils  l'entendent  ;  et  afin  que  le  gênerai  ne 
fust  du  tout  responsable,  il  doit  appeller  quelque 
homme  de  commandement  près  de  soy,  pour  tesmoing 
qu'il  n'aura  tenu  à  bien  ordonner  qu'il  ne  soit  bien 
reiissi. 

La  prudence  peut  prévoir  tous  les  evenemens,  di- 
sant :  Vous  irez,  vous  chargerez,  et  vous  retirerez  en 
cet  ordre ,  par  ce  chemin ,  et  les  conseiller  sur  l'évé- 
nement fortuit.  Ce  n'est  pas  tout  aux  généraux  de  se 
descharger  sur  ce  mot  qu'ils  ont  tant  accoustumé  : 
Vous  estes  capitaine ,  vous  jugerez  bien  ce  que  vous 
devez  faire  :  il  est  bon  de  leur  dire  pour  la  descharge  du 
gênerai  ;  mais  si  ne  faut-il  laisser  de  se  faire  entendre 
une  ou  deux  fois  ,  d'autant  qu'il  participe  plus  à  la 
honte  qu'à  la  gloire  de  ceux  qui  vont  sur  son  com- 
mandement. Et  s'empeschera  le  chef  de  dire  des 
paroles  que  ceux  qui  les  reçoivent  puissent  inter- 
préter à  deux  ententes  ;  autrement  les  commandez 
couvriront  leur   honte  par  l'ambiguité    du  gênerai, 

duquel   les  paroles  doivent  estre  claires  ,  pures  et 
nettes. 

Ce  n'est  pas  tout  après  avoir  commandé  à  un  ca- 
pitaine :  Vous  prendrez  deux  couleuvrines ,  vingt 
hommes  de  chaque  compagnie  de  gens  de  pied,  tant 
de  cavalerie ,  vous  partirez  à  une  telle  heure ,  et  puis 
s'aller  coucher  ;  au  contraire ,  il  faut  que  le  gênerai 
veille  et  envoyé  ses  serviteurs  par  toutes  les  troupes 
sçavoir  s'il  est  obey,  et  ne  reposer  point  qu'il  n'ait 
fait  partir  ce  qu'il  a  ordonné,  à  ce  que  sans  man- 
quement l'entrepreneur  marche  à  la  mesme  heure 
que  luy  sera  esté  ordonné ,  à  laquelle  le  gênerai  se 
doit  treuver ,  ou  un  second  soy-mesme ,  pour  voir 
le  partement  ;  autrement  ce  qu'il  aura  commandé 
se  devoir  faire  le  soir,  nç  se  fera  que  le  lendemain 
matin.  Les  capitaines  ne  veulent  pas  donner  les  sol- 
dats ;  les  gendarmes  sont  allez  aux  vivres,  sont  fa- 
tiguez de  gardes  ;  les  chevaux  de  l'artillerie  sont  lo- 
gez loin  ;  les  munitions  ne  sont  pas  prestes,  tout  va 
en  longueur  et  desordre  sans  le  gênerai.  Cependant 
le  temps  passe,  et  voilà  les  ennemis  advertis  qui  font 
l'entreprise  double.  Et  quelquesfois  ces  longueurs  pro- 
cèdent d'envie  que  l'on  porte  au  chef  employé,  et  bien 
souvent  de  luy-mesme,  qui  essaye  de  rompre  par  re- 
tardement sa  commission  :  le  sage  gênerai,  surveillant 
et  alerte,  pour  ces  petites  difficultez  ne  rompt  pas 
son  dessein. 

Il  y  a  autant  d'affaires  de  recevoir  à  propos  le  com- 
mandement, que  le  donner;  ceux  qui  sont  requis  et 
obtenus  par  importunité,  rendent  responsables  ceux 
qui  les  ont  mandiez  des  événements  fortuits,  mal- 
heureux et  non  préméditez  ;  outre  ce  qu'ils  ne  peuvent 

faire  accorder  leur  requeste  souvent,  qu'en  remplis- 
sant le  chef  et  le  conseil  d'espérance  d'heureux  suc- 
cez ,  lesquels  manquant,  l'on  est  tenu  pour  menteur 
et  venteur  :  et  quand  bien  en  reiissit,  il  n'est  pas  es- 
time', au  respect  des  promesses  et  paroles  que  l'entre- 
preneur est  contrainct  de  proférer  pour  estre  employé'; 
et  s'il  vient  au  bout  de  ce  qu'il  a  promis,  la  moitié 
de  l'honneur  s'en  perd,  n'ayant  fait  que  ce  qu'il  avoit 
dit.  Celuy  qui  désire  d'estre  employé  doit  faire  naistre 
l'occasion  d'ailleurs  par  ses  amis  ou  parens,  ou,  dédui- 
sant l'affaire  aux  conseillers  du  prince,  sans  s'offrir, 
faire  naistre  dans  eux  le  désir  de  l'effect  proposé,  qui 
puis  après  luy  pourra  estre  commis. 

C'est  honneur  d'estre  commandé  ,  ce  qu'advenant , 
il  ne  faut  monstrer  une  extrême  joye,  ains  la  cacher 
au  dedans ,  à  ce  que  l'apparence  du  contentement  ne 
promette  trop  d'exécution,  dont,  reiississant  après  peu 
d'effect ,  il  y  a  perte  de  réputation.  Il  ne  faut  aussi 
paroistre  triste ,  à  ce  que  l'on  ne  croye  qu'il  y  a  man- 
quement de  courage  ;  bonnement  il  n'est  loisible  ny 
honnorable  de  refuser  les  commissions,  bien  que  ruy- 
neuses.  C'est  là  où  les  amis  acquis  servent,  lesquels 
peuvent  destourner,  retarder  les  mauvais  coups  de  ces 
commissions  par  artifices.  De  penser  les  rompre  en 
alléguant  plusieurs  difficultez  ,  elles  nesont  recevables 
de  celuy  qui  est  employé,  et  enflameront  quelquefois 
le  gênerai,  ou  autre,  ou  le  confirmeront  d'avantage 
à  ordonner  pis,  ou  commander  à  un  autre.  Non  que 
je  veuille  dire  qu'il  ne  faille  alléguer  les  difficultez  rai- 
sonnables sans  crainte,  pour  avoir  les  provisions  néces- 
saires, et  n'avoir  honte  de  se  faire  réitérer  l'ordre  que 
l'on  doit  tenir,  et  répliquer,  si  telle  chose  advient,  ce 
24.  23 

qu'il  faudra  faire,  alléguant  tout  ce  qui  peut  succéder 
s'il  est  possible  en  présence  de  gens ,  à  ce  qu'ils  puissent 
tesmoigner ,  s'il  advient  route  ou  defaicte,  que  ça  esté 
en  suivant  Tordre  du  gênerai,  et  non  de  la  faute  de 
celuy  qui  reçoit  le  commandement.  Ne  débattre  pas 
toutes  les  circonstances,  mais  les  principales,  à  ce 
que  la  multitude  de  paroles  et  petites  difficultez  n'em- 
pescbent  de  pourvoir  aux  grandes.  Que  si  l'entreprise 
est  de  long  temps  divulguée,  il  n'en  faut  rien  celer  au 
gênerai,  et  dire  à  un  ou  à  deux  capitaines  de  ses 
amis:  Vous  vous  souviendrez  comme  quoy  je  parts,  et 
de  ce  que  l'on  m'a  dit.  Et  si  apertement  il  y  a  man- 
quement de  ce  que  le  chef  a  ordonné,  il  le  faut  faire 
dire  avant  que  partir,  et  ne  se  contenter  de  ce  mot  si 
commun  :  Vous  sçavez  vostre  mestier.  Il  se  faut  sou- 
venir d'employer  toute  la  diligence  qu'il  se  peut,  ayant 
à  se  garder,  non-seulement  des  ennemis ,  mais  de  la 
tardiveté,  meschanceté  et  feintise  des  capitaines,  sol- 
dats, commissaires  et  thresoriers. 

Eviter  les  commandements  de  David  contre  Urie, 
qui  sont  des  moyens  de  se  défaire  d'un  homme,  ou 
luy  faire  perdre  l'honneur,  ou  esloigner  du  maistre , 
ausquels  il  faut  grande  prudence  pour  les  descouvrir, 
et  encores  plus  pour  les  éviter ,  et  sçavoir  le  sujet 
qu'on  a  donné.  Il  est  au  pouvoir  du  gênerai  d'em- 
ployer et  faire  advertir  sous  main  les  ennemis,  d'en- 
voyer aux  bresches  d'où  l'on  ne  revient  point ,  et 
au  lieu  où  l'on  laisse  l'honneur.  Telles  commissions 
se  peuvent  présenter  et  prévoir  par  Testât  et  depor- 
tement  passé,  et  par  ce  qui  peut  advenir,  cognois- 
sant  la  preud'hommie  du  gênerai  nous-mesmes ,  son 
crédit  et  le  nostre,  si  nous  y  sommes  à  charge,  s'il 


SEIGNEUR  DE  TAVANÎCES.    [iSC^]  355 

nous  soupçonne  ou  envie,  si  nous  possédons  des  es- 
tais, maisons,  femme,  qu'il  puisse  désirera  soy  ou  à 
autre,  ou  que  nos  ennemis  le  possèdent  :  en  ce  cas  il 
est  utile  de  refuser  tout  à  plat  la  commission,  ets'esloi- 
gner,  ou,  faisant  plus  honnestement,  la  recevoir,  et  par 
grande  prudence  et  expérience  l'esquiver;  estant  à  che- 
val, se  destourner  du  chemin  que  le  gênerai  pense  que 
l'on  doit  tenir,  et  au  lieu  de  donner  en  un  costé  donner 
en  un  autre  ,  et  par  un  effect  hazardeux  se  défaire  d'un 
plus  périlleux. 

Les  commandemens,  quand  le  gênerai  est  en  pré- 
sence, en  campagne  ou  aux  assauts,  ne  sont  pas  si 
faciles  à  parer,  il  y  faut  bien  plus  d'artifices;  c'est 
quasi  un  arrest  de  mort  que  l'on  ne  peut  éviter, 
parce  que  mil  et  quelquefois  dix  mil  sont  tesmoins 
de  la  connivence  ou  hardiesse.  Si  est-ce  qu'aucuns 
ont  par  fois  évité  le  danger  en  conservant  leur  hon- 
neur, et  au  lieu  de  charger  par  le  milieu  de  l'es- 
cadron ennemy,  escornoient  sur  la  pointe  gauche, 
qui  est  la  moins  périlleuse,  un  coing,  ou  bien  tour- 
nant chargeoient  par  flanc,  et  si  proche,  qu'ayant  fait 
quelque  peu  d'halte  l'escadron  du  gênerai  approchoit 
pour  les  soustenir  et  en  recevoir  leur  part.  Autres, 
ayant  bon  œil ,  se  sont  sceu  parer  des  flancs  des  bres- 
ches,  choisir  le  temps,  leur  advantage,  et  sont  re- 
venus, contre  l'espoir  de  tous,  sans  estre  blessez, 
mais  si  en  furie  et  si  passionnez,  qu'ils  ont  dit  au 
chef,  ou  à  trois  pas  de  luy,  qu'il  ne  leur  commande- 
roit  jamais;  à  quoy  ils  paroissoient  de  peu  de  courage, 
monstrant  penser  avoir  esté  en  grand  danger  :  il  suffit 
de  réserver  ceste  resolution  en  soy,  et  se  partir  de  là 
quelque  temps  avec  honneur. 

a3^ 

Lever  des  soldats  et  des  imposts  sans  commande- 
ment du  Roy,  est  crime;  se  laisser  tuer  ou  déposer 
de  sa  charge,  c'est  déshonneur;  les  loix  qui  n'aportent 
utilité  ny  seurté  ne  se  doivent  observer  en  la  néces- 
sité :  il  vaut  mieux  respondre  de  sa  faute  au  conseil 
du  Roy,  avec  sa  charge  entière,  que  desnué  d'icelle. 
La  faute  de  n'obeïr  aux  roys  quand  ils  commandent 
de  se  desarmer,  pour  éviter  d'estre  en  danger  d'estre 
assassiné  ou  ruiné  avec  leurs  services,  est  nécessaire: 
souvent  les  roys  ne  sçavent  ny  cognoissent  leurs  af- 
faires ;  il  s'appelle  d'eux  devant  eux  bien  conseillez, 
mieux  advertis,  ou  hors  de  passion  ou  du  conseil  des 
mignons. 

C'est  sacrilège  de  prendre  les  reliques  de  l'Eglise,  et 
pieté  de  s'en  servir  pour  maintenir  la  religion  contre  les 
Turcs  et  hérétiques;  elles  ne  sont  données  pour  les 
saincts  ,  qui  n'en  ont  que  faire  ,  que  pour  l'accroisse- 
ment de  la  foy  et  salut  des  âmes  :  la  permission  du  Pape 
y  est  nécessaire,  et,  à  son  défaut ,  celle  des  ecclésias- 
tiques de  la  province.  C'est  un  trésor  en  reserve  pour 
servir  à  la  defence  de  la  religion. 

Si  la  guerre  est  juste,  les  biens  des  ennemis  ne  se 
doivent  espargner  ;  moins  ils  en  ont ,  moins  ils  en 
font  de  mal.  La  perte  du  bien  perd  le  courage  et  les 
moyens  de  nuire;  ou  la  crainte  de  la  perte  d'iceux 
r'amene  les  ennemis  à  leur  devoir,  ou  ils  n'auront 
moyen  ny  pouvoir  de  se  si  bien  maintenir  au  party 
contraire.  Et  si  à  l'advenir  l'on  prend  le  bien  et  les 
maisons  généralement  de  tous  les  Huguenots  re- 
belles, et  quicelles  soient  rasées  et  possédées,  c'est 
sans  doute  que  ce  sera  leur  ruyne  entière,  et  que 
nul  ne  se  tiendra  avec  eux ,  pour  ne  perdre  son  bien. 

Les  guerres  anciennes  estoient  plus  courtes,  qui  redui- 
soient  les  hommes  en  esclavitude,  confisquoient  et  pre- 
noient  leur  bien  pour  tousjours. 

Il  faut  oster  les  ennemis  de  parmy  les  amis ,  sans 
leur  donner  sauvegarde  ;  y  demeurant ,  ils.  font  pis 
que  ceux  qui  sont  déclarez  ;  divertissent,  corrompent, 
descouragent,  destournent  les  conseils,  les  moyens, 
les  Gommoditez  ,  rendent  les  affaires  difficiles  ; 
prompts  à  tumultes,  sèment  nouveaux  bruicts,  et  eux 
absens  l'on  s'aide  de  leurs  biens  :  la  considération  de 
la  perte  d'iceux ,  la  nécessité  des  femmes ,  enfans 
et  parens ,  les  contraignent  de  retourner  au  juste 
party. 

C'est  aux  roys  et  aux  grandes  puissances  qu'il  ap- 
partient de  mener  le  canon  ;  il  y  a  plus  de  mérite  et 
d'honneur,  estant  incommode' de  munitions,  de  forces, 
de  faire  peu ,  qu'aux  grands  avec  de  grands  moyens 
faire  beaucoup.  Assiéger  villes  sur  les  promesses  des 
provinces  affligées,  est  dangereux;  y  estant,  ils  disent 
que  l'on  y  est  pour  son  propre  péril  et  honneur,  et 
se  mocquent  les  premiers  de  la  honte  reçiie  :  muni- 
tions, argent,  hommes  sont  fournis  en  paroles,  en 
excuses ,  en  papier  ;  moyens  non  recevables  oîi  il  y  va 
de  la  mort  et  de  la  réputation.  C'est  pourquoy,  ou  il 
ne  faut  entreprendre,  ou  faire  marcher  le  tout  ou  du 
moins  les  deux  tiers  devant  soy,  pour  ne  tomber  en 
la  mercy  des  hommes. 

Assiéger  places  ,  l'ennemy  estant  égal  ou  plus 
fort  en  campagne,  est  périlleux.  Le  sieur  de  Tavannes 
dit  s'estre  trouvé  à  la  prise  d'une  ville  en  Piedmont, 
les  ennemis  plus  forts  en  campagne,  laquelle  réussit 
par  supputation  ainsi  :  Nos  garnisons  s'assemblent  à 

telle  heure,  tant  pour  venir  et  aller,  tant  d'heures  pour 
battre,  faire  bresche  et  donner  l'assaut,  en  tant  les  es- 
pions advertiront  nos  ennemis ,  il  faut  tant  de  temps 
pour  les  mettre  ensemble  pour  venir  à  nous ,  qui  ne 
sera  qu'après  l'assaut  donné ,  et  nous  en  seureté  dans 
la  ville  conquise.  Et  dit  que  la  supputation  se  trouva 
vraye  :  les  derniers  rangs  entrans  ,  la  ville  prise,  tour- 
nèrent teste  aux  ennemis  qui  vouloient  la  reprendre 
par  la  mesme  bresche ,  d'où,  ils  furent  contraincts  de 
retourner,  à  leur  honte. 

Je  fis  mesme  supputation  en  Tan  iSgo:  le  Roy  avoit 
assiégé  Paris,  M.  du  Maine  retiré  à  Soissons,  je  parts 
de  Roiian  avec  six  cens  chevaux  et  deux  mil  arquebu- 
siers, trois  pièces  de  batterie  ;  lis  onzelieiies  de  traicte  ; 
assiège  Vernon  ,  où  je  ne  pouvois  demeurer  que  le  len- 
demain sans  estre  combattu ,  qui  estoit  le  temps  que 
le  Roy  mettroit  à  venir  des  fauxbourgs  de  Paris  pour 
le  secours  ;  faute  de  gabions ,  qui  m'estoîent  promis 
par   un  gentilhomme  voisin  ,   je  fus    contrainct  de 
prendre  couvert  d'une    muraille  et  battre  de  loing. 
Le  Roy  et  le  comte  de  Sainct  Paul ,  de  Paris  et  de 
la  rivière  d'Oize  ,  oyent  la  batterie,  viennent  à  moy. 
Sa  Majesté  disant  que  par  ma  diligence  j'avois  porté 
le  canon   en  ma  poche.  Ils   arrivoient  à  tard   sans 
deux    malheurs,  la  faute   de  gabions,  et  que  je  fus 
bruslé  du  feu  qui  se  mit  aux  poudres,  et  la  bresche 
pour  la  batterie,  qui   avoit  esté  contraincte  d' estre 
trop    esloignée ,    ne    fut  raisonnable  :   après  avoir 
faict  donner  un  faux  assaut,  je  levé  le  siège  le  mesme 
jour.  Une  heure  après  arrive  le  comte  de  Sainct  Paul, 
et  partie  de  l'armée  du  Roy;  je  me  retire  devant  eux 
sans  perte  :  leur  honte  estoit  entière  si  j'eusse  pris 

ceste  ville  à  la  teste  de  leur  arme'e ,  par  ma  suppu- 
tation. 

A  ces  entreprises  limite'es  il  faut  cognoistre  les  en- 
droits les  plus  foibles.  S'il  n'y  a  couvert ,  porter  des 
gabions  posez  en  lieu  que  la  contrescarpe  n  em- 
pesclie  de  voir  le  pied  la  muraille ,  qu'il  n'y  ait  caze- 
mattes  dans  le  fosse'  ;  ne  s'abuser  à  battre  des  tours  : 
c'est  à  faire  à  l'assaut  de  perdre  quelques  soldats 
d'avantage.  Quand  je  prins  Blainville ,  j'estois  en 
cette  vieille  erreur  de  battre  les  flancs  ;  je  fis  tirer 
cent  cinquante  coups  de  canons,  sans  effect ,  en  une 
tour  massive  ;  je  laisse  la  tour  pour  battre  le  corps  de 
logis ,  où  j'entray  incontinent.  Telles  entreprises  li- 
mite'es ne  s'exécutent  qu'aux  villes  foibles  ,  peu  mu- 
nies ,  et  bien  considere'es. 

Profitable  est  l'ignorance  du  secret  des  roys  si  on 
n'est  en  extrême  faveur;  leur  légèreté  les  publie 
sans  qu'ils  s'en  souviennent ,  puis  accusent  les  sages 
de  ce  que  les  fols  ont  dit  :  l'on  est  respondant  des 
devinations  par  conjectures  des  mal-contents.  Encores 
est-il  plus  dangereux  de  vouloir  sçavoir  et  deviner  les 
secrets  par  voyes  indii;ectes ,  malgré  les  princes ,  leur 
monstrant  entendre  ce  qu'ils  pensent  :  les  prudens  se 
feignent,  taisent,  dissimulent,  et  se  gouvernent  proche 
d'aucuns  princes  comme  parmy  les  lions. 

Il  y  a  deux  sortes  d'entreprises ,  par,  ou  sans  intel- 
ligence; celle  où  il  n'y  en  a  point,  et  qui  est  faicte 
pour  avoir  bien  recogneu  la  muraille  ou  la  porte  est 
plus  seure,  parce  qu'il  n'y  peut  avoir  trahison,  d'au- 
tant qu'il  ne  se  peut  tirer  seurté  vallable  des  traistres 
par  leurs  femmes  ny  enfans  qu'ils  donnent  en  os- 
tages;  ils  espèrent  par  les  prisonniers  qu'ils  prendront 

enclos  en  l'entreprise  les  r  avoir  :  si  ce  sont  gens  en- 
voyez par  les  entrepreneurs,  et  receuz  des  ennemis, 
c'est  leur  donner  le  moyen  (descouvrant  l'entreprise) 
d'avoir  rescompense  sans  péril.  Il  n'y  a  point  de 
fiance  en  ceux  qui  sont  nécessitez  de  jurer  à  autruy* 
encore  qu'ils  ayent  un  précèdent  serment,  ils  sont  au 
choix  lequel  ils  tiendront.  Les  entreprises  sont  fau- 
tives, les  soldats  les  devinent,  les  femmes,  les  oyseaux, 
la  poussière,  l'heure,  le  jour,  le  bruit,  le  feu  ,  l'eau, 
l'envie,  la  poltronnerie  les  accusent;  infinis  accidents 
impreveuz  surviennent  à  moitié'  et  en  l'exécution.  La 
paix  ne  se  doit  rompre  sous  espérance  de  surprises  : 
les  entreprises  plus  asseurees  sont  d'eslre  le  plus 
fort,  sans  crainte  (l'entreprise  faillie)  d'estre  taillé  en 
pièces;  les  moins  mauvaises  sont  quand  il  n'y  a  que 
nous  qui  les  puisse  dire,  n'en  ayant  parlé  à  per- 
sonne* 

Il  y  a  quelque  seurté  aux  intelligences,  lors  qu'es- 
tant au  pied  de  la  muraille  un  des  gagnez  descend 
de  la  ville ,  et  se  met  entre  les  mains  des  entrepre- 
neurs, avec  sousmission,  s'il  y  a  tromperie,  d'endurer 
la  mort.  J'ay  expérimenté  ces  moyens  en  l'entreprise 
de  Verneiiil,  en  l'an  i^S^^  que  j'estois  gouverneur  de 
Normandie  :  j'eus  intelligence  de  deux  soldats  gagnez 
par  un  qui  avoit  esté  du  party  des  Catholiques  ;  je 
parts  avec  deux  cens  chevaux ,  sans  dire  mon  entre- 
prise à  homme  du  monde,  me  meffiant  de  tous  les 
soldats  que  je  menois,  parce  que  je  n'estois  du  païs. 
Je  leur  fis  faire  quatre  journées  sur  le  chemin  de  Caen, 
et  puis  rebrousser  court  devers  Evreux  et  Mantes,  tant 
pour  oster  cognoissance  aux  ennemis  de  mes  desseins, 
que  pour  empescher  les  miens  de  deviner.  J'arrive  à 

quatre  lieues  de  Verneuil  à  la  nuict  fermant;  consi- 
dérant le  plain  chemin,  je  me  mets  au  trot,  laisse  la 
pluspart  des  miens  derrier,  avec  soixante  maistres.  Je 
mets  pied  à  terre,  résolu  de  ne  donner  point  si  je  ne 
voyois  le  chef  de  l'intelligence,  lequel  se  vint  volon- 
tairement mettre  en  mes  mains  ,  me  donne  asseu- 
rance  sur  sa  vie.  Et  après  je  passe  l'eau  jusques  au 
col ,  donne  en  une  fausse  porte  qui  m'est  ouverte  par 
deux  de  l'intelligence;  je  me  rends  maistre  du  chas- 
teau  et  du  gouverneur;  tous  les  miens  ensemble,  je 
ne  me  treuve  accompagné  que  de  cent  cinquante. 
Dans  la  ville  estoit  Morinville  ,  de  la  maison  de 
Dreux,  cousin  du  Roy,  avec  trois  compagnies  de  che- 
vaux légers  montans  à  deux  cens  cinquante  chevaux 
et  trois  cens  arquebusiers,  assistez  du  peuple,  qui 
nous  estoit  en  partie  contraire.  Une  grosse  et  grande 
tour  forte,  bastie  par  César,  tenoit  contre  nous,  et 
estoit  construicte  devant  le  pont  du  chasteau ,  et  em- 
peschoit  nostre  entrée  à  la  ville.  Je  me  jugeay  perdu 
si  je  m'en  rendois  maistre,  resouls  dem'ensevelir  dans 
le  milieu  de  la  ville,  faits  sortir  quinze  hommes,  des- 
quels le  capitaine  fut  tué  à  mes  pieds.  Voyant  la 
grande  résistance  de  dedans  la  ville,  je  r'enforce  la 
teste  de  cinquante  cuiraces,  et  i^etins  le  reste  par  force 
près  de  moy,  prévoyant  ce  qui  advint  :  je  ne  fus  pas 
trompé  en  mon  opinion.  Apres  avoir  fait  deux  cens 
pas  dans  la  ville  ,  toutes  ces  compagnies  de  cavale- 
i^ie  ,  assistez  de  gens  de  pied,  Morinville  à  la  teste, 
vindrent  à  la  charge  dans  la  place,  et  renversèrent  les 
cinquante  que  j'avois  mis  devant.  Ils  me  treuverent 
en  bon  ordre,  tellement  que  je  les  soustins  :  et  après 
que  Morinville  eut  une  arquebuzade  dans  le  visage, 

et  nous  les  chargeant  vivement,  Testonnement  se  met 
parmy  eux ,  et  les  tournasmes  en  fuite  ;  si  bien  qu'il 
se  peut  dire  que  huict  vingts  hommes  en  deffirent  six 
cens.  Morinville  meurt  tost  après  de  ce  coup;  plu- 
sieurs de  ses  capitaines  y  furent  tuez  ;  trois  cornettes 
de  cavalerie  et  trois  enseignes  de  gens  de  pieds  furent 
gagnées  :  si  je  me  fusse  refroidy  sur  les  paroles  des 
miens ,  je  m'en  fusse  retourné  cinq  ou  six  fois  en 
chemin. 

Ce  mot  est  bien  dit,  que  les  paroles  du  soir  ne  res- 
semblent à  celles  du  matin  :  le  travail  de  la  nuict, 
des  armes,  la  lassitude ,  affoiblit  le  cœur,  et  fait  chan- 
ger la  resolution  du  soir  prise  après  souper,  que  le 
repos  et  les  viandes  avoient  eschauffé  les  soldats;  et 
ne  faut  jamais  le  matin  mettre  au  conseil  le  com- 
bat, ains  faut  suivre  les  délibérations  du  soir,  sans 
s  en  laisser  divertir,  principalement  n'estant  rien  sur- 
venu de  nouveau  ,  et  dire  :  Puisque  j'ay  résolu  ceste 
entreprise,  je  toucheray  les  murailles.  Le  chef  doit 
estre  au  pied  de  l'eschelle  aux  entreprises,  doit  char- 
ger des  premiers, avec  considération  en  campagne,  ou 
rien  ne  réussit. 

L'envie,  l'ambition,  révoquent  par  faveur  ou  ca- 
lomnies les  généraux  d'armées ,  au  péril  et  dommage 
des  roys.  Celuy  qui  se  sent  préparer  un  successeur 
ne  fait  plus  rien  qui  vaille  ;  il  souhaitte  de  préparer  la 
confusion,  pour  faire  cognoistre  la  différence  de  luy 
et  de  celuy  qui  entre  en  sa  charge,  et  par  mesme 
moyen  se  vanger  de  son  maistre  qui  le  destitue.  Si 
ces  revocations  et  changements  sont  nécessaires ,  ils 
doivent  estre  à  l'improviste ,  et  sans  donner  temps  de 
mal  faire.  Les  roys  (plus  su])jets  que  les  republiques 

à  ces  fautes  )  se  laissent  transporter  par  ceux  qui  ne 
se  soucient  du  bien  de  leurs  afîaires,  pourveu  que 
celuy  qui  les  manie  soit  de  leur  faction,  quelque  sot 
ou  inexpérimenté'  qu'il  soit  ;  et  souvent  ces  change- 
mens  adviennent  par  le  conseil  des  mignons,  lon- 
gues robes  et  secrétaires ,  desquels  il  se  faut  donner 
garde. 

Les  citadelles  nuisent  ou  profitent,  selon  la  diffé- 
rence des  révoltes;  elles  sont  nécessaires  pour  repri- 
mer les  populaires ,  et  nuisibles  aux  rebellions  des  no- 
bles :   un   se  gagne   mieux   que  mil.  Les  citadelles 
d'Orléans,  de  Lyon,  chasteau  de  Dijon,  causèrent  la 
révolte  des  villes  ;  en  Tan  i588,  la  citadelle  de  Mets, 
Angoulesme,  chasteau  de  Bourdeaux  les  conservèrent 
pour  le   Roy.  Ce  qui  s'en  peut  définir  est  que  les 
couteaux  entre  les  mains  des  furieux  sont  mortels, 
entre  celles  des  sages  profitables.  Les  citadelles  sont 
bonnes  possédées  de  gens  fidelles,  mauvaises  au  con- 
traire sous  un  roy  qui  veut  laisser  un  successeur  pu- 
pile,  pour  lequel  mieux  seroit  de  n'avoir  citadelles, 
mesmes  en  ce  temps  que  les  villes  ont  expérimenté  ne 
se  pouvoir  mettre  en  republique,  pour  la  multitude 
de  noblesse ,  et  que  le  gros  de  l'Estat  y  répugne ,  qui 
se  portera  tousjours  au  Pxoy,  estant  la  généralité  en- 
nemie de  la  dissipation  pour  Finterest  particulier.  Si 
au  contraire  la   couronne   doit   estre    disputée  par 
gens  puissans ,  et  que  le  pupil  manque  de  force ,  les 
citadelles   sont  nécessaires  aux  roys,  lesquelles   ils 
doivent  mettre  entre  les  mains   de  gens  fidelles,  pa- 
rens,  obligez  et  affectionnez  du  pupile,  principale- 
ment en  cinq  ou  six  endroits  qui  sont  les  portes  de  la 
France  :  Mets,  Maisieres,  Amiens  ou  Abeville,  Ca- 

lais,  Diepe,  le  Havre,  Qaillebeuf,  Sainct  Malo,  Nan- 
tes, Bouideaux,  Broûages,  Bayonne,  Narbonne,  Ai- 
guemortes,  Antibes,  Gap,  Grenoble,  Lyon,  Chalôn, 
Auxonne,  Langies,  et  Chaumont.  Et  quiconque  tien- 
droit  ces  places  susmentionne'es ,  la  pîuspart  situées 
sur  les  grandes  rivières  qui  sont  les  portes  de  France, 
il  possederoit  ce  ro3'^aume  facilement  ;  et  les  roys 
doivent  empesclier  leurs  favoris  d'avoir  ces  places , 
estant  soupçonneux  qu'ils  ne  prétendent  à  FEstat. 

Les  rebelles  estans  à  Orléans,  leurs  colères  et  es- 
pérances refroidies,  les  meseontentemens  anciens  com- 
parez aux  présents,  le  péril,  travail,  perte  de  bien, 
tombent  en  leur  considération  ;  la  B^oyne,  n'escrivant 
plus  à  ceux  qu'elle  avoit  mis  en  ce  party,  agite  diver- 
sement les  esprits  des  Huguenots  et  de  leurs  partisans: 
plusieurs  en  eussent  voulu  estre  dehors,  aucuns  s'en 
retirent,  les  autres  y  demeurent  pour  le  danger  et 
lionte  d'en  sartir.  Les  timides  couvrent  leur  crainte  de 
la  perte  de  leurs  biens ,  allèguent  l'obéissance  qu'on 
doit  aux  roys ,  et  disputent  s'il  est  licite  de  planter  la 
religion  par  armes,  comme  si  leur  délibération  estoit 
en  son  entier,  et  qu'ils  n'eussent  desja  pris  les  armes. 
Ceux  qui  n'osent  parler  ouvertement  mescontentent 
leurs  compagnons  par  discours,  source  de  tumultes. 

L'Admirai  et  prince  de  Condé  prindrent  un  sage 
et  prompt  expédient;  retiennent  les  affectionnez  près 
d'eux ,  se  mettent  sur  la  défensive  en  attendant  leurs 
estrangers,  et  envoyent  les  mal-contens  faire  guerre 
pre's  de  chez  eux,  lesquels  ,  n'estant practiquez ,  firent 
mieux  qu'ils  ne  pensoient,  aucuns  pour  leur  conser- 
vation ,  autres  en  espérance  d'establir  des  tetrar- 
chies ,  et  infinis  pour  saccager.  Plusieurs  combats  ad- 

viennent  en  différents  evenemens  aux  provinces  de 
Guienne,  Normandie,  Languedoc,  Dauphiné  et  Pro- 
vence, où  s'exercent  les  meurtres,  sacrilèges  et  as- 
sassinats énormes  ;  les  prétextes  couvrent  les  passions 
et  mescliancetez  des  Français ,  les  Catholiques  for- 
tifiez de  lettres  patentes  du  Roy,  et  les  Huguenots 
des  secrettes  delaRoyne,  dont  l'inexpérience  ne  peut 
empesclier  que  M.  de  Montpensier  ne  remette  Blois, 
Amboise,  Poictiers,  et  plusieurs  autres  villes  en  l'o- 
beïssance  du  Roy,  u'estans  encor  les  peuples  rebelles 
aguerris. 

Tous  cliangemens  s«  treuvent  estranges;  changer 
de  party  est  dangereux  ;  le  péril  paroist  plus  grand 
lors  qu'il  est  sans  remède  :  soupçon ,  regrets ,  souhait 
de  mort  le  suivent.  Il  ne  se  doit  sortir  facilement  de 
l'obéissance  des  supérieurs,  mais  une  fois  dehors  , 
plustost  mourir  qu'y  retourner,  ny  par  passion,  con- 
seil des  parens ,  amour  d'amis  ny  vengeance;  autre- 
ment faut  se  résoudre  d'estre  mocqué,  injurié,  sans  cré- 
dit, esclave,  sans  honneur,  monstre  au  doigt  :  gouttes, 
coliques,  ne  sont  telles  douleurs  qu'un  esprit  affligé 
de  ce  changement.  C'est  se  venger  de  soy-mesme  de 
laisser  son  maistre  ;  l'on  est  mieux  misérable  avec 
honneur  en  son  party,  que  riche  honteux  en  un  nou- 
veau. Si  nous  changeons  de  party  pour  les  biens , 
l'honneur  seul  enrichit  ;  si  pour  des  souverainetez , 
tout  y  est  contraire,  le  chef  de  party  a  ce  but  mesme, 
et  devient  ennemy  plus  que  les  ennemis,  s'il  cog- 
noist  que  l'on  aspire  à  la  domination  :  si  c'est  pour 
la  reformation  de  l'Estat ,  les  princes  n'en  sont  ja- 
mais gueres  auteurs,  et  les  peuples  une  fois  des- 
bridez   changent  le   gouvernement    contre   nos  vo- 

lontez  -,  si  par  vengeance  ou  mescontentement ,  c'est 
perdre  la  santé  du  corps  pour  effacer  une  tache  du 
visage.  Quelle  lettre ,  quelle  seureté  qu'en  un  autre 
party  on  ne  soit  plus  mal  content  ?  la  vengeance ,  la 
colère  sans  profit  est  dommageable ,  indigne  des  bons 
esprits.  Si  par  ambition  l'on  sort  du  party  où  l'on 
est  ïiay,  c'est  vanité'  ;  le  juste  ne  manque  de  charges , 
qui  sont  possédées  avec  d'autant  plus  d'authorité 
que  le  party  est  plus  licite.  Ceux  qui  se  veulent  faire 
roys ,  ue  sont  pour  leurs  serviteurs  plus  que  les  roys  , 
et  les  craignent  comme  iceux. 

Le  chef  de  parti  doit  se  sentir  le  courage ,  l'enten- 
dement, la  valeur,  les  moyens  pardessus  tous  autres, 
résolu  à  tous  périls,  trahisons,  tromperies,  mutine- 
ries, inconveniens ,   privation   d'authorité,   perte   de 
commandement  et  de  puissance  sur  ses  propres  soldats 
et  subjets  :  se  propose  d'estre  abandonné,  mourir  et 
tout  perdre,  pour  mespriser  sa  vie,  et  s'hazarder  à  tous 
accidens  à  la  nécessité  ;  s'il  arrive  mieux ,  le  prendre 
sans  se  l'estre  promis,  estre  tousjours  préparé  à  la  mort. 
Ce  qui  fait  reiissir  les  généreux  desseins ,  c'est  en  effect 
par  ambition  ne  vouloir  céder  à  un  pour  servir  à  tous. 
La  nécessité,  les  capitaines,  les  soldats  commandent 
aux  chefs  de  parti,  les  menassent  ouvertement,  se- 
crettement,  procurent  souvent  leur  ruine  pour  leur 
salut  et  profit. 

Dangereux  prétexte  de  la  religion ,  dont  se  servent 
les  meschans!  les  volleurs  et  assassinateurs,  qui  entre- 
prennent sur  le  corps,  sont  meilleurs  que  les  ambi- 
tieux ,  qui  se  servent  de  la  religion  pour  s'agrandir  : 
ces  premiers  ne  tuent  que  ce  qui  doit  mourir,  les  der- 
niers tuent  les  âmes  éternelles. 

Les  remèdes  pour  maintenir  et  accroistre  la  religion 
catholique  sont  les  jeusnes,  aumosnes  et  œuvres  pieu- 
ses ,  qui  divertissent  l'ire  de  Dieu ,  qui  est  assez  puissant 
pour  maintenir  sa  cause.  A  un  instant  il  peut  porter  la 
chrestienté  en  Turquie  :  le  christianisme  est  contraire 
à  la  violence,  au  meurtre,   et  est  plein  d'obeïssanca 
envers  les  supérieurs,  ordonne  de  patir,  souffrir,  por- 
ter la  croix  ;  les  bonnes  religions  se  maintiennent,  les 
mauvaises  se  ruinent,  et  est  plus  besoin  de  larmes  que 
d'armes.  L'objection  de  ceux  qui  les  prenent  est  que 
les  bonnes  œuvres  sont  nécessaires ,  qu'il  n'en  est  point 
de  meilleures  qu'opprimer  les  ennemis  de  nostre  Sei- 
gneur, qui  se  qualifie  Dieu  des  batailles,  qui  nous  a 
donné  nostre  libéral  arbitre  :  il  ne  veut  parler  aux  hu- 
mains par  les  portes  du  ciel  ouvertes,  ne  faict  miracles 
évidents,  s'ayde  des  secondes  causes,  des  hommes  con- 
tre les  hommes.  C'est  à  luy  que  sont  nos  consciences, 
il  les  touche,  les  enflame  contre  les  roys  hérétiques. 
Que  s'ils  sont  seigneurs  des  corps,  ils  ne  le  sont  des 
âmes  :  rendez  à  César  ce  qui  est  à  César ,  se  peut  en- 
tendre de  son  image,  non  du  tribut  :  les  apostres,  les 
prophètes,  presclians  la  révérence  des  magistrats,  ont 
plustost  esleu  la  mort   que  de  leur  obeïr  contre  les 
consciences  :  combien  de  bruslez  du  temps  des  persé- 
cutions, que  s'ils  eussent  peu,  comme  les  enfans  d'Is- 
raël, passer  la  mer  rouge  en  armes,  se  retirans  avec 
icelles  l'eussent  évitée!  Il  est  juste  de  se  maintenir  en 
sa  religion  contre  un  roy  hérétique,  injuste  de  prendre 
les  armes  contre  les  magistrats  pour  une  religion  nou- 
velle; nos  consciences,  nos  intentions  nous  jugent,  et 
Dieu  par  les  evenemens.Nous  avions  toutes  les  bonnes 
armes  et  conseil  de  l'Euiope,  le  Pape,  le  roy  d'Espa- 

gne,  ritalle,  les  trois  quarts  de  France  pour  la  Ligue; 
il  nous  sembloit,  et  le  publiions,  que  nos  armes  main- 
teuoient  la  religion  catholique  avec  apparence,  puis- 
que nous  avions  un  roy  hérétique.  Dieu  monstre  sou- 
dainement qu'il  n'avoit  que  faire  de  nos  forces  pour 
garder  sa  religion,  nous  met  en  pareille  confusion  que 
Ja  tour  de  Babel ,  d'un  hérétique  en  fait  un  roy  catho- 
lique, monstre  que  tout  dépend  de  luy  ;  les  mal  con- 
seillez ,  les  foibles  ont  suppedité  les  habiles  et  les  forts. 
Dieu  met  la  defence  de  sa  religion  entre  les  mains  de 
ses  plus  grands  ennemis,  qui  ne  se  doivent  glorifier  de 
leurs  heureux  progrez,  lesquels  doivent  estre  attribuez 
aux  péchez  et  ambition  des  ligueurs. 

Les  Huguenots  en  l'an  iSS^,  temps  auquelMM.de 
Lorraine  prindrent  les  armes  pour  les  Catholiques, 
proposèrent  par  La  Noue  de  ne  parler  de  la  religion, 
et  de  prendre  le  prétexte  de  la  reformation  de  l'Estat 
et  du  bien  public,  contre  les  mignons  du  Roy  :  promet 
que  les  Huguenots  se  joindroient  avec  MM.  de  Lor- 
raine, et  se  declareroient  contre  le  roy  Henry  IIL 
M.  de  Guise,  intelligentdu  Pape  et  du  roy  d'Espagne, 
refuse  leur  association ,  s'arreste  à  la  defence  de  la  re- 
ligion, pour  la  manutention  de  laquelle  il  force  le  Roy 
à  la  guerre  contre  les  Huguenots,  qui  en  effet  désirent 
la  dissipation  de  l'Estat,  prévoyant  qu'un  roy  catho- 
lique et  paisible  leur  lèvera  l'authoritë,  et  fera  payer 
des  subsides  et  nouveaux  imposts,  dequoy  ils  sont 
exempts ,  et  n'en  payent  qu'à  leur  volonté.  Leur  désir 
a  esté  (comme  il  est  encor)  d'establir  Testât  populaire, 
en  ce  temps  principalement,  et  plus  que  jamais,  que 
la  supériorité  de  leur  party  est  entre  les  mains  des 
bourgeois  des  villes.  Aussi  M.  de  Guise  eut  bon  nez, 

coefnoissaiît  la  différence  qu'il  y  a  de  la  guerre  de  re- 
ligion à  celle  de  reformation ,  et  combien  davantage  à 
celle  qui  touche  les  âmes  et  les  corps,  en  comparaison 
de  celle  qui  n  est  que  pour  l'interest  des  l)iens  et  de  la 
police ,  lesquels  sont  aisez  à  contenter  et  dissiper  par 
les  souverains.  De  plus  les  doublons  d'Espagne  y  es- 
toient  joincts,  voulant  par  ce  moyen  de  religion  le 
roy  Catholique  obtenir  la  supériorité  et  domination  sur. 
tous  les  autres  puissans. 

Les  gentils-hommes  ne  doivent  estre  forcez  de  de^ 
meurer  aux  armées ,  qui  n'en  veut  estre  mal  servy  ; 
«ne  fois  contraints,  ils  n'y  retournent  plus  :  la  volonté 
de  se  desbander  est  contagieuse  et  débordée,  qui  ne  se 
guérit  qxie  mal-aisément.  Celuy  qui  a  honte  de  s'en 
aller  seul  mescontente  et  desbauche  les  autres,  pour 
participer  et  diminuer  la  honte  de  sa  retraicte.  C'est 
pourquoy  les  compagnies  composées  de  soldats  se 
maintiennent  mieux  que  celles  des  gentils^-hommes,  ré- 
voquez par  leurs  passe-temps  et  leurs  biens  chez  eux. 
L'inconstance  française  veut  la  guerre ,  soudain  le  re- 
pos ,  auquel  se  f&schant  incontinent ,  désire  de  retour- 
ner au  camp  ;  fait  plier  à  leur  humeur,  y  disposer  la 
forme  de  la  guerre,  et  la  faire  par  boutades,  selon 
l^urs  inclinations.  Il  vaut  mieux  qu'ils  s'en  allent  avec 
congé  que  sans  icelqy ,  autrement  sont  autant  d'enne- 
mis et  de  mal  affectionnez ,  qui  ont  honte  de  retour- 
ner pour  estre  partis  sans  licence  :  leurs  pensées ,  leurs 
mescontentements  doivent  estre  prévenus  par  discours, 
par  liberalitez ,  au  moindre  signe  que  les  généraux  en 
ont,  sans  attendre  qu'ils  se  débandent  par  desborde- 
ment;  et  considérer  la  source  de  la  maladie,  pour  y 
appliquer  les  remèdes  j  gagner  ou  menacer  le  particu* 
24 .  ^4 

lier  qui  commence  ces  mauvaises  practiques ,  le  con- 
tenter ou  l'en  envoyer  secrettement. 

Il  est  dangereux  de  traicter  avec  un  chef  de  party, 
soit  pour  se  mettre  de  son  costé,  ou  pour  se  rendre  à 
condition  :  donnant  son  corps,  vSes  armes  et  ce  qu'on 
possède,  semble  qu'il  n'y  a  plus  de  reserve,  qu'il  est 
à  l'option  du  prince ,  ayant  la  personne  et  ce  qu'il 
pretendoit,  de  tenir  parole  ou  non,  et  d'interpréter 
ses  promesses  selon  sa  mauvaise  intention  ;  coustumie- 
rement  les  grands  les  donnent  à  deux  ententes.  Il  y 
a  trois  sortes  de  traictez ,  pour  prendre  party  avec  les 
princes  :  se  remettre  du  tout  à  leur  volonté,  sur  leurs 
promesses  verbales,  ou  les  obliger  par  escrit,  ou  pren- 
dre des  places  fortes  d'eux ,  desquelles  il  faut  estre  saisi 
avant  que  mettre  son  corps  en  leur  puissance,  et  s'en 
tenir  loin  après  :  le  premier  est  le  moins  dangereux  et 
le  plus  infructueux.  Ceux  qui  traictent  sur  la  parole 
doivent  croire  avoir  en  leurs  personnes  chose  pour  se 
rendre  nécessaire  et  utile  après  le  traicté,  en  valeur  ou 
en  entendemenl ,  non  par  les  troupes  qu'ils  amènent, 
ny  par  les  places  qu'ils  apportent,  et  moins  par  ser- 
vices faicts  à  leur  advenement;  cela  sert  de  peu,  les 
troupes  leur  seront  gagnées ,  les  places  ostées  et  le  ser- 
vice oublié.  Les  promesses  par  escrit  ne  sont  guieres 
de  plus  grande  seurlé  que  les  paroles,  et  sont  plus 
périlleuses,    d'autant  que   les  princes  ne  les   tenant 
point,  c'est  se  mettre  en  leur  inimitié  et  dangereux  de 
les  monstrer;  les  princes  ne  treuvent  que  trop  d'excu- 
ses pour  couvrir  leur  perfidie,  et  d'accusations  fausses. 
Pour  le  troisième ,  qui  est  de  recevoir  des  forteresses 
des  chefs  de  parti ,  les  remplir  de  soldats  qui  ne  dépen- 
dent d'eux,  c'est  leur  faire  cognoistre  que  ceux  qui 

les  tiennent  estant  morts,  ils  sont  en  danger  de  perdre 
les  places,  et  que  mesmes  ils  n'y  entreroient  les  plus 
forts;  ce  qui  est  périlleux,  parce  que,  s'ils  peuvent,  ils 
y  entreprendront  estant  chefs  de  party  :  il  leur  est  aisé 
de  gagner  les  capitaines,  lieutenans  et  soldats,  et  se 
peut  asseurer  celuy  qui  traictera  ainsi  de  n'estre 
agrandy  de  plus  d'autorité  ny  de  places  que  de  celles 
qu'il  tiendroit. 

Nul  ne  peut  escrire  de  ces  traictez  mieux  que  moy, 
pour  avoir  plusieurs  promesses  des  roys  et  des  princes, 
si  expresses  qu'il  sembloit  qu'ils  n'y  pouvoient  man- 
quer avec  leur  honneur,  lesquelles  ils  n'ont  observées. 
J'ay  expérimenté  les  autres  façons  de  traictez,  et  suis 
esté  trompé,  non  par  faute  de  prévoyance,  mais  par 
le  manquement  absolu  des  grands.  Je  concluds  que 
le  meilleur  traicté  est  de  prendre  des  promesses  des 
princes  par  escrit,  et  aussi  tost  qu'on  s'est  mis  avec 
eux ,  les  leur  rendre ,  avec  déclaration  de  n'en  vouloir 
rien  prétendre  que  ce  qu'il  leur  plaira ,  et  ne  les 
gehenner  par  leurs  promesses.  S'il  se  reçoit  des  places 
d'eux,  ne  cesser  qu'on  ne  leur  ait  rendues,  ou  qu'ils  ne 
s'y  soient  veu  les  plus  forts,  pour  oster  tout  soupçon, 
et  monstrer  qu'on  ne  veut  subsister  que  par  eux.  C'est 
chose  fascheuse  de  servir  en  meffiance  ;  que  s'il  faut 
prendre  des  places,  se  tenir  fort  contre  ceux  qui 
les  donnent.  C'est  le  mieux  de  faire  la  guerre  sans 
en  bouger ,  et  dans  les  provinces  ne  voir  jamais  les 
princes ,  ny  se  treuver  en  lieu  là  où  ils  soient  les 
plus  forts  ;  ce  qui  ne  se  peut  pour  un  long-temps 
sans  s'oster  du  party.  Considérant  la  fin ,  il  faut  avoir 
autre  dessein  ,  ou  de  se  faire  chef  de  party  soy- 
mesme,  ou  de  sortir  de  la  faction  ,  parce  que   les 

princes  ne  pardonnent  jamais  cette  apparence  de  mef- 
fiance,  et  ainsi  qu'ils  font  courre  fortune  à  qui  ils 
promettent,  ils  n'en  sont  exemps.  Les  gens  de  cou- 
rage, se  voyans  trompez,  ordinairement  les  quittent, 
changent  de  party,  et  quelquefois  entreprennent  sur 
eux  à  la  ruine  de  la  faction,  tournent  contre  eux  et 
les  villes  et  les  armes.  Il  n'y  a  rien  de  si  facile  qu'une 
entreprise  sur  un  gênerai  d'armée,  qui  est  forcé 
d'estre  en  tous  lieux  avec  peu  de  compagnie. 

Meritoirement  les  princes  sont  trompez ,  qui  sont 
accoustumez  tromper  les  autres  :  ont-ils  plus  de  droit 
de  piper  leurs  inférieurs,  leurs  soldats  et  subjects, 
qu'iceux  de  les  circonvenir  ?  La  force  et  le  pouvoir 
estant  aux  princes ,  ils  doivent  estre  plus  observateurs 
de  la  foy  que  les  inférieurs  j  manquans  de  promesse  , 
ils  devroient  remettre  les  choses  au  mesme  estât  (s'il 
se  pouvoit)  qu'elles  estoient  quand  ils  s'obligèrent; 
s'ils  ne  le  peuvent,   qu'ils  tiennent  parole.  Mais  au 
contraire,  ils  recherchent  souvent  que  les  offencez  de 
leur  foy  violée  disent  des  paroles  et  fassent  des  dé- 
monstrations ,  sur  lesquelles  les  princes  prennent  oc- 
casion de  leur  davantage  manquer  de  parole  :  c'est 
un  artifice  meschant.  Ceux  ausquels  ils  ont  promis 
sont  excusables   de  se   plaindre  ,  ayans  perdu  leur 
bon  heur  et  leur  fortune,  pour  accroistre  celle  des 
roys  :  heureux  qui  se  passe  de  se  fier  en  leurs  pro- 
messes ,  soit  en  capitulant  ou  se  mettant  à  leur  ser- 
vice !  Si  elles  ne  sont  promptement  acquitées ,  il  ne 
faut  faire  cas  d'icelles,  sinon  pour  s'en  servir  par  ma- 
nière d'acquit ,  et  avec  la  resolution  qu'elles  ne  doi- 
vent estre  mises  en  compte  des  clauses  favorables  du 
traicté. 

Les  princes  qui  veulent  gagner  les  hommes  et  les 
places ,  doivent  prendre  garde  que  ceux  avec  lesquels 
ils  traictent  ne  reçoivent  mescontentement  avant  qu'ils 
ayent  ce  qu'ils  prétendent  d'iceux;  autrement  il  en 
advient  comme  au  roy  Loys  onziesme,  lequel  mes- 
contentant  le  prince  d'Orange  sur  le  Iraicté,  perdit 
le  comté  de  Bourgongne  ,  et  faillit  à  en  faire  de 
mesme  du  duché.  M.  du  Maine  me  promit  sa  lieu- 
tenance  générale  incontinent  après  les  armes  prises; 
à  l'instant  qu'elles  se  lèvent  il  treuve  moyen  de  r'a- 
voir  sa  promesse,  effaça  le  mot  d'incontinent;  dequoy 
offencé,  et  croyant  que,  ce  mot  osté,  il  vouloit  manquer 
à  sa  parole,  faillit  par  desespoir  à  nous  perdre  tous, 
et  me  retire  mal  content  dans  mes  places ,  d'oîi  il  fallut 
beaucoup  d'artifices  pour  me  faire  r'entrer  au  party. 

Les  sages  roys  ne  permettent  de  vendre  les  gouver- 
nements des  places,  ny  les  charges  et  eslats;  le  ven- 
deur et  Fachepteur  ont  souvent  mauvaise  intention, 
Tua  de  se  retirer,  l'autre  de  s'en  prévaloir  contre  le 
prince,  auquel  il  ne  se  sent  obligé.  La  place,  la  charge 
acheptée  de  leurs  deniers,  semble  estre  à  eux,  et  qu'ils 
en  peuvent  disposer  pour  prendre  tel  party  qu'ils  choi- 
siront. Bien  peuvent  les  princes  donner  l'argent  pour 
faire  les  achapts  secrettement,  s'ils  ne  se  tiennent  as- 
seurez  de  ceux  qui  les  possèdent.  Le  roy  Henry  III 
permettoit  la  vente  des  capitaineries;  j'ay  veu  propo- 
ser d'en  achepter  huict  ou  dix ,  pour  faire  un  party 
dans  son  Estât.  Les  achepteurs  semblent ,  sans  charge 
de  conscience,  pouvoir  desrober les  payes  des  soldats, 
et  exiger  sur  le  peuple  et  sur  les  marchans ,  pour 
retirer  l'interest  de  leur  argent  ;  et  les  officiers  de  ju- 
dicature,  des  finances,  par  là  se  licen tient  et  se  cor- 

rompent.  Jamais  ne  se  vit  ny  se  verra  les  honneurs,  les 
charges,  les  places  tellement  en  vente  que  mainte- 
nant, estant  du  tout  impossible  d'en  avoir  qu'à  prix 
d'argent  excessif:  si  celles  qui  estoient  les  marques 
honnorables  des  personnes  généreuses  qui  av oient  es- 
panché  leur  sang,  leur  bien,  leur  travail  en  effects 
tres-signalez  pour  les  obtenir,  sont  maintenant  don- 
nées à  gens  sans  mérite,  qui  ne  firent  jamais  aucune 
preuve  d'eux  ny  service  ,  comment  est-ce  que  les 
valeureux  en  feront  cas  ?  Quelle  pitié'  à  ceux  d'il- 
lustre extraction  et  de  bon  courage ,  de  ne  pouvoir 
entrer  en  aucune  dignité  qu'à  prix  excessif,  et  que 
maintenant  l'honneur  soit  entièrement  perdu  en 
Fj  ance  ! 

Thurin  et  trois  autres  places  (0  sont  rendues  au 
duc  de  Savoy e  ,  qui  promet  secours  à  MM.  de  Guise, 
et  d'austre  costé  asseure  secrettement  la  Royne,  par 
sa  femme,  de  favoriser  les  Huguenots;  reste  Saluées, 
Pignerol ,  Savilian ,  et  quelques  autres  petites  places 
au  Boy.  Le  sieur  de  Bourdillon  de  gouverneur  est  fait 
mareschal  de  France  pour  consentir  cette  reddition. 
M.  le  prince  de  Condé,  trop  fort  pour  tenir  seule- 
ment Orléans ,  et  trop  foible  pour  se  mettre  en  cam- 
pagne, avoit  pourveu  au  mescontentement  des  siens, 
les  séparant  en  diverses  provinces;  avoit  envoyé  le 
sieur  d'Andelot  en  Allemagne,  et  Briquemaut  en  An- 
gleterre. Le  premier  obtint  des  reistres,  pour  la  crainte 

(^  Thurin  et  trois  autres  places  :  ces  trois  autres  places  furent 
Quiers,  Chivas  et  Villeneuve  d'Asti.  Bourdillon,  loin  de  consentir  à 
cet  accord,  avoit  protesté  contre.  S'il  fut  maréchal  de  France  à  son 
retour,  c'est  qu'ordinairement  le  gouvernement  de  Piémont  conduisoit 
à  cette  charge. 

qui  leur  estoit  restée  des  armées  papales  et  impériales 
qu'ils  avoient  veiies  en  Allemagne.  Les  héritiers  du 
duc  de  Saxe,  du  landgrave,  et  du  comte  Palatin,  ac- 
cordèrent des  levées  en  leurs  pays  ;  à  quoy  servirent 
les  promesses ,  faveurs  et  lettres  de  la  P\.oyne ,  escrites 
au  prince  de  Condé,  leiies  publiquement  à  la  journée 
impériale  que  tenoit  l'empereur  Ferdinand  :  le  land- 
grave advanceles  deniers.  Rolthossen,  tres-vaillant  al- 
lemand, est  faict  chef.  Briquemaut  obtient  argent  et 
Anglais,  pour  le  Havre,  qu'ils  rendent  et  vendent  à  la 
royne  d'Angleterre,  laquelle  entre  en  ligue  avec  les 
Huguenots ,  tant  pour  estre  luthérienne  que  pour 
désirer  le  trouble  en  France.  M.  de  Guise  et  le  con- 
nestable  tiennent  la  campagne,  continuent  le  siège 
de  Bourges,  qu'ils  avoient  attaqué,  cognoissant  qu'il 
estoit  mal  aisé  de  forcer  Orléans,  qui  pouvoit  estre 
secouru  des  reistres. 

La  Royne  désire  la  paix  pour  conserver  son  au- 
thorité,  va  à  l'armée  et  laisse  partie  de  ses  enfans  à  La 
Bourdaiziere.  Bourges,  ville  forte,  assiégée  par  l'ar- 
mée du  Roy  en  aoust  i562,  est  rendue  par  Yvoy  et 
Genlis  (0,  non  expérimentez  aux  sièges  ny  aux  man- 
quements des  promesses  des  princes,  qui  ne  leur  fu- 
rent espargnées,  et  après  mal  eflectuées.  De  là  l'ar- 
mée catholique  alla  assiéger  Roiien,  empoite  le  fort 
Saincte  Catherine:  l'artillerie  y  placée,  qui  battoit  en 
courtine,  causa  la  prise  de  la  ville  par  assaut,  que 
Montgommery  soustint  quelque  temps  sous  asseu- 
lance  de  sa  retraicte,  à  quoy  il  ne  faillit,  se  sauvant 
dans ,  une  gallere  avec  quelques   Anglais,  passa  par 

(0   Yuoy  et  Génies  :  Genlis  étoit  alors  à  Orléans,  auprès  du  prince 
do  Coûde.  Yvoi,  son  frère,  défendit  seul  la  ville  do  Bourges. 

dessus  les  chaînes  tendues  à  Codebec,  et  se  retira  au 
Havre. 

En  ce  siège  le  roy  de  Navarre  fut  tué  derrier  un 
gabion,  ce  qui  n apporta  aucun  changement,  d'au- 
tant qu'il  n'avoit  que  Fapparance;  Tauthorité  et  effect 
estoit  entre  les  mains  de  M.  de  Guise  et  du  connes- 
table,  en  médiocre  intelligence  de  la  Royne.  Le  roy 
de  Navarre  se  laissoit  posséder  de  ses  favoris ,  plus 
adonné  aux  plaisirs  qu'à  l'ambition ,  aux  apparences 
qu'aux  eîFectSj  fluctuant  en  ses  résolutions,  et  facile  à 
tromper. 

Cependant  arrivent  trois  mil  cinq  cens  reistres ,  la 
pluspart  noblesse ,   et  quatre   mil   lansquenets,   qui 
passent  aux  sources  de  Seyne  et  d'Yonne,  se  joignent 
au  prince  de  Gondé  à  Pluviers;  lequel,  renforcé  de 
toutes  parts  des  Huguenots  de  France ,  marche  vers 
Paris ,  pensant  festonner  et  luy  faire  demander  la 
paix  à  telle  condition  qu'il  luy  plairra.  Apres  avoir 
logé  à  Montrouge,  quelques  jours  passez  en  escar-' 
mouches,  consumèrent  le  temps  en  parlements  inu- 
tiles avec  la  Royne,  estant  le  prince  de  Condé  trop 
accompagné  pour  traicter,  et  la  Royne  commençant 
à  craindre  de  le  trop  establir,  et  qu'il  n'emportast 
la  balance  :  n'estans  MM.   de  Guise  et  connestable 
disposez  à  la  paix,  elle  fut  rompue.  Genlis  quitte  les 
Protestans  et  se  rend  au  Roy ,  voyant  Paris  sans  peur, 
eux  comptez  et  recogneux ,  la  fréquentation  ayant 
asseuré  les  Catholiques,  et  que  l'armée  victorieuse  de 
Roiien  commençoit  un  peu  à  s'approcher.  Les  reistres 
criant  à  l'argent,  le  prince  de  Condé  et  l'Admirai  ré- 
solvent d'aller  en  Normandie,  pour  en  quérir  et  join- 
dre les  forces  d'Angleterre  j  ce  que  voulant  empescher. 

MM.  de  Guise  et  connestable  coupent  le  chemin  pies 
de  Dreux,  et  se  joignent  si  près  l'un  de  l'autre  qu'ils 
ne  se  pouvoient  séparer  sans  bataille ,  dont  il  y  eut 
des  présages  des  deux  parts. 

Le  vieil  La  Brosse  songe  que  luy  et  son  fils  mou- 
roient  à  la  bataille  gagnée  des  Catholiques  jM.  le  prince 
de  Gondé ,  que  MM.   de   Guise ,  connestable  et  de 
Sainct  André  estoient  morts,  et  que,  les  a)^ant  sur- 
vescu,  il  estoit  tué  à  une  autre  bataille  :  tous  les  deux 
advindrent  depuis.  Les  ministres,  pour  l'enhardir,  imi- 
tèrent la  feinte  de  Gesar  passant  le  Rubicon,  lequel 
avoit  faict  ouyr  des  trompettes  et  voir  des  fantosmesj 
ceux-cy  suscitèrent  une  vieille  femme,  qui  embrasse 
le  genoiiil  au  prince  de  Gondé  passant  la  rivière,  luy 
dit  que  Dieu  estoit  avec  luy.  Ce  prince  r.e  s'en  pou- 
vant plus  dédire,  l'armée  catholique  barrant  le  che- 
min  de  Normandie ,  il  fait  marcher  la  sienne  sous 
espérance  de  passer  à  la  main  gauche  et    loger    à 
Trion  ;  résout  de  ne  refuser  le  combat  si  l'occasion 
s'offre,  pour  maintenir  la  réputation. 

L'Admirai  menoit  l'avant  -  garde  de  quatre  cens 
chevaux  français,  douze  cens  reistres,  deux  mil  lans- 
quenets, et  quinze  cens  hommes  de  pied  fiançais;  la 
bataille,  conduicte  par  le  prince  de  Gondé,  de  cinq 
cens  lances,  deux  mil  reistres,  deux  mil  lansquenets, 
et  quinze  cens  Français.  Celle  des  Catholiques  estoit 
séparée  en  trois  ;  le  mareschal  de  Sainct  André  avoit 
dix-neuf  compagnies  de  gendarmes,  treize  enseignes 
d'Espagnols,  autant  de  Français,  et  onze  d'Allemands, 
quatre  pièces  d'artillerie;  avec  peu  de  séparation  estoit 
le  connestable ,  conduisant  vingt  compagnies  de  cava- 
lerie, vingt-deux  enseignes  de  Suisses,  et  dix-sept  do 

Français.  M.  de  Guise  avoit  cin(|  cens  chevaux  choisiz 
à  l'autre  main  du  connestable,  et  s'estoient  placez  en 
lieu  couvert ,  pource  qu'ils  estoient  trois  fois  plus 
f  its  d'infanterie  que  le  prince  de  Condé,  qui  avoit 
pareil  advantage  sur  eux  en  cavalerie.  Les  Huguenots, 
pensant  éviter  le  combat ,  passent  sur  le  chemin  de 
Trion,  monstrent  le  flanc  aux  Catholiques,  lesquels, 
faisant  tirer  l'artillerie  dans  eux,  les  font  marcher  au 
trot;  ce  que  voyant,  le  connestable  eut  espérance  de 
les  mettre  en  route  :  son  armée  estoit  composée  de 
dix-neuf  mil  hommes  de  pied  et  deux  mil  chevaux  ; 
celle  du  prince  de  Condé,  de  quatre  mil  chevaux  et 
six  mil  fantassins.  Le  connestable  marche  hastivement 
pour  se  prévaloir  du  desordre  qu'il  avoit  veu,  laisse 
son  infanterie.  Le  prince  de  Condé  se  treuve  au  droict 
de  luy,  et  l'Admirai  du  mareschal  de  Sainct  André. 
Le  prince,  pensant  (imprudemment)  qu'une  bataille 
ne  peut  estre  gagnée  qu'en  défaisant  les  gens  de  pied, 
il  fait  fondre  trois  troupes  de  cavalerie  dans  le  régi- 
ment des  Suisses,  lequel  estant  presque  tout  rompu, 
le  mareschal  d'Ampville  charge  les  reistres  avec  trois 
cens  chevaux  en  baye  :  leurs  escadrons  massifs  le  dé- 
firent facilement.  La  mesme  raison  fit  que  l'Admirai 
chargeant  avec  les  reistres  en  gros,  la  cavalerie  du 
connestable  en  baye  les  vainquit  ;  prennent  prison- 
nier le  connestable  et  tuent  le  mareschal  de  Sainct 
André.  Ce  grand  nombre  d'infanterie  qu'avoyent  les 
Catholiques  leur  fut  inutile.  Le  bataillon  de  Suisses 
rallié  se  retire  fort  intéressé  vers  M.  de  Guise,  qui 
avoit  veu  passer  tous  les  Huguenots  et  reistres,  suivant 
leur  victoire  par  devant  luy,  sans  aucunement  s'émou- 
voir; avoit  vaincu  l'impétuosité  des  siens,  qui  le  vou- 

loient  contraindre  de  marcher ,  luy  disant  à  tous 
coups  qu'il  n'estoit  encore  temps,  considérant  tant  de 
charges  ne  pouvoir  estre  faictes  que  les  victorieux  ne 
fussent  desordonnez  comme  ils  estoient. 

A  son  arrive'e  ses  ennemis  rompus  des  charges  et 
victoires  précédentes ,  les  reistres  se  retirent  devant 
luy,  pressez,  poussez  et  mis  en  desordre.  En  ceste 
retraicte  le  prince  de  Condë,  qui  s'en  alloit  à  regret, 
fut  pris  par  un  archer  de  M.  d'Amville.  M.  de  Guise 
pense  avoir  entièrement  tout  vaincu ,  tient  ferme  ; 
poursuivant  lentement,  donne  temps  à  l'Admirai  de 
r  allier  quinze  cens  reistres  et  trois  cens  chevaux  fran- 
çais, couvert  d'un  bois  qu'il  repasse,  et  vient  au  com- 
bat contre  luy.  M.  de  Guise  advance  les  compagnies 
du  sieur  de  La  Brosse  et  comte  de  Charny  ;  les  reis- 
tres chargent  ces  deux  compagnies  range'es  en  haye, 
tuent  La  Brosse  et  plusieurs  autres ,  reçoivent  la  salve 
des  arquebuziers  espagnols  et  français  flanquans 
M.  de  Guise,  n'osent  enfoncer,  et  se  retirent  suivis  en 
vain,  à  cause  de  la  nuict.  Le  bagage,  artillerie  et 
champ  de  bataille  reste  à  M.  de  Guise ,  qui  demeure 
seul  chef,  tenant  le  prince  de  Condé  prisonnier,  estant 
le  connestable  entre  les  mains  des  Huguenots  :  l'Admi- 
rai, esleu  chef  de  ce  qui  restoit,  se  retire  vers  Orléans. 

La  Roy  ne  estant  à  Paris,  qui,  n'ayant  la  suprême 
autorité,  disoit  avec  Rome  que  Gesar  et  Pompée  fei- 
gnent de  combattre  pour  la  liberté,  et  que  le  vain- 
queur l'opprimeroit,  entendant  que  celuy  qui  gagne- 
roit  seroit  maistre  de  la  coronne,  de  sa  personne  et 
de  ses  enfans.  Le  succez  luy  donne  ennuy  et  peur 
entière;  voyant  l'honneur  du  combat  à  M.  de  Guise, 
le  prince  de  Condé  entre  ses  mains ,  la  créance  de  la 

noblesse,  les  forces,  les  villes  et  soldats  de  France, 
font  qu'elle  luy  confirme  et  donne  (  forcée  de  Tevene- 
ment)  la  charge  de  lieutenant  gênerai,  qu  elle  ne  luy 
pouvoit  oster,  parce  qu'aussi  bien  l'avoit  il  en  effect. 
M.  de  Guise  recueille  toutes  les  forces,  proffits  et 
honneurs ,  reiissit  ceste  bataille  mieux  qu'il  ne  l'eust 
sceu  souhaitter,  son  compediteur  le  connestable  pris, 
ses  ennemis,  les  forces  et  l'autorité  en  ses  mains.  La 
Royneen  crainte,  d'autant  plus  que  ledict  connestable 
estoit  pris,  lequel  elle  jugeoit  n'aspirer  à  la  coronne , 
elle  renoiie  et  rafraischit  ses  précédentes  intelligences 
avec  M.  l'Admirai,  l'admoneste  de  ne  perdre  courage, 
luy  donne  espérance  de  paix,  s'humilie  et  s'entretient 
avec  M.  de  Guise  en  grande  crainte  et  déplaisir. 

Toute  la  noblesse  allemande  souloit  combattre  à 
pied,  se  nommoient  lansquenets,  qui  est  à  dire  ser- 
viteurs du  pais  ;  depuis  l'invention  des  pistolets  en  la 
guerre  de  Charles-Quint ,  ils  se  mirent  à  cheval ,  ne 
restant  à  l'infanterie  que  les  bourgeois  et  païsans.  Les 
gentilshommes  furent  les  premiers  qui  se  rangèrent 
en  escadrons  composez  de  quinze  et  seize  rangs  ; 
prindrent  une  meilleure  façon  de  combattre  que  celle 
des  hayes  des  Français,  et  neantmoins  leurs  ordon- 
nances imparfaictes ,  parce  que  trouvant  résistance  ils 
ne  passoient  au  travers  de  leurs  ennemis,  et  tiroient 
à  l'abordée  sans  enfoncer.  Le  premier  rang  tourne  à 
gauche,  descouvre  le  second  qui  tire  de  mesme,  et 
le  tiers  semblablement,  l'un  après  l'autre,  faisant  un 
limaçon  et  s'esloignant  à  main  gauche  pour  recharger. 

Les  Français  rangez  en  escadrons ,  à  leur  exemple 
ont  obtenu  Tadvantage  sur  les  reistres,  qui  virevoltans 
n'enfoncent  point  :  les  Français  les  prenans  en  ce  cooi- 

tour  et  desordre,  passent  au  travers  avec  peu  de  ré- 
sistance, n'estans  les  derniers  rangs  que  vallets.  Les 
reistres  de  Dreux  en  gros  escadrons,  n'ayans  à  faire 
qu'à  des  hayes  de  lanciers,  ne  leur  estoit  besoin  de 
faire  ce  tour  à  gauche,  les  emportèrent  facilement. 
Les  reistres  avoient  esté  aguerris  avec  le  duc  Maurice 
et  marquis  de  Brandbourg  ;  le  landgrave  de  Hessen 
leur  chef  disoit  que  pour  argent  on  doit  aller  à  la 
charge  une  fois,  pour  son  païs  deux,  pour  sa  religion 
trois,  qu'il  y  avoit  esté  quatre  fois  en  ceste  bataille 
pour  les  Huguenots  français. 

Dreuz  conserva  les  reistres  en  réputation,  jusques 
les  Français  eurent  changé  Tordre  de  combattre ,  les- 
quels n'avoient  pas  esté  bien  aguerris  avant  les  guerres 
civiles;  soit  que  leurs  roys  les  craignissent,  ou  que  les 
combats  ne  fussent  si  fréquents  que  depuis,  ou  pour 
autre  considération,  leurs  Majestez  se  servoient  des 
Suisses  et  Allemands  ;  au  camp  d'Amiens  le  Roy  en 
avoit  deux  fois  autant  que  de  ses  subjets.  C'est  pour- 
quoy  plusieurs  gentils-hommes  de  son  royaume  en- 
voy oient  leurs  enfans  en  Allemagne,  croyant  qu'il  ne 
se  pouvoit  faire  guerre  qu'avec  ceste  nation ,  considé- 
rant que  tout  l'argent  de  France  s'employoit  en  leur 
payement,  peu  aux  Français  ;  esperans  que  leurs  en- 
fans,  aprenans  l'allemand,  seroient  employez  aux  le- 
vées des  reistres,  les  envoyoient  en  Allemagne. 

En  ceste  créance,  en  l'an  i568,  mon  frère  et  moy 
y  fusmes  envoyez  :  la  nourriture  en  est  mauvaise ,  ne 
pouvant  aprendre  ceste  langue  qu'en  jeunesse,  là  où 
les  vertus  et  les  vices  se  forment.  Les  Allemands  sont 
grossiers  et  yvrongnes ,  et  ne  s'y  peut  aprendre  que  la 
langue,  qui  ne  profite  aux  Français  que  pour  avoir 

charges  de  leisties,  pour  à  quoy  parvenir  il  faut  estre 
allemand,  ou  du  moins  lorrain;  il  ne  se  voit  guieres 
de  Français  qui  en  ayent  conduit.  Que  si  c'est  pour 
converser  parmy  eux,  la  langue  ne  sert  de  guieres, 
ayant  à  faire  à  une  nation  qui  ne  veut  qu'argent,  à 
laquelle  l'on  se  fait  entendre  par  truchements  :  et 
maintenant  qu'on  a  apris  à  les  battre,  peu  de  jeunes 
gentils -hommes  y  sont  envoyez  pour  apprendre  la 
langue. 

Les  Allemands  sont  inventeurs  des  arquebuzes  et 
pistolets,  des  escadrons  et  meilleures  formes  de  com- 
battre ;  les  Français  les  mettent  à  leur  perfection ,  et  les 
battent  en  fin  de  leur  mesme  invention. 

Ceux  qui  n'exercent  sans  intermission  la  guerre  s'y 
treuvent  estranges,  pour  les  changements  fréquents 
qui  y  arrivent  :  si  le  prince  de  Gondë  eust  employé  les 
charges  faictes  aux  Suisses  (inutilement)  contre  la  ca- 
valerie de  M.  de  Guise,  il  eust  mieux  profité  ;  il  devç^it 
considérer  que,  la  cavalerie  defaicte,  l'infanterie  est 
bien  malade. 

Les  compagnies  doivent  estre  de  cent  hommes,  non 
compris  les  chefs  ny  les  officiers,  et  payez  en  trois  dif- 
férentes payes  ;  les  trente  de  la  plus  haute ,  signalez 
de  race  ou  d'actes  généreux ,  armez  et  montez  à  l'ad-^ 
vantage  pour  charger  les  premiers  ;  les  moyens  ap- 
prochans  des  premiers,  les  troisiesmes  armez  et  passa- 
blement montez.  Les  uns  travailleront  pour  estre 
capitaines,  les  autres  pour  avoir  des  premières  payes, 
les  derniers  pour  les  secondes.  Les  dernières  payes  se- 
ront employées  au  service  de  la  compagnie ,  dont  les 
premières  sont  dispensées,  tant  pour  leur  qualité  que 
pour  espargner  leurs  chevaux  à  meilleures  occasions» 

Pour  (  sans  confusion  )  les  mettre  soudain  en  bataille  , 
il  les  faut  ranger  six  à  six ,  les  deux  premiers  de  main 
droicte  des  mieux  montez  et  armez,  les  moyens  au 
mitan,  les  deux  de  la  dernière  paye  sous  la  gauche, 
et  chaque  file  sera  remplie  en  suitte  de  ceux  qui  sont 
pareils  en  grade  et  paye  que  les  six  du  premier  rang; 
ce  qui  se  fait  pour  les  ranger  en  escadron  soudain. 
Ceux  de  la  main  droicte  mettent  la  teste  oîi  ils  avoient 
le  flanc  droict,  tournant  au  quart  les  chevaux;  ils  se 
trouveront  seize  de  front,  imitez  par  les  second,  troi- 
siesme,  quatriesme,  cinquiesme  etsixiesme;  moyenant 
quoy  se  formera  un  escadron  de  seize  de  front  et  de 
six  de  file,  et  en  restera  quatre,  qui,  joincts  à  un  qui 
pourroit  estre  levé  de  chaque  rang,  seront  dix  pour 
servir  de  coureurs,  ou  pour  charger  en  flanc,  ou  les 
premiers  s'il  est  besoin  :  nombre  de  dix  qui  peut  estre 
accreu,  prenant  deux  files  de  six  ou  davantage  ainsi 
qu'il  plairra  au  chef,  soit  pour  charger  par  flanc,  par 
derrière  des  ennemis,  ou  devant  luy.  Le  capitaine  et 
renseigne  doivent  estre  au  milieu  du  premier  rang, 
leslieutenans  et  guidons  sur  les  flancs,  les  mareschaux 
de  logis  derrière,  et  en  chaque  rang  un  premier  gen- 
darme, qui  prendra  garde   que  chacun  marche.   Et 
quand  cest  escadron  (par  un  passage  estroict,  ou  pour 
aller  plus  commodément)  se  voudra  rompre  et  se  con- 
server en  estât  de  se  r  assembler  soudainement,  le  pre» 
mier  gendarme   du  coing  du  flanc  de  main  gauche 
mette  la  teste  de  son  cheval  où  il  avoit  le  flanc,  tour- 
nant le  quart  de  la  volte,  suivy  par  ceux  qui  estoient 
de  son  front,  lesquels  feront  file,   et  imitez  de  ceux 
qui  estoient  derrière  luy,  ils  se  treuveront  à  six  de 
front  et  à  seize  de  file ,  advançant  les  trois  suivis  de 

leur  file,  et  demeurant  un  chef  à  la  teste  des  trois  au* 
très,  qui  se  treuvera  au  milieu  des  files  :  tout  l'escadron 
sera  trois  à  trois  et  facile  de  remettre  à  six,  et  de  six 
en  escadron;  ce  qui  ne  se  peut  si  ])ien  comprendre  par 
escrit  qu'en  la  campagne.  Je  fais  ce  petit  escadron  de 
quinze  par  rang,  et  de  six  de  file,  nombre  qui  me  sem- 
ble sufiisant  pour  pousser  les  premiers ,  et  non  si  es- 
pais  que  les  armes  des  derniers  demeurent  inutiles;  le- 
quel escadron  se  peut  joindre  avec  deux  autres,  qui 
feront  trois  cens ,  ainsi  qu'il  est  dit  cy  après. 

Trois  compagnies  composées  chacune  de  cent 
hommes,  non  compris  trente,  tant  chefs  qu'officiers^ 
peuvent  former  un  escadron  à  trente  de  front  et  dix 
de  file,  en  levant  cinquante  hommes,  qui  sont  cinq 
files  de  dix  chacune ,  pour  charger  devant  les  capital-^ 
nés,  ou  par  flanc  les  ennemis.  Restera  vingt -cinq 
hommes  de  front  et  dix  d'espaisseur,  et  quinze  capi- 
taines qui  prendront  place  devant  et  sur  les  flancs, 
laissant  les  mareschaux  de  logis  derrière ,  et  sur  les 
costez  un  chef  à  chaque  rang,  pour  leur  faire  tenir 
l'ordre.  Les  cornettes  aux  premiers  rangs  donnent  plus 
de  courage,  au  second  sont  en  plus  de  seurte'  :  il  suffit 
qu'il  y  en  ait  deux  à  la  teste ,  et  un  au  quatriesme  rang 
cil  redouble  l'elFort.  Pour  promptement  mettre  cest 
escadron  en  bataille,  il  faut  commander  aux  capitai- 
nes de  ranger  leur  compagnies  des  cent  hommes  à  dix 
de  front  et  dix  de  file,  joincts  ensemble;  l'escadron 
sera  aussi  tost  dressé.  C'est  la  forme  la  meilleure,  lé 
front  n'estant  point  si  estroict  qu'il  se  puisse  enclorre, 
ny  si  espaiz  qu'il  apporte  plus  de  confusion  que  de 
combat,  et  que  les  derniers  soient  inutiles.  Si  le  capi- 
taine treuve  des  compagnies  inégales,  ou  que  pour 

faire  ces  trois  cens  il  luy  en  manque  plusieurs,  sça- 
chant  la  quantité  de  ceux  qui  peuvent  estre  en  chaque 
rang,  la  supputation  s'en  fait  en  un  mouvement,  com- 
mandant au  capitaine  qu'il  mette  plus  ou  moins  de 
soldats  de  front,  selon  le  nombre  d'hommes  qu'ils  ont. 
Et  d'autant  que  les  flancs  sont  volontiers  attaquez,  les 
chefs  auront  esgard  que  quatre  files  des  deux  flancs 
soient  de  bons  hommes,  à  ce  que  le  desordre  n'en  ad- 
vienne, si  on  y  estoit  chargé.  Il  faut  observer  qu'au 
milieu  des  vingt  et  cinq  de  front  ou  sur  un  costë,  de 
mettre  dix  des  meilleurs  hommes  montez  sur  les 
plus  forts  roussins,  et  derrier  eux  pareil  nombre  de 
bien  montez,  jusques  au  troisiesme  rang;  sont  ceux- 
là  qui  percent  et  fendent  l'escadron  des  ennemis,  et 
faut  qu'iceux  ne  découvrent  les  lieux  où  ils  sont,  à  ce 
qu'ils  n'opposent  pareille  force  à  la  force.  Ainsi  qu'un 
coin  de  fer  serré  donne  voye  au  plus  espais  de  sa  suitte , 
ainsi  ces  dix  font  passage  aux  autres  dans  le  milieu  des 
escadrons  des  ennemis. 

Le  duc  de  Palme,  cognoissant  que  rien  ne  peut  sau- 
ver la  cavalerie  d'estre  chargée ,  si  elle  n'est  couverte 
des  bataillons  de  gens  de  pied ,  craignant  la  cavalerie 
du  roy  Henry  IV,  en  la  plaine  d'Aumale ,  forme  deux 
grands  bataillons  en  teste ,  et  couvrit  deux  mil  cinq 
cens  chevaux  derrier  eux,  un  autre  bataillon  de  gens 
de  pied  de  reserve  au  milieu,  et  entourna  les  flancs 
et  le  derrier  de  triple  chariots.  Ainsi  ne  se  pouvoit 
combattre  la  cavalerie  que  l'infanterie  ne  fust  defFaicte, 
espérant  que  la  cavalerie  contraire,  affoibliedes  charges 
qu'elle  feroit  dans  les  piques,  et  des  mousquetades  de 
l'infanterie  espagnole,  seroit  après  chargée  par  sa  ca- 
valerie, qui  en  auroit  bon  marché. 

24.  35 

J'ay  mis  icy  un  advis  que  je  donnay  au  duc  de 
Palme  à  deux  effects*,  Tun  pour  monstrer  les  moyens 
de  secourir  une  ville  sans  combattre,  l'autre  pour 
faire  voir  la  crainte  qu  avoit  ce  sage  gênerai  d'hazar- 
der  le  tout  pour  le  tout  :  cet  advis ,  avec  plusieurs 
autres  que  je  donnay,  le  résolurent  à  lever  le  siège  de 
Rouen  ,  ainsi  qu'il  fit  heureusement. 

Les  dangers  et  difficultez  rendent  les  entreprises 
honorables ,  la  prudence  et  discrétion  heureuses  ;  les 
bons  jugemens  devinent  et  cognoissent  par  frequens 
discours  l'événement  des  choses,  lesquelles  cogneiies 
il  se  peut  remédier  à  tous  accidents  :  l'achemine- 
ment ne  nous  rend  le  délibérer  entier,  semble  que 
soyons  abstraints  au  secours  de  Roiien  ,  ou  à  laisser 
du  nostre. 

Par  le  chemin  d'Amiens,  Aumalle  et  Neufchastel, 
la  campagne,  la  diligence  et  l'argent  fourniront  sans 
doute  abondance  de  vivres.  Nous  laissons  à  gauche 
le  pais  de  Bray,  plein  de  bois,  marets,  fanges  et 
broussailles  ;  la  droite,  que  nous  tenons,  est  plus  seiche 
et  plus  descouverte ,  où  nous  ne  prendrons  de  bois 
que  tant  qu'il  sera  nécessaire  ,  pays  de  vallons  et 
petits  cotants.  De  deux  en  trois  lieues  ruisseaux  et 
moyennes  rivières  :  s'il  est  jugé  trop  fort ,  plus  Ton 
prend  la  droicte  vers  le  païs  de  Caux,  plus  il  est 
plain. 

Les  ennemis  nous  attendront ,  ou  ils  viendront  à 
nous,  ainsi  qu'ils  se  vantent:  s'ils  s'acheminent  à  cinq, 
six ,  ou  sept  lieiies  au  devant ,  faut  choisir  assiete  com- 
mode, dequoy  ce  pays  est  rempli  ;  au  haut  d'une  col- 
line mettre  la  teste,  et  l'un  des  flancs  couvert  de  ruis- 
seaux portans  vallons,  et  la  gauche  d'un  bois  :  il  se 

treuvera  beaucoup  de  tels  lieux  au  chemin  que  te- 
nons, et  quand  il  n'y  auroit  qu'un  ruisseau  et  vallon 
en  teste ,  il  suffiroit  avec  nos  chariots. 

Il  n'est  pas  croyable,  et  la  raison  ne  veut,  qu'ils 
nous  attaquent  en  nostre  assiette  j  s'ils  le  font,  ils  se 
perdront. 

Estans  en  veiie ,  ils  ne  peuvent  avoir  laisse  trois  mil 
hommes  à  Roiien  :  de  main  gauche  et  main  droicte, 
il  faut  envoyer  cavallerie  dans  la  nuict,  ou  de  jour 
à  rimproviste  pour  secourir  Roiien ,  traicter  avec 
ceux  de  la  ville  de  défaire  ce  qui  sera  reste  au 
siège. 

La  cavalerie  des  ennemis  ne  demeure  trois  jours 
au  piquet  ;  la  nostre  peut  plus ,  pour  estre  accous- 
tumee  et  paye'e.  S'ils  logent  loin  dans  les  villages  lais- 
sant l'infanterie,  nous  qui  en  sommes  plus  forts,  pou- 
vons entreprendre. 

Si^les  ennemis,  pour  chercher  le  foible  des  flancs, 
ou  pour  couppër  les  vivres  qui  nous  viennent  d'A- 
miens et  de  la  rivière  de  Somme,  tournent  à  une  lieiie 
de  nous ,  je  ne  conseille  (  si  ce  n'estoit  un  grand  des- 
ordre d'eux  tante  d'une  grande  escarmouche)  de  sortir 
de  nostre  assiette.  Pour  pourvoir  à  ce  tournement,  des 
la  première  veiie  des  ennemis  faut  fortifier  le  derrier 
du  camp,  à  fin  que  la  teste  se  tournant  selon  eux, 
elle  se  treuvast  en  mesme  advantage.  Et  ne  faudroit 
avoir  touché  aux  vivres  et  magazins  des  charrettes 
jusques  alors  :  ils  seront  incommodez  de  vivres  quasi 
autant  que  nous,  principalement  si  nous  tenons  Neuf- 
chastel  -,  il  ne  leur  resteroit  que  Diepe  pour  vivre.  Il 
n'est  pas  à  croire,  en  ce  tournement,  qu'ils  laissassent 
des  gens  à  Roiien.  Aussi  pourroient-ils  estre  deffaicts 

joignant  quelque  cavallerie  à  celle  des  assiégez ,  et 
les  vivres  pourroient  venir  de  Roiien  :  si  ce  n'estoit  à 
suffisance  que  Ton  fust  contrainct  de  déloger  en  pré- 
sence, qui  est  leur  dessein  pour  nous  attaquer  en 
marchant ,  les  bagages  pourroient  partir  de  nuict , 
comme  les  ennemis  firent  à  Chelles ,  près  Lagny,  et 
sans  que  l'on  s'en  apperçoive  marcher  contre  Roiien. 
S'ils  estoient  advertis,  et  qu'ils  pressassent,  sefaudroit 
arrester  sur  l'autre  assiette  du  cotaut  où  les  enne- 
mis seroient  esté  campez  au  commencement ,  et  ainsi 
marcher  d'assiette  en  assiette  forte ,  avec  grande  sa- 
gesse et  vertu. 

S'ils  nous  attendent,  et  qu'ils  soient  campez  au 
dessus  de  Roiien ,  esperans  le  prendre  en  nostre 
présence,  à  quoy  la  raison  les  invite,  il  n'y  a  que 
deux  moyens  :  tourner  sans  les  approcher  de  trois 
lieiies  ,  afin  qu'au  marcher  et  en  parant  le  flanc  ils 
n'ayent  lieu  de  combattre  avant  qu'ayons  telle  assiette 
que  desirons.  Tournant  à  gauche,  faudroit  passer  près 
Blainville ,  Rys,  Charleval  et  Fleury,  droit  au  pont 
Sainct  Pierre,  et  camper  en  un  haut  au  deçà  du 
Pont  de  l'Arche,  sur  la  rivière  de  Seine;  l'on  leur 
romproit  les  vivres  qui  viennent  du  haut ,  et  Neuf- 
chastel  pris  empesche  ceux  de  Diepe.  Le  moyen  se- 
roit  ouvert  de  jetter  par  bateaux  dans  Roiien  des 
hommes  ,  ou  faire  un  pont  pour  passer  à  l'endroit 
d'Orival  ou  Elbeuf,  et  envoyer  trois  mil  hommes 
tailler  en  pièces  ce  qui  est  au  faux-bourg  Sainct  Sevé, 
avec  le  comte  de  Soissons;  ce  qui  est  plus  facile, 
d'autant  que  leur  armée  navale  ne  peut  passer  au  pont 
de  Rouen,  et  faudroit  tirer  des  vivres  pour  nous  des 
Andelis,  Pontoise,  Vexi-Français  ,  et  autres  lieux. 

I/autre  chemin,  de  tourner  vers  Godebec,  est  plus 
aise  venir  à  Deucler  ;  mais  l'armée  navalle  qui  est 
au-dessous  de  Roiien  peut  empescher  d'y  couler  des 
gens  par  batteau  :  la  rivière  large  ,  et  Quillebeuf 
fortifié,  peuvent  empescher  le  passage  du  costé  de 
delà;  et  n'y  a  moyen,  sinon  costoyant  l'eau,  ou  mon- 
tant contre  Rouen  d'assiette  en  assiette  forte,  mettre 
des  canons  par  bas  sur  la  rivière ,  qui  bâtissent  les 
lieux  et  vaisseaux  plats  qui  sont  près  de  l'isle  de 
Rouen  ;  puis,  les  ayant  fait  desloger  à  coups  de  canon, 
essayer  le  passage  ou  le  secours  par  eau.  Ce  sont 
les  plus  propres  moyens  pour  ne  donner  de  la  teste 
contre  les  ennemis,  que  Dieu,  la  prudence  humaine, 
peut  augmenter  en  marchant  et  tenant  de  bons  con- 
seils. 

Si  Ton  peut  soustenir  un  de  leurs  efforts  qu'ils 
tenteront  sans  venir  à  la  bataille  ,  il  ne  faut  douter 
que  leur  armée  se  rompra  ;  ce  qui  est  jugé  par  la 
cognoissance  que  l'on  a  des  Français. 

Plusieurs  disputent  s'il  est  nécessaire  aux  assiégez , 
pour  mieux  combattre,  d'avoir  uneretraicte  asseurée, 
à  ce  que  les  soldats,  pensant  ne  pouvoir  estre  tuez 
qu'au  combat,  et  qu'après  qu'il  n'y  aura  plus  de  re- 
mède à  la  première  defence  ils  se  retireront  dans  un 
retranchement  ou  chasteau ,  pour  de  là  capituler  de 
leur  vie,  croyent  que  cela  leur  donne  plus  d'asseu- 
rance.  Une  retraicte  peut  estre  utile  pour  un  chef, 
lequel,  ayant  moyen  de  capituler  pour  sa  vie,  ne 
craint  point  la  perte  de  celle  des  autres ,  et  de  faire 
combattre  jusques  à  toute  extrémité ,  s'asseurant  du 
salut  de  sa  personne  par  composition  dans  une  tour 
ou  chasteau.   Au  contraire,  les  retraictes  sont  dan* 


3gO  [l562]    GASPARD  D*  SAULX  , 

gereuses  aux  soldats;  estans  aux  arquebusades  sur  les 
bresches,  ils  s'en  ennuyent,  et  les  quittent  aisément 
pour  se  mettre  à  couvert  au  retranchement  où  gist 
leur  cœur,  et  leur  semble  qu'à  tous  moments  leurs 
compagnons  tournent  pour  y  courir  :  ce  qui  perd  les 
premières  defences  perd  facilement  les  secondes,  les- 
quelles  n'estant  point,  les  soldats  prenant  plus  grande 
resolution. 

Les  songes  tesmoîgnent  Timmortalite ,  puisque  le 
dormir,  image  de  la  mort,  n'assoupit  l'esprit.  Il  s'ob- 
jecte que  les  chiens  et  chevaux  songent;  il  y  a  diffé- 
rence :  ceux  des  hommes  sont  pleins  de  discours ,  ceux 
des  bestes  n'ont  que  l'object  de  ce  qu'elles  ont  veu  le 
jour.  Plusieurs  personnes  songent  selon  le  trop  ou 
peu  manger  :  ceux  qui  auront  pris  beaucoup  de 
vin  et  d'espices  ,  verront  du  sang  et  du  feu  ;  ceux  qui 
sont  remplis  de  mauvaises  viandes,  de  la  mélancolie 
et  tristesse;  ceux  qui  jeusnent,  des  apparitions,  révé- 
lations, superstitions  et  crainte  :  chacun  songe  de  son 
art  ou  de  sa  passion.-  Il  se  cognoist  que  la  mémoire 
des  choses  passées  agit  en  dormant,  tellement  qu'il 
n'y  a  rien  de  plus  incertain  que  d'asseoir  jugement 
de  présages  véritables  sur  les  songes ,  et  fau droit 
que  nostre  esprit  fust  transporté  de  nostre  corps,  ou 
que  les  corps  imaginaires  qui  se  représentent  à  nous 
fussent  anges,  pepitenls ,  ou  démons.  Plusieurs  ne 
songent  point,  les  vieillards  moins  que  les  autres: 
aucuns  ne  dorment  jamais  sans  resver.  Cette  diffé- 
rence fait  croire  procéder  de  l'habitude  ou  accident 
des  corps,  et  ne  s'y  peut  asseoir  aucun  jugement.  Si 
quelquefois  ils  rencontrent  selon  ce  qui  advient  après, 
c'est  fortuitement.  Il  est  impossible  qu'en  tant  de  di- 

versité  de  songes  quelques-uns  ne  rencontrent,  ainsi 
que  les  almanachs,  pour  la  pluralité  et  diversité  des 
choses  qu'ils  escrivent.  Ceux  de  Jacob,  Joseph,  Da- 
niel ,  Nabuchodonosor,  viennent  de  la  divinité  ,  et 
sont  visions.  Si  je  voulois  croire  en  ces  apparitions 
nocturnes,  je  voudrois  estre  certain  que  je  ne  dor- 
mois  point  lorsque  je  les  aurois  veu.  Les  cerveaux 
humides  sont  plus  subjets  aux  songes  que  les  autres  ; 
et  faut  advoiier  que  la  quantité  d'iceux  procèdent 
d'un  esprit  grandement  agissant ,  et  qui  ne  s'assoupit 
point  :  j'ay  esté  de  ceux-là  qui  n'ont  jamais  fermé  l'œil 
sans  songer,  et  ce  jusques  à  dire  en  songeant  les  re- 
présentations de  lettres ,  escrits  et  histoires. 

Les  capitaines  qui  se  laissent  emporter  par  chaleur 
au  combat,  ou  par  persuasion  de  leurs  soldats  et 
fausses  imaginations  qu'ils  ont  de  leurs  ennemis  ,  ne 
se  doivent  dire  expérimentez.  Plusieurs  pour  ne  perdre 
l'occasion  se  perdent  eux-mesmes;  mieux  vaut  tenir 
ferme  pour  s'esclaircir,  que  marcher  promptement  en 
obscurité ,  et  ne  se  pouvoir  après  retirer.  C'estoit  à 
M.  le  connestable  de  faire  abbattre  la  rosée  à  M.  de 
Guise;  c'estoit  son  rang,  puis  qu'il  menoit  l'avant- 
garde. 

Les  ennemis  de  M.  de  Guise  l'accusent  d'avoir  fait 
ferme  malicieusement  pendant  qu'il  voyoit  défaire  la 
bataille,  et  que  s'il  fust  allé  au  combat  elle  n'eust  esté 
rompue;  qu'il  estoit  bien  aise  de  voir  ruiner  ses  feints 
amis  par  ses  vrays  ennemis  :  s'il  luy  a  succédé  c'a  esté 
par  fortune,  estant  la  coustume  des  victorieux  d'une 
partie  d'achever  le  reste,  leurs  forces  redoublans  par 
le  bon  succez ,  lesquels  ils  doivent  suivre  en  ordre. 
Qui  pouvoit  asseurer  que  ses  ennemis  s'amuseroient 

au  pillage,  qu'ils  sei oient  rompus  par  les  grandes 
charges  qu  ils  feroient ,  qu'il  ne  luy  falloit  autre  com- 
mandement de  combattre  que  l'esbranlement  et  mar- 
cher de  la  bataille,  qu'il  estoit  oblige  au  salut  de  son 
gênerai,  auquel  consiste  souvent  la  victoire?  Les  mem- 
bres doivent  parer  la  teste;  le  chef  mort,  le  reste  est 
en  desordre.  M.  de  Guise  estoit  encores  accusé  d'avoir 
dit  qu'il  ne  pouvoit  perdre  sans  gagner ,  soit  que  le 
prince  de  Condë  ou  le  connestable  fussent  delFaicts, 
l'un  estant  son  ennemi  ouvert ,  l'autre  son  amy  recon- 
cilié peu  seur,  pour  le  parentage  qu'il  avoit  avec  ses 
ennemis. 

M.  de  Guise  respond  estre  subjet  du  Roy,  dont  le 
principal  but  estoit  la  victoire,  et  qu'il  ne  se  devoit 
soucier  de  la  perte  de  son  gênerai,  pourveu  que  Sa 
Majesté  en  eust  le  profit.  Il  ne  luy  avoit  esté  commandé 
d'aller  à  la  charge ,  et  M.  le  connestable  la  prit  le  pre- 
mier mal  à  propos,  imaginant  les  ennemis  en  desordre 
des  canonnades;  que  le  succez  de  la  victoire,  dont  à 
luy  seul  estoit  l'honneur,  le  justifie  à  sa  gloire.  Les 
Français  apprindrent  de  cette  bataille  à  marcher  en 
escadron.  Le  sieur  de  Tavannes  3'en  servit  à  Mont- 
contour,  et  força  M.  de  Montpensier,  qui  menoit 
l'avant-garde ,  d'aller  le  premier  au  combat  devant 
Monsieur,  frère  du  Roy,  qui  menoit  la  bataille,  et  le 
vieil  mareschal  de  Biron  vouloit  tenir  la  place  a,u 
combat  d'Ivry  qu'il  avoit  veu  tenir  à  M.  de  Guise  à 
Dreux. 

La  bataille  de  Dreux,  gagnée  le  19  décembre  i562, 
par  la  mort  de  six  mil  Huguenots  et  deux  mil  Catho- 
liques, M.  de  Guise  victorieux  eut  le  cœur  des  sol- 
dats, des  villes  et  des  estrangers,  fut  déclaré  lieute- 

nant  gênerai  (0,  la  Royne  n'ayant  hardiesse  de  luy 
dénier  ce  que  fortune  luy  donne.  Les  capitaines  des 
compagnies  de  gendarmes  vaquans,  les  chevaliers  de 
l'Ordre  sont  nommez  et  créez  de  luy,  sur  lequel  toute 
l'authorité  repose.  Le  prince  de  Condé  est  soigneuse- 
ment gardé  j  l'Admirai,  rallié,  fort  de  cavalerie, hors 
de  crainte  d'estre  suivy,  se  retire  à  Orléans ,  où  il  laissa 
son  frère ,  et  mit  ses  reistres  en  Soloigne ,  alla  en  Nor- 
mandie recevoir  Anglais  et  angelots  (^)  pour  payer 
ses  reistres. 

[i563]  M.  de  Guise  ne  le  suivit,  prévoyant  ne  le 
pouvoir  forcer  au  combat ,  pour  y  estre  allé  sans  ba- 
gages; assiège  Orléans,  son  armée  renforcée  d'Espa- 
gnols et  de  Français.  Il  mit  la  ville  en  telle  néces- 
sité, qu'ayant  pris  le  portereau,  la  tournelle ,  et  les 
isles,  la  battant  du  costé  de  la  rivière,  elle  n'eust 
duré  huict  jours;  l'Admirai  fust  venu  tard  au  secours, 
lequel  après  avoir  pris  cœur  se  depeschoit  tant  qu'il 
pouvoit  pour  y  arriver.  En  mesme  temps  un  nommé 
Poltrot,  le  24  febvrier  i563  (3),  blessa  M.  de  Guise, 
dont  il  mourut  cinq  jours  après;  luy  pensant  se  sau- 
ver, et  croyant  avoir  faict  vingt  lieues,  n'avoit  faict 
que  tourner ,  fut  pris  proche  le  quartier  des  Suisses, 
caché  dans  une  grange,  mis  à  la  géhenne,  à  la  mort, 
dit  avoir  esté  persuadé  par  M.  l'Admirai  et  de  Beze; 
l'Admirai  advoiie  luy  avoir  donné  argent  pour  espion, 
non  pour  assassin. 

(ï)  Fut  déclaré  lieutenant  gênerai.  Catherine  de  Médicis  eut  soin 
que  le  pouvoir  du  duc  de  Guise  ne  s'étendît  que  sur  le  militaire ,  et  il 
fut  convenu  qu'il  ne  dureroit  que  pendant  la  captivité  du  connétable. 

(*)  Angelots  :  monnoie  anglaise. 

(3)  Le  ^[^  febvrier  :  le  duc  de  Guise  fut  assassiné  le  i8  février^  il 
mourut  le  24  de  ce  mois. 

Le  criminel  accuse  la  Royne,  qui,  voyant  les  forces 
entre  les  mains  de  M.  de  Guise ,  en  alarme  pour  la 
coronne  de  ses  enfans  ,  aucuns  ont  voulu  dire  qu  elle 
escrivit  à  M.  l'Admirai  pour  s'en  depescher.  Depuis , 
au  voyage  de  Bayonne,  passant  par  Dijon  ,  elle  dit  au 
sieur  de  Tavannes  :  «  Ceux  de  Guise  se  vouloient  faire 
«  roys,  je  les  en  ay  bien  gardé  devant  Orléans.  » 
Peut-estre  qu  elle  craignoit  ce  à  quoy  M.  de  Guise 
ne  pensoit ,  bien  que  la  fortune  luy  eust  mis  en  sa 
puissance  de  faire  ce  qu'elle  apprehendoit  le  plus. 
C'estoit  un  prince  qui  avoit  mis  son  nom  et  sa  maison 
jusques  au  suprême  degré,  très  vaillant,  sage  et  heu- 
reux ,  comme  il  monstra  à  Calais ,  Thionville  et 
Dreux  :  cette  mort  changea  les  affaires  ;  la  Royne , 
hors  de  crainte ,  courut  à  Orléans  faire  la  paix  ,  ce 
quelle  pouvoit,  à  ce  que  d'autres  disent ,  pour  avoir 
fait  commencer  la  guerre  ;  elle  promit  au  prince  de 
Condé  la  lieutenance  générale ,  luy  remonstre  que 
sans  la  paix  il  demeureroit  prisonnier  et  en  dan- 
ger ;  qu'il  falloit  un  chef  en  l'armée ,  et  qu'encores 
qu'elle  y  eust  mis,  pour  y  obvier,  le  mareschal  de 
Brissac ,  sa  vieillesse  et  impuissance  feroit  que  le  su- 
prême pouvoir  tomberoit  sur  M.  d'Aumalle,  par  l'as- 
sistance du  cardinal  de  Lorraine. 

Ces  raisons  disposèrent  le  prince  de  Condé  à  la 
paix  ,  la  Royne  jugeant  qu'elle  faisoit  pour  le  Roy 
son  fils  ,  faisant  la  paix  avec  ses  subjects,  qui  retour- 
neroient  en  obeyssance,  et  y  auroit  moyen  de  dis- 
siper les  partis  pendant  que  ses  enfans  croistroient. 
M.  le  connestable,  prisonnier  entre  les  mains  des 
Huguenots,  y  estoit  disposé ,  et  encores  que  la  Royne 
la  voulust  à  quelque  prix  que  ce  fust ,  ledit  sieur 

connestable  ne  voulut  jamais  consentir  que  l'edict  de 
janvier  eust  lieu,  la  nullité'  duquel  la  Royne  desiroit, 
crainte  de  rehausser  trop  les  Huguenots.  L'Admirai, 
adverty  en  Normandie,  cognoissant  l'instabilité  des 
guerres  civiles,  comme  j'ay  dit,  sortant  d'adversité 
que  l'on  n'est  pas  capable  d'embrasser  une  grande 
prospérité ,  il  se  contente  de  se  secouer  du  péril  pré- 
sent ,  de  se  r  affermir  et  prendre  haleine  ;  tous  con- 
sentent à  la  paix  (0,  qui  fut  faicte  le  19  mars  i563  : 
chacun  l'agrée  à  divers  desseins.  Tous  mesfaicts  sont 
advoiiez  ;  les  presches ,  permis  par  tout  par  edict  de 
janvier,  sont  restreincts  à  un  en  chaque  bailliage, 
et  en  la  maison  des  gentils-hommes  qui  avoient  fief  de 
haubert. 

La  Royne  ne  se  départ  de  sa  resolution  de  tenir  les 
<Jeux  partis  en  mesme  balance  :  celuy  de  Guise  atterré 
par  la  mort  du  chef,  elle  le  releva  aucunement, 
donnant  Testât  de  grand  maistre  et  de  gouverneur 
de  Champagne  au  fils  de  M,  de  Guise  :  ceste  mort, 
ceste  bataille,  ce  trouble  furent  présagez  par  le  feu 
mis  à  l'arcenal  peu  auparavant.  La  paix  faicte  sous  di- 
verses espérances  ,  chacun  s'approche  du  Roy,  attirez 
des  promesses  de  la  Royne  :  lesHuguenots  avoient  aban- 
donné les  Anglais  par  la  nécessité  de  traicté ,  avoient 
promis  à  la  Royne  d'ayder  à  reprendre  le  Havre,  nions- 
trant  que  leur  dessein  n'estoit  de  jamais  revenir  plua 
aux  armes,  puis  qu'ils  faisoient  la  guerre  à  ceux  qui 

(0  Tous  consentent  à  la  paix  :  Il  paroît ,  d'après  d'Auhigné ,  que 
ee  consentement  fut  loin  d'être  unanime  :  «  Peu  s'en  fallut,  dit-il  > 
«  que  la  noblesse  ne  se  ralliât  pour  la  rupture  du  traité  :  ce  n'estoit. 
<(  que  reproches  contre  le  prince ,  accusé  d'avoir  hallené  les  filles  de^ 
((  la  Pioyne,  comme  il  parut  depuis.  » 

les  avoient  assistez.  Il  est  vray  que  ce  n'estoit  leur  in- 
tention pour  lors,  parce  qu'ils  pensoient  gouverner  la 
France  estant  M.  le  prince  de  Conde'  lieutenant  gê- 
nerai, et  croy oient  que  s'ils  estoient  nécessitez  de  re- 
prendre les  armes,  qu'ils  se  r'habilleroient  aisément 
avec  les  Anglais  pour  leur  propre  interest ,  et  pour 
l'utilité  qu'ils  ont  aux  divisions  de  la  France.  Il  leur 
sembloit  avoir  le  vent  en  poupe  pour  la  susdite  lieute- 
nance  générale  promise  au  prince  de  Condé,  ou  parle 
commandement  du  connestable ,  oncle  de  ceux  de 
Chastillon,  qu'ils  esperoient  regagner.  Le  Havre  investy 
par  le  mareschal  de  Brissac,  et  le  reingrave  avec  des 
reistres  et  lansquenets,  dont  le  fils  aisné  du  sieur  de 
Tavannes,  Henry  de  Saulx,  portoit  la  cornette  gene- 
ralle,  où  il  se  signala  en  plusieurs  endroits,  le  connes- 
table arrive  avec  le  reste  des  troupes,  le  Roy  s'ap- 
proche de  Fequan;  les  forces  de  la  France  rejoinctes, 
la  peste  dans  le  Havre ,  et  le  port  barré,  firent  rendre 
les  Anglais. 

Le  diable  tente  et  persuade  aucuns  généraux  ro- 
mains de  se  voiier,  sacrifier  et  précipiter  aveuglement 
dans  les  ennemis,  pour  expiation  et  salut  du  peuple 
romain  :  des  particuliers  en  France  et  en  Flandres, 
pour  la  religion,  pour  leur  patrie,  ou  par  tentation , 
ont  résolu  leur  mort  pour  la  donner  aux  chefs  de  leurs 
ennemis.  Les  loys  et  les  princes  doivent  servir  Dieu 
et  n'opresser  ny  faire  injures  à  leurs  inférieurs,  puis 
que  leurs  vies  sont  en  la  main  de  ceux  qui  mesprisent 
la  leur.  Les  livres  son!  pleins  d'histoires  de  gens  dé- 
terminez qui  ont  tué  des  loys;  dangereuse  estocade, 
imparable  quand  elle  n'est  conceiie  qu'au  cerveau 
d'un  seul.  De  trois  périls  coustumiers  aux  entreprises 

le  premier  cesse,  ne  pouvant  estre  révélé  ce  qui  ne  se 
dit  point.  Ces  déterminez  sont  inspirez  de  Dieu  ou  du 
malin  esprit,  de  leurs  mouvements  fantastiques,  ou 
sont  persuadez:  tout  se  fait  par  permission  divine.  La 
pluspart  de  ces  grands  coups  en  viennent  ;  les  docteurs, 
les  sages  du  monde  (s'il  y  avoit  autre  instinct),  ne 
pourroient  persuader  un  homme  d'aller  tuer  un  autre 
et  mourir  soudainement  après;  ils  ont  une  grande 
créance  de  l'autre  monde,  puisqu'ils  quittent  celuy-cy 
volontairement. 

Aux  guerres  sainctes  il  se  treuvoit  des  Turcs  qui 
tuoient  les  princes  chrestiens  au  milieu  de  leurs  ar- 
mées, après  s'estre  résolus  à  la  mort;  ils  se  nommoient 
Assassinateurs,  nomination  turque  demeurée  jusques 
à  aujourd'hui.  Ils  estoient  persuadez  des  moufïëtis, 
prestres  de  leur  loy,et  du  Vieil  delà  montagne,  puis- 
sant seigneur  de  leur  party ,  qui  faisoient  ravir  et  em- 
porter en  dormant  les  jeunes  soldats,  leur  bandoient 
les  yeux,  après  les  avoir  menez  plusieurs  nuicts  par 
divers  contours,  les  rendoient  dans  un  jardin  plein  de 
délices,  vins,  viandes  exquises,  musiques,  odeurs, 
femmes,  chasses,  jeux;  estoient  servis  de  filles  en  ha- 
bits d'anges,  lesquelles  ne  leur  parloient  point  ;  puis 
enyvrez ,  ils  leur  faisoient  faire  des  apparitions  d'une 
divinité  qui  leur  disoit  qu'ils  estoient  en  paradis  bien 
heureux.  Apres  leur  commandoient  d'aller  tuer  les 
princes  chrestiens  et  d'endurer  la  mort,  pour  retourner 
incontinent  en  ce  paradis  :  puis  estoient  retransportez 
de  nuictyvreset  endormis,  posez  au  lieu  où  ilsavoient 
esté  pris.  Ilscroyoient  avoir  esté  en  paradis,  et  ne  de- 
siroient  que  la  mort  pour  y  retourner,  faisant  l'effect 
qui  leur  avoit  esté  reveléo 

Les  Jésuites  semblent  estre  mal  accusez  d'avoir  per- 
suadé de  tuer  les  roys  :  toutes  les  stimulations  sont 
vaines  pour  résoudre  un  homme  à  la  mort  volontaire  ; 
s'il  se  pouvoit)  les  ministres  huguenots,  dont  la  lan- 
gue est  plus  fardée,  artificielle  et  diserte,  et  qui  ne 
manquent  de  bonne  volonté,  eussent  fait  mourir  tous 
les  roys  catholiques  de  l'Europe.   Entre  infinis  plus 
grands  manquements  de  leur  religion  celuy-cy  en  est 
un,  que  nul  ne  s'est  voiié  à  la  mort  pour  la  conser- 
vation d'icelle  ;  nul  n'a  quitté  son  bien  et  le  monde 
pour  suivre  les  préceptes  des  apostres ,  ainsi  que  les 
Capucins  :  et  ne  s'estoit  Poltrot  voué  à  la  mort,  luy 
estant  facile  de  se  sauver,  à  quoy  il  avoit  preveu.  Ils 
disent  que  la  difï'erence  de  la  permission  divine  et  l'ins- 
tinct du  malin  esprit,   est  quand  celuy  qui  tue  se 
sauve,  ou  qu'il  est  pris  et  justicié.  Baudille,  les  susci* 
tez  de  Landry,  un  des  Medicis ,  et  plusieurs  autres ,  qui 
se  sauvèrent  après  avoir  tué  leurs  roys  et  les  princes , 
estoient  donques  inspirez  de  Dieu,  et  Poltrot  l'estoit 
du  diable,  puis  qu'il  fut  exécuté.  Leurs  maximes  sont 
incertaines;  il  se  dict  que,  puis  qu'il  faut  mourir,  il 
vaut  mieux  que  ce  soit  en  sauvant  sa  patrie  qu'inuti- 
lement ;  que  les  mourans  de  gravelle  et  gouttes  souf- 
frent d'aussi  grandes  douleurs  que  les  géhennes  et  les 
roiies;  que  l'Eglise  et  les  magistrats  le  commandent: 
Cela  sont  persuasions  qui  ne  peuvent  rien,  si  on  n'est 
poussé  d'ailleurs. 

Que  ces  déterminez  soient  fols  ou  privez  d'entende- 
ment, cela  ne  se  peut,  car  la  conduite  nécessaire  à 
telles  entreprises  monstre  le  contraire,  ou  il  faut  que 
ce  soit  un  suprême  entendement  hors  du  commun,  fort 
résolu  à  l'éternité,  ou  une  humeur  mélancolique  ;  con- 

cîuant  en  mon  premier  but  qu'en  ceste  grande  action, 
se  laissant  persuader,  il  faut  qu'il  y  ait  quelque  chose 
d'ailleurs  que  de  l'homme.  Il  y  a  plusieurs  sortes  de 
déterminez  :  les  plus  résolus  sont  ceux  qui  veulent 
mourir  en  exécutant,  comme  Jean  Georgui,  qui  bleça 
le  prince  d'Orange;  le  moine  Clément,  qui  tua  le  roy 
Henry  III  ;  Chastel ,  qui  bleça  le  roy  Henry  IV;  et  le 
delli  qui  tua  Mahomet  visi-bachat  au  milieu  de  tous 
ses   gens.    Il  ne  s'est  rencontré  en  plusieurs  siècles 
tant  de  semblables  hommes  résolus  qu'en  celuy-cy. 
Quant  à  Poltrot,  celuy  qui  tua  le  prince  d'Orange, 
Montrevel ,  qui  tua  Mouhy,  et  depuis  bleça  l'Admirai, 
ils  avoient  moyen  et  intention  de  se  sauver,  n'estans 
ces  coups  admirables  comme  les  premiers:  le  christia- 
nisme défend  le  meurtre,  etmesme  le  mal,  encore  que 
bien  en  advienne. 

Ceux  qui  commettent  ces  actes  et  y  entrent  par 
trahison ,  menteries  et  faux  serments  auprès  des  prin- 
ces qu'ils  veulent  assassiner,  sont  blasmables.  Leurs 
partisans  respondent  que  Judith  employa  la  menterie 
pour  approcher  Holofernes ,  que  tout  est  loisible  pour 
esteindre  une  tyrannie.  Si  seroit-il  bien  plus  à  loiier 
celuy  qui  tue  un  tyran  sans  se  dire  son  serviteur  ny 
se  donner  à  luy,  ainsi  qu'un  Chrestien  faillit  à  tuer 
Amurat  au  milieu  de  son  armée,  sans  poser  la  croix,  à 
dix  pas  de  luy  :  regardant  quel  estoit  le  gênerai,  il  fut 
tué.  Ny  les  gardes  des  princes,  ny  les  observations, 
advertissements,  phisionomies  et  peintures  envoyées 
des  soupçonnez,  ny  ne  laisser  approcher  que  les  cog- 
noissans,  ne  sert  de  rien  si  les  malversations  ont  formé 
la  sentence  des  princes  au  ciel. 

La  bonté  de  Dieu  est  si  grande  et  a  tellement  reluit 

devant  et  depuis  qu'il  luy  a  pieu  envoyer  nostre  Sei- 
gneur Jesus-Chiist  pour  nostie  salut,  que  nostre  créance 
est  qu'il  a  les  bras  ouverts  pour  recevoir  tous  ceux  qui 
luy  demandent  pardon  de  bon  cœur  à  l'heure  de  la 
mort.  C'est  un  grand  malheur  quand  en  ce  temps  là 
les  catharres ,  les  coups,  ou  les  douleurs,  et  surprise 
de  la  mort  empeschent  de  recourir  à  luy,  et  semble 
que  ceux  à  qui  il  a  dénié  ceste  grâce  sont  en  péril,  et 
que  pour  leurs  péchez  il  ne  leur  est  donné  temps  de 
se  recognoistre.  Et  à  la  vérité  la  bonne  fortune  du  feu 
roy  luy  manqua  en  ce  poinct,  estant  tué  d'un  miséra- 
ble si  soudainement,  n'eust  esté  qu'elle  fust  recou- 
verte aux  dévotes  prières  qu'il  avoit  fait  ce  jour  là; 
grand  défaut  en  sa  vie,  pour  les  jugements  divers 
qu'en  pourra  faire  la  postérité. 

Deux  roys ,  Henry  III  et  Henry  IV,  et  deux  prin- 
ces ,  de  Guise  et  d'Orange,  ont  esté  assassinez.  Henry  IV 
fut  premièrement  failly  par  Chastel,  et  le  prince  d'O- 
range par  Jean  Georgui.  C'est  une  grande  difficulté, 
de  sçavoir  si  c'est  par  inspiration  du  ciel ,  par  persua- 
sions, ou  par  frenaisie,  ou  par  resolution  de  ceux,  qui 
commettent  ces  actes,  sur  la  lecture  des  livres  et  ju- 
gemens  qu'ils  font  des  deportemens  des  roys  et  princes 
sur  lesquels  ils  entreprennent.  Aucuns  disent  que  lors 
que  l'entrepreneur  se  sauve,  comme  fit  Judith  après  la 
mort  d'Holofernes,  que  c'est  une  grande  approbation 
que  le  coup  vient  du  ciel  :  je  suivray  le  commun  bruit 
sur  ces  attentats.  Poltrot,  qui  tua  M.  de  Guise,  fut 
persuadé  par  l'Admirai  et  de  Beze,  ministre  ;  aucuns 
disent  que  la  royne  Catherine  en  fut  consentante,  pour 
la  crainte  qu'elle  avoit  que  M.  de  Guise,  ayant  gagné 
la  bataille  de  Dreux,  tenant  le  prince  de  Condé,  et  le 


SEIGNEUR  DE  TÀVANJVES.     [l563]  4^1 

connestable  estant  entre  les  mains  des  Huguenots ,  que 
M.  de  Guise,  ayant  toutes  les  forces  en  main  au  siège 
d'Orléans,  ne  voulust  occuper  l'Estat.  Poltrot,  bien 
monte',  avoit  fait  son  entreprise  tellement,  que  s'il  ne 
se  fust  perdu  d'esprit,  il  ne  se  pouvoit  perdre  de  corps  : 
il  donna   le  coup  de  pistolet  lors  que  M.  de  Guise 
n'avoit  qu'un  homme  proche  de  luy.  Il  fut  persuadé, 
et  n'eust  ceste  grande  resolution  de  mourir  qu'eurent 
les  autres ,  ayant  prémédite'  de  se  sauver  après  le  coup 
faict. 

Jean  Georgui,  qui  donna  le  coup  de  pistolet  dans 
la  joue  du  prince  d'Orange  en  sa  salle,  où  il  estoit  en- 
tourné  de  deux  cens  hommes,  ne  s'estoit  pas  aussi  ré- 
solu à  la  mort,  parce  qu'ayant  esté  persuadé  par  les 
Jésuites,  ils  luy  avoient  fait  croire  qu'après  qu'il  auroit 
tué  le  prince  d'Orange  ,  par  la  grâce  de  Dieu  il  devien- 
droit  invisible,  et  que  la  vierge  Marie  le  sauverolt:  de 
cela  font  foy  plusieurs  oraisons  que  l'on  treuva  sur  luy, 
qui  font  mention  des  prières  qu'il  faisoit  à  Dieu  et  aux 
saincts  de  sauver  son  corps  après  qu'il  auroit  fait  le 
coup. 

Celuy  qui  paracheva  l'œuvre  et  tua  le  prince  d'O- 
range, ne  s'estoit  de  mesme  du  tout  résolu  à  la  mort, 
car  il  avoit  deux  chevaux  qui  l'attendoient  au  delà  de 
la  muraille  de  la  ville,  et  sans  un  grand  page  dudict 
prince  d'Orange  qui  l'arresta  le  voyant  courir  effraye- 
ment,  il  estoit  sauvé. 

Jaques  Clément,  qui  tua  le  roy  Henry  HI,  fut  per- 
suadé :  il  estoit  fort  imbecille;  on  dit  qu'il  trouvoit  des 
billets  sous  son  calice  qui  l'amonestoient  de  tuer  le 
Roy,  que  l'on  parloit  à  luy  par  une  soubatarne  quand 
il  estoit  couché,  contrefaisant  la  parole  des  anges,  et 
24*  26 

que  quelques  princesses  avoient  parlé  à  son  prieur  Xa- 
cobin ,  pour  le  faire  résoudre  à  ce  coup. 

Jean  Chastel,  nourry  clans  les  Jésuites,  pour  avoir 
ouy  souvent  disputer,  et  avoir  veu  dans  des  livres 
qu'il  estoit  licite  de  tuer  les  tyrans,  se  figurant  (à  tort) 
le  Roy  tel ,  se  résout  de  le  tuer.  Le  Jésuite  que  la 
Cour  fit  mourir,  et  Farrest  gênerai  contre  leur  Ordre, 
font  croire  à  beaucoup  qu'il  fut  persuadé.  Il  alla  bien 
en  resolution  de  mourir ,  parce  que  quand  il  donna 
le  coup  de  cousteau  ils  estoient  plus  de  cent  dans  la 
chambre;  et  neantmoins,  l'ayant  frapé et  jette  le  Cous- 
teau ,  il  nioit  que  ce  fust  luy  et  essayoit  à  se  sauver. 

L'on  tient  que  François  Ravaillac  n'avoit  esté  per- 
suadé de  personne;  seulement,  ayant  veu  des  livres  et 
ouy  parler  plusieurs  s'il  estoit  licite  de  tuer  les  tyrans, 
il  jugea  mescliamment  que  les  deportements  du  Roy 
le  faisoient  de  ceste  condition,  voyant  que  Sa  Majesté 
alloit  faire  la  guerre  au  roy  d'Espagne ,  qui  luy  sem- 
bloit  maintenir  la  religion  catholique.  Les  révélations 
qu'il  dit  qu'il  a  voit,  font  croire  qu'il  avoit  les  sens 
tournez  et  le  jugement  perverty  :  quoy  que  ce  soit,  il 
estoit  résolu  à  la  mort,  et  à  ne  se  sauver  point. 

Ainsi  de  ces  six  entrepreneurs  deux  esperoient  de  se 
sauver  par  leur  prévoyance ,  Poltrot  et  celuy  qui  tua 
le  prince  d'Orange,  et  Jean  Georgui,  le  troisiesme, 
par  l'aide  des  saincts  :  les  tix)is  autres.  Clément,  Chas- 
tel et  Ravaillac  se  vouèrent  à  la  mort  :  quatre  furent 
persuadez,  Jean  Chastel  et  Ravaillac  se  résolurent 
d'eux-mesmes. 

C'a  esté  une  dispute  parmy  les  docteurs,  s'il  est  li- 
cite aux  particuliers  d'entreprendre  sur  les  roys ,  et  se- 
lon leurs  actions  faire  jugement  d'eux-raesmes.  S'iL^ 

sont  OU  ne  sont  tyrans  et  hérétiques,  ils  sont  condam- 
nez au  concile  de  Constance ,  et  defence  d'attenter  sur 
les  roys  pour  quelque  cause  que  ce  soit. 

Quand  les  Huguenots  ont  pris  les  armes  contre  les 
roys,  plusieurs  d'eux  ont  escrit  qu'il  estoit  licite  de  les 
tuer  s'ils  forçoient  les  consciences  de  leurs  subjecls, 
on  qu'ils  se  gouvernassent  tyranniquement,  et  en  ont 
escrit  plusieurs  livres.  Aucuns  Jésuites,  comme  Ma- 
riane  et  autres  Catholiques ,  ont  pareillement  escrit 
qu'il  estoit  licite  d'entreprendre  sur  les  roys  hérétiques 
qui  exerçoient  tyrannie  et  souffroient  l'heresie  en  leur 
royaume  :  neantmoins  la  généralité  des  docleurs  con- 
clud  que  c'est  chose  qui  ne  doit  estre  permise  aux 
Chrestiens  ;  aussi  n'y  a-il  point  de  droict  ny  de  raison 
qu'un  particulier  face  des  jugements  à  sa  fantasie  sur 
la  vie  et  deportements  des  roys.  En  la  primitive  Eglise 
les  Chrestiens  commandoient  d'obeyr  aux  supérieurs  : 
de  tant  de  martyrisez  du  temps  de  Domitan,  de  Julien 
et  autres,  il  ne  s'en  treuva  un  qui  entreprist  sur  les 
empereurs  ;  au  contraire,  quand  ils  estoient  comman- 
dez, ils  alloient  servir  à  leurs  guerres,  et  y  avoient  de 
légions  toutes  chrestiennes.  Tout  homme  de  sain  juge- 
ment n'appreuvera  ces  entreprises  :  celles  qui  se  sont 
faictes  sur  le  prince  d'Orange  sembloient  plus  raisonna- 
bles ,  parce  que  c'estoit  un  prince  hérétique ,  qui  s'es- 
toit  révolté  de  son  supérieur.  Que  s'il  faloit  faire  tels 
desseins ,  il  faudroit  que  ce  fust  un  qui  fust  déclaré  par 
les  conciles  ennemy  de  Dieu  et  du  monde. 

C'est  bien  une  plus  grande  dispute  entre  les  doctes, 
sçavoir  si  ces  assassinats  viennent  par  le  commande- 
ment de  Dieu  pour  punition  des  péchez ,  par  sa  per- 
mission et  tolérance ,  ou  par  le  seul  instinct  de  ceux 

26. 

qui  les  commettent  :  il  est  certain  que  Dieu  nous  a 
crée'  avec  nostre  libéral  arbitre  de  bien  ou  de  mal 
faire,  et  que  sa  divinité'  ne  s'en  meslant,  telles  choses 
arrivent  par  l'instinct  de  ceux  qui  les  exécutent  ;  ainsi 
que  le  mauvais  ange  les  peut  persuader,  le  bon  ange 
les  peut  empescher.  Si  l'inclination  des  personnes  est 
plus  au  mal  qu'au  bien,  elle  emporte  la  balance  et  fait 
résoudre  à  mal.  De  dire  aussi  que  nostre  libéral  ar- 
bitre soit  tellement  franc  que  Dieu  ne  le  puisse  chan- 
ger, et  qu'il  n'y  intervienne  et  le  divertisse  quand  il 
luy  plaist,  seroit  un  erreur. 

Lors  que  Judith  tua  Holofernes,  Dieu  dit  par  ses 
prophètes  la  délivrance  de  Bethulie  ;  sa  divinité'  donc 
commanda  la  mort  d'Holofernes,  et  y  poussa  Judith: 
et  les  prophètes  qui  ont  dit  plusieurs  fois  aux  roys 
d'Israël  qu'ils  mourroient  entre  les  mains  de  leurs 
ennemis  ,  semble  que  c'estoit  une  punition  de  Dieu. 
Il  peut  estre  aussi  que,  sans  que  sa  divinité  s'en  mesle, 
il  permet  que  le  libéral  arbitre  d'aucuns  les  porte  à 
ceste  exécution,  laquelle,  si  Dieu,  qui  sçait  toutes 
choses,  vouloit,  il  pourroit  empescher,  et  neantmoins 
le  laisse  à  la  volonté  des  hommes.  L'on  dira  que  Dieu 
n'est  point  autheur  de  mal;  c'est  la  vérité,  et  ce  qu'il 
permet  quelquefois  que  telle  chose  advienne,  c'est 
pour  la  punition  ou  des  roys  ou  des  peuples,  lesquels, 
nettoyez  par  affliction,  font  facilement  leur  salut, 
d'autant  qu'une  si  grande  action,  qui  touche  à  tant  de 
personnes,  ne  s'exécute  sans  sa  permission. 

Un  excez,  deux  ny  trois,  ne  causent  quelquefois 
les  maladies  ;  et  lors  qu'il  y  en  a  plusieurs  ils  des- 
bordent et  souvent  conduisent  à  la  moi  t  :  tel  peut  estre 
l'excez,  qu'un  suffit  pour  réduire  les  personnes  àl'ex- 

tremité.  Tels  sont  les  péchez  des  hommes  :  après  que 
Dieu  a  beaucoup  enduié  de  nos  fautes,  il  envoyé  la 
punition  tout  à  coup  plus  grande.  Heureux  en  ce  mal- 
heur ceux  qui  tombent  seulement  en  maladie  ou  pu- 
nition supportable,  pour  n'estre  les  excez  si  grands 
qu'ils  causent  la  mort  éternelle,  par  faute  de  deman- 
der pardon  à  Dieu  ! 

Les  hommes  sont  conceuz  en  péché,  enclins  à  mal, 
tentez  d^s  diables;  si  n'estoit  la  grâce  de  Dieu,  qui  les 
protège,  ils  periroient  à  tous  mouvements.  Il  n'est  be- 
soin, pour  la  punition  de  péchez,  que  Dieu  envoyé  le 
chastiment;  seulement  c'est  assez  de  mal  quand  il  re- 
tire sa  grâce  des  hommes,  et  qu'il  les  abandonne  ;  leur 
inclination  les  fait  tomber  en  tous  inconvénients,  les 
tentations  ayant  tout  pouvoir  sur  eux  :  ce  qui  advient 
d'autant  plus  que  les  hommes  ont  receu  de  plus  gran- 
des grâces  et  bien-faicts  de  nostre  Seigneur  ;  ce  que 
mescognoissant  il  les  abandonne,  et  ne  suffit  de  le 
prier,  mais  de  bien  faire  et  pourvoir  aux  péchez  pas- 
sez. Plus  on  est  eslevé  en  grandeur,  plus  se  présente 
de  moyens  de  bien  ou  mal  faire  :  estant  la  couppe  à 
plein  bord  elle  desborde.  Cet  abandonnement  de  Dieu 
est  ce  que  l'on  nomme  estre  tombé  en  sens  reprouvé  : 
Nabuchodonozor,  le  sage  Salomon ,  et  plusieurs  autres 
sont  tresbuchez,  ou  par  folles  amours,  ou  par  autres 
péchez. 

Le  roy  Henry  IV,  obligé  à  nostre  Seigneur  de  tant 
de  victoires,  d'honneur,  de  gloire,  qui  reluisoit  entiè- 
rement par  la  grâce  de  Dieu,  sans  laquelle  il  luy  eust 
esté  impossible  de  parvenir  là  où  estoit  ;  Herodes,  en 
habits  triomphans,  imitant  les  anges  en  splendeur, 
s'attribuoit  la  paix,  les  victoires,  ainsi  que  le  peuple 

les  luy  deferoit,  fut  soudainement  ravy  au  milieu  d'i- 
ceux,  pour  aprendre  aux  hommes  que  les  biens  ne 
viennent  de  la  terre,  ains  du  ciel. 

La  mort  de  Sa  Majesté  a  esté  toute  remplie  de  mi- 
racles visibles  :  merveille  qu'il  soit  esté  tué  le  plus 
grand  roy  de  l'Europe,  arbitre  de  paix  et  de  guerre 
dans  icelle  ,  qui  sembloit  tenir  la  fortune  captive  , 
auquel  tout  reiississoit  plustost  qu'il  ne  l'avoit  pensé; 
en  plein  jour,  au  milieu  de  sa  ville  capitalle,  dans  un 
carrosse  où  huict  de  ses  serviteurs  estoient,  ayant  une 
grande  armée  sur  pied,  assisté  d'un  million  d'hommes, 
entre  les  deux  plus  grandes  solemnitez  qui  se  soient 
faictes  de  son  règne,  du  sacre  et  l'entrée  de  la  Roy  ne, 
estre  tué  par  un  liomme  qui  n'avoit  autre  pouvoir 
que  son  couteau,  ny  persuasion  que  de  son  esprit, 
tellement  aydée  du  malheur  de  ce  prince ,  que  huict 
choses  favorisent  son  dessein. 

Le  commandement  que  le  Roy  lit  à  son  capitaine 
des  gardes  de  le  laisser  et  d'aller  au  palais;  le  car- 
rosse arresté  et  embarrassé  auprès  du  cimetière  Sainct 
Innocent;  les  vallets  et  gardes  à  pied,  pour  prendre 
le  plus  court ,  passent  par  la  galerie  d'iceluy  ;  un 
vallet  de  pied,  qui  le  suivoit  ordinairement,  s'arresta 
pour  rattacher  sa  jarretière,  le  visage  tourné  d'autre 
part  ;  ceux  qui  estoient  dans  le  carrosse  regardant 
ailleurs;  Sa  Majesté,  ayant  le  premier  coup  qui  n'es- 
toit  rien ,  hausse  son  coude  pour  parer  son  visage , 
et  fit  place  au  second  mortel,  lequel  s'il  eust  eschappé 
ce  jour  le  meurtrier  estoit  résolu  de  s'en  aller  :  ceste 
intention  luy  avoit  continué  deux  ans.  L'on  deman- 
deroit  pourquoy  il  n'a  esté  permis  à  l'assassinateur  de 
l'exécuter  qu'entre  ces  deux  solemnitez  si  remarqua- 

bles,  et  lors  que  ceste  aime'e  estoit  assemblée  :  cela 
fortifie  la  créance  que  c'est  un  coup  du  ciel('),  duquel 
l'exécution  devoit  estre  faicte  au  milieu  de  tant  de 
forces,  pour  de  tant  plus  faire  paroistre  la  puissance 
de  Dieu  :  mort  preditte  par  un  Allemand  plusieurs 
années  auparavant;  et  luy-mesmes,  estant  adverty  du 
malheur   qui  luy  devoit  advenir  en  ce  mois  ,  ne  le 
peut  éviter.  C'est  un  péché  aux  Roys  et  aux  peuples 
d'attribuer  à  la  valeur  et  sagesse  du  prince  les  vic- 
toires et  la  paix.  Que  si  nos  péchez  ne  l'empeschent, 
Dieu  monstrera  que  sous   le  sceptre  d'un  enfant  il 
peut  maintenir  la  paix  aussi  bien  que  sous  un  grand 
Roy ,  parce  que  c'est  de  luy  seul  qu'elle  procède. 

A  la    vérité    ceux  qui    aymoient  le  Roy  doivent 
avoir  satisfaction  en  ce  que  l'on  tient  qu'il  pria  Dieu 
ce  jour  la  fort  devotieusement  ;  parce  qu'il  est  si  mi- 
séricordieux, qu'encores  qu'on  ait  fait  de  grands  pé- 
chez ,  si   à   l'heure   de  la  mort  on    a   le  temps  de 
fermement  se  repentir  et  demander  pardon  ,  il  l'ac- 
corde. Si  est-ce  que  c'est  un  grand  bien  quand  il 
donne  le  temps  de  le  recognoistre  et  luy  demander 
grâce  ;  parce  que  les  péchez  peuvent  estre  tels  que  sa 
divinité  ne  départ  ce  bien  aux  mourans,   et  par  ce 
défaut  sont  en  voye  de  perdition  ,  les  uns  tuez  de 
coups,  autres  de  catarres,  maladies  furieuses  qui  exci- 
tent les  fumées  au  cerveau,  pervertissent  la  mémoire, 
sortent  les  hommes  hors  de  devoir  et  de  cognoissance. 
C'est  pourquoy  avec  l'Eglise  nous  devons  prier  que 

(*)  C^est  un  coup  du  ciel  :  cette  longue  digression  qu'on  vient  de 
lire  contient  plusieurs  propositions  révoltantes.  Elle  montre  quelles 
ténèbres  le  fanatisme  répandoit  encore  sur  les  principes  éternels  de  la 
religion,  de  la  politique  et  de  la  morale. 

Dieu  nous  garde  de  mort  subite ,  et  au  commencement 
des  maladies  nous  confesser  et  repentir,  pour  éviter 
le  pervertissement  des  sens,  et  que  d'heure  nous  puis- 
sions pourvoir  à  ce  qui  nous  est  nécessaire,  qui  est  le 
salut  éternel. 

Les  opinions  sont  diverses  s'il  estoit  mieux  pour  le 
roy  Henry  IV  qu'il  mourust  plustost  que  tard,  les  af- 
faires estans  en  Testât  qu'elles  estoient.  Aucuns  disent 
que  ceste  grande  armée,  despense  et  préparatifs,  n'es- 
toient  causez  que  d'amour  qu'il  avoit  à  la  princesse  de 
Condé,  et  qu'il  n'estoit  besoin  de  tant  de  gens  et  des- 
pense pour  Glaives ,  ainsi  que  le  temps  Fa  monstre 
depuis.  11  est  bienvray  que,  ces  grandes  levées  faictes, 
il  fut  tenté  par  les  ennemis  des  Espagnols,  les  Véni- 
tiens, duc  de  Savoye,  Ollandais  et  autres,  de  leuv 
faiie  la  guerre;  enfin,  son  inclination  au  repos,  la 
crainte  de  trouble  et  guerre  civile,  l'avaient  suppe- 
dite,  et  estoit  lesolu  qu'après  que  la  princesse  de 
Condé  seroit  délivrée  entre  les  mains  de  Sa  Saincteté 
ou  de  son  légat,  qui  la  devoit  remettre  à  M.  le  con- 
nestable  son  père  pour  luy  amener,,  de  rompre  son 
armée  :  il  y  a  peu  de  son  conseil  qui  sceussent  son 
dessein  ;  l'Espagne,  l'Italie,  la  Flandre,  l'Allemagne 
et  la  France,  croyant  que  par  grande  générosité  il 
vouloit  entreprendre,  à  la  ruine  du  roy  d'Espagne,  de 
s'establir  une  monarchie.  Autres  disoient  que  par  force, 
et  à  l'aide  des  Protestans,  il  se  vouloit  faire  empereur, 
ayant  esté  tué  sur  ceste  opinion  que  toute  l'Europe 
avoit  conceu  en  suitte  de  ce  qu'il  avoit  fait  au  passé. 
Il  est  mort  en  réputation  d'une  grande  générosité 
et  valeur,  hormis  d'aucuns  qui  disoient  que  ces  mon- 
tagnes n'enfanteroient  que  des  rats.  Plusieurs  disent 

qu'après  qu'il  fust  sorty  de  cest  aiïaire,  il  eust  conti- 
nue' la  paix  jusques  à  sa  mort,  se  fusse  plongé  dans 
touies  voluptez  et  plaisirs,  en  chasses,  amours,  jeux 
et  autres  passe-temps  :  ayant  espreuvé  plusieurs  tra- 
verses à  la  guerre,  et  que  cent  fois  il  avoit  à  peu  tenu 
qu'il  n'eust  este'  ruiné,  sauvé  par  la  seule  imprudence 
de  ses  ennemis,  il  ne  vouloit  retomber  en  de  sem- 
blables périls;  tellement  que  ce  reste  de  vie  remplie 
de  voluptez  eust  obscurci  sa  réputation  acquise.  Au 
contraire ,  estant  mort  en  la  créance  susdicte  ,  il  a 
laissé  une  grande  gloire,  tant  pour  avoir  esté  favorisé 
de  la  fortune  en  sa  vie,  qui  a  esté  expliqué  à  valeur, 
que  pour  en  sa  mort  avoir  laissé  créance  du  dessein 
de  si  grandes  entreprises  :  ainsi  il  est  donc  mieux  pour 
luy  d'avoir  finy  sa  vie  plustost  que  plus  tard. 

L'esprit  se  trouble,  sort  de  soy,  par  morsures  de 
cliiens  enragez,  par  folie,  colère,  crainte,  son  d'ar- 
mes, de  trompettes,  et  douceur  de  musique;  entre 
lesquels  la  peur  tient  le  premier  lieu  et  a  le  plus  de 
pouvoir,  met  en  fuite  les  armées,  précipite  à  la  mort 
pour  éviter  la  mort,  entrave  les  pieds,  fait  outrer  les 
chevaux  sans  considération,  qui  (  tenuz  en  haleine  et 
non  forcez  )  pourroient  sauver  leurs  maistres.  Poltrot 
faict  une  lieue,  et  croyoit  en  avoir  fait  vingt  de  nuict  : 
les  estoiles,  le  vent,  la  mousse  des  arbres  tournez  au 
septentrion,  un  cadran,  peuvent  empescher  ces  acci- 
dents. Plusieurs  Huguenots  chassez  se  sont  servis  de 
la  boussole,  et  sans  entrer  en  village  se  sont  sauvez 
en  Allemagne.  M.  d'Haussun  estoit  vaillant,  qui  mou- 
rut pour  Texpiation  de  sa  faute  :  que  sçauroit  plus 
faire  un  hermite  pour  sa  conscience  ,  qu'il  fit  pour 
avoir  la  sienne  d'honneur  sans  tache  de  honte  ? 


4lO  [l56o]     GASPARD  DE   SAULX, 

La  mort  de  M.  de  Guise  luy  osta  le  moyen  d'ac- 
quciir  de  grande  gloire  estant  homme  de  bien,   ou 
une  grande  puissance  estant  mauvais.  Il  avoit  pris  le 
prince  de  Conde'  à  la  bataille  de  Dreux,  le  connes- 
table  qui  luy  estoit  obstacle  prisonnier  parmy  ses  ad- 
versaires ,    toutes  les    forces   du  royaume    entre   ses 
mains,  bien  avec  le  Pape,  les  Espagnols  et  estran- 
gers  ;  il  avoit  le  cœur  du  peuple,  tenoit  assiégé  Or- 
léans prest  à  estre  pris,  le  reste  de  ses  ennemis  battus 
et  fugitifs  aux  extremitez  de  la  Normandie  avec  peu 
de  courage,  le  Roy  et  ses  frères  enfans  comme  en  sa 
puissance  :  s'il  eust  vescu  et  voulu  prendre  la  coronne, 
favorisé  du  Pape  et  des  Espagnols ,  il  y  avoit  autant  de 
droict,  et  y  pouvoit  autant  espérer  que  Hue  Capet  (0 
sorty  de  Robert  le  Grand,  qui,  à  la  faveur  du  pape 
Zacliarie,  et  par  l'amitié  des  Français,  obtint  la  co- 
lonne, faisant  mourir  le  légitime  héritier  et  ses  enfans 
dans  une  tour  à  Orléans.  Au  contraire,  s'il  eust  voulu 
estre  homme  de  bien,  garder  la  foy  à  ceux  à  qui  il 
la  devoit,  avec  ses  moyens  et  cette  grande  puissance 
servir  son  jeune  Roy  ,    r'establir  la   religion   catho- 
lique, ruiner  les  Huguenots,  et  quand  Sa  Majesté  eust 
esté  en  majorité  luy  rendre  toutes  ses  forces,  se  ran- 
ger sous  son  commandement,  il  eust  acquis  la  grâce 
de  Dieu  avec  plus  d'honneur,  ayant  peu  obtenir  la 
coronne  facilement ,   et  y  ayant  proposé  son  devoir 
et  sa  foy,  la  laissant  et  conservant  à  celuy  à  qui  elle 
appartenoit  :  il  eust  gagné  (  en  vainquant  soy-mesme 
et  l'ambition  )  plus  de  trois  royaumes  ',  la  mort  luy 
envia  cest  honneur  ou  ce  profit. 

(')  Hue  Capet  :  cet  anaclironisme  a  été  relevé  dans  une  note  pré- 
cédente. 1       . 

Les  comètes,  les  conjonctions  de  planètes,  mons- 
tres, prodiges,  ne  sont  creuz  présager  les  événements 
humains,  que  pour  avoir  observé  en  signes  sembla- 
bles qu'il  est  advenu  de  pareilles  choses.  Le  feu  aux 
poudres  du  chasteau  de  Milan,  au  temps  de  L'Autrec, 
anonce  la  perte  d'Italie  aux  Français;  le  feu  en  l'ar- 
cenal  de  Paris,  l'establisement  de  la  religion  hugue- 
notte,  par  la  mort  de  M.  de  Guise.  J'ay  expérimenté 
le  feu  estre  mauvais  présage;  c'est  un  advertissement 
de  suprêmes  puissances,  à  quoy  il  faut  opposer  le  re- 
mède de  ceux  de  Ninive. 

La  Roy  ne,  hors  de  crainte  par  la  mort  de  M.  de 
Guise,  se  glisse  à  l'entier  gouvernement;  M.  le  con- 
nestable  ne  s'y  oppose,  ne  prétendant  à  l'Estat,  ains 
seulement  de  conserver  son  authorité.  Elle  crée  des 
serviteurs  proche  ses  enfans  ,  afin  qu'ils  ne  dépen- 
dissent que  d'elle,  et  ne  fussent  obligez  ny  affection- 
nez aux  deux  grandes  maisons  de  Guise  et  de  Mont- 
morency. C'est  l'advancement  du  comte  de  Retz , 
d'Acier,  de  Lansac  (0,  de  Losse,  de  Villequier,  La 
Bourdaiziere  et  autres.  Restoit  la  crainte  à  la  Royne 
du  prince  de  Condé,  auquel  elle  avoit  donné  promesse 
de  la  lieutenance  générale,  et  de  l'admirai  de  Chas- 
tillon,  qu'elle  entretenoit  d'autre  promesse:  à  l'un  elle 
oppose  le  cardinal  de  Bourbon,  auquel,  pour  estre 
plus  aagé  que  luy,  appartenoit  le  gouvernement, 
comme  plus  proche  du  sang;  ce  cardinal,  d'esprit 
foible,  est  facilement  gagné  contre  son  frère.  L'ad- 
mirai de  Chastillon   est  entretenu  et  embroiiillé  en 

(')  Le  covite  de  Retz  :  Albert  de  Gondy,  depuis  maréchal  de  France; 
d'acier,  Jacques  de  Crussol,  baron  d'Acier,  depuis  duc  d'Usez  j  Lansac^ 
Louis  de  Saint-Gelais. 

raccusation  de  la  mort  de  M.  de  Guise,  bride  par 
laquelle  la  Roy  ne  le  retenoit,  avec  les  menaces  de  la 
vengeance  des  parens  du  deffunct. 

Pour  n'estre  subjecle  à  tant  de  gens,  la  Royne  , 
avant  le  temps  prefix  des  loix,  publie  la  majorité'  de 
son  fils  le  roy  Charles  IX  au  parlement  de  Roiien ,  à 
quo}^  s'oj  pose  celuy  de  Paris  :  il  est  respondu  par  le 
Roy,  en  son  conseil,  que  leur  devoir  nestoit  que  de 
se  mesler  de  la  justice,  et  qu'ils  estoient  ses  officiers, 
non  ses  tuteurs.  Cette  majorité  précipitée  offence  le 
prince  de  Condé,  cognoissant  qu'il  ne  faudroit  plus 
de  lieutenant  gênerai,  et  le  fut  davantage,  en  ce  que 
les  Catholiques  ne  pouvans  souffrir  les  Huguenots  en 
plusieurs  provinces,  il  se  faisoit  divers  tumultes,  dont 
la  justice  ne  leur  estoit  faite  à  leur  gré. 

La  Royne  change  d'advis,  n'a  plus  besoin  de  tenir 
les  deux  parts  en  mesme  force  ;  l'une,  reduicte  à  rien 
par  la  mort  de  M.  de  Guise  ,  prétend  d'abbaisser 
l'autre,  et  garder  toute  l'authorité;  se  résout  voyager 
par  tout  le  royaume,  et  monstrer  ses  enfans,  espé- 
rant assoupir  les  factions ,  de  parler  à  sa  fille  la  royne 
d'Espagne  ,  et  s'associer  à  la  conservation  de  leurs 
Estats  ;  esloigner  les  presches  de  la  Cour  et  persécuter 
les  Huguenots,  en  tant  que  la  conservation  de  la  paix 
le  pourroit  permettre. 

Le  sieur  de  Tavannes  luy  avoit  envoyé  plusieurs 
mémoires  pour  abbaisser  les  deux  maisons  et  tirer 
tout  le  pouvoir  au  Roy,  establir  des  serviteurs  qui  ne 
dépendissent  que  d'elle,  leurs  Majestez  s'asseurant  du 
tout  de  luy.  Il  estoit  grandement  affligé  de  la  mort 
de  son  fils  aisné,  qu'il  perdit  au  retour  du  Havre,  où 
il  estoit  cornette  du  chef  des  reistres,  avec  promesse 

d'estre  bien  tost  colonel;  il  eut  des  lettres  de  con- 
solation de  leurs  Majestez,  Le  sieur  de  Tavannes , 
penchant  aux  nouveaux  desseins  de  la  Pvoyne  ,  fait 
requérir  par  les  estats  de  Bourgongne  que  Fedict  de 
la  religion  huguenotte  n'y  fust  estably  ;  croyant  la 
paix  de  durée,  il  se  met  à  bastir  le  chasteau  du  Pailly, 
à  deux  lieues  près  de  Langres,  à  quoy  il  employé  son 
bon  mesnage,  s'exercite  à  la  chasse,  plaide  et  partage 
la  succession  de  Listenois ,  valant  soixante  mil  livres 
de  rente ,  dont  il  obtint  un  quart  pour  le  droit  de  sa 
femme. 

[i564]  Le  Roy  le  trouve  en  ses  plaisirs,  en  l'anne'e 
i564,  à  Dijon,  auquel  temps  il  alla  au  devant  de  Sa 
Majesté',  à  une  lieuë  de  la  ville,  et,  sans  luy  faire 
grande  harangue ,  mit  la  main  sur  son  cœur,  et  luy 
dit  :  «  Cecy  est  à  vous  ;  »  puis  la  mettant  sur  son  espe'e  : 
<c  Voila  dequoy  je  vous  puis  servir.  »  Arrive'  à  Dijon, 
le  sieur  de  Tavannes  fit  plusieurs  beaux  tournois,  les- 
quels, hormis  la  mort,  sembloient  des  combats  entre 
ennemis;  il  y  fut  rompu  en  foule,  à  camp  ouvert,  fit 
rouler  sur  des  roiies  des  camps  fermez ,  assaillis  et 
défendus,  et  après  un  fort  qui  fut  battu  de  quatre 
canons,  et  où  il  fut  fait  bresclie  si  vivement,  que  la 
Royne  demande  quels  jeux  c'estoient,  et  qu'ils  luy 
faisoient  trembler  l'ame  dans  le  corps  :  M.  le  connes- 
table  respond  que  c'estoient  jeux  accoustumez  au  sieur 
de  Tavannes  ,  qui ,   se  riant ,   dit  qu'il  se  vanteroit 
d'avoir  fait  trembler  leurs  Majestez.  Ces  inventions 
furent  admire'es.  11  confirme  la  Royne  à  establir  des 
créatures  qui  ne  dépendissent  que  du  Roy  et  d'elle, 
La  Royne  le  cognoissoit  tel,  et  avoit  ja  tant  fait  de 
services,  qu'elle  luy  eust  donné  Testât  de  mareschal 

de  M.  de  Brissac,  vacquant  par  sa  mort,  s'il  fust  allé 
jusques  à  Mascon  ;  il  en  fut  empesché  d'une  blesseure 
d'un  esclat  d'espe'e ,  reçeue  en  la  jambe  aux  tournois  : 
il  respondit  au  sieur  de  Vantoux,  son  cousin,  qui  luy 
disoit  que,  s'il  eust  esté  en  Cour,  il  eust  eu  Testât  de 
mareschal,  que  leurs  Majestez  eussent  plus  faict  pour 
eux  que  pour  luy. 

La  Roy  ne,  le  Roy  à  Lyon,  ils  y  firent  construire 
une  citadelle,  et  ordonnent  le  desmantellement  d'Or- 
léans et  de  Montaulban,  villes  favorisans  les  rebelles. 
i564  finit  le  concile  de  Trente  par  la  condemna- 
tion  des  hérétiques,  reformation  de  quelques  abus, 
sans  que  les  hérétiques  se  peussent  glorifier  que  ce  fust 
pour  leur  sujet.  Les  princes  clirestiens  (')  requièrent 
au  roy  de  France  l'observation  du  concile  ;  il  se  pare 
de  sa  minorité.  La  Royne,  en  crainte  des  Huguenots, 
defTend  les  sinodes  ,  fomente  les  difficultez  qu'ils  re- 
çoivent aux  provinces;  s'estoit  servie  d'eux,  comme 
les  hommes  font  des  sangsues,  pour  tirer  le  mauvais 
sang. 

[i565]  Le  cardinal  de  Lorraine  et  ses  nepveux  re- 
tournent de  Trente,  entrent  avec  garde  à  Paris,  con- 
tre les  defences  du  Roy  ;  rencontrez  de  M.  de  Mont- 
morency, gouverneur  dudit  Paris,  furent  contraincts 
se  sauver  dans  une  maison.  Sur  leurs  plainctes,  le 
Roy  ordonne,  tant  à  ceux  de  Guise  que  de  Chastillon, 
sortir  de  Paris.  Le  jeune  MontlucC^),  allant  au  Peru, 

(')  Les  princes  chrestiens  :  les  ambassadeurs  des  princes  catholiques 
avoient  vu  Charles  IX  à  Fontainebleau,  avant  son  voyage  dans  les  pro- 
vinces. 

(*)  Le  jeune  Montluc  :  ce  seigneur  vouloit  former  un  établissement  à 
Mélinde  ou  à  Mosambique.  Il  n'entreprit  cette  expédition  qu'en  i50S. 


SEIGNEIJll  DE  TAVANNKS.     [l5G5]  /\  l  ^ 

descend  à  Madère,  où  il  est  tué  à  la  teste  des  siens, 
et  la  ville  empoite'e  :  sa  mort  rompt  ses  desseins.  Les 
roynes  de  France  et  d'Espagne  à  Bayonne,  assistées 
du  duc  d'Albe,  résolvent  la  ruine  des  hérétiques  en 
France  et  Flandres.  En  la  place  de  l'empereur  Fer- 
dinand, mort  peu  auparavant,  est  esleu  Maximilien 
son  fils.  Selim  estrangle  son  fils  MoustafTa  ,  persuadé 
de  La  Rousse,  sa  marastre,  qui  avoit  gagné  le  visi- 
bacliat  :  pour  faire  tomber  l'empire  à  son  fds  Selim, 
un  frère  du  mort  de  regret  se  tua  en  présence  du 
père.  Soliman  assiste  le  roy  de  Transsilvanie  à  la  prise 
de  trois  cbasteaux  de  l'Empereur,  qui,  par  le  meurtre 
de  George  Capestan,  cardinal  moine,  faict  par  Cas- 
talde,  espagnol,  par  le  commandement  de  l'Empe- 
reur, avoit  perdu  toute  la  Transsilvanie.  Le  roy  de 
Pologne  perd  temps  de  vouloir  accorder  ses  diffé- 
rents ;  l'Empereur  se  sert  de  Lazare  Chevandy,  qui 
luy  conserve  ce  qu'il  tenoit  en  Hongrie. 

Les  Espagnols  (  sous  dom  George  de  Tollede  ) 
chassent  les  Turcs  du  chasteau  d'Affrique,  lesquels 
assiègent  Malthe  ,  conduits  par  Moustaffa  bachat , 
prenent  le  fort  de  Saint  Elme,  qui  couste  la  vie  de 
Dragut  Raïs  et  à  trois  mil  Turcs.  Apres  avoir  donné 
quatre  assaux  à  celuy  Sainct  Michel,  estant  entré  le 
secours  de  six  galleres  à  Malthe  ,  et  dom  George  de 
Tollede  navigeant  autour  avec  l'armée  chrestienne, 
le  Turc  se  retire  en  perte  de  vingt-cinq  mil  hommes, 
à  l'honneur  du  grand  maistre  Vallette ,  qui  avoit 
soustenu  le  siège ,  au  secours  duquel  le  comte  de 
Brissac  arriva  tard  avec  quatre  cens  Français.  Soli- 
man irrité  prend  et  déserte  Syoul,  qui  estoit  sous  sa 
protection ,  sans  qu'iceux  voulussent  rechercher  se- 

cours  d'ailleurs ,  ouvrent  les  portes ,  accusez  par  les 
Turcs  d'avoir  adverty  les  Maltois;  le  grand  Seigneur, 
pour  ne  perdre  réputation,  entreprend  en  Hongrie. 
L'Empereur  les  prévient,  prend  quelques  chasteaux 
par  le  comte  de  Salme  son  lieutenant,  qui  fut  con- 
trainct  de  se  retirer  à  l'arrivée  de  Soliman ,  lequel 
assiège  Siguet  et  meurt  devant. 

Mahomet,  visi  bachat,  celé  sa  mort,  advertit  le  bâ- 
chât de  Constantinople  ,  qui  envoyé  quérir  Selim  à 
Amazia,  distant  de  huict  journe'es  de  là,  le  fait  rece- 
voir à  Constantinople,  de  là  vient  en  Hongrie,  d'oii  il 
ramené  l'armée;  en  ceste  expédition  fut  M.  de  Guise, 
aagé  de  dix-huict  ans.  Le  roy  Philippe,  à  la  requeste 
des  Flamands,  avoit  emmené  les  Espagnols  de  Flan- 
dres, où  il  avoit  laissé  sa  sœur,  bastarde  duchesse  de 
Palme,  assistée  du  cardinal  de  Granvelle,  laquelle  ne 
fist  assez  de  part  des  honneurs  et  profits  aux  princi- 
paux du  pais  à  leur  gré  :  ils  s'opposent  et  se  liguent 
contre  leur  gouvernement,  à  fm  que  la  religion  hu- 
guenotte  ne  manquast  à  son  accoustumée  de  glisser 
dans  les  pays  par  adultère,  ambition,  avarice  et  ré- 
bellion. Les  princes  d'Orange,  comte  d'Aiguemont, 
d'Orne  et  autres  s'en  aident,  y  meslent  la  conserva- 
tion des  privilèges  du  pais,  se  déclarent  ennemis  du 
cardinal  de  Granvelle ,  qui  s'absente  pour  ne  leur 
servir  de  prétexte.  Leur  but  estoit  de  rendre  la  Flan- 
dre comme  l'Empire,  les  grandes  villes  hors  de  ser- 
vitude, ainsi  que  les  impériales,  et  eux  avec  sembla- 
ble authorité  que  les  ducs  de  Saxe,  comte  Palatin  et 
autres  princes  d'Allemagne ,  ayant  authorité  de  gou- 
verneurs aux  provinces. 

Ils  vorxt,  partie  d'eux  assistez  du  peuple,  habillez  en 

gueux ,  présenter  requeste  a  la  duchesse^  de  Palme , 
contre  les  punitions  et  recherches  qui  se  faisoient  des 
hérétiques,  et  bruit   de  l'establissement  de  l'Inquisi- 
tion contre  la  liberté  du  pays  :  elle ,  se  voyant  sans 
force,  dissimule.  Ils  envoyent  en  Espagne  les  am- 
bassadeurs ,  ils  y  sont  justiciez  ;  l'offence  commise , 
le  péril  auquel   estoient  les  grands   les  esmeut,   et 
se  divisent  ;  le  peuple  pour  l'heresie   révolte  les  prin- 
cipales villes ,  qui  rompent  leurs  images.  Pour  obvier 
à  ces  desordres,  la  duchesse  est  contrainte  d'employer 
les  gouverneurs,  les  prince  d'Orange,  comtes  d'Aigue- 
mont  et  d'Orne,  qui,  feignant  d'esteindre  le  feu,   y 
versent  de  l'huile.  Elle,  force'e,  reçoit  commandement 
du  roy  d'Espagne  de  leur  opposer  ce  qui  luy  restoit 
de  fîdelles  serviteurs  et  subjects  ;  et  furent  contraints 
les  gueux  (  ainsi  appeliez  pour  avoir  présenté  la  pre- 
mière requeste  en  cet  habit)  se  déclarer  ouvertement 
par  armes,  ce  que  ne  leur  ayant  reiissi  heureuse- 
ment, les  comtes  d'Aiguemont  et  d'Ornes  ne  s'émeu- 
rent,  et  eussent  désiré  de  n'avoir  commencé  ;  estant 
les  armes  prises ,  il  falloit  autres  que  femmes  pour  les 
manier. 

Le  duc  d'Albe  est  envoyé  gênerai  de  toute  la  Flan- 
dre, la  duchesse  révoquée.  En  cette  année,  la  roy  ne 
d'Escosse ,  vefve  du  petit  roy  François ,  par  amour 
espouse  le  fils  du  comte  de  Lenox,  duquel  ayant  un 
fils ,  et  en  crainte  de  perdre  l'authorité  ,  tient  des 
conseils  secrets  avec  son  secrétaire  :  le  roy  d'Escosse , 
mal  conseillé  de  ceux  qui  semoient  division  et  jalousie 
entre  eux,  le  tue  en  sa  présence  ;  elle  offencée  se  met 
mal  avec  luy.  Reconciliée ,  le  jour  qu'elle  l'avoit  esté 
voir  en  une  maison,  malade  de  la  petite  verolle,  la 
24»  ^7 


4  1  8  [t  565]    CASPARD  DE  «AULX  , 

nuict  qu'elle  en  sort  la  maison  sauta  par  mine  ;  de- 
quoy  s'estant  apperceu  le  roy.d'Escosse,  il  eut  temps 
de  rompre  un  barreau;  et  se  jetter  par  la  fenestre; 
le  lieu  jà  investi  de  ses  ennemis,  il  fut  estranglé.  Ba- 
duel,  accuse  d'estre  chef  de  cette  entreprise,  la  Royne 
soupçonnée  Fespouse,  dequoy  suit  la  révolte  de  tous 
ses  subjects.  Apres  une  bataille  perdue  par  ledit  Ba- 
duel  et  la  Royne,  elle  est  contrainte  de  se  mettre  en 
mer,  soit  de  force  ou  de  gre',  surgit  en  Angleterre,  où 
elle  fut  prisonnière  vingt  ans,  en  fin  décapitée  par  la 
royne  Elisabeth,  non  tant  pour  conspiration  descou- 
verte contre  l'Angleterre,  que  crainte  que  le  conseil 
huguenot  avoit,  qu'advenant  la  mort  d'Elizabeth,  elle 
succedast  en  Angleterre,  et  restablit  la  religion  catho- 
lique. 

Heureux  qui  vit  sous  un  Estât  certain,  où  le  bien  et 
le  mal  sont  salariez  et  chastiez  selon  les  mérites!  par 
l'un  on  est  asseuré  d'honneurs,  biens  et  recompenses; 
par  l'autre,  des  chastimens  inévitables ,  sans  qu'arti- 
fices, amis  ,  argent,  faveurs  puissent  ayder  pour  obte- 
nir l'un  ou  éviter  l'autre.  Tel  estoit  l'Estat  de»  pre- 
miers Romains,  tel  a  esté  celuy  de  France,  tel  est  celuy 
de  Venise  ,  des  Suisses  et  royaume  de  Pologne ,  dont 
la  puissance  des  supérieurs  est  limitée.  Les  roys  de 
France ,  de  Moscovie  et  Turquie  ont  la  puissance  ab- 
solue ;  ceux  d'Espagne,  d'Angleterre,  l'ont  usurpée  à 
moitié,  se  servant  de  l'assemblée  de  leurs  estats  géné- 
raux ,  ainsi  que  leur  auctorité  le  peut  permettre.  Où 
la  faveur,  l'artifice  et  l'argent  ont   lieu,  nul  ne   se 
peine  à  bien  faire,  sçachant  d'autres  portes  que  celles 
de  l'honneur    ouvertes  pour  parvenir  aux  grades   et 
recompenses,  non  plus  qu'aucuns  ne  se  soucient  de 

faire  mal,  d'où  ils  espèrent  escliaper  par  les  moyens 
susdits. 

Les  biens,  les  fortunes  ne  se  peuvent  dire  asseurez 
à  ceux  qui  vivent  sous  les  Estats  exerçant  la  puissance 
absolue  ;  les  faveurs  de  justice,  fausses  accusations, 
ces  mots  de  propre  mouvement ^  et,  ainsi  est  notre 
plaisir j  les  fait  perdre,  et  ne  valent  les  biens  jouys 
et  possédez  en  crainte  la  moitié  de  ceux  que  les  loix 
asseurent,  et  que  l'on  sçait  ne  pouvoir  perdre  que  par 
sa  faute.  Les  grades  conférez  ordinairement  par  fa- 
veur sont  à  mespris  ;  les  juges  n'exercent  justice  qu'en- 
tant que  le  service  ou  volontez  des  roys  le  permet. 
M.  l'admirai  de  Chastillon  ne  sefust  sauvé  du  meurtre 
de  M.  de  Guise,  s'il  eust  esté  subjet  des  Suisses.  En 
Pologne,  les  gentils-hommes  jugent  leurs  semblables. 
J'estois  avec  le  roy  Henry  III  en  l'an  1574  •  le  bor- 
rosqui  planta  une  lance  de  defy,  un  gentil-homme  du 
comte  de  Tanchy  la  levé  :  leborrosqui,  ne  le  tenant 
de  sa  qualité  ,  met  en  camp  un  des  siens  ,  qui  est 
blessé  d'un  coup  de  lance.  Au  sortir  de  la  cour  du 
chasteau  le  borrosqui  tue  le  comte  de  Tanchy  d'un 
coup  de  hache  :  les  parens  du  deffunct  amènent  le 
corps  au  palais,  et  demandent  justice.  Le  Roy  s'em- 
ploye  pour  le  borrosqui,  pensant  gagner  ses  parens: 
malgré  que  Sa  Majesté  en  eust,  il  fut  banny  à  perpé- 
tuité par  le  sénat  :  tant  sont  les  puissances  des  roys 
limitées  en  ce  pais  là. 

En  la  guerre  de  l'Union  [iSgi]  M.  du  Mayne  en 
médiocre  prospérité,  je  luy  proposay  que  la  France 
se  pouvoit  maintenir ,  comme  une  grande  ville,  par 
citadelles,  fortifiant  par  emboucheures  des  rivières, 
par  lesquelles^  les  vivres,  l'argent,  trafic  et  sel  se  con- 

27. 

duisent",  qu'il  fortifiast  Quillebeuf  et  Pxoiien  pour  la 
rivière  de  Seine;  le  Hourdet  proche  Abeville,  pour 
Somme  ;  Nantes ,  pour  Loyre  ;  Lyon  pour  la  Saosne  ; 
la  tour  de  Bourg  pour  l'embouchure  du  Rhosne  :  toutes 
lesquelles  places  il  tenoit,  conservant  Paris  par  gar- 
nisons :  encores  qu'il  eust  perdu  la  campagne,  il  y 
avoit  espérance  que  le  temps  changeroit  les  affaires 
et  le  remettroit  en  sa  première  grandeur.  Les  roys 
absolus  de  France,  craignant  de  perdre  de  leur  temps 
ou  de  leurs  successeurs  l'Estat,  pouvoient  adjoindre 
à  ces  citadelles  les  villes  de  Bordeaux,  Broiiages ,  Tho- 
Ion,  Marseille,  Soissons,  Langres  et  Maisieres,  les- 
quelles fussent  commandées  des  parens  des  enfans 
de  leurs  Majestez  ou  gens  fidelles;  autrement  ces 
citadelles  serviront  de  dissipation ,  au  lieu  de  conser- 
vation :  ces  dix  ou  douze  villes  demeurans  asseurées, 
la  France  ne  se  peut  perdre  pour  le  Roy. 

Ce  siècle,  plein  d'infidélité  des  frères  aux  frères, 
estant  proposée  Tambition  au  parentage  et  obligation, 
fait  que  le  roy  Henry  IV  ne  se  résout  de  suivre  ces 
moyens ,  et  qu'il  espère  plus  en  la  voix  générale  du 
peuple,  lequel  ne  veut  la  dissipation  pour  son  interest, 
et  croit  que  la  généralité  de  France  supportera  le  légi- 
time, aymant  mieux  s'y  fier  qu'aux  infidelitez  d'aucuns 
particuliers.  Aussi  son  principal  travail  est  d'empes- 
cher  qu'il  ne  s'esleve  personne  pardessus  les  autres ,  et 
de  tenir  en  égalité  tous  les  grands  de  son  royaume, 
dissoudre  leurs  alliances,  les  abaisser,  et  hausser  ses 
officiers  de  justice  intéressez  à  la  conservation  de  l'Es- 
tat, lesquels  sont  ennemis  du  gouvernement  populaire, 
pour  la  crainte  qu'ils  en  ont. 

L'an  1 590  je  commandois  à  Roiien  j  j'eus  tout  le  sel 

de  France  en  mon  pouvoir,  et  en  pouvois  tirer  cinq 
mil  escus  par  sepmaine  :  de  quarante  lieues  le  peuple 
le  venoit  quérir  sur  le  col.  J'estimay  le  bien  gênerai  du 
party  plus  que  mon  particulier;  j'obeys  à  la  requeste 
de  M.  du  Maine  et  prière  de  ceux  de  Paris  ;  je  laissay 
monter  le  sel,  qui  fut  une  faute  extrême  à  mondit  sieur 
du  Maine,  lequel  nesçavoit  qu'il  demandoit;  toutes  les 
villes  quetenoit  le  roy  Henry  IVn'avoient  point  de  sel, 
et  le  pouvois  vendre  au  poids  de  l'argent.  Si  j'eusse  eu 
plus  d'ambition  que  de  zèle ,  j'avois  moyen  de  tirer  de 
ce  sel  plus  d'argent  que  les  deux  partis  ensemble ,  et 
crois  que  j'avois  du  sel,  sans  celuy  qui  fustvenu, 
pour  trois  cens  mil  escus. 

Le  Hourdet  est  au  delà  de  Sainct  Valéry,  il  peut  em- 
pescher  l'entrée  de  Somme  et  la  mutinerie  d'Abeville; 
Quillebeuf  est  plus  important  pour  la  Seyne,  et  plus 
utile  que  le  Havre  de  Grâce  :  les  navires  ne  peuvent 
venir  que  jusques  là  d'une  mare'e ,  les  bans  de  sable 
mouvant,  qui  se  changent  d'heure  à  autre,  nécessitent 
de  prendre  un  pilote  à  Quillebeuf^  Ceux  du  roy 
Henry  IV,  cognoissant  l'importance ,  s'en  saisirent  et 
firent  quatre  bastions  à  l'entour  d'une  église,  cou- 
pèrent les  vivres  à  Roiien  ;  j'y  menay  deux  cens  che~ 
vaux ,  huict  cens  arquebuziers  et  deux  coulevrines , 
les  surpris  qu'ils  n'estoient  que  soixante  dedans  : 
voyant  que  les  coulevrines,  que  j'avois  laissé  denier, 
tardoient,  je  donne  deux  assauts,  un  de  jour  et  l'au- 
tre de  nuict,  avec  perte  de  quelqu'uns  des  miens;  je 
les  forçay  de  se  rendre,  je  gaignis  quinze  navires  à  la 
rade ,  et  les  donnay  libéralement  à  mes  capitaines.  Je 
ne  peux  gagner  sur  ceux  de  Bourgongne,  qui  estoient 
à  moy ,  qu'ils  voulussent  demeurer  en  ceste  place  : 

aussi ,  ne  voulant  faire  paroistre  que  je  me  voulusse 
establir,  je  fus  contrainct  d'y  laisser  un  Normand,  qui 
la  vendit  trois  mois  après  ;  et  puis  dire  que  l'un  des 
moindres  des  miens  refusa  la  recompense  que  le  Roy 
donna  à  un  des  plus  grands  des  siens,  qui  estoit  le 
sieur  de  Termes,  depuis  grand  escuyer  de  France, 
après  qu'il  l'eust  gagné.  Geste  place  fortifiée  vaut  en 
guerre  cent  mil  escus  par  an  au  gouverneur;  si  j'eusse 
creu  aucuns  gens  de  bien  de  la  cour  de  parlement  de 
Roiien,  j'y  eusse  estably  l'un  des  miens  :  depuis  le 
Roy  l'estima  tant ,  qu'il  voulut  qu'elle  se  nommast 
Henry  Carville;  si  la  guerre  eust  duré,  il  y  eust  fait 
une  grande  place.  Les  noms  des  fondateurs  des  villes 
leur  demeurent  fortuitement,  ou  se  perdent  :  nous 
voyons  encore  Alexandrie ,  Demetriade  ,  Gonstanti- 
nople,  et  autres,  qui  ont  changé  leurs  noms,  soit  par 
le  temps  ou  par  l'inimitié  des  usurpateurs;  les  Turcs, 
pour  faire  perdre  le  nom  de  Gonstantin,  nomment 
Constantinople  Stambola. 

Toutes  villes  .maritimes  ne  se  prévalent  de  la  mer 
pour  secours  quand  elle  n'y  flue  que  par  canals, 
comme  à  La  Rochelle  et  autres  lieux.  Gelles  où  la  mer 
bat  à  plain,  où  il  y  a  bon  fonds,  se  peuvent  secourir, 
parce  qu'elle  ne  se  peut  barrer,  ny  l'armée  ennemie 
s'y  tenir  continuellement  pour  empescher  l'entrée. 

Il  y  a  diverses  opinions  du  souverain  bien  ;  plusieurs 
le  mettent  aux  voluptez,  lubricitez,  gourmandises, 
parfums,  musiques;  autres  aux  chasses,  jeux,  basti- 
ments,  jardins,  peintures;  aucuns  à  l'avarice,  posent 
escu  sur  autre  sans  sacieté;  infinis  à  chercher  hon- 
neur, grades,  réputation  après  la  mort,  avec  travail 
sans  repos  :  plusieurs  ,  plus  malades  d*esprit ,  se  plai- 

sent  à  se  faire  foiieter  le  visage  de  journées  après  un 
cerf,  se  faire  manger  des  chiens,  et  à  s'user  le  corps 
pour  suivre  une  balle  pleine  de  bourre ,  avec  estonne- 
ment  de  ceux  qui  les  considèrent,  qui  ne  sont  de  leur 
humeur,  comme  ils  peuvent  durer  en  ces  peines  avec 
si  peu  de  fruict.  Un  voluptueux  au  travail,  un  ambi- 
tieux au  repos,  un  libéral  à  l'avarice,  languissent.  Tel 
se  contente  à  du  pain  moisy,  avec  une  lampe  esclai- 
rant  à  la  lueur  des  escus,  de  quoy  il  n'use  point,  qu'il 
en  quicteroit  tous  autres  plaisirs.  Le  souverain  bien, 
disent  les  hommes,  est  selon  leurs  affections  et  opi- 
nions, non  que  pour  cela  il  soit  véritable;  il  y  a  plus 
de  maladies  d'esprit  que  de  corporelles. 

Telles  gens  doivent  chercher  leur  guerison ,  non  vers 
les  plus  doctes,  mais  vers  ceux  qui  ont  le  meilleur  en- 
tendement, parce  que  la  science  peut  estre  sans  juge- 
ment: le  choix  des  médecins  de  l'esprit  est  difficile;  les 
bons  livres  ne  flatent  les  lecteurs  comme  les  hommes. 
Je  définis  le  souverain  bien  :  ayoir  la  conscience  nette, 
observer  la  loy  de  Dieu,  amender  ses  fautes,  se  mettre 
en  estât  de  grâce  ;  il  n'y  a  nul  salut  en  doute  de  son 
salut.  Toutes  les  voluptez,  belles  maisons,  plaisirs, 
délices,  ne  plairroient  à  un  criminel  qui  sçauroit  estre 
condamne'  à  la  roiie  au  bout  de  l'an.  Quel  plaisir  peut 
avoir  au  monde  celuy  qui  est  en  doute  d' estre  après  sa 
mort  tourmenté  éternellement?  La  vertu  est  pleine  de 
plaisirs,  se  recompense  soy-mesme  et  satisfait  ses  au- 
teurs :  elle  ne  défend  les  justes  amours,  les  chasses,  le 
manger,  la  musique,  les  peintures,  les  bastiments  mo- 
dérez, sauve  et  garantit  de  l'excez,  source  de  douleurs 
et  maladies.  Gouster  à  cœur  saoul  de  mesme  chose  la 
fait  mespriser;  la  vraye  saulce  est  l'apetit  :  il  faut  per~ 

di  e  pour  recouvrer  :  la  tempérance  (  selon  la  loy  de 
Dieu)  tient  sain  Tesprit  et  le  corps. 

De  rechercher  l'honneur  aux  bastiments,  pierreries, 
chevaux  et  richesses,  c'est  vanité,  cela  est  hors  de  nous-, 
les  belles  actions  sont  seulement  nostres ,  la  réputation 
nous  en  demeure.  Les  bastiments  périssent  en  deux 
cens  ans;  le  temple  de  Salomon,  la  Diane  d'Ephese, 
les  jardins  de  Semiramis  sont  atterrez;  des  pyramides, 
des  temples,  des  colonnes  qui  restent,  les  auteurs  en 
sont  incertains.  Si  c'est  pour  le  plaisir  présent  que  l'on 
ajme  les  édifices,  l'on  se  lasse  des  choses  plusieurs  fois 
veùes;  si  les  nouvelletez  transportent  d'adjoindre  des- 
seins sur  autres,  il  faut  croire  que  c'est  maladie  d'es- 
prit qui  se  doit  guérir  par  la  raison.  En  cest  art  il  n'y 
a  nulle  perfection  entière  ;  aux  plus  grands  édifices  il 
se  treuve  à  adjouster,  lesquels  estans  faicts  et  bien  con- 
sidérez laissent  un  regret  de  n'avoir  fait  mieux.  Le 
roy  Henry  IV  a  dépendu  un  million  d'or  aux  basti- 
ments, sans  avoir  rien  de  parfaict. 

Quel  plus  grand  plaisir,  quelle  plus  belle  considéra- 
tion, que  l'architecture  céleste  et  terrestre?  que  si  nous 
sommes  saouls  de  les  regarder,  nous  le  serons  en  un 
instant  de  voir  cinquante  toises  de  muraille  en  quarré 
par  nous  édifiées?  Delà  maison  bien  bastie,  l'honneur 
en  est  à  l'architecte,  au  maistre  maçon,  non  au  sei- 
gneur d'icelle:  un  financier,  un  maquereau,  un  usu- 
rier, en  font  d'aussi  belles  que  les  plus  gens  de  bien: 
les  maisons  faictes,  communément  elles  se  vendent, 
ou  la  mort  en  oste  la  jouissance  :  les  façons  de  bastir 
changent,  les  bastisseurs  disent  que  c'est  l'ornement 
des  royaumes. 

Le  sieur  de  Tavannes,  duquel  je  suis  héritier  en  ce 

désir,  sur  la  proposition  de  reformation  de  la  France, 
empesche  la  prohibition   des  bastiments,  disant  que 
c  estoit  le  moyen  de  faire  gagner  les  pauvres.  Les  roys 
peuvent  bastir,  parce  que  par  circulation  ils  retirent 
l'argent  des  maneuvres  et  maçons  qui  payent  les  tailles  : 
ce  que  ne  peuvent  les  gentils-hommes,  lesquels  doi- 
vent bastir  par  commodité  ou  nécessité,  non  par  su- 
perfluité,  ny  en  divers  lieux;  non  plus  qu'un  corps 
n  a  besoin  de  deux  habillements ,  ils  n'ont  que  faire 
de  deux  chasteaux.  Si  c'est  la  considération  de  la  plu- 
ralité d'enfans,  il  suffit  que  l'un  s'amuse  à  la  belle  mai- 
son, cependant  que  les  autres  cherchent  leur  bonne 
fortune.  Les  superflus  s'excusent  de  ce  qu'ils  bastissent 
en  plusieurs  lieux,  pour  la  commodité  de  l'hyver  et 
de  l'esté  sans  raison  :  il  faudroit  qu'ils  fissent  des  chas- 
teaux à  cent  lieues  l'un  de  l'autre,  au  septentrion  et 
au  midy,  pour  s'apercevoir  du  plus  chaud  ou  plus 
froid  païs.  Tout  ce  que  les  monarques  font  se  defaict  : 
le  mont  Atos,  taillé  en  figure  d'homme,  proposé  à 
Alexandre  ,  se  pouvoit  rompre  ;  les  piramides,  les  co- 
lomnes,  se  renversent.   Un  roy  pourroit  destourner 
une  rivière,  construire    ou    aplanir  une   montagne , 
que  son  successeur  pourroit  refaire  et  remettre  en  son 
premierestat:  les  belles  actionsperpetuent  la  mémoire, 
et  non  les  bastiments. 

Qui  se  commande  est  riche  ;  celuy  n'a  que  faire  de 
rien  qui  mesprise  tout  par  la  cognoissance  de  la  vanité 
du  monde,  et  qu'il  faut  tout  laisser.  La  douleur,  le 
manquement,  mauvais  accidents  et  pauvreté  sont  plus 
frequens  que  leurs  contraires  :  il  se  faut  accoustumer 
à  eux ,  combatre  le  désir  aux  premières  barrières  -,  la 
resolution  de  souffrir  oste  la  douleur.  Au  retour  des 

corvées  le  corps  désire  eslre  desarmé  d'une  partie, 
puis  du  tout,  demande  un  banc,  un  tapis,  en  fin  le 
lict  :  à  quoy  résistant,  l'on  dort  aussi  bien  tout  armé 
que  sans  armes  ',  obeyr  à  Tapetit  et  au  désir  rend  l'es- 
prit esclave  du  corps.  Nous  voulons  des  salles,  et 
sommes  à  couvert  dans  un  cabinet;  des  pierreries,  la 
rosée,  la  gelée  attainte  du  soleil  en  fornissent  :  la 
mesme  chaleur  et  froideur  est  aux  habits  de  bure  et 
toile,  qu'aux  dorez;  les  livres  fournissent  de  grandes 
compagnies  :  nostre  contentement  dépend  de  nous  gui- 
dez par  raison  et  jugement. 

La  loy  de  Moyse  donnée  de  Dieu  de  facile  interpré- 
tation ,  les  autres  faictes  des  hommes  nos  semblables 
sont  faictes  par  bon  sens  naturel  des  gens  de  bien  ;  les 
loix  des  douze  tables,  aportées  à  Rome  de  Grèce,  n'a- 
voient  grand-es  difficultez ,  les  gloses  et  commentaires 
sur  icelles  les  obscurcirent;  ainsi  que  la  multitude  des 
médecins  tuent  les  malades,  l'exacte  observation  de 
l'apparence  de  justice  en  est  la  ruine.  Plusieurs  arts 
faciles,  argumentez  inutilement  par  les  professeurs 
d'iceux,  ont  esté  malicieusement  rendus  difficiles  pour 
exiger  plus  de  loyer  de  l'enseignement,  et  que  le  peu- 
ple cogneust  moins  leur  faute.  Les  anciens  philosophes 
couvroient  leurs  sciences  de  fables  subjectes  à  inter- 
prétations; les  médecins  dujourd'huy,  outre  le  latin 
qu'ils  allèguent  à  ceux  qui  ne  le  sçavent,  font  des  re- 
cipes  et  des  P^  tranchez,  avec  chiffres  non  intelligibles 
qu'à  ceux  de  leur  caballe ,  ressemblans  aux  caractères 
des  sourciers.  Les  moindres  arts,  à  leur  imitation,  ont 
donné  une  méthode  de  leur  science  couverte  et  lon- 
gue, inventé  des  nominations  :  les  escuyers,  les  escri- 
meurs et  autres  peuvent  aprendre  en  trois  mois  ce  à 

quoy  ils  consument  des  années  :  ainsi  les  docteurs  du 
droict  en  ont  prolonge'  renseignement  de  dix  ans,  pour 
empescher  que  la  noblesse  n'aprist  leur  sçavoir,  Tim- 
patience  de  laquelle  ils  ont  juge'  ne  pouvoir  aller  jus- 
quesà  ce  terme,  empescliez  de  la  despence  et  légèreté. 
Ils  ont  embroiiillé.les  loix  ,  s'aydant  du  droict  ro- 
main, des  gloses  de  Barthole  et  Jason,  interprétations, 
droict  escrit,  coustumier,  ordonnances  royaux,  arrests 
recueillis  des  cours  ;  ainsi,  au  lieu  d'un  livre  nécessaire 
(n'estant  la  loy  de  Dieu  escrite  qu'en  deux  feuilles,  et 
celle  des  Romains  en  douze  ) ,  il  faut  des  chambres  et 
sales  pleines  de  livres ,  en  telle  confusion  qu'ils  ren- 
dent tout  droit  douteux ,  balançant  autant  d'une  part 
que  d'autre,  disent  que  c'est  à  leur  choix  d'appliquer 
le  grain  :  ce  sont  les  escus  qu'ils  reçoivent  qui  empor- 
tent le  poids  où  il  leur  plaist. 

Il  n'y  a  voUerie  plus  grande  que  celle  qui  s'exerce 
sous  le  manteau  de  justice  :  ils  disent  que  chaque 
chose  a  son  tour;  ils  veulent  autant  piller  en  paix  que 
les  soldats  font  en  guerre;  les  meschancetez  qui  s'y 
commettent  ne  se  pourroient  escrire.  Les  juges  sont 
la  pluspart  parens,  pour  estre  les  cours  sédentaires  en 
une  ville  :  toutes  les  bonnes  familles  alliées  veulent  es- 
tre de  cette  compagnie,  composée  d'escoiiade  et  cam- 
brade ,  comme  les  gens  de  pied ,  quelquesfois  les  vieux 
bandez  contre  les  jeunes,  les  jeunes  contre  les  vieux. 
Un  président  en  aura  huict  ou  dix,  un  des  anciens 
conseillers  autant  ;  parlant  à  un  c'est  à  toute  la  cam- 
brade  :  ils  font  des  compositions  entr'eux,  tellement 
qu'ayant  condamné  une  partie  à  tort,  l'autre  luy  rend 
la  pareille  en  semblable  cas. 

J'ay  veu  plusieurs  reconciliations  faictes  parla  mort 

des  innocens  ;  à  la  forme  de  Caïphe  et  Pilate ,  tout  se 
faict  par  faveur,  parentelle,  ou  argent;  sont  phénix 
que  les  gens  de  bien  parmy  eux  :  A.  leur  exemple,  les 
advocats  et  procureurs  vendent  leurs  parties,  qui  se 
fient  en  eux  ,  leur  revendent  leurs  papiers.  Cresus  con- 
seille Cirus  (pour  empescher  ceux  de  Babilone  d'en- 
treprendre sur  luy)  de  leur  faire  porter  des  longues 
robes ,  et  les  faire  plaider  les  uns  contre  les  autres  : 
les  princes  imitent  ces  conseils,  employant  le  vif  ar- 
gent des  Français  en  procez ,  ayans  correspondances 
avec  les  juges  pour  immortaliser  iceux  par  lettres  de 
chanceliere,  d'évocations,  requestes  civiles,  proposi- 
tions d'erreur,  cassation  d'arrests ,  procurans  que  les 
procez  soient  des  idres,  et  qu'ils  ne  soient  comme  sin- 
ges sans  queue. 

Il  y  a  en  France  quasi  plus  d'officiers  de  justice  et 
finances  que  d'autres  peuples,  nécessitez  de  gagner 
aux  despens  des  mal-advisez  ,  qu'ils  recherchent  pour 
mettre  en  leurs  lacs,  d'oii  ils  ne  sortent  plus  que  rui- 
nez :  quoy  qu'ils  gagnent,  ils  perdent.  Le  Turc  a  trois 
cens  mil  payes,  comprins  les  ecclésiastiques  et  juges 
qui  combattent  :  il  y  a  cinquante  mil  officiers  en 
France  payez,  ils  devroient  estre  contraincts  de  porter 
les  armes  ;  puis  qu'ils  ont  la  paye  des  gentils-hommes , 
ils  peuvent  servir  de  deux  mestiers,  ou  que  les  gentils- 
hommes exercent  leurs  estats  pour  avoir  leur  paye. 

Tant  moins  il  y  auroit  d'officiers  aux  cours  de  par- 
lement, plus  il  y  auroit  de  justice,  et  (les  loix  estant 
regle'es  et  les  meschants  chastiez)  il  n'y  auroit  pour 
occuper  les  bons  trois  mois  en  l'année.  Les  juges  con- 
traincts d'acheter  leurs  estats  en  gros,  il  leur  semble 
estre  permis  de  s'en  rembourser  en  destail  parla  vente 

des  parties,  dont  ils  pienent  les  présents  par  longues 
circulations  de  clercs,  procureurs,  solliciteurs,  ou  per- 
sonnes peu  cogneiies,  qui  corrompent  les  femmes  et 
vallets;  tellement  qu'ils  croyent  kur  estre  licite  de 
prendre  de  l'argent  de  ceux  qui  ont  bon  droit  :  ils  se 
trahissent,  révèlent  le  secret  de  la  justice  aux  gouver- 
neurs et  parties. 

L'on  fait  croire  au  Roy  que  la  multitude  d'officiers 
maintient  son  Estât,  alléguant  les  derniers  troubles  : 
par  exemple,  que  le  peuple  avoit  pris  les  armes  contre 
luy  au  commencement,  et  qu'à  la  fin  ceux  de  la  justice 
et  ses  officiers  les  prindrent  et  se  déclarèrent  pour  luy. 
A  quoy  l'on respond  que,  s'ils  ont  servi  au  restablisse- 
ment  de  Testât  royal,  ce  n'a  esté  d'eux  mesmes  ;  ils  n'y 
pouvoient  rien  sans  estre  aydez,   ce  qui  fut  par  trois 
de  leur  profession    ausquels  M.  du  Mayne  se  fioit, 
lesquels,  ayant  peur  de  la  domination  du  peuple,  et 
ne  voyant  place  assez  grande  pour  leur  ambition ,  luy 
firent  craindre  le  gouvernement  populaire  qui  l'avoit 
eslevë,  et  luy  firent  restablirla  puissance  des  cours  de 
parlement  de  Paris,  les  officiers  de  justice  à  Orléans, 
dont  suivit  la  perte  du  party  et  la  facilité  ausdits  offi- 
ciers de  servir  le  Roy,  par  la  faute  de  M.  du  Mayne. 
S'ils  eussent  eu  affaire  à  un  autre  qui  ne  se  fust  laissé 
gouverner,  ces  officiers  estoient  inutiles  pour  le  resta- 
blissement,  et  le  peuple  les  eust  tenu  tousjours  empri- 
sonnez sans  autlîorité,  et  le  pied  sur  la  gorge. 

Tant  de  tailles  et  subsides  (de  quoy  les  roys  de- 
vroient  vivre)  sont  employez  à  leur  payement,  et  s'il 
ne  se  pouvoit  mieux,  le  Roy  pourroit  casser  la  moitié 
des  gages -,  les  faisant  servir  alternativement,  la  justice 
en  seroit  mieux  exercée.  H  semble  que  l'advis  donné 

a  Sa  Majesté  est  pernkieux,  de  n'entretenir  ses  gens 
d'armes  et  payer  ses  officiers,  pour  maintenir  la  paix. 
J'escris  par  expérience ,  et  pour  estre  chevalier  de  la 
cour  de  parlemeM  de  Bourgongne  depuis  quarante 
cinq  ans  :  pour  régler  ce  desordre,  faut  considérer 
que  la  justice  en  Suisse  et  Allemagne  est  brefve  et 
juste,  encores  plus  en  Turquie,  où  les  proce's  ne  du- 
rent que  quatre  jours  :  faut-il  que  l'ignorance  des  uns 
et  la  barbarie  des  autres  leur  fournisse  plus  de  justice, 
qu'à  nous  nostre  science,  et  qu'il  faille  conseiller  aux 
Français,  si  on  demande  leur  manteau,  donner plustost 
le  reste  des  liabillemens  que  de  plaider?  Ils  ne  peuvent 
dire  leur  bien  estre  à  eux  ;  le  possesseur  de  cinquante 
ans  (aussi  tost  le  proce's  commencé)  pert  une  partie 
de  son  droit,  et  souvent  le  tout  est  mis  en  compromis. 
Il  fau droit  oster  l'obscurité  de  cette  science,  et  considé- 
rer que  les  présidents  prononcent  des  arrests,  qu'en- 
cores  qu'ils  parlent  français,  si  on  n'est  du  mestier  de 
la  caballe,  ils  ne  sont  intelligibles. 

Ces  mots  inventez  par  la  chicanerie,  et  d'autres  in- 
finis, et  mesme  le  latin,  ne  devroient  estre  plaidez  ny 
escrits,  mais  bien  un  stil  que  jusques  aux  moindres 
paysans  en  fussent  capables.  Les  généreux  Romains , 
par  tout  où  ils  conqueroient ,  suprimoient  les  langues 
et  establissoient  la  leur  :  au  contraire,  les  Français 
maintiennent  l'estrangere  latine  et  en  dressent  des  es- 
coles ,  ce  que  jamais  autre  nation  conquérante  n'a  fait. 
Par  le  bannissement  de  ceste  langue  le  droict  seroit  in- 
telligible et  facile  à  apprendre  ;  tous  les  arts  de  mesme 
s'enseigneroient  en  français;  un  homme  seroit  sçavant 
en  autant  de  temps  qu'il  faut  pour  apprendre  le  latin. 
Les  pedans  disent  ignoramment  qu'il  va  par  tout  le 

monde  :  il  ne  sert  qu'avec  les  Allemands  et  Polonais, 
dont  il  y  en  a  autant  qui  parlent  fi  ançais  que  latin  : 
que  s'ils  ont  affaire  des  Français ,  qu'ils  apprennent 
leur  langue  :  faudroit  réduire  toutes  les  coustumes  au 
droict  escrit. 

Semble  que  les  roys  de  France  se  défient  de  leur 
authorité,  n'ayant  ozé  toucher  aux  coustumes  des 
pays ,  desquels  il  faudroit  assembler  et  brusler  les  cous- 
tumiers,  les  gloses,  les  chicaneries  romaines,  ne  lais- 
ser que  cinquante  fueillets  de  papier,  où  seroit  con- 
tenu tout  le  droict,  du  moins  les  régler  tous  au  droict 
escrit  :  les  arrests  bien  donnez  passeroient  en  forme 
de  loy,  et  qu'il  ne  fust  permis  à  qui  que  ce  fust,  sans 
apparente  défectuosité  de  sa  personne,  de  faire  plaider 
les  advocats  ny  prendre  procureurs ,  et  pour  les  juger, 
qu'il  y  eust  la  moitié  de  gentils-hommes  :  que  l'on  es- 
leust  les  juges,  non  tant  par  sçavoir  quepar  preudhom- 
mie,  et  qu'il  n'y  en  eust  en  chaque  province  que  dix 
au  plus;  qu'annuellement  le  Roy  envoyast  des  gens 
pour  chastier  ceux  qui  manqueroient  à  leur  devoir, 
selon  la  plainte  du  peuple.  Il  y  auroit  des  abus;  mais 
ce  ne  sont  les  loix  qui  jugent,  c'est  la  conscience;  s'il 
y  a  d'injustice  il  vaudroit  mieux  la  soufïi  ir  par  igno- 
rance que  par  meschanceté  :  nous  ne  sçaurions  estre 
pis  que  nous  sommes,  et  vaudroit  mieux  joiieraux  dez 
son  droict,  pour  éviter  l'iniquité  des  juges  et  longueur 
des  procez.  Anciennement  il  n'y  avoit  qu'une  cour  de 
parlement  en  France,  qui  ne  faisoit  rien  le  plus  du 
temps;  la  justice  estoit  entre  les  mains  des  baillifs  et 
gentils-hommes,  comme  elle  est  en  Lorraine  :  la  no- 
blesse perd  ses  privilèges;  par  la  crainte  que  les  roys 
ont  d'elle  ils  l'abbaissent.  Tant  de  corruptions  an  ce 

dernier  siècle  feroient  souhaitter  des  juges  aux  provin- 
ces enfermez  dans  des  tours  inaccessibles,  qui  juge- 
roient  sans  cognoistre  ny  voir  les  parties,  sous  des 
noms  supposez  dans  les  escritures  ;  les  changer  tous 
les  ans,  et  qu'ils  fussent  examinez  par  gens  de  bien. 
Que  si  l'injustice  accroist,  c'est  perdre  les  biens  et  les 
âmes  des  Français,  et  faudroit  que  la  noblesse  en  pleins 
estats  suppliast  Sa  Majesté  d'y  mettre  ordre  :  les  roys 
doivent  la  justice,  c'est  ce  qui  leur  maintient  la  paix. 

En  ce  temps,  le  Roy  suit  le  conseil  de  ceux  qui 
disent  que  ses  vrayes  garnisons  et  le  soustien  de  son 
Estât  est  la  multitude  de  ses  officiers,  qui,  estans  les 
principaux  des  villes,  tiennent  sous  eux  tout  le  peuple; 
qu'iceux  officiers,  intéressez  en  Testât  royal ,  le  main- 
tiendront ,  et  mesme  la  tyrannie  si  elle  estoit  ;  qu'eux 
bien  payez,  comme  ils  sont ,  il  ne  faut  rien  crain- 
dre, d'autant  que,  quelque  desespoir  qu'aye  la  no- 
blesse  ruinée  de  debtes  et  d'injustice,  ils  n'ont  que  la 
campagne,  ils  seront  descouverts,  et  empeschez  d'en- 
treprendre sur  les  villes  par  les  officiers;  et  que  Sa 
Majesté  peut  faire  ce  qu'il  luy  plaira  de  sa  noblesse  et 
de  son  peuple ,  pourveu  que  ses  officiers  soient  con- 
tents et  bien  payez.  Le  Roy  est  si  grand,  si  valeureux, 
le  peuple  si  ennemy  de  la  guerre,  qu'il  oste  le  juge- 
ment, si  le  maniement  des  affaires  d'Estat  de  ce  temps 
est  ce  qui  conserve  la  paix  ;  parce  que  quand  bien  il 
seroit  plus  mauvais ,  pour  la  crainte  de  la  guerre  et  la 
mauvaise  intelligence  des  gentils-hommes ,  le  peu  de 
fidélité  du  peuple  maintient  l'Estat  :  si  est-ce  que  ce 
conseil  a  son  contraire. 

Les  officiers,  dans  les  villes,  par  leur  malversation 
sont  ceux  qui  ont  esmeu  le  peuple  contre  eux  au  com- 

mencement  de  la  Ligue,  lequel  en  vouloit  aux  riclies 
qui  le  gouveinoient  et  juslicioient  impérieusement  :  et 
ceste  lie  du  peuple,  qui  n'a  rien  à  perdre,  peut  estre 
encor  esmeiie  contre  eux,  et,  à  l'exemple  du  passé,  les 
mener  du  palais  à  la  prison.  Et  la  noblesse,  qui  n'est 
point  entretenue  ny  pa3^ée,  et  appauvrie,  par  deses- 
poir peut  estre  disposée  à  la  rébellion  facilement,  ne 
leur  manquant  qu'une  asseurance  de  ne  se  pouvoir 
perdre  en  prenant  ou  ayant  pris  les  armes,  et  desdou- 
blons  ou  des  angelots  des  estrangers.  Le  conseil  seroit 
meilleur  de  réduire  les  officiers  à  petit  nombre,  et  de 
leurs  gages  descharger  le  peuple,  et  entretenir  au  moins 
deux  mil  pauvres  gentilshommes,  sous  la  charge  des 
plus  fidèles  capitaines  de  France  :  ce  seroit  éviter  un 
danger  qui  semble  estre  préparé  aux  premières  appa- 
rences de  mouvements.  Et  cela  se  voit  aux  élévations 
et  rebellions  si  fréquentes,  là  oii  les  gentilshommes  et 
soldats  ne  s'enquierent  plus  si  c'est  pour  ou  contre  le 
Roy,  seulement  s'il  y  a  de  l'argent. 

Les  fortifications,  quoy  que  parfaictes  et  en  plaine, 
sont  de  difficile  garde  contre  le  Turc  :  innombrables 
gens  se  couvrent  d'ais  et  parapets ,  remplissent  de 
terre  le  fossé ,  portent  les  montagnes  sur  les  villes , 
font  marcher  les  moindres  les  premiers;  les  assiégez 
las  de  tuer,  les  arquebuzes  de  tirer,  les  feuz  esteints 
du  sang  ennemy,  les  oppriment.  Apres  les  estropiez 
arrivent  les  plus  hardiz ,  qui  font  assauts  de  dix  à  douze 
heures ,  rafraischis  d'iieure  à  autre  d'innombrables 
troupes;  le  nombre,  le  temps,  la  fatigue,  les  empor- 
tent. La  puissance  qu'usurpe  le  grand  Turc  sur  les 
siens,  leur  fait  désirer  de  mourir  plustost  par  les  mains 
des  ennemis  que  des  amis,  leurs  capitaines  les  raassa-^ 
24.  2§ 

crant  quand  ils  les  voyent  tourner,  joint  à  la  créance 
de  leur  loy,  qui  promet  paradis  aux  obeissans  à  leurs 
princes  ;  cela  les  fait  librement  précipiter.  Les  places 
sur  les  roches  sont  plus  propices  pour  leur  résister  que 
celles  des  plaines,  parce  qu'ils  ne  peuvent  remplir  les 
fossez.  Les  conseils  des  Turcs  sont  fermes,  résolus  en 
guerre,  en  paix  ne  dépendent  que  des  guerriers  choi- 
sis et  espreuvez  de  toutes  nations,  non  abstraints  aux 
imperfections  des  climats.  La  timidité'  des  Italiens,  la 
chaleur  des  Français,  la  lenteur  des  Espagnols,  pe- 
santeur des  Allemands ,  se  meslent  :  il  y  a  souvent  des 
capitaines  de  toutes  ces  nations  d'où  sortent  des  con- 
seils tempérez,  bien  choisis  et  recogneuz  du  prince 
qui  est  capitaine.  La  cruelle  justice  des  Turcs  em- 
pesche  tous  les  artifices  des  conseillers;  les  citadelles 
du  Turc  sont  quinze  mil  janissaires  autour  de  luy. 
Geste  force  d'aguerris,  jointe  aux  affectionnez,  com- 
mande  à  trois  cens  mil ,  et  ne  peuvent  rien  d'eux 
mesraes,  dautant  qu'estans  esclaves  sortis  des  Chres- 
tiens,  il  est  licite  au  Turc  de  les  faire  mourir  sans 
reprehension ,  veu  que  les  particuliers  Turcs  naturels 
ont  pouvoir  de  mort  et  de  vie  sur  les  esclaves. 

Un  millier  d'ingénieurs  ont  escrit  de  ces  fortifica- 
tions ;  les  derniers  corrigent  les  premiers;  il  faudroit 
un  livre  entier  pour  en  escrire  deiiement;  je  diray  en 
gros  ce  qu'il  m'en  semble.  Les  fortifications  dressées 
et  assaillies  par  ceux  qui  n'ont  la  pratique,  sont  au- 
tant différentes  de  celles  des  capitaines  et  ingénieurs 
expérimentez,  que  l'ombre  l'est  du  corps.  Des  mo- 
narques et  republiques  les  fortifications  en  plaines 
sont  les  meilleures,  y  observant  toutes  règles;  lesquels 
(  pour  quelques  puissans  qu'ils  soient  )  n'en  peuvent 

faire  baslir  grand  nombre,  pour  l'excessive  despence, 
travail  et  temps  qu'il  y  a  à  les  bien  faire.  Les  places 
aydées  de  fortifications  en  montagnes,  d'isles  et  ri- 
vières, ausquelles  il  ne  faut  une  si  grande  despence 
pour  les  rendre  à  leur  perfection,  se  treuveront  utiles; 
estant  mal-aisé  qu'aux  forteresses  de  plaines,  la  des- 
pence qui  y  est  nécessaire  y  soit  employée  :  de  plus , 
il  faut  un  grand  nombre  d'hommes  en  garnison.  Pour 
garder  les  grands  bastions  qui  se  font  maintenant,  cinq 
cens  hommes  ne  suffisent  en  chacun ,  et  si  en  ces  places 
si  bien  construictes  il  n'y  a  la  quantité  d'hommes  re- 
quise ,  elles  se  perdront  ou  surprendront  plus  facile- 
ment que  les  autres. 

Aux  petits  bastions  l'on  ne  se  peut  retrancher,  les 
espaules  sont  foibles  ;  mais  il  y  a  bien  plus  d'incom- 
modité aux  grands  construicts  en  plusieurs  lieux , 
dont  les  assauts  ne  se  peuvent  défendre  d'arquebu- 
zades  des  flancs  des  autres  boulevarts.  Je  suis  de  ceux 
qui  les  désirent  fort  médiocres ,  et  voudrois  que  leurs 
brèches  se  défendissent  à  coup  de  pistolet,  en  tant 
que  la  proximité  d'iceux  le  peut  permettre  ;  tellement 
qu'ils  ne  soient  trop  aiguz ,  ny  les  espaules  trop  es- 
troictes.  Quoy  que  c'en  soit,  la  pointe  d'un  boulevart 
ne  doit  estre  si  esloignée  delà  cazemate  de  l'autre, que 
l'arquebuzier  ne  la  défende  de  blanc  en  blanc,  et  que 
son  coup  ne  puisse  percer  une  cuirace  ;  et  ne  faut 
s'attendre  de  deffendre  les  brèches  par  artillerie ,  dont 
les  promptes  recharges  n'egallent  celle  du  mousquet. 
Le  fossé  sans  eau  est  plus  utile  aux  villes  où  il  y  a 
quantité  de  soldats;  et  où  ils  sont  en  petit  nombre , 
celuy  avec  eau  qui  ne  se  puisse  oster  est  le  meilleur, 
et  celuy-là  où  il  y  a  une  tranchée  profonde  d'eau  par 

le  milieu^  et  qui  laisse  du  sec  deçà  et  delà  pour  faire 
des  traverses  et  cazemates,  profite  mieux  que  les  deux 
autres. 

Apres  les  cazemates  et  boulevarts  couverts  d'es- 
paules,  celles  qui  sont  faictes  dans  la  contrescarpe 
tiennent  le  premier  rang,  et  ne  se  peuvent  oster  qu'en 
comblant  le  fosse,  ou  devinant  l'endroict  où  elles  sont. 
Les  Espagnols  ont  battu  l'orichon  d'un  boulevart,  et 
embouché  le  flanc  de  la  cazemate,  et  razé  le  parapet, 
tellement  qu'il  ne  pouvoit  flanquer  à  l'autre  courtine 
du  boulevart,  auquel  ils  faisoient  brèche,  et  y  don- 
noient  l'assaut  comme  en  un  lieu  non  flanque,  parce 
que  l'on  n'osoit  paroistre  sur  ledict  premier  boulevart 
qu'ils  battoient  de  quatre  canons. 

Les  assauts  généraux  sont  très  dangereux,  et  ne  se 
doivent  bazarder  si  on  ne  bat  en  courtine,  ou  que  les 
bresches  soient  si  raze'es,  les  flancs  tellement  ostez, 
que  la  résistance  soit  impossible  *,  autrement  la  fleur 
des  armes  se  perd,  le  courage  croist  aux  ennemis,  le 
dommage  et  la  honte  est  aux  repoussez.  C'est  pour- 
quoy  ceux  qui  se  disent  capitaines  de  ce  temps,  ayans 
fait  une  brèche,  commandent  qu'on  se  loge  dessus, 
avec  des  sacs  et  balles  de  laine,  et  lors  que  l'on  est 
logé  il  est  très  difficile  de  les  desloger.  C'est  pourquoy 
il  faudroit  observer,  en  faisant  des  poinctes  de  boule- 
vart et  faisant  les  fondements  des  courtines,  de  faire 
un  lieu  pour  mettre  de  la  poudre  à  quatre  toises  de  la 
pointe  du  boulevart,  ou  au  milieu  des  courtines,  qui 
se  peut  pratiquer  avec  une  voûte,  y  observant  une 
petite  allée  là  où  on  ne  puisse  marcher  qu'en  se  bais- 
sant; et  estant  bien  bas  (  si  l'eau  n'empesche)  icelles 
petites  allées  serviront  de  contreraines.  Quand  la  bat- 

terie  se  fait  à  vingt  pieds  de  la  pointe  du  boulevart, 
qui  ne  peut  estre  mangée  du  canon  ,  lors  que  les 
ennemis  sont  logez  dessus,  et  qu'ils  y  ont  demeuré 
sept  ou  liuict  heures,  contraincts  d'y  tenir  deux  ou 
trois  cens  hommes  pour  empescher  les  sorties,  l'on 
remplit  ceste  voûte  sous  terre  de  poudre,  qui  les  peut 
faire  sauter,  et  perdre  la  pluspart  de  leurs  gens.  Pa- 
reilles mines  se  peuvent  pratiquer  aux  lieux  là  où  on 
a  opinion  que  l'on  mettra  le  canon  sous  la  contres- 
carpe ,  pour  (  s'il  se  rencontroit  dessus  )  le  faire  joiier 
et  rompre  l'attelage.  Il  se  fait  coustumierement  de 
deux  sortes  de  retranchements;  l'un  à  la  haste  qui 
n'est  jamais  bon ,  l'autre  de  bonne  heure.  Ceux  qui 
les  font  à  loisir  retranchent  les  boulevarts  par  la  moi- 
tié ,  observant  deux  flancs  couverts  d'espaules  et  de 
demy  bastions;  le  terrain  dudict  retranchement  doit' 
estre  plus  haut  que  celuy  du  boulevart,  à  fin  de 
commander  sur  la  poincte  et  sur  la  bresche. 

Tous  soldats  qui  sentent  le  retranchement  derrière 
eux  n'opiniastrent  pas  la  brèche.  Se  contenter  d' es- 
lever  à  dix-huict  pieds  de  la  muraille  un  terrain  qui 
serve  de  parapet,  avec  de  petites  traverses  aux  deux 
coings  de  la  brèche,  incontinant  qu'on  verra  la  batte- 
rie, à  fin  de  battre  dedans  icelle  ;  et  pour  empescher 
une  soudaine  surprise,  les  pallissades  hors  la  veiie  du 
canon  faictes  à  l'extrémité  du  terrain  devers  la  ville, 
sont  bonnes.  Il  n'y  eut  jamais  brèche  qui  ne  laissast 
moyen  de  faire  incontinant  deux  flancs  pour  la  dé- 
fendre ;  l'utilité  des  assiégez  est  de  gagner  temps.  C'est 
la  longueur  du  siège  qui  empesche  la  prise  des  villes; 
encores  que  ce  fust  un  monarque  paisible  en  tous 
autres  lieux  qui  attaquast,  il  peut  advenir  tel  accident 

par  la  longueur  du  temps,  que  l'on  levé  le  siège,  ou 
les  roys  révoquent  par  divisions  les  armées.  Faute  de 
payement,  ou  de  commodité  de  vivres  ou  d'argent, 
font,  ou  que  l'on  levé  le  siège,  ou  qvie  l'on  est  bien 
aise  de  s'en  aller,  en  composant  avec  ceux  qui  sont 
dans  la  ville  (  comme  l'on  fit  à  La  Rochelle),  la  place 
leur  demeurant. 

Pour  remédier  à  cela  quand  on  a  fait  les  contres- 
carpes artificielles,  que  l'on  y  a  porté  des  ruines  des 
maisons,  les  bois  et  fascines,  butin,  ou  si  la  scitua- 
lion  donne  la  terre  mal- aisée  à  trancher,,  cela  importe 
beaucoup. 

Et  comme  la  longueur  sert  merveilleusement  aux 
assiégez,  le  plus  que  l'on  peut  empescher  l'ennemy 
d'approcher  de  la  ville,  c'est  le  mieux.  C'est  pour- 
quoy ,  qui  pourroit  faire  de  petits  forts  esloignez  de  la 
contrescarpe ,  et  que  par  dessous  terre  estans  debatus 
l'on  se  peust  retirer,  cela  tiendront  beaucoup  de  temps, 
parce  qu'à  ce  petit  fort  il  faudroit  faire  les  mesmcs 
tranchées  qu'à  la  contrescarpe. 

Aucuns  font  comme  ceux  de  La  Rochelle,  qui  tin- 
drent  de  meschans  chasteaux  à  une  lieiie  d'eux,  ou 
des  maisons  avec  des  petits  espérons  ;  si  ce  sont  des 
fols  que  l'on  mette  dedans,  ils  endurent  le  canon  ;  les 
autres  composent  à  la  venue  de  l'armée,  c'est  autant 
gagner  de  temps. 

Ceux  qui  ont  observé  les  avenues  des  villes,  les  re- 
traictes ,  passages ,  les  fossez,  ruisseaux  et  chemins, 
peuvent  sortir  à  cheval,  et  sçachant  les  chemins  et 
passages  de  leur  relraicte,  se  peuvent  reth'er  en  despit 
des  ennemis;  et  si  quelquefois  ils  sont  suivis  aux  lieux 
estroits,  ceux  qui  les  soustiennent  peuvent  faire  une 

charge  à  leurs  ennemis  à  demy  passez  et  embarrassez 
dans  ce  passage. 

Les  faux-bourgs  sont  les  prises  des  villes,  et  n'y  eut 
jamais  gouverneur  bien  conseille'  qui  laissast  maisons, 
hayes  ny  fossez  sans  esplaner,  s'il  a  le  temps,  parce 
que  le  commencement  d'un  siège  qui  se  fait  au  cou- 
vert apporte  grand  advantage  aux  assiegeans. 

Si  ce  n'estoit  la  pitié',  il  seroit  nécessaire  de  brusler 
les  villages  à  une  lieiie  des  places  fortes,  et  se  faut 
bien  garder  (à  la  faveur  de  quelques  uns  de  la  ville  ) 
de  respecter  une  maison,  métairie,  grange  ou  lieu  de 
plaisance ,  parce  que  c'est  coustumierement  le  logis 
du  gênerai. 

Or  est-il  que  si  on  dure  jusques  en  hyver ,  que  les 
grands,  contraints  de  loger  dans  les  tantes,  se  sentent 
si  incommodez,  que  les  valets  font  demander  la  paix 
auxmaistres,les  maistres  aux  capitaines,  et  ceux  là  au 
gênerai,  lequel  luy-mesmes  quelquesfois  est  si  incom- 
modé pour  n'avoir  point  de  couvert ,  qu'il  s'y  fasche  ; 
et  tel  gênerai  peut-il  estre,  que  ses  gens  ont  crédit 
avec  luy,  ausquels  la  pluye  et  le  vent  sont  ennuyeux. 
11  faut  Gster  et  brusler  tous  les  tonneaux ,  pâlies , 
pioches ,  sacs ,  cuves ,  couper  les  bois  à  l'entour  des 
placés  qui  peuvent  servir  aux  ennemis.  Plusieurs  ont 
jette  du  bled  dans  la  source  des  eaux,  pour  empoi- 
sonner les  arme'es;  aucuns  ont  essayé  d'y  mettre  la 
peste  et  la  maladie,  qui  sont  des  moyens  que  la  géné- 
rosité ne  peut  permettre. 

Il  sert  Ijeaucoup  de  faire  croire  dés  le  commence- 
ment que  l'on  est  vaillant  et  que  l'on  a  du  courage  ; 
cela  donne  cœur  aux  assiégez  et  décourage  les  assie- 
geans.  C'est  pourquoy  à  l'abordée   du   siège  il  faut 

tellement  faire,  que  l'on  grave  cette  opinion  au  cœur 
des  ennemis.  L'on  doit  avoir  prémédité  ce  que  l'on 
veut  faire,  les  moyens  d'assaillir  et  de  se  retirer  :  il 
vaut  beaucoup  mieux  n'entreprendre  rien  que  d'avoir 
du  pis.  Il  est  aisé  d'ordonner  d'une  sortie  sans  péril  ; 
il  faut  bien  prendre  garde  à  tout,  parce  que  le  bon  gêne- 
rai qui  a  la  force  en  main ,  fait  coustumierement  sauter 
dans  les  fossez,  si  ceux  qui  sortent  n'y  prennent  garde. 

Quand  on  vient  à  assiéger,  et  que  la  place  est  re- 
cogneiie,  si  ce  sont  gens  de  jugement,  ils  peuvent 
tuer  ou  attrapper  un  gênerai,  un  principal,  soit  par 
coups  d'artillerie  ou  entreprise  ;  comme  l'escarmouche 
est  bien  eschauffée,  on  verra  cinq  ou  six  hommes  à 
cheval  qui  iront  recognoistre ,  ou  un  ou  deux  qui 
s'avanceront  d'autre  costé,  et  sur  ceux-là  il  faut  en- 
treprendre et  faire  tirer. 

Estant  le  camp  logé  et  la  nuict  venue,  le  gênerai 
ou  le  mareschal  de  camp  ne  faudra  point  d'aller  re- 
cognoistre la  place,  et  iront  trois  ou  quatre  pas  à  pas 
jusques  dessus  la  contrescarpe;  et  afin  de  ne  mener 
point  de  bruit,  ils  laissent  leur  gros  denier.  C'est  là 
où,  chargeant,  on  les  peut  prendre  ou  tuer  ;  la  nuit, 
qui  n'a  point  de  honte,  fait  qu'ils  ne  sont  secourus. 
Pour  attrapper  ces  recognoisseurs,  faut  prendre  à  une 
heure  en  nuict,  ou  une  heure  devant  le  jour,  qui  est 
le  temps  qu'ils  y  vont. 

Il  est  bon  de  remarquer,  aux  approches  d'une  ville; 
si  les  gros  de  cavalerie  sont  prés,  et  que  l'infanterie 
attaque  l'escarmouche  ;  c'est  volontiers  lors  que  le 
gênerai  ou  mareschal  de  camp  vient  recognoistre,  et 
faut  observer  que  l'on  attaque  d'un  costé,  et  reco- 
gnoist-on  de  l'autre. 

Les  assiégez  doivent  recognoistre  l'avenue  des  che- 
mins, pour  y  pointer  l'artillerie,  et  lors  qu'ils  voyent 
les  chevaux  des  troupes  ennemies  à  deux  pas,  que  la 
teste  leur  mire ,  ils  doivent  donner  feu  :  le  temps  du 
bruslement  de  l'esmorce,  le  deslogement  de  la  balle, 
s'accordent  au  marcher  des  hommes  ausquels  ils  ti- 
rent, et  ne  faillent  de  toucher. 

L'on  peut  mettre  des  cailloux  en  petits  meurgers  la 
grosseur  de  deux  tonneaux  sur  la  contrescarpe,  et  aux 
chemins  croisez,  tirant  une  coulevrine  au  milieu  ;  la 
balle  fait  voler  les  pierres ,  qui  tuent  beaucoup  de 
gens.  Et  s'ils  veulent  recognoistre  si  leurs  canonniers 
sont  justes,  c'est  lors  qu'ayant  tiré  dans  une  troupe  ils 
voyent  qu'elle  se  remue  incontinent  après  le  coup. 

Les  villes  qui  sont  en  campagne  raze  font  beaucoup 
plus  grand  meurtre  de  l'artillerie  que  celles  qui  sont 
en  lieu  haut,  pour  deux  raisons  :  que  la  pièce  don- 
nant de  pointe,  estant  en  haut,  ne  tue  qu'un  homme. 
Il  faut  avoir  différente  mire  ;  une  pièce  élevée  ne  se 
doit  pointer  de  blanc  en  blanc,  ains  se  doit  braquer 
six  pieds,  quelquefois  vingt  au  dessous,  ou  elle  ne 
toucher  oit  point. 

Le  bon  canonnier  doit  cognoistre  sa  pièce,  et,  si  elle 
n'est  parfaite ,  supleer  à  sa  défectuosité  ;  si  elle  est 
gauchere,  si  elle  porte  haut  ou  bas,  la  corriger;  doit 
aussi  recognoistre  sa  poudre  et  la  quantité  qu'il  y  en 
faut  mettre.  Les  pièces  portent  haut  ou  bas ,  selon  les 
poudres,  et  n'y  a  rien  que  l'expérience  qui  puisse  ré- 
gler le  bon  canonnier.  Avant  le  siège  il  aura  essayé 
la  portée  de  ses  pièces,  pour  sçavoir  si  les  ennemis 
sont  sur  la  contrescarpe ,  si  à  deux  cens,  trois  cens  et 
cinq  cens  pas,  comme  il  faut  qu'il  pointe  sa  pièce. 

Il  y  a  trente  ans  que  les  places  estoient  si  bien  four- 
nies de  defences,  par  l'ignorance  du  temps,  que  plu- 
sieurs se  jugeoient  imprenables,  et  mesmes  celles  qui 
estoient  fort  foibles  estoient  très  mal  aisées  h  expugner. 
L'arme'e  espagnolle  fut  une  année  entière  devant  Mas- 
triq,  celle  de  France  huict  mois  devant  La  Rochelle , 
un  an  devant  Sancerre.  Maintenant  les  assaillants  ont 
gagné  le  dessus,  et  la  defence  des  villes  tellement  afToi- 
hlie  par  l'expérience,  qu'il  se  peut  dire  que  sans  se- 
cours, non  seulement  de  petites  troupes,  ains  aussi 
d'une  armée,  icelles  ne  peuvent  subsister.  L'allégation 
d'Ostande  n'est  recevable  ;  elle  a  tenu  trois  ans  contre 
toutes  les  forces  d'Espagne ,  dedans  ou  dehors  il  est 
mort  cent  mil  hommes  :  que  si  on  y  eust  fait  dez  la 
première  année  ce  qui  se  fist  la  dernière ,  elle  fust  esté 
prise  deux  ans  auparavant.  Quoy  que  son  assiete  estoit 
grandement  favorable ,  scituée  sur  le  bord  de  la  mer 
avec  un  bon  port,  lequel  ne  pouvoit  estre  barré  ainsi 
que  celuy  de  La  Roclielle  fut,  et  à  pleine  voile  y  pou- 
voit entrer  du  secours,  ne  pouvant  les  navires  con- 
traires demeurer  en  garde  dans  le  milieu  de  la  mer. 

Une  ville  scituée  comme  cela ,  et  qui  a  un  secours 
tel  qu'Ostande  l'avoit  de  toute  l'Olande  et  Zelande , 
c'est  opposer  force  d'hommes  contre  force  d'hommes, 
pouvant  à  toute  heure  mettre  dedans  deux  ou  trois  mil 
hommes  :  et  neantmoins  elle  a  esté  emportée  par  ceux 
qui  avoient  le  pied  ferme.  Par  cest  exemple ,  toutes 
autres  peuvent  estre  prises  par  la  force.  Maintenant 
les  capitaines,  tant  de  la  part  espagnolle  que  des  Es- 
tats  d'Olande,  ont  mis  en  art  la  prinse  des  villes,  quel- 
ques fortes  qu'elles  puissent  estre ,  et  donné  le  temps 
et  le  nombre  des  jours  qu'elles  peuvent  durer;  disent  : 

Nous  demeurerons  tant  à  gagner  les  redutes  et  tran- 
che'es  du  dehors,  tant  à  loger  sur  la  contrescarpe,  à 
la  percer,  entrer  au  fond  du  fossé  qu'aux  galleries, 
pour  gagner  la  poincte  des  bastions ,  tant  pour  les 
sapper,  loger  dessus ,  et  prendre  la  place. 

Pour  à  quoy  parvenir  et  gagner  temps,  ils  ont  fait 
plusieurs  inventions  :  ils  conduisent  les  tranche'es  hors 
de  la  yeûe  despoinctes  des  boulevarts  comme  au  passe', 
et  après,  à  fin  de  se  dépêcher,  au  lieu  de  tranche'es  ils 
mettent  des  fascines  appuyées  contre  des  bois  qu'ils 
nomment  des  chandeliers,  lesquels  se  tiennent,  sans  les 
planter  en  terre,  sur  les  croisées  qu'ils  ont  aux  pieds. 
Ceux  des  courtines  de  la  ville  perdant  de  veiie  (à  cause 
de  ces  fascines)  ceux  qui  passent,  tiennent  à  folie  de 
tirer  au  travers;  aussi,  ne  voyant  rien,  ils  n'y  peuvent 
faire  grand  mal.  Ils  ont  inventé  de  plus  une  liaison  de 
bois,  de  terre  et  de  briques,  qu'ils  appellent  saucices, 
lesquelles  ils  roulent  devant  eux,  impénétrables  aux 
mousquetades  et  moyennes  pièces ,  avec  lesquels 
promptement  ils  s'advancent  sur  les  contrescarpes  et 
tranchée  contre  tranchée  ;  le  fort  emporte  le  foible, 
contraint  les  assiégez  de  quitter  leur  redutte,  avec  une 
invention  de  faire  travailler  les  soldats  estrangement 
puissante.  Ils  marchandent  avec  eux  tant  de  pas  de 
tranchées,  ou  de  gagner  un  advantage  promptement 
sur  l'ennemy ,  sans  espargner  l'argent ,  et  selon  le 
marché  qui  se  fait,  et  qu'ils  soient  vingt  ou  trente, 
que  la  moitié  ou  les  deux  tiers  soient  tuez  ;  il  se  donne 
tout  ce  qui  a  esté  convenu  et  promis  à  ceux  qui  restent, 
qui  leur  fait  faire  de  grands  elFects;  estant  sur  la  con- 
trescarpe, ils  tiennent  la  ville  à  moitié  prise. 

Le  fossé  percé,  ils  font  un  pont  de  batteaux  quand 

il  y  a  de  l'eau,  et  soudainement  mettent  des  toiles 
d'un  costé  et  d'autre  du  pont,  lesquelles  toiles,  comme 
de  fascines,  ils  nomment  blindes,  qui  est  un  mot  alle- 
mand qui  veut  signifier  aveugle,   parce  que  ces  toiles 
et  fascines  empeschent  de  voir  les  ennemis.  Estant  sur 
la  contrescarpe  ils  sont  aussi  maistres  des  fossez  que 
les  assiégez ,  et  les  conservent  avec  les  mousquetades. 
Ce  pont  de  bateaux  pouvant  aborder  au  terrain,  et 
qu'ils  puissent  faire  un  logis  dans  une  poincte  de  bas- 
tion de  vingt  hommes,  ils  l'augmentent  bien  tost  pour 
en  loger  deux  cens.  Et  quand  ils  cognoissent  que  les 
flancs  des  bastions  peuvent  endommager  le  pont,  ils 
jettent  telle  quantité'  de  terre  dans  le  fossé,  que  cela 
couvre  le  flanc  de  l'artillerie,  et  leur  grande  expé- 
rience à  fortifier  des  grands  corps  de  garde  garnis  de 
grande  quantité  de  piques ,  fait  qu'ils  ne  sont  subjects 
à  aucuns  inconveniens.   Jusques  à  ceste  heure  il  n'a 
esté  faite  aucune  invention  pour  défendre  les  sièges, 
sinon  qu'il  est  certain  qu'il  faut  tenir  les  ennemis  le 
plus  loing  que  l'on  peut,  et  les  contraindre  d'employer 
un  grand  temps  aux  aproclies.  Pour  cela  se  fait  grande 
quantité  de  fortifications  dehors,  qu'ils  nomment  re- 
duttes,  tranchée   flanquée  à  deux  cens  pas  des  mu- 
railles, et  des  retraictes  d'une  à  autre,  pour  lesquelles 
il  faut  grande  quantité  de  gens  pour  les  garder  :  que 
si  elles  sont  esloignées  et  foibles,  elles  s'emportent  fort 
aisément  de  plein  assaut. 

Il  y  a  plus  de  dix  ans  que  je  m'estois  imaginé  quel- 
ques moyens  de  résister  aux  assaillans,  que  depuis  un 
an  le  duc  Maurice  a  practiqué ,  et  jusques  là  qu'il  en 
a  un  livre  nouvellement  imprimé.  C'estoit  de  faire  un 
grand  fossé  fort  large ,  et  au  milieu  d'iceluy  eslever  un 


SEIGNEUR   DE  TAVANNES.     [1565]  |45 

terrain  de  l'espaisseur  de  dix  pieds,  lequel  seroit flan- 
que de  la  couverture  des  boulevarts,  quiseroient  aussi 
de  dix  pieds  tous  de  terre,  tellement  qu'il  y  auroit 
doubles  fossez,  double  flanc  et  doubles  bastions.  Et  ne 
faudroiteslever  ce  terrain  qu'à  la  moitié  de  la  hauteur 
de  la  muraille,  demeurant  les  murailles  de  la  ville  à 
couvert  de  ce  terrain,  et  ne  pouvant  estre  battues 
pour  la  couverture  d'iceluy;  il  seroit  force  que  Ton 
donnast  assaut  à  ce  terrain,  ou  bien  qu'on  le  gagnast 
pied  à  pied,  qui  seroit  un  grand  temps,  estant  plus  bas 
que  les  courtines  des  boulevarts  et  murailles.  Le  logis 
y  seroit  dangereux;  mais  aussi  faudroit-il  que  les  flancs 
de  ladicte  chemise  fussent  bien  gardez;  je  croy  que 
cela  serviroit  ;  et  ne  faut  trouver  estrange  que  deux 
opinions  de  capitaines  se  ressemblent  quelquefois.  Pour 
la  courtine  de  la  muraille,  j'avois  pensé  de  faire  de 
grandes  et  larges  arcades  comme  des  arvaux  d'un  pont; 
et  s'il  y  en  avoit  cinq  ou  six  en  une  courtine,  il  fau- 
droit  que  le  canon  rencontrast  de  couper  tous  les  pi- 
liers pour  faire  bresche,  qu'ils  seroient  contraincts  de 
faire  fort  longue  :  autre  pourroit  mettre  de  grands 
sommiers  de  bois  deux  pieds  plus  bas  que  le  parapet 
de  la  muraille,  tellement  que  ledict  parapet  pourroit 
estre  soustenu,  quand  bien  la  bresche  se  feroit  plus 
bas  :vray  est-il  que  ceste  fortification  seroit  de  grande 
despence.  Il  reste  un  moyen  que  je  croy  pouvoir  ser- 
vir, qui  est  de  faire  des  forts  à  cent  pas  de  la  contres- 
carpe, forts  que  je  voudrois  faire  de  telle  sorte,  quils 
peussent  endurer  un  ou  deux  assaux ,  et  avoir  des  re- 
traictes  sousterraines  pour  sauver  les  soldats.  Non  que 
je  voulusse  que  ces  retraictes  fussent  percées  jusques 
au  fossé,  d'autant  que  les  ennemis  s'en  aideroient; 

mais  seulement,  à  cinquante  pas  du  fort,  ils  pourroient 
sortir  en  devers  la  ville ,  favorisez  de  la  mousquetairie 
des  courtines  et  de  quelques  sorties,  ils  se  pourroient 
retirer  dans  une  redutte  qu'il  faut  faire  à  moitié'  entre 
le  fort  et  la  contrescarpe.  Ces  petits  forts  peuvent  estre 
défendus  de  l'artillerie  des  bastions  de  la  ville;  et  quant 
auxfossez,  ceux  qui  sont  accompagnez  d'un  petit  fossé 
au  milieu  plein  d'eau ,  de  la  hauteur  d'un  homme, 
sont  les  meilleurs  :  tellement  qu'ils  ont  terre  et  eau 
dans  les  fossez,  et  sur  tout  que  les  casemates  des  bas- 
lions  soient  si  fortes  et  larges,  qu'on  y  puisse  loger  des 
canons  et  des  coleuvrines,  pour  battre  forcément  et 
en  batterie  le  terrain  que  les  ennemis  peuvent  jetter 
dans  le  fossé,  et  rompre  leurs  blindes  et  leurs  ponts. 

Tout  consiste  à  avoir  quantité  de  gens  aguerris, 
parce  qu'il  est  nécessaire  d'hazarder  fort  souvent  aux 
sorties,  pour  empescher  le  logis  de  l'ennemy,  lequel 
dit  tousjours  qu'avec  six  mil  hommes  il  en  emportera 
quatre  mil  dans  une  place  :  d'autant  qu'ils  veulent 
fortifier  leurs  armées  de  telle  sorte,  qu'ils  font  une  au- 
tre ville  pour  les  conserver  de  tous  périls.  Mais  ils  en- 
tendent qu'à  mesure  qu'il  en  mourra  des  six  mil  pro- 
posez, qu'il  en  viendra  d'autres  pour  remplir  le  nombre, 
et  que  les  quatre  mil  assiégez,  n'en  ayant  point,  vien- 
dront journellement  à  diminuer,  tant  par  les  coups  que 
par  la  fatigue,  travail  et  maladie.  Mais  si  les  assiégez 
font  une  ville  dehors,  et  que  l'on  fust  quantité  de  gens, 
il  faudroit  aussi  faire  une  seconde  ville  dedans  par  re- 
tranchement ,  a  charge  que  le  retranchement  fust  plus 
haut  que  le  premier  rempart,  et  avoir  l'eminence  par- 
dessus luy  ;  autrement,  si  le  retranchement  est  bas,  il 
sert  fort  peu,  et  les  ennemis,  ayant  l'advantage  du  haut 

terrain,  facilement  viendront  au  bout  du  reste;  il  ne 
faut  à  un  retranchement  peu  moins  qu'à  la  fortification 
d'une  ville. 

Je  voulois  faire  essay  par  des  mortiers  jetter  cent 
caques  envaisselées  avec  de  cercles  de  fer,  portant  des 
mèches  terminées  sur  une  brèche  ;  autre  invention ,  de 
couvrir  les  gens  de  pied  de  la  cavalerie,  enfermant 
deux  cens  hommes  portans  chacun  trois  bastons  faits 
pour  les  mètre  en  chaussetrape.  J'ay  aussi  enchainé  des 
chariots,  inventé  des  pièces  poussées  en  avant  par  les 
chevaux ,  sans  qu'il  fust  besoin  de  tourner  pour  les  dé- 
charger; et  aux  places  non  munies  d'artillerie,  lever 
par  contrepoids  vingt  mousquetaires  au  haut  de  deux 
bois  de  la  grandeur  de  six  toises,  qui  verroient  dans  le 
rempart  (comme  j'ay  dit  cy-devant).  Ainsi  il  se  peut 
journellement  adjouster  à  l'art  de  la  guerre. 

Les  roys  par  force ,  non  par  justice,  peuvent  faire 
mourir  leurs  semblables;  ils  n'ont  nulle  jurisdiction 
les  uns  sur  les  autres,  estans  sacrez  de  mesme  unction  : 
l'ancieneté  de  leur  promotion  à  la  coronne  n'y  peut 
rien,  l'appel  du  jugement  de  leurs  pareils  se  devroit 
relever  devant  le  Pape  et  l'Emperetir,  assistez  des  roys 
chrestiens  ou  de  leurs  ambassadeurs,  sans  lesquels  la 
royne  d'Angleterre  ne  pouvoit  faire  mourir  justement 
celle  d'Escosse  :  elle  estoit  juge,  partie ,  tesmoin ,  en- 
nemie, intéressée,  et  en  doute  de  ce  qu'elle  en  feroit 
la  tenant ,  craignant  l'entreprise  des  Catholiques  et  de 
ceux  de  Lorraine,  parens  d'icelle,  et  la  mettant  en  li- 
berté n'en  pouvoit  avoir  seurté. 

Les  petars,  les  saucisses  nouvellement  inventées 
monstrent  que  tous  arts  se  peuvent  accroistre.  Je  fis 
des  orloges  qui  debandoient  en  douze  heures  un  rouet. 

à  l'exemple  d'un  reveille -matin,  à  ce  qui  coulez  dans 
un  magazin  par  un  espion,  le  fissent  sauter.  De  pareils 
peuvent  estre  enterrez  au  lieu  oii  les  ennemis  se  logent, 
faire  joiier  des  mines,  ou  avec  des  filets  attachez  aux 
choses  nécessaires,  desquelles  ayant  besoin  les  servi- 
teurs arrivans  au  logis,  les  voulant  changer  de  place, 
débandent  les  rouets,  qui  font  sauter  leurs  maistres  et 
maisons.  En  l'anne'e  1689  j'investis  Pontoise  sur  la  pa- 
role d'un  capitaine ,  qui  me  promit  brusier  leur  ma- 
gazin :  il  avoitmis  des  mèches  allumées  d'un  bout  dans 
la  poudre,  et  soustenues  d'un  baston,  dont  le  saut  en 
tombant  les  esteignit  sanselfect;  nous  ne  laissasmes  de 
prendre  la  ville.  Les  mesmes  raines  termine'es  peuvent 
joiier  aux  approches  des  villes,  et  aux  batailles  dans 
les  chariots  rangez  devant  les  escadrons. 

Les  généraux  et  mareschaux  de  camp  ne  doivent 
charger  les  premiers,  leur  mort  perd  l'entreprise,  leurs 
capitaines  ne  leur  doivent  permettre  de  s'hazarder  aux 
premiers  rangs,  leur  charge  doit  estre  au  dernier  de- 
sespoir, et  doivent  nommer  un  chef  pour  succéder  en 
leur  place. 

C'est  un  grand  ennemy  que  la  prospérité,  l'incons- 
tance, imprudence  humaine  ne  permet  de  demeurer  à 
son  aise,  fait  mespriser  ce  qu'on  possède  sous  espé- 
rance de  mieux  ;  le  sage  italien  dit  :  Qui  est  bien  s'y 
tienne  :  les  événements  sont  plus  malheureux  qu'heu- 
reux, et  doivent  faire  craindre  les  changements.  C'est 
prudence  de  gouster  ce  qu'on  possède,  folie  de  le  més- 
estimer pour  des  vaines  espérances  guidées  de  la  for- 
tune; plusieurs,  comblez  d'honneurs  et  de  biens,  en 
cherchant  davantage  trouvent  la  perte  de  ceux  qu'il», 
possèdent  en  seurté. 

Les  jeunes  se  perdent  par  imprudence  et  ambition, 
courent  aux  guerres  de  Flandres  et  d'Hongrie  inconsi- 
dérément, pour  apprendre  ou  pour  y  trouver  for- 
tune :  si  pour  aprendre,  ils  ne  s'en  donnent  le  temps, 
se  font  tuer  aux  premiers  combats,  qu'ils  devroient 
éviter,  sinon  en  gros,  et  tant  que  l'honneur  les  y  con- 
vie, observer  exactement  les  ordres  des  batailles,  les 
aguerriments ,  les  combats,  sièges,  faire  son  profit  de 
tout,  pour  se  donner  loisir  d'estre  capitaine.  Que  si 
c'est  pour  y  chercher  des  grades  et  richesses,  elles  ne 
s'y  trouvent  pas  sans  avoir  les  grandes  charges,  qui 
sont  malaise'es  à  obtenir parmy  les  estrangers  :  les  com- 
bats sont  rares  en  Hongrie.  En  Flandres,  les  Espagnols 
ne  donnent  les  grades  qu'aux  leurs,  se  mesfient  des 
autres  :  parmy  les  Estats  révoltez  il  y  a  peu  de  récom- 
penses; il  y  faut  aller  pour  apprendre,  et  non  pour 
espérer  grande  fortune.  C'est  grande  faute  aux  parens 
de  ne  pourvoir  les  jeunes  hommes  de  sages  conduc- 
teurs, pour  éviter  la  mort  ou  la  honte  sur  les  principes 
du  mestier,  ou  qu'ils  ne  leur  ont  imprimé  et  bien 
apris  ce  qui  leur  peut  servir  ou  nuire. 

Les  sinodes  deffendus,  les  meurtres  impunis,  les 
modifications  de  l'edit  de  pacification,  ne  mirent  tant 
en  soupçon  les  Huguenots  quel'assemble'edeBayonne, 
là  où  il  fut  résolu  que  les  deux  coronnes  se  protège- 
roient,  maintiendroient  la  religion  catholique,  ruïuQv 
roient  leurs  rebelles,  et  que  les  chefs  séditieux  seroient 
attrapez  et  justiciez. 

[i566]  La  Roy  ne,  de  retour  de  Bayonne,  faict  as- 
semblée  à  Moulins    pour  reconciher  les   grands  du 
royaume  :  le  cardinal  de  Lorraine,  joint  à  la  vefve 
de  M.  de  Guise  d'une  part,  contre  l'adpiiral  de  Chas-* 
24.  29 

tillon,  qui  se  purge  par  serment  de  meurtre  dudit  sei- 
gneur de  Guise,  s'appointèrent;  aussi  les  sieurs  de 
Montmorency  et  le  cardinal  de  Lorraine,  de  l'affront 
qu'il  avoit  receu  à  Paris  :  le  tout  inutilement,  poui*la 
diversité  des  desseins.  Les  Huguenots  ambitieux,  en 
crainte  et  trompez,  pensent  aux  armes,  la  Royne  à 
s'establir,  le  cardinal  de  Lorraine  à  se  mettre  bien  avec 
leurs  Majestez  -,  consent  à  ces  appointements,  sçacliant 
que  la  Royne  n'aymoit  plus  les  Huguenots ,  et,  n'ayant 
plus  crainte  de  ceux  de  Guise,  se  servoit  d'eux  en  ap- 
parence ,  et  en  effect  de  ceux  qui  ne  dependoient  que 
d'elle;  avoit  establi  proche  ses  enfans  Gondy,  Ville- 
quier,  Lansac,  La  Bourdaiziere  et  Sainct  Sulplice,  qui 
tous  jurèrent  ne  recognoistre  qu'elle.  Nourrissant  ses 
enfans  en  sa  crainte  et  respect,  elle  pouvoit  leur  don- 
ner des  serviteurs,  mais  rarement  des  capitaines  :  rien 
ne  se  donne  aux  partiaux  des  deux  maisons  de  Mont- 
morency et  de  Guise.  Le  sieur  de  Gonnort ,  frère  du 
sieur  de  Brissac,  eut  Testât  de  mareschal  du  sieur  de 
Bourdillon. 

[1567]  Voyant  tant  de  mal-contens ,  les  menées  et  en- 
treprises huguenottes,  la  Royne ,  pour  s'asseurer,  prend 
sujet  au  commencement  de  l'année  1667  ^^  faire  une 
levée  de  neuf  mil  Suisses ,  colorez  sur  le  passage  du 
duc  d'AIbe  qui  menoit  une  armée  en  Flandres.  Tout 
est  remply  âe  liefliance  et  de  bruits  ;  qui  donne  occa- 
s'iOKi  au  sieur  de  Tavannes  (  pénétrant  les  desseins  de 
la  Rcyne  et  l'entreprise  des  Huguenots,  à  l'exemple 
de  leur  intelligence)  de  penser  que  la  preud'hommie 
peut  ausîi  bien  fournir  d'inventions  dé  se  conserver 
aux  gens  d*  bien ,  que  la  meschanceté  de  les  offencer 
aux  rebelles;  que  les  Huguenots  ne  dévoient  avoir  plus 

de  zèle  à  leur  party  que  les  Catholiques  à  Tancienne 
religion,  et  que  ceux  qui  la  conservoierit  employans 
leurs  vies,  pouvoient  employer  leurs  deniers  pour  se- 
courir le  Roy,  pour  estre  le  gouvernement  des  femmes 
et  la  minorité  royalle  espuisez  de  bon  conseil  et  d'ar- 
gent; résout  d'opposer  à  l'intelligence  autre  intelli- 
gence, ligue  contre  ligue. 

Il  fit  une  confrairie  du  Sainct-Esprit,  où  il  fait  liguer 
les  ecclésiastiques,  la  noblesse  de  Bourgongne  et  des 
riches  habitans  des  villes,  qui  volontairement  jurent 
servir  pour  la  religion  catholique  contre  les  Hugue- 
nots de  leurs  personnes  et  biens,  joinct  au  service  du 
Roy;  sans  contrainte  met  bon  ordre  pour  l'enroolle-: 
ment  des  gens  de  guerre  et  levées  de  deniers  ;  crée  sur- 
veillans,  espions  et  messagers,  à  l'exemple  des  Hugue- 
nots ,  pour  descouvrir  leurs  menées.  Le  serment 
souscrit  justifie  ce  dessein  ;  chaque  parroisse  de  Dijon 
payoit  leurs  hommes  pour  trois  mois ,  toute  la  ville 
deux  cens  chevaux  et  deux  cens  cinquante  hommes  de 
pied  :  la  Bourgongne  pouvoit  fournir  quinze  cens  che- 
vaux et  quatre  mil  hommes  de  pied  ,  paj^ez  pour  trois 
mois  de  l'an.  Le  sieur  de  Tavannes  fit  une  assemblée 
«n  la  maison  du  Roy,  où  mon  frère  et  moy ,  bien  que 
peu  agez ,  assistasmes ,  avec  beaucoup  de  noblesse  et  de 
peuple,  là  où  le  serment  fut  leu.  * 

Rien  n'estonna  jamais  tant  les  Huguenots  que  ceste 
confrairie;  c'estoit  les  battre  de  leurs  mesmes  inven- 
tions de  fraternité  :  ils  se  pourvoyent  au  parlement  et 
par  tout  pour  esteindre  ce  commencement,  qu'ils  ju- 
geoient  estre  leur  ruine;  disent  que  sans  l'authorité  du 
Roy  ses  subjects  s'assemblent.  Ceux  de  la  Cour  voyent 
la  poutre  dans  l'œil  de  ceux  qui  vouloient  oster  le  festii 

^9- 

de  celuy  de  leurs  voisins,  envoyant  vers  le  sieur  (îe 
Tavannes  s'enquérir  que  c'est,  et  comme  ils  s'y  dé- 
voient gouverner:  il  respond  que  c'est  d'eux  de  qui  il 
le  vouloit  apprendre  :  que  la  justice  se  peint  tenant 
deux  balances,  s'ils  en  voyent  une  pleine  de  monopo- 
les, hérésies  et  rébellion,  l'autre  de  l'honneur  de  Dieu, 
du  service  du  t>oy,  extinction  d'heresie  et  de  rébellion, 
remettoit  à  leur  prudence  celle  qui  devoit  emporter  le 
poids  :  la  Cour  renvoyé  le  tout  au  Roy.  Le  sieur  de 
Tavannes  sagement,  sans  déclarer  son  affection  pour 
éviter  d'estre  repris,  maintient  cou  vertement  ceste  as- 
sociation pour  le  Roy,  sans  autre  considération ,  esloi- 
gne'  de  tous  partis  autres  que  celuy  de  Sa  Majesté'. 
Les  armes  prises  quelque  temps  après,  les  partisans 
huguenots  à  la  Cour  font  rompre  ces  associations  par 
des  commandements  exprez  de  leurs  Majestez. 

Serment  de  la  confrairie  du  Saînct  Esprit j  commencée 
par  le  sieur  de  Tavannes j  Van  i56'^. 

«  Comme  nous  ayons  este'  admonestez  et  interpellez 
de  la  part  de  monseigneur  de  Tavannes,  lieutenant 
pour  le  Roy  en  ce  pais ,  lequel  auroit  commandement 
exprès  de  Sa  Majesté  de  faire  la  description  de  ses  bons 
subjects  de  l'ancienne  et  catholique  religion,  desquels 
il  se  pourroit  servir,  advenant  que  ceux  de  la  religion 
qu'ils  disent  Reformée  vinssent  entreprendie  chose  con- 
tre son  authorité,  ordonnances  et  edicts,  ou  qu'il  fust 
occasionné  de  les  reprimer  et  chastier  ;  nous,  obtempe- 
rans  à  la  volonté  de  sadicte  Majesté,  et  cognoissans 
que  la  parole  seule  ne  suffiroit  pour  luy  en  donner 
plus  ample  asseurance,  avons  délibéré  conjoinctement 

et  par  ensemble  nous  inscrire  et  obliger,  tant  envers  sa- 
dicte  Majesté  que  les  uns  envers  les  autres,  par  le  ser- 
ment suivant  : 

«  Nous  soubssignez  avons,  au  nom  de  nostre  Sei- 
«  gneur  Jésus  Christ,  et  par  la  communion  de  son 
«  précieux  corps  et  sang,  laict  la  description  qui  s'en- 
cc  suit,  pour  de  nostre  pouvoir  soustenir  l'Eglise  de 
«  Dieu ,  maintenir  nostre  foy  ancienne  et  le  Roy  nostre 
«  sire,  souverain  naturel  et  tres-chrestien  seigneur, 
«  et  sa  coronne ,  et  ce  toutesfois  sous  le  bon  vouloir 
«  et  plaisir  de  Sa  Majesté,  et  non  autrement. 

«  Premièrement,  nous  jurons  par  le  tres-sainct  et 
«  incompréhensible  nom  de  Dieu,  Père,  Fils  et  Sainct 
«  Esprit,  auquel  nom  nouB  avons  esté  baptisez,  et 
«  promettons,  sur  nos  honneurs  et  périls  de  nos  vies, 
«  que  désormais,  toutes  et  quantesfois  que,  par  les  chefs 
«  et  esleuz  qui  seront  cy  après  nommez  par  le  Roy 
«  sur  la  présente  description,  nous  serons  advertis 
(c  d'aucune  entreprise  que  l'on  puisse  faire  contre  nos- 
«  tre  susdicte  loy  et  foy  dont  nous  avons  faict  profes- 
«  sion  en  nostre  baptesme,  et  que  nous  avons  mainte- 
ce  nue  avec  la  grâce  de  Dieu  jusques  à  présent,  et  aussi 
«  d'entreprise  que  l'on  puisse  dresser  en  hayne  de  la 
«  manutention  de  ladicte  foy  contre  ladicte  majesté 
tt  royale,  de  madame  sa  mère  et  de  MM.  ses  frères, 
«  qui  nous  régissent  par  la  permission  divine;  mainte- 
ce  nants  nostre  susdicte  foy  et  lo}^  sur  la  première  som- 
<(  mation  desdicts  chefs  et  esleuz  nommez  par  sadicte 
«  Majesté  ;  nous  conférerons  toute  l'ayde  et  devoir  qu'il 
«  nous  sera  possible,  tant  de  nos  propres  personnes 
(c  que  de  nos  biens ,  pour  la  manutention  de  nostre- 
«  dicte  foy  et  religion,  et  de  ladicte  coronne,  et  pour 

«  réprimer  toutes  entreprises  contraires.  Et  à  ceste  fin, 
ce  promettons  faire  serment  de  toute  obéissance  à  celuy 
«  qui  sera  esleu  par  le  Roy  chef  de  ladicte  description, 
«(  contre  toutes  personnes  de  party  contraire ,  sans  au- 
tc  cun  en  exempter. 

«  Semblablement  nous  jurons  le  tres-saint  et  incom- 
«  prehensible  nom  de  Dieu,  que  toutes  et  quantesfois 
«  que,  par  ledict  chef  ou  ses  députez,  nous  serons  ad- 
«  vertis   d'entreprises  quelconques  que  puissent  faire 
<(  aucuns  de  ce  royaume,  ou  autres  quels  qu'ils  soyent, 
(c  à  cause  de  contraire  religion,  contre  la  maison  de 
«  Valois,  qui  règne  à  présent  en  France,  et  continuel- 
ce  lement  depuis  le  chevaleureux  roy  Philippe  de  Va- 
t(  lois,  qui  premier  a  esté  nommé  le  Catholique,  au 
«  titre  de  son  enterrement,  pour  donner  lieu  à  autre 
<(  famille  de  cedict  royaume,  ou  autre  païs,  quel  qu'il 
«  soit;  nous  conférerons  semblablement  toute  ayde  et 
«  devoir  qui  nous  sera  possible,  tant  de  nos  propres 
«  personnes  que  de  nos  biens,  pour  la  manutention 
«  de  la  coronne  en  ladicte  maison  de  Valois,  premie- 
<c  reraent  au  Roy  et  à  MM.  ses  enfans ,  quand  il  plairra 
«  à  Dieu  luy  en  donner,  et  par  ordre  à  MM.  ses  frères 
«  et  leurs  enfans  respectivement,  tant  qu'il  plairra  à 
«  Dieu  proroger  ladicte  famille  et  nom,  et  leur  per- 
ce mettre  nous  régir  en  nostre  susdicte  religion;  et  à 
«  ceste  fin  promettons   aussi  faire  serment  de  toute 
«  obeyssance  audict  chef. 

«  Afin  de  maintenir  ce  que  dessus,  nous  promettons 
«  nous  quottiser  chacun  selon  nos  puissances  et  facul- 
té tez,  tant  pour  servir  en  nos  personnes,  selon  nostre 
«  puissance,  que  pour  fournir  armes  et  chevaux,  et  de 
«  nos  biens,  toutes  et  quantesfois  que  l'entreprise  sera 

c  faicte  pour  ladicte  manutention.  Lesquelles  quottes 
«  nous  jurons  et  promettons  tenir  prestes  pour  le  jour 
c<  qui  sera  commandé  par  ledict  chef,  et  cependant 
«  advancer  entre  les  mains  du  receveur  qui  sera  C}?^- 
«  après  nommé,  de  nos  biens  si  largement  que  nous 
«  pourrons  pour  faire  fonds,  qui  sera  employé  pour 
«  ladicte  manutention  par  l'ordonnance  dudict  chef, 
«  et  selon  ses  commandements,  dont  ledict  receveur 
«  sera  comptable. 

«  Jurons  et  promettons  en  la  présente  description 
«  rendre  toute  amitié  et  fraternité  les  uns  aux  autres, 
«  pour  nous  secourir  réciproquement  contre  tous  ceux 
<c  de  party  contraire,  s'ils  font  aucune  entreprise  con- 
«  tre  aucun  des  soubssignez,  à  cause  dudict  party  :  et 
«  pour  ledict  secours ,  promettons  respectivement  les 
«  uns  aux  autres  employer  tant  nos  personnes  que  nosi 
ce  credicts  et  faveurs ,  sans  rien  y  espargner.  Et  pro- 
«  mettons  aussi  tenir  tous  articles  dessus  jurez ,  sans 
«  avoir  esgard  à  aucune  amitié,  parentage  ou  alliance 
«  que  nous  puissions  avoir  avec  ceux  qui  entrepren- 
«  dront  au  contraire. 

«  Jurons  et  promettons  comme  dessus  tenir  secrette 
«  la  présente  description ,  et  ne  la  révéler  à  quelque 
«  personne  que  ce  soit,  quelque  lien  d'amitié  que  nous 
«  puissions  avoir,  soit  femme,  frère  ou  autre.  Promet- 
«  tons  n'en  parler  en  aucune  compagnie,  et  n'en  si- 
ce  gnifier  rien,  directement  ou  indirectement,  de  bou- 
te che  ou  par  escrit,  sinon  autant  que  par  ledict  chef  il 
«  nous  sera  permis  et  commandé,  pour  l'exécution  et 
«  exploict  d'icelle. 

«  Pour  faire  foy  dudict  serment,  nous  avons  soub- 
tc  signé  les  présentes.  » 

Ces  associations  et  ligues  doivent  estre  prises  de  plus 
haut;  1  origine  a  esté  trouvée  incontinant  après  la  li- 
gue faite  du  duc  de  Saxe,  landgrave,  Brandbourg  et 
autres  princes  de  ceste  religion  à  Smalcade,  par  Fer- 
dinand, lors  roy  des  Romains,  lequel  semblablement 
fît  association  avec  le  duc  de  Bronsvich,  evesques  et 
ecclésiastiques,  et  autres  princes  catholiques,  pour  y 
résister;  en  suilte  de  quoy,  au  concile  de  Trente,  où 
estoit  le  cardinal  de  Lorraine,  auquel  lieu  la  conni- 
vence de  la  Royne,  des  princes  du  sang  et  de  Mont- 
morency fut  mise  en  advant,  et  pris  resolution  de  faire 
une  société  sous  titre  de  Fraternité  des  Catholiques  dans 
la  France,  mesmes  sans  permission  du  Roy  ;  auquel 
efFect  le  cardinal  de  Loi  raine  offrit  ses  nepveux,  pa- 
rens  et  amis  :  ce  qu'accepté  et  aggreé  dez  lors  du  Pape, 
ledict  cardinal ,  de  retour  en  France ,  y  persuada  ses 
amis. 

Le  cardinal  d'Armagnac  fit  une  association  sembla- 
ble à  celle  qui  fut  faite  à  Dijon,  laquelle  ne  fut  en 
façon  que  ce  soit  inventée  par  le  sieur  de  Tavannes 
que  pour  maintenir  l'authorité  du  Roy  et  la  coronne 
en  la  race  de  Valois,  comme  le  serment  sus  escrit  en 
fait  foy.  Neantmoins  il  est  certain  que  toute  la  ligue 
faicte  en  France  depuis,  commencée  par  IVIM.  de  Guise 
aux  années  1587  et  i588,  a  source  et  origine  du  con- 
cile de  Trente,  ayant  suivy  le  chemin  que  le  cardinal 
de  Lorraine  avoit  tracé  plus  licencieusement,  comme 
il  est  croyable;  d'autant  qu'estant  faicte  contre  les 
hérétiques,  elle  s'estendit  à  vouloir  forcer  le  Roy  par 
armes  de  leur  faire  la  guerre,  dont  succéda  la  mort 
des  autheurs  à  Blois,  depuis  celle  du  roy  Henry  III, 
et  tant  de  maux   qui  en  sont  ensuivis.  Toutes  asso- 

ciations  et  ligues  sont  très  -  pernicieuses  en  Testât 
des  roys,  qui  ne  doivent  pour  quoy  que  ce  soit  les 
permettre. 

Au  commencement  de  l'anne'e  1567,  le  sieur  de 
Tavannes  (  mandé  de  la  Royne  )  arrive  à  la  Cour, 
compose'e  d'Huguenots,  de  plusieurs  dependans  d'elle, 
et  de  petit  nombre  de  ceux  de  Guise.  L'admirai  de 
Chastillon  le  convie  à  disner,  et  le  pique  de  paroles 
sur  les  choses  passées  ;  à  quoy  il  réplique  qu'ils  gagne- 
roient  par  surprises,  et  le  perdroient  en  gros,  et  que 
la  noblesse  ne  veut  perdre  l'Estat  ny  ses  biens  pour 
l'ambition  des  particuliers  ;  conseillé  de  ses  amis , 
crainte  des  poisons,  il  se  retira  de  ces  festins.  Le  Roy 
tenant  une  espée  ,  l'admirai  de  Chastillon  luy  dict 
qu'il  coupast  la  teste  au  sieur  de  Tavannes,  lequel 
respond  :  «  Vous  avez  mis  la  vostre  en  hazard,  je  gar- 
ce deray  bien  la  mienne.  »  Brocher,  financier,  craint  la 
chambre  érigée  pour  vuider  les  bourses  des  larrons; 
demande  conseil  au  sieur  de  Tavannes;  il  luy  enseigne 
l'herbe  :  Tien  toy  loin  j  il  ne  le  croit ,  faillit  à  estre 
pendu. 

La  Royne  se  prépare  contre  ces  menaces  et  menées 
huguenottes,  envoyé  le  sieur  de  Tavannes  recevoir  les 
Suisses  en  Bourgongne,  Le  duc  d*Albe,  qui  servoit  de 
couverture  de  ceste  levée ,  passe  au  comté  de  Bour- 
gongne,  et  va  en  Flandres;  les  Suisses  s'acheminent  à 
Paris  ;  les  Huguenots  se  résolvent  aux  armes ,  non 
tant  de  crainte  que  d'ambition ,  faschez  d'estre  exclus 
du  gouvernement  de  la  Cour,  et  qu'on  avoit  manqué 
de  parole  au  prince  de  Condé,  auquel  on  avoit  pro- 
mis la  lieutenance  générale.  L'Admirai ,  souverain 
en  ce  party,  artificiellement  le  comble  de  peur,  pour 


458  [^^^7]    GASPARD  DE  SAULX, 

l'induire  aux  armes,  qu'il  publie  estre  le  seul  salut  de 


leur  vie. 


Le  secret,  la  fidélité,  le  zèle,  estoient  par  eux  gar- 
dez, lesquels  ayans  fait  la  cène  estoient  comme  les 
sourciers  qui  ont  esté  au  sabat,  qui  se  jugent  irré- 
conciliables; les  ministres,  interpréteurs  des  livres  hé- 
braïques les  suivent,  et  à  leur  exemple  escrivent  les 
naissances,  les  nombres,  les  aages,  marquent  les  mai- 
sons, chemins,  passages,  par  livrets,  chiffres  et  signais. 
Les  surveillans  de  Genève,  sans  avoir  esté  en  France, 
y  arrivant  avec  leurs  mémoires  et  instructions,  exe- 
cutoient  dans  icelle  ce  qui  leur  estoit  commis,  parles 
moyens  sus  escrits  ;  establirent  les  finances  et  receptes 
sur  eux ,  reservant  le  tiers  des  butins  pour  employer 
à  leur  cause.  Postes  à  pied ,  jargons ,  signes ,  contre- 
signes ,  escritures  couvertes  ,  chiffres  ne  sont  espar- 
gnez  ;  les  églises,  les  ministres,  les  surveillans  plus 
fidèles  advertis,  tout  se  prépare  aux  surprises,  aux 
armes,  trahisons  et  menées;  ils  trompent  leurs  frères, 
pères,  amis,  le  Roy  et  sa  Cour,  non  le  sieur  de  Ta- 
vannes ,  qui  advertit  (  sans  estre  creu  )  la  Royne  des 
entreprises  ,  pourvoit  à  son   gouvernement ,    sur   le 
soupçon  de  Tachapt  d'armes  et  chevaux,  murmures, 
menées  et  passages  des  Huguenots  ,  leur  remonstre 
qu'ils  sont  descouverts ,  les  ressouvient  des  courtoisies 
receûes  de  lu  y,  les  prie  de  sortir  de  son  gouvernement; 
ils  luy  obéissent  et  s'en  vont. 

La  Royne ,  trompée  de  l'Admirai ,  faisant  sem- 
blant de  jardiner  en  sa  maison,  et  d'autres  ausquels 
elle  se  fie,  séjourna  à  Monceau,  ne  pensant  les  ar- 
mes si  promptes  :  sur  l'advis  du  sieur  de  Tavannes 
elle  gagne  Meaux  avec  ses  enfans  et  Suisses.  A  mesme 

jour  de  Sainct  Michel  furent  cinquante  places  prises 
en  France.  Les  Huguenots,  sages  d'expérience,  par 
la  faute  de  n'avoir  pris  le  Roy  ou  Paris  aux  pre- 
miers troubles  ,   se  treuvent  cinq   cens  chevaux   au 
rendez  -  vous  pour   se  saisir  de  leurs  Majestez.  La 
.  Royne,  advertie,  avec  ses  enfans  part  à  minuict  au 
milieu  des  Suisses.  Quatre  cens  chevaux,  guidez  de 
Tadmiral  de  Chastillon,  paroissent,  ou  faute  de  cœur, 
ou  de  ne  s'estre  tous  treuvez  au  rendez -vous  qu'ils 
avoient   promis ,   sans   cognoistre   qu'ils    en   avoient 
trop  ou  trop  peu  faict,  se  retirent,  fardant  et  cou- 
vrant leur  entreprise  (  qui  estoit  de  prendre  le  Roy  ) 
d'une  requeste  qu'ils  luy  vouloient  présenter  en  ar- 
mes, et  de  l'inimitié  du  cardinal  de  Lorraine,  qui 
prudemment  s' estoit  absenté  pour  leur  oster  ce  sujet  : 
dequoy  adverty,  il  fut  couru  par  eux  sur  le  chemin 
de  Juinville,  confirmant  par  ce  chemin  contraire  le 
mensonge  de  leur  excuse. 

Les  Suisses  en  ordre  rendent  la  Cour  à  Paris  ;  les 
Huguenots  saisissent  Sainct  Denis  et  les  passages  d'a- 
lentour, non  sans  quelque  imagination  folle  qu'ils 
avoient  d'affamer  Paris.  De  toutes  parts  les  troupes 
arrivent  au  secours  du  Roy,  et  aux  Huguenots ,  qui 
avoient  pris  Soissons,  Orléans,  Rologne,  Auxerre, 
Mascon ,  failly  Tholoze  et  Troyes.  Ceux  de  Mascon 
estonnez  (  pour  la  faute  du  Roy  et  de  Lion  )  offrent 
obéissance  et  suspension  d'armes  au  sieur  de  Tavannes, 
qui  prend  occasion  d'envoyer  au  Roy  seurement  en  la 
compagnie  d'un  des  principaux  de  leur  ville,  pour 
procurer  leur  ruine  ,  et  sçavoir  du  Roy  s'il  se  servi- 
roit  de  luy  avec  ses  forces  à  Paris  ou  en  son  gouver- 
nement. Leurs  Majestez  se  fient  en  sa  prudence  et  ride- 

lité,  le  prient  de  venir.  Le  connestable,  craignant  SA 
sufiisance,  le  retaide,  luy  procure  une  commission 
pour  aller  à  Mets,  dont  la  ville  estoit  prise  par 
M.  d'Ozans  ;  pareillement  luy  donne  charge  de  de- 
meurer sur  la  frontière,  pour  empesclier  la  venue  des 
reistres.  Le  sieur  de  Tavannes  cognoist  son  dessein, 
ne  laisse  d'obeyr,  fait  Fun  et  l'autre.  Proche  de  Mets^ 
sa  réputation  joincte  à  la  citadelle,  qui  tenoit  pour 
le  Roy,  sort  de  la  ville  M.  d'Ozans  qui  favorisoit  les 
Huguenots,  ce  qu'ayant  fait,  s'achemine  à  la  frontière, 
pour  empescher  les  reistres. 

Grande  diversité  d'opinions  a  esté  de  l'etymologie 
du  nom  Huguenot  :  les  uns  l'adaptant  au  latin  {ut  nos), 
comme  nous,  ou  avec  nous  autres,  à  ce  qu'ils  s'assem- 
blarent  à  Tours  sous  la  porte  du  roy  Hugon,  et  plu- 
sieurs autres  advis,  lesquels  n'ont  aucunement  ren- 
contré ny  touché  au  but.  La  véritable  source  de  ce 
nom  vient  de  Suisse,  de  Testât  populaire  et  rébellion 
contre  la  maison  d'Austriche,  dont  les  premiers  asso- 
ciez usarent  de  ce  mot  allemand  (eidgenoseii):  le  mot 
d'eid  signifie  foy,  et  genosen^,  associez ,  et  tels  se  sont 
nommez  ;  et  ayant  tousjours  désiré  les  premiers  mi- 
nistres venus  en  France  d'y  establir  Testât  populaire, 
usarent  de  ce  terme  (  à'eid  genosen)  parmy  les  Hugue- 
nots, qu'ils  ne  vouloient  que  tout  le  monde  entendist, 
et  les  premiers  de  ceste  religion  tenoient  à  honneur  ce 
que  leurs  successeurs  ont  estimé  à  honte. 

Sur  le  commencement  de  Tannée  i566  mourut 
Guillaume  de  Saulx,  seigneur  de  Villefrancon,  qui 
avoit  esté  chamberlan  du  roy  Henry  deuxiesme  quand 
il  estoit  dauphin  ,  s'estoit  signalé  en  plusieurs  guerres, 
nommément  à   la  retraicte   de   l'empereur  Charles- 

Qiiint  hors  de  France  ,  après  le  siège  de  Sainct  Dixier. 
Il  demeura  lieutenant  au  gouvernement  de  Bourgon- 
gne ,  en  l'absence  du  sieur  de  Tavannes  son  frère,  qui 
estoit  mareschal  de  camp  en  Italie  ;  soustint  le  faix 
dans  le  pais  de  l'infortune  de  la  bataille  Sainct  Quen- 
tin ;  se  para  de  l'entreprise  de  Paule- Ville,  gênerai  de 
quinze  mil  hommes;  changea  par  sa  prudence  ses  des- 
seins sur  les  villes  de  Bourgongne  au  siège  de  Bourg, 
oti  Paule-Ville  alla,  voyant  ses  intelligences  rompues. 
Il  assista  etobeït  au  sieur  de  Tavannes  son  frère,  plus 
jeune  que  luy,  au  commencement  des  rebellions  fit 
de  grands  services  à  l'Estat,  commanda  à  Chalon  et  y 
fit  bastir  la  citadelle.  A  la  paix  la  Royne  luy  envoya 
rOrdre,  qu'il  refusa  pour  la  multitude  de  gens  sans 
mérite  qui  y  estoient  pourveus  :  servit  un  temps  (par 
preud'hommie)  d'arbitre  à  toute  la  noblesse.  En  fin, 
mesprisant  le  monde,  fit  bastir  la  maison  de  Repas 
au  milieu  d'un  désert,  où  il  se  retiroit  pour  philoso- 
pher, et  mourut  content  avec  honneur. 

